
STUDIU INTRODUCTIV 


Sfîntul Atanasie a primit pe drept cuvânt din partea Bisericii apelati- 
vul de „Mare”, pentru că el a avut rolul decisiv în delimitarea credinței 
creştine față de vechea filosofie greacă, prelungită în primele secole 
creştine în tot felul de sisteme gnostice. Sub masca unui vocabular creş- 
tin, acestea susțineau în continuare gîndirea panteistă greacă, confun- 
dau divinitatea cu natura şi nu vedeau valoarea eternă a omului, ci îl 
lăsau să se piardă în esenţa universală, sau să se rotească într-un circuit 
monoton, lipsit de sens. Sfîntul Atanasie a arătat că numai Fiul personal 
etern al Tatălui personal etern asigură, mai ales prin Întruparea Lui, 
existenţa eternă a persoanei umane. El a pus în lumină alternativa: sau 
Sfînta Treime care dă valoare eternă persoanei umane şi sens existenţei, 
sau panteismul de orice fel care se opune ambelor. În aceasta stă impor- 
tanța permanent actuală a Sfîntului Atanasie pentru înțelegerea mântui- 
rii persoanei prin Hristos. 


1. SCURTĂ SCHIȚĂ BIOGRAFICĂ 


Sfîntul Atanasie s-a născut în anul 295 d. H., în Alexandria, «locul de 
întâlnire cel mai cunoscut al credințelor, al curentelor culturale şi filo- 
sofice ale epocii»!. Se pare că şi-a făcut studiile în şcolile bisericeşti ale 
acestui mare centru teologic, dar şi în ale filosofiei greceşti, şi că o vreme 
a petrecut în apropierea marilor pustnici ai Tebaidei, de a căror 
influență se resimte. 

În anul 319 a fost hirotonit diacon şi apoi a funcţionat ca secretar al 
episcopului Alexandru, pe care l-a însoțit şi la Sinodul ecumenic de la 
Niceea, unde a combătut cu curaj arianismul (Sf. Atanasie, Apologie 
contra arienilor, 6; Socrate, Ist. bis., 1, 8), ceea ce poate duce la concluzia 
că a contribuit şi la pregătirea teologică a Sinodului. 

În anul 328, urmează în scaun episcopului Alexandru, în care cali- 
tate, vreme de 45 de ani, a purtat cea mai grea luptă pentru acceptarea 
credinţei de la Niceea de către tot episcopatul şi pentru condamnarea 
arianismului. În cursul acestei lupte a trebuit să suporte persecuții con- 


1. St. Papadopoulos, Sfintul Atanasie, Atena, 1974, p. ?. 

tinui şi cinci exiluri. Dar el a rămas statornic fidel acestei credințe, deşi 
adeseori a trebuit să schimbe metodele de luptă. Cum spune A. Spassky, 
“oricărui cunoscător al istoriei disputelor bisericeşti trinitare din sec. al 
IV-lea îi este clar că victoria Simbolului niceean şi victoria învăţăturii 
despre deofiinţimea Fiului cu Tatăl se datorează în chip principal activi- 
tăţii literare şi luptelor personale ale Sfintului Atanasie». 

În anul 335 este depus din scaun pentru prima dată, de un sinod arian 
ținut la Tir şi este exilat de împăratul Constantin în Occident, la Trier, 
unde domnea Constantin II, fiul mai mare al împăratului Constantin. 

Asupra împăratului Constantin se exercită o influenţă a episcopului 
arian Eusebiu de Nicomidia. La 332 Arie fusese invitat să dea o declara- 
ție de credinţă, în care se evita termenul duooiatoc (= de o fiinţă). Împăra- 
tul voia pace. De aceea a invitat şi pe Atanasie să primească pe Arie. 
Atanasie nu a voit. Se manifesta cu intransigenţă şi faţă de meleţieni. 
Arienii ţinură un: sinod la Tir, unde-l condamnară. Atanasie călători la 
Constântinopol. Împăratul îl primi la început cu simpatie, dar anumite 
intrigi îl determinară 'să-l exileze la Trier. 

După moartea împăratului Constantin (mai 337), el revine în noiem- 
brie acelaşi an în scaun, dar în 339 este depus din nou, de un sinod arian 
din Antiohia. Atanasie fuge în martie 340 la Roma, unde face ca tot Apu- 
sul să devină atanasian, cum spune Sfîntul Grigorie de Nazianz (P. G., 
34, 1088). În 343 un sinod din Roma îl declară pe Atanasie nevinovat de 
acuzaţiile ce i se aduceau. Marele sinod din Sardica, din acelaşi an, îl 
declară posesorul legitim al scaunului din Alexandria. Dar abia în 346, , 
murind arianul Grigorie Capadocianul, care îi ocupase locul, revine în 
scaun prin întervenţia împăratului Constant. Dar la 353 Constanțiu, fra- 
tele lui Constant, ajuns unicul împărat al Răsăritului şi Apusului, face ca 
două sinoade (din 353 şi 355) să-l condamne din nou pe Atanasie. Sînt 
sinoadele de la Arles şi Milan, ambele ariene. El fuge din nou (în februa- 
rie 356), dar continuă să lupte oral şi în scris pentru adevărul şi pentru 
nevinovăția sa. În acest scop, după o vreme petrecută printre pustnicii 
din pustia Egiptului, vizitează Palestina, Siria, Asia Mică, Occidentul, 
convocînd şi prezidind pretutindeni sinoade. 

În ianuarie 362 împăratul Iulian, socotindu-l victimă a 2 abruptă 
său, Constanțiu, îl readuce pe Atanasie în scaun, dar îl exilează în 
toamna aceluiaşi an socotindu-l o piedică în calea planului său de resta- 
bilire a idololatriei. Căci Atanasie reuşise să aducă la Ortodozie, la un 
sinod din Alexandria (362), pe mulţi adversari ai ei. Dar, în iulie, 363 


2. Istoria mişcărilor trinitare în epoca Sinoadelor ecumenice, |, partea întîi: Problema 
trinitară (ruseşte), 1906, p. 179. 

Iulian cade în luptă, iar Atanasie revine în septembrie, acelaşi an, în 
scaunul său, cu ajutorul împăratului binecredincios, Iovian. Însă urma- 
şul acestuia, Valens, arian fanatic, face ca Atanasie să fie condamnat din 
nou. Dar după patru luni (din 365 şi 366), silit de marea presiune a popo- 
rului, îl recheamă în scaun pe marele ierarh, care între timp se impusese 
întregii Biserici ca apărătorul adevărului autentic al creştinismului. 

Moare în 373 după ce a creat toate premisele pentru definitiva victo- 
rie a învăţăturii creştine despre deofiinţimea Fiului cu Tatăl şi, în conse- 
cință, despre Sfînta Treime, prin scrisul Părinților capadocieni şi prin 
Sinodul al II-lea ecumenic, de la anul 381;. 

O potrivită caracterizare a personalităţii şi a rolului decisiv al Sfîn- 
tului Atanasie, în impunerea învățăturii creştine despre lisus Hristos 
Fiul lui Dumnezeu şi despre Sfinta Treime, a schițat Bardenhewer. 
Reproducem unele rînduri din ea: «Atanasie este. una din cele mai 
puternice apariţii în istoria Bisericii. Nu s-a mai dat niciodată o hotărire 
bisericească de importanța lui duoovotoc, de la Niceea, şi niciodată vreo 
hotărîre bisericească nu a mai provocat o luptă ca cea dintre niceeni şi 
antiniceeni. Fără îndoială, partida antiniceeană s-a despărțit în tabere 
adverse, caracterizate suficient prin numiri ca: anomei, omei, omiu- 
sieni. Dar continua lor opoziţie faţă de termenul homousios (de o ființă), 
de la Niceea, părea de neînvins... Atanasie stătea în fruntea niceenilor ca 
o stîncă în mare. De cinci ori a trebuit să plece în ezil sau să fugă din ora- 
şul lui... Dar credința lui a rămas neclintită.... El era pentru tot Răsăritul 
stîlpul Bisericii... El a sperat împotriva oricărei speranţe. Nu s-a îndoit 
niciodată de victoria finală a cauzei sale. Nu a cunoscut interese perso- 
nale. Persoana lui este ireproşabilă. Ura adversarilor a trebuit să, 
recurgă la tot felul de minciuni. Nici critica timpului mai nou nu a putut 
descoperi în el nimic lipsit de nobleţe sau criticabil... Că a mai găsit 
răgaz pentru întinsa sa activitate literară e un lucru surprinzător. Cele 
mai multe din scrierile sale stau în slujba luptei sale... Dar în timpul lup- 
tei a întocmit şi scrieri de alt cuprins; şi unele destul de întinse, care, 
spre deosebire de tema luptei sale, urmăreau tendinţe ascetice şi de 
zidire sufletească. E neîndoielnic că nu i-a stat departe de inimă con- 
deiul. Dar totul în scrisul său stă în legătură cu tema sa favorită: Întrupa- 


3. Această schiță biografică e făcută parte după St. Papadopoulos, op. cit., p. 7-10 şi 
parte după Otto Bardenhewer, Geschichte der altkirchliche Literatur, II Band, Herder, 
Fr. îi. Br., 1923, p. 49-51. De asemenea după Pr. Prof. |. Coman, Manual de Patrologie, 
Bucureşti, 1956. După ultimii doi am indicat şi scrierile Sfîntului Atanasie. Detalii mai 
multe despre intrigile arienilor şi despre atitudinile schimbătoare ale împăraţilor, con- 
form unor influenţe contradictorii exercitate asupra lor, a se vedea la Robert Thomson, în 
op.cit., mai încolo, p. XIV, XVII, din care, de asemenea, am luat câte ceva. 

rea Cuvintului... În aceasta constă în bună parte şi succesul hotăritor al 
cuvântului său. Simţul său creştin se ridică peste afirmaţiile necredin- 
cioase ale adversarilor. Familiaritatea sa cu Sfînta Scriptură îi procură o 
bogăţie nesecată de argumente; ascuţişul natural al vederii sale ştie să 
doboare orice obiecţie şi tonul cald, înălțat, izvorînd din cea mai adâncă, 
convingere are o mare forță cuceritoare. Nu se arată ca un mare savant. 
Nu pune mare preţ nici pe forma estetică». Alipirea sa la tema principală 
a dumnezeirii Cuvântului îl face adeseori să se repete. «Dar totdeauna 
expunerea sa se distinge prin claritate şi precizie». Fotie îi dă această, 
notă: «E clar, neartificial şi simplu, dar plin de putere, de un conținut 
dens şi de o consecvență şi de o originalitate cu totul minunată». (Biblio- 
teca, cod. 140). Atanasie a fost nu numai reprezentantul cel mai neînco- 
voiat, dar şi cel mai talentat avocat literar al Sinodului de la Niceea»". 

Un alt cercetător al sfîntului Atanasie îl caracterizează astfel: «Acti- 
vitatea literară a lui Atanasie reflectă laturile variate ale caracterului 
său vehement şi mândru (în conştiinţa că slujeşte adevărului n.n.), nedis- 
pus la compromisuri în chestiuni de credinţă şi gata de a pecetlui adver- 
sarii săi ca duşmani ai lui Dumnezeu, dar, în acelaşi timp, gata să treacă 
cu vederea deosebirile de limbaj, cînd se recunoştea esenţialul. Era nefi- 
losofic şi plin de repetiţii în argumentare, dar avea o profundă înclinare 
spre tâlcuirile Scripturii. Şi, ca o solidă temelie pentru toate, arată o 
adîncă grijă de creşterea duhovnicească a turmei sale, cu o puternică 
simpatie pentru tendinţele ascetice ale timpului»?. 

Am putea preciza că între subtilele comentarii ale textelor biblice 
Sfîntul Atanasie intercalează pasagii uneori destul de extinse şi rele- 
vante deschideri spre adîncile sensuri ale credinței creştine. El este în 
acelaşi timp un mare exeget, un mare teolog şi un mare păstor de suflete, 
dotat cu un uimitor simţ al adevărului şi al logicii lui intrinsece, stăpânit 
de căldura unei neclintite convingeri şi iubiri față de Dumnezeu şi adînc 
preocupat de mîntuirea oamenilor. 


2. SCRIERI: 


a. Dogmatice. Aici trebuie menţionate scrierile Către elini (P.G., 25, 3-96) si Despre 
întruparea cuvîntului (P.G., 25, 95-198), care se socotesc ca două părţi ale unei singure 
scrieri. Absența terminologiei de la Niceea şi a oricărei referiri la arianism i-a făcut pe unii 
să creadă că ea datează dinainte de izbucnirea luptei în jurul arianismului (Maurini), în 
orice caz, înainte de 323 cînd, într-un Sinod din Alexandria, a fost condamnat Arie. Con- 
cepția susținută în această dublă scriere face însă chiar pe susţinătorii acestei datări să 
declare că Atanasie gîndea şi înainte de Niceea în mod niceean. 


4. O. Bardenhewer, op. cit., p. 44-46. 
5. R. Thomson, op. cit., p. XVII. 
6. O. Bardenhewer, op. cit., p.53. 

Dar dependenţa acestei scrieri de Theophanes a lui Eusebiu de Cezareea - scrisă după 
ce Constantin ajunge împărat, dar înainte de 335 - îl face pe Robert Thompson să o consi- 
dere scrisă în anii 335 sau 336, înainte de moartea lui Constantin, căci Atanasie vorbeşte 
în ea de zeificarea ultimului împărat mort, care nu putea fi Constantin. Ca şi scrierile lui 
Eusebiu, tot aşa cea a lui Atanasie urmăreşte cîştigarea populației din Imperiul roman 
pentru creştinism, deoarece ea rămăsese încă, după edictul de ţoleranţă din 311, în majo- 
ritate păgînă. Deci scrierea lui Atanasie se resimte în argumentarea ei generală de 
influenţa celei a lui Eusebiu. «Dar Atanasie şi Eusebiu sînt profund opuşi în chestiunile, 
legate între ele, despre rolul împăratului în Biserică şi despre părerile lui Arie față de Cre- 
zul de la Niceea. S-a sugerat de aceea că scrierea lui Atanasie rivaliza în mod delibe- 
rat cu scrierile lui Eusebiu, folosind însă o formulă similară pentru a expune propria sa 
concepție despre persoana lui Hristos şi despre sensul mintuirii. În felul acesta el a putut 
să se opună, episcopului arianizant fără să atace direct pe Arie şi să irite pe împăratul 
Constantin». 

Există şi o recenzie mai scurtă a scrierii Despre întruparea Cuvântului, atestată de 
versiunea siriacă şi de codicele grec 78, de la Mînăstirea Dobhiariu din Sfîntul Munte, ca şi 
de unele citate patristice. Dar faptul că în ea se vorbeşte mai puţin despre umanitatea lui 
Hristos şi că Logosul e considerat avînd în Hristos un rol asemănător cu cel al sufletului în 
omul obişnuit, i-a făcut pe unii cercetători să considere această recenzie ca scrisă de un 
autor influenţat de apolinarism?. 

Bardenhewer încadrează aceste două cărţi între scrierile apologetice şi socoteşte. că 
prima combate păgînismul şi apără monoteismul?. Dar ele sînt mai degrabă dogmatice, 
cum socoteşte şi Thomson, şi sînt destinate să arate păgînilor superioritatea învățăturii 
despre Fiul şi Cuvîntul lui Dumnezeu, care e tema centrală a sfintului Atanasie. Chiar în 
cartea Către elini, sfintul Atanasie nu susţine monoteismul monopersonal, ci monoteis- 
mul treimic. De fapt, cartea Către elini spune încă din cap. 2, cum o spune şi la sfîrşit (cap. 
47), că omul a fost făcut după chipul lui Dumnezeu, care e Fiui şi Cuvîntul Lui, deci a fost 
făcut bun, dar căzînd prin neascultare, Cuvîntul lui Dumnezeu S-a făcut om pentru a re- 
stabili în om chipul Său. 

'Thomson observă că în aceste cărți Atanasie a dezvoltat multe dintre gîndurile sale 
din scrierile viitoare. «El e preocupat în primul rînd de creşterea spirituală a creştinului. 
Dar aceasta nu se poate realiza decît prin Hristos. Atanasie pune de aceea accentul pe 
Răscumpărare, care este esenţială dreptei înțelegeri a dumnezeirii şi umanității lui Hris- 
tos. Ideile lui Arie atacau rădăcina adevăratei semnificații a Răscumpărării. Dacă Hristos 
nu este Dumnezeu adevărat în acelaşi înțeles ca Tatăl, de aceeaşi substanţă cu El, oamenii 
nu pot fi eliberaţi de păcat şi de moarte. În prima parte a acestei duble lucrări Atanasie 
expune cum omul a căzut de la capacitatea de a cunoaşte pe Dumnezeu, reluiînd respinge- 
rea tradiţională a idololatriei, consecință directă a întoarcerii omului de la închinarea către 
Dumnezeu la închinarea către lucrurile materiale, sub influenţa poitelor simțuale. A doua 
parte se ocupă cu răscumpărarea prin Hristos a omului căzut. Aceasta are două aspecte: 
victoria asupra morții fizice, care a fost consecinţa păcatului, şi întoarcerea sufletului 
omului la Dumnezeu, pe Care Îl poate cunoaşte, pentru ca, dobîndind nemurirea să se 
îndumnezeiască»!€. 

În prima carte Sfintul Atanasie face o legătură între idoloiatrie şi închiderea omului în 
cadrul naturii. Socotind că forţele naturii şi pornirile firii sale legate de acestea sînt tot ce e 
mai înalt în existență, omul se închină acestora, deşi pe de altă parte el este cel care le dă 
forma de idoli. EI se lasă supus acestora, deşi chiar în faptul că el le dă forma de idoli se 
arată superior lor. În orice caz, prin idololatrie omul nu depăşeşte nici natura, nici pe sine, 


1. Introducerea lui R. 'Thomson la: Athanasius, «Contra gentes» and «De incarna- 
tione», edited and translated by Robert W. Thomson, Oxford, 1971, p. XXI-XXIII 
8. Idem, op. cit., p. XXVII. Această opinie e mai pe larg întemeiată de Charles 
Kannengiesser in Introd. la : Athanase d'Alezandrie sur l'incarnation du Verbe, în 
“Sources Chretiennes», nr. 199, 1973. A se vedea în special p. 46, 86. 
9. Op. cit.,p. 52. 
10. R. Thomson, 0p. cit. p. 19. 

ci se lasă dus ca un rob în satisfacerea tuturor pornirilor sale inferioare. Numai revenirea 
la înțelegerea Dumnezeului adevărat. mai presus de natură şi de om, pe Care omul nu-L, 
poate închipui în idoli, omul e ajutat să depăşească pornirile sale inferioare satisfăcute 
exclusiv în legătură cu natura. 

Acesta este conținutul cărţii Către elini. Concluzia ei este că Dumnezeu este transcen- 
dent, sau superior naturii, iar omul e după chipul Lui şi e chemat să se ridice deasupra 
patimilor care îl robesc în legătura lui cu natura. Dar Dumnezeu cel transcendent e un 
Dumnzeu personal şi iubitor. Altfel n-ar fi superior naturii. Şi este aşa pentru că este un 
Dumnezeu în Treime, Care din iubire trimite pe Fiul Său să Se facă om, ca să-l ridice pe 
om la Sine. Acesta e conținutul cărţii a doua a scrierii, dedicată «Intrupării Cuvîntului». 
Dacă în prima carte ideea de bază este că oamenii au fost creați de Dumnezeu-Cuvintul. 
dar au căzut de la legătura cu E în idololatrie şi în patimile care-l degradează, în a doua, se 
expune venirea Cuviîntului lui Dumnezeu la ei în trup ca, întărind şi îndumnezeind firea 
omenească asumată de El, să se întimple aceasta cu toți cei ce cred în El. Prima carte tra- 
tează despre Cuvîntul creator; a doua. despre Cuvintul re-creator sau mîntuitor al oame- 
nilor căzuţi din legătura cu El. Prima carte descrie căderea omului de la Dumnezeu, în 
patimi şi moarte; a doua, biruirea patimilor şi a morţii ca stări de slăbiciune şi robie ale 
omului, prin patimile de pe cruce ca manifestări ale tăriei Cuvîntului făcut trup, tărie care 
aduce şi învierea trupului. - 

De aceea există o legătură între aceste două cărți şi opera principală a sfîntului Atana- 
sie, Cele trei cărţi (cuvinte) contra arienilor!! (P.G.. 26, 11-526). Thomson le socoteşte 
apropiate şi din punct de vedere cronologic de cele două cărți amintite'?. Dar aceste trei 
cărţi împotriva arienilor nu mai sînt adresate în mod special necreştinilor, ci creştinilor 
care ştiau de Hristos şi de disputa cu privire la legătura Lui cu Tatăl. Sînt adresate atit 
celor ce rămăseseră pe lîngă învățătura de la Niceea, cît şi celor ce, amăgiţi de arieni, 
aveau nevoie să fie întorşi la credinţa stabilită la Niceea. «Cuvintele contra arienilor se 
ocupă de un aspect specific al celor mai generale afirmaţii prezentate în prima operă a lui 
Atanasie. Răscumpărarea omului s-a făcut cu adevărat numai dacă Hristos a fost cu ade- 
vărat Dumnezeu. În prima carte este respinsă negarea de către Arie a acestei credinţe şi 
este apărată de definiția de la Niceea că Fiul este născut din Tatăl şi este de aceeaşi ființă 
cu EI. Celelalte două cărți întemeiază aceste afirmații pe exegeza amănunţită a pasagiilor 
din Scriptură care se referă la unitatea de ființă între Tatăl şi Fiul şi la Întruparea Fiului»!2. 
“Importanța teologiei dogmatice a lui Atanasie nu stă în originalitatea ei, ci în respectul ei 
pentru credinţa Bisericii. El se preocupă de expunerea tradiției date, nu de metafizici spe- 
culative. El nu era limitat de anumite formule, ci de adevărul de bază care transcende 
cuvintele în care acesta este exprimat... La fel, în chestiunea relaţiei între Dumnezeu şi om 
în Hristos, Atanasie folosea un larg registru de expresii». 

b. Istoric-apologetice. În aceste lucrări sfintul Atanasie se apără, adeseori pe baza 
unor documente, de defăimările nedrepte ce i se aduc. Acestea sînt: 

Apologia împotriva arienilor (P.G., 25, 247-410). E întocmită în jurul anului 348, 
afară de două capitole finale (89-90), care nu sînt scrise înainte de 357. 

Apologie către împăratul Constanțiu (P. G., 25, 595-642), în care se apără că ar fi 
instigat pe împăratul Constant împotriva împăratului Constanțiu. E scrisă cam tot în 357. 
La sfirşitul acestei Apologii, fiindcă auzise că împăratul se exprimase ironic despre Atana- 
sie că şi-a părăsit scaunul din laşitate, anexează o Apologie despre fuga sa (P. G. 25, 
643-680). Ambele sînt publicate în text grec şi în traducere franceză şi în «Sources Chr6- 
tiennes», 56, Paris, 1958, p. 89-132. 

Curînd după aceea, în 358, sfîntul Atanasie scrie, la dorința monahilor printre care se 
refugiase, o istorie a luptelor cu arienii: Istoria arienilor, către monahi (P. G., 25, 


11. Foarte de timpuriu la ele s-a adăugat de către un autor necunoscut o a patra carte 
(Bardenhewer, op. cit., p. 52). 

12. Maurini le datează din al treilea exil (între 356-362). Loofs le datează din 338 sau 
339, înainte de fuga autorului, în martie 340. Bardenhewer îşi însuşeşte opinia Maurinilor. 

13. R. Thomson, op. cit., p. XIX. 

14, Idem, op. cit, p. XX. 

691-796). Multe părţi au fost omise de copişti, pentru că se aflau şi în Apologia contra 
arienilor. Părțile rămase se referă la anii 335-357. 

c. Exegetice. Cele mai multe dintre acestea s-au pierdut. Între ele se aminteşte o Til- 
cuire a psabmilor din care nu s-au păstrat decit unele fragmente, de cele mai multe ori în 
diferite Catene. O colecţie a lor a întocmit Maurini sub titlul Expositiones psalmorum 
(P. G., 27, 55-590), din care nu sînt toate autentice. Probabil la această tilcuire, care are un 
accentuat caracter duhovnicesc, a lucrat sfîntul Atanasie în ultimii ani ai vieții (366-373). 

Cît de familiari îi erau Psalmii se vede din frumoasa Epistolă către Marcelin (P. G., 21, 
11-140). 

d. Moral-ascetice. Dintre scrierile de un astfel de cuprins, în mod sigur este a lui Ata- 
nasie Viaţa Sfîntului Antonie (P. G., 26, 830-976). Se crede că a fost scrisă la 357, la un an 
după moartea lui Antonie. Ea dovedeşte marea apreciere acordată de sfiîntul Atanasie vie- 
ţii monahale. Este cea mai influentă operă a lui. Ea a servit ca model pentru «Vieţile Sfinţi- 
lor» de mai tirziu şi a avut ca un important efect transportarea idealurilor monahale în 
Occident. Mulţi cercetători recunosc ca scrieri autentice ale sfîntului Atanasie şi mai multe 
tratate despre feciorie, «care au avut o largă circulație în versiunile lor copte, siriace şi 
armene»!5. 

e. Epistole. Sfîntul Atanasie a ales forma epistolară şi pentru opere de conținut mai 
mare. Trei dintre ele sînt «Epistole sinodale»: Tomul către antiohieni (P. G., 26, 785-810), 
scris în numele Sinodului alexandrin din anul 362 şi tratînd despre mijloacele restabilirii 
păcii bisericeşti în Antiohia; Epistola către împăratul lovian (P. G., 26, 813-820), scrisă în 
numele Sinodului alexandrin din 363, ca răspuns la cererea aceluia de a i se face o expu- 
nere a credinței adevărate; Epistola către episcopii africani (P. G., 26, 1029-1048), un 
îndemn de a se păzi de amăgirea arienilor, scrisă în numele unui sinod alexandrin din 
jurul anului 369. 

Două Epistole enciclice: Epistola enciclică către episcopi (P. G., 25, 221-240), îndrep- 
tată către toţi episcopii Bisericii universale, scrisă în aprilie 340 şi cuprinzînd un protest 
energic contra ocupării nelegitime a scaunului său de către Grigorie, la 23 martie 340; 
Epistola enciclică către episcopii din Egipt şi Libia contra arienilor (P. G., 25, 537-594), 
scrisă după alungarea sa din scaunul alexandrin, la 9 februarie 356, şi înainte de ocuparea 
lui de către Grigorie, la 24 februarie 357,ca un îndemn de păstrare a credinței, împotriva 
uneltirilor arienilor. 

Nu puţine epistole sînt adevărate tratate dogmatico-polemice. Aşa sînt cele Patru 
epistole către episcopul Serapion de Thmuis (P. G., 26, 529-676), scrise în timpul petrece- 
rii în pustie, în anii 356--362. Prima e o combatere a pneumatomahilor la cererea acelui 
episcop şi o apărare a dumnezeirii Duhului Sfînt. A doua rezumă cuprinsul prea detailat al 
primei Epistole, cu o introducere despre Fiul. La început, epistolele 2 şi 3 au format un 
întreg. Epistola 4 se ocupă cu alte sofisme ale pneumatomahilor. 

Alte trei Epistole dogmatice: Către Epictet, episcopul Corintului (P. G., 26, 
1049-1070); Către Adelfiu, episcop şi mărturisitor (P. G., 26, 1071-1084); Către Maxim 
Filosoful (P. G., 26, 1085-1090), se ocupă cu dogma hristologică, combătind un amestec 
de concepții dochetice şi ariene. Epistola către Epictet are aproape o autoritate canonică. 
Sinodul din Calcedon şi-a însuşit-o ca expresie a credinţei sale. 

În Epistola despre hotăririle Sinodului de la Niceea (P. G., 25, 415-416), scrisă pe la 
350, sfintul Atanasie dă unui prieten arme pentru apărarea hotărîrilor Sinodului de la 
Niceea, în special a termenilor lui nebiblici («din ființă» şi «de o ființă»). 

Epistola despre un citat din Episcopul Dionisie al Alexandriei (P. G., 25, 479-522), un 
antecesor al lui Atanasie în scaun, anexată la cea dinainte, demonstrează împotriva unor 
arieni că Dionisie nu a fost de părerea lor, căci el a folosit termenul «de o ființă». În Epis- 
tola câtre Sinoadele de la Rimini (Italia) şi Seleucia (Isauria) dă pe față metodele reproba- 
bile ale pe şi respinge definiţia de credință ariană formulată la Rimini (P. G., 26, 
681-194). 

Mai trebuie amintite citeva Epistole de caracter ascetic sau disciplinar: Către Amu- 
nem monahul (P. G., 26, 1169-1176), despre năluciri întinate; Către episcopul Rufinian 


15. Idem, op.cit., p. XVIII. 

(P. G., 26, 1179-1182), de după 362, despre primirea arienilor. Ambele au fost încorporate 
în colecţiile canonice bisericeşti. Epistola către Draconiu (P. G., 25, 523-534), din 354 sau 
355, se adresează unui egumen care declina oferta demnității episcopale. 

f. Epistole de sărbători. Urmînd unui obicei al patriarhilor de Alexandria, sfintul Ata- 
nasie se folosea de prilejul Paştilor pentru a îndemna pe credincioşi să serbeze cum se 
cuvine această sărbătoare şi să se pregătească pentru ea şi le explică unele învățături de 
credinţă, cerute de momentul respectiv. Sfintul Atanasie trimitea astfel de epistole cre- 
dincioşilor şi cînd era departe de ei. Nu s-au păstrat decit fragmente din ele în mai multe 
limbi: coptă, siriacă, latină. Numai din 13 ani, ai celor 45 de episcopat, lipseşte orice frag- 
ment. În cea dintii, din anul 329, el vorbeşte de o perioadă de post de numai şase zile, dar 
începînd din 330 cere şase săptămini de post. În cea din 367 vorbeşte de cărţile Sfintei 
Scripturi, pe care le împarte în «canonice» şi «bune de citit». 

'Toate scrierile sfîntului Atanasie au mai fost publicate, în afară de colecția Migne, în 
BEP (Bibliotiki ton Elinikon Pateron), vol. 30-33, cea mai mare parte, de către H.G. Opitz, 
Athanasius Werke, în «Preussische Akademie der Wissenschaften”. Altele din ele au fost 
publicate de către alţi cercetători. 

Noi am tradus în acest volum Cartea către elini, după textul editat de R. Thomson, iar 
cea Despre întruparea Cuvîntului, după textul editat de acelaşi şi după cel editat de Ch. 
Kannengiesser, ţinînd seama şi de traducerea lui G. Popescu-Pietrele, Despre întruparea 
Cuvintului, Bucureşti, 1909. Cele trei cuvântări contra arienilor le-am tradus după textul 
din Migne. 


3. ÎNVĂȚĂTURA SFÎNTULUI ATANASIE: 
întemeierea teologică a credinţei creştine 
despre Sfînta Treime şi despre legătura Ei iubitoare 
şi liberă cu lumea 

Învățătura Domnului lisus Hristos despre calitatea Sa de Fiu al lui 
Dummnezeu- Tatăl, una cu El în toate, dar fără să Se confunde cu El, se 
cerea explicată prin gîndirea teologic-filosofică, odată ce a intrat în cer- 
curile intelectuale. Şi cum aceste cercuri erau formate în sistemele filoso- 
fiei eline, e firesc că ele au încercat să se folosească de noțiunile şi cuvin- * 
tele lor în această explicare. lar în această încercare nu e de mirare că la 
început exprimarea acestei învățături a fost influenţată de concepțiile 
acestor sisteme referitor la supremul fundament al existenţei şi la rapor- 
tul lui cu lumea văzută. În general, toate aceste concepţii vedeau pe de o 
parte acel fundament numai în unitatea lui, pe de alta, încercînd să 
explice legătura acelui fundament cu lumea văzută, ajungeau la un pan- 
teism mai mult sau mai puţin direct exprimat. Căci socotind acel funda- 
ment ca neavînd o viață de iubire în sine, trebuiau să conchidă că el îşi 
manifestă conţinutul său potenţial în mod involuntar în lumea dife- 
renţiată. 

Importanţa decisivă a sfîntului Atanasie a constat în faptul de a fi 
menţinut, pe de o parte, ideea unui Dumnezeu unic, pe de alta, de a fi 
evidențiat existenţa unei vieți a iubirii în El însuşi, datorită Persoanelor 
Treimice, Care tocmai prin iubirea Lor desăvîrşită fac înțeleasă atît uni- 
tatea desăvirşită a lui Dumnezeu, cât şi aducerea lumii la existenţă, nu 
din necesitatea, lui Dumnezeu de a-Şi extinde viaţa Lui, ci din iubirea 
Lui liberă, atît de liberă că nu are nevoie de nimic pentru a o crea. 

Prin termenul «de o fiinţă» (Gpoovoroc), sfîntul Atanasie a asigurat, 
pe de o parte, transcendenţa lui Dumnezeu cel în Treime față de lume, 
pe de alta, unitatea vie şi iubirea Lui interpersonală internă, care poate 
explica creaţia lumii din nimic şi o poate duce la fericirea unirii cu El în 
iubire. Numai iubirea internă a Dumnezeului treimic poate face pe 
Dumnezeu liber de lume, deci transcendent ei, dar Îl face şi capabil să o 
creeze şi să scape ființele umane din circuitul apariţiei şi dispariţiei lor 
fără sens — fie că rămîn identice în acest circuit, fie că se schimbă conti- 
nuu — în unica existenţă a lumii, supusă, ca şi esența ei fundamentală, 
unei iremediabile şi inexplicabile monotonii relativiste. Sfîntul Atana- 
sie dădea o explicaţie teologică Dumnezeului adevărat, Care este un 
Dumnezeu al iubirii interpersonale şi al puterii creatoare şi mîntui- 
toare, pentru că este superior oricărei legi. Insistînd asupra folosirii ter- 
menului: Fiul născut din ființa Tatălui, căci ne e făcut din nimic, face o 
distincție netă între transcendența Treimii dumnezeieşti şi lumea creată 
de Ea din nimic. 

De fapt, lupta teologică a sfîntului Atanasie a fost provocată de o ast- 
fel de înțelegere antitrinitară a arianismului. Dar ea a precizat teologic 
conţinutul credinţei evanghelice nu numai faţă de arianismul care părea 
mai puţin panteist, cît şi faţă de gîndirea neoplatonic-gnostică, şi în spe- 
cial origenistă, care, aparent opusă arianismului, era dominată de un 
panteism încă mai direct exprimat. Accentuăm acest fapt, spre deose- 
bire de A. Spassky care susține că Arie nu avea nimic comun cu neopla- 
tonismul origenist şi de aceea sfîntul Atanasie s-a folosit de cel din urmă 
în combaterea arianismului. Dar ştim că un susținător asiduu al arianis- 
mului a fost şi Eusebiu al Cezareii, fervent admirator al lui Origen. 

Spassky însuşi recunoaşte că Origen considera pe Cuvintul lui Dum- 
nezeu ca inferior Tatălui şi făcea din lume sau din lumile succesive un 
produs etern şi involuntar al lui Dumnezeu. Prin aceasta lega şi pe Fiul, 
fără voia Lui, de lume, ceea ce înseamnă pînă la urmă că e numai cel mai 
înalt din lumea sau din lumile care ies din Dumnezeu. Spassky zice: 
«Fiul e, după Origen, nemăsurat şi mai presus de toate cele făcute, dar 
Tatăl, ca natură nenăscută şi atotbună, este şi El nemăsurat mai presus 
de Fiul. Origen era aşa de convins de aceasta, că în unele cazuri nici nu 
se simțea obligat să o dovedească. El zice: «Precum s-a vădit în alte 
locuri, Fiul e deosebit de Tatăl după ființă şi ipostas», (De orat., 15; P. G., 
11, 465). Tatăl Se cunoaşte pe Sine mai clar şi mai deplin decît ÎL cunoaşte 
Fiul (De princ., IV, 4, 35; P. G., 11, 358). Dumnezeu este harul neasemă- 
nat şi adevărat; Fiul e numai oarecare licărire şi un chip al harului şi 
adevărului Tatălui (De princ., I, 2, 13; P. G., 11, 144; De princ,, 1, 26; 
P.G., 11, 134). Dumnezeu este lumina neajunsă, Fiul e numai o slabă lică- 

rire (perparvum) care se numeşte mare numai pentru slăbiciunea 
noastră (ibid., 1, 2, 7; P. G., 11, 135). Voia lui Dumnezeu e mai înțeleaptă 
decît voia Fiului (Coment. la Matr., P. G., 13, 1743). Calitatea dumnezei- 
rii Tatălui e superioară celei a Fiului şi de aceea la Origen apare ideea 
că, în sens propriu, nu trebuie să ne rugăm decît Tatălui (De orat.; P. G., 
11, 460, 464)”. 

A. M. Ritter notează şi el mai multe erori panteiste la Origen. Una 
dintre ele este că la început a emanat din Dumnezeu prin Logos o lume 
de spirite «care participau la ființa Lui» (Dogma und Lehre in der alten 
Kirche, în «Die Lehrenentuwicklung în Rahmen der Katolizităt», Gâttin- 
gen, Vanderhoeck & Ruprecht, 1982, 174). Aceste spirite căzute prin 
plictiseală din dumnezeire se întorc la ea după lungi eforturi. Dar 
această întoarcere e numai una dintre multele perioade ale lumii «căreia 
i-au premers altele şi-i vor urma altele» (ibid.). O altă eroare a fost cea a 
'micşorării gradate a dumnezeirii prin faptul că dă Fiului şi apoi Duhu- 
lui Sfînt şi apoi celorlalte spirite ceva din ființa sa. Fiul e mai mic ca 
Tatăl, Duhul Sfînt e mai mic ca Fiul, şi celelalte spirite mai mici ca Duhul 
Sfînt (op. cit., p. 128). 

De aceea Spassky are dreptate cînd afirmă că, folosind gîndirea neo- 
platonic-origenistă împotriva arianismului, sfîntul Atanasie a mode- 
tat-o şi pe aceasta în mod radical. Căci sfîntul Atanasie, folosind pentru 
Fiul expresia de «strălucire» şi «chip» al Tatălui, socoteşte că în această 
«strălucire» şi în acest «chip» e toată lumina Tatălui şi întreg modelul, 
spre deosebire de cum cugeta Origen. Sfîntul Atanasie consideră pe Fiul | 
egal cu Tatăl, una cu EL, de o fiinţă cu Tatăl, născut din ființa Tatălui. 
Deci întrucît numai pe Fiul Îl considera aşa, făcea o distincţie netă între 
Dumnezeu şi lumea creată. Lui Spassky i se pare că această distincţie o 
făcea şi Arie. El vede la Arie o deosebire de Origen, atât privind raportul 
între Dumnezeu şi lume, cit şi o deosebire mai netă între Fiul şi Tatăl. 

Noi am vrea să precizăm faptul că nici în aristotelism, de care după 
Spassky ar fi legat arianismul, nu era absent un anumit panteism, 
pentru că într-un Dumnezeu netreimic care trebuie să creeze o lume e 
implicată o necesitate a creării lumii. De aceea Arie nu putea face o dis- 
tincţie netă între făcut şi năstut. Dacă Dumnezeu nu cunoaşte decit 
acțiunea facerii şi nu şi o naştere interioară, Ele silit de o lege interioară 
să facă ceva exterior, sau să Se extindă în afara Sa. Opera făcută nu e în 
acest caz creată din nimic, ci e un fel de emanaţie a fundamentului ei 
nefăcut, fiind într-un fel şi ea nefăcută, sau născută din El. Toate noțiu- 
nile de «făcut», «nefăcut», «născut» se confundau în filosofia greacă 


16. După Spassky, op. cit., p. 109. 

panteistă şi în sistemele gnostice influențate de ea. Toate erau nuanţe 
diferite sau forme de panteism emanaţionist. Sfintul Atanasie a introdus 
pentru prima dată în teologie distincţia netă între naşterea di- 
nainte de veci a Fiului din Tatăl şi între creaţia lumii în timp, cum 
remarcă St. Papadopoulos”. 

Dar iată cum vede Spassky deosebirea între doctrina despre Dumne- 
zeu influenţată de Origen şi cea a lui Arie: «Precum pentru Alexandru 
(episcopul Alexandriei, al cărui secretar era Atanasie - n. n.) era de 
necugetat că a existat vreodată Dumnezeu fără Fiul, Înţelepciunea şi 
Cuvîntul, aşa pentru Arie era de neadmis să se afirme că în rînd cu Dum- 
nezeu, Care Îşi are logosul Său, există încă un al doilea ipostas sau un 
Logos coetern cu El. În ochii lui Arie aceasta ar fi însemnat să se afirme 
că există două fiinţe fără de început şi egale între ele, adică să se înveţe 
despre doi dumnezei... Însuşindu-şi punctul de vedere, după care exis- 
tența reală aparține numai particularului şi individualului, Arie, aseme- 
nea lui Aristotel, înțelegea ființa lui Dumnezeu concret, adică recunoștea 
toate însuşirile Lui ca existînd real în El din eternitate. Dumnezeul lui 
(Arie) are totdeauna, şi real în Sine, logosul Său propriu şi înțelepciunea 
proprie ca o însuşire neschimbabilă a Sa, şi deci şi puterea Sa, şi nu are 
nevoie de nici un alt purtător al însuşirilor Sale, pentru că El însuşi le 
realizează pe ele... Doctrina lui Arie dărîmă în felul acesta temeiul filo- 
sofic pe care era clădită învățătura lui Origen despre Logos şi făcea 
necesară o prelucrare radicală a întregii teologii înainte de Niceea. 
Această grea misiune şi-a luat-o Atanasie al Alexandriei, primul mare 
teolog cu adevărat bisericesc, care a primit de aceea în istorie numele 
de Mare». i 

Despre felul cum s-a folosit sfintul Atanasie în combaterea arianis- 
mului de gîndirea neoplatonic-origenistă, dar profund transformată de 
el, tot Spassky spune: “Teologia lui Atanasie nu poate fi înțeleasă decît 
pe temeiul origenismului neoplatonic. Dumnezeirea lui Atanasie este 
definită prin aceleaşi trăsături ca la Origen şi Plotin»"*. 

După Spassky, Arie, pe temeiul lui Aristotel, afirmase şi deosebirea 
esențială dintre Dumnezeu şi creație. Dar socotim că nici Aristotel, nici 
Arie nu considerau aceasta aşa de esențial. O asemenea deosebire între 
Dumnezeu şi kume implică unirea după fiinţă a Fiului cu Tatăl, prin naş- 
tere, căci ea asigură libertatea lui Dumnezeu de orice lege care-L supune 
emanaţiei prin viaţa Lui de comuniune internă în iubire. Pe de altă 
parte, doctrina neoplatonic-origenistă despre Dumnezeu ca «Cel ce 
este» , ca Cel ce este existența eternă şi neschimbată, nu poate fi înţe- 


17. Atanasie cel Mare şi teologia sinoadelor ecumenice, Atena, 1975, p. ?. 
18. A. Spassky, op. cit., p. 178-179. 
19. Idem, op. cit., p. 179. 

leasă decît dacă Dumnezeu este un Dumnezeu viu prin comuniunea iubi- 
toare interpersonală şi libefă existentă în El. 

Afirmarea acestei comuniuni va despărți pe sfîntul Atanasie atît de 
origenismul neoplatonic panteizant, care considera că Fiul e mai mic 
decît Tatăl, cât şi de monoteismul supus unei legi raționale, deci ducînd şi 
el spre acelaşi panteism al lui Aristotel, de care era influențat Arie, deşi 
Spassky socoteşte că Atanasie a rămas fidel ambelor doctrine, comple- 
tîndu-le. E de socotit mai degrabă că sfîntul Atanasie le-a depăşit pe 
amândouă, deşi a luat câte ceva din fiecare. Chiar în cuvintele următoare 
ale lui Spassky, în care afirmă că sfîntul Atanasie nu s-a despărțit în 
învăţătura despre Dumnezeu de neoplatonismul origenist, e implicată 
recunoaşterea unei despărţiri de acela. Căci el spune: «Dar însemnăta- 
tea istoric-dogmatică a lui Atanasie constă nu în învățătura despre 
Dumnezeu. În acest punct al teologiei el nu atrage atenţia şi se arată ca 
unul dintre ceilalți. Lupta cu arianismul şi trebuința timpului său l-au 
făcut să-şi concentreze toată gîndirea lui originală şi puterea dialectică 
în lămurirea unei alte chestiuni: a chestiunii raportului Cuvântului sau 
Fiului cu Dumnezeu- Tatăl, aşa încît aproape nu se poate arăta nici o 
lucrare a lui în care să nu fi atins într-un fel sau altui această chestiune... 
Prin aceasta el a deschis o nouă epocă în istoria, gîndirii teologice a creş- 
tinismului... Conţinutul general al concepției lui Atanasie despre Cuvân- 
tul-Fiul poate fi exprimat astfel: El este Născutul adevărat şi propriu al 
fiinţei Tatălui, Dumnezeu adevărat, de o fiinţă cu Dumnezeu adevărat... 
Fiul aparţine planului dumnezeirii absolute şi depline şi nu are nimic 
de-a face cu sfera creatului»*, i 

Dar oare înțelegerea Fiului ca de o fiinţă cu Tatăl nu înseamnă ceva 
cu totul nou pentru înțelegerea lui Dumnezeu în raport cu origenismul? 
Precum a7n. spus mai înainte, numai pentru că Tatăl are un Fiu etern şi 
de o-fiinţă cu EL; creatul e creat cu adevărat, ca o realitate produsă din 
nimic, de un Dumnezeu nesupus vreunei sile de a o emana; şi numai de 
aceea Dumnezeu e Dumnezeu adevărat, sau «Cel ce este» cu adevărat, 
având în Sine toată viaţa. Numai prin faptul că Dumnezeu este un Tată. 
care are un Fiu de o fiinţă cu EL, e depăşit atât arianismul, cît şi origenis- 
mul neoplatonic în concepţia despre Dumnezeu şi despre lume. 

Precizînd ideea creaţiei, neclară încă la Aristotel, dar implicată, şi a 
unui Dumnezeu liber de orice impuls interior şi involuntar spre dezvol- 
tare sau emanație, sfintul Atanasie a unit dar a şi distins pe Dumnezeu şi 
creația. Căci a purificat ideea de Dumnezeu de orice impuls emanaţio- 
nist sau evoluționist, căruia EL i-ar fi supus. Dar prin aceasta a purificat 


20. Idem, op. cit., p. 180-181. 

de asemenea ideea lumii create de orice implicare a ei în esenţa divină. 
Numai aşa Dumnezeu e văzut ca Dumnezeu adevărat, şi lumea, ca ade- 
vărată creaţie. Dar un Dumnezeu care nu e un Dumnezeu în Treime nu 
are motiv şi nici putere să creeze în mod liber o lume cu totul deosebită 
de EL. Iar o lume fără un astfel de Dumnezeu nu poate fi creată cu adevă- 
rat, nici scăpată din eterna ei monotonie fără sens, pentru că 
nu are un Dumnezeu liber care să o mântuiască din această monotonie 
neschimbată. 

Spassky vrea să explice calea pe care a ajuns Atanasie la acest rezul- 
tat, zicînd: «Pentru a înțelege acest drum logic, cu ajutorul căruia Ata- 
nasie a ajuns la această nouă concluzie pentru prima dată cunoscută în 
istoria gîndirii filosofice, trebuie să intrăm în cîteva analize mai amă- 
nunţite. Vechea filosofie greacă, cu excepția lui Aristotel (noi socotim că 
fără nici o excepţie, n.n.), nu despărțea pe Dumnezeu şi lumea printr-o 
graniţă hotărîtă”. Opunîndu-se acestei filosofii, încă «Dionisie din Ale- 
xandria şi Teognost au respins învăţătura lui Origen despre provenirea 
eternă a lumii, împrumutată din neoplatonism... Această idee despre 
deosebirea radicală între Dumnezeu şi creaturi stă la baza sistemului 
teologic al lui Atanasie»? 

În continuare Spassky afirmă că ideea aceasta îi era proprie şi aria- 
nismului. El spune că ceea ce a adus nou sfîntul Atanasie a fost că, pe 
cînd Arie vede pe Fiul şi Cuvîntul pe prima treaptă a creaţiei, Atanasie Îl 
vede în planul lui Dumnezeu cel necreat. Dar ne întrebăm: Dacă Atana- 
sie a adus prima dată ideea unei lumi create cu totul distincte de Dumne- 
zeu, cum a mai putut Arie să gîndească înaintea lui Atanasie pe Fiul, 
aparţinând planului creat, deosebit de Dumnezeu cel necreat? De aceea 
pe drept cuvânt trebuie socotit că nici Arie nu făcea o despărţire prea 
clară între lume şi Dumnezeu. Atanasie este primul care, purificînd. 
ideea creaţiei de orice urmă de panteism, nu admite că Cuvîntul a putut 
fi prima creatură a lui Dumnezeu, ci El e din esența dumnezeiască, radi- 
cal deosebită de lume. Căci numai aceasta face posibilă cu adevărat crea- 
ţia lumii. Numai existînd un Logos dumnezeiesc, se poate spune că toate 
sânt create. Căci «fără de El nimic nu s-a făcut din cele ce s-au făcut» 
(loan, 1, 3). 

Dar sfîntul Atanasie, prin învăţătura lui cu adevărat trinitară, adică 
prin recunoaşterea Fiului ca fiind de o fiinţă cu Tatăl şi deosebit de lume, 
care e creată din nimic, nu numai că distinge în mod clar între Dumne- 
zeu şi lume, ci vede şi legătura între Dumnezeu şi lume. Şi nu numai ca o 
legătură logică în sensul aristotelic, deci în parte neliberă, ci şi ca o legă- 
tură de iubire în libertate. 


21. Idem, op. cit., p. 181-182. 

Faptul că Tatăl are un Fiu de o fiinţă cu El, pe Care-L iubeşte, consti- 
tuie pentru El un motiv de a crea lumea pentru a-şi extinde iubirea 
paternă şi la alte ființe conştiente pe care le face prin Fiul, ca să fie după 
chipul Fiului, ca prin Fiul să reverse iubirea Sa paternă şi către ele şi ca 
Fiul să sădească în ele, odată cu chipul Său, iubirea Sa față de Tatăl. Şi 
tot de aceea, cînd ele cad din acestă iubire - care e liberă conform liber- 
tăţii ce li se dă din libertatea Lui - ÎL trimite pe Fiul Său să Se facă om, ca 
în unirea lor cu El să se arate şi să se permanentizeze în ele atît dragos- 
tea Tatălui față de ele, cit şi a lor faţă de Tatăl. 

La originea lumii stă astfel iubirea liberă a comuniunii trinitare. Dar 
Fiul este totodată Cuvîntul, sau Logosul lui Dumnezeu. lar Dumnezeu, 
creînd lumea prin El, îi imprimă acesteia un sens. Sensul nu e despărțit 
de iubire, cum nu e deosebit Cuvîntul de Fiul. O lume în care apar şi dis- 
par, prin emanaţie sau evoluţie, alte şi alte fiinţe conştiente, este lipsită 
atît de sens, cât şi de iubire, pentru că ceea ce aduce la existenţă făpturile 
conştiente şi lumea în general este un impuls orb, impersonal. Dar fiin- 
țele conştiente care sânt făcute după chipul Logosului şi Fiului personal 
etern sînt aduse la existență pentru a se bucura de o iubire eternă şi 
aceasta le dă un sens. Acesta este sensul principal care le este imprimat 
prin. Logosul şi Fiul dumnezeiesc şi acest sens nu li s-ar fi imprimat dacă 
Logosul prin care sînt create n-ar fi Fiul iubit al Tatălui şi dacă deci n-ar 
fi create pentru ca Dumnezeu să-Şi extindă iubirea asupra lor şi pentru 
a-Şi atrage iubirea lor prin unirea lor cu Fiul. 

Fiul şi Logosul sînt aceeaşi Persoană divină, pentru că iubirea şi sen- 
sul sînt strîns unite. Logosul Îşi pune pecetea pe tot cosmosul creat, ară- 
tîndu-se prin EL iubirea lui Dumnezeu faţă de făpturile umane şi ajutîn- 
du-le să crească în iubirea lor față de Dumnezeu. Fiinţele care se iubesc 
se înţeleg. Unde scade iubirea se întinde întunericul. Sensul ce-l acord 
eu celuilalt e una cu existenţa lui veşnică. Dorind ca el să mă iubească în 
veci, îi acord o valoare veşnică. Nimeni nu are un sens ca existență izo- 
lată, ci în comuniunea lui cu ceilalţi, în articularea reciprocă a tuturor, în 
acelaşi timp necesară şi liberă. Faptul acesta îşi are întemeierea 
supremă în Sfînta Treime. 

Oricare din ceilalţi e pentru mine un cuvânt încorporat, care mă încu- 
rajează în viața mea prin însăşi existența lui, dar în mod mai accentuat 
prin faptul că e izvor de cuvinte adresate mie din atenţie faţă de mine, 
atenţie prin care sînt legaţi oamenii în mod reciproc. Dar toate celelalte 
persoane şi cuvintele lor ţin de Cuvîntul suprem şi de atenţia Lui faţă de 
noi. El este prin excelență '0 iv «Cel ce este», cum e numit în icoanele 
ortodoxe. De aceea numai El ne poate da şi nouă existenţă prin atenţia şi 
cuvintele Lui arătate în atenţia şi cuvintele noastre reciproce. El mă 

întăreşte în existenţă prin toate persoanele — cuvinte încorporate, 
cuminte ipostatice - şi prin cuvintele lor. Fiul întrupat, iubind cel mai 
mult şi iubirea Lui voind să se imprime unei umanităţi căzute în păcat, 
merge pînă la jertfa maximă şi ne invită la jertfă, care trebuie să ţină în 
echilibru sau să copleşească egoismul general. 

Experienţa sporită pe care o avem azi despre om ne ajută. la o înţele- 
gere aprofundată a învăţăturii sfintului Atanasie despre faptul că «prin 
Cuvîntul» sîntem şi ne ridicăm, din păcatul împuţinării în viață, la mai 
multă viaţă, la viata eternă, că prin ceilalți oameni sîntem întăriţi în 
viață, că prin cuvîntul lor ei ne scot din tristeţea şi descurajarea singură- 
tăţii. Dacă aceştia pot să ne întărească în viață prin existența şi prin 
cuvintele lor, de ce nu ne-ar putea da însăşi şi nu ne-ar putea reface 
existența Cuvântul suprem al Tatălui? Deşi făcută din nimic, creaţia este 
înzestrată de Dumnezeu, prin Fiul şi Cuvîntul Lui, cu o valoare eternă, 
cu un sens netrecător. 

Sfîntul Atanasie afirmă. ideea. creației din nimic pisi a.arăta pe 
Fiul ca, deosebit de ea, prin faptul că e de o fiinţă cu Dumnezeu, deci 
Dumnezeu adevărat, transcendent lumii. 

Dar tocmai prin aceasta El poate mântui lumea. Lumea nu este dis- 
prețuită prin faptul că e creaţie, ci ea capătă un sens adevărat tocmai 
prin aceasta. Făpturilor umane li se asigură o existenţă eternă prin fap- 
tul că sînt create pentru a fi iubite şi a iubi etern. Şi pentru oameni crea- 
ţia întreagă e adusă la existență pentru o durată eternă în unire cu 
Dumnezeul iubirii. 

În credinţa creştină afirmarea creaţiei din nimic se ţine în cumpănă 
cu valoarea atribuită lumii prin faptul că Cel ce o creează este Dumnezeu 
cel personal şi că Elo creează pentru a-i dărui fericirea veşnicei uniri în 
iubire cu EL. Dar cine poate defini exact relaţia dintre Dumnezeu si 
humea creată din nimic? 

Tema a început să preocupe recent din nou gîndirea teologică. Astfel, 
teologul grec I. Zizioulas, încercînd unele precizări ale noţiunii de 
«nimic», din care a fost creată lumea, a provocat unele obiecții din par- 
tea lui Philip Sherard, englez convertit la ortodoxie. Prima obiecţie î-a 
provocat-o lui Sherard (rev. Synaxzi, Atena, nr. 5,1983, p. 67-68, art. 
'Theologia kai hyparxis - Teologie şi existenţă), afirmaţia lui Zizioulas că 
«nimicul» este «nimicul ontologic absolut», care «nu are nici o relaţie cu 
existența, care nu are un conţinut ontologic, în nici un sens» (Hristologia 
Kai hyparxis, în nr. 2 al aceleiaşi reviste). Sherard spune că prin aceasta 
se afirmă «existența a două absoluturi eterne». Absolutul nimicului s-ar 
afla 'astfel din veci ca «ceva alături de Dumnezeu, în afară de Dum- 
nezeu», «de care Dumnezeu are nevoie ca să creeze lumea». Cu alte 

cuvinte «Dumnezeu nu este absolut şi libertatea Lui este mărginită». 
Acesta implică «un dualism radical în lucruri». 

Dar Sherard nu oferă o soluție proprie. Credem că nu trebuie pierdut 
din vedere că sfîntul Atanasie vorbeşte mai puţin de «nimic» şi mai mult 
de «prin Fiul», ca şi de venirea la existenţă a creațiunii «prin participa- 
rea» la puterea lui Dumnezeu. Poate e mai corect a se spune că Dumne- 
2eu creează lumea din nimic nu în sensul că are nevoie de «un nimic» 
existent alături de El, ci în sensul că nu are nevoie de ceva. «Nimicul» 
trebuie conceput ca neezistența pur şi simplu (de aceea în greceşte se 
zice «din cele ce nu sînt»). Existenţa lui Dumnezeu este infinită. Ea nu e 
limitată de vreun vid. 

Pe de altă parte prin faptul că o creează, Dumnezeu pune puterea Lui 
în actul creaţiei, în temeiul voinței Lui. Puterea Lui manifestată prin 
voinţa Lui e temeiul pozitiv al creaţiei. Lumea nu este din fiinţa lui 
Dumnezeu, ca Fiul, ci capătă o fiinţă proprie prin voința Lui plină de 
putere, care nu foloseşte nimic, pentru că în afară de EL nu există nimic. 

Dar ca să o voiască, Dumnezeu o gîndeşte: Lumea e conformă cu gîn- 
direa Lui; ea poartă în ea chipurile «rațiunilor» Lui. Prin aceasta lumea 
e dată ca posibilitate liberă în gândirea, în puterea lui Dumnezeu. Dar nu 
devine realitate decât cînd Dumnezeu voieşte să pună în lucrare puterea 
şi.gîndirea Lui cu privire la ea, dîndu-i realitate fără a avea nevoie de 
ceva exterior Lui, care nici nu există, odată ce numai El există. Deci 
lumea are temei pozitiv în gândirea, puterea şi voinţa lui Dumnezeu. 
Fără ele n-ar putea veni la existenţă şi dura. Aceasta înseamnă că.e 
creată de Dumnezeu din nimic altceva, avînd temeiul suficient al exis- 
tenţei ei în gîndirea, puterea şi voinţa Lui. 

Sherard e nedumerit apoi de afirmarea lui Zizioulas că lumea fiind 
creată ar fi putut şi să nu existe. Sherard se întreabă: «Atunci pentru ce 
există lumea?» Zizioulas spusese: ca Dumnezeu să aibă cu cine purta un 
dialog. Sherard întreabă: «Nu e contradictoriu ca Dumnezeu să fi vrut să 
creeze lumea şi să fi putut să nu o creeze?» Iar dacă Dumnezeu vrea să 
creeze lumea pentru a dialoga cu ea, atunci ea e necesară. «Şi în afară de 
aceea, ce fel de Dumnezeu este Dumnezeul creştin care nu Şi-ar arăta 
voința Lui creatoare?» 

Aci ni se pare că Sherard nu are dreptate. Dacă Dumnezeu ar fi putut 
să nu creeze lumea, ar fi putut şi să nu o voiască. Nu vedem necesitatea 
pentru El de a o fi voit. În general nu vedem motivul pentru care Sherard. 
desparte voia lui Dumnezeu de fapta creării lumii. De fapt Dumnezeu 
putea şi să nu creeze lumea, cum spune sfîntul Atanasie, sau ar fi putut 
şi ar putea crea şi alte lumi, cum spune sfântul loan Damaschin. Ni se 
pare că Zizioulas susține punctul de vedere just că Dumnezeu nu era 

obligăt numaidecît să-Şi manifeste puterea Lui creatoare. Căci Dum- 
nezeu a existat din veci în deplinătatea Lui şi fără a-Şi fi manifestat din 
veci această putere. Deci dacă lumea e creată prin voința lui Dumnezeu, 
hatărîrea Lui a fost cu totul liberă. Altfel se lunecă spre origenismul pan- 
teizant. 

Dar ar fi fost de folos'ca Zizioulas să afirme mai clar că Sfînta Treime 
are în Sine la un grad infinit superior însuşi dialogul pentru care vrea să 
creeze lumea. Aceasta ar fi pus şi mai mult în relief libertatea lui Dum- 
nezeu în voia de a fi creat lumea. 

Mai trebuie afirmat că odată ce Dumnezeu a voit să creeze lumea 
aceasta din iubire, El a creat-o pentru veşnicie, căci iubirea celui desă- 
vârşit nu încetează niciodată, deci nu mai vrea să creeze altele. EI îi 
acordă acesteia toată iubirea pe care ar putea voi să o dăruiască altora. 
Iar în faptul că Fiul Său S-a făcut om pentru eternitate se arată şi mai 
mult că nu Se mai gîndeşte la desființarea omului şi a lumii legate de el, 
pentru a crea alte bumi. El nu-Şi retrage făgăduinţele date în mod liber 
oamenilor. i 

Aceasta arată din nou conţinutul pozitiv al humii acesteia. Firea ome- 
nească are sădită în sine putinţa de a fi unită cu Dumnezeu-Cuvîntul, 
de a fi mediu de manifestare a lui Dumnezeu; şi împreună cu El, întreaga 
creaţie. Omul e în acest sens cu adevărat «după chipul» lui Dumnezeu 
Cuvîntul. sal a 

" Mai justă mi se pare a treia observaţie a lui Sherard. După Zizioulas 
tot ce are omul, fiind creat, e condamnat la moarte şi dispariţie. Ca să 
scape de moarte omul «trebuie să se afle într-o relaţie durabilă şi neîn- 
treruptă (nedespărţit) cu neoreatul... să comunice durabil cu ceva din 
afara lui». Ceea ce îl ajută pe creat să iasă din sine şi să se unească cu 
necreatul este iubirea. Sherard se întreabă: Dar cum poate ieşi omul din 
sine, adică depăşi firea sa, dacă şi însuşirea iubirii este creată? Deci ca să 
poată ieşi omul din firea sa creată, trebuie să aibă în el o însuşire care 
depăşeşte însuşirile lui create, afirmare opusă celei a lui Zizioulas că tot 
ce e creat e supus morţii. Afirmând aceasta Zizioulas socoteşte că şi sufle- 
tul fiind creat este muritor. Sherard observă: «Aceasta înseamnă că 
Dumnezeu nu poate crea ceva nemuritor. Dar atunci ce să zicem de 
îngeri? Fiind creaţi, sînt şi ei muritori? lar dacă Dumnezeu poate crea pe 
îngeri nemuritori, de ce nu poate crea astfel şi sufletul omenesc?» 

S-ar părea că Zizioulas desparte prea mult creatul de necreat sau de 
Dumnezeu, iar Sherard leagă unele note necreate de creatura însăşi. De 
fapt creatul în întregimea lui nu poate fi despărțit de puterea necreată a 
lui Dumnezeu. Dar pe de altă parte, puterea necreată nu completează 
creatul, ca o parte a lui. Creatul e adus la existență de puterea necreată, e 

susținut de ea. La temelia existenței create, a puterii ei, stă puterea 
necreată, încît creatul nu se poate concepe fără necreatul care-l aduce la 
existenţă şi-l menţine. Astfel, creatul nu poate fi definit numai ca ezxis- 
tență provenită din nimic, ci şi ca existenţă la a cărei temelie stă puterea 
continuu activă a lui Dumnezeu cel necreat. Într-un fel creatul îşi soarbe 
puterea existenţei sale necontenit din necreat. Creatul nu poate exista 
decit în relaţie cu necreatul. Dar în relație este activ şi creatul şi necrea- 
tul. Ochiul întreg e ochiul care vede. Dar ce vede e lumina care e deose- 
bită de el şi care totuşi îl împlineşte. Mintea care nu gîndeşte ceea ce e 
etern nu e minte adevărată. Omul este fiinţă responsabilă față de un 
suprem for. Dar în această responsabilitate el experiază atît pe Cel ce îl 
cheamă să răspundă, cât şi pe sine ca cel care răspunde. Creatul şi 
necreatul sînt ca două braţe ale unei balanțe, desigur una din ele avînd, 
un rol infinit superior. 

„ Creatul conştient are în sine un dot şi o necesitate de necreat şi o 
capacitate de a se umple tot mai mult de el. Nu se poate afla nicăieri un 
creat pur, închis în sine. Desigur setea de necreat se poate împuțina, sau 
poate dispărea din conştiinţă, dar ea totuşi persistă chiar contrar con- 
ştiinţei omului. Pentru înţelegerea deplină a acestui fapt misterios ar 
trebui adîncit înțelesul ideii de participare la puterea dumnezeiască. 
Cum, participă puterea noastră creată la puterea dumnezeiască necreată 
fără să se confunde, dar realizând împreună viaţa omului? Dar aceasta 
nu e o participare la fiinţa lui Dumnezeu. Aci e implicată deosebirea 
între ființa dumnezeiască şi puterile sau energiile dumnezeieşti 
necreate. | 

Chiar legile creaţiei, ca nişte rațiuni generale ale ei, îşi au originea şi 
susținerea în Dumnezeu-Cuvîntul, deşi sînt legi proprii creaţiei. 
Aceasta se vede din faptul că pot fi aplicate într-un mod mlădios, în care 
libertatea are un rol al ei. Dacă lumea ar fi dintr-o esenţă impersonală, 
aceste legi ar domni în mod neschimbat în toate, fără nici o putinţă de a 
le încovoia, produtînd apariţia şi dispariţia definitivă şi fără sens a 
tuturor persoanelor umane. În acest caz legile ar fi ultima putere care - 
stăpîneşte orbeşte şi fără sens peste toate, aşa cum ar domni peste esența 
din care ar emana o astfel de lume. Dar ele se arată gîndite şi create de o 
putere personală, întrucît sînt folosite doar ca un cadru previzibil în care 
persoanele au să crească. Ele nu uniformizează şi nu anulează persoa- 
nele ca în cazul animalelor, plantelor, mineralelor, ci, dimpotrivă, ele pot 
fi mlădiate de persoanele umane, fiind întrebuințate după cum socotesc 
ele că le pot fi de folos în creşterea lor spirituală. Într-un fel oarecare omul 
este totuşi stăpînul lor, omul le depăşeşte spre ceva superior lor. Aceasta 
se arată prin legile omeneşti, dar şi prin poruncile divine şi prin res- 

ponsabilitatea umană. Şi în aceasta se vede că omul creat e făcut de -— şi 
în legătură cu - o ființă liberă superioară lui. 

În această folosire mlădioasă conştientă a legilor, libertatea omului 
are un rol tot mai important, prin înţelepciunea tot mai matură de care 
se lasă condus, încât cu vremea ele pot fi copleşite, în cel mai înalt grad, 
de împlinirea binelui sau de iubirea adînc sporită dintre oameni şi Dum- 
nezeu; copleşite, dar nu desfiinţate, întrucît starea de copleşire a lor e o 
culme la care au fost destinate ele însele să conducă pe om. Astfel fără a 
se confunda cu un dumnezeu conceput ca esență impersonală, lumea e 
totuşi legată cu Dumnezeu cel în Treime, fiind condusă spre tot mai 
deplina unire cu El. Fără să fie din esența lui Dumnezeu, ea nu are la 
bază numai nimicul, nici nu e destinată să se întoarcă în nimic, ci e din 
voința şi puterea lui Dumnezeu şi chemată să se unească tot mai mult cu 
EI în libertatea iubirii, primind în ea tot ce are EL. Peste legi, dar nu 
contra legilor, e întâi Persoana lui Dumnezeu-Cuvîntul şi apoi se ridică 
persoanele umane?. 

+ 
* + 


Legile care în sistemele panteiste sînt oarbe şi nu duc nicăieri, în 
raport cu Sfînta Treime sînt create ca instrumente folosite de oameni 
spre formarea şi întreţinerea lor în drumul spre veşnica desăvîrşire. 
Prin legile naturii pe de o parte se menţin formele creaţiei, pe de alta, 
acestea se mişcă, sau se dezvoltă în marginile lor, promovîndu-se unele 
prin altele. Dinamicul dă viaţă onticului şi îl susține. În legi se poate 
vedea raționalul ca o dinamică a convergenței, în cadrul fiecărui orga- 
nism sau forme şi între organisme sau forme. În persoanele conştiente 
ele realizează pornirea de a se menţine şi dezvolta, dar fac posibilă şi 
grija atentă de a se promova unele prin altele, accentuctă prin aplicarea 
lor liberă, cum o cer legile omeneşti şi divine. Cu alte cuvinte, în ele 


22. Coplesirea aceasta e realizată în orice ființă umană care se jertfeşte iubind mai 
mult cauza lui Dumnezeu, Care iubeşte pe oameni şi vrea să-i promoveze. Jertfa impusă 
de egoimul altora şi copleşind egoismul celui ce se jertfeşte prin iubire şi răbdare e legată 
de suferință. Numai cine o rabdă pe aceasta din iubire biruieşte egoismul care dezbină pe 
oameni. Dar cel ce se jertfeşte uită nu numai de interesele sale, ci şi de ale celor apropiați. 
lar prin aceasta sînt atraşi şi aceia în suferința provocată de nepăsarea egoistă a altora. 
Acest fapt a fost pus în relief mai ales în creația poporului român în legenda «Minăstirii 
Argeş». 

Fiul ca Raţiune ce le rînduieşte pe toate, ce vrea să le readucă în armonie pe toate, 
începe această faptă prin jertfa Lui, dar la ea trebuie să se asocieze jertfele altora insuflate 
de jertfa Lui. E necesară o jertfă cît mai generalizată pentru restabilirea raționalităţii uni- 
versale, ca articulare armonioasă a tuturor. Cînd toți se vor dărui tuturor, suferința din 
jertfă va înceta. Căci atunci, pe cît se dăruieşte fiecare, pe atît primeşte, sau şi mai mult. 
Logosul Se întrupează pentru ca prin jertfă să restabilească şi să antreneze în opera de 
restabilire a armoniei raţionale şi iubitoare pe toţi sau pe cît mai mulți. 

vedem raţionalul pus în slujba iubirii. Nici o fiinţă nu poate fi fără o 
atenţie la celelalte şi nu se poate realiza fără atenţia celorlaite față de ea, 
atenție manifestată în gînduri, în cuvinte, în fapte. Viaţa fiecăreia se 
menţine şi se împlineşte prin atenţia celorlalte față de sine şi a sa față de 
celelalte, confirmîndu-se faptul că onticul e dinamic, sau se menţine şi se 
realizează prin dinamica iubirii. S-ar putea spune că onticul este o 
perihoreză universală, care are la ființele umane şi un caracter 
conştient şi liber. , 

Iar la baza acestei perihoreze a creaţiei stă perihoreza treimică. 
Dumnezeu care «este» nu este lipsit de atenția şi de iubirea perihoretică 
între ipostasurile divine, nu e lipsit de iubirea reciprocă între Tatăl şi 
Fiul, Care e în acelaşi timp Cuvîntul sau suprema Raţiune şi Înţelep- 
ciune, şi Duhul Sfînt. Mişcarea iubitoare între făpturi, care nu le alte- 
rează, ci, dimpotrivă, le menţine şi le desăvîrşeşte, are la temelia ei Trei- 
mea neschimbată şi de-viaţă-făcătoare, ceea ce depăşeşte atît viziunea 
lui Pafmenide cât şi a bui Heraclit. Iar cel mai mult se împărtăşesc ființele 
create conştiente de puterea desăvîrşitoare şi de-viaţă-făcătoare a 
Treimii prin lauda adusă lui Dumnezeu şi prin rugăciunea comună. În 
ele se mişcă atunci energiile necreate ale Sfintei Treimi. lar în aceasta 
trăiesc cea mai intensă viață de iubire şi unire. 

Sfîntul Maxim Mărturisitorul a atras atenţia asupra importanței miş- 
cării creaturilor conştiente în urcuşul lor unificator şi desăvîrşitor spre 
Dumnezeu. Dar se impune ca o sarcină pentru gîndirea de mîine dezvol- 
tarea unei teologii a mişcării, ca o explicare teologică a ei, după ce ştiin- 
țele naturii au pus în evidenţă importanţa universală a mişcării şi a 
energiilor care o susțin în legile descoperite de ea în toată realitatea 
creată. Participarea creaturilor la puterea lui Dumnezeu este participa- 
rea la Dumnezeu cel viu, Cel ce ne mişcă prin tot felul de legi pentru a ne 
menţine în unitate şi a spori în unitatea iubirii între noi şi faţă de El. 
Legile conservă şi dezvoltă în mod dinamic creaţia, în formele ei unite 
între ele, dar neconfundate. Dar pe cînd formele naturii sînt supuse total 
acestor legi şi apar şi dispar ca să facă loc altora, persoanele umane se 
folosesc în mod mlădios de ele, pentru a spori iubirea între ele în Cuvîn- 
tul personal, izvor unitar al legilor conservatoare, îmbogățitoare şi uni- 
ficatoare. (Vezi partea finală a scrierii Sf. Atanasie, Contra gentes). 

Pentru om, conştiinţa că «este» şi se dezvoltă prin participarea la 
Dumnezeu îl asigură de existenţa lui fermă, mereu îmbogăţită şi netre- 
cătoare şi nu are nevoie să se afirme prin mândrie, prin slavă deşartă, 
prin lăcomie, prin grijă nemăsurată şi prin alte patimi. Ea îl linişteşte 
pentru că ştie că se odihneşte tot mai mult în sînul «Celui ce este», parti- 
cipînd la existenţa Lui inepuizabilă. Nu se teme de nimic, pentru că nu 

poate cădea în nimic. Numai această temere îl duce la toate patimile, 
crezînd că prin ele se asigură față de nimic, sau că este prin sine însuşi şi 
prin afirmarea pătimaşă a sa. E salutar să accentuăm de aceea nu numai 
că sîntem aduşi la existenţă din nimic, ci şi că sîntem asiguraţi şi promo- 
vați în existență, prin participarea noastră la «Cel ce este». 

Preţuirea şi iubirea cu care e învestită creația de Dumnezeu se arată 
din partea Lui şi după ce omenirea cade din legătura conştientă cu Dum- 
nezeu, deci din iubirea Lui,prin neascultare şi prin nerecunoaşterea Lui. 
Căci Logosul lui Dumnezeu Îşi menţine imprimată în lume şi după 
cădere raționalitatea Lui şi prin aceasta chiar şi iubirea Lui. Căci o anu- 
mită iubire tot rămâne în lume, oricît ar fi de căzută. Dar atît raţionalita- 
tea cât şi iubirea rămasă în lume sînt mult slăbite, pervertite de ea. 

Dar Dumnezeu vrînd, din iubire, să restabilească şi să ducă la culme 
pentru veci iubirea între Ei şi oameni, ca şi între oamenii înşişi, face ca 
să Se întrupeze Fiul şi Cuvîntul Său ca om, pentru ca Tatăl să vadă în 
chipul Fiului Său pe tot omul care se uneşte prin credință cu El şi omul să 
răspundă în unire cu Cuvîntul Tatălui, din iubirea deplină a Fiului Său, 
tot mai mult acestei iubiri paterne. i 

Dacă înainte de întrupare, Fiul şi Cuvîntul lui Dumnezeu lucra 
numai din afară asupra oamenilor pentru a menţine în ei o oarecare 
raționalitate şi iubire, prin întrupare Se face purtătorul interior al uma- 
nului, pentru ca să-l umple de toată iubirea şi deplinătatea Lui de sens, 
învingând slăbiciunile afectelor, care,intrate prin păcat în om, îl duc 
la păcat, şi odată cu ele şi moartea ia care ele îl duc. Făcîndu-Se El însuşi 
om, îl îndumnezeieşte pe om. 

Sfîntul Atanasie prelungeşte astfel învăţătura despre Sfînta Treime, 
despre Fiul cel de o fiinţă cu Tatăl, despre valoarea creației şi despre 
întruparea Cuvîntului, în doctrina spirituală a eliberării omului de 
păcate, de patimi şi de moarte prin puterea lui Dumnezeu cel nepătimi- 
tor, prin puterea Fiului cel întrupat care a învins moartea în trup şi l-a 
făcut nemuritor. 

Respingînd interpretarea ariană a expresiilor biblice, în care se 
spune că Hristos era supus slăbiciunilor foamei, oboselii, fricii de 
moarte, sau că era tulburat şi Se ruga, pe care arienii le dădeau ca dovezi 
de inferioritate a Fiului faţă de Tatăl, sfântul Atanasie le uneşte parado- 
zal cu faptele şi cu afirmațiile puterii Lui şi formulează învăţătura 
despre puterea lui Dumnezeu arătată în răbdarea omului, ca o întărire a 
acesteia, prin care ajunge chiar la biruirea morții. 

EL dă astfel o temelie hristologică întregii ascetici şi spiritualităţi 
creştine. Învățătura creştină apare în învăţătura lui ca un întreg organic 
şi unitar, pornind de la învăţătura de credinţă şi ajungind prin practica 

vieții pînă la îndumnezeire. Teologia şi antropologia se unesc în sote- 
riologie, în doctrina despre mântuirea şi îndumnezeirea omului, în care 
lucrarea lui Dumnezeu se uneşte cu lucrarea omului, întărind-o. 

Învățătura despre Sfînta Treime, despre deofiinţimea Fiului cu Tatăl, 
unite cu învăţătura despre creaţie, despre întruparea Cuvîntului, despre 
mântuirea omului concepută ca refacere şi înălţare ontologică a lui pînă 
la îndumnezeire, devine o învăţătură a credinţei practice. Un Dumnezeu 
în Treime - ca Dumnezeu al comuniunii iubitoare între persoane, mai 
presus de orice lege, în care o Persoană e un Tată şi o alta un Fiu care Se 
întrupează din iubirea Lor față de oameni şi care trimite pe Duhul iubi- 
rii Tatălui şi faţă de Tatăl în înimile lor - e un Dumnezeu căruia credin- 
ciosul simte îndemnul să 1 se roage cu încrederea că îl poate ajuta, fiind 
mai presus de orice lege fatală, căreia i-ar fi supus şi omul în cazul că 
Dumnezeu n-ar fi decît o esență supusă unei legi implacabile. 

Faţă de religiile panteiste, care nu sînt religii adevărate, sfîntul Ata- 
nasie face evident un Dumnezeu personal şi iubitor şi un om căruia acest 
Dumnezeu îi acordă o valoare eternă. Iar față de formele creştinismului 
protestant - care nu crede în puterea transformatoare a lui Dumnezeu 
asupra omului, cât timp e omul pe pămînt, deci nu acordă nici o eficiență 


rugăciunii şi Tainelor şi cinstirii sfinţilor, lăsînd la fel pe om supus unei 
oarecare fatalităţi faţă de care Dumnezeu nu poate face nimic — sfîntul 
Atanasie susține credința adevărată, eficientă şi transformatoare. De 
aceea, pe drept cuvînt, a fost numit şi «Părintele ortodoziei». 


SFÎNTUL ATANASIE, 
ARHIEPISCOPUL ALEXANDRIEI 


E CUVINT 
IMPOTRIVA ELINILOR 


I 


Cunoştinţa despre credinţa în Dumnezeu şi despre toate adevărurile 
nu are atîta nevoie de învățătura de la oameni, căci are însuşirea de a se 
face cunoscută prin ea însăşi. Ea numai că nu strigă în fiecare zi prin 
lucruri şi că nu se arată, făcîndu-se mai strălucitoare ca soarele, prin 
învățătura lui Hristos!. 


Totuşi, fiindcă doreşti să auzi despre acestea, voiesc să-ţi înfățişăm, o, 
fericite, cîteva lucruri din învățătura despre Hristos. Tu poţi s-o afli pe 
aceasta şi din cuvintele dumnezeieşti, dar o poţi auzi, cu iubirea ta de 
bine”, şi de la alții. Ajung sfintele şi de Dumnezeu insuflatele Scripturi 
spre vestirea adevărului. Dar sînt şi multe scrieri alcătuite despre acestea 
de fericiţii noştri dascăli şi cel ce le citeşte pe acestea va cunoaşte tilcui- 
rea Scripturilor şi va putea dobîndi cunoştinţa pe care o doreşte. 


Dar pentru că nu avem acum la îndemiînă scrierile alcătuite de dascăli, 
e de trebuinţă să-ţi înfățişăm şi să-ţi punem în scris cele c€ am aflat noi de 
la ei. Ele privesc credinţa cea despre Hristos, ca să nu socotească cineva 
fără preţ învățătura Cuvîntului care S-a făcut ca noi, nici ca lipsită de 
rațiune credinţa cea întru Hristos. Căci cînd elinii îşi bat joc de ea şi rîd de 
noi bîrfind învăţătura noastră, ei amintesc doar Crucea lui Hristos. Dar 
făcând aşa, ei stîrnesc mila prin neînțelegerea lor, pentru că, defăimînd 


1. Ea răsărea în noi din privirea lucrurilor, dar se face cunoscută mai luminoasă ca 
soarele prin Hristos. Avem aci afirmată legătura dintre revelaţia naturală nefalsificată şi 
cea supranaturală. Amiîndouă ne fac cunoscut pe Dumnezeu în mod nemijlocit; sau 
Dumnezeu Se impune minţii noastre în mod direct nu prin învățătura sau comunicarea 
altora. Aceasta înseamnă însă că însuşi sufletul nostru are capacitatea de a-L sesiza prin 
creaţiune şi în Hristos. Totuşi Hristos ne face cunoscut pe Dumnezeu, sau pe Sine însuşi, 
şi prin luminozitatea învățăturii Sale, sau a evidenţei conformităţii Cuvîntului Său cu aspi- 
rația spre desăvârşire a firii noastre. 

2. (Diioxăiwc). Deci deşi se poate cunoaşte Dumnezeu şi Hristos şi direct, totuşi 
cunoştinţa aceasta se confirmă şi se înmulțeşte cînd e auzită şi de la alţii. 

Crucea, nu văd puterea acesteia care a umplut toată lumea şi nu văd că 
prin ea s-au făcut arătate tuturor faptele cunoştinței de Dumnezeu”. 

De aceea, dacă s-ar fi atins cu adevărat şi ei cu mintea de dumnezeire, 
n-ar mai rîde de puterea ei. Ci mai degrabă ar cunoaşte şi ei pe Mîntuito- 
rul tuturor şi n-ar mai socoti că Crucea a adus vătămare, ci vindecare 
zidirii. Căci dacă, venind Crucea, s-a desființat toată slujirea la idoli şi cu 
semnul acesta se alungă toată nălucirea dracilor*, numai lui Hristos 1 se 
aduce prin ea închinare, iar prin El este cunoscut Tatăl. Iar cei care se 
împotrivesc ei sînt ruşinați. Căci dacă ea schimbă suiletele celor ce se 
împotrivesc în chip nevăzut, în fiecare zi (ceea ce se poate spune către ei, 
pe drept cuvînt), acesta nu e lucru omenesc, ci mărturiseşte mai degrabă 
că Cel ce S-a suit pe Cruce e Cuvîntul lui Dumnezeu şi Mîntuitorul?. Mie 
mi se pare deci că ei suferă ceva asemănător celui ce ar bîrfi soarele cînd e 
acoperit de nor, dar se minunează de lumina lui cînd vede că toată zidirea 
e luminată de el. Dar dacă e frumoasă lumina, cu mult mai frumos e soa- 
rele, pricinuitorul luminii. Tot aşa, dacă e un lucru dumnezeiesc a umple 
toată lumea de cunoştinţa Lui, pricinuitorul acestei fapte trebuie să fie 
numaidecît Dumnezeu şi Cuvîntul lui Dumnezeu“. 


Vom grăi deci, pe cât ne este cu putință, respingînd întîi neştiința 
necredincioşilor, ca, minciunile lor odată respinse, adevărul să lumineze 
prin el însuşi şi să ai şi tu îndrăzneala, prietene, pentru că ai crezut în 
adevăr şi nu ai rătăcit cunoscînd pe Hristos. Şi socotesc că e cu cuviinţă să 


3. Cunoştinţa adevărată de Dumnezeu a rodit în fapte uimitoare care s-au făcut tutu- 
ror arătate. Căci aceasta nu e o cunoaştere simplu teoretică, ci una care umple pe om de 
puterea arătată în fapte pentru că e o cunoastere a lui Dumnezeu din experiența puterii 
Lui, în cel ce Îl cunoaşte. 

4. Semnul crucii era o practică moştenită de sfintul Atanasie de la înaintaşii lui, care 
trebuie să se fi născut pe la anul 200 d. H., deci şi aceştia, de la cei dinaintea lor, din vre- 
mea apostolilor. În semnul crucii e puterea credinţei în Hristos, Care S-a răstignit pentru 
noi şi prin puterea ce ne-o insuflă de a ne înfrîna şi noi de la patimi, se întăreşte firea 
noastră şi nu se mai lasă stăpînită de păruta fericire a plăcerilor şi deci de puterea minci- 
noasă a celui ce ne ispiteşte prin ele. 

5. E o întreagă argumentare a cinstirii ce se cuvine crucii. Ea are atitea efecte cîte se 
spun în text, pentru că Cel ce S-a răstignit pe ea nu a fost un om simplu, ci Fiul lui Dumne- 
zeu. Cu El ne punem în legătură şi pe EI Îl mărturisim cînd facem semnul crucii. Prin El 
punem o frînă plăcerilor trupului legate de natura materială şi deci le depăşim pe acestea, 
contrar celor ce se închină idolilor, care reprezintă alipirea la natură ca la ultima realitate 
şi la pornirile provocate de ea. 

6. Puterea crucii se vădeşte atît de limpede, că de la puterea ei se poate deduce faptui 
că Cel ce S-a răstignit pe ea e Dumnezeu. În toată această parte sfîntul Atanasie opune 
crucea, idolilor. Prin cruce şi prin semnul ei ne închinăm Fiului lui Dumnezeu, Care S-a 
făcut om şi S-a răstignit din iubire pentru noi. Idolii ne ţin în mincinoase închipuiri despre 
diferiți zei mai mult sau mai puţin identici cu forțele naturii, care nu pot iubi şi care nu ne 
pot ajuta, fiind supuse unor legi implacabile. 

vorbesc despre Hristos cu tine, care iubeşti pe Hristos, pentru că sînt 
încredințat că socoteşti că cunoştinţa si credința despre El este mai de 
preţ decît toate. 

II 


Răul nu a fost de la început. Căci nu e nici acum între sfinți şi nu există 
deloc în ei. Ci oamenii au început să-l născocească pe acesta mai tîrziu şi 
şi l-au întipărit în ei. Ca urmare şi-au plăsmuit şi gîndul despre idoli, 
socotind ca fiind cele ce nu sînt. Căci Dumnezeu, Făcătorul şi Impăratul 
tuturor, Care este mai presus de toată ființa şi gîndirea omenească” fiind 
Cel ce este bun şi suprabun, a făcut neamul omenesc prin Cuvîntul Său şi 
Mîntuitorul nostru Iisus Hristos, după chipul Său, şi l-a alcătuit ca văză- 
tor şi cunoscător al celor create (a celor ce sînt) prin asemănarea cu EL. 
Pentru aceasta i-a dat lui şi ideea şi cunoştinţa veşniciei Sale, atîta timp 
cât îşi păstrează identitatea lui, să nu se despartă de gîndirea la EI?, nici să 
nu iasă din împreuna-vieţuire cu sfinţii, ci, avînd harul Celui ce i l-a dat şi 

"avînd şi puterea proprie a Cuvântului, să se veselească şi să vorbească cu 
Dumnezeu, trăind viața plăcută şi fericită şi cu adevărat nemuritoare. 

Căci nefiind împiedicat de nimic în cunoaşterea lui Dumnezeu, vede 
(contemplă) pururea prin curăția sa chipul Tatălui, pe Dumnezeu-Cu- 
vîntul după al Cărui chip a şi fost făcut”. Şi, cunoscînd purtarea Lui de 


7. Se afirmă transcendența lui Dumnezeu peste toate, în opoziţie cu panteismul 
păgîn de care nu era străin nici Platon, nici Aristotel, care socoteau că Dumnezeu este 
numai cea mai centrală dintre idei. 

8. Toate cele create au fost făcute astfel ca să le cunoască şi să le înțeleagă omul. 
Toate au o raționalitate, sau sînt sensuri încorporate, pentru ca să le cunoască şi înțeleagă 
omul, cel făcut după chipul Logosului dumnezeiesc, Care şi El le cunoaşte şi le înţelege şi 
le-a dat o raționalitate pe măsura înțelegerii omeneşti. Aceasta nu înseamnă că Logosul, 
ca ipostas dumnezeiesc, nu e mai presus de orice pricepere raţională a omului şi că nu se 
poate înainta tot mai mult în raționalitatea lor ascunsă în Dumnezeu Cuvîntul. Totuşi, atit 
raționalitatea lor, cât şi subiectul rațional uman, pentru care sînt făcute, sau în legătură cu 
care sînt făcute au o bază în raționalitatea transcendentă a Logosului dumnezeiesc. Într- 
un fel omul e făcut să cunoască prin ele pe Cuvîntul creator şi să poarte un dialog cu El. 
Cele create sînt numite cele ce sînt (ră vra), pentru că Creatorul lor e mai presus de ceea 
ce cunoaştem noi ca existenţe. Vedem şi în această scriere afirmată ideea că Cuvîntul e 
chipul» desăvîrşit al Tatălui. Sfîntul Atanasie nu apără numai un monoteism abstract, ci 
monoteismul trinitar, deplin personal al Evangheliei. 

9. Dumnezeu a sădit în om gîndul veşniciei ca, atit cât îl păstrează, să trebuiască să 
cugete la cineva care este de fapt veşnic şi în legătură cu care poate dobînăi şi el veşnicia. 

aceasta constă identitatea omului, care e totodată asemănarea lui cu Dumnezeu. Cine 
gîndeşte nu poate să nu dorească veşnicia şi deci să nu se gîndească la ea. Raţionalitatea, 
dorința veşniciei şi gîndirea la ea ţin împreună. Şi în aceasta stă chipul lui Dumnezeu în 
om. Omul nu e Dumnezeu pentru că nu are în sine puterea duratei veşnice. Dar e după 
chipul lui Dumnezeu, pentru că doreşte să ajungă în unirea cu EI la veşnicie. 
10. Cunoaşterea lui Dumnezeu e vederea sau contemplarea Lui, iar aceasta înseamnă 
şi împărtăşirea, de viaţa Lui nemuritoare. Dar Dumnezeu nu e văzut de om decât prin 
“Cuvintul Lui, prin raționalitatea Lui care se.revelează în raționalitatea lumii pe seama 
Tsubiecţiilui rațional uman. Deşi transcendent acestei raționalități şi rațiunii cunoscătoare 
umane, Dumnezeu totuşi e străveziu prin ea omului. 

grijă pentru toate, e mai mult decât uimit, ca unul ce se află mai presus de 
cele supuse simţurilor şi de orice chip trupesc, dar e în atingere, prin 
puterea minţii, cu cele dumnezeieşti şi inteligibile din ceruri". Căci cînd 
mintea oamenilor nu e în comunicare cu trupurile”, nici nu are în sine 
amestecat ceva din pofta acestora din afară, ci e întreagă deasupra lor, 
aflîndu-se în sine însăşi'“, cum a fost la început, atunci, străbătiînd peste 
toate cele supuse simțurilor şi peste cele omeneşti, ajunge deasupra lor 
şi, văzînd pe Cuvîntul, vede în EI şi pe Tatăl Cuvântului, îndulcindu-se de 
vederea (contemplarea) Acestuia şi înnoindu-se prin dorul de EI'*. Căci a 
ajuns ca omul dintii, care s-a numit în limba ebraică Adam, şi de care 
Sfintele Scripturi spun că nu cunoştea ruşinea şi privea cu mintea plină 
de îndrăzneală pe Dumnezeu şi petrecea cu sfinții (îngeri) în privirea 
celor cugetate (inteligibile), pe care o avea în acel loc, numit de sfîntul 
Moise, în mod figurat, rai. Căci curăţia sufletului e în stare să odihnească 
în sine pe Dumnezeu, precum zice şi Domnul: «Fericiţi cei curaţi cu 
inima, că ateia vor vedea pe Dumnezeu”. (Matei, 5, 8). 


II 


Deci, precum s-a spus, aşa a făcut Ziditorul neamul oamenilor şi aşa a 
voit ca el să rămînă. Dar, oamenii, nesocotind cele mai bune şi lene- 
vindu-se cu înțelegerea, au căutat mai virtos-cele mai apropiate de ei. lar 
mai aproape le-a fost trupul şi simțurile acestuia. De aceea şi-au despăr- 
țit mintea lor de cele inteligibile şi au început să se privească pe ei înşişi. 
Iar privindu-se pe ei înşişi şi cunoscîndu-şi trupul şi celelalte lucruri sen- 
sibile şi lăsîndu-se amăgiţi de ele, au căzut în poftele lor, alegînd cele ale 
lor în locul contemplării lui Dumnezeu. Şi petrecînd în acestea şi nevrînd 
să se despartă de cele mai apropiate, şi-au închis în plăcerile trupului 
sufletul lor tulburat şi tăvălit în toate poftele. Aşa, au uitat cu desăvirşire 
de puterea lor dată de la început de Dumnezeu. 

Adevărul acestora l-ar putea vedea cineva şi la primul om făcut, cum 
spun despre el Sfintele Scripturi. Căci şi acela, cît avea mintea întreagă 
îndreptată spre Dumnezeu şi spre contemplarea Lui, se întorcea de la 


11. Mintea are şi ea puterea de a se atinge de cele spirituale create şi chiar de cele 
dumnezeieşti, cum au simțurile puterea de a se atinge de cele materiale. Există şi o simţire 
a minții, cum e una a simţurilor. 

12, Nu primeşte mintea în sine simțiri trupeşti: călduri, pofte etc. 

13. «tavre cuvâv». 

14, Contemplă pe Tatăl, Care e obîrşia Cuvîntului, acesta fiind sensul sensurilor şi cel 
prin Care Se relevează Dumnezeu. Şi această contemplare e o dulceaţă. Iar vederea 
aceasta stîrneşte dorința de a vedea şi mai mult din infinitatea şi bogăţia lui Dumnezeu. lar 
dorința aceasta înnoieşte puterile omului ca năzuinţă de a vedea şi mai mult. Orice treaptă 
nouă de vedere, de cunoaştere e nu numai o nouă bucurie ci şi o stare nouă a celui ce vede. 

privirea trupului. Dar cînd, prin sfatul şarpelui, oamenii s-au despărțit 
de cugetarea la Dumnezeu şi au început să se privească pe ei, au căzut şi 
în pofta trupului şi au cunoscut că erau goi; şi cunoscînd aceasta, s-au 
ruşinat. Dar s-âu cunoscut pe ei goi nu atit de haine, ci că s-au făcut goi de 
vederea celor dumnezeieşti şi şi-au mutat cugetarea spre cele contrare!*. 

Căci despărţindu-se de cugetarea la acel Unul şi cu adevărat existent, 
adică la Dumnezeu, şi de dorirea Lui, au căzut în poftele felurite şi mărgi- 
nite ale trupului'?. Apoi, după cum se întîmplă de obicei, născîndu-se în ei 
pofta fiecărui lucru şi a multora la un loc, au început să se şi alipească la 
ele şi să se teamă de a le părăsi. De aici s-au adăugat în suflet şi frică şi 
temeri şi plăceri şi gîndul la moarte. Căci nevrînd să se despartă de pofte, 
se teme de moarte şi de despărțirea trupului'*. Iar poftind şi nedobîndind 
cele corespunzătoare (poftei) a învăţat să ucidă şi să nedreptățească. Iar 
cum le face acestea, se cuvine să arătăm după putere. 


IV 


Despărţindu-se de contemplarea celor inteligibile şi folosindu-se rău 
de lucrările diferite ale trupului" şi îndulcindu-se de privirea trupului şi 


14 a. Din aceste ultime cuvinte se vede că privirea la trup, de care au început oamenii 
să fie preocupaţi, era, după sîintul Atanasie, privirea spre mădularele lor care se aprind 
de poită. Înainte de aceea trăiau trupul ca şi cînd nu-l aveau. Această ruşinare de goliciu- 
nea ce şi-au descoperit-o în urma poftei trezite se datora însă faptului că se despărțiseră 
de gîndul la Dumnezeu, Care ținea în friu sensibilitatea trupului. Pentru explicarea acestui 
fapt poate că trebuie să presupunem că simțţirea intensă a plăcerii (sau a durerii) produsă 
de contactul trupului nostru cu cele materiale, e implicată în puterea de simţire aflată vir- 
tual în natura trupului şi în contactul lui cu cele materiale. Dar legătura trupului cu sufletul 
şi, prin suflet, cu Dumnezeu — Spiritul suprem - poate ține în frîu această simțualitate, 
convertind-o într-un mijloc de sesizare a celor spirituale şi de simțire curată a lor. Însăşi 
cugetarea la cele materiale intensifică în trup simțirea faţă de ele. Iar aceasta e o davadă că 
simțirea aflată virtual în natura trupului nu e despărțită de capacitatea lui de a fi frînat de 
către raționalitatea lui intensificată de cugetarea purtătorului trupului la Dumnezeu şi la 
cele spirituale. 

15. O remarcabilă dezvoltare a ideii că Dumnezeu, ca unul din care sînt toate, trebuie 
să fie unicul «conţinut» al gîndurilor şi dorințelor noastre o găsim la Calist Catafyghiotul 
(Despre viața contemplativă, în vol. 7 al Filoc. rom. ). Dacă în Dumnezeu cel Unul le avem 
concentrate toate, toate gîndurile şi dorințele noastre se pot concentra în gîndirea şi 
dorința Lui, ieşind din împrăştierea produsă de mulțimea distinctă a lucrurilor. Dumne- 
zeu cel Unul care dă existenţă tuturor e şi singurul cu adevărat existent, adică prin Sine 
existent. 

16. E o explicaţie mai interioară a morții: gîndul la moarte aduce moartea; gîndirea 
are urmări ontologice. lar gîndul la moarte e născut de frica de a pierde prilejurile de plă- 
ceri produse de simțirea intensă a celor materiale, socotite ca singura realitate. 

17. Lucrări 
uz rău. În fond în acest caz nu se pune în lucrare toată forța rațiunii sau a spiritului, care 
țirie în friu virtualitatea sensibilă aşezată în constituția trupului, toată forța rațiunii sau a 
spiritului subiectului uman. Subiectul paragrafului e feminin, deci ar fi vorba de suflet 
care în greceşte e feminin, dar mai sus se vorbise de minte, care în greceşte e masculin. 
Sfintul Atanasie le alternează aci pe acestea. : 

socotind că plăcerea este un bine, s-a folosit rău de numele binelui amă- 
gindu-se şi socotind că însăşi plăcerea este binele adevărat“. E ca şi cînd 
cineva slăbit la minte ar cere o suliță şi ar folosi-o împotriva celor pe 
care-i întîlneşte, socotind că aceasta este o faptă înțeleaptă. Iar iubind 
plăcerea a început s-o caute pe felurite căi. Căci firea, fiind uşor mişcă- 
toare, nu încetează de se mişca, chiar dacă se întoarce de la cele bune. 
Dar ea nu se mai mişcă pe calea virtuţii, nici ca să vadă pe Dumnezeu, ci, 
gîndind la cele ce nu sînt, preface ceea ce e în puterea ei, folosindu-se rău 
de aceasta pentru poftele ce le-a născocit, dat fiind că a fost creată şi cu 
voie liberă!*. Căci, precum poate înclina spre cele bune, aşa poate să se şi 
întoarcă de la cele bune. Iar întorcîndu-se de la bine, se gîndeşte numai- 
decit la cele potrivnice. Căci nu poate să nu se mişte deloc, fiind prin fire 
uşor mişcătoare. Şi cunoscând libertatea ei, se vede pe sine putînd să se 
folosească de.mădularele trupului atît spre cele ce sînt, cît şi spre cele ce 
nu sînt. Iar cele ce sînt sînt cele bune, şi cele ce nu sînt sînt cele rele. Şi zic 
că cele bune sînt, pentru că au modelele (paradigmele) lor în Dumnezeu, 
Care este. Iar cele rele zic că nu sînt, pentru că nu sînt, dar au fost plăs- 
muite prin gîndurile omeneşti”. 


18. Plăcerea, precum o arată numele, fiind plăcută, apare ca un bine, ba chiar ca ade- 
văratul bine. S-a spus că răul trebuie să ia masca binelui ca să ispitească pe om. Dar 
putinţa plăcerii, sau a sensibilităţii trupeşti excesive de a apărea ca bine, se explică din 
faptul că e implicată în capacitatea raţionalităţii trupului de a se realiza nu numai plastic, ci 
şi sensibil. Cele materiale sînt plasticizările şi sensibilizările unor raţiuni gîndite de Dum- 
nezeu Cuvîntul. 

19. Sfintul Maxim Mărturisitorul va demonstra că mişcarea e de la Dumnezeu, pentru 
ca omul să înainteze de la starea iniţială în care e creat, spre desăvirşire şi deci spre Dum- 
nezeu. Prin aceasta combate origenismul, care socotea mişcarea ca produs al păcatului 
sau al plictiselii sufletelor de fericirea din pliroma. Sfîntul Atanasie insistă aci şi asupra 
faptului că mişcarea e aşa de legată de fire, adică chiar de minte, încît, cînd nu se mişcă 
spre Dumnezeu sau spre bine, se mişcă spre rău. Aceasta provine din faptul că omul e 
înzestrat şi cu libertate. El îşi poate duce mişcarea spre bine, dar folosind-o rău o poate 
duce şi spre rău. Fără îndoială mişcarea spre rău e mai puțin liberă decît cea spre bine. 

20. Cele bune există pentru-că au temeiul în modelele sau raţiunile lor gîndite de Dum- 
nezeu Cel ce este. Dacă Dumnezeu este, atunci şi gindurile Lui, după care sint create 
lucrurile, există real în E], iar Dumnezeu nu gîndeşte decît cele bune. Dimpotrivă, cele rele 
nu există propriu-zis, pentru că nu-şi au temeiul în Dumnezeu Cel ce este, ci în gîndurile 
omului. Dar atunci gîndirea omului nu poate crea decît lucruri neconsistente şi rele? 
Aceasta nu se poate spune decât de o gîndire omenească despărțită de Dumnezeu, de o 
cugetare care dă chipuri celor rele. Propriu-zis chipurile rele însele nu pot fi fără un 
suport în cele ce sînt, deci în cele bune. Ele strimbă realitățile existente şi deci bune. Chi- 
pul rău este inconsistent, pentru că orice realitate tinde prin sine să revină la forma ei 
firească, creată şi susținută de rațiunea ei din Dumnezeu şi să se dezvolte în această direc- 
ție. Chipul rău nu se menţine decît prin stăruirea libertății în a orienta ființa spre o gîndire 
opusă lui Dumnezeu şi binelui. Răul are baza nu în ființă, ci într-o imaginaţie produsă de o 
libertate rău folosită. Iar libertatea rău folosită are pe de o parte baza în ființă, dar pe de 
alta, această rea folosire nu are baza în ființă. Aici e tendința ei spre nimicul din care a fost 
creat omul. Libertatea nu se reazemă numai pe nimic cum zice Berdeaev, dar poate tinde 
spre nimic, însă avînd existenţă şi avînd un suport în ființă şi lucrînd cu cele ce sînt, îşi 
poate da iluzia că susține fiinţa. 

Căci avînd trupul ochi pentru a vedea zidirea şi, prin prea armonioasa 
alcățuire a ei, a cunoaşte pe Făcător, avînd şi urechi'spre auzirea cuvinte- 
lor dumnezeieşti şi a legilor lui Dumnezeu, ba avînd încă şi miîini spre 
lucrarea celor de trebuință şi spre întinderea lor la rugăciunea cea către 
Dumnezeu, sufletul părăseşte privirea spre cele bune şi mişcarea în ele 
şi, rătăcind, se mişcă spre cele potrivnice. Căci văzînd puterea sa”, cum 
am mai spus înainte, şi folosindu-se în chip rău de ea, vede că poate 
mişca mădularele trupului şi spre cele rele; şi de aceea, în loc de a privi 
zidirea, îşi întoarce ochiul spre pofte, arătînd că poate şi aceasta şi soco- 
tind că, odată ce se mişcă astfel, îşi salvează demnitatea şi nu păcătuieşte 
făcînd ceea ce stă în puterea lui. Căci nu înțelege că n-a fost făcut numai 
pentru a se mişca, ci ca să se mişte către cele spre care trebuie”. De aceea, 
şi glasul Apostolului ne atrage luarea aminte: “Toate îmi sînt slobode, 
dar nu toate îmi sînt de folos» (1 Cor., 6, 12). 


v 


Deci îndrăzneala oamenilor nu a rămas la ceea ce este de folos şi 
cuvenit, ci, privind la ceea ce le era în putere, au început să cugete la cele 
potrivnice. De aceea, mişcîndu-şi mintea spre ceea ce e potrivnic, au por- 
nit să omoare şi şi-au dat auzul spre neascultare şi celelalte mădulare 


spre desfrînare, în loc de a le folosi pentru naşterea de prunci. Şi în loc să 
folosească limba spre cuvinte bune, au folosit-o spre hule şi biîrfeli şi 
jurăminte mincinoase, iar mîinile, spre a fura şi a bate pe cei asemenea 
lor. Mirosul l-au folosit spre mirosirea feluritelor parfumuri ce trezesc 
pofte trupeşti; picioarele,spre repezirea la vărsare de sînge; stomacul, 
spre beţie şi lăcomie nesăturată. Toate acestea sînt răutăți şi păcate ale 


21. Putinţa mişcării sale libere, sau a. libertăţii sale. 

22, Libertatea are o bază în ființa omului. Dar poate mişca această ființă şi spre rău, 
Sau spre ceea ce e contrar ființei, adică spre nimic, fără să o poată duce pînă la nimic, odată 
ce Dumnezeu nu-Şi reneagă creaţiunea. Căci nici ființa nu poate fi dusă la nimic, avîndu-şi 
existența din Dumnezeu şi El ținind-o în ea, nici ea (libertatea) nu vrea să o ducă pînă la 
nimic, căci prin ea omul vrea totuşi să se afirme ca existînd chiar prin alegerea răului. Nu- 
mai sinucigaşul vrea să nege total existența ce i s-a dat. Însă libertatea alege de fapt direc- 
ţia contrară ființei şi deci contrară şi lui Dumnezeu, adică direcţia spre rău sau spre nimic, 
socotind că prin aceasta îşi afirmă o opoziţie față de Dumnezeu, sau o demnitate proprie, 
lucrînd ceea ce voieşte ea însăşi, şi amăgindu-se, prin această afirmare de sine contrară 
voii lui Dumnezeu, ca de abia să se afirme în existenţă. Voia liberă, sau fiinţa liberă a 
omului, neştiind că n-a fost făcută simplu pentru: a se mişca, ci pentru a se mişca spre cele 
ce trebuie, spre bine sau ca spre adevărata creştere în existenţă, socotește că chiar în miş- 
carea liberă contrară lui Dumnezeu se afirmă în existență, ba chiar mai mult decît în miş- 
carea conformă voii lui Dumnezeu. Căci prin aceasta i se pare că dovedeşte că se poate 
mişca după propria ei voinţă şi putere, neajutată de Dumnezeu. Iluzia deplinei autonomii 
o socoteşte o dovadă de tărie în existenţă. De aceea în rău se amestecă în chip ciudat iluzia 
cu realitatea. lar Dumnezeu îi lasă această iluzie pentru că numai în putinţa acesteia omul 
crede că-şi dă proba realei sale libertăţi. Bine ar fi însă ca omul să vadă numai că poate 
porni şi spre această cale, dar să nu pornească de fapt spre ea. 

sufletului”. Iar pricina acestora nu e alta decît întoarcerea de la cele bune. 
Să luăm o pildă: conducătorul unui cal-de curse, suindu-se pe el, dispre- 
țuieşte ţinta spre care trebuie să-l conducă şi abătîndu-se de la ea mînă 
calul precum poate şi poate precum voieşte şi de multe ori îl repede spre 
cei pe care îi întilneşte; şi iarăşi de multe ori îl mînă spre prăpastie, fiind 
purtat de el spre ţinta spre care se poartă pe sine însuşi în repeziciunea 
calului, socotind că alergînd astfel nu s-a abătut de la ţintă. Căci se gîn- 
deşte numai la alergare şi nu vede că s-a abătut de la țintă. Tot aşa şi 
sufletul, abătîndu-se de la calea spre Dumnezeu şi mînînd mădularele 
trupului spre altceva decât spre ceea ce se cuvine, mai bine-zis mînîndu- 
se pe sine prin ele, păcătuieşte şi-şi pricinuieşte răul, nevăzînd că s-a 
rătăcit din drum şi s-a abătut de la ținta spre care privind, fericitul Pavel, 
purtătorul de Hristos, a spus: «Spre ţintă alerg, spre cununa chemării de 
sus a lui lisus Hristos» (Filip., 3, 14). Căci sfîntul, punîndu-şi scop binele, 
niciodață n-a făcut rău. 


VI 


De aceea unii dintre elini, rătăcind de la cale şi necunoscînd pe Hris- 
tos, au afirmat că răutatea este în substanţă şi de sine”. Prin aceasta au 


greşit în două feluri: sau negînd că Dumnezeu este Fărtorul tuturor celor 
ce sînt, căci El nu ar fi Stăpînul tuturor celor ce sînt, dacă, precum zic ei, 
răutatea ar avea un ipostas şi o substanţă de sine”; sau, voind ca EI să fie 
Făcătorul tuturor, vor trebui să admită în chip necesar că e şi Făcătorul 


23. Mădularele trupului sînt organizate atît spre săvîrşirea binelui cît şi a răului. Ele nu 
sînt numai materie, ci raționalitate plasticizată, vie şi sensibilă, prin care se împlinesc lu- 
crările bune sau rele ale subiectului unitar. Cînd nu mai e sufletul lucrător în ele, încetează 
să mai fie organe, să mai constituie un trup. Prin mîna care ajută lucrează nu numai sufle- 
tul (baza subiectului uman), ci şi Cuvîntul (Logosul) dumnezeiesc, Care a organizat-o pen- 
tru o astfel de lucrare şi o susține în ea, prin subiectul uman făcut după chipul Lui. Dar 
cînd mîna face rele subiectul uman, despărțindu-se de Logosul prin care toate s-au făcut şi 
se susţin pentru o armonie rațională, strică prin ea ordinea sau introduce dezordinea în 
creațiune. Patimile, care nu au o rațiune în ele, nu se mişcă conform Cuvîntului dumne- 
zeiesc, ci sînt factori ai dezordinii. Prin organele trubului sufletul e chemat să înainteze 
spre Dumnezeu. 

24. Adică au afirmat că nu e grefată pe ființa care e creată de Dumnezeu, ci îşi are un 
suport propriu şi deci îşi are existenţă prin sine. Însă nu numai răutatea, dar nici valorile 
pozitive nu stau de sine, ci sînt totdeauna ale unui subiect, care are o ființă. Dar valorile 
pozitive sînt moduri prin care ființa se menţine şi ipostasurile sporesc în armonia dintre 
ele, pe când răutatea e un mod prin care un ipostas îşi alterează fiinţa şi introduce lupta şi 
dezordinea între ipostasuri. 

25. Dacă răutatea şi-ar avea ființa sau suportul propriu, cum ea e contrară lui Dumne- 
zeu, Acesta n-ar fi Stăpînul ei şi nici n-ar fi Creatorul ei, odată ce îşi are fiinţa prin ea în- 
săşi. Deci El n-ar fi Creatorul tuturor. Pe de altă parte aceasta ar însemna că răul e din veci 
şi va fi în veci. Dar e absurd a socoti că răul există prin el însuşi şi din veci, neavînd nici o 
rațiune, nici un rost al existenţei lui. Iar lupta împotriva lui ar fi zadarnită. Răul tinde spre 
nimic. Dacă ar fi prin sine, n-ar avea nevoie de ființă. 

răului, căci, după ei, între cele ce există se află şi răul. Dar aceasta e 
absurd şi cu neputinţă. Căci nu vine răul din Cel bun, nici nu este în EI, 
nici prin El. Căci n-ar mai fi bun dacă ar avea o fire amestecată, sau 
ar fi cauza răului”, 

Iar ereticii, depărtîndu-se de învățătura bisericească şi căzînd din cre- 
dinţă, cugetă şi ei în chip greşit că există un ipostas (un suport) al răului”. 
Ei şi-au plăsmuit în afară de Tatăl adevărat al lui Hristos un alt dumne- 
zeu, nenăscut, făcător al răului şi călăuzitor spre răutate, dar şi demiurg 
al creaţiei”. Pe aceştia însă uşor i-ar respinge cineva atit din Scripturi cît 
şi din cugetarea sădită în om, de la care nu se depărtează nici cei ce născo- 
cesc acestea. Domnul şi Mîntuitorul nostru Iisus Hristos zice în Evanghe- 
Jiile Sale, întărind cuvintele lui Moise, că «Domnul Dumnezeu unul este» 
(Marcu, 12, 29; Deut,, 6, 4), şi: «Mărturisescu-Mă ie, Tată, Doamne al 
cerului şi al pămîntului» (Matei, 11, 25). Dar dacă Dumnezeu este unul, şi 
acesta este Domnul cerului şi al pămîntului, cum ar exista alt dumnezeu 
afară de Acesta? Şi unde ar fi dumnezeul lor odată ce singurul şi adevăra- 
tul Dumnezeu umple toate, cuprinzînd cerul şi pămîntul? Şi cum ar fi alt 
făcător al celor al căror Domn este Însuşi Dumnezeul şi Tatăl lui Hristos, 
după cuvîntul Mîntuitorului, decât dacă ar spune că şi dumnezeul cel rău 
poate fi domn peste cele ale Dumnezeului cel bun?” Dar dacă ar spune 


aceasta, ia seama în ce lipsă de credinţă cad. Căci între cei ce au putere 
egală nu se află unul mai înalt şi mai bun. Pentru că chiar dacă nu voieşte 
unul dintre ei, există celălalt. Deci ei sînt egali în putere şi în slăbiciune“. 
Egali în putere pentru că îşi biruiesc unul altuia voința prin existenţă pro- 


26. Numai panteismul admite că toată realitatea aşa cum este, bună şi rea, este din 
unica esenţă, că deci lupta între bine şi rău e legea ei eternă. 

27. Sînt vizați aci gnosticii sau maniheii (totuşi maniheii erau priviţi ca persani, nu ca 
elini). (Vezi G. Widengren, Mani and Manicheism, London, 1965, p. 118). 

28. Aci sînt vizați marcioniţii , a căror idee centrală era deosebirea între demiurg, sau 
întocmitorul acestei lumi, şi Dumnezeu străin de ea şi bun. Ultimul este Tatăl lui. lisus 
Hristos, Care a mîntuit pe oameni de puterea demiurgului rău (cf. De Synodis 52). 

29. Dacă răul ar avea substanţa lui, dar creată de un alt făctor, atunci cum ar fi un 
singur Dumnezeu creator şi Domn al tuturor? Şi cum le-ar umple Ei pe toate? Dacă n-ar 
fi un singur Dumnezeu, Creatorul şi Domnul tuturor, lumea ar fi în partea ei rea ameste- 
cată cu partea cea bună; deci cei doi creatori ar fi făcut-o în colaborare şi fiecare ar fi domn 
peste toată lumea în colaborare dialectică cu celălalt. Şi ce rost ar avea aceasta, dacă fiinţe- 
le nu s-ar putea desăvirşi pînă la capăt, sau la nesfirşit în bine? Dar mai ales sfintul Grigo- 
rie de Nyssa a evidenţiat că binele este fără hotar, pe cînd răul este limitat față de ființa 
creată, fără de care nu poate îi şi pe care nu o poate duce la o totală neființă, căci în acest 
caz ar înceta el însuşi să mai existe. 

30. Aceasta trebuie să o admită orice gîndire panteistă, sau care socoteşte că lumea 
aceasta e totul. Ea trebuie să admită că binele şi răul sînt amestecate prin fire, că unul nu 
poate fi fără celălalt; că amîndoi sînt la fel de tari şi la fel de slabi, limitindu-se unul pe al- 
tul, dar neputînd fi unul fără altul. Şi ce rost ar avea această relativitate a binelui, care nu 
mulţumeşte pe nimeni? Şi de unde ar avea răul puterea să limiteze din veci şi pînă în veci 
binele? Şi ce sens ar avea acest bine limitat de rău prin ființa veşnică? Acest bine nu e bine 
propriu-zis. Binele nu e bine şi nu are putere decît dacă e animat de nădejdea unei biruin- 
ţe complete asupra răului. 

prie"; egali în slăbiciune, pentru că lucrurile se întîmplă aşa cum se 
întîmplă chiar dacă nu voiesc ei şi contrar dorinţei lor. Căci şi cel bun 
există fără dorința celui rău, precum şi cel rău, fără voia celui bun”. 


VII 


Pe lîngă acestea, le-ar mai putea spune cineva şi aceasta: dacă lucru- 
rile văzute sînt ale celui rău, care este lucrul celui bun? Căci nu poate fi 
văzut nimic afară de creaţiunea demiurgului. Şi după ce poate fi cunoscut 
cel bun, neexistînd lucruri prin care să se cunoască? Căci demiurgul se 
cunoaşte din lucruri“. Şi cum ar exista două feluri de lucruri protivnice 
între ele, sau prin ce s-ar deosebi ele, ca să poată să existe unele fără cele- 
lalte? Căci ar fi cu neputinţă ca ele să existe deodată, odată ce îşi sînt dis- 
trugătoare unele altora“. Dar nu ar putea fi nici unul în celălalt, dat fiind 
că firea lor este neamestecată şi neasemenea. Deci ceea ce-i deosebeşte 
ar rezulta din al treilea; şi acesta ar fi dumnezeu. Dar de ce fire ar îi 
acest al treilea? E un lucru de neînțeles să fie şi de firea binelui şi de a rău- 
lui. Căci e cu neputinţă să fie acelaşi de amîndouă felurile”. 

Dată fiind această lipsă de temei a învățăturii lor, e necesar să înfăţi- 
săm adevărul învăţăturii bisericeşti: că răul nu e de la Dumnezeu, nici n-a 
fost în Dumnezeu, nici n-a fost de la început, nici nu există vreo substan- 
ță a lui, ci oamenii, respingînd gîndul binelui, au început să gîndească şi 
'să-şi născocească cele ce nu sînt şi cele pe care le voiesc“. Căci precum 
atunci cînd apare soarele şi tot pămîntul e luminat de lumina lui, cineva, 
închizînd ochii, îşi năluceşte întunericul fără să fie întuneric şi umblă ră- 
tăcind ca în întuneric, căzîind de mai multe ori şi rostogolindu-se în gropi 
şi socotind că nu e lumină, ci întuneric, căci părîndu-i-se că vede nu vede 
nicidecum, tot aşa şi sufletul oamenilor, închizîndu-şi ochii prin care poa- 
te vedea pe Dumnezeu, şi-a născocit cele rele, în care se mişcă şi nu ştie 
că nu face nimit deşi i se pare că face ceva. Căci dă un chip celor ce nu sînt 


31. Cum există ei dacă existenţa fiecăruia persistă în voința de a-l birui pe celălalt? 

32. Lucrurile nu se petrec după cum voieşte unul, ci şi după cum voieşte celălalt, fără 
ca aceasta să însemne un acord între ei. Căci ei luptă între ei, iarăşi fără să vrea. Propriu- 
zis ei nici nu au o voinţă liberă, sau nu există un rost alei. Au cel mult iluzia unei libertăţi. 

33. Dacă lumea văzută ar fi făcută de un demiurg rău, deosebit de Dumnezeu cel bun, 
din ce s-ar cunoaşte acesta? 

34. Acesta ar fi cazul cînd răul ar avea şi el ființa lui, ca şi binele. Dar răul, existind 
grefat pe ființa care nu e a lui, nu o poate distruge pe aceasta. 

35. Binele nu poate fi din rău, nici răul din bine, pentru că atunci ar fi de o fire ameste- 
cată. Dacă cu toată deosebirea lor ar exista unul în altul, ar urma că deosebirea lor îşi are 
originea într-un al treilea, şi acesta ar fi dumnezeu. Dar acest al treilea n-ar putea nici el fi 
şi de o fire şi. de alta. Prin toată argumentarea aceasta se dovedeşte că răul nu ține de bine, 
nici invers. Ele nu au nici două origini egale în putere, nici o singură origine. 

36. Răul nu-şi are temeiul într-o substanţă, ci în voia creaturii conştiente. Căci este o 
aplecare a acesteia spre ceea ce nu este, slăbind legătura cu Cel ce este, dar neîncetînd cu 


totul să rămînă în această legătură. 

şi ceea ce s-a săvirşit nu rămîne cum s-a săvirşit”, ci, precum s-a stricat, 
aşa şi apare. Pentru că sufletul a fost făcut ca să vadă pe Dumnezeu şi să 
fie luminat de El. Dar în locul lui Dumnezeu el a căutat cele stricăcioase şi 
întunericul, precum zice Domnul în Seripturi: «Dumnezeu a făcut pe om 
drept; dar oamenii au căutat gînduri multe» (Ecl., 7, 29). Aşa s-a săvîrşit 
şi s-a închipuit de la început în oameni aflarea şi născocirea răului. 

Dar acum e de trebuinţă să spunem şi cum au căzut în nebunie sluji- 
torii idolilor, ca să cunoşti că idolii nu au fost născociți de bunătate, ci de 
răutate. Iar ceea ce îşi are un început î în rău nu poate fi în nici o Brivință 
socotit ca bun, fiind în întregime rău. 


VIII sf 


Neîndestulindu-se sufletul omenesc cu născocirea răutății (a păcatu- 
lui), a început pe încetul să înainteze la cele şi mai rele. Căci cunoscînd 
felurimea plăcerilor şi îmbrăcîndu-se în uitarea celor dumnezeieşti, apoi, 
îndulcindu-se cu patimile trupului şi privind numai la cele de faţă şi la 
slava lor, a socotit că nu mai există nimic altceva afară de cele văzute şi 
că numai cele vremelnice şi cele trupeşti sînt bune. Strimbîndu-se astfel 
şi uitînd că este după chipul lui Dumnezeu cel bun, nu a mai văzut prin 
puterea din el pe Dumnezeu-Cuvîntul, după Care a fost făcut: Şi, ajun- 


gînd în afară de sine, născoceşte cele ce nu sînt şi le dă chip lor*. 
Căci oglinda sufletului, singura care putea vedea chipul Tatălui , 

ascunzîndu-se în cutele poftelor trupeşti, nu mai vede ceea ce trebuie să 

cunoască sufletul“?, ci e dus de orice altceva şi vede numai acelea ce cad 


31. Sfîntul Atanasie, ca şi ceilalți părinți greci, identificînd binele cu existența consi- 
deră răul ca neexistînd, sau ca existență părută. Dar aceasta numai în sensul că răul nu are 
un suport propriu, ci se grefează pe cele ce sînt. Apoi în sensul că, atunci cînd plăcerea ce o 
dă răul, deşi pare foarte impunătoare şi atrăgătoare, îndată ce este gustată se topeşte ca şi 
cînd n-a fost, sau dă chiar un gust de deşertăciune. Plăcerea trupească odată consumată 
produce o stare de scîrbă; slava de la oameni, odată dobîndită, îşi descoperă golul. Închi- 
puirea dă ființă răului încă nesăvîrşit, dar odată săvirşit răul îşi dscoperă neființa. El mai 
degrabă roade la rădăcina fiinţei. Cine rămîne numai în rău se dezgustă chiar de existență. 

38. Fiind în chipul lui Dumnezeu-Cuvîntul cel bun, sufletul e în fiinţa lui rațional şi 
bun. Raţionalitatea şi bunătatea sînt împreună, ca şi existența reală. Atita cît rămîne rațio- 
nal şi bun, adică în chipul lui Dumnezeu Cuvîntul, Îl vede în sine pe Acesta. Vede adică în 
E! temeiul şi izvorul statornic al raționalității şi bunătăţii sale. Dar pervertindu-se, nu mai 
e nici rațional cu adevărat, nici bun, ci se face robul răului, contrar raționalității şi bunătă- 
ţii. Şi prin aceasta socoteşte cele ce nu sînt, sau nu persistă şi nu promovează ființa, ca 
fiind sau persistînd şi promovînd ființa. Scurta dar violenta aparenţă de putere a plăceri- 
lor le face pe acestea să apară ca bune şi îndeamnă rațiunea să aducă argumente pentru 
ființa şi bunătatea lor. Şi omul nu mai poate vedea dincolo de acestea, de acest fals «eu» şi 
de lucrurile care le satisfac, pe Dumnezeu-Raţiunea cea bună, izvorul adevăratei tării, 
bunătăţi şi raţionalităţi a ființei omeneşti. 

39. Sufletul are ca oglindă în el rațiunea adevărată, concrescută cu bunătatea. Aceasta, 
acoperită fiind de pofte, nu mai poate oglindi în ea «chipul» Tatălui, adică pe Dumnezeu- 

sub simţuri. De aceea, umplindu-se de toată pofta trupească şi tulburîn- 
du-se de părerile despre ele“, îi dă lui Dumnezeu, pe Care L-a uitat cu 
mintea, chip în cele trupeşti şi supuse simțurilor, dînd numele lui Dum- 
nezeu celor văzute şi numai pe acelea le slăveşte pe care le voieşte el şi pe 
care le simte ca dulci. 

Deci slujirii la idoli i-a premers ca pricină păcatul. Căci învățind oame- 
nii să născocească pe seama lor răutatea (păcatul), care nu este, şi-au 
plăsmuit şi pe zeii care nu sînt“. Aşa cum cineva scufundîndu-se în adînc, 
nu mai vede lumina, nici cele ce se văd în lumină, din pricina privirilor 
ochilor săi în jos şi din pricina apei ce curge în jurul lui, ci simte numai 
cele din adînc şi de aceea crede că nu mai e nimic altceva decît aceea şi 
socoteşte că cele ce sînt văzute de el stăpînesc peste toate, la fel şi aceia 
dintre oamenii de odinioară care şi-au pierdut mintea scufundîndu-se în 
pofte şi nălucirile trupeşti şi uitînd de cunoştinţa de Dumnezeu şi de slava 
Lui şi folosindu-se de o rațiune fermecată, mai bine zis de o lipsă de 
rațiune, şi-au închipuit cele văzute că sînt zei, pentru că slăveau zidirea în 
locul Ziditorului (Rom., 1, 25), şi au îndumnezeit lucrurile în locul cauzei 
lor, a Creatorului şi Stăpînului Dumnezeu. Şi precum, după pilda spusă, 
cei ce se scufundă în adînc, cu cât se coboară mai mult, cu atit se năpustesc 
mai mult spre cele mai întunecate şi mai adinci, la fel a pătimit şi neamul 
omenesc. Căci nu a căzut numai în idololatrie, nici nu a rămas în cele ce a 
început. Ci cu cît a stăruit mai mult în cele dintii, cu atît şi-a născocit 
superstiții mai noi. Şi, nesăturîndu-se de cele dintii, se umpleau mereu 
de altele, înaintînd în cele mai urîte năravuri şi întinzîndu-şi tot mai mult 
lipsa dreptei credinţe. Aceasta o mărturiseşte şi dumnezeiasca Scriptură, 
zicînd: “Cînd necredinciosul vine în adîncul răutății, nesocoteşte totul» 


(Pilde, 18, 3). 


Cuvîntul, Rațiunea şi bunătatea adevărată, şi deci nu se mai poate alimenta din ea cu ceea 
ce e potrivit firii lui, pentru a se dezvolta în ceea ce are propriu. 

40. Sufletul nu rămîne gol de poitele trupului şi netulburat de chipurile din afară, nici 
trupul, gol de puterile sufletului. Sufletul şi trupul nu trăiesc viața lor în chip alăturat, ci 
fiecare e plin de toate ale celuilalt. Sufletul se întinde în trup ca o plantă ce-şi are rădăci- 
nile ei în fundamentul ceresc şi trupul îşi are rădăcina în suflet. S-ar putea spune că raţiu- 
nea sau raționalitatea trupului e implantată ca un schelet inteligibil în suflet şi pe baza ei se 
clădeşte trupul la naştere şi se reclădeşte la înviere. Aceasta e baza pentru unitatea strinsă 
între suilet şi trup. Idololatria este orizontul cosmic al patimilor care consideră lumea 
întreagă ca ultima realitate, iar îndumnezeirea lumii, prin energiile divine neconfundate 
dă un orizont cosmic credinţei creştine. 

41. Precum patima născoceşte plăcerile care nu au ființă, care nu lasă decît slăbiciune 
şi părere de rău după ele, aşa născoceşte şi pe zeii care nu există, ca justificări supreme ale 
plăcerii. 

L9.€ 


Căci dacă s-a întors mintea oamenilor de la Dumnezeu şi ei s-au'cobo- 
rît în gândurile şi cugetările lor, mai întîi au dat cinstea lui Dumnezeu 
cerului, soarelui, lunii şi stelelor, socotind că acestea sînt nu numai zei, ci 
şi cauzele celorlalte. Apoi, coborîndu-se mai jos în gîndurile întunecate, 
au numit zei şi aerul şi cele din aer şi, înaintînd în rele, au preamărit ca zei 
şi stihiile şi elementele alcătuirii trupurilor: substanţa fierbinte, răco- 
roasă, uscată şi lichidă. Apoi, căzînd cu totul, s-au lipit de pămînt ca nişte 
melci. Astfel cei mai fără de credință dintre oameni, căzînd şi rostogolin- 
du-se de la cugetarea la Dumnezeu, au socotit zei şi pe oameni şi chipu- 
rile oamenilor, ale unora încă vii, ale altora, după moarte. Ba, coborînd la 
şi mai rele gînduri, au strămutat numirea dumnezeiască şi mai presus de 
lume a lui Dumnezeu şi la pietre, la lemne, la şerpii de apă şi de uscat şi la 
animalele sălbatice şi necuvîntătoare, dîndu-le toată închinarea lor şi 
respingînd pe Dumnezeul cel adevărat şi cu adevărat existent, pe Tatăl 
lui Hristos. 

Dar nu s-a oprit nici la aceasta cutezanţa lor nebună, ci au mers mai 
departe cu tăvălirea în nelegiuirea lor. Căci unii au căzut mai jos în cuge- 
tarea lor şi şi-au întunecat mintea aşa de mult, că au născocit şi au zeificat 
cele ce nu există nicidecum, nici nu se văd între cele ce se întîmplă”. 
Pentru că amestecînd cele cuvîntătoare cu cele necuvîntătoare şi unind 
pe cele neasemenea prin fire, le iau drept zei. Aşa sînt la egipteni cîinii şi 
şerpii şi măgarii cu cap de om şi ţapul cu cap de om al libienilor, numit 
Amon. Alţii, despărțind şi părţile trupurilor, capul şi umerii şi mîna şi 
piciorul, au socotit pe fiecare zeu, dîndu-i cinstirea dumnezeiască de 
parcă nu le-ar fi fost destul să creadă în trupul întreg. Alţii, prelungind 


42. Astăzi se justifică idolii cu afirmarea că ei sînt metafore ale forțelor naturii fizice 
sau umane. Dar o metaforă care aduce din fantezia umană mai mult decît are realitatea 
falsifică realitatea, îi atribuie ceva ce nu are. Apoi acest plus e produsul omului, deci e mai 
puţin decit omul. Dar în credința în Dumnezeul cel mai presus de fire, omul depăşeşte atit 
natura, cât şi pe sine. Dumnezeu nu e închis de cugetare în vreo limită, ci omul se raportă 
la EI într-o cugetare a supra-cugetatului, într-o acceptare a supra-înţelesului. Omul are şi 
această însuşire de a cugeta că e ceva mai presus de cugetare, deci de sine, şi e tot ce poate 
înțelege. Idolul născocit e inferior omului, pe cînd Dumnezeu e infinit superior. 

Se va putea obiecta eventual că şi prin născocirea idolului ca metaforă a forțelor natu- 
rii sau ale omului se implică recunoaşterea a ceva tainic, neînțeles în aceste forțe. Dar prin 
aceasta omul se socoteşte pe sine însuşi un zeu. Însă un zeu supus unor legi, ce zeu mai 
este? Ce putere are? Se admit ca supremă realitate nişte legi, care şi ele nu sînt stăpîne 
pe ele. Dar pe Dumnezeu,tocmai pentru că depăşeşte chiar şi imaginația omului, omul nu 
încearcă să-L prindă în metafore, cum o face cu forţele naturii. Icoana se datoreşte numai 
faptului că Dumnezeu însuşi S-a făcut trup. Dar prin ea omul se înalță la Dumnezeu ca la 
ceva dincolo de tot ce e natură. 

mai departe necredința şi zeificînd pricina născocirii acestora şi pofta lor. 
păcătoasă, s-au închinat lor. Aşa este Erosul lor şi Afrodita din Pafos. Iar 
alţii dintre ei, întrecîndu-se în rele, au cutezat să înalțe ca zei pe stăpînito- 
rii lor şi pe fiii acelora, fie pentru cinstirea conducătorilor, fie din frica de 
tirani“. Aşa e Zeus din Creta, prea vestit la ei, şi Hermes din Arcadia şi 
Dionis al hinduşilor, iar la egipteni, Isis şi Osiris şi Horos şi Antinoos, 
favoritul de acum al lui Adrian, împăratul romanilor“, căruia deşi îl ştiau 
om, şi încă nu om cuviincios, ci foarte dedat desfriului, i se închină de 
frica stăpînitorului. Căci cînd Adrian se afla în ţara egiptenilor, murind 
Antinoos, slujitorul plăcerilor lui, a poruncit să i se dea închinare, el 
însuşi rămînînd îndrăgostit de tînăr şi după moartea lui. Dar prin aceasta 
a dat o dovadă împotriva a toată slujirea la idoli, că ea nu s-a născocit de 
către oameni decât pentru pofta celor ce au născocit-o, precum mărturi- 
seşte şi înțelepciunea lui Dumnezeu zicînd: «Începutul curviei este gîndi- 
rea la idoli» (Inţ. Sol., 14, 12)*. 

Şi să nu te miri, nici să socoteşti că e departe de crezare ceea ce s-a 
spus, odată ce nu cu mult înainte şi poate că şi pînă acum senatul romani- 
lor hotărăşte că împărații care au domnit peste ei de la început, sau toți 
care voiesc şi judecă de bine, sînt zei şi porunceşte în scris să li se aducă 
închinare ca unor zei. Căci pe cei pe care îi urăsc îi declară duşmani prin 
fire şi îi numesc oameni, iar celor pe care îi admiră poruncesc să li se 
aducă închinare religioasă pentru virtuțile lor, ca şi cînd ar sta în puterea 
lor să facă pe unii zei, cînd ei înşişi sînt oameni şi nu tăgăduiesc că sînt 
muritori. Dar ar trebui ca cei ce îi fac pe aceia zei să fie ei înşişi zei, mai 
mult decât aceia. Căci cel ce face ceva trebuie să fie mai mare decît ceea ce 
face, şi cel ce judecă stăpîneşte în mod necesar pe cel despre care judecă, 
şi cel ce dă ceva are numaidecit ceea ce dăruieşte. Tot aşa, orice împărat 
dăruieşte ceea ce are şi e mai bun şi mai mare decit cei ce primesc de la el. 
Dar dacă hotărăsc să fie zei cei pe care-i voiesc, ar trebui să fie mai întii ei 
zei. Dar iată că murind ei, dovedesc că, fiind oameni, hotărîrea lor despre 
cei zeificaţi de ei e mincinoasă. 

43. Sfîntul Atanasie pune în evidenţă legătura dintre patimi şi născocirea zeilor. Prin 
ultimii s-a căutat o justificare a diferitelor patimi, ca proprii naturii zeificate. Numai Dum- 
nezeu cel spiritual, deci mai presus de lume, poate ajuta pe oameni să se înalțe peste 
patimi în spiritualitate. Despre zeificarea plăcerii şi poftei vorbeşte şi Eusebie, Thepha- 
nes, 12, 22, urm. 

44. Cinstirile de zeu date lui Antinoos erau o armă deosebit de populară a apologeţilor 


creştini. Atenagora se referă la cultul lui (Supplicatio, 30, 2). 
45. Idolii odată inventaţi pentru justificarea patimilor au contribuit enorm la spo- 

Dar acest obicei nu e nou, nici n-a început de la senatul roman, ci s-a 
ivit şi s-a practicat cu mult înainte de născocirea idolilor. Căci zeii vestiți 
odinioară la greci, Zeus şi Poseidon şi Apolo şi Hefaistos şi Hermes, iar 
între femei, Hera şi Demetra şi Atena şi Artemiza au fost decretați să fie 
zei prin hotărtrile lui Tezeu, amintit în istoria grecilor. Şi cei ce au decre- 
tat acestea, după ce au murit, au fost jeliți ca oameni. Iar celor pe care i-au 
decretat zei, li se aduce închinare ca unor zei. O, ce contradicţie şi nebu- 
nie! Cunoscînd pe cel ce a decretat, îi preţuiesc mai mult pe cei pe care 
i-a decretat. Şi dacă s-ar fi oprit măcar la decretarea bărbaţilor ca idoli! 
Dar au coborit numirea de zei şi la femei. De fapt li se dau cinstire şi 
închinare religioasă şi femeilor, cărora nu le este acordată nici participa- 
rea la sfatul de obşte în treburile publice. Aşa au fost, precum am spus 
mai înainte, cele declarate de Tezeu. Iar la egipteni, au fost Isis şi Core şi 
Neotera, iar la alţii, Afrodita. Căci numele celorlalte socotesc că nici nu se 
cuvine a le mai pomeni, fiind vrednice de batjocură. Căci mulți nu numai 
dintre cei de odinioară, ci şi din timpurile noastre, îngropînd cu dragoste 
frați, rudenii şi soții, ba şi multe femei îngropîndu-şi bărbaţii, pe care 
firea i-a dovedit că sînt toți oameni muritori, zugrăvindu-i pe aceştia şi pe 
acestea pentru multa lor jale sau plăsmuindu-le chipul, le-au adus jertfe. 
Apoi, cei de după aceia, pentru chipurile lor plăsmuite sau din admirație 
pentru artişti, i-au crezut zei, suferind de ceva contrar firii. Astfel celor 
pe care părinții i-au plins, nefiind zei (căci dacă i-ar fi ştiut zei, nu i-ar fi 
plins ca pierduţi, ci, tocmai pentru că nu-i socoteau zei şi că nici nu mai 
sînt peste tot, i-au zugrăvit în chip, pentru ca să se miîngiie de faptul că nu 
mai sînt, privind asemănarea lor în chip), cei fără de minte li se roagă ca 
unor zei şi-i îmbracă cu o cinstire cuvenită lui Dumnezeu cel adevărat. De 
pildă în Egipt se practică şi acum plingerea pentru Osiris şi Horos şi Tifon 
şi alții“. Iar oracolul din Dodona şi coribanţii din Creta susțin că Zeus nu 
e zeu, ci om, şi că s-a născut din tată canibal. Dar ceea ce e de mirare e că 
şi marele înțelept al elinilor, Platon, foarte lăudat ca unul ce a filosofat 
despre Dumnezeu, a venit la Piereu cu Soerate să se închine Artemizei, 
sculptată de arta omului. 


XI 


Născocirile acestea şi cele asemenea le-a descris cu mult înainte 
Scriptura, care zice: «Începutul curviei este gîndirea la idoli. Iar ailarea 


46. Clement Alexandrinul (în Protrepticus, 24, 3) citează din Xenofon: «Dacă îi soco- 
tiți zei, nu-i plingeţi,nici nu vă bateţi piepturile; iar dacă îi jeliți, nu mai socotiți că 
sînt zei». 

lor este stricăciunea vieţii. Căci n-au fost de la început şi nu vor fi în veci. 
Fiindcă au venit pe lume din slava deşartă a oamenilor şi de aceea a venit 
sfîrşitul lor grabnic. Căci un tată, cu amară jale întristindu-se pentru 
copilul său răpit înainte de vreme, pe cel mort de timpuriu l-a cinstit ca pe 
o ființă vie şi a rînduit celor supuşi slujbe şi jertie pe seama lui. Apoi, 
acest necredincios obicei, înțărindu-se cu vremea, a fost păzit ca o lege şi 
- din porunca tiranilor — se credea în cele cioplite. Şi oamenii neputindu-i 
cinsti pe aceia, neavîndu-i de față, au zugrăvit chipul feţei celor aflați 
departe şi au făcut un chip văzut al împăratului cinstit, ca pe cel care nu 
era de față să-l linguşească cu sîrguinţă ca şi cînd ar îi de faţă. Iar spre 
întărirea cultului aceluia i-a îndemnat iscusința artistului şi pe cei ce nu 
ştiau de el. Căci acela, vrînd să placă stăpînitorului, s-a silit să-i facă prin 
artă chipul mai frumos, iar mulțimea, atrasă de frumusețea lucrării, pe 
omul cinstit cu puţin mai înainte l-a socotit vrednic să i se aducă închi- 
nare. Şi ateasta s-a făcut înşelăciune vieţii. Căci oamenii, aflindu-se în 
primejdie sau robiţi tiraniei, au dat pietrelor şi lemnelor numele de care 
nu se poate împărtăşi nimic pe pămînt» (Inţ.. Sol., 14, 12-21). 

Asa a început şi s-a plăsmuit născocirea idolilor între oameni, după 
mărturia Scripturii. Dar acum să-ți arăt si cum se resping de către ei 
acestea, nu atît prin argumente luate din afară, ci chiar prin cele ce le 
cugetă ei. 

Căci dacă va lua cineva faptele celor numiţi de ei zei, ca să încep de la 
cele mai de jos, va afla nu numai că nu sînt zei, ci şi că au fost mai josnici 
decît oamenii. Aşa se poate afia de la poeți despre amorurile şi desfrînă- . 
rile lui Zeus. Se poate auzi cum el a răpit pe Ganimede şi a săvârşit prea- 
curvii secrete; şi cum se temea şi ce frică avea ca nu cumva să se dărîme 
zidurile Troii fără voia lui. Poate fi văzut apoi cît era de întristat de moar- 
tea fiului său, Sarpedon, şi cum voia să-l ajute şi nu putea; şi cum unel- 
teau împotriva lui alții, aşa zişi zei, Atena, Hera şi Poseidon, fiind ajutat 
pe de altă parte de Tetis, soţia lui, şi de sutaşul Egion. Se poate vedea 
cum, biruit de plăceri şi lovit de femei, s-a primejduit să se prefacă în chi- 
puri de animale necuvintătoare cu patru picioare şi în păsări. Şi iarăşi 
cum, temîndu-se de uneltirea tatălui său, l-a legat pe Cronos şi l-a omo- 
rît. Oare se cuvine să fie socotit zeu cel care a făcut unele ca acestea şi 
care a fost acuzat de crime pe care legile publice ale romanilor nu le îngă- 
duie să le facă nici oamenii de rînd?” 

47. Dumnezeu nu poate fi decît bun. Numai cel bun e stăpîn pe sine, pentru că e liber 
de patimi, pentru că e exclusiv generos, netemîndu-se de o împuţinare u existenţei. Dumn- 
nezeu nu poate fi cugetat rob al patimilor. EI ar fi supus prin aceasta unor legi cărora nu le 


poate rezista. Cum va putea El ajuta în acest caz altora? Sfântul Atanasie acordă un mare 
rol în susținerea idololatriei poeților şi sculptorilor. Aceştia înfrumusețează chipurile unor 

XII 

Ca să pomenesc numai puține exemple din cele multe, cine — văzînd 
fărădelegea sau stricăciunea lui față de Semele, Leda, Alcmena, Arte- 
miza, Leta, Maia, Europa, Danae şi Antiope —, sau cine — văzîndu-i pofta 
şi îndrăzneala îndreptată spre sora lui, pe care o socotea ca soră şi soție — 
nu ar ride de ele şi nu s-ar păgubi de moarte cinstindu-le? Cine nu s-ar 
vedea încurajat nu numai la preacurvie, ci şi la proclamarea ca zei a copii- 
lor săi născuţi din preacurvie, făcându-şi un acoperămint al fărădelegii 
sale din nălucirea declarării ca zei a unora ca Dionis, Heracle, ca Dioscu- 
rii, Hermes, Perseu şi Sotir? Cine, văzînd cearta neîmpăcată a zeilor la 
Troia, pentru elini şi troieni, n-ar disprețţui slăbiciunea lor,care, pentru 
sfada dintre ei, i-au făcut şi pe oameni să se urască? Cine, văzînd pe 
Marte şi pe Afrodita răniți de Diomede, pe Hera şi pe zeul de sub pămînt, 
numit Edoneu, pe Heracle, pe Dionis, pe Perseu, pe Atena, pe Hefaistos 
aruncat şi rămas şchiop, nu-i va dispreţui şi nu va renunța să spună că 
sînt zei, auzind că sînt stricăcioşi şi supuşi pătimirii? Sau cine nu-i va 
socoti decît oameni, şi încă oameni slabi, şi nu va admira mai mult pe cei 
ce au rănit decît pe cei răniți? Şi cine, văzînd adulterul lui Marte şi al 
Afroditei şi cursa pregătită lor de Hefaistos şi pe ceilalți aşa zişi zei che- 


maţi de Hefaistos să vadă adulterul acelora şi pe aceştia venind şi privind 
desfrînarea acelora, nu ar rîde şi nu va disprețui ticăloşia lor? Sau cine nu 
ar ride privind nebunia şi desfrînarea din beție a lui Heracle (Hercule) cu 
Omfalos? 


Căci faptele lor de voluptate şi amorurile lor nebuneşti şi chipurile lor 
zeificate din aur, argint, aramă, din fier şi din pietre nu au nevoie să fie 
condamnate cu stăruință, odată ce sînt în ele însele vrednice de dispreț şi 
arată prin ele însele semnele rătăcirii. Mai degrabă trebuie compătimiți 
cei ce se lasă rătăciţi de ele. Căci cei ce urăsc pe adulterul care se atinge de 
femeia lor, nu se ruşinează să-i facă zei pe dascălii preacurviei. Şi cei ce 
nu se împreună cu surorile lor, se închină celor ce fac aceasta. Şi mărturi- 
sind că e un rău coruperea copiilor, se închină celor defăimați pentru 
aceasta. Şi pe cele ce nu le îngăduie legile oamenilor nu se ruşinează să le 
pună pe seama celor numiţi de ei zei. 


persoane cu multe păcate. E ceva echivoc în aceste chipuri descrise sau sculptate de ei. E 
o înfrumusețare a răului, o înfrumusețare de suprafaţă. Pe de o parte aceste chipuri du un 
aspect personal, pe de alta, ele reprezintă forțele naturii. Aceasta e o altă ambiguitate în 
ele. Şi încă una: Cronos, tatăl lui Zeus, ucis de acesta, e timpul de care scapă Zeus, intrind 
în eternitate. Dar viaţa lui eternă e supusă unor patimi urite. Sînt ele ale naturii? Dar 
natura nu e conştientă de răul din ea. Zeii sînt nişte fenomene ale naturii, dar înzestrate, 
prin iluzie, cu conştiinţă. Sînt supuşi naturii, dar mai răi ca natura, datorită conştiinţei ce li 
se atribuie. î 

Apoi închinîndu-se pietrelor şi lemnelor, nu văd că ele sînt pe de o 
parte asemenea celor pe care le calcă cu picioarele şi le ard, dar pe de altă 
parte, declară părți din ele zei. Şi cele pe care cu puţin înainte le foloseau 
pentru nevoile lor, sculptîndu-le nebuneşte le socotesc vrednice de închi- 
nare. Ei nu văd şi nici nu gîndesc în general că nu se închină unor zei, ci 
meşteşugului sculptorului. Căci câtă vreme piatra e neşlefuită şi mate- 
ria nelucrată, le folosesc adeseori spre trebuințele cele mai de necinste, 
dar după ce artistul a întipărit în ele simetriile ştiinţei lui şi a închipuit în 
materie forma bărbatului şi a femeii, aducînd mulţumire artistului, li se 
închină ca unor zei, cumpărîndu-i-le cu bani de la sculptor“. Ba adeseori 
chiar făcătorul statuilor, parcă uitînd de cele făcute de el însuşi, se roagă 
operelor proprii; şi celor pe care cu puțin înainte le-a şlefuit şi le-a tăiat, 
acum, după ce le-a şlefuit prin arta sa, le aduce închinare. Dacă ar fi de 
admirat acestea, ar trebui să se admire arta pusă de artistul iscusit în ele, 
şi să nu se dea-o cinste mai înaltă celor cărora le-a dat el forma. Căci nu 
materia a împodobit şi a prefăcut arta în zei, ci arta a împodobit şi a pre- 
făcut în zei materia. Deci ar fi cu mult mai drept să se aducă închinare 
artistului decât celor făcute de el, pentru că el a preexistat zeilor produşi 
de arta lui şi pentru că au fost făcuţi precum a voit el. Dar înlăturîndu-se 
ceea ce e drept şi nedîndu-se cinstea cuvenită ştiinţei şi artei, se aduce 
închinare celor făcute cu ştiinţă şi cu artă. Şi murind omul care le-a făcut, 
se cinstesc ca nemuritoare cele făcute de el, care, dacă nu s-ar bucura de 
grija de fiecare zi, ar dispărea cu vremea prin firea lor“. Cum nu i-ar 
compătimi deci cineva şi pentru faptul că văzînd ei se închină celor ce nu 
văd şi auzind ei se roagă celor ce nu aud; şi oamenii care sînt însuflățiți şi 
cuvîntători după fire îi proclamă zei pe cei ce nu se pot mişca deloc, ci 
sînt cu totul neînsuflețiți? Şi ceea ce e de mirare este că cei pe care ei îi 
păzesc sub stăpînirea lor îi socotesc ca stăpîni cărora le slujesc”. Şi să 


48. Zeii sînt confecţionaţi de sculptori şi cumpăraţi de la ei. Aceasta nu se aplică şi 
icoanelor, pentru că ele nu sînt socotite ele însele zei, ci numai prilejuri care aduc aminte 
de Hristos, Cel mai presus de ele, sau de sfinţii care sînt plini de puterea Lui atotbună. 

49. Mai multă cinste se cuvine meşteşugului artistului decât materiei sculptate de el. 
Omul care lucrează conştient e superior materiei inconştiente şi pasive. Dar, desigur, cin- 
stea cuvenită lui nu-l poate socoti zeu, pentru că şi omul este dependent, odată ce el însuşi 
se recunoaşte ca atare închinîndu-se unor chipuri făurite de el şi socotite de el zei. 

650. Sfîntul Atanasie exprimă aci în mod ironic un adevăr: omul capabil să vorbească 
adresează rugăciuni celor ce nu-l pot auzi, socotind superioare lui însuşi chipurile făurite 
de el. În loc să-şi înalțe cinstirea la ceea ce e mai presus de sine, cinsteşte ca mai presus de 
sine, ceea ce e inferior lui. EI e făcut să caute ceea ce e mai presus de treapta sa de ființă 
conştientă, nu ceea ce e mai prejos de sine. Aceasta înseamnă că e ceva mai presus de sine, 
că mintea sa e într-un fel de legătură cu ceea ce e mai presus de ea. De ce cugetă mintea la 
ceva superior ei, dacă nu e sădită în ea conştiinţa a ceva superior? Cei care zic că mintea e 

nu socoteşti că le spun acestea în mod simplu, sau minţind față de ei. 
Căci ochii înşişi îi încredinţează despre acestea şi cei ce vor pot să vadă 
acestea. 


XIV 


Dar o mărturie mai bună despre acestea ne dă dumnezeiasca Scrip- 
tură care ne învaţă de la început zicînd: «Idolii neamurilor sînt argint şi 
aur, lucruri ale milinilor oamenilor; ochi au şi nu vor vedea; gură au şi nu 
vor grăi; urechi au şi nu vor auzi; nări au şi nu vor mirosi; miini au şi nu 
vor pipăi; picioare au şi nu vor umbla. Nu vor vorbi cu gîtlejul lor. Cei ce îi 
fac sînt toți asemenea lor» (Ps. 113, 12-16). Nu sînt feriți idolii nici de dis- 
preţul proorocilor. Căci duhul îi osîndeşte si prin prooroci, zicînd: «Ruşi- 
na-se-vor cei ce-şi plăsmuiesc un dumnezeu şi toți cei ce cioplesc cele 
deşarte. Şi toți, prin ceea ce s-au făcut, s-au uscat. Şi cei făcuţi surzi de 
oameni să fie adunaţi şi să stea împreună. Şi să fie ruşinați şi să se 
înfrunte împreună. Că a ascuţit meşterul fierul şi lemnul cu barda l-a 
lucrat şi cu sfredelul l-a găurit şi l-a împlintat cu brațul tăriei lui. Şi va flă- 
minzi şi va slăbi şi nu va bea apă. Căci alegînd meşterul un lemn, l-a 
măsurat şi l-a însemnat cu creionul şi l-a făcut pe el în chipul bărbatului şi 
i-a dat o frumuseţe de om. Apoi a pus în faţă lemnul tăiat din stejarul pe 
care l-a sădit Domnul, pe care ploaia l-a crescut, ca să fie oamenilor spre 
ardere şi luînd din el să se încălzească. Şi şi-a copt piinile cu el arzîndu-l, 
iar din rămăşiţă a făcut dumnezei şi s-a închinat celor din care jumătate 
au ars în foc". «Şi frigînd jumătate din el a mîncat carnea şi s-a săturat. 
Şi încălzindu-se a zis: «lată m-am încălzit şi am văzut foc». lar rămăşiţei 
s-a închinat zicînd: «Mîntuieşte-mă, că dumnezeul meu eşti tu». Nu au 
putut să înțeleagă, căci s-au întunecat şi n-au putut să vadă cu ochii lor şi 
să priceapă cu inima. Şi n-a văzut cu inima lui şi n-a înțeles cu sufletul lui, 
Nici n-a cunoscut cu priceperea lui că jumătate din lemn a ars în foc şi că a 
copt pe cărbunii lui pîini şi că frigînd carnea a mîncat, şi rămăşița a 
făcut-o uriîciune şi s-a închinat ei. Cunoaşteţi că inima lor este cenuşă şi 


produsă de natură trebuie întrebaţi: de ce a produs natura o minte care cugetă la ceva 
superior ei, dacă nu e ceva superior ei, care i-a sădit această putinţă? Dar atunci nu natura 
de sine a produs mintea, ci cel care a pus în ea necesitațea ei de ceva superior care trebuie 
să fie şi el superior. În idol este un echivoc. Pe de o parte, omul se închină prin el naturii 
înferioare lui; pe de alta, întrucît n-o ia aşa cum e, ci pune în ea arta lui, superioară ei, prin 
care manifestă tendința spre ceva superior lui, omul arată că nu se poate elibera de con- 
ştiinţa că e ceva superior lui, conştiinţă la care ajunge nu prin natură A aşa cum e, ci prin 
ceea ce e mai înalt de natura şi de conştiinţa omului. 

51. Pe de o parte omul arzînd cele ale naturii arată că el e superior ei; pe de alta, impri- 
miîndu-i prin arta lui un chip, căruia i se închină, arată că el tinde prin ceea ce pune în ea 
spre ceva superior ei şi lui. Dar închinătorul la idoli nu explicitează faptul acesta în mod 
conştient, ci rămîne la ideea că natura însăşi, sau el însuşi e dumnezeu. 

se înşală şi nimenea nu-şi poate mîntui sufletul său. Vedeţi să nu ziceţi că 
minciuna este în dreapta mea» (Isaia, 44, 10-20). 

. Cum deci nu s-ar socoti necredincioşi toţi cei ce sînt osîndiţi şi de 
dumnezeiasca Scriptură pentru necredință? Sau cum n-ar îi stăpîniți de 
demoni cei ce sînt daţi pe față că cred în cele neînsufleţite şi nu în Ade- 
văr? Şi ce nădejde pot avea ei, sau de ce iertare ar avea parte când se 
încred în cele necuvîntătoare şi nemişcate şi se închină lor în locul lui 
Dumnezeu cel adevărat?*'* 


XV 


Cel puţin dacă artistul ar fi plăsmuit pe seama acelora pe zei fără un 
chip, n-ar îi dat dovada limpede că sînt lipsiţi de simțire”. Ei ar îi înşelat 
gîndirea celor simpli, ca să creadă că idolii au o simţire, dacă n-ar fi înfăți- 
şat în mod văzut organele simțurilor, cum sînt ochii şi nările şi urechile şi 
mâinile şi gura, zăcînd nemişcate în simţirea şi perceperea celor sensibile. 
Dar acunt, avînd nu au şi stînd nu stau şi şezînd nu şed, căci nu au lucră- 
rile acestea, ci, precum a voit cel ce le-a făcut, aşa şi rămîn zăcînd”*. Ei nu 
dau nici un semn că sînt zei, ci apar ca neînsuflețiţi şi făcuţi cu totul prin 
arta omului. 

Cel puțin dacă vestitorii şi născocitorii acestor zei mincinoşi, adică 
poeţii şi scriitorii, iar fi înfățişat simplu ca zei! Dar ei au descris şi faptele 
lor. Prin aceasta au dovedit şi mai mult că nu sînt zei şi că au o purtare 
pricinuitoare de rău. Ar fi putut masca adevărul, sau rătăci pe mulți de la 
adevăr, folosind pentru ei numai numele de zei. Dar istorisind şi omoru- 
rile şi destrăbălările lui Zeus şi stricările de copii ale altora şi certurile 
dintre ei pentru plăcerile căutate ia femei şi frica şi laşitatea şi celelalte 
răutăţi, nu fac decît să se dovedească pe ei înşişi nu numai că nu vorbesc 
despre zei,dar nici despre oameni credincioşi, ci scornesc mituri despre 
făpturi ticăloase şi străine de bine. 


XVI 


Dar poate necredincioşii vor pune vina pe poeți, spunînd că e o obiş- 
nuință-proprie poeţilor să născocească cele ce nu sînt şi să scornească 


51 a. Dumnezeu nu poate fi decit liber şi conştient, nu supus legilor şi coruptibil ca un 
obiect. Un astfel de dumnezeu nu are nici o putere proprie. El nu e izvorul ultim de puteri. 
Dacă sculptura ar înfăţişa pe zei fără organele simţurilor nemişcate, ar fi lăsat 
prixitorilor putinţa să creadă că zeii au totuşi o simțire, mai presus de simţirile noastre. 
52 a. Numai prin simţuri active are o ființă ceva şi face ceva propriu-zis, Fără acestea e 
cu totul pasivă. Fără conştiinţa manifestată prin simțuri, şederea şi starea în picioare nu e 
o faptă a ei. Nici vederea idolului nu e vederea lui. EI e în toate obiect, nu subiect. Şi cum 
poate fi socotit Dumnezeu ceva ce e cu totul pasiv şi inconştient? Ceva ce nu are propriu- 
zis nimic? Ceva cu care se face una sau alta, dar care nu face nimic? Iar întrucît omul nu 
poate face cu cele pasive totul, cine le foloseşte pe toate spre un scop? Cine le-a dat exis- 
tenţa însăşi? 


CUVINT ÎMPOTRIVA ELINILOR 


mituri mincinoase spre plăcerea auditorilor, motiv pentru care vor spune 
că ei au produs şi istoriile despre zei. Dar aceasta e scuza cea mai fără 
putere pentru părerea ce o au şi o înfăţişează despre zeii lor. Căci dacă 
cele ce vin de la poeți sînt plăsmuiri mincinoase, mincinoasă ar trebui 
socotită şi numirea de zeu, de Cronos, de Hera şi Marte. Şi de fapt, cum 
zic ei înşişi, poate chiar şi numele lor sînt plăsmuite şi nu există nicăieri 
Zeus, nici Cronos, nici Marte. Poeţii îi închipuie pe aceştia spre amăgirea 
ascultătorilor. lar dacă poeţii născocesc cele ce nu sînt, cum li se închină 
ca celor ce sînt? Sau poate vor zice: numirile nu sînt născocite, dar faptele 
sînt născocite împotriva lor. Dar nici acesta nu e un argument sigur în 
apărarea lor. Căci dacă s-au născocit faptele, s-au născocit fără îndoială şi 
numirile celor ale căror fapte le-au povestit. Sau dacă spun adevărul 
despre nume, în mod necesar spun adevărul şi despre fapte. Căci cei ce 
ştiu să spună că aceştia sînt zei ştiu fără îndoială să spună şi ce trebuie să 
facă zeii şi nu ar pune cele proprii oamenilor pe seama zeilor, aşa cum nu 
ar pune cineva nici lucrarea focului pe seama apei. Căci focul arde, pe 
cînd firea apei este răcoroasă. Dacă deci faptele sînt vrednice de zei, zei 
sînt şi cei ce le săvîrşesc. Iar dacă preacurvia şi celelalte fapte amintite 
înainte sînt proprii oamenilor, şi încă oamenilor ticăloşi, oameni sînt şi 
cei ce le săvîrşesc, şi nu zei. Căci faptele trebuie să corespundă ființelor, 
ca din fapte să se arate cel ce lucrează şi ca din ființa lui să se poată 
cunoaşte faptele. Precum cel ce vorbeşte despre apă şi foc şi despre 
lucrarea lor ar spune că apa arde şi că focul răcoreşte, iar dacă vreunul, 
vorbind despre soare şi despre pămînt, ar spune că pămîntul luminează 
şi că soarele produce plante şi roduri, ar întrece toată nebunia, la fel şi 
scriitorii şi mai ales poetul cel mai prețuit dintre toţi, dacă ar cunoaşte pe 
Zeus şi pe alţii că sînt zei, nu le-ar atribui fapte care dovedesc că nu sînt 
zei, ci mai degrabă oameni şi nu oameni înţelepţi. Sau dacă mint ca poeţi 
şi tu te laşi minţit de ei, pentru ce nu mint şi despre vitejia eroilor şi nu 
laudă în locul vitejiei slăbiciunea şi nu batjocoresc în locul slăbiciunii vite- 
jia? Căci precum au folosit minciuna pentru Zeus şi Hera, aşa ar fi trebuit 
să atribuie în chip mincinos lui Achile nebărbăţia şi lui Tersites să-i 
admire puterea, iar pe Odiseu să-l disprețuiască pentru neistețime şi lui 
Nestor să-i născocească lipsa de înțelepciune, sau lui Diomede şi lui 
Hector să le scornească slăbiciuni femeieşti, iar Hecubei să-i atribuie 
bărbăţie. 

Cu privire la toți poeţii trebuia, cum zic ei, să născocească minciuni. 
Dar iată că ei au spus adevărul pe seama oamenilor, iar despre aşa zişii 
zei nu s-au temut să mintă. Poate ar zice cineva dintre ei că mint numai 
cînd le atribuie fapte de destrăbălare, căci în laude, cînd spun de Zeus că e 
tatăl şi căpetenia zeilor şi Olimpianul care împărățeşte în cer, nu mint, ci 
spun adevărul. Dar acest cuvînt nu numai eu, ci oricine îl poate întoarce 

împotriva lor. Şi din nou adevărul se va arăta protivnic lor, din primele 
dovezi. Căci faptele îi dovedesc a fi oameni, iar laudele îi înfăţişează mai 
presus de firea omenească. Dar fiecare din acestea contrazice pe cealaltă. 
Căci nu e propriu celor din cer să săvîrşească astfel de fapte, nici nu pot fi 
socotiți zei cei ce le săvîrsesc. 


XVII 


Deci ce rămîne să cugetăm, dacă nu că laudele sînt daruri mincinoase, 
pentru că fapteie se adeveresc contrare lor? Şi că acesta este adevărul se 
„cunoaşte din cele obişnuite. Căci cine laudă pe cineva nu-l osîndeşte 
pentru purtarea lui, ci mai degrabă prin laude măreşte pe cei ale căror 
fapte sînt urîte din pricina ocării ce le vine din ele. Aceasta, pentru ca prin 
mărimea laudelor să înşele pe auzitori, ascunzînd nelegiuirea acelora. 
Astfel, precum dacă cineva care-şi propune să laude pe un oarecare, şi 
neaflind în purtările lui nici în virtuțile sufletului lui motiv pentru aceste 
laude din cauza ruşinii lor, îl înalță pe acela dăruindu-i cele ce sînt mai 
presus de el, la fel şi poeţii admiraţi de ei, jenaţi de faptele urite ale celor 
numiţi de ei zei, le-au atirnat un nume mai presus de om. Prin aceasta 
s-au arătat că nu ştiu că prin numiri mai presus de om nu acoperă cele 
omeneşti ale lor, căci numirile de zei nu se împacă cu scăderile omeneşti 
ce li le atribuie. Dar eu socotesc că ei au vorbit fără voia lor despre pati- 
mile şi despre faptele acelora. Căci încercînd să dea numirea şi cinstea lui 
Dumnezeu cu neputinţă de împărtăşit — cum zice Scriptura — celor ce nu 
sînt dumnezei, sau oamenilor muritori (ceea ce e o îndrăzneală mare şi 
contrară credinţei), au fost din pricina aceasta siliţi de adevăr să descrie 
patimile lor, ca aceste patimi, cuprinse în scrierile lor, să se arate după 
aceea tuturor, ca o dovadă că aceia nu sînt zei”. 


XVEI 


Deci ce apărare, ce dovadă ar putea aduce cei stăpîniți de asemenea 
superstiții, că aceştia sînt cu adevărat zei? Căci prin cele spuse cu puţin 


53. Ceea ce inventează omul ca zeu nu poate fi ferit de pata care umbreşte tot ce gîn- 
deşte şi face el, nici de dependenţa în care se află el cu ființa şi cu viaţa lui; numai revelația 
reală a lui Dumnezeu poate descoperi realitatea adevăratului Dumnezeu, activ în lume, 
dar nesupus referinţelor care o domină şi nepătat de umbrele şi limitele vieții omeneşti, 
prin ridicarea omului peste sine. Numai revelaţia lui Dumnezeu însuşi experiată real de 
om poate descoperi pe Dumnezeu cel desăvirşit bun şi atotputernic. De aceea numai 
într-o totală depăşire de sine a omului, se decoperă Dumnezeul cel adevărat. Dumnezeu 
nu e un chip construit de rațiunea omului, ci un subiect descoperit acestuia într-o expe- 
rienţă a Lui, plină de o supremă răspundere în faţa Lui. De aceea, numai în proorocii Ve- 
chiului 'Testament şi în mod culminant în lisus S-a revelat cu adevărat Dumnezeu. Fără să 
vrea, îri zeul imaginat de el omul pune din. scăderile proprii vieţii lui. Minciuna idolului 
iese la iveală fără voia celui ce-l inventează. 

înainte, cuvîntul a dovedit că aceşti zei sînt oameni, şi încă oameni lipsiți 
de bunăcuviință. Dar poate se vor întoarce şi se vor lăuda cu cele folosi- 
toare aflate de ei în viaţă, spunînd că îi socotesc pe aceştia zei pentru că 
s-au făcut folositori oamenilor. Căci se spune că Zeus practica arta sculp- 
turii; Poseidon, pe cea de cîrmaci; Atena, pe a ţesătoriei; Apolo, pe a 
muzicii; Artemida, meşteşugul vînătorii; Hera, arta pregătirii veşminte- 
lor; Demetra, lucrarea pămîntului, şi alţii, altele, cum au spus cei ce au 
povestit despre ei**. 

Dar aceste ştiinţe şi cele asemenea lor nu trebuie să fie atribuite de 
oameni numai acelora, ci şi firii comune a oamenilor, la care luînd ei 
aminte au inventat meşteşugurile. Căci meşteşugul, cum spun mulți, este 
oimitare a naturii". Dacă deci unii au devenit învățați în meşteşugurile cu 
care s-au sîrguit, nu trebuie să-i socotim pentru: aceasta zei, ci mai 
degrabă oameni. Dar meşteşugurile nu sînt numai de la ei, ci în ele au 
imitat şi ei firea. Căci fiind oameni prin fire capabili de stiință prin legea 
sădită în ei”*, nu e de mirare dacă, prin înţelegere omenească, luînd ei 
aminte la firea lor şi cunoscînd-o pe ea, au inventat meşteşugurile. Şi 
dacă pentru invențiile unor meşteşuguri spun că se cuvine să fie numai 
aceia zei, se cuvine ca şi inventatorii altor meşteşuguri să fie numiţi zei, 
pentru motivul pentru care s-au învrednicit şi aceia de o astfel de numire. 
Căci fenicienii au inventat literele, Homer, poezia eroică, Zeus Eleatis, 
dialectica, Corax din Siracuza, arta oratoriei, Aristeos, îngrijirea albine- 
lor, Triptolem, semănarea grîului, Licurg din Sparta şi Solon din Atena, 
legile. Iar legarea literelor, numerele, măsurile şi greutăţile le-a aflat 
Palamides. Şi alţii au descoperit alte diferite lucruri folositoare vieţii 
omeneşti, după mărturia celor ce le-au istorisit. Dacă deci ştiinţele fac zei 


53 a. Eusebie, Praep. Ew., 11, 2, 53, bazat pe Euhemerus. 

54. O idee aristotelică, Physica, 11,8: «Meşteşugul împlineşte unele ce nu le poate face 
firea, iar pe altele le imită». Meşteşugurile (tehnica) sînt o prelungire a puterilor ce le are 
firea de a lucra asupra naturii externe, de a-şi articula puterile ei în natură. Ea arată cores- 
pondenţa dintre om şi natura externă. Omul descoperă în natură posibilități şi forțe pe 
care le poate folosi. Dar cel care a creat această corespondenţă nu este omul; şi nici 
natura. Căci inteligența conştientă a omului nu e produsă de natura inconştientă. Dar 
natura, la rîndul ei, poate ascuţi puterile inteligenței umane. Însă natura nu le ascute pe 
acestea în mod conştient, ci ca materie în care sînt imprimate anumite legi şi posibilități pe 
care e capabil omul să le descopere. Omul e cel ce învaţă conştient din ceea ce îi oferă 
natura, actualizînd tot mai mult corespondenţa naturii cu el. Deşi natura e făcută pentru 
om, omul depăşeşte natura ca factor care intervine şi lucrează conştient în ea, descope- 
rind posibilitățile ei. 

54 a. «După definiția (8pov) sădită în ei». Aristotel spune: «E propriu omului să fie un 
animal capabil de ştiinţă» (Fopica, v. 4-5). Omul nu e o ființă lipsită de organizare. El e 
organizat, definit, între altele, ca o ființă capabilă de cunoaşterea legilor naturii şi a folosi- 
rii lor. El are o rațiune căreia îi corespunde raționalitatea naturii. În acest sens este «homo 
faber», «homo technicus», care exprimă o latură a însuşirii lui de «homo rationalis» 


(oyixâv Zâov). 

pe cei ce le inventează, şi pentru ele există zei sculptați, e necesar ca şi cei 
ce după aceea au devenit inventatorii altor ştiinţe să fie, după ei, zei. Sau 
dacă nu-i învrednicesc pe aceştia de cinstea de zei, ci îi cunosc ca oameni, 
urmează că nici Zeus şi Hera şi alţii să nu fie numiți zei, ci să se creadă că 
au fost şi ei oameni, ba mai mult, oameni nu prea respectabili, aşa cum ne 
arată prin statuile lor că nu sînt altceva decît oameni. 


XIX 


Căci ce altă formă li se dă prin sculptură decît cea de bărbat şi de 
femeie? Dar li se dau şi altele încă mai de jos decât acestea, de animale şi 
păsări de tot felul, de patrupede îmblinzite şi sălbatice, de şerpi şi de 
toate cele care sînt hrănite de pămînt, de mare şi de toată firea apelor. 
Căci căzînd oamenii în lipsa de rațiune a patimilor şi a plăcerilor şi, 
nemaivăzind nimic decât plăceri şi pofte trupeşti, ca unii ce-şi au cugeta- 
rea în aceste lucruri dobitoceşti, au plăsmuit şi dumnezeirea în forme 
dobiteceşti, după varietatea patimilor lor, sculptîndu-şi tot atiţia zei”. 
Căci aflăm la ei chipuri ale celor cu patru picioare, ale şerpilor şi ale păsă- 
rilor, cum zice şi tilcuitorul dumnezeieştii şi adevăratei bunecredincioşii: 
«S-au făcut deşerţi în cugetările lor şi s-a întunecat inima lor neînţe- 
leaptă. Zicînd că sînt înţelepţi, au înnebunit şi au schimbat slava nestrică- 
ciosului Dumnezeu în asemănarea chipului omului stricăcios şi al păsări- 
lor şi al animalelor cu patru picioare şi al tirîtoarelor» (Rom., 1, 21 — 24). 

Întrebaţi despre acestea, aşa zişii filosofi şi învăţaţi ai elinilor nu tăgă- 
duiesc că zeii lor sînt aceste chipuri ale oamenilor şi ale animalelor. Apă- 
rîndu-se spun că ei au aceste chipuri pentru ca dumnezeirea să le răs- 
pundă şi să li se arate prin ele. Căci nu poate fi cunoscut Cel nevăzut decât 
prin astfel de statui şi rituri. lar cei încă şi mai filosofi decît aceştia, care 
socotesc că spun lucruri şi mai adînci, zic că alcătuind acestea şi le închi- 
puie spre invocarea şi arătarea puterilor divine, ca acestea arătîndu-se 
prin ele, să le dea o cunoştinţă despre zei. Ele servesc oamenilor ca nişte 
litere pe care văzindu-le ei, pot ajunge la o cunoaştere a zeului, datorită 
arătării prin ele a vestirilor divine“. Asemenea mituri scornesc ei despre 
aceste vestiri. Căci ei nu teologhisesc. Să nu fie! Dar cine ar cerceta cu 
atenţie acest cuvînt ar afla că nu e mai puţin mincinos ca cele arătate 
înainte. 


55. E absurd ca omul, ființă superioară prin conştiinţa lui, să se închine animalelor 
inconştiente odată ce ele nu-şi dau seama de închinarea ce li se aduce şi odată ce omul 
simte nevoia să se înalțe spre ceea ce e superior lui, pentru a se ridica la o treaptă mai 
înaltă de viață. 

56. Eusebiu, (Praep. Ev. 111, 7, 1) citează din Porfiriu ideea că statuile zeilor sînt cărți 
din care se pot citi litere despre zei. 

XX 


Căci ar putea zice cineva către ei, trecînd la adevărul care-i cheamă să 
judece: Cum răspunde sau Se face cunoscut Dumnezeu prin acestea? 
Oare prin materia din care sînt făcute, sau prin forma din ele? Dacă prin 
materie, pentru ce e necesară forma şi nu se arată zeul în mod simplu 
prin toată materia, înainte de a i se da o formă? În acest caz în zadar au 
clădit ei şi temple, dînd chip între zidurile lor unei pietre, sau unui lemn, 
sau unei bucăţi de aur cînd tot pămîntul e plin de firea acestora”. Iar dacă 
cauza arătării divinității e forma ce se adaugă, ce trebuință mai e de mate- 
ria aurului şi a altora şi nu se arată mai vîrtos zeul prin înseşi ființele vii 
prin fire, ale căror forme sînt statuile? Căci s-ar dobîndi o mai bună 
cunoştinţă despre zeu dacă s-ar arăta prin fiinţe însufleţite, cuvîntătoare 
şi necuvîntătoare, decît se aşteaptă prin cele neînsuflețite şi nemişcate. 
Căci prin cele din urmă se arată şi mai mult necredinţa. De fapt animalele 
naturale, cele cu patru picioare şi păsările şi şerpii sînt neplăcute şi 
îndeamnă la ocolirea lor, fie pentru sălbăticia, fie pentru murdăria lor; 
dar cei ce sculptează chipurile lor în pietre şi în lemn şi în aur le zeifică. Ar 
trebui însă ca ei să dea mai degrabă cinstire ființelor vii decât să se închine 
chipurilor lor în sculpturi. 

Sau poate nici una din acestea, nici forma, nici materia, nu e cauza 
prezenței zeului, ci numai arta făcută cu ştiinţă invocă pe zeu, ca una ce e 
o cercetare a firii! Dar dacă zeitatea vine în statui pentru această ştiinţă, 
de ce iarăşi e nevoie de materie, odată ce ştiinţa este în oameni? Şi odată 
ce zeul se arată din pricina artei şi de aceea se aduce închinare statuilor ca 
zei, ar trebui să se aducă închinare şi să se arate credința față de oameni, 
ca unii ce sînt făuritorii artei, întrucît sînt şi raţionali şi au ştiinţa în 
ei înşişis?e. 

XXI 


Cât despre a doua apărare a lor, chipurile mai adîncă, ar putea spune 
cineva următoarele: Dacă nu s-au făcut acestea, o, elinilor, pentru arăta- 
rea zeului, ci pentru prezenţa puterilor vestitoare în ele, pentru ce soco- 
tiți mai presus de puterile invocate statuile prin care invocaţi puterile? 


„51. În panteism templele nu au nici un rost, căci totul este dumnezeu. Ce sens au 
atunci templele în teosofie? Numai Dumnezeului transcendent 1 se cuvine un lăcaş deose- 
bit ca să se arate că Se distinge de natură. 

51 a. De fapt, din toată lumea văzută oamenii sînt ființele cele mai înalte prin raţiunea 
lor conştientă şi activă. Ei nu trebuie să se închine la nimic inferior lor. Dar raţiunea lor 
tinde spre ceva şi mai înalt pe linia conştiinţei responsabile. Numai de acolo le poate veni 
rațiunea. Şi numai acolo e Dumnezeu, ca Rațiunea care nu se mai simte dependentă de 
nimic şi nu mai tinde:spre o rațiune mai înaltă. 3 

Căci sculptînd chipurile, precum ziceți, pentru cunoaşterea zeului, atri- 
buiţi cinstea şi numirea zeului statuilor, săvîrşind o faptă necuvenită. 
Pentru că mărturisiţi că puterea zeului întrece micimea statuilor şi de 
aceea, neîndrăznind să invocaţi zeul prin ele, invocaţi puterile mai mici. 
Dar trecînd peste ele, dați pietrelor şi lemnelor numele celui de a cărui 
prezență vă temeți şi le numiţi zei, în loc de piatră şi de artă a oamenilor, 
şi vă închinaţi lor. Dar dacă acestea vă sînt ca nişte litere pentru contem- 
plarea zeului, cum spuneţi în chip mincinos, nu e drept să dați mai multă 
cinste semnelor decât celui indicat prin ele. Să dăm o pildă: dacă cineva 
care serie numele împăratului ar cinsti mai mult scrisul decît pe împărat, 
nu ar face un lucru neprimejdios, ci s-ar expune pedepsei cu moartea, de 
vreme ce scrisul e un produs al ştiinţei celui ce a scris. Aşa şi voi, dacă aţi 
cugeta sănătos, nu aţi cobori la materie un semn aşa de însemnat al zei- 
tăţii, nici nu aţi cinsti mai mult sculptura decît pe sculptor. Căci dacă 
sculpturile ca litere ce indică arătarea zeului sînt vrednice de zeificare, ca 
unele ce sînt semne ale zeului, cu atît mai mult ar trebui zeificat cel ce le-a 
sculptat şi le-a şlefuit, ca unul ce e mai puternic şi mai sporit în zeitate 
decât ele, odată ce ele au fost cizelate şi modelate prin voia lui. Şi dacă 
literele sînt vrednice de admirat, cu atît mai multă admiraţie merită cel 
ce le-a scris, pentru arta şi ştiinţa sufletului său. Dar dacă acest motiv nu 
ajunge ca să fie socotiți zei, pe drept cuvînt trebuie să-i întrebe cineva în 
privinţa nebuniei cinstirii idolilor pentru a afla de la ei cauza pentru care 
produc formele lor. 


XXI 


Dacă zeității i se dă un chip pentru faptul că are chipul omului, pentru 
ce i se dă şi chipul celor necuvîntătoare? Iar dacă zeitatea are chipul ani- 
malelor necuvîntătoare, pentru ce e sculptată şi în chipul ființelor raţio- 
nale? Şi dacă are chipul ambelor feluri de ființe şi ei cunosc zeitatea ca 
avînd atît chipul animalelor necuvîntătoare, cât şi al ființelor raționale, 
pentru ce împart cele unite şi despart statuia animalelor de a oamenilor şi 
nu fac chipul ei din amîndouă, cum sînt chipurile miturilor, Seyla şi 
Caribda şi Hipocentaurul şi zeul egiptean cu cap de cîine, Anubis? Căci 
sau trebuie să fie înfăţişaţi ca avînd două naturi, sau, dacă au numai un 
chip, să nu li se plăsmuiască şi altul contrar. 

Şi iarăşi, dacă chipurile acestora sînt bărbăteşti, pentru ce li se atri- 
buie chipuri femeieşti, iar de sînt femeieşti, pentru ce Ii se dau în chip 
mincinos şi forme bărbăteşti contrare lor? Şi iarăşi, dacă ei sînt şi una şi 
alta, trebuie să nu le despartă, ci să fie unite amîndouă şi să fie înfățişaţi 
ca aşa zişii hermafrodiţi, ca superstiția să înfăţişeze privitorilor nu numai 
prilej de necredinţă şi de defăimare, ci şi de rîs. Şi în general, dacă cugetă 

zeitatea cu chip trupesc, ca să-i atribuie şi pîntece şi miini şi picioare şi 
grumaz şi piept şi celelalte mădulare necesare naşterii oamenilor, pri- 
veşte la ce mare necredinţă şi impietate a căzut mintea lor, ca să atribuie 
acestea divinității? Căci de aci urmează că ea pătimeşte şi celelalte proprii 
trupului, adică poate fi tăiată, împărțită şi chiar stricată cu totul. 

Dar acestea şi unele ca acestea nu sînt proprii lui Dumnezeu, ci mai 
degrabă trupurilor de pe pămînt. Căci Dumnezeu este netrupesc şi ne- 
stricăcios şi nemuritor, neavînd trebuinţă de nimic. Dar aceste statui sînt 
stricăcioase şi chipuri ale trupurilor şi au trebuință de aceeaşi grijă ca şi 
ele, cum s-a spus şi mai înainte. De aceea vedem de multe ori înnoite pe 
cele învechite şi făcute din nou pe cele pe care timpul, sau ploaia, sau 
unele animale de pe pămînt le-au nimicit. Din aceasta poate vedea cineva 
nebunia lor. Căci declară zei chipurile pe care le fac ei înşişi şi cer salvare 
de la cei pentru care cugetă la mijloace care să-i apere de stricăciune. Şi 
cer să li se împlinească cele de trebuinţă de la cei pe care îi ştiu că au 
nevoie de grija lor. Şi pe cei pe care îi închid în mici locşoare nu se sfiesc 
să-i numească stăpini ai cerului şi ai pămîntului" 

XXII 


Dar nu numai din acestea poate cunoaşte cineva necredinţa lor în 
Dumnezeu, ci şi din faptul că părerile lor despre zei nu sînt de acord. Căci 
dacă aceia sînt toţi zei, cum îi numesc ei, filosofînd asupra lor, căruia din- 
tre aceia trebuie să se alipească cineva mai mult şi pe care dintre ei trebuie 
să-l socotească mai principal, ca, fie să se închine cu încredere zeu- 


58. Considerînd divinitatea identică cu natura, religiile panteiste văd şi statuile zeilor, 
făcute din materia naturii, ca zei, spre deosebire de creştinism care, considerînd pe Dum- 
nezeu transcendent naturii, nu vede în icoane decit simboluri care cer minţii să-şi îndrep- 
te închinarea dincolo de ele, la Dumnezeu (sau la Hristos întrupat ca om). Religiile păgîne, 
identificînd natura cu divinitatea, rămîn în contradicţie. Ele nu pot explica cum natura, ca- 
re devorează toate individuaţiunile, naşte pe de alţă parte continuu altele. Dacă forţele na- 
turii încep să roadă individuaţiunile ei îndată ce acestea apar, cum le pot pe de altă parte 
forma? Toate în natură sînt dependente de altele şi prin aceasta se distrug unele pe altele. 
Dar atunci, cum aceeaşi forță distrugătoare ce lucrează în toate şi din toate poate naşte şi 
ţine o vreme aceste individuaţiuni? Cum poate fi aceeaşi realitate tare şi neputincioasă, 
născătoare şi distrugătoare? Şi ce sens e în aceasta? Toată această luptă intrinsecă din na- 
tură'e redată în statuile zeilor. Numai un Dumnezeu transcendent naturii, independent de 
ea, dar de care ea depinde, poate explica această ambiguitate a naturii. EI e viața nesupusă 
slăbiciunii, iar natura are pe de o parte viața întrucît o primeşte de la EI, pe de alta, slăbi- 
ciunea şi moartea, întrucât ea nu e izvorul vieții depline şi prin libertatea ființelor raționale 
create a slăbit legătura cu izvorul desăvirşit al vieţii. Faptul că numai oamenii se îngrijesc 
să refacă aceleaşi chipuri ale zeilor şi că se îngrijesc pentru menținerea în viață a celor 
scumpi lor, arată că omul persoană, contrar naturii inconştiente, ține la salvarea eternă a 
persoanelor. E una din trăsăturile caracteristice ale persoanei conştiente, ca treaptă supe- 
rioară a realității. Numai natura inconştientă nu ştie de valoarea individuaţiunii. 

lui cel adevărat, fie ca, precum zic, să cunoască fără şovăială pe Dum- 
nezeu? Căci nu aceiaşi sînt numiţi de către toți zei. Şi câte neamuri sînt, 
tot atiţia zei sînt plăsmuiţi. Ba e şi cîte un ținut sau cîte o cetate divizate în 
ele însele pe tema zeilor cărora se închină. Aşa, fenicienii nu cunosc aşa 
zişii zei ai egiptenilor, nici egiptenii nu se închină aceloraşi idoli ca feni- 
cienii. Sciţii nu primesc zeii perşilor, nici perşii, pe ai sirienilor. Iar pelas- 
gii birfesc zeii din Tracia şi tracii nu cunosc pe cei ai tebeilor. Hinduşii se 
deosebesc de arabi în privința idolilor şi arabii, de etiopieni şi invers. 
Sirienii nu cinstesc idolii celor din Cilicia, iar neamul capadocienilor are 
alte nume de zei decât aceia. La fel cei din Bitia au alți zei, şi armenii îşi au 
zeii lor”. Şi de ce să mai pomenesc alte multe exemple? Epiroţii (cei de pe 
continent) se închină altor zei decît locuitorii insulelor. Şi cei din urmă 
cred în alții decit epiroţii. Şi în general, fiecare cetate şi sat nu ştie de zeii 
cetăților şi satelor vecine, ci ține la ai săi şi socoteşte că numai aceştia sînt 
zei. Despre uriciunile din Egipt nici nu mai trebuie să vorbim, căci vedem 
cu ochii noştri cum cetăţile lor au credinţe contrarii ce se luptă între ele şi 
cum cele învecinate se străduiesc mereu să rămînă în credințe contrarii 
celor din apropiere. Căci crocodilul, închinat la unii, e privit cu scîrbă de 
cei din apropiere. Şi leul crezut ca zeu la unii nu numai că nu e venerat de 
cei din cetatea învecinată, ci întîlnindu-l, îl şi omoară ca fiară. Şi peştele 
închinat de unii este pescuit pentru hrană de alții“. De aci se ivesc între ei 
războaie şi dezbinări şi motive de ucideri şi prilejuri de plăceri pătimaşe 
şi, ceea ce e de mirare, precum povestesc istoricii, pelasgii, aflînd numele 
zeilor de la egipteni, nu recunosc zeii egiptenilor, ci cinstesc pe alţii decât 
pe aceia. 

Şi, în general, toate popoarele rămase ia cinstirea idolilor au păreri şi 
credințe diferite şi nu se pot afla la ele aceleaşi credinţe. Şi e firesc să 
pătimească de aceasta. Căci căzînd de la cunoaşterea unicului Dumne- 
zeu, au căzut în multe şi diferite credinţe. Şi depărtîndu-se de la Cuvîntul 
cel adevărat al Tatălui, de la Hristos, Mîntuitorul tuturor, au mintea 
împrăştiată în multe. Căci precum cei ce s-au depărtat de la soare şi 
petrec în locuri întunecate rătăcesc pe multe căi neadevărate şi pe cele 
adevărate nu le cunosc, iar pe cele neadevărate şi le închipuiesc ca ade- 
vărate, şi «văzînd nu văd» (Matei, 13, 13), la fel cei ce s-au depărtat de 


59. Se arată în general deosebirile existente chiar între popoarele învecinate în pri- 
vința zeilor. De aici se vede că vecini cu tracii erau pelasgii. 

60. În primele timpuri creştinii au luat chipul peştelui ca simbol al lui Hristos, căci 
nuzmele grec al peştelui (ix6uc) se compune din literele iniţiale ale cuvintelor care în româ- 
neşte sînt; lisus Hristos, Fiul lui Dumnezeu, Mîntuitorul. Dar e de remarcat că în Dobro- 
gea s-a păstrat pînă azi tradiția unui peşte cizelat din lemn cu o cruce în locul ochilor 
pentru a-l deosebi de peştele obişnuit, cinstit de creştini în alte părți. 


CUVINT ÎMPOTRIVA ELINILOR 


Dumnezeu, întunecîndu-se la suflet au mintea rătăcitoare, închipuin- 
du-şi ca existente cele ce nu sînt, ca nişte oameni beți şi care nu văd: 

Aceasta este o dovadă însemnată a necredinţei lor în Dumnezeu. Căci 
zeii fiind mulți şi diferiți, potrivit cu fiecare cetate şi ținut, şi unii tăgă- 
duind pe zeii celorlalți, toți îi defăimează pe toți. Cei socotiți la unii zei 
devin jertfă şi daruri de consumat ale celor numiţi zei la alții. Astfel 
aceiaşi le sînt unora jertie, altora zei. Egiptenii cinstesc pe bou şi pe vițe- 
lul Apis. Dar pe aceştia alții îi jertfesc lui Zeus. Chiar dacă nu-i jertfesc pe 
aceia înşişi, jertfesc pe cele asemănătoare socotind că le jertfesc pe ace- 
lea. Libienii au ca zeu oaia, pe care o numesc Amon. Dar pe aceasta o 
înjunghie alții, ca jertfă, multor altor zei. Hinduşii cred în Dyonisos, soco- 
tindu-l simbolul vinului. Iar alţii îl fac libaţia altora. Alţii cinstesc rîurile şi 
izvoarele, şi egiptenii, mai mult decât toți, dau prima cinste apelor şi pe 
acestea le declară zei. Alţii, şi între ei şi egiptenii care cred în acestea, 
spală murdăria altora şi a lor proprie cu apă, dar aruncă apa devenită 
murdară, necinstind-o. Şi aproape toate cele din care îşi fac egiptenii ido- 
li sînt la alţii, şi chiar la ei, jertfe. Astfel, egiptenii sînt luați în rîs de aceia, 
pentru că nu fac pe aceleaşi zei, ci pe cele ce alţii şi chiar ei le socotesc ca 


jertie şi ca lucruri de lepădat“. 

Ba unii au ajuns pînă la atîta necredinţă şi nebunie, încât junghie şi 
aduc pînă şi pe oameni ca jertfă falşilor lor zei, ale căror chipuri şi forme 
sînt chiar oamenii, Slugi ale diavolului, ei nu văd că victimele junghiate 
sînt arhetipuri ale zeilor plăsmuiţi şi închinaţi de ei, cărora le aduc ca 
jertie pe oameni”. Ei aduc aceleaşi aceloraşi, sau, mai bine zis, pe cele 
mai bune, celor mai rele. Căci jertfesc cele însufleţite celor neînsuilețite şi 
aduc pe cele cuvîntătoare, celor nemişcate“. Sciţii numiţi taurieni aduc 


61. În acest capitol sfintul Atanasie se bazează pe Clement şi Eusebiu. Dealtfel în 
multe idei se bazează pe Clement din Alexandria. Aşa, pentru varietatea zeilor „se referă 
la Protrepticus al lui Clement, 39. : 

62. Nu numeşte pe oameni chipuri ale zeilor, ci modele după care sînt născociţi zeii 
inexistenți. Aplicată la zei ideea lui Feuerbach că divinitatea e născocită de om după chipul 
lui, e corectă. Dar aplicată la Dumnezeu existent ca suprema realitate transcendentă, 
după concepţia noastră creştină nu e corectă. În raport cu Dumnezeu cel adevărat, omul e 
chip, nu model. Căci trebuie să existe o realitate liberă şi conştientă, care nu e dependentă 
de nimic, ci de care depind toate. Omul nu poate să nu se simtă dependent de ea şi să caute 
să urce tot mai mult spre ea. Acea realitate nu cere viața oamenilor ca jertfă, căci este atot- 
iubitoare. Se cer numai jertfe spirituale, ca unor ființe ce se depăşesc desăvirşindu-se, 
prin dăruire şi unire cu ea. Zeii care cer viaţa oamenilor sînt'egoişti ca şi oamenii. 

63. Propriu zis oamenii sînt modelele zeilor închipuiți, dar nereali. Ca urmare oamenii 
sînt aduşi jertfe unor chipuri cărora nu le corespunde nimic real, unor simple chipuri ale 

celei numite de ei «fecioară»,ca jertfe, pe cei scăpați de naufragii şi pe toţi 
dintre elinii pe care-i prind, manifestîndu-şi lipsa de credinţă împotriva 
oamenilor de aceeaşi fire şi dînd astfel pe față cruzimea zeilor lor. Pe cei 
pe care providenţa i-a salvat din primejdii, pe aceia ei îi înjunghie, lucrînd 
împotriva providenţei şi anulînd cu sufletul lor sălbatic binefacerea ei. 
Alţii, cînd se întorc victorioși din război, împărțind în grupe de cîte o sută 
pe prizonieri şi luînd câte unul din fiecare sută, junghie pe mulţi şi îi jert- 
fesc lui Marte. Dar nu numai sciţii îşi pun în lucrare sălbăticia înnăscu- 
tă în astfel de fapte urite, ci acest lucru este propriu în general răutății 
închinătorilor la idoli. Căci şi egiptenii aduceau odinioară Herei astfel de 
jertfe sîngeroase. lar fenicienii şi cretanii îmblinzeau pe Cronos prin jert- 
fele lor de copii. Romanii de odinioară cinsteau şi ei pe Jupiter, numit 
Latiar, prin jertfe de oameni. Şi alţii, altfel. Toţi se murdăreau şi murdă- 
reau. Se murdăreau săvîrşind omoruri. Şi' murdăreau templele lor 
umplîndu-le de fumul unor astfel de jertfe. Din acestea li s-au înmulţit 
oamerrilor relele. Căci, văzind pe demonii lor bucurîndu-se de acestea, 
au imitat şi ei pe zeii lor prin aceleaşi crime, socotind mare lucru imitarea 
celor socotiți de ei superiori. Aşa s-au lăsat oamenii biruiţi de omoruri de 
oameni şi de copii, şi de toate destrăbălările. De fapt, fiecare cetate e 
plină de toată destrăbălarea' prin imitarea purtării zeilor ei. Nu e unul 
care să vadă în chip înţelept cele ce țin de idoli, decît numai cel ce le 


cunoaşte destrăbălarea pricinuită de ei“. 

Femeile stăteau odinioară în fruntea cinstirii idolilor, în Fenicia, ofe- 
rind zeilor de acolo prețul trupului lor, în socotinţa că prin curvia lor îi 
îmblînzesc şi câştigă bunăvoința lor prin aceasta”. Iar bărbaţii, tăgăduin- 
du-şi firea şi nemaivoind să fie bărbaţi, imită firea femeilor, ca să placă şi 


omului cu toate defectele lui, care fiind socotiți reali primesc de la oameni aprobare şi 
laudă a acestor defecte proprii oamenilor. În faptul că ființa după care se face chipul unor 
zei ireali e adusă ca jertfă acelor zei, se afirmă poate ideea că unele forțe ale aceleiaşi 
naturi sînt consumate de altele. Totul se învirte în cadrul aceleiaşi naturi. Numai cînd 
Dumnezeu e conceput ca transcendent, cele create se aduc Lui spre desăvirşire, sfin- 
țindu-se şi ele, pentru că se aduc Lui ca superior lor, : 

64. Aduc jertfe pe cei ce cad în puterea lor unei zeițe concepute şi ea după chipul lor. Ei 
lucrează propriu'zis contra lui Dumnezeu care îngrijeşte prin pronie de oameni. Aceşti zei 
reprezintă patimile oamenilor în mod potenţat. Ei îndeamnă pe oameni la rău, nu la bine. 
Sacrificiile sînt cerute de ei ca fapte de răzbunare. 

64 a. Capitolul urmează strict lui Eusebiu (Theophanes, 86). Eusebiu descrie prostitu- 
ţia rituală, practicată în Baalbec, apoi aminteşte pe Ganimede, ca să treacă la homo- 
sexualitate. 

65. Nedepăşindu-se prin idoli în cugetare, oamenii care-i cinstesc nu depăşesc nici 
pornirile lor inferioare. Ei nu sînt ajutaţi de idoli să devină mai buni, mai curați, ci găsese 
în ei ca forţe oarbe ale naturii, justificarea tuturor pornirilor pătimaşe, socotite proprii 
naturii. : - 

să aducă prin aceasta cinstire maicii zeilor lor. Toţi trăiesc ca cele mai 
josnice ființe şi se întrec cu cei mai răi ca ei, cum zice sfîntul slujitor al lui 
Hristos, Pavel: «Femeile lor şi-au schimbat rînduiala cea firească, în cea 
contrară firii. La fel şi bărbaţii, părăsind întrebuințarea firească a femeii, 
s-au aprins în poftele lor unii de alţii, bărbaţii lucrînd cu bărbaţi ruşinea» 
(Rom., 1, 26-27). ar săvîrşind acestea şi cele asemenea, mărturisesc şi 
arată şi pe aşa zişii lor zei ca avînd această vieţuire. De la Zeus au învățat 
stricarea copiilor şi adulterul, de la Afrodita, curvia, de la Rea, destră- 
bălarea, de la Marte, uciderea şi de alţii, alte asemenea fapte, pe care 
legile le pedepsesc, iar omul înțelept le respinge. Oare se mai cuvine deci 
a socoti că sînt zei cei care fac astfel de lucruri şi a nu-i socoti mai degrabă 
mai animale decît animalele, pentru destrăbălarea purtărilor lor? Şi oare 
se mai cuvine a socoti oameni pe cei ce cred în ei şi nu mai degrabă a-i 
compătimi ca pe unii ce sînt mai animale decît animalele şi mai lipsiți de 
suflet decît cei fără suflet? Căci dacă ar fi ținut seama de mintea sufle- 
tului lor, nu s-ar fi prăbuşit în acestea, tăgăduind pe Dumnezeul adevă- 
rat, Tatăl Domnului nostru Hristos. i 

“Dar poate cei ce s-au ridicat peste acestea şi se minunează de crea- 
ţiune, speriindu-se de aceste urîciuni date pe faţă, nu vor tăgădui nici ei 
că acestea sînt vrednice de disprețuit şi de respins de către toți“, ci vor 
socoti cinstirea cosmosului şi credinţa în părțile lui bună şi de netăgăduit. 
Şi se vor lăuda că dau credinţă şi dau închinare nu pietrelor şi lemnelor şi 
chipurilor de oameni, de păsări necuvîntătoare, de şerpi şi de animale cu 
patru picioare, ci soarelui şi lunii şi tuturor celor din cer şi de pe pămînt şi 
întregii firi a apelor. Vor zice că nu se pot dovedi şi acestea ca nefiind zei, 
fiind vădit tuturor că nu sînt nici neînsufleţite, nici animale, ci întrec şi 
firea gamenilor prin faptul că sînt în cer, iar altele pe pămînt. Se cuvine 
deci să ne ocupăm şi cu acestea. Căci desigur că rațiunea va afla şi în 
acestea un argument adevărat împotriva lor. 

Înainte de a începe această cercetare şi dovedire, ajunge să vedem că 
creațiunea însăşi strigă împotriva lor şi arată pe Făcătorul ei Dumnezeu, 
pe Cel ce împărățeşte asupra ei şi a tuturor, pe Tatăl Domnului nostru 
Tisus Hristos. Păruţii înţelepţi ÎL resping pe El, dar se închină şi zeifică 
zidirea făcută de El, măcar că şi ea se închină şi mărturiseşte pe Domnul, 
pe Care aceia Îl resping în favoarea ei. Dar trebuința pe care părțile ei o 
au unele de altele îi ruşinează pe oamenii care se alipesc cu admiraţie de 


66. Pentru conținutul celor zece capitole ce încep aci, a se vedea paralele ia Eusebiu 
(T. Kehrhan, De sancti Athanasii quae fertur contra gentes oratione, Berlin, 1913). 

aceste părți socotindu-le zei”. Căci şi ele fac cunoscut şi arată ca fiind 
Domn şi Făcător al lor pe Tatăl Cuvîntului, prin trebuința ascultării 
necontestate de E], sădite în ele, precum zice dumnezeiasca Lege: «Ceru- 
rile spun slava lui Dumnezeu şi facerea miinilor Lui o vesteşte tăria» (Ps. 
18, 2). Mărturia lor nu e ascunsă, ci e foarte clară celor ce nu au ochiul 
înţelegerii cu totul orbit. Căci dacă ar lua şi ar cugeta cineva în mod des- 
părțit fiecare din părțile zidirii, ca de pildă soarele în sine, sau luna, sau 
pămîntul, sau aerul , sau ar despărți căldura, răcoarea, firea uscată şi 
umedă, de legătura între ele, privindu-le pe fiecare în sine şi deosebit, ar 
afla în mod sigur că nimic nu-şi este îndestulător sieşi, ci toate au nevoie 
de legătura între ele şi există prin ajutorul ce şi-l dau una alteia. Soarele 
se învîrteşte cu cerul întreg şi e cuprins în el şi n-ar exista fără mişcarea 
lui în cer. Iar luna şi celelalte stele mărturisesc ajutorul ce le vine de la 
soare. Pămîntul, iarăşi, nu se arată dîndu-şi roadele fără ploi. Iar ploile 
nu ar cobori pe pămînt fără să se folosească de nori. Dar nici norii nu s-ar 
arăta şi nu s-ar produce prin ei înşişi, fără aer. lar aerul nu e de la sine, ci 
e încălzit de eter şi străluceşte luminat de soare. Izvoarele şi rîurile nu 
vor veni la existență niciodată fără pămînt. lar pămîntul nu se reazemă în 
el însuşi, ci se odihneşte pe firea apelor şi e ținut de ele în mijlocul univer- 
sului. lar marea şi oceanul cel mare care curge în jurul întregului pămînt 
sînt mişcate de valuri şi purtate precum le împinge forța vînturilor. Şi 
vînturile înseşi nu sînt de la ele, ci, potrivit celor ce au grăit despre ele, iau 
fiinţă din arderea şi căldura eterului în aer şi prin el suflă pretutindeni. 
Iar despre cele patru elemente, din care constă firea trupurilor, despre 
căldură, răcoare, uscăciune şi umezeală, cine ar fi atît de lipsit de înțele- 
gere, ca să nu vadă că sînt unite între ele şi că, dacă se despart şi se arată 
fiecare de sine, se desființează una pe alta şi devine stăpînă în ele cea care 
e mai tare? Căci căldura e desființată de răceală cînd aceasta se înmul- 
țeşte. Şi răceala e desființată de puterea căldurii. Uscăciunea se umezeşte 
de către umezeală şi aceasta se usucă de cea dintii“. 


XXVII 


Cum ar fi deci acestea zei, cînd au nevoie una de ajutorul celeilalte? 
Sau cum s-ar putea cere ceva de la ele, cînd ele însele cer cele de tre- 
buinţă una de la alta? Despre Dumnezeu însă trebuie să cugetăm că nu 


67. Fiecare dintre părțile lumii se dovedeşte slabă, avind trebuinţă de celelalte. Dum- 
nezeu nu poate fi decît o realitate care nu depinde de nimic altceva. 

68. Această înţelegere a lumii fizice e depăşită de progresul ştiinţei ca superficială şi 
naivă, dar ideea dependenţei reciproce a tuturor a fost confirmată de aceasta. Pe lingă 
aceea, sfîntul Atanasie nu se bazează în acestea pe vreo învățătură a Bisericii, ci pe ceea ce 
afirmau oamenii de ştiinţă de atunci. 

are nevoie de nimic altceva, ci Îşi este suficient Sieşi şi deplin în El însuşi 
şi toate subzistă în El şi mai degrabă El însuşi dă tuturor toate”. Dar 
atunci, cum e drept să se declare zei soarele şi luna şi celelalte părți ale 
zidirii cînd nu sînt aşa, ci au nevoie unele de altele? Dar poate vor mărtu- 
risi şi ei: da, este vădit că despărțite şi luate în ele însele sînt cu lipsuri; 
dar unindu-se toate şi constituind un corp mare, se va putea zice că între- 
gul este Dumnezeu. Căci întregul care se constituie astfel nu va mai avea 
nevoie de ceva din afară. El îşi va ajunge sieşi spre toate, vor zice păruții 
înţelepţi. Dar şi în aceasta se vor dovedi uşor de respins. Acest cuvînt al 
lor va arăta şi mai mult necredinţa lor şi se va dovedi, nu mai puțin ca cele 
dinainte, produs al ignoranței. Căci dacă întregul se produce prin unirea 
celor separate şi se constituie din cele parțiale, întregul s-a alcătuit din 
părţi, din care fiecare este o parte a întregului. Dar un astfel de întreg e 
departe de noţiunea de Dumnezeu. Căci Dumnezeu este întreg adevărat, 
şi nu alcătuit din părți. El nu Se constituie din părţi diferite, ci El însuşi 
este cauzatorul componenţei tuturor. la seama deci ce judecată contrară 
lui Dumnezeu manifestă cei ce spun acestea. Căci dacă se alcătuieşte din 
părți, desigur El Se va arăta ca cel neasemenea lui însuşi şi ca cel ce se 
întregeşte din părți neasemănătoare. Pentru că dacă e soare, nu ar trebui 
să fie lună. Şi de e lună, nu ar trebui să fie pămînt. Şi de e pămînt, nu ar 
trebui să fie mare. Şi astfel pe oricare din ele ar afirma-o cineva, ca una 
cu El, ar vedea nebunia ce rezultă din acestă concepţie a lor. 

Dar cineva ar putea arăta greşeala lor şi dacă ar privi la trupul nostru 
omenesc. Căci precum ochiul nu este auz, nici auzul mînă, nici stomacul 
piept, nici gâtul picior, ci fiecare din acestea are o lucrare proprie, şi 
aceste mădulare deosebite constituie un trup cînd părţile sînt unite spre 
folosul lui, dar se şi separă cînd vine timpul, sau cînd firea care le-a adu- 
nat le desparte, precum voieşte şi porunceşte Dumnezeu, la fel (dacă 
Atotputernicul ne îngăduie această comparație), dacă părţile zidirii unite 
într-un corp ar fi dumnezeu, acesta ar fi în contrazicere cu sine însuşi, 
precum s-a arătat, trebuind să se despartă potrivit firii părților făcute să 
se împartă. 

XXIX 

Dar şi altfel poate fi dovedită necredința lor, la lumina adevărului. 
Căci dacă Dumnezeu este necorporal şi nevăzut şi de nepipăit după fire, 
cum pot gîndi pe Dumnezeu trup şi cum pot cinsti prin închinare, ca pro- 
prii lui Dumnezeu, cele ce se văd cu ochii şi pot fi pipăite cu mîna? Şi 
iarăşi, dacă Dumnezeu este atotputernic, El poate îi în toate şi nimic nu-L. 


69. Nu poate fi Dumnezeu cel ce are nevoie de altceva, deci cel cu lipsuri în sine şi 
dependent de altceva în existenţă. 

poate stăpîni, dar El stăpîneşte şi cîrmuieşte toate, cum nu văd cei ce zei- 
fică zidirea că ea nu intră într-o astfel de definiție a lui Dumnezeu? Căci 
cînd soarele ajunge sub pămînt, lumina lui fiind umbrită, nu poate fi 
văzută pe pămînt. lar ziua soarele acoperă luna cu strălucirea luminii lui. 
Şi grindina vatămă de multe ori rodurile pămîntului. Iar focul e stins de 
revărsarea apelor şi iarna e alungată de primăvară. Iar vara nu îngăduie 
primăverii să treacă peste hotarele ei şi ea este, la rîndul ei, oprită de 
toamnă să iasă din hotarele ei. Dacă acestea ar fi zei, n-ar trebui să fie 
biruite şi acoperite una prin alta, ci să conviețuiască totdeauna împreună 
şi să-şi împlinească deodată lucrările în comun. Ar trebui ca ziua şi noap- 
tea, soarele şi luna şi toată mulţimea stelelor să-şi arate deodată lumina şi 
aceasta să lumineze tuturor şi toate să fie luminate de ele. Ar trebui ca 
vara şi iarna şi primăvara şi toamna să coexiste deodată în mod neschim- 
bat în aceleaşi locuri. Ar trebui ca marea să fie amestecată cu izvoarele şi 
să dăruiască oamenilor băutura comună. Ar trebui ca adierile liniştii şi ale 
vînturilor să fie unite. Ar trebui ca focul şi apa să satisfacă în comun 
nevoile oamenilor. Ar trebui să nu suporte nimeni vreo vătămare din 
partea lor, odată ce ele ar fi zei şi nu ar face nimic spre vătămare, ci mai 
degrabă toate spre folos. Iar dacă aceasta este cu neputinţă din pricina 
împotrivirii între ele, cum e cu putinţă ca acestea fiindu-şi protivnice una 
alteia şi luptîndu-se între ele şi neputîndu-se răbda una pe alta, să mai fie 
numite zei, sau cum mai pot fi cinstite ca dumnezeu? Şi cele ce sînt prin 
fire neîmpăcate, cum ar dărui pacea celor ce li se roagă şi le-ar fi acestora 
îndrumătoare spre armonie? Deci nici soarele, nici luna , nici altă parte a 
zidirii, cu atît mai puţin statuile în pietre şi în aur şi în alte materii, nici 
Zeus şi Apolo şi alţii, născociţi de miturile poeţilor, nu pot. fi zei cu adevă- 
rat, aşa cum a arătat cuvîntul nostru. Ci unele dintre ele sînt părți ale 
creațiunii, altele, chipuri neînsuflețite, iar unii sînt oameni muritori. De 
aceea şi credința în ei şi zeificarea lor nu sînt o faptă a dreptei credinţe, ci 
a necredinței în Dumnezeu şi semnul unei mari rătăciri de la cunoştinţa 
Dumnezeului cel unul şi adevărat, adică a Tatălui lui Hristos”. 

Pînă aici s-a dovedit şi s-a arătat că cinstirea idolilor de către păgîni e 
plină de toată necredinţa şi nu s-a introdus spre nici un folos, ci spre stri- 
carea vieții omeneşti. Acum, odată ce rătăcirea a fost dovedită, să intrăm 
pe drumul adevărului, aşa cum s-a făgăduit la început, şi să contemplăm 


10. Cine poate face părțile să se constituie într-un întreg? Este în ele ceva care le 
uneşte. Dar atunci acel ceva e altceva decît părțile. Însă atunci de ce continuă ele'să se 
lupte între ele în cadrul întregului? Şi ce sens este într-un astfel de univers al unei eterne 
tragedii? Nu are nevoie un astfel de univers de o putere superioară, pentru a realiza între 
părţile lui o adevărată unitate? 

pe Cîrmuitorul şi Făcătorul tuturor, pe Cuvîntul Tatălui, ca prin El să 
cunoaştem şi pe Tatăl Lui şi ca păginii să afle cît de mult s-au depărtat de 
la adevăr. i 

XXX 


Cele spuse înainte n-au făcut altceva decit să arate rătăcirea care s-a 
introdus în viața omenească. Iar calea adevărului ne va duce spre Dum- 
nezeu cel cu adevărat existent. Şi pentru cunoaşterea şi înțelegerea neră- 
tăcită a ei nu avem trebuinţă de altceva decât de noi înşine. Căci calea spre 
Dumnezeu nu e aşa de departe sau de străină de noi,precum nu e nici 
Dumnezeu,măcar că e mai presus de toate. Ci este în noi şi e cu putință 
să-i aflăm începutul de la noi înşine, precum a învățat Moise zicînd: 
“Cuvîntul credinţei este în lăuntrul inimii tale» (Deut., 30, 14). Aceasta a 
arătat-o şi a întărit-o şi Mîntuitorul zicînd: «Împărăția lui Dumnezeu este 
în lăuntrul vostru» (Luca, 17, 21). lar avînd în noi înşine credinţa şi împă- 
răția lui Dumnezeu putem să contemplăm şi să înțelegem îndată pe 
Împăratul tuturor, pe Cuvîntul mîntuitor al Tatălui. Deci să nu-şi caute 
scuze elinii care se închină idolilor. Şi nici altcineva să nu se amăgească 
pe sine, spunînd că nu are o astiel de cale şi, drept urmare, să-şi caute-o 
scuză pentru necredința lui. Căci toți am intrat şi ne aflăm pe ea, deşi nu 


păşesc toţi pe ea, ci voiesc să o părăsească pentru plăcerile vieții care îi 
atrag. Şi dacă ar întreba vreunul care este această cale, aş răspunde că ea 
e sufletul fiecăruia şi mintea din el". Căci numai prin aceasta poate fi 
Dumnezeu văzut şi înțeles şi numai nefolosind mintea au putut tăgădui 


11. Pe de o parte Dumnezeu e mai presus de toate, sau transcendent tuturor. Pe de 
alta, există chiar în noi începutul drumului care duce la El. Aceasta e mintea noastră, care 
e centrul şi vîrful sufletului nostru şi care nu e compusă din părțile trupylui, ci e subiectul 
unitar al tuturor, care e chipul Cuvintului sau al Raţiunii supreme, prin care sîntem legaţi, 
transcendîndu-ne, de Cuvîntul transcendent, trebuind să-l răspundem. Dumnezeu e mai 
presus de toate cele ce, neavînd minte să-L gîndească, nu pot să se ridice prin ea peste 
toate, să le cuprindă pe toate, fără să fie cuprinsă de ele. Dar mintea arată în trebuința ei 
de a se ridica peste toate, spre cineva asemănător ei, dar mai presus de ea, că este o legă- 
tură între Dumnezeu şi ea. Mintea e cale spre Cuvîntul cel liber, Care dealtfel devine tot 
mai prezent în ea, ca Cel ce e «calea» prin excelență. Şi în această mişcare spre Cuvîntul 
sau în El spre toţi e viaţa omului. Precum mintea le poate cuprinde pe toate, dar ea nu 
poate fi supusă legilor lor de compoziţie şi desfacere, aşa e şi Dumnezeu-Cuvîntul. Dar El 
e mai presus şi de minte. E! e liber de toate şi stăpîn peste toate,.dar are o legătură cu 
toate. Mintea însă trebuie să stea în legătură cu El, prin dialogul cugetării„ Legătura cu 
toate o trăieşte şi mintea, dar numai în măsura în care e mai unită cu Cuvîntul. E o afir- 
mare paradoxală că Dumnezeu e pe de o parte mai presus de toate, pe de alta, că drumul 
Lui începe din noi, din mintea noastră. Aceasta nu înseamnă o continuitate de natură, ci o 
legătură dialogică. Aspiraţia minţii noastre spre El e o dovadă că ea are nu numai asemă- 
narea cu El, ci şi că El a sădit şi întreține această aspirație şi responsabilitate în ea, prin 
puterea Lui. Dar întrucît aspiraţia tinde spre El ca spre Unul ce e mai sus de ea, mintea 
arată că Dumnezeu e totodată dincolo de ea, că El nu e identic cu ea, sau la nivelul ei. 

necredincioşii pe Dumnezeu. De aceea, şi-au tăgăduit înainte de toate 
mintea. Căci e propriu celor ce nu au minte să tăgăduiască pe Făcătorul şi 
Ziditorul ei”. Dar pentru cei simpli e necesar să fie arătat pe scurt şi fap- 
tul că fiecare dintre oameni are suflet şi că acesta este raţional, mai ales 
fiindcă mulți dintre eretici neagă şi aceasta, socotind că omul nu e nimic 
mai mult decât chipul arătat al trupului. Pentru că arătat fiind acest fapt, 
vor putea să aibă prin ei înşişi mai limpede dovada minciunii idolilor. 


XXX 


Mai înții, un mic semn că sufletul oamenilor este rațional ne este deo- 
sebirea lui de făpturile neraționale. Căci lumea s-a obişnuit să le 
numească pe acestea neraționale pentru faptul că neamul oamenilor este 
raţional. Apoi nici aceasta nu e fără importanţă pentru dovedire, anume 
că numai omul cugetă cele din afară de sine şi gîndeşte la cele ce nu sînt 
de-faţă şi revine la cugetarea lor” şi prin judecată alege ceea ce e mai bun 
dintre cele cugetate. Căci fiinţele neraționale văd numai pe cele de față şi 
se reped numai spre cele văzute cu ochii, chiar dacă după aceea se aleg cu 
o vătămare. Dar omul nu se porneşte îndată spre cele văzute, ci judecă 
prin cugetare cele văzute cu ochii şi de multe ori după ce s-a pornit, e tras 
înapoi de cugetare. Şi după ce a cugetat un lucru, revine iarăşi prin cuge- 


tare la el şi fiecare simte, dacă e prieten al adevărului, că mintea 
omului e altceva decît simţurile trupului. De aceea fiind altceva, ea e 
judecătoarea simţurilor, sau a lucrării simţurilor şi a celor ce le percep 
acestea”. Mintea le distinge pe acestea, şi le aminteşte şi alege ceea ce e, 


72. Cei ce tăgăduiese pe Dumnezeu nu pot explica cum s-a putut ivi în minte aspiraţia 
către ceva mai presus şi simțul răspunderii. Şi cum acestea nu pot fi înăbuşite total, ci cel 
mult slăbite, se poate reveni la ele. 

12 a. Prin amintire. 

13. Prin: minte omul se pune în legătură cu cele ce nu sînt sesizate de simţuri. Prin 
minte el îşi aduce aminte de cele ce nu sînt prezente acum în faţa simţurilor, dar au fost 
altădată. Prin minte se gîndeşte la un viitor nelimitat. Şi aceasta nu poate fi degeaba. Deci 
prin ea trăieşte într-un cerc mai larg decât animalul, căci cugetarea trăieşte într-un cerc 
mai larg. Trăieşte în acest cerc mai larg prin conştiinţă. De aceea omul poate frîna porni- 
rea spre cele prezente, comparîndu-le cu altele care nu sînt prezente, dar pe care le consi- 
deră mai bune şi pe care le poate aduce de față. Uneori însă se înfrînează de la toate cele 
sesizate acum sau altădată prin simțuri, socotind că în felul acesta îşi întăreşte mai mult 
libertatea şi considerînd că hrănirea sufletului cu idei înalte este mai de folos decit satisfa- 
cerea trupului prin cele poftite de simţurile lui. Astfel omul se dovedeşte pe de o parte 
capabil să trăiască pe un alt plan, sau şi pe un alt plan, iar pe de alta ca avînd o libertate 
față de cele spre care îl îndeamnă simţurile, sau care îl ispitesc prin simţuri. Chiar în lucra- 
rea simţurilor omul pune de obicei o judecată de valoare, prin care compară cele sesizate 
acum cu altele sesizate altădată şi cu un conținut valoros de alt ordin decit cel material. În 
această judecată omul se lasă condus de o responsabilitate față de alte persoane şi pe dea- 
supra de o Persoană supremă, care-i susține responsabilitatea faţă de celelalte persoane. 
Aceasta îl ajută să îşi manifeste libertatea față de lumea supusă simțurilor, sau față de sim- 

mai bun. Căci ochiul poate numai să vadă, urechile pot numai să audă, 
gura, numai să guste, nara, numai să perceapă mirosurile, iar mîinile, să 
pipăie. Dar a deosebi cele ce trebuie să ie privească şi audă şi să fie 
pipăite şi gustate şi mirosite, nu mai e propriu simţurilor, ci sufletului şi 
minții acestuia”. Mîna poate apuca şi o sabie şi gura poate gusta şi otravă. 
Dar ele nu ştiu că acestea le vatămă, dacă nu le distinge mintea. 

Ca să ne folosim de un chip, acestea se aseamănă cu o liră bine întoc- 
mită şi cu cântărețul ce o mînuieşte cu pricepere. Fiecare coardă a lirii are 
sunetul său propriu: una, un sunet grav, alta, un sunet ascuţit, alta, unul 
de mijloc, alta, unul foarte ascuţit, alta, altul. Dar în armonia lor nu se dis- 
ting şi în sinteza lor nu se cunosc decit de cel priceput. Iar armonia lor se 
arată şi sinteza lor e corectă numai cînd cel ce ţine lira loveşte coardele ei 
şi atinge pe fiecare cum se cuvine. La fel se armonizează simțirile în trup 
ca într-o liră, cînd sînt călăuzite de o minte pricepută şi cînd sufletul le 
distinge şi ştie ce face şi lucrează prin ele. Dar acest lucru e propriu numai 
oamenilor. Şi aceasta o face partea rațională a sufletului oamenilor, de 
care, folosindu-se, sufletul se deosebeşte de animale şi arată că e în trup 
cu adevărat altceva decit cele ce se văd. Căci adeseori, trupul zăcînd pe 
pămînt, omul îşi închipuie şi contemplă cele din cer şi adeseori trupul 
odihnindu-se şi liniştindu-se şi dormind, omul se mişcă în lăuntrul său şi 
priveşte cele din afară ale sale, călătorind şi umblînd prin alte țări, întâl- 
nind cunoscuți, şi adeseori prin aceasta prevăzînd faptele sale de miine şi 
cunoscîndu-le pe acestea de mai înainte. Iar aceasta cine altcineva o 
poate face decit un suflet rațional, prin care omul cugetă şi înţelege cele 
mai presus de sine? 


p.0.0.dii 


Dar şi ceea ce urmează poate fi o dovadă exactă celor ce înclină spre 
neruşinarea lipsei de rațiune. Cum fiind trupul muritor prin fire, omul 
cugetă la nemurire şi adeseori desfide moartea pentru cauza virtuţii? Şi 
fiind trupul vremelnic, cum îşi închipuie omul cele veşnice, încît dispre- 
ţuieşte cele prezente şi le doreşte pe acelea? Trupul nu ar putea cugeta el 
însuşi pe seama sa cele veşnice şi nu ar putea cugeta cele din afară de 
sine. Căci el este muritor şi vremelnic. E necesar să fie altul cel ce cugetă 
cele opuse trupului şi contrare firii lui. Şi ce ar putea fi acesta, dacă nu 
sufletul rațional şi nemuritor? Dar acesta nu e exterior trupului, ci e 
interior lui, precum cântăreţul face să răsune în liră cele mai înalte. Şi 


ţurile înseşi. Omul judecă mereu faptele săvirşite, căutînd să se ferească de greşelile săviîr- 
şite în trecut şi căindu-se de ele. EI creşte prin aceasta moral (ținînd seama şi de judecățile 
altora asupra sa), pentru judecata ultimă, cu totul neamăgitoare. 

74. Argumentul e paralel cu cel din Theophanes, 63-64. 

cum, iarăşi, ochiul văzînd prin fire şi urechea auzind prin fire, omul se 
întoarce de la unele din ele şi le alege pe altele? Cine este cel ce întoarce 
ochiul de la o vedere? Sau cine închide urechea ca să nu audă ceea ce ea 
aude prin fire? Sau cine împiedică adeseori gustarea, care e gustare prin 
fire, de la pornirea ei naturală? Cine reţine mîna, care se întinde prin fire, 
de a lucra, de a atinge ceva? Cine opreşte mirosul, care e făcut şi el pentru 
a mirosi, de la a percepe ceva prin mirosire? Cine lucrează acestea împo- 
triva înclinărilor naturale ale trupului? Sau cum trupul, abătîndu-se de la 
fire, urmează sfaturilor altuia şi se lasă cîrmuit spre ceea ce îi convine 
aceluia? Toate acestea nu fac decît să arate sufletul rațional ca conducător 
al trupului. Căci trupul nu se mişcă el însuşi, ci e condus şi purtat de altul, 
precum nici calul nu-şi pune el însuşi hățul, ci e mînat de stăpînul său”*. 
De aceea se dau şi legi oamenilor pentru a face cele bune şi a ocoli răul. 
Dimpotrivă, fiinţele neraționale nu deosebesc cele rele datorită faptu- 
lui că sînt în afara rațiunii şi înțelegerii raționale“. Socotesc deci că s-a 
dovedit din cele spuse înainte că există în om un suflet rațional. 

Dar e necesar să se ştie, spre respingerea idolilor, că în învăţătura 
bisericească se cuprinde şi afirmarea că sufletul e nemuritor. Iar cunoş- 
tina despre aceasta ni se face mai înțeleasă din cunoştinţa despre trup şi 
din cea despre deosebirea acestuia de suflet. Căci dacă cuvîntul nostru a 
dovedit că sufletul este altceva decât trupul şi că trupul este muritor, e 
necesar ca sufletul să fie nemuritor dacă nu este ca trupul. Şi iarăşi, dacă 
sufletul se mişcă, precum s-a arătat, iar trupul nu se mişcă fără ca să fie 
mişcat de altele, urmează că sufletul se mişcă de la sine însuşi şi deci că se 


15. Trupul nu se mişcă şi nu se înfrinează el însuşi, ci e mişcat şi înfrînat de o voinţă 
conştientă care nu e paite a lui. Numai mişcarea sîngelui şi procesul de asimilare a mîncă- 
rurilor se desfăşoară de la sine. Dar toate relaţiile trupului cu cele din afară de el sînt diri- 
jate într-un fel sau altul de voinţa conştientă care nu e o parte a lui. Există în om un factor 
care nu e parte a trupului, deşi nu poate lucra decît prin trup şi trupul nu e trup omenesc 
dacă nu e decât o mişcare automată şi reciproc condiţionată a elementelor lui constitutive. 
Lucrările simţurilor sînt totodată acte ale voinţei mai presus de procesele ce se produc în 
simţuri, voinţă care nu e privată de conştiinţa care însoţeşte voinţa şi lucrările simțurilor, 
conştiinţă care aduce cu ea idei şi scopuri, prin care omul caută să depăşească mereu sta- 
rea sa prezentă. 

16. E de remarcat legătura ce o face sfîntul Atanasie între judecata raţională proprie 
omului şi capaciţatea de a deosebi între bine şi rău, sau de a vedea că răul e deosebit de 
bine. Căci fiinţa lipsită de rațiune e purtată de simțuri, sau dominată de cele ce se prezintă 
ca ispititoare simțurilor. În ele nu e o rațiune conştientă şi nici libertate. Pentru ființa 
dominată de simțuri realitatea e în afara deosebirii între bine şi rău. În toate domneşte 
simțualitatea. Toate se uniformizează în întunericul şi automatismul simţualității. Lumina 
ce o aduce raţiunea în realitate e una cu lumina deosebirii între bine şi rău. Cînd raţiunea 
renunţă la distingerea şi susținerea binelui, renunţă pînă la urmă la ea însăşi. 

mişcă de la sine şi după îngroparea trupului în pămînt”. Căci sufletul nu 
moare, ci moare trupul, din pricina plecării sufletului. Dacă ar fi mişcat şi 
sufletul de trup, urmarea ar fi că, plecînd cel ce-l mişcă, ar muri şi sufle- 
tul. Dar dacă sufletul mişcă trupul, e necesar mai degrabă ca el însuşi să 
se mişte pe sine. Şi dacă sufletul se mişcă prin sine, în mod necesar 
trăieşte şi după moartea trupului. Căci mişcarea sufletului nu e nimic alt- 
ceva decît viața lui”, precum şi de trup zicem că trăieşte cînd se mişcă şi 
că moare cînd încetează mişcarea. Aceasta o poate vedea cineva în mod 
mai clar şi din lucrarea sufletului în trup. Căci dacă şi cînd a intrat în trup 
şi s-a unit cu el, nu s-a contras şi nu s-a măsurat potrivit cu micimea tru- 
pului, ci de multe ori, stînd trupul pe pat şi nemişcîndu-se şi dormind ca 
în somn, sufletul veghează după puterea lui şi depăşeşte firea trupului şi 
= ca şi cînd ar pleca din trup, dar rămînînd totuşi în trup - îşi închipuie şi 
contemplă cele mai presus de pămînt, ba de multe ori se întilneşte şi cu 
sfinții cei din afară de trupurile pămînteşti şi cu îngerii, cum nu ar avea 
mai vîrtos şi cu mult mai mult experiența nemuririi după ce se dezleagă 
„de trup, cînd voieşte Dumnezeu care l-a legat de trup? Căci dacă legat cu 
trupul a trăit viața cea din afară a trupului, cu mult mai mult va trăi şi 
după moartea trupului şi nu va înceta să trăiască pentru Dumnezeu care 


l-a făcut astfel prin Cuvîntul Său, Domnul nostru Iisus Hristos. De aceea 
cugetă şi se gîndeşte el la cele nemuritoare şi veşnice”, fiindcă este el 


77. Sufletul, prin voia şi cugetarea lui, mişcă trupul, nu invers. Dar experiența nu ne 
arată că sufletul ar fi mişcat de altceva, sau în orice caz el nu mai e mişcat de un factor 
superior cum e mişcat trupul de suflet, ci mişcarea lui e legată de constituția lui şi la ea par- 
ticipă voia lui. Din aceasta sf. Atanasie scoate un argument că sufletul se mişcă şi după 
moartea trupului. Desigur sufletul care a convieţuit cu trupul nu e un suflet lipsit de urmă- 
rile acestei conviețuiri. Amintirile conviețuirii cu trupul s-au imprimat în suflet şi au dat 
un conținut propriu sufletului fiecărei persoane. Aceste întipăriri au un rol în felul miş- 
cării sufletului după moartea trupului. Căci şi pe Dumnezeu L-a gîndit în trup în mod 
deosebit fiecare şi altfel decît Îl trăiesc îngerii. A . trăit nevoia de ajutor a lui Dumnezeu 
fiecare în alt mod şi aceasta s-a reflectat în compătimirea altora în alt mod decit la alţii şi 
decît la îngeri. 

78. Onticul nu e fără mişcare. 

19. Un suflet care nu gîndeşte, care nu iubeşte, e mort. De aci urmează că odihna veş- 
nică a sufletului nu e o încremenire, o nesimţire, o lipsă de gîndire. Deosebirea e că în acea 
odihnă sufletul nu trece de la un conţinut finit la altul finit în gîndirea şi simţirea lui, ci are 
drept conţinut pe Dumnezeu cel infinit şi toate le vede unite, în rădăcinile lor comune şi 
infinite, în Dumnezeu. E o viață prin primire, nu prin osteneala cuceririi conţinutului. 
Aceasta o va spune direct sfîntul Maxim Mărturisitorul în «Opuscula theologica et pole- 
mica». Mişcarea sufletului nu trebuie înțeleasă ca o acțiune reciprocă între mai multe părți 
ale lui, susținută şi de un factor deosebit, ca în trupul omenesc, care e o mişcare biologică 
îmbibată de voință şi de conştiinţă, ci ca mişcarea intrinsecă spirituală a unui agent simplu. 
E o mişcare care înseamnă gîndire, iubire, dorire. Dar această mişcare din suflet nu ar 
putea avea loc fără un obiect al gîndirii, al iubirii, al doririi. Şi o mişcare care face sufletul 

însuşi nemuritor. Căci precum trupul muritor fiind, simţurile lui privesc 
la cele muritoare, aşa e necesar ca sufletul care contemplă şi cugetă cele 
nemuritoare să fie şi el nemuritor şi să trăiască pururea. Pentru că ideile 
şi gîndurile nemuririi nu-l părăsesc niciodată, stăruind în el şi fiind ca o 
iască ce arde continuu spre asigurarea nemuririi. Pentru aceea are şi ten- 
dința de a contempla pe Dumnezeu şi aceasta i se face ca o cale, care 
ia cunoştinţa şi înțelegerea lui Dumnezeu Cuvîntul nu din afară, ci din el 
însuşi“, i 
XXXIV 

De aceea zicem,precum am spus-o şi mai înainte, că, tocmai prin fap- 
tul că au tăgăduit pe Dumnezeu şi cred în cele neînsufleţite, au cugetat că 
nu au suflet rațional şi prin aceasta au căzut în osînda nebuniei lor, soco- 
tindu-se între cele necuvîntătoare (neraționale)”. Şi de aceea ei sînt 
vrednici de milă şi au nevoie de călăuzire ca unii ce, lipsiţi de suflet, cred 
superstițios în cele neînsufleţite. Iar dacă pretind că au suflet şi socotesc 
raționalitatea lor ca un lucru mare, avînd dreptate în privința aceasta, 
pentru ce cutează să se poarte protivnic raţiunii, ca unii ce nu au suflet şi, 
nu cugetă cele ce trebuie să le cugete şi se fac pe ei tocmai în aceasta mai 
înalți ca divinitatea? Căci avînd suflet nemuritor, dar nevăzindu-l în ei, 


şi-L închipuie pe Dumnezeu ca aflîndu-Se între cele văzute şi muritoare. 
Sau pentru ce, aşa cum L-au părăsit pe Dumnezeu, nu se întorc iarăşi la 
El? Căci precum s-au depărtat cu înțelegerea lor de la Dumnezeu şi şi-au 
închipuit ca zei cele ce nu sînt, aşa pot prin mintea sufletului lor să șe 


mai bogat, mai bun, mai nobil e mişcarea susținută în el de atracţia unui subiect mai înalt şi 
inepuizabil în bogăţia, în bunătatea, în iubirea lui. Sufletul e capabil de o mişcare eternă 
pentru că Cel care-l atrage este infinit. 

80.-Sufletul nu se poate obişnui cu gîndul că nu va trăi veşnic. Această simțire este 
normală. Ea reflectă veşnicia fiinţei sale. De aci vine şi trebuința de a cugeta pe Dumnezeu 
ca ipostasul eternității. Gîndul acesta e aşa de nedespărțit de el, fie pentru că ţine de 
esenţa lui, fie pentru că se află într-o legătură cu Dumnezeu cel nemuritor şi veşnic iubi- 
tor, Care Se reflectă în suflet ca atare. Mai bine-zis, sufletul reflectă prin esența lui pe 
Dumnezeu cel nemuritor. Precum trupul cunoaşte prin simţurile lui cele materiale pentru 
că stă în contact direct cu ele, şi aceasta îl arată pe el însuşi ca muritor asemenea acelora, 
aşa sufletul cugetă cele veşnice pentru că este în contact direct cu ele — respectiv cu Dum- 
nezeu — şi aceasta îl arată şi pe el nemuritor. Căci nu se poate despărți între gîndire şi 
sufletul gînditor: precum e ea aşa e el. Gîndirea e viața sufletului. Pe de altă parte gîndirea 
nu ajunge niciodată la capătul celor gîndite. Acestea constituie un ocean infinit. Orice 
punct atins deschide perspectiva unui alt punct de atins. Gândirea are în ea setea iubitoare 
de eternitate, e făcută pentru eternitatea iubirii. 

81. Există o legătură logică între negarea lui Dumnezeu cel mai presus de natură şi 
negarea sufletului rațional. Cine admite pe una o admite şi pe cealaltă. Pentru cel ce-şi 
neagă sufletul rațional totul este supus legilor compunerii şi descompunerii. Raționalita- 
tea unei astfel de realităţi e superficială. E raționalitatea repetiţiei fără rațiune a aceloraşi 

întoarcă iarăşi la Dumnezeu. Dar se pot întoarce numai dacă leapădă înti- 
năciunea a toată pofta pe care au îmbrăcat-o şi se spală atît de mult pînă 
securăţă detot ce s-a adăugat sufletului ca străin de el şi-l arată pe el cum 
a fost făcut, ca să poată să contemple în el Cuvîntul (Rațiunea) Tatălui, 
după care a şi.fost făcut, la început”. Căci a fost făcut după chipul şi ase- 
mănarea lui Dumnezeu, precum arată şi dumnezeiasca. Scriptură, care 
zice din partea lui Dumnezeu: «Să facem pe om după chipul şi asemăna- 
rea Noastră» (Fac., 1, 26). De aceea numai cînd leapădă de la sine murdă- 
ria păcatului, aşezată peste el şi restabileşte «după chipul» curat, cugetă 
şi vede (contemplă) în starea strălucitoare a acestuia, ca într-o oglindă, 
chipul Tatălui, sau pe Cuvîntul şi în El pe Tatăl, al Cărui chip este 
Mintuitorul”. 

Sau dacă nu e suficientă învățătura ce vine de la suflet din cauza tul- 
burării minții lui de către cele din afară, şi sufletul nu poate vedea cele 
mai înalte, se poate cîştiga cunoştinţa despre Dumnezeu şi de la cele ce se 
văd, dat fiind că zidirea arată şi proclamă pe Stăpînul şi Făcătorul ei prin 
rînduiala şi armonia ei, ca prin nişte litere. 


XXXV 
De fapt, pentru că Dumnezeu este bun şi de-oameni-iubitor şi cu grijă 


pentru sufletele făcute de EI, dar e nevăzut şi de necuprins prin fire şi 
dincolo de toată ființa creată şi de aceea neamul omenesc nu poate ajunge 
uşor la cunoştinţa despre El, pentru că toate sînt create, iar El este 
necreat, a întocmit creațiunea prin Cuvîntul Său (prin Rațiunea Sa) ast- 
fel, ca, deoarece El este prin fire nevăzut, să poată fi cunoscut de 


82. Aci sfîntul Atanasie leagă şi mai direct raționalul şi binele, declarînd că sufletul nu 
poate vedea pe Dumnezeu dacă nu s-a curăţit de petele opace ale poftelor inferioare, care 
îl leagă de cele sensibile, trecătoare şi compuse; care fac să predomine în el simţualitatea 
nerațională, lipsită de orizont. Rațiunea personală supremă nu poate fi înțeleasă (contem- 
plată) decît de un sufiet devenit deplin raţional, neslăbit de simțualitatea ce-l leagă de 
mea sensibilă. Aceasta nu e proprie sufletului, ci i s-a adaus, acoperind raționalitatea lui, 
datorită unirii cu trupul, sau datorită faptului că nu impune simțurilor trupului raţionalita- 
tea lui, ca să vadă şi în lumea sensibilă rațiunile divine. 

83. Sufletul nu este «chipul» lui Dumnezeu, ci «după chipul». Căci «chipul» Tatălui 
este Dumnezeu-Cuviîntul. Sufletul rațional e «după chipul» Cuvîntului sau al Raţiunii 
supreme, care se naşte din Tatăl ca subiect izvoritor al Raţiunii supreme, sau al Cuvîntului 
suprem. Numai întrucît se poate socoti şi Cuvîntul modelul dumnezeiesc al sufletului, se 
poate spune de acesta că e «chipul» lui Dumnezeu. Sufletul trebuie să arate ca ceea ce a 
fest făcut, rațiune după chipul Raţiunii supreme personale. Numai aşa poate să străbată 
prin sine şi prin toate spre acea Raţiune transcendentă nesfirşită, atotluminoasă şi lumi- 
nătoare. Desigur, în raţiunea sufletului şi a Raţiunii supreme, care dă sensul desăvirşit al 
tuturor, e implicat binele, prin care se promovează viața tuturor, în deplina armonie şi 
iubire. Simţualitatea nerajională echivalează, dimpotrivă, cu egoismul orb închis în îngus- 

oameni prin operele Lui. Căci meşterul se cunoaşte de multe ori din 
opere, chiar dacă rămîne nevăzut. Astfel se spune despre sculptorul 
Fidias că operele lui se cunoşteau de privitori ca ale lui chiar cînd nu era 
de faţă Fidias, din-simetria şi proporția părţilor întreolaltă. Aşa se poate 
cunoaşte din rînduiala lumii Dumnezeu, Făcătorul şi Orînduitorul ei, 
chiar dacă nu se vede cu ochii trupului. Căci Dumnezeu nu a abuzat de 
firea Sa nevăzută — să nu spună cineva aceasta - ca să Se lase pe Sine cu 
desăvirşire necunoscut oamenilor“. Ci precum am zis înainte, a rînduit 
astfel creațiunea, ca,chiar dacă nu e văzut prin fire, totuşi să fie cunoscut 
prin opera Sa. Iar aceasta nu o spun de la mine, ci din cele ce am învățat 
de la bărbaţii teologi, dintre care unul este Pavel, care serie romanilor 
aşa: «Cele nevăzute ale lui Dumnezeu de la zidirea lumii prin făpturi fiind 
cunoscute se văd» (Rom., 1,20). Dar şi Luca îndrăzneşte şi zice: «Şi noi 
sîntem oameni pătimitori ca voi şi vă propovăduim să vă întoarceți de la 
cele deşarte la Dumnezeul cel viu, Care a făcut cerul şi pămîntul şi marea 
şi cele dintr-însele, Care în neamurile trecute a lăsat toate popoarele să 
umble în căile lor, deşi nu S-a lăsat pe Sine nemărturisit ca Cel ce 
lucrează cele bune, dîndu-ne nouă ploi din cer şi vremuri producătoare 
de roade, umplînd de hrană şi de veselie inimile noastre» (Fapte, 14, 
15-17). Căci cine, văzînd mersul în cerc al cerului şi drumul soarelui şi al 


lunii şi poziţiile şi mişcările celorlalte stele, care sînt opuse şi diferite, dar 
păstrează în deosebirea dintre ele o ordine nu se gîndeşte că ele pe ele se 
ţin în această rînduială, ci altul este Făcătorul şi Orînduitorul lor? Şi cine, 
văzînd soarele răsărind ziua şi luna arătîndu-se noaptea şi scăzînd şi 
împlinindu-se în acelaşi număr egal de zile, şi unele din stele alergînd şi 
schimbiîndu-şi drumurile în mod diferit, iar altele mişcîndu-se în mod 
neabătut, n-ar ajunge la gîndul că există un Creator care le cîrmuieşte? 

Cine, văzînd cele contrare prin fire, unite şi trăind într-o legătură 
armonioasă, văzînd de pildă focul amestecat cu răcoarea şi uscatul cu apa 
gi acestea neluptîndu-se între ele, ci alcătuind o unitate, ca un singur trup, 
nu se va gîndi că Cel ce le uneşte este în afară de ele? Cine, văzînd iarna 
retrăgîndu-se în fața primăverii şi primăvara în fața verii şi vara în faţa 
toamnei şi că acestea, deşi protivnice prin fire (căci una răcoreşte, alta 
arde, alta hrăneşte şi iarăşi alta veştejeşte), totuşi slujesc toate în moc 
egal şi nevătămat oamenilor, nu ar înțelege că e Cineva mai mare ca ele 
care le ţine în unitate şi le cârmuieşte pe toate, chiar dacă nu-L vede? Cine 


84.Nu S-a folosit de firea Sa omenească nevăzută, ca să-i lase pe oameni în 
necunogtința ei. 

văzînd norii purtaţi de aer şi în nori legată greutatea apelor, nu se va 
gîndi la Cel ce le-a legat şi le-a rînduit pe acestea? Sau cine, văzînd 
pămîntul însuşi, atît de greu prin fire, rezemat pe ape şi rămînînd nemiş- 
cat pe ceea ce se mişcă prin fire, nu va cugeta că e Cineva care le-a rînduit 
şi le-a făcut pe acestea, adică Dumnezeu? Cine, văzînd rodirea la vreme a 
pămintului şi ploile din cer şi curgerea rîurilor şi firea izvoarelor şi înmul- 
țirea animalelor prin unirea celor neidentice, şi acestea nesăvîrşindu-se 
pururea, ci la timpuri rînduite; şi, în general, cine văzînd rînduiala sta- 
tornică şi neschimbată, alcătuită din cele neidentice şi contrare, nu se va 
gîndi că există o unică putere care a înfăptuit această rînduială şi o câr- 
muieşte cum e bine, ca să rămînă la fel? Căci ele n-ar putea coexista şi 
rămîne aşa prin ele însele, dată fiind opoziția din fire între ele“. Fiindcă 
apa este prin fire grea şi curgătoare în jos, iar norii sînt uşori şi tind în 
sus; şi totuşi apa mai grea e purtată de nori. Şi iarăşi pămîntul este foarte 
greu, iar apa, mai uşoară ca el, şi totuşi ceea ce e mai greu e purtat de ceea 
ce e mai uşor şi pămîntul nu cade în jos, ci rămîne nemişcat. Şi bărbătes- 
cul nu e la fel cu femeiescul şi totuşi se unesc împreună şi se înfăptuieşte 
din amîndoi naşterea unor animale la fel cu ele. Şi, vorbind pe scurt, 
răcoarea e contrară căldurii şi apa se luptă cu uscatul şi totuşi unindu-se 
nu se opun una alteia, ci prin combinarea lor alcătuiesc un corp şi dau 
naştere tuturor“. 
XXXVII 


Nu s-ar combina cele ce luptă între ele şi îşi sînt protivnice dacă Cel ce 
le-a unit n-ar fi mai mare şi stăpîn al lor, dacă elementele nu I s-ar supu- 
ne, ca nişte roabe, Stăpînului. Numai în acest fel elementele nu mai ascul- 
tă de firea lor ca să lupte împotriva altuia, ci, recunoscînd pe Domnul 
care le-a legat, realizează o armonie între ele, fiindu-şi prin fire contrare, 
dar conducîndu-se în mod armonic prin voința Celui ce le câîrmuieşte. 
Căci dacă nu s-ar înfăptui prin voința Unuia mai puternic combinarea 
unițară a acestora, cum s-ar combina şi uni ceea ce e greu cu ceea ce e 
uşor: uscatul cu lichidul, linia dreaptă cu cea circulară; focul cu răceala; 


85. Ordinea lumii arată un creator al ei. E un argument tradițional dezvoltat de stoici şi 
folosit de apologeţi. 

86. Chimia explică astăzi această intercondiționare şi întregire a elementelor, dar 
numai pînă la un loc. Mai bine-zis descrie empiric manifestarea acestei intercondiționări 
şi întregiri, fără să o explice de fapt. În fond este între ele ceva unitar şi contrar, care prin 
echilibrul între ele produc toate formele de individuaţiuni. Dar nu putem evita întrebarea: 
cine a orînduit universul astfel ca din forțele şi mişcările contrare să se producă aceste 
individuaţiuni în care e un sens şi totuşi în repetiţia naşterii şi morții lor lipseşte un sens 
final? Nimic în natură nu are o putere care să domine totul, ci totul se compune din puteri 
neputincioase, dominatoare şi dominate, Această fire a lor cere pe cineva care le domină 
pe toate şi nu e dominat de nimic, care e izvorul a toată puterea şi raţiunea. 

marea cu pămîntul; soarele cu luna; stelele cu cerul; aerul cu norii, firea 
fiecăruia fiind contrară firii celuilalt? Căci s-ar produce o mare luptă între 
ele, una arzînd, alta răcind, ceea ce e greu trăgînd în jos, ceea ce e uşor 
trăgînd, dimpotrivă, în sus, soarele luminînd, aerul întunecînd. Ba şi ste- 
lele s-ar lupta între ele, pentru că una se află într-o poziție inferioară, 
alta, într-una superioară. Şi noaptea n-ar face loc zilei, ci ar rămîne 
mereu opusă ei şi luptînd cu ea. Iar petrecîndu-se lucrurile astfel, nu s-ar 
mai vedea o unitate frumoasă (un cosmos), ci un haos (o acosmie), nu o 
rînduială, ci o neorînduială şi nu o sinteză, ci o anarhie, şi nu măsuri, ci 
lipsă de măsuri. Iar prin opoziţia şi lupta între ele, toate s-ar desființa sau 
ar rămîne numai ce e mai tare. Şi aceasta ar arăta iarăşi o neorînduială 
(acosmie). Căci rămînînd numai ce e mai tare şi lipsindu-se de folosul 
celorlalte, ar face totul disproporționat, aşa cum dacă ar rămîne numai 
piciorul, sau numai mîna, nu s-ar mai vedea trupul întreg. Căci ce lume ar 
mai fi aceea în care s-ar arăta numai soarele, sau s-ar învîrti numai luna, 
sau ar exista numai noaptea, sau numai ziua? Ce fel de armonie s-ar mai 
păstra, dacă ar fi numai cerul fără stele, sau numai stelele fără cer? Şi ce 
toloa s-ar mai arăta dacă ar îi numai marea, sau dacă pămîntul s-ar afla 
fără ape şi fără celelalte părți ale zidirii? Cum ar fi apărut şi omul, sau în 
general vreo vietate pe pămînt, dacă elementele s-ar fi aflat în luptă între 
ele şi n-ar fi rămas decît numai cel mai puternic dintre ele, care n-ar fi 
fost suficient pentru alcătuirea corpurilor? Căci nu s-ar fi constituit nimic 
dintre toate numai din căldură sau numai din răcoare, sau numai din apă, 
sau numai din uscat, ci ar fi fost toate în neorînduială şi necompuse. Ba 
nici chiar ceea ce pare a fi mai tare n-ar fi putut exista fără ajutorul celor- 
lalte. Numai aşa poate exista şi el. . 


XXXVIIL 


Fiindcă deci nu e o neorînduială, ci o rînduială în toate, şi nu e o lipsă 
de măsură, ci o simetrie, şi nu e un haos, ci un cosmos şi o sinteză armo- 
nioasă a cosmosului, e necesar să cugetăm şi să primim ideea unui stăpîn 
care le adună şi le ţine strînse pe toate şi înfăptuieşte o armonie între ele. 
Şi deşi nu Se arată ochilor sub rînduiala şi armonia celor contrare, e de 
cugetat Cîrmuitorul şi Orînduitorul şi Împăratul”. 


87. Dumnezeu nu Se arată în mod descoperit, căci prin aceasta ne-ar copleşi şi n-am fi 
în stare să ne folosim în mod liber de lume. Dar nu ne-am putea folosi de ea nici dacă ar fi 
un haos. Dumnezeu Îşi arată iubirea Sa față de noi în mod discret, coboritor la puterea 
noastră, lăsîndu-ne să fim stăpîni asupra lumii dăruite nouă de El. N-am putea să o folo- 
sim în libertate, nici dacă E! ar fi prezent în mod descoperit, nici dacă ea ar îi un haos, în 
care El să nu Se străvadă nicidecum. Cînd Dumnezeu a spus: «Creşteţi şi stăpîniți pămîn- 
tul», ne-a dat putinţa de a o stăpini prin libertate şi, prin aceasta, de a creşte liberi în 
dragostea faţă de El. Un tată care ar da fiului spre moştenire nişte lucruri haotice, sau l-ar 

Să luăm ca pildă o cetate constituită din oameni mulţi şi feluriți, mici şi 
mari, bogaţi şi săraci, bătrîni şi tineri, bărbaţi şi femei. Dacă o vedem cîr- 
muită după o bună rînduială şi pe cei din ea, deşi feluriţi, trăind în armo- 
nie între ei, iar nu pe bogaţi opuşi celor săraci, sau pe cei mari protivnici 
celor mici, sau pe cei tineri contrazicînd pe cei bătrîni, ci pe toţi viețuind 
în pacea respectului reciproc, văzînd-o astfel, înțelegem numaidecit că 
buna armonie este susținută de prezenţa unui cîrmuitor, chiar dacă nu-l 
vedem pe el însuşi. Căci neorînduiala este semnul lipsei unei conduceri 
(anarhia). Iar rînduiala arată un cîrmuitor. La fel, văzînd armonia mădu- 
larelor trupului întreolaltă, sau că ochiul nu se luptă cu urechea, nici mîna 
nu se răscoală împotriva piciorului, ci pe fiecare împlinind o trebuinţă 
proprie fără răzvrătire împotriva celorlalte, înțelegem din aceasta în chip 
sigur că este în trup un suflet care le conduce pe acestea, chiar dacă nu-l 
vedem pe el însuşi. 

Aşa, e necesar să vedem în rînduiala şi armonia tuturor pe Dumne- 
zeu, Cîrmuitorul tuturor, şi, pe Acesta, ca fiind unul şi nu mulți. Căci 
această rînduială bine întocmită şi armonia concordiei tuturor nu ne 
indică mulţi cîrmuitori şi conducători ai ei, ci pe Cuvîntul Cel Unul. 
Pentru că dacă ar fi mulţi conducătorii creației, nu s-ar păstra această rîn- 
duială a tuturor, ci ar fi toate în neorînduială, din cauza celor mulți. Căci 
fiecare ar trage toate spre voia sa şi s-ar lupta cu ceilalți. Căci precum am 
spus că credinţa în mulţi zei e una cu necredința, aşa este în mod necesar 
conducerea de către mulţi una cu anarhia. Pentru că acolo unde fiecare se 
împotriveşte conducerii altuia, nu mai este nici un conducător, ci peste 
toate e stăpînă anarhia. lar unde nu e un conducător, e o neorînduială. Şi 
invers, acolo unde cele multe şi felurite sînt cuprinse într-o singură rîn- 
duială şi armonie, se arată ca existînd un singur stăpiînitor. Să folosim 
iarăşi o pildă: dacă aude cineva de departe sunetul unei lire, scos din 
multe coarde, admiră armonia şi simfonia lor, simțind că nu numai cea 
joasă scoate sunetul, nici numai cea ascuţită, nici numai cea de mijloc, ci 
că toate sună împreună, ţinîndu-se în echilibru. Iar din aceasta înțelege 
că lira nu se mişcă de la sine, dar nici nu e lovită de mai mulţi, ci că e un 


copleşi prin prezenţa lui prea puternică, prea impunătoare, n-ar lăsa fiului putinţa de a 
creşte în libertate şi de a se simţi la largul său în prezenţa lui. Dragostea adevărată este 
discretă. Ea dă tot ce trebuie celui iubit, dar îi şi lasă impresia că lucrarea lui e necesară, 
sau foarte importantă. Fiul trebuie mai mult să ghicească, din daruri, valoarea şi iubirea 
tatălui. Acesta nu trebuie să-l strîmtoreze, să-l priveze de libertate. Dar Dumnezeu e mai 
mult ca un tată pămîntesc. El nu numai că ne-a dat toate, lasîndu-ne ca să le folosim în 
mod liber, ci le şi ţine în armonie ca să le putem folosi şi ne ajută ca să putem scoate folosul 
cel mai bun din ele, dar şi aceasta o face în mod discret, delicat. În natură e şi luptă, dar şi 
armonie. Sînt de folos şi cele tari şi cele mai slabe. 


SFINTUL ATANARIE CEL MARE 


singur cîntăreț care combină prin priceperea lui sunetul fiecărei coarde” 
cu al celorlalte într-o simfonie armonioasă, deşi nu-l vede pe acesta. Tot 
aşa între rînduiala lumii întregi este o armonie universală, în care nu se 
răzvrătesc nici cele de sus față de cele de jos, nici cele de jos faţă de cele 
de sus, ci din toate se înfăptuieşte o unică armonie, iar de aci urmează că 
unu este Cîrmuitorul şi Împăratul întregii creaţiuni, luminînd şi mişcînd 
toate cu lumina Sa. 
XXXIX 

Deci nu trebuie să cugetăm că sînt mulți cîrmuitorii şi făcătorii crea- 
țiunii, ci, pentru a păstra dreapta credinţă strictă şi adevărul, trebuie să 
credem că Făcătorul ei este Unul. Şi semnul sigur că Făcătorul universu- 
lui este Unul e că nu sînt multe lumi, ci una. Căci dacă erau mulţi zei, tre- 
buiau să fie şi multe şi diferite lumi. Căci nu puteau mulți zei să alcă- 
tuiască o singură lume, nici o singură lume să fie făcută de mulţi zei, date 
fiind implicaţiile absurde ale acestui fapt. Întii, unica lume făcută de mulţi 
zei ar implica o slăbiciune a celor ce au făcut-o, arătîndu-se că un singur 
lucru a fost săvirşit de mulţi. Şi aceasta ar fi un semn sigur al nedesăvîrşi- 
rii capacităţii fiecăruia de a-l face. Căci dacă ar fi ajuns unul, n-ar fi fost 
nevoie să-şi împlinească mai mulţi în mod reciproc insuficiența. Dar a 
spune că în Dumnezeu există vreo insuficiență nu e numai propriu 
necredinței, ci întrece orice nelegiuire. Chiar un meşter dintre oameni 
n-ar îi socotit desăvîrşit, ci slab, dacă n-ar săvîrşi singur o operă, ci 
împreună cu mulți. Iar dacă fiecare (din zei) ar fi putut să creeze întreg 
universul, dar l-au creat toţi împreună ca să se arate lucrînd unul cu altul, 
prin aceasta s-ar spune un lucru de rîs. Căci în acesţ caz fiecare ar fi lucrat 
pentru slavă, ca să nu se presupună că e neputincios. Dar a spune că 
există în zei o slavă deşartă e de asemenea cu totul absurd. Astfel, dacă 
fiecare era în stare să creeze întregul univers, ce trebuință a fost de mulţi, 
odată ce fiecare a fost suficient pentru a face totul? Apoi ar fi absurd ca 
opera să fie una, iar înfăptuitorii ei mulți şi feluriţi, odată ce o lege natu- 
rală arată că unul şi desăvirşitul e superior celor mulţi şi diferiți. 

Dar trebuie ştiut şi aceasta, că dacă lumea s-ar fi făcut de către mulţi, 
ar avea şi mişcările deosebite şi neasemănătoare. Căci depinzînd de 
mulți făcători ar avea şi mişcările deosebite. Şi în această felurime, cum 
s-a spus mai înainte, s-ar arăta iarăşi o dezordine şi un haos. Pentru că 
nici o corabie cîrmuită de mulţi nu va pluti drept, dacă nu i-ar ţine cârma 
un singur cârmaci“. Şi nici lira lovită de mulți n-ar scoate un sunet armo- 
nios, dacă artistul care o loveşte n-ar fi unul. Deci una fiind creațiunea şi 
una ordinea ei, Unu trebuie cugetat că este şi Împăratul şi Domnul 


88. După Atenagora  Supplicatio 22, 8; şi Teofil, Către Autolic 1, 5. 

creator al ei. De aceea şi Creatorul a făcut întreaga lume ca una, ca nu 
cumva prin combinarea mai multora să fie socotiți mulţi şi creatorii, ci 
una fiind opera, să se creadă că Unu este şi Făcătorul. Dar din faptul că 
Unu este Creatorul, nu urmează că una trebuie să fie şi lumea. Căci Dum- 
nezeu ar fi putut face şi alte lumi. Dar odaţă ce una este lumea creată, e 
necesar să se creadă că Unu este şi Creatorul ei”. 


XL 


Şi cine poate fi Acesta? Căci trebuie să se arate şi să se spună şi 
aceasta, ca nu cumva din necunoaşterea acestui fapt, rătăcindu-se cineva 
să presupună un alt creator şi prin aceasta să cadă iarăşi în aceeaşi necre- 
dință. Şi socotesc că mintea nu poate avea nici o îndoială în privința 
aceasta. Căci dacă cuvîntul nostru a arătat că cei numiţi de poeţi zei nu 
sînt zei şi i-a dovedit pe cei ce zeifică creațiunea ca rătăciţi şi în general a 
demonstrat că închinarea la idoli a neamurilor este necredinţă şi impie- 
tate, este necesar ca, odată respinse, credința cea adevărată să fie cea a 
noastră, care afirmă că Dumnezeu cel închinat şi propovăduit de noi este 
singurul Dumnezeu adevărat, Care e şi Domnul şi Creatorul întregii 
zidiri. Şi cine este Acesta dacă nu Tatăl lui Hristos, Cel prea sfînt şi din- 
colo de toată ființa creată, Care, ca suprem Cîrmuitor, conduce şi orîn- 
duieşte prin Înţelepciunea Sa şi prin Cuvîntul Său, Domnul şi Mîntuito- 
rul nostru Hristos, toate în chip mâîntuitor şi face aceasta cum socoteşte El 
că este bine? Şi care afirmă că este bine ceea ce s-a făcut şi cele ce vedem 
că se fac în creaţiune, pentru că aşa a voit şi voieşte. Nu poate fi cineva 
care să nu creadă aceasta. Căci altfel, mişcarea creațiunii ar fi fără sens şi 
universul s-ar mişca degeaba. În acest caz ar avea dreptate cel ce nu ar 
crede în cele spuse de noi”. Dar dacă lumea a fost creată prin cuvînt, 
înțelepciune şi ştiinţă şi a fost împodobită cu toată rînduiala, e necesar 
ha 

89. Unitatea lumii indică un unic creator. Totuşi acest unic creator ar putea crea mai 
mult decît o singură lume. E o presupunere care salvează atotputernicia şi libertatea lui 
Dumnezeu. Altfel puterea şi libertatea Lui ar fi restrînse la măsura şi felul acestei unice 
lumi. Totuşi aceste mai multe lumi posibile nu e necesar să fie înfăptuite. Aceasta L-ar 
face pe Dumnezeu supus necesității unei continue creaţii, cum gîndeşte Origen. Pe de altă 
parte, aceste mai multe lumi n-ar trebui să se contrazică între ele, ci să se situeze pe dife- 
rite planuri şi prin ele să se urmărească unicul scop, cel al apropierii lor în diferite moduri 
de acelaşi unic Dumnezeu infinit. Dar spre acest unic scop urmărit în moduri diferite se 
poate tinde şi prin unica lume constituită ea însăşi din diferite planuri. 

90. Dacă nu s-ar fi urmărit un bine prin crearea lumii şi nu s-ar urmări un bine prin 
mişcarea sădită în ea, crearea şi mişcarea ei ar fi fără sens. Numai un scop bun imprimă 
creării şi mişcării lumii un sens. O lume făcută pentru a se mişca pur şi simplu spre 
oriunde şi fără sfirşit, este o lume fără sens, fără rațiune. lar un dumnezeu care ar fi făcut 
aşa, s-ar arăta un dumnezeu lipsit de rațiune, de «Logos», deci imperfect. În faptul 
că Dumnezeu este izvoritorul unui Cuvînt, al unui Logos, se arată perfecțiunea Lui. Lipsa 

ca Cel ce o conduce şi a orînduit-o să nu fie altul decit Cuvîntullui 
Dumnezeu". | 

Iar prin Cuvîntul înțelegem nu rațiunea împletită şi concrescută cu 
fiecare din cele făcute, pe care unii au obişnuit să o numească şi rațiune 
seminală (logos spermatikos) — care e neînsufleţită şi nu cugetă şi nu înţe- 
lege, ci e prezentă şi eficientă numai printr-un meşteşug exercitat din 
afară şi prin ştiinţa celui ce o impune - şi nici cuvîntul ce-l are neamul 
cuvîntător, compus din silabe şi arătîndu-şi înțelesul în aer. Ci numesc 
Cuvîntul de sine, viu şi lucrător, al lui Dumnezeu cel bun al tuturor. E 
Cuvîntul care e altul decât rațiunea celor făcute şi a toată creaţiunea. E 
Cuvîntul propriu şi unic al Tatălui, Care a împodobit şi luminează tot uni- 
versul cu purtarea Lui de grijă”. 


unui astfel de L.ogos ar îndreptăți pe cineva să nu creadă nici în crearea lumii de un singur 
Dumnezeu , ca o lume plină de sens şi putindu-şi realiza sensul ei deplin în unirea cu 
Dumnezeu-Cuvântul. 

91. Ordinea lumii este podoaba ei. Sfintul Atanasie le identifică. Dumnezeu «a împo- 
dobit» creaţia, sau a făcut-o un cosmos, o podoabă, o frumusețe, întrucit a întipărit în ea 
orinduiala. Esteticul apare astfel tot aşa de strîns legat cu raționalul, ca şi binele. 

92. Sînt menționate aci trei feluri de raţiuni: a) Raţiunile concrescute cu făpturile. Ele 
aînt puse în evidenţă deosebită prin lucrarea oamenilor, mai-ales a meşterilor şi artiştilor 
(logosul spermaticos al stoicilor); b) Rațiunea omului care cugetă şi înțelege - deci sesizea- 
Ză şi raţiunile din lucruri şi le exprimă în cuvinte; c) Rațiunea sau Cuvîntul lui Dumne- 
seu-Tatăl. Între Rațiunea lui Dumnezeu şi rațiunile lumii este o legătură. Din ordinea 
creaturilor, constituită din legătura între rațiunile lor, se deduce că Dumnezeu este Raţiu- 
nea, că nu e o realitate iraţională. O legătură şi mai strînsă este între Rațiunea divină şi 
rațiunea cugetătoare a omului, care cunoaşte rațiunile lucrurilor şi are un efect asupra lor, 
punindu-ie în relief şi combinîndu-le în moduri variate, pornind de la modurile combinării 
proprii a lor. Rațiunea aceasta umană e după chipul Raţiunii divine. Ultima are o şi mai 
mare eficienţă asupra raţiunilor lucrurilor şi asupra lucrurilor însele. Ea poate chiar da 
ființă acestora, putînd crea lucrurile. : e 

Dar legătura între Rațiunea divină şi rațiunea umană e şi de alt ordin. Omul, subiect al 
raţiunii sale, poate purta oarecum un dialog despre sine cu rațiunea sa, cunoscîndu-se; 
dar poate purta prin ea un dialog şi cu alţii. Dialogul acesta este perfect în Dumnezeu, 
între Tatăl care naşte Rațiunea şi această Raţiune. Tatăl Se revelează Lui însuşi prin 
Rațiunea Sa. Dar această Raţiune are un deplin caracter de alter-ego cu care Tatăl poate 
vorbi. De aceea în Dumnezeu Rațiunea se poate numi în mod deplin şi Cuvîntul, fiind şi în 
privința aceasta un model al rațiunii omeneşti care se exprimă în cuvinte. Omul e în două 
moduri un chip al Sfintei Treimi: a) Prin legătura ce o are, ca eu, cu un tu şi cu un el de care 
vorbesc cei doi dintii; şi b) prin dialogul interior ce-l poartă cu rațiunea sa, prin care arată 
că e o ființă duală potențială. Dar câtă vreme omul se actualizează deplin ca ființă duală 

n legătura cu un tu oarecum exterior, Dumnezeu are dualitatea personală ca un fapt 
interior. Dacă omul, ca chip al lui Dumnezeu, e fecund şi pe plan spiritual, ca izvor al gîn- 
dirii despre sine, cu atît mai perfectă e fecunditatea lui Dumnezeu, care naşte Rațiunea 
sau gândirea despre Sine, cu care poartă un dialog fiind o altă Persoană, asigurindu-Se 
prin ea lăuntric despre existența Sa. În expresia «conştiinţa de sine» se afirmă atit că omul 
e dual în gîndire, cît şi că e nedeplin dual. Conştiinţa de sine a lui se actualizează deplin 
prin legătura cu un altul exterior. Dacă omul slăbeşte în această legătură, e chinuit în con- 
ştiinţa de sine. Omul e capabil şi de rai şi de iad, prin conştiinţa de sine.Dumnezeu are însă 
în interior dualitatea personală perfectă, deci o fericire cu neputinţă de pierdut. El are în 
sine însuşi fericirea comuniunii perfecte, pe cînd omul are în sine însuşi numai setea după 
comuniunea perfectă. Rațiunea lui Dumnezeu Tatăl este nu numai Logos, adică Raţiune 
sau Cuvint, ci «autologos» sau «autorațiune», cu caracter ipostatic şi necreată. Rațiunea 


CUVINT ÎMPOTRIVA FLINILOR 


Căci fiind Cuvintul cel bun (Rațiunea cea bună) al Tatălui”, El a dat 
creațiunii podoaba rînduielii şi armoniei între toate, unind cele contrare 
între ele şi înfăptuind din toate podoaba unei unice armonii. Acesta, 
fiind Puterea şi Înţelepciunea lui Dumnezeu, învîrteşte cerul şi a atîrnat 
pămîntul nesprijinit pe nimic decât pe voia Lui. Iluminate de El soarele 
luminează pămîntul, iar luna are lumina ei măsurată. Datorită Lui, apa 
atîrnă peste nori şi ploile se revarsă pe pămînt, marea e ţinută între mar- 
gini şi pămîntul se împodobeşte cu verdeață şi cu roduri de tot felul. Deci 
dacă vreun credincios ar întreba, după cele spuse, dacă, în general, exista 
un Cuvînt al lui Dumnezeu, s-ar dovedi lipsit de minte, îndoindu-se 
despre Cuvîntul lui Dumnezeu. Căci din toate cele văzute are dovada că 
toate s-au făcut prin Cuvîntul şi Înţelepciunea lui Dumnezeu şi nimic din 
cele făcute nu s-ar fi făcut dacă nu s-ar fi făcut prin Cuvîntul, adică prin 
Cuvîntul dumnezeiesc, aşa cum s-a arătat. 


XLI 


Iar fiind El Cuvîntul, nu e compus, precum am spus, cum e cuvîntul 
omenesc, din silabe. Ci este chipul întocmai al Tatălui. Oamenii fiind 
compuşi din părți şi fiind creați din ceea ce nu este, au cuvîntul lor com- 
pus şi lesne de desfăcut. Dar Dumnezeu este Cel ce este şi e necompus. 
De aceea şi Cuvîntul Lui este Cel ce este şi e necompus. El este Dum- 
nezeu cel Unul şi Unul - născut, Care, provenind ca un bun din Tatăl, ca 
din izvorul cel bun, toate le orînduieşte frumos şi le susține ca atare”. Iar 


omului e şi ea într-un fel autorațiune sau autocuvînt, pentru că e izvoritoare de gînduri 
şi de cuvinte, sau cuvînt cuvîntător, dar nu e unită în interior cu cel cugetat sau cu cel 
căruia îi vorbeşte. Precum omul nu depăşeşte prin rațiunea sa deplin singurătatea, dar 
ştie că mai e şi altceva sau altcineva, în Dumnezeu această singurătate e depăşită deplin. 
Astfel, chiar din rînduiala rațională a lumii şi din rațiunea omului lucrătoare în ea se 
deduce nu numai un Dumnezeu rațional, ci unul care e născător al Raţiunii sau al Cuvîntu- 
lui personal. Y 

93. Cuvîntul e bun, ceea ce înseamnă că Însăşi Rațiunea supremă e în acelaşi timp 
bună, căci a făcut o lume care se mişcă nu fără rost, ci spre o tot mai strînsă unire cu El, ca 
izvor al vieţii. Dar arată şi în Dumnezeu existenţa iubirii. 

94. Sfintul Atanasie uneşte strîns în noţiunea de Logos înțelesul Raţiunii şi al Cuvîntu- 
lui, trecînd de la unul la altul. Rațiunea e Cuvînt, Cuvîntul e Raţiune. În ambele înțelesuri 
Logosul nu e compus, ci unul desăvirşit, cîtă vreme cuvîntul omenesc e compus din silabe, 
exprimînd noţiuni, sau raţiuni alcătuite şi ele din componente mai reduse. De aceea şi 
raţiunea omenească însăşi este pe de o parte una, pe de alta este compusă, avînd în sine 
concentrate aspecte, relaţii între cauză şi efecte, între premize şi concluzii, ca nişte relaţii 
între silabe. 

Prin faptul că e una şi singură, Rațiunea divină ţine în unitate toate cele create, netre- 
cînd în înţelegerea lor de la un aspect antinomic la altul, de la cauză la efect, etc,, ca rațiu- 
nea omenească. De fapt, şi cea din urmă sesizează unitatea dintre diferite aspecte, dar 
numai prin acestea. Căci ea e numai chip al Raţiunii sau al Cuvîntului suprem cel unul şi 
desăvârşit. 


MYÎNTUL ATANANIE CEL MARE 


cauza pentru care în general Cuvîntul lui Dumnezeu Se sălăşluieşte în 
cele create este cu adevărat minunată şi arată că ele nu puteau fi altfel 
decit aşa cum sînt. Căci firea celor create, ca una ce a luat subzistență din 
cele ce nu sînt, este, privită în ea însăşi, curgătoare şi slabă şi muritoare. 
Dar Dumnezeul tuturor este bun şi suprabun prin fire. De aceea este şi 
de oameni iubitor. Căci în Cel bun nu s-ar putea naşte pizma față de 
nimeni”. El nu pizmuieşte existența nimănui, ci voieşte ca toţi să existe, 
pentru ca să poată să-Şi pună în aplicare iubirea Sa de oameni“. Văzind 
deci că toată firea creată este, prin rațiunile ei, curgătoare şi pe cale de 
desfacere, ca să nu pătimească ea aceasta şi ca să nu se topească iarăşi 
universul în neexistenţă, după ce a făcut prin Cuvîntul Său veşnic toate şi 
a dat ființă zidirii, n-a lăsat-o să fie purtată şi clătinată de firea ei şi ame- 
ninţată să cadă iarăşi în nimic, ci, fiind bun, cârmuieşte şi statorniceşte 
prin Cuvîntul Său, Care e şi El Dumnezeu, creațiunea întreagă, ca, lumi- 
nată prin conducerea, prin purtarea de grijă şi prin păstrarea ei în rîn- 
duială de către Cuvîntul, să poată dura statornic, ca una ce se împărtă- 
şeşte de Cuvîntul lui Dumnezeu cu adevărat existent (roi Svroc dvroc) şi, 
ajutată de E], să rămînă în existență!” Căci «EI este chipul lui Dumnezeu 
cel nevăzut, întîiul născut a toată zidirea, fiindcă prin El şi în El s-au aşe- 
zat toate, cele văzute şi cele nevăzute. Şi EI este capul Bisericii», cum ne 
învaţă slujitorii adevărului în sfintele lor Scripturi (Col. 1, 15-18). 


95. Plato, Timaeus, 29: «Era bun, iar cel bun nu naşte pizma niciodată, față de 
nimeni». Dumnezeu e bun şi ca Raţiune. Căci înţelege ca o-Persoană valoarea altei Per- 
soane divine şi a tuturor celor pe care le creează. 

96. Dar desăvirşita bunătate se întemeiază pe viața neamenințată de nimic, pe viața 
sau pe puterea nemărginită. De aceea Cel atotputernic fiind singurul desăvirşit şi bun nu 
invidiază existența nimănui, ci, dimpotrivă, vrea ca toți să existe. Căci există din puterea 
Lui, care, fiind nelimitată, nu e amenințată de cei pe care îi aduce la existenţă. 

97. Cuvîntul lui Dumnezeu-Tatăl, sau Rațiunea Lui, fiind chipul ipostatic al Tatălui, 
interior Lui, e tot aşa de adevărat existent ca şi Tatăl. Ca atare Tatăl , ridicînd în acest chip 
ipostatic al Său creaţiunea, face ca aceasta să se împărtăşească de fermitatea eternă în 
exiatenţă, fiind introdusă în acest alter-ego interior al Taţălui, sau ridicată în EI în lăuntrul 
dialogului etern între Tatăl şi Fiul. Prin aceasta, creatura conştientă nu mai e slăbiţă de 
singurătatea ei, chinuită de o conştiinţă de sine lipsită de legătura reală cu Părintele vieţii. 
Ea se simte în dialogul real cu Tatăl şi, prin aceasta, cu semenii săi ca una ce e îmbrățişată 
împreună cu toți de Cuvîntul şi Fiul lui Dumnezeu. Această încadrare statornică în Fiul 
'Tatălui e totodată o penetrare a ei de înțelegerea adevărată a existenţei sale, fiind ajutată 
în menţinerea ei în rațiunea ei şi în Rațiunea divină, în acord deplin cu raționalitatea între- 
gii creaţii. Omul, actualizindu-şi conştiinţa de sine ca legătură neslăbită cu alții şi cu Dum- 
nezeu, nu se mai simte chinuit de o conştiinţă bolnavă de singurătate, de lipsa de iubire 
față de alții şi faţă de Dumnezeu şi prin aceasta s-a actualizat pe deplin ca ființă rațională şi 
în comunicare cu viața nesfirgită. Sfintul Atanasie uneşte astfel ontologicul cu raționalul, 
cu binele şi cu comuniunea. 


CUVINT ÎMPOTRIVA ELINILOR 


XLII 


Deci Însuşi Cuvintul atotputernic şi atotdesăvirşit sfint al Tatălui, să- 
lăşluindu-Se şi întinzînd puterile Lui în toate şi pretutindeni şi luminîn- 
du-le pe toate cele arătate şi nevăzute, le ține în Sine şi le strînge, nelă- 
sînd nimic gol de puterea Lui, ci dîndu-le viaţă tuturor şi păzindu-le pe 
toate împreună şi pe fiecare în parte. Combinînd principiile a toată ființa 
sensibilă, care sînt căldura şi răcoarea, umezeala şi uscăciunea, le face să 
nu se împotrivească unele altora, ci să alcătuiască o unică şi simfonică ar- 
monie. Datorită Lui şi puterii Lui nici focul nu se luptă cu răceala, nici 
apa, cu uscatul. Ci ca nişte prietene şi surori prin ele însele contrare adu- 
nîndu-se împreună ele susțin viaţa în cele văzute şi se fac principii ale 
existenţei în trupuri. Supunîndu-se Cuvîntului lui Dumnezeu, cele de pe 
pămînt primesc viaţă, iar cele din ceruri subzistă. Şi datorită Lui toată 
marea şi marele ocean îşi menţin mişcarea între țărmurile lor, iar pămîn- 
tul întreg înverzeşte şi se împodobeşte cu plante de tot felul, cum am spus 
înainte. Şi, ca să nu mă lungesc amintind pe toate cele văzute, pe nume, 
nu e nimic din cele ce sînt şi se fac, care să nu fi fost făcut şi să nu dureze 
în EI şi prin EI, cum zice şi teologul: «La început era Cuvîntul şi Cuvîntul 
era la Dumnezeu şi Dumnezeu era Cuvântul. Toate printr-Însul s-au fă- 
cut şi fără de El nimic nu s-a făcut» (loan, 1,3). 

Precum un cîntăreţ, combinînd sunetele joase cu cele înalte şi cele din 
mijloc împreunîndu-le cu altele prin arta lui, alcătuieşte o unică melodie, 
aşa şi Înţelepciunea lui Dumnezeu, purtînd tot universul ca pe o liră şi 
împreunînd cele din aer cu cele de pe pămînt şi pe cele din cer cu cele din 
aer şi unind întregurile cu părțile şi cîrmuindu-le toate cu porunca şi voia 
Sa, alcătuieşte o singură lume şi o unică rînduială frumoasă şi armonioa- 
să a ei, E] însuşi rămînînd nemişcat, dar toate mişcâîndu-le, prin crearea şi 
orînduirea lor, după bunăvoirea Tatălui”. Caracterul minunat al dumne- 
zeirii Lui este că prin una şi aceeaşi încuviințare le rînduieşte pe toate 
deodată şi împreună, şi nu pe rînd, pe cele ce se mişcă drept şi în cerc, pe 
cele de sus, pe cele de la mijloc, pe cele de jos, pe cele lichide, pe cele ră- 
coroase, pe cele fierbinţi, pe cele văzute şi nevăzute, după firea fiecăreia. 
Căci deodată şi din aceeaşi poruncă a Lui cel drept se mişcă pe linia 
areaptă, cel circular în cerc, cel de la mijloc, unde este, cel cald încăl- 
zeşte, cel uscat usucă. Şi tuturor li se dă viaţă şi subzistență de la El după 
firea lor. Şi prin El se produce o minunată şi cu adevărat dumnezeiască 
armonie”. 


98. Ideea despre Cel nemişcat care toate le mişcă e de la Aristotel. Dar sfîntul Atanasie 
precizează printr-o notă personală: le mişcă după voia Sa şi a lui Dumnezeu-Tatăl,nu 
printr-o lege interioară. Dumnezeu nu Se mişcă şi le mişcă toate spre Sine pentru că e 
iubire interpersonală. 

99. De la ideea că lumea este o unitate, pentru că unul este Dumnezeu care a creat-o şi 
o cîrmuieşte, sfîntul Atanasie a progresat la ideea că lumea este un tot armonic, pentru că 

XLIII 


Şi ca să se înțeleagă aceasta printr-o pildă, să vedem cele spuse imagi- 
nîndu-ne un mare cor!%. Corul constă din bărbaţi, copii, femei, bătrîni şi 
tineri diferiţi. Dar fiind condus de un singur dirijor, fiecare cîntă după 
firea şi puterea lui: bărbatul ca bărbat, copilul ca copil, bătrînul ca bătrîn 
şi tînărul ca tînăr. Însă toţi alcătuiesc o armonie. Sau să privim sufletul 
din noi. El mişcă deodată toate simțurile noastre după lucrarea fiecăruia, 
astfel încît fiind de faţă un lucru, mişcă spre el toate simţurile: ochiul 
pentru a-l vedea, mîna pentru a-l atinge, mirosul pentru a-l mirosi, gus- 
tul pentru a-l gusta; ba de multe ori şi celelalte mădulare ale trupului, de 
pildă picioarele, pentru a umbla. Sau, ca să ilustrăm şi cu a treia pildă, 
cele zise se aseamănă cu o mare cetate zidită şi guvernată prin prezența 
conducătorului şi împăratului care a clădit-o. Fiind acela prezent şi 
poruncind şi privind spre toate, toți ascultă: unii se grăbesc spre lucrarea 
pămîntului, alții spre scoaterea de apă din fîntîni, altul porneşte să aducă 
hrană; şi unul pleacă spre sfatul cetăţii, altul intră în biserică, judecătorul 
la judecătorie, legiuitorul se îngrijeşte să dea legi, meşteşugarul se aşază 
la lucrul lui, corăbierul coboară la mare, tîmplarul se duce la tîmplărie, 
medicul la îngrijirea bolnavilor, zidarul la lucrarea zidăriei. Unul por- 
neşte la cîmp, iar altul se întoarce de la cîmp. Unii se mişcă în jurul cetății, 


alții ies din cetate, iar alţii se întorc în ea. Şi toate acestea se fac şi se 
împlinesc în prezența conducătorului şi la porunca lui. La fel se întîmplă 
în toată creațiunea. Deşi pilda e mică, trebuie înţeleasă într-un mod 
cuprinzător. Căci la un semn al încuviințării lui Dumnezeu-Cuvîntul, 
toate se orînduiesc deodată şi se împlinesc cele proprii fiecăreia şi prin 
toate se susţine o unică ordine. 


XLIV 
Căci prin consimţirea şi prin puterile Cuvîntului dumnezeiesc şi 
părintesc, Care toate le rînduieşte şi le cîrmuieşte, cerul se învirteşte, ste- 


Cel prin care s-a creat şi se susține este Rațiunea ipostatică supremă. Ca atare, Ea are o 
tuncție armonizatoare. Lumea nu e una prin simplitate uniformă, ci unitatea ei se conci- 
lază cu bogăţia energiilor şi formelor ei. Dar acestea pot fi ținute în armonie numai 
pir e Raţiune supremă, care se reflectă în raționalitatea reciproc articulată a părților ei. 

atorită acesteia nici una nu se războieşte împotriva celeilalte, ci fiecare respectă şi pro- 
movează pe fiecare. Unde nu e rațiune, unde fiecare vrea să se impună singur, se naşte 
dezordinea şi haosul neraţional. Rațiune, ordine, respect şi ajutor reciproc între toate 
drept condiționare a existenței fiecăreia, țin împreună. Numai această armonie îi poate 
tace fericiți pe toţi. Dimpotrivă, războiul tuturor împotriva tuturor nu e starea cea nor- 
mală şi nici nu poate crea o mulţumire generală. Războiul nu poate fi considerat ca părinte 
al tuturor, cum a zis Heraclit. Starea de război e produsul păcatului, al egoismului, al ira- 
ționalității. Oamenii nu se pot împăca cu această stare. Ei tind spre armonie. Acolo dom- 
neşte rațiunea, ca reflex al Raţiunii supreme, care creează toate în unitate şi vede ceea ce 
le uneşte pe toate. 

100. Clement,Protreptic 88, 3. 

lele se mişcă, soarele luminează, luna se roteşte, aerul e luminat de soare, 
eterul se încălzeşte şi vînturile suflă; iar munţii se întind spre înălțime, 
marea se mişcă în valuri şi hrăneşte peştii din ea, pămîntul rodeşte rămi- 
nînd nemişcat, omul se plăsmuieşte, trăieşte şi moare şi, simplu vorbind, 
toate se însuilețesc şi se mişcă. Focul arde, apa răcoreşte, izvoarele țiş- 
nesc, rîurile curg, timpurile şi ceasurile trec, ploaia cade, norii se umplu, 
grindina coboară, zăpada se îngroaşă în cristale, păsările zboară, şerpii 
se tirăsc, peştii înoată, marea slujeşte plutaşilor, pămîntul se seamănă şi 
dă roduri la vremea sa, plantele cresc, unele odrăslesc, altele se îngroaşă, 
iar altele îmbătrînesc după creştere şi se veştejesc şi unele pier, altele se 
nasc şi apar. Iar toate acestea şi încă mai multe decît acestea, pe care nu le 
putem spune din pricina mulţimii lor, le mişcă şi le rînduieşte prin încu- 
viințarea Sa Cuvîntul lui Dumnezeu, Făcătorul de minuni şi de lucruri 
uimitoare, luminîndu-le şi dîndu-le viaţă. Iar prin aceasta produce şi sus- 
ține lumea cea una, nelăsînd în afară de Sine nici puterile nevăzute. Căci 
Făcătorul lor le sălăşluieşte şi pe ele în toate şi le ţine împreună, dăruin- 
du-le continuu viață prin încuviințarea şi prin purtarea Sa de grijă. 
Despre aceasta nu avem motiv să ne îndoim. Căci precum prin purtarea 
Lui de grijă trupurile cresc, iar sufletul rațional (cuvîntător) se mişcă şi 
are puterea să cugete şi să viețuiască — şi acest lucru nu are nevoie să fie 


dovedit - tot aşa Cuvîntul lui Dumnezeu, printr-o simplă încuviințare, 
mişcă şi susține cu puterea Lui lumea văzută şi puterile nevăzute, dîndu-i 
fiecăreia lucrarea proprie, aşa încât pe cele dumnezeieşti le mişcă şi mai 


dumnezeieşte'" şi pe cele ce se văd, aşa cum se văd. El însuşi fiind Con- 
ducător şi Împărat al tuturor şi făcîndu-Se temelia tuturor, toate le 
lucrează spre slava şi cunoaşterea Tatălui Său, învățind şi zicînd prin 
operele săvîrşite de El: «Din mărimea şi frumusețea făpturilor se 
cunoaşte în chip asemănător Făcătorul» (Înţ. Sol., 13, 5). 
XLV 

Căci precum privind la cer şi văzînd podoaba orînduirii Lui şi lumina 
stelelor ne gîndim la Cuvîntul care le-a rînduit, aşa, cugetînd la Cuvîntul 
lui Dumnezeu, trebuie să cugetăm şi la Dumnezeu Tatăl, din Care prove- 
nind, pe drept cuvînt Se numeşte Tălmăcitorul şi Vestitorul Lui. Şi 
aceasta o poate înțelege cineva din ceea ce se întîmplă cu noi. Căci dacă 
cuvîntul ce provine din oameni ne face să ne gîndim la minte ca la izvorul 
ei şi, concentrîndu-ne asupra cuvîntului, vedem prin gîndire mintea indi- 
cată de el, cu atît mai mult, cunoscând printr-o mai mare imaginație şi 


101. Puterile acestea par să fie puterile ce se actualizează în lucrările necreate. Căci 
deşi spusese mai sus că Dumnezeu e făcătorul celor create şi le dăruieşte viața, aceasta se 
poate înţelege în sensul că ele se ivesc din Dumnezeu numai prin lucrurile necreate. 


SFINTUL ATANANIR CEL MARE 


printr-o înălțare fără asemănare puterea Cuvintului, ajungem la ideea 
Tatălui cel bun al Lui'* cum zice Însuşi Mîntuitorul: «Cel ce M-a văzut pe 
Mine a văzut pe Tatăl» (loan, 14, 9) acestea le vestesc în chip mai clar şi cu 
putere toate Scripturile de Dumnezeu insuflate. 

De la ele luînd şi noi îndrăzneală, ţi le scriem acestea, iar tu, citindu-le, 
vei putea crede în cele spuse. Căci cuvîntul întărit prin cei mai mari aduce 
o dovadă cu neputinţă de respins. 

Deci Cuvîntul lui Dumnezeu a îndemnat de la început poporul iudei- 
lor să respingă idolii, zicînd: «Să nu-ţi faci ţie idoli, nici orice asemănare a 
cite sînt în cer sus şi pe pămînt jos» (leş., 20, 4). Iar pricina respingerii lor 
o arată cu alte cuvinte, zicînd: «Idolii neamurilor sînt argint şi aur, lucruri 
ale miinilor omeneşti. Gură au şi nu vor grăi, ochi au şi nu vor vedea, 
urechi au şi nu vor auzi, nări au şi nu vor mirosi, mîini au şi nu vor pipăi, 
picioare au şi nu vor umbla» (Ps. 113, 12-15). Dar n-a trecut sub tăcere 
nici învăţătura despre creaţiune. Ci cunoscînd frumuseţea ei, ca nu 
cumva privind unii la această frumuseţe să socotească părțile ei nu ca 
opere ale lui Dumnezeu, ci să le creadă zei, le atrage oamenilor ateriția 
zicînd: «Ca nu cumva uitîndu-te la cer şi văzînd soarele şi luna şi toată 
podoaba cerului să te rătăceşti şi să te închini acelora, pe care Domnul 
Dumnezeul tău le-a împărțit tuturor neamurilor de sub cer» (Deut., 4, 
19). Li le-a împărțit acestea nu ca să le fie zei, ci ca din lucrarea lor să 
cunoască, precum s-a spus, cei din neamuri pe Dumnezeu, Creatorul 
tuturor. Poporul de odinioară al iudeilor avea o învățătură mai deplină, 
pentru că avea cunoştinţa despre Dumnezeu nu numai din operele crea- 
țiunii, ci şi din dumnezeieştile Scripturi. Acestea în general, atrăgînd pe 
oameni de la rătăcirea şi închipuirea nerațională privitoare la idoli, 
spune: «Nu vei avea alți dumnezei, afară de Mine» (leş., 20, 3). Nu-i 
împiedica pe ei să-i aibă pe aceia, ca alți dumnezei, pentru că ar exista alți 
dumnezei, ci pentru ca nu cumva, întorcîndu-se de la Dumnezeul cel ade- 
vărat, să înceapă să-şi facă zei din cele ce nu sînt, cum sînt aşa numiții de 


102. Prin cuvîntul omenesc cunoaştem mintea noastră sau a altora, care îl izvorăşte; 
din Cuvintul lui Dumnezeu cunoaştem pe Tatăl. Dar Cuvintul înseamnă şi rațiune, pre- 
cum judecata este o legătură între cuvinte. Rațiunea specifică în cuvinte, în sensuri sau 
noțiuni comunicate, revelate, conţinutul indefinit al minții, cînd se defineşte. În rațiune, în 
cuvînt, acel indefinit se face cunoscut, revelat, sau se arată în forma comunicată. Cu atit 
mai mult se face revelat infinițul Tatălui în unicul Cuvînt al Lui. Deosebirea constă numai 
în aceea că în Tatăl conținutul infinit este nerevelat, pe cînd în Fiul el se revelează. Iar cînd 
Cuvintul intră în relație cu o lume de făpturi mărginite dar legate între ele, conţinutul Lui 
indefinit se revelează în sensuri definite, dar trimiţind totuşi prin legătura dintre ele la 
conţinutul indefinit al său ca Cuvintul dumnezeiesc, Care Se cunoaşte ca bun pentru că 
S-a născut din Tatăl cel bun. 

către poeți şi scriitori zei, care au fost arătaţi ca nefiind cu adevărat zei. 
Căci însuşi cuvîntul amintit arată că aceia nu sînt zei spunînd: «Nu vei 
avea alți dumnezei». Pentru că se referă la viitor. Iar cele viitoare nu sînt 
„nici atunci cînd se vorbeşte despre ele. 


XLVI : 

Deci credința respingînd impietatea neamurilor, Scriptura dumne- 
zeiască a lăsat oare neamul omenesc să trăiască lipsit de Dumnezeu? Nu, 
ci răspunzînd acestui gînd, zice: «Ascultă, Israele, Domnul Dumnezeul 
tău unul este». (Deut., 6, 4); şi iarăşi: «Să iubeşti pe Domnul Dumnezeul 
tău din toată inima ta şi din toată puterea ta» (Deut., 6, 5); şi iarăşi: 
“Domnului Dumnezeului tău să te închini şi nu numai Lui să-I slujeşti şi 
numai de El să te lipeşti» (Deut., 6, 13). 

Iar că toată de Dumnezeu insuflata Scriptură mărturiseşte şi despre 
purtarea de grijă a Cuvîntului pentru toate şi de frumoasa orînduire a lor, 
ajung cele ce se vor spune acum de scriitorii Scripturii pentru a întemeia 
vrednicia de crezare a cuvîntului. Ei au spus: «Întemeiat-ai pămîntul şi 
rămîne. Prin rînduiala Ta rămîne ziua» (Ps. 118, 90-91); şi iarăşi: «<Cîntaţi 
Dumnezeului nostru în chitară, Celui ce îmbracă cerul cu nori, Celui ce 
găteşte pămîntului ploaie, Celui ce scoate în munţi iarbă şi verdeață spre 
folosul oamenilor, Celui ce dă dobitoacelor hrană» (Ps. 146, 7-9). Prin 
Cine dă, sau prin Cine s-au făcut toate? Prin Cel prin care s-au făcut, prin 
Acela este şi purtarea de grijă în continuare. Şi cine e Acesta, dacă nu 
Cuvîntul lui Dumnezeu, despre Care zice Scriptura şi în alt loc: «Prin 
Cuvîntul Domnului cerurile s-au întărit şi prin Duhul Lui, toată puterea 
lor» (Ps. 32, 6). De fapt Scriptura spune că toate s-au făcut în EI şi prin E. 
Despre aceasta ne încredințează zicînd: «EI a zis şi s-au făcut; El a porun- 
cit şi s-au zidit» (Ps. 32, 9). Tot despre aceasta ne asigură şi marele Moise 
la începutul cărții despre facerea lumii, zicînd: «Şi a zis Dumnezeu: Să 
facem pe om după chipul şi asemănarea Noastră» (Fac., 1, 26). lar despre 
facerea cerului şi a pămîntului şi a tuturor, Tatăl a zis către Fiul: «Să se 
facă cerul şi să-şi adune apele, să se arate uscatul; şi pămîntul să scoată 
iarbă şi toată vietatea» (Fac., 1, 6, 9, 12, 20). 

Din aceste cuvinte ar putea cineva să mustre pe iudei ca neînțelegînd 
cu adevărat Scriptura. Căci ar putea întreba: «Cu cine vorbea Dumnezeu 
ca să dea poruncă?» Dacă poruncea şi vorbea celor ce se creau de către 

"EI, vorbirea ar fi fost de prisos. Căci acelea încă nu erau, ci urmau să fie. 
Dar nimenea nu vorbeşte celui ce încă nu este, nici nu porunceşte şi 
spune să se facă celui ce încă nu a fost făcut. Iar dacă Dumnezeu porun- 
cea celor ce vor fi, trebuia să zică: «Fă-te, cerule şi fă-te, pămîntule şi ieşi 
verdeață; şi fă-te, omule!» Dag El n-a făcut aceasta, ci a poruncit, zicînd: 
«Să facem om»; şi «să scoată verdeața». Din acestea se vede că Dum- 

nezeu a vorbit despre acestea cuiva apropiat!”*. Deci e necesar să înţele- 
gem prin aceasta pe cineva, căruia vorbindu-i s-au făcut toate. Dar cine 
ar fi Acesta, dacă nu Cuvîntul Lui? Căci cui ar putea spune cineva că vor- 
beşte Dumnezeu, dacă nu Cuvîntului Său? Sau Cine era împreună cu El 
cînd făcea toată ființa creată, dacă nu Înţelepciunea Lui, care zice: «Cînd 
făcea cerul şi pămîntul, eram împreună cu El» (Pilde, 8, 27). Iar în numele 
de cer şi pămînt se cuprind toate cele făcute în cer şi pe pămînt. 

Deci făcea toate şi le dădea forma şi le orînduia, ca Înţelepciunea şi 
Cuvintul, care existau împreună cu Tatăl, privind la El. Şi Acesta dădea 
tuturor tărie ca să fie, fiind Puterea Tatălui, precum zice şi Mîntuitorul: 
«Toate câte văd că le face Tatăl le fac şi Eu asemenea» (Ioan, 5, 19). Dar şi 
sfinţii Lui ucenici ne învaţă că toate prin El şi spre El s-au făcut şi că fiind 
născutul cel bun din Cel bun şi Fiul Lui adevărat este Puterea şi Înțelep- 
ciunea şi Cuvîntul Tatălui, nefiind acestea prin împărtăşire, nici adăugîn- 
du-lI-se acestea din afară ca celor ce se împărtăşesc de EI şi sînt înțelepțiți 
de El şi făcuţi puternici şi cuvîntători (raţionali) în EI, ci este Înţelepciu- 
nea de Sine, Cuvîntul (Rațiunea) de Sine, Puterea de Sine proprie a Ta- 
tălui, Lumina de Sine, adevărul de Sine, dreptatea de Sine, virtutea de 
Sine şi pecetea şi strălucirea şi chipul şi, pe scurt, rodul atotdesăvîrşit al 
Tatălui şi unicul Fiu, chipul întocmai al Tatălui'%. 


103. Sfintul Atanasie prezintă cuvintele lui Dumnezeu de la începutul Facerii ca fiind 
spuse de Tatăl către Fiul. Căci prin Fiul le-a făcut pe toate. Faptul că are un Fiu arată exis- 
tența eternă a dialogului, a Cuvântului în Dumnezeu. Dar acum Dumnezeu-Tatăl vorbeşte 
Fiului despre crearea lumii. Lumea e opera unui act în care se manifestă comuniunea dia- 
logică din Dumnezeu. E opera Fiului care ascultă pe Tatăl şi a Tatălui care nu vrea ca 
lumea să fie adusă la existenţă decit sfătuindu-Se cu Fiul, căci vrea ca Fiul să-L reveleze şi 
în planul creaturalului, cum Îl revelează în planul eternității Sale, şi anume, ca lumea să 
primească pecetea filiaţiei, să fie unită cu Fiul în dragostea ei față de Tatăl; ca Tatăl să 
manifeste față de lume iubirea Sa părintească asemănătoare celui faţă de Fiul Unu-născut. 
'Tatăl vrea ca Fiul însuşi să-Şi manifeste în actul creării lumii iubirea Sa ascultătoare față 
de Tatăl, ca şi lumea să se întipărească de această iubire şi ascultare. Dar prin aceasta vrea 
să-Şi arate şi El iubirea deosebită față de lumea pe care o creează din ascultarea iubitoare 
față de Tatăl, ca să participe şi ea la bunătăţile primite de la Tatăl de EI, împreună cu El. 
'Tot ascultînd de Tatăl, Fiul va şi mîntui lumea. O lume care n-ar fi opera unei împreună 
sfătuiri în sînul Sfintei Treimi ar fi opera unei decizii arbitrare, sau a unei necesități lăun- 
trice, nu ar fi opera unui act de iubire interioară a lui Dumnezeu. În afară de aceasta, nu ar 
fi opera unei sfătuiri, deci a unei gîndiri dialogice a lui Dumnezeu în Sine însuşi, deci a 
liberei Lui Raţiuni, ci emanaţia unei ființe supuse unei legi oarbe. Întipărirea acestei 
Raţiuni şi sfătuiri libere în raționalitatea ei bine orînduită este o manifestare a libertăţii 
unei fiinţe conştiente. Fără un Logos ca semn al unei comuniuni în Dumnezeu, lumea nu 
ar fi rațională şi nici loc al unei comuniuni libere asemănătoare. Lumea rațională e opera 
lui Dumnezeu care are un Logos ca semn al gîndirii şi comuniunii interioare. Nu există 
dialog interior, imperfect în om şi perfect în Dumnezeu, fără reflexiune, fără rațiune, fără 
lumină; şi nici invers. Ființa supremă îşi arată pluralitatea ei, în unitate perfectă, prin sfă- 
tuire atotiubitoare. 

104. Sfîntul Atanasie foloseşte adeseori termenyl «prin participare» ca să arate relația 
omului cu Dumnezeu-Cuvîntul, dar respinge acest termen cînd descrie relația Fiului cu 

Cine ar despărți deci pe Tatăl, ca să deosebească puterile Cuvîntului 
de ale Lui? Căci este Cuvîntul şi Înţelepciunea 'Tatălui. De aceea, cobo- 
rînd la cele create, li se face acestora spre cunoaşterea şi înţelegerea 
Tatălui de Sine sfințire şi de Sine Viaţă şi Uşă şi Păstor şi Cale, '% şi Împă- 
rat şi Cîrmuitor şi Mîntuitor în toate şi de-viață-Făcător şi lumină şi pur- 
tare de grijă a tuturor. Deci avînd Tatăl din Sine un astfel de Fiu bun şi 
Creator, nu L-a ascuns făpturilor, ci li-L descoperă tuturor, în fiecare zi, 
prin subzistența şi viața creaţiei. Dar în El şi prin El Se arată şi pe Sine 
însuşi'*, cum zice Mîntuitorul: «Eu sînt întru Tatăl şi Tatăl este întru 
Mine» (loan, 14, 10). Deci în mod necesar Cuvîntul este în Cel ce L-a 
născut şi Cel ce S-a născut coexistă veşnic cu Tatăl”. 

Acestea aşa fiind şi neexistînd nimeni afară de Sine, ci şi cerul şi 
pămintul şi toate cele din ele atîrnînd de EI, totuşi unii oameni fără minte, 
înlăturînd cunoştinţa Lui şi credința în EI, au cinstit cele ce nu sînt; şi în 
loc de Dumnezeu au zeificat cele ce nu sînt, «slujind zidirii în locul Zidito- 
rului» (Rom., 1, 25) şi pătimind astfel un lucru nebunesc şi plin de impie- 
tate. E. aşa ca şi cînd ar admira cineva operele în locul artistului şi; uimit 


Tatăl, în opoziţie cu Eusebiu (Hist. eccl. 1, 3, 13. Vezi si deosebirile între perxerw 
şi perexeodau din cele trei Cuvîntări împotriva arienilor, 1, 16). Prin aceasta sfintul Atana- 
sie afirmă deoființimea Fiului cu Tatăl, în vreme ce la Eusebiu se observă, sub influența lui 
Origen, o trăsătură subordinaţiană. După Atanasie, deşi născut din Tatăl, Fiul nu primeşte 
viaţa, înțelepciunea, puterea de la Tatăl ca de la cineva străin, ci le are împreună cu Tatăl, 
prin ființa comună. De aceea Fiul este de la Sine Raţiune, de la Sine Înţelepciune şi Putere, 
pe cînd noi le simțim ca avîndu-le de la un izvor superior. În special simțim cum cuvîntul 
nostru e legat de necesitatea răspunsului nostru, a unei răspunderi față de suprema auto- 
ritate a lui Dumnezeu, şi apoi de răspunderea noastră față de semeni, impusă nouă de o 
autoritate supremă. Cuvîntul lui Dumnezeu implică şi El un răspuns față de Tatăl, dar nu 
ca faţă de cineva exterior. Tatăl naşte Cuvîntul vorbindu-Şi Sie, şi Fiul răspunde Tatălui, 
ca temeliei Sale personale, ca Egalului Său în ființă. 

105. Dacă nu li S-ar revela făpturilor ca Viaţa în Sine, ca Sfințenia în Sine, deci ca de o 
ființă cu Tatăl, nu L-ar face cunoscut pe Tatăl însuşi în Sine. Sau, dacă nu ar fi deo fiinţă 
cu Tatăl, nu li S-ar arăta ca Viaţa de Sine etc. Deşi coboară la făpturi, Cuvintul li Se face 
totuşi cunoscut ca Cel ce are Viaţa în Sine. Numai aşa li Se face izvor de viaţă şi sfințenie, 
dar li Se face prin împărtăşire, nefăcîndu-i de o fiinţă cu Sine, sau cu dumnezeirea. De 
aceea Cuvintul nu are puterile dumnezeieşti prin împărtăşire de la Tatăl, ci în baza deo- 
ființimii lui cu Tatăl. 

106. Însăşi existența creaţiei cu buna ei orînduire rațională este o dovadă a existenţei 
unei reflexiuni comunitare a lui Dumnezeu, adică dovada unui Logos cu care dialoghează 
Tatăl. De aceea, prin însăşi facerea lumii ca un cosmos bine şi rațional rînduit şi susținut şi 
cîrmuit, Dumnezeu-Tată! Îl revelează pe Cuvintul, dar Se revelează şi El ca avînd în Sine 
pe Cuvintul, sau ca fiind Tatăl unui Fiu. 

107. Dumnezeu nu poate fi fără să gîndească la Sine, nu poate fi o realitate întunecată, 
inconștientă. Dar gîndind la Sine, dialoghează cu Sine. Iar dialogul Lui cu Sine nu e numai 
pe jumătate dialog, ca în om. Cel cu care dialoghează e o altă Sine ipostatică a Sa, cum va 
zice sfintul Grigorie de Nyssa. 

de clădirile din oraş, ar disprețui pe arhitectul lor şi ar lăuda instrumentul 
muzical, dar ar înlătura pe cel ce l-a construit şi l-a întocmit. Aceştia ar fi 
tare nebuni şi orbi. Căci cum ar fi cunoscut clădirea, sau corabia, sau lira, 
dacă n-ar fi lucrat un meşter de corăbii, dacă n-ar fi clădit un arhitect şi 
dacă n-ar fi armonizat (lira) un muzician'*? Precum deci cel ce gîndeşte 
aşa, e nebun şi dincolo de orice nebunie, la fel nu mi se par sănătoşi la 
minte cei ce nu recunosc pe Dumnezeu şi nu cred în Cuvîntul (Rațiunea) 
Lui, Mîntuitorul tuturor, Domnul nostru Iisus Hristos, prin Care Tatăl 
orînduieşte şi susține şi poartă grijă de toate. Tu însă, iubitorule de Hris- 
tos, avînd credinţă în E], bucură-te şi umple-te de nădejde că rodul cre- 
dinţei şi slujirii Lui evlavioase este nemurirea şi împărăția cerurilor, dacă 
sufletul tău se va împodobi potrivit legilor Lui. Căci precum celor ce vie- 
țuiesc li se dă drept cunună viața veşnică, aşa pe cei ce umblă pe calea 
contrară şi nepărtaşă de virtute îi aşteaptă mare ruşine şi o primejdie 
de neocolit în ziua judecății; căci deşi au cunoscut calea adevărului, au 
lucrat contrar celor cunoscute. 


108. Aceste trei imagini se cuprind în primele pagini ale scrierii lui Eusebiu, Theopha- 
nes. A se vedea şi la P. Ricken, Die Logoslehre des Eusebius von Caesarea und der Mittel- 
platonismus, 'Theologie und Philosophie, 42, 1967, p. 356, nota 139. 


TRATAT 

DESPRE ÎNTRUPAREA CUVÎNTULUI 

ŞI DESPRE ARĂTAREA LUI NOUĂ, 
PRIN TRUP 


INTRODUCERE: 
UNITATEA LUCRĂRII LUI DUMNEZEU 


i 


În cele dinainte de acestea am întățişat îndestulător cîteva lucruri din 
cele multe despre rătăcirea păgînilor, arătată în cinstirea idolilor şi în su- 
perstiţia lor şi cum s-a ivit născocirea acestora de la început, dat fiind că 
oamenii şi-au alcătuit din răutate credința în idoli. Dar am însemnat puţi- 
ne lucruri şi despre dumnezeirea Cuvântului şi despre providenţa şi pu- 
terea Lui şi că Părintele cel bun toate le întocmeşte prin Ei şi că toate sînt 
mişcate şi ținute în viață de EL. 

Drept urmare, Fericite şi cu adevărat Iubitorule de Hristos, să istori- 
sim, potrivit dreptei noastre credinţe, şi cele despre întruparea Cuvîntu- 
lui şi să înfățişăm dumnezeiasca arătare a Lui către noi', pe care iudeii o 
birfesc, iar elinii o iau în rîs, dar căreia noi ne închinăm. O facem aceasta, 
ca din păruta micşorare a Cuvintului să cîştigi o şi mai mare şi 


1. În scrierea dinaintea acesteia, Cuvânt contra Elinilor (PG 25, col. 1-95),care a fost 
socotită şi ca prima parte a scrierii de față, sîîntul Atanasie a arătat cum Dumnezeu a zidit 
toate prin Cuvintul Său cel ipostatic şi cum în armonioasa şi raționala lor întocmire era 
prezentă lucrarea Lui, cu toate că, îndemnați de patimi, oamenii nu vedeau această pre- 
zenţă şi lucrare a Cuviîntului. În scrierea aceasta sfintul Atanasie arată cura acelaşi Cuvînt, 
Care e totodată Rațiunea personală şi Subiectul care vorbeşte prin toate oamenilor, 
văzînd pe oameni căzuţi de la vederea Lui şi comunicarea cu El prin zidire, a venit în mod 
mai arătat între oameni prin întrupare, ca să Se facă mai cunoscut lor. E! le va vorbi acum 
oamenilor mai clar, dar va şi curăţi trupul omenesc de patimi, ca mintea oamenilor să 
poată vedea mai limpede prezenţa Lui şi să audă mai vădit cuvintele Lui. Toată teologia 
sfîntului Atanasie este o teologie a Logosului văzut ca Persoană dumnezeiască egală cu 
'Tatăl. Logosul ca Persoană, Care e şi Rațiunea din care iradiază rațiunile tuturor lucruri- 
lor, şi Cuvînt, Care vorbeşte prin toate lucrurile, vrînd să-i lege pe oameni de Sine, este 
atît Creatorul şi Proniatorul lumii, cît şi Mîntuitorul ei. Din Cuvîntul lui Dumnezeu ca 
Raţiune decurg sensurile tuturor; în acelaşi timp în comuniunea cu El, ca subiect al cuvin- 
telor, au viață toate. 

Sfintul Atanasie nu face eroarea lui Origen, să lege Logosul de creaţie în aşa măsură 
încît să afirme o creaţie eternă de lumi succesive (I. Zizioulas, Verite et communion dans 
la perspective de la pensce patristique grecque, în «lrenikon», tom. L - 1977 - nr. 4, p. 
456). Sfîntul Atanasie, făcînd o deosebire netă între ființă şi voinţă şi văzînd pe Fiul ca năs- 
cut din ființa Tatălui, iar creația produsă de voința lui Dumnezeu, afirmă caracterul trans- 
cendent al Logosului, odată cu afirmarea categorică a Treimii Persoanelor (ibid.).În legă- 
tură cu caracterul personal al Logosului noi socotim că stă şi înțelegerea Logosului ca 
Cuvint ce Se adresează oamenilor vorbind, deci căutînd o comuniune cu ei, comuniune 
care se va reînnoi şi adinci prin întruparea Lui. i 

mai dreaptă credinţă în El. Căci cu cât e mai luat în rîs de necredincioşi, cu 
atît dă o mai mare mărturie despre dumnezeirea Lui. Pentru că cele pe * 
care nu le cuprind oamenii, socotind că sînt cu neputinţă, pe acestea le 
dovedeşte El ca fiind cu putință”; şi cele ce oamenii le batjocoresc, ca ne- 
cuvenite lui Dumnezeu, pe acelea le face EI ca întru totul cuvenite bună- 
tăţii Lui; şi cele pe care oamenii, făcînd pe înţelepțţii, le iau în rîs ca fiind 
omeneşti, pe acelea le arată dumnezeieşti prin puterea Lui, risipind prin 
Cruce nălucirea idolilor, cu păruta Lui smerenie şi înduplecîndu-i pe 
nevăzute, pe cei ce rîd de El şi nu cred, să recunoască dumnezeirea şi pu- 
terea Lui”. 

Dar istorisirea acestora cere o reamintire a celor spuse înainte. Numai 
aşa vei putea cunoaşte cauza arătării în trup a Cuvântului celui atît de ma- 
re şi atît de minunat al Tatălui şi nu vei crede că Mîntuitorul a purtat trup 
în virtutea firii', ci că fiind netrupesc prin fire şi Cuvîntul însuşi, din iubi- 
rea de oameni şi din bunătatea Tatălui Său, S-a arătat nouă, pentru a 
noastră mîntuire, în trup omenesc. 

Deci se cuvine ca, înfăţişînd noi această faptă a Lui, să vorbim întii 
despre crearea tuturor şi despre Dumnezeu, Creatorul tuturor, ca astfel 
să se înțeleagă că şi înnoirea zidirii s-a cuvenit să se facă de către Cuvîn- 
tul care a creat-o la început. Căci nu se va arăta nimic protivnic în faptul 
că Tatăl a lucrat mîntuirea creațiunii prin Acela prin Care a şi creat-o. 


Capitolul 1. 
Cele ce au premers întrupării Cuvîntului, 

în iconomia mântuirii 


ji 


Producerea lumii şi zidirea tuturor au înțeles-o mulți în chip felurit. Şi 
fiecare a înfățişat-o precum a voit. Unii spun că toate s-au produs de la 
sine şi din întîmplare; aşa socotesc epicureii, care-şi închipuie că nu 
există o purtare de grijă a tuturor de către cineva, vorbind contrar sem- 


2. Tocmai în faptul că, întrupîndu-Se, Cuvîntul S-a făcut aşa de mic şi de smerit, Ela 
făcut un lucru pe care nu-l pot face oamenii şi de aceea a dovedit chiar prin smere- 
nia Lui că e Dumnezeu (ca să nu mai vorbim de faptele minunate şi de învierea săvîrşite 
prin trupul Lui). 

3. Oamenii rid de smerenia lui Hristos şi de crucea suportată de El, ca de nişte lucruri 
prea omeneşti, deci nedemne de Dumnezeu. Dar chiar în acestea s-a arătat puterea Lui 
dumnezeiască, pentru că nici un om nu le-ar fi suportat cum le-a suportat EI, prin puterea 
dumnezeiască. De aceea chiar, prin ele i-a atras pe oameni la credinţa în El. 

4. Mintuitorul Hristos a avut trup nu pentru că era prin fire om; sau Fiul lui Dumnezeu 
S-a imbrăcat în trup nu pentru că firea Lui dinainte de întrupare ÎI mîna fără voie la 
aceasta, printr-o lege sădită în El. Aceasta ar fi un fel de identificare monofizită sau pan- 
teistă, a lui Dumnezeu, cu lumea. 

5. Titlurile capitolelor le luăm după Kannengiesser. 

nelor limpezi şi vădite. Dar dacă toate s-ar fi produs fără o providenţă, ar 
fi trebuit ca toate să fie în chip simplu şi la fel, fără deosebiri între ele”. Ca 
într-un corp simplu, toate ar fi trebuit să fie soare sau lună; iar la oameni 
totul ar fi trebuit să fie mînă sau ochi, sau picior. Dar nu este aşa. Căci 
vedem că o parte e soare, alta lună, alta pămînt, iar în trupurile oameni- 
lor o parte e picior, alta mînă, alta cap. lar această întocmire arată că ele 
nu s-au făcut de la sine, ci că le-a premers o cauză. Din aceasta poate fi 
cunoscut Dumnezeu, Care le-a întocmit şi: le-a făcut pe toate“. 

Alţii, între care este şi Plato, cel mare la elini, spun că Dumnezeu le-a 
făcut pe toate dintr-o materie mai înainte existentă şi nefăcută, căci n-ar 
fi putut face Dumnezeu ceva, dacă n-ar fi existat mai înainte materia, 
aşa cum şi tîmplarul trebuie să aibă un lemn existent de mai înainte, ca să 
poată lucra. Spunînd aceasta, ei nu înțeleg că leagă de Dumnezeu o slăbi- 
ciune. Căci dacă nu este EI însuşi cauza materiei, ci face lucrurile dintr-o 
materie dinainte existentă, neputînd zidi fără materie ceva din cele 
făcute, El e slab precum şi timplarul dovedeşte că e slab neputînd întocmi 
ceva din cele de trebuinţă, fără lemne. În acest caz, dacă am presupune că 
materia n-ar fi existat, Dumnezeu n-ar fi făcut ceva. Dar cum s-ar mai 
numi atunci Făcător şi Creator Cel ce ar fi primit puterea de a face de la 
altceva, adică de la materie? Dacă ar fi aşa, Dumnezeu ar fi, după ei, 
numai un meşter, şi nu Creatorul care dă existenţă tuturor, odată ce 
numai ar prelucra o materie mai înainte existentă, dar nu ar fi E] însuşi şi 
cauzatorul materiei. Astfel, nici n-ar mai trebui să Se numească Creator, 
dacă nu creează materie din care a făcut cele create. 

Iar unii dintre eretici îşi plăsmuiesc un alt făcător al tuturor decât Tatăl 
Domnului nostru Iisus Hristos, susținind aceasta dintr-o mare orbire”. 
Dacă Domnul a spus către iudei: «N-aţi citit că Ziditorul i-a făcut pe ei de 
la început bărbat şi femeie?» şi a adăugat: «Pentru aceea va lăsa omul pe 
tatăl său şi pe mama sa şi se va lipi de femeia sa şi vor fi amîndoi un trup», 
numind apoi pe Făcătorul: «Deci, ceea ce Dumnezeu a împreunat omul 
să nu despartă» (Matei, 19, 4), - cum socotesc aceştia că zidirea este 
străină de Tatăl? Iar dacă, după Ioan: «Toate printr-Însul s-au făcut şi 
fără de EI nimic nu s-a făcut» (loan, 1,3), — cum ar îi făcătorul altcineva 
decît Tatăl lui Hristos? 


5 a. Sfintul Atanasie scoate din varietatea şi armonia tuturor un argument pentru un 
Făcător al lor înzestrat cu rațiune. Întîmplarea le-ar îi lăsat pe toate a fel, neavînd la ori- 
gine o rațiune personală plină de imaginaţie şi prin care le armonizează pe toate. 

6. Raţionalitatea lumii trimite la un Subiect raţional care a cugetat-o, armonizarea 
varietăţilor într-o unitate a universului trimite la un Subiect rațional care le-a făcut gîn- 
dindu-le ca o unitate în diversitate. 

7. Aceştia erau unii dintre gnostici, cum era Marcion. 

IMI 


Aceştia scornesc astfel de mituri”. Dar învățătura dumnezeiască şi 
credinţa cea întru Hristos disprețuieşte grăirea lor deşartă ca pe un pro- 
dus al necredinţei. Nu de la sine s-a produs (lumea), căci nu e lipsită de o 
providenţă; nici dintr-o materie mai dinainte existentă, căci nu e slab 
Dumnezeu. Ci toate le-a ştiut şi le-a putut face Dumnezeu prin Cuvîntul, 

gin cele ce nu existau nicidecum”. Căci zice prin Moise: «La început a 
făcut Dumnezeu cerul şi pămîntul» (Fac., 1, 1). Iar în cartea prea folosi- 
toare a Păstorului se spune: «Înainte de toate, crede că Unul este Dum- 
nezeu cel care a făcut şi le-a întocmit pe toate şi le-a adus la existenţă, din 
ceea ce nu este». La fel spune şi Pavel: «Prin credință cunoaştem că 
s-au întocmit veacurile cu Cuvîntul lui Dumnezeu, că s-au făcut cele 
văzute din cele ce nu se văd» (Evr., 11, 3). 

Căci Dumnezeu este bun, mai bine-zis, izvorul a toată bunătatea. Iar 
cel bun nu pizmuieşte pe nimeni. De aceea, nepizmuind existența nimă- 
nui, a făcut toate din cele ce nu sînt, prin Cuvîntul Său, Domnul nostru 
Iisus Hristos. Dintre ele, înainte de toate El S-a milostivit de neamul 
oamenilor de pe pămînt. Căci ştiind că, datorită simplului fapt că e făcut, 
nu se poate menţine pururea, le-a dăruit lor ceva mai mult; adică nu i-a 


creat pe oameni pur şi simplu ca pe toate animalele necuvîntătoare, ci i-a 
făcut după chipul Lui, împărtăşindu-le şi din puterea Cuvîntului Său, 
pentru ca, fiind ca un fel de umbre ale Cuvântului şi fiind cuvîntători, să se 
poată menţine în fericire, trăind în rai viaţa cea adevărată, şi anume, cea 
a sfinţilor'**. Iar ştiind că libertatea de alegere a oamenilor poate înclina 
în amîndouă părțile, a voit să le asigure de mai înainte harul dat lor prin 


8. Miturile sînt produsele fanteziei omeneşti referitoare la marile teme ale existenţei. 
Hristos nu e produs mitologic, pentru că a fost o Persoană care a trăit în istorie şi învierea 
Lui a fost experiată de ucenicii Lui. Nu-şi dă cineva viaţa, cum au făcut-o ei pînă la unul, 
pentru un mit născocit de imaginaţie. 

9. Facerea lumii a fost un act conştient şi atotputernic al lui Dumnezeu. Facerea ei 
prin Cuvîntul, Care e şi Raţiune, înseamnă şi această calitate conştientă şi atotputernică a 
actului creator. Căci Cuvîntul înseamnă peste tot, pentru sfîntul Atanasie , atît Rațiune, cât 
şi Cuvînt. Dumnezeu a făcut lumea cugetînd-o în chip rațional şi a făcut-o numai prin ros- 
tirea Cuvîntului, printr-o împreună hotărîre cu Cuvîntul Său, fără nici o oboseală. 

10. Herma, Păstorul, Învățătura I, 1 (Die griechischen christl.Schriftsteller der ersten 
drei Jahrhunderten, Leipzig, Berlin, 48, p. 23, 5-8). 

10 a. Părinţii socotesc că omul e făcut capabil de viața veşnică prin faptul că e creat ca 
ființă raţională sau cuvîntătoare. Căci cine raționează şi vorbeşte, sau gîndeşte şi comu- 
nică ceva nu se satură niciodată de a raţiona şi a comunica prin cuvînt, pentru că e pus în 
legătură cu infinitatea lui Dumnezeu, de care nu se satură şi nu termină niciodată de a o 
cunoaşte şi comunica. În aceasta se arată că este în legătură cu Dumnezeu-Cuvîntul, Care 
Se comunică omului prin toate lucrurile ca încorporări ale rațiunilor Lui adîncite în infini- 
tatea Lui, dar şi în mod direct, ca partener de iubire, nesfirşit în conţinutul Lui, capabil de 
a Se tălmăci, după întrupare şi înviere, în sensuri raționale, nesfirşite, accesibile lor. 
Aceasta înseamnă că omul e făcut «după chipul lui Dumnezeu». 

lege. Căci aşezindu-i în raiul Său, le-a dat lor lege''. Aceasta, pentru ca, 
dacă vor păstra (ce au primit) şi vor rămine buni, să aibă în rai viața neîn- 
tristată, nedureroasă şi fără griji; ba pe lîngă aceasta să aibă şi făgăduinţa 
nestricăciunii din ceruri. Iar dacă vor călca porunca şi, întorcîndu-se, se 
vor face răi, să ştie că vor avea să sufere în moarte stricăciunea cea după 
fire şi nu vor mai viețui în rai, ci murind-vor rămîne în afara acestuia, în 
moarte şi în stricăciune'"*. 

Aceasta le-o spune de mai înainte şi dumnezeiasca Scriptură, arătînd 
pe Dumnezeu ca poruncind: «Din tot pomul din rai veţi mînca, dar din 
pomul cunoştinţei binelui şi răului să nu mîncaţi. Căci în ziua în care veţi 
mânca, cu moarte veți muri» (Fac., 2, 16-17). Iar «a muri cu moarte» ce 
este altceva decât nu numai a muri, ci şi a rămîne în stricăciunea morții? 


IV 


Poate te vei mira pentru ce, pornind să grăim despre întruparea 
Cuvântului, vorbim acum despre începutul oamenilor. Dar nici aceasta 
nu este ceva străin de scopul istorisirii. Căci e de trebuinţă ca, vorbind 
despre arătarea Cuvîntului nouă, să grăim şi despre începutul oameni- 
lor, ca să cunoşti că noi am fost motivul pogoririi Lui, şi neascultarea 
noastră a făcut iubirea de oameni a Cuvîntului ca Domnul să vină la noi şi 
să Se arate între oameni. Pentru că noi am fost pricina întrupării Lui şi 
pentru a noastră mîntuire S-a lăsat mişcat de iubirea de oameni ca să Se 
sălăşluiască în trup omenesc şi să Se arate în el. Căci Dumnezeu a făcut 
pe om şi a voit să rămînă în nestricăciune. Dar oamenii nesocotind 
aceasta şi întorcîndu-se de la cunoaşterea Lui şi gîndind şi născocind rău- 
tatea pe seama lor, cum s-a spus mai înainte, au căzut sub osînda morții 
cu care au fost amenințați mai înainte, şi deci n-au mai rămas cum au fost 
făcuţi. Ci s-au făcut stricăcioşi, potrivit cu ceea ce au gîndit, şi moartea a 
pus stăpînire pe ei. Căci călcarea poruncii i-a întors pe ei la starea cea 
după fire, ca aşa cum neexistînd au fost aduşi la existenţă, aşa să suporte 
precum se cuvine, şi stricăciunea spre neființă în cursul timpului”. Căci 
dacă avînd odată drept fire neființa', prin prezenţa şi iubirea de oameni 


„11. Le-a dat lege, întrucît le-a dat porunca să nu se aplece spre rău; loc, aşezindu-i în 
rai, sau în apropierea Sa. 

11 a. Prin fire oamenii au stricăciunea. Numai prin har sînt ridicaţi din ea. Iar cum 
oamenii au, prin cuvîntul dat lor ca chip al Cuvântului, un fel de veşnicie (prin setea inter- 
minabilă de a şti şi de a comunica), deşi ajung în stricăciunea morţii, păstrează un fel de 
veşnicie în ea. 

12. Stricăciunea duce pe oameni spre moarte în cursul timpului vieții lor. Iar stricăciu- 
nea şi moartea le vin din păcat, ca încetare a cunoaşterii infinite a lui Dumnezeu şi a comu- 
nicării infinite cu El şi cu semenii. 

13. Se vorbeşte despre firea potenţială a oamenilor înainte de a fi fost aduşi la exis- 
tenţă. Pe de o parte ea era una cu nimicul. Dar prin puterea Cuvintului firea lor potenţială 
una cu nimicul a fost adusă la existenţă. 

a Cuvintului au foat chemați la existență, în chip firesc, golindu-se-de 
gîndul la Dumnezeu şi întorcîndu-se spre cele ce nu sînt — căci cele rele 
sînt cele ce nu sînt, iar cele bune sînt cele ce sînt'* - odată ce s-au despărțit 
de Dumnezeu, Care este, s-au golit şi de existenţă. De aceea, desfăcîndu- 
se, rămîn în moarte şi în stricăciune. Căci omul este după fire muritor, ca 
unul ce a fost făcut din cele ce nu sînt. Dar pentru asemănarea lui cu Cel 
ce este, pe care ar fi putut-o păstra prin gîndirea la E], ar fi slăbit strică- 
ciunea după fire şi ar fi ajuns nestricăcios!*. Căci zice Înţelepciunea: 
«Luarea aminte la legi este întărirea în nestricăciune» (Înţ. Sol., 6, 18). Şi 
fiind nestricăcios, ar fi vieţuit ca Dumnezeu, cum arată şi dumnezeiasca 
Scriptură zicînd: «Eu am zis: dumnezei sînteţi şi fiii Celui Prea-Înalt. Iar 
voi muriţi ca nişte oameni şi cădeţi ca unul din căpetenii» (Ps. 81, 6-7). 


v 


Căci Dumnezeu nu ne-a făcut numai din cele ce nu sînt, ci ne-a dăruit 
şi viețuirea după Dumnezeu prin harul Cuvîntului!. Dar oamenii depăr- 
tîndu-se de la cele veşnice şi prin sfatul diavolului întorcîndu-se spre cele 
ale stricăciunii'*, s-au făcut lor înşişi pricinuitori ai stricăciunii morții. 
Căci fiind, precum am zis, după fire stricăcioşi, ar fi scăpat de ceea ce sînt 
după fire, prin împărtăşirea după har de Cuvîntul, dacă ar fi rămas 
buni!?. Deci, datorită Cuvîntului care era cu ei, stricăciunea cea după fire 


14. Fiul lui Dumnezeu l-a chemat pe om la existenţă şi prin cuvînt în sens propriu, 
prin prima intrare în dialog cu el. Cuvântul lui Dumnezeu rostit către om e plin de o putere 
prin care îi comunică acestuia viaţa, intrînd în comuniune cu el. Cuvîntul cheamă pe om la 
existenţă ca pe o ființă existînd prin Dumnezeu virtual, dar în sine însuşi neexistind încă. 
Dacă cuvintul semenului îmi dă curaj în tristețea mea, îmi întăreşte viaţa, de ce n-ar putea 
Cuvintul suprem, Izvorul tuturor cuvintelor dătătoare de putere ale semenilor, să-mi dea 
chiar existența? y 

15. Cele rele sînt dezordini şi ştirbiri ale ființei, răni canceroase ale fiinţei, dar nu des- 
ființări totale ale ei. Căci, ceea ce nu e deloc nu e nici rău. Dar o ființă umană, odată exis- 
tentă, nu mai ajunge niciodată la totala neexistenţă. Ea progresează în rău, deci în ştirbi- 
rea existenţei, dar nu ajunge niciodată la sfirşitul total al existenţei. Ea trebuie să sufere 
etern de ştirbirea existenței. Acesta e răul. E neființa grefată pe ființă. 

16. Ar fi rămas în har cum era la început şi deci pe calea nestricăciunii. Gîndirea la 
Dumnezeu l-ar fi ținut şi în har. Părinţii socotesc că gândirea statornică la Dumnezeu este 
o legătură cu EL, ca fiind expresia acestei legături sau producînd-o. O gîndire la Dumnezeu 
este exercitarea răspunderii față de El. ar aceasta îl ţine pe om în legătură cu Dumnezeu. 

17. Harul ce ni se dă este în mod special harul Cuvîntului. Căci e harul prin care Dum- 
nezeu comunică cu noi şi noi comunicăm cu Dumnezeu-Cuvîntul, prin rațiune şi cuvînt 
răspunzător; e harul prin care Cuvîntul adresîndu-Se conştiinţei noastre şi răspunderii 
noastre şi născîndu-ie şi întreţinîndu-le ne ţine în legătură cu El. 

18. În ioc de a rămîne în comuniune cu Dumnezeu Cel netrecător, s-au întors spre 
lucrurile inconştiente şi stricăcioase, spre plăcerile trupeşti produse de ele. 

19. Împărtăşirea de Cuvintul ar fi fost prin har, nu prin fire, căci Cuvîntul e transcen- 
dent omului şi nu e de aceeaşi fire cu omul, în sens panteist. Împărtăşirea aceasta are sens 
de comuniune, dacă e prin har sau prin bunăvoința Cuvintului. Dar omul ar fi rămas în îm- 
părtăşire sau în comuniune cu Cuvintul prin har, dacă ar fi rămas bun, adică ascultător de 

nu s-ar fi apropiat de ei”. Aşa zice şi Înţelepciunea: «Dumnezeu a creat 
pe om întru nestricăciune şi ca chip al veşniciei Lui. Dar prin pizma dia- 
volului, moartea a intrat în lume» (Înţ. Sol., 2, 23-24). 

| Iar aceasta întîmplindu-se, oamenii mureau şi stricăciunea prindea 
„ putere împotriva lor şi era mai tare ca firea în tot neamul?'*, încît ducea 
înainte împotriva lor şi ameninţarea lui Dumnezeu pentru călcarea 
poruncii. Şi de fapt, oamenii nu se menținură, datorită greşelilor lor, în 
anumite margini, ci, întinzîndu-se treptat, au ajuns la lipsa de orice 
măsură”. La început ei s-au făcut născocitorii răutății şi au chemat împo- 
triva lor moartea şi stricăciunea?. Pe urmă, abătîndu-se tot mai mult 
spre nedreptate şi întrecînd toată nelegiuirea, neoprindu-se la un singur 
rău, ci născocind prin altele noi pe toate cele noi”, s-au făcut nesătui în a 


El. Deci dacă ar fi făcut şi el din partea lui ceva pentru a rămîne în comuniune cu El, prin 
răspunsul la apelul Lui. 

20. Învățătura sfintului Atanasie despre omul stricăcios prin fire pare a contrazice pe 
cea care socoteşte pe om bun prin fire. Dar ultima învățătură ia drept fire a omului vieţui- 
vea lui în unire cu harul. Căci spre aceasta e rînduit omul. Pe de altă parte, nu s-ar putea 
socoti Dumnezeu ca fiind cu voia autorul unei firi stricăcioase, ci, întrucît creatura are o 
Aire limitată în puteri, deci stricăcioasă, Dumnezeu nu poate face o fire care să fie în ea 
însăşi nemărginită în putere şi deci nestricăcioasă. De aceea El a rînduit ca firea creată, 
ai prin ea în puteri, deci stricăcioasă, să se mențină nestricăcioasă, deci în veci, prin 

părtăşirea de El. Dumnezeu a creat în special pe om pentru comuniunea permanentă cu 
E! printr-o ascultare de El. Aceasta e ultima consecință a faptului că Dumnezeu singur e 
necreat, pe cînd opera Lui e creată. O cugetare contrară nu poate scăpa de panteism. Dar 
pe cînd în cugetarea creştină despre Dumnezeu cel necreat şi lumea creată se asigură 
nestricăciunea acesteia prin Dumnezeu cel necreat, în panteism totul e într-o curgere con- 
tinuă, într-o facere şi desfacere de nedepăşit, lipsită de orice sens. În timp ce învățătura 
oreştină despre Dumnezeu cel transcendent menţine zona infinită a nestricăciunii, din 
înre se pot împărtăşi prin comuniune şi oamenii creaţi, în toate felurile de panteism o ast- 
| de zonă nu există. Datorită lui Dumnezeu cel nestricăcios, stricăciunea dată potențial în 
creată n-ar fi devenit actuală în ea, nu s-ar fi apropiat de ea dacă ar fi rămas în dialog 
de comunicare cu Dumnezeu. Deci stricăciunea ţine pe de o parte de firea oamenilor, dar 
ei sînt făcuți cu aspiraţia spre veşnicie şi cu putinţa de a o avea, pe de altă parte 
unea nu le e firească. 

21. Diavolul rupe dialogul omului cu Dumnezeu, deci legătura lui, prin responsabilita- 
țe, cu Dumnezeu. Omul se însingurează prin aceasta, rămîne cu viața moartă, nemaifolo- 
rea cuvîntul pentru a răspunde şi deci pentru a comunica cu Dumnezeu şi cu semenii 

nesârşit. 

21 a. Stricăciunea era mai tare ca firea, deci în fire era şi o anumită tendinţă de a dura. 

22. În firea omului era o stricăciune aşa zicînd ontologică, datoriţă creaturalului ei. 
Dar era ținută în frîu de legătura cu Dumnezeu. Dar oamenii au făcut-o să se actualizeze şi 
să-şi desfăşoare lucrarea mai repede, sporind în păcatele lor. Dacă la început ea mai era 

ută oarecum în frîu printr-o anumită legătură cu Dumnezeu, cu timpul au promovat ei 

işi cu voia tot mai mult lucrarea ei. La început oamenii trăiau mai mult, pe urmă, tot 
mai puțin. Există grade şi în lucrarea stricăciunii datorită gradelor de slăbire a legăturii cu 
Dumnezeu. 

23. Nu Dumnezeu a produs moartea şi stricăciunea, ci oamenii au produs-o. Dar 
putinţa ei era dată în mărginirea creaturii. Însă oamenii ar fi putut să se apere de ea, prin 
comuniunea cu Dumnezeu, Izvorul nemuririi şi al vieţii, rămînînd în legătură responsabilă 
cu Cuvintul. - 

24. Răul este o născocire a omului. Este produsul imaginaţiei sale că poate trăi şi fără 
legătura responsabilă cu Cuvîntul, căutîndu-şi plăcerile în lumea creată, prin imaginaţie. 

păcătui. Se întinseseră peste tot preacurviile şi furturile; tot pămîntul era 
plin de ucideri şi de răpiri. Nu se mai gîndea nimeni la lege, în pornirea 
spre stricăciune şi spre nedreptate. Se războiau cetăţi împotriva cetăților 
şi se ridicau popoare împotriva popoarelor. Toată lumea era sfişiată de 
răzvrătiri şi de lupte; fiecare se întrecea în călcări de lege. Nu lipseau nici 
faptele protivnice firii, ci, cum a spus Apostolul martor al lui Hristos: 
«Femeile lor şi-au schimbat fireasca rînduială împotriva firii; asemenea 
şi bărbaţii, lăsînd întrebuințarea cea după fire a femeii, s-au aprins unii 
de alţii în poftele lor, bărbaţii lucrînd uriciunea în bărbaţi şi luînd în ei 
înşişi răsplata rătăcirii lor» (Rom., 1, 26-27). 


VI 
Necesitatea răscumpărării omului 


Moartea întărindu-se prin acestea tot mai mult şi stricăciunea stă- 
ruind, datorită acestora, împotriva oamenilor, neamul omenesc se strica, 
şi omul rațional, zidit după chipul lui Dumnezeu, dispărea, iar lucrarea 
făcută de Dumnezeu se pierdea. Căci moartea, precum am zis, se întărea 
împotriva noastră prin lege”. Şi nu era cu putinţă a scăpa de această lege, 
dat fiind că Dumnezeu o orînduise din pricina neascultării. Astfel, ceea 
ce se petrecea era ceva de neînțeles, dar care trebuia să se petreacă şi în 
acelaşi timp era ceva cu adevărat necuvenit. Era de neînțeles, dar trebuia 
să se producă, pentru că Dumnezeu care a grăit s-ar fi arătat că a minţit 
dacă, legiuind ca omul cu moarte să moară de va călca porunca, acesta 
n-ar fi murit după călcarea ei, ci cuvîntul Lui s-ar fi făcut deşert. Dum- 
nezeu n-ar fi grăit adevărul, dacă spunînd că noi vom muri, omul n-ar fi 
murit. Dar era totodată necuvenit ca cele odată create ca fiinţe raționale 
(cuvintătoare) şi părtaşe de Cuvîntul să se piardă şi să se întoarcă iarăşi 
prin stricăciune la neexistenţă. Nu era potrivit cu bunătatea lui Dumne- 
zeu să se strice cele făcute de El, datorită înşelăciunii uneltite de diavol 
împotriva oamenilor. Dealtfel era cu totul necuvenit ca măiestria arătată 
de Dumnezeu în ființa oamenilor să dispară, fie prin negrija lor, fie prin 
înşelăciunea dracilor?. 


De aceea duce la o însingurare. Ea produce forme noi în existență, dar forme producă- 
toare de dezordine, de slăbiciune şi de neputinţă chinuitoare. Orice formă nouă de răutate 
deschide perspectiva unei noi forme. E o coborîre progresivă în neputinţă, opusă urcuşu- 
lui progresiv în bine, în viaţă, descris de sfintul Grigorie de Nyssa (epectaza). Lumea fiind 
din nimic, poate fi dusă de om tot mai mult spre nimic. 

25. Căzind din legătura cu Dumnezeu prin spirit sau prin comunicarea responsabilă 
cu Cuvîntul lui Dumnezeu, trupul rămas fără puterea spiritului asupra lui se descompune 
ca printr-o rânduială sau lege firească. Unde nu mai lucrează Dumnezeu, se înaintează 
spre nimic; unde nu mai e legătura prin raţiunea şi cuvîntul responsabil cu Dumnezeu- 
Cuvintul, creşte în om slăbiciunea produsă de egoismul singurătăţii. 

26. Era nepotrivit cu bunătatea lui Dumnezeu să se distrugă cele făcute de El prin 
uneltirea diavolului; dar şi mai nepotrivit ar fi fost pentru Dumnezeu, ca minunata măies- 
trie arătată de El în alcătuirea omului să se piardă prin aceeaşi amăgire şi legătura mai 


TRATAT DESPRE, ÎNTRUPAREA CUVINTULUI 


Deci stricîndu-se şi pierzindu-se astfel de fiinţe raționale (cuvîntă- 
toare), ce trebuie să facă Dumnezeu, Care e bun? Să lase stricăciunea să 
se întărească împotriva lor şi să stăpinească moartea asupra lor? Dar 
atunci ce nevoie ar mai fi fost ca aceste ființe să fi fost făcute chiar şi la 
început? Ar fi trebuit mai bine să nu fi fost făcute decît, odată făcute, să 
greşească şi să se piardă”. Căci dacă după ce l-a făcut pe om, ar privi 
cu nepăsare stricarea lucrului făcut, din această lipsă de grijă s-ar vedea 
mai mult slăbiciunea şi lipsa Lui de bunătate, decât dacă nu l-ar fi făcut la 
început. Căci dacă nu l-ar fi făcut, nu ar fi fost cineva care să vadă slăbi- 
ciunea Lui. Dar odată ce l-a făcut şi l-a creat ca să existe, era cu totul fără 
înţeies să se piardă lucrul Său şi mai ales sub ochii Săi ca ai Celui ce l-a 
făcut. Deci nu putea să lase pe oameni să fie stăpîniţi de stricăciune, căci 
acest lucru era necuvenit şi nepotrivit cu bunătatea lui Dumnezeu. 


VII 


Dar aşa cum nu trebuia să se întimple aceasta, tot aşa nu se potrivea 
cu Dumnezeu nici contrarul, adică să Se arate Dumnezeu mincinos în 
legea cu privire la moarte. Căci era necuvenit ca pentru folosul şi menți- 
nerea noastră să Se arate mincinos Dumnezeu, Părintele Adevărului?” 
Deci ce trebuia să se întîmple, aşa stînd lucrurile? Sau ce trebuia să facă 


Dumnezeu? Să ceară oamenilor să se pocăiască pentru neascultare? 
Aceasta ar fi fost potrivit cu Dumnezeu, ar zice cineva, spunînd că pre- 
cum prin neascultare au ajuns în nestricăciune, aşa prin pocăință ar fi 
ajuns iarăşi la nestricăciune. Dar pocăința nu împlinea ceea ce era potri- 
vit cu Dumnezeu, căci E] s-ar fi arătat şi în acest caz mincinos, nelă- 


puternică a omului cu Dumnezeu prin Cuvîntul să se desființeze. Dumnezeu S-ar fi dove- 
dit că Se lasă biruit de diavol. Deci trebuia să găsească un mijloc şi mai măiestrit în dejuca- 
rea măiestriei diavolului de a distruge opera lui Dumnezeu. Se aştepta ca Dumnezeu să 
găsească acest ceva şi mai măiestrit, ţinînd seama de măiestria pusă în alcătuirea fiin- 
ței omeneşti, ceva care să cîştige complexa ființă omenească mereu însetată de infinit, 
a cărei amăgire şi diavolul s-a folosit de o măiestrie deosebită. 
ii a: Au fost făcuţi pentru dialog. Dumnezeu a voit să fie în dialog cu noi, să nu fie pără- 
t de noi. 

21 a. Nu s-ar îi cuvenit să fie menținut omul printr-un dialog mincinos al omului cu 
Dumnezeu, sau fără un dialog. Căci aceasta nu-i putea comunica acestuia viața. Un dialog 
mincinos produce întîi stricăciunea şi moartea spirituală, apoi, ca urmare, şi pe cea tru- 
pească. Pretîndu-se la un dialog mincinos cu oamenii, Cuvîntul însuşi ar fi devenit minci- 
Nos, sau i-ar fi lăsat pe oameni să viețuiască fără un dialog cu El. Puterea Lui s-ar fi arătat 
cu totul slabă. Oamenii ar fi arătat că nu sînt prin Dumnezeu. Dar oamenii suferă cînd nu 
se simt prin răspunderea lor în dialog cu Cuvintul cel Prea Puternic. În minciună nu mai e 
nici Raţiune, nici Cuvînt. Dacă adevărul se arată în Cuvînt, minciuna nu mai este ade- 
vărat Cuvînt, deci nici Raţiune. De aceea a avut dreptate evanghelistul Ioan să identifice 
pe Dumnezeu cu Cuvîntul şi pe Acesta cu Rațiunea. Dumnezeu e un Tată al cărui Fiu 
e totodată Cuvintul. Căci cui se mărturiseşte cineva mai sincer decit fiului său? De 
aceea Fiul şi Cuvîntul e din veci împreună cu Tatăl. Dumnezeu nu e întîi un adînc care nu 
ştie de Sine. Iar ştiind de Sine, Se comunică pe Sine Fiului Său şi Sieşi, prin Fiul iubit şi 
Cuvintul Său. 

sîndu-i pe oameni sub stăpînirea morții. Pe de altă parte, pocăința nu 
putea să-i ridice pe oameni din cele ale firii", căci face să înceteze doar 
păcatul. Dacă ar fi fost deci numai păcatul şi nu şi stricăciunea ca urmare 
a lui, ar fi fost de ajuns pocăința. Dar odată ce, după călcarea ce a pre- 
mers, oamenii erau stăpîniți de stricăciunea cea după fire şi erau dezbră- 
caţi de harul de a fi după chipul lui Dumnezeu, ce trebuia să se întîmple 
altceva? Sau, de cine era nevoie pentru readucerea acestui har, dacă nu 
de Cuvintul lui Dumnezeu, Care a făcut la început toate, din cele ce nu 
sînt? Căci era propriu Lui să aducă iarăşi pe cel stricăcios la nestrică- 
ciune”* şi să împlinească pentru toți ceea ce se cuvenea în fața Tatălui. 
Căci fiind Cuvîntul Tatălui şi fiind mai presus de toate, era firesc că 
numai El avea puterea să creeze din nou toate” şi să pătimească pentru 
toți şi să fie pentru toți sol vrednic pe lingă Tatăl?**. 


Capitolul II 
Întruparea Cuvîntului - condiţie a biruinței asupra morții 
şi a dăruirii nestricăciunii i 


VIII 
Din pricina aceasta Cuvîntul netrupesc, nestricăcios şi nematerialnic 
al lui Dumnezeu vine în latura noastră, nefiind departe nici înainte”. Căci 
nici o parte a zidirii nu a rămas goală de El. El le umple pe toate pretutin- 


27 b. Pocăinţa omului rămas în sine însuşi nu-i poate înălța de la stricăciunea proprie 
firii. Numai o nouă comuniune cu Dumnezeu, Care aduce omului puterea Lui, poate să 
ridice pe om din stricăciunea proprie firii lui. Deci trebuia un act din partea lui Dumnezeu, 
care să nu însemne totuşi o simplă retractare a sentinței. Un act prin care să se împli- 
nească sentința morții şi totuşi prin aceasta să se redea omului nestricăciunea. E o logică 
pe care o va relua Anselm de Canterbury: Omul nu putea scăpa de pedeapsă decât supor- 
tînd cineva pedeapsa în locul lui. Dar la sântul Atanasie, cel ce suportă pedeapsa în locul 
oamenilor nu-i scapă numai de o sentinţă externă, ci de o lege internă. Firea supusă stri- 
căciunii prin ieşirea din comuniunea de viață dătătoare a lui Dumnezeu, trebuia să reintre 
în această comuniune suportînd moartea prin cineva care e şi om în legătură cu oamenii, 
dar şi Dumnezeu, Izvorul vieţii. Trebuia învinsă moartea în om prin suportarea ei de către 
unul mai tare ca ea, dar care o poate suporta ca om. > 

27 c. Numai Cel ce a adus pe om la viaţă îl putea.readuce iarăşi la viața adevărată, prin 
revenirea în dialogul nemincinos cu el. Cuvîntul a adus pe om la viaţă restabilind în uma- 
nitatea asumată rațiunea responsabilă. 

28. În aceasta se deosebeşte gîndirea sfîntului Atanasie, de a lui Anselm: Hristos nu 
numai pătimeşte pentru toți, ca să-i scape pe toți de osînda morții, ci îi şi creează din nou, 
din firea Lui omenească, scăpată de moarte prin puterea dumnezeiască şi umplută de 
această putere, pe care prin comuniunea cu frații Săi întru umanitate le-o transmite. Îi 
creează din nou ca fiinţe raţionale şi responsabile în fața Tatălui. 

28 a. El nu numai vorbeşte din nou oamenilor, ci îi ridică şi pe ei în Sine la vorbirea 
responsabilă către Tatăl împreună cu El. Dar vorbirea cea mai responsabilă către Tatăl 
pentru oameni stă în pătimirea Lui pentru ei. 

29. Înainte de întrupare, Cuvîntul-Raţiune era fundamentul unitar al tuturor şi pe 
toate le lega prin raționalitatea şi vorbirea Lui comunicată lor între ele şi cu El. În special 

deni, fiind în acelaşi timp împreună cu Tatăl Său. Dar vine pogorîndu-Se 
cu iubirea Sa de oameni şi cu arătarea Sa””. Căci, văzînd neamul rațional 
(cuvîntător) pierdut şi moartea împărățind asupra lui prin stricăciune, 
văzînd ameninţarea cu stricăciunea de pe urma neascultării stăpînind 
asupra noastră şi că nu se cuvenea să se înlăture legea (morții) înainte de 
a se împlini, văzînd că nu avea nici un înțeles să se piardă cele ce El însuşi 
crease”, mai văzînd şi răutatea covîrşitoare a oamenilor, care crescuse 
pe încetul împotriva lor înşişi, încît ajunsese de nesuferit şi, în sfîrşit, 
văzînd că toți oamenii erau supuşi morții, - S-a milostivit de neamul 
nostru şi S-a îndurat de neputința noastră. Şi pogorînd la stricăciunea 
noastră şi nesuferind stăpînirea morții prin care se pierdea ceea ce a 
făcut şi se nimicea lucrul Tatălui Său privitor la oameni, Îşi ia trup, un 
trup care nu e străin de al nostru. Căci nu a voit să fie simplu în trup, nici 
fiu a voit să se arate numai. Căci ar fi putut, dacă ar fi voit, să-Şi facă ară- 
tarea Sa printr-un alt trup mai mare?*. Ci îl ia pe al nostru, şi pe acesta nu 
în chip simplu, ci din Fecioară neprihănită şi neîntinată şi neştiutoare de 
bărbat (1 Petru, 1, 18), un trup curat şi cu adevărat străin de unirea femeii 
cu bărbatul. Căci fiind puternic şi făcător al tuturor, Îşi pregăteşte El 
însuşi în Fecioara trupul ca templu şi Şi-l face propriu, ca pe o unealtă 
(organ)*, făcîndu-se cunoscut şi locuind în el. Şi astfel, luînd din cele ale 


pe oameni îi lega de Sine prin răspunderea lor faţă de El. Dar legătura aceasta slăbise din 
re alipirii oamenilor la suprafața mai puţin luminată de raţionalitaţea unitară a lucru- 
or şi a lor proprie. De aceea Raţiunea-Subiect cuvîntător suprem - Îşi asumă Ea însăşi 
faţiunea cuvîntătoare şi trupul omenesc, pentru ca să întărească pornind de la El comu- 
e între subiectele raţional-cuvîntătoare umane între ele şi să pună sub lucrarea Sa 
ectă raționalitatea trupului, legînd cu Sine în felul acesta pe toți oamenii pentru o 
Comunicare curată prin trupurile lor. 
„.. 29a. Venind în trup, s-a arătat mai clară prezenţa Lui şi ni s-a făcut mai vădită 
țubirea Lui. 

29 b. Apariţia şi dispariția formelor umane, ca în panteism, este un lucru fără sens. Nu 
se potrivea un Dumnezeu personal, Tată al unui Fiu, Care prețuieşte valoarea persoane- 
lor umane ca pe cea a unor alți fii. 

„29 c. Ar fi fost să-Şi ia un trup mai puternic în fața morții decât al nostru, dar n-ar fi 
învins moartea în trupul nostru. 

30. Folosirea numelui de templu pentru trupul Domnului, după ce Pavel îl aplicase fie- 
cărui trup omenesc (1 Cor., 3, 16, 19), se constată şi înainte de sfântul Atanasie, la Eustatie 
d5 Antiohia (PG 18, 677). Aceasta arată valoarea ce o are trupul omenesc, El e menit să 
fie templu viu al lui Dumnezeu-Cuvîntul şi, în acelaşi timp, organ prin care Dumnezeu cel 
fntrupat vorbeşte şi lucrează aşa cum vorbeşte şi lucrează şi sufletul. Nu numai sufletul 

i -cuvîntător al omului are o relație intimă cu Dumnzeu-Cuvîntul, ci şi trupul, prin 
care sufletul raţional vorbeşte şi lucrează. Prin trup se revelează sufletul rațional-cuvîn- 
tător, dar prin suflet Se revelează lucrînd şi vorbind Cuvîntul lui Dumnezeu. Relaţia 
aceasta intimă vine din faptul că între raţiunea-subiect a sufletului şi i raționalitatea-obiect 
a trupului este o misterioasă inarticulare. Ele țin împreună, cum ţin î împreună Logosul ca 
Subiect şi rațiunile Lui despre lucruri. Omul e după chipul Logosului în ambele privințe. 

'Trupul participă la calitatea de subiect a sufletului şi acesta nu se poate manifesta decit 
prin raționalitatea trupului legată de cea a cosmosului. Dumnezeu-Cuvintul, Izvorul: 
cuvintelor, Cuvîntătorul prin excelenţă a! tuturor cuvintelor în mod nesonor, Se face 

noastre un trup asemenea celui al nostru, l-a predat morții pentru toți, 
pentru că toți erau supuşi stricăciunii morții, aducîndu-l (jertfă) Tatălui:*. 
Şi o face aceasta cu iubire de oameni, pentru ca, murind toți în El (Rom., 
6, 8), să se desființeze în El legea stricăciunii oamenilor“ (adică, împlinin- 
du-se şi istovindu-se în trupul Domnului pînă la capăt puterea ei, să nu 
mai aibă putere împotriva oamenilor asemănători)“, şi să întoarcă spre 
nestricăciune pe oameni, întorşi odinioară spre stricăciune, şi să-i ducă 
din nou din moarte la viață mistuind, prin trupul pe care Şi l-a însuşit şi 
prin harul învierii, moartea lor, asemenea unei trestii mistuite de foc”. 


IX 


Căci ştiind Cuvîntul că nu se putea desființa altfel stricăciunea oame- 
nilor decît prin moarte, dar nu era cu putinţă să moară Cuvîntul, odată ce 
era Însuşi Fiul cel nemuritor al Tatălui, Îşi ia un trup în stare să moară, 
pentru ca acesta, împărtăşindu-se de Cuvîntul Cel peste toate să Se facă 
în stare să moară pentru toți, dar prin Cuvîntul ce locuia în EI să rămînă 


nestricăcios şi drept urmare să înceteze la toți stricăciunea, prin harul 


învierii". 


Subiectul cuvintelor omeneşti sonore. Dar ca trupul să fie al Lui şi cu totul dăruit lui 
Dumnezeu îl ia din Fecioară. 

30 a. E] jertfeşte trupul nostru, făcîndu-l uneaită ascultătoare a Sa şi a raţiunii cuvîn- 
tătoare umane din prima clipă a începutului formării Lui ca om. El primeşte şi moartea 
căreia îi erau supuşi toţi, dar, întrucît o primeşte voluntar, ea e în acelaşi timp o dăruire a 
Lui ca om Tatălui. Aci moartea nu mai e o exclusivă întindere a nimicului, nimicul e 
înfruntat şi biruit de tăria vieții arătate în iubirea jertielnică, prin moartea primită ca 
jerttă, deci prin putere se învinge moartea ca putere a nimicului. Prin aceasta uneşte rațiu- 
nea umană şi raționalitatea trupului omenesc deplin cu Tatăl, aşa cum era unit şi EI ca Fiu 
fiinţial al Tatălui cu Tatăl. Prin aceasta umple sufletul şi trupul Său omenesc de toată pute- 
rea dumnezeiască ce-l vine Lui veşnic din Tatăl. 

31. Unit ființial cu noi toţi în umanitate, moartea Lui poate fi însuşită de toţi prin 
comuniune, dar moartea Lui fiind în acelaşi timp dăruire Tatălui e şi o eliberare de păcat şi 
o umplere de puterea dumnezeiască, ea are acest efect pentru toți. Depinde numai de ei 
să-şi însugească cu voia această putere aflată în ea. 

32. În trupul Domnului, cu care erau legate prin fire virtual trupurile tuturor, s-a 
împlinit legea morții şi a stricăciunii ce duce la ea, intrată în trupul omenesc după despăr- 
țirea de Dumnezeu; dar s-a împlinit oarecum istovindu-şi puterea. Căci moartea Lui fiind, 
prin lipsa Lui de păcat, şi o dăruire lui Dumnezeu, legea morţii a fost învinsă în El. 

33, Trupul înviat al Domnului era plin de focul dumnezeiesc, sau al Duhului din sufle- 
tul Lui, cum se spune în cîntările de la Duminica Tomii. Acest foc, care e însăşi puterea de 
viață a dumnezeirii, a biruit slăbiciunea trupului care-l supunea stricăciunii; dar a biruit 
această stricăciune nu fără a fi întărit voinţa Sa omenească de a nu se lăsa stăpinit de slăbi- 
ciunea afectelor, care întreţin stricăciunea trupului şi duc la moartea definitivă. 

34. Trupul luat de Hristos, fiind trupul Cuvântului, care e purtătorul tuturor, poate 
muri pentru toți, dar tot pentru acelaşi motiv poate să rămînă şi nestricăcios şi să învie şi 
să răspîndească peste toți puterea învierii. Evanghelia ne spune că în cele trei ore de ago- 
nie a Domnului s-a întunecat tot pămîntul (Matei, 27, 45). Ordinea rațională în care lucea 
Raţiunea-Subiect a Cuvîntului s-a întunecat de moartea care umbrea prin ea, ca un somn, 
cum spun sfinții părinţi, conştiinţa Lui umană şi ar fi umbrit conştiinţa tuturor oamenilor 

Deci aducând prin moarte, ca un dar sfint şi ca o jertfă liberă de orice 
pată, trupul pe care l-a luat, a depărtat îndată, de la toţi cei asemenea 
Lui, moartea, prin aducerea ca dar a trupului celui asemenea cu cel al 
lor **. Căci întrucît Cuvîntul lui Dumnezeu era mai presus de toți, aducîn- 
du-Şi templui Său şi organul trupesc ca preț, a plătit prin moarte în mod 
cuvenit datoria pentru toţi”. Şi fiind prin trupul asemănător unit cu toți, 
Fiul nestricăcios al lui Dumnezeu i-a îmbrăcat în mod cuvenit pe toți cu 
nestricăciune prin făgăduinţa învierii“. Astfel nu mai este în ei stricăciu- 
nea, datorită Cuvîntului ce locuieşte în ei printr-un singur trup. Căci, aşa 
după cum intrînd un mare împărat într-o cetate mare şi locuind în vreuna 
din casele din ea, întreaga cetate se învredniceşte de mare cinste-şi nu 
mai e atacată de vreun duşman sau tilhar pentru a o nimici, ci se învred- 
niceşte mai degrabă de toată îngrijirea din pricina împăratului" care 
locuieşte într-o casă din ea, la fel s-a petrecut şi cu Împăratul tuturor. 
Căci venind în țara noastră şi locuind într-un trup asemenea cu al celor- 
lalți, toată uneltirea vrăjmaşilor împotriva oamenilor şi toată stricăciunea 
morții, puternică odinioară, a încetat**. Dar neamul omenesc s-ar fi pier- 
ut dacă Stăpînul şi Mintuitorul tuturor, Fiul lui Dumnezeu, n-ar fi venit 
pentru a pune capăt morții. 


zi X 


” Se cuvenea cu adevărat bunătăţii lui Dumnezeu să săvîrşească acest 
lucru mare. Căci dacă un împărat care zideşte o casă sau o cetate nu pri- 
veşte nepăsător războirea ei de către tilhari prin lipsa de grijă a locuitori- 
lor, ci apără şi izbăveşte lucrul făcut de el, necăutînd la nepăsarea locuito- 


dacă ar fi fost trează şi ar fi putut cunoaşte ceea ce se petrece. Ceva din moartea suportată 
de Raţiunea-Subiect a tuturor prin trupul asumat se întindea peste toate. Dar oamenii 
erau prea morți cu sufletul ca să simtă această moarte eliberatoare de moarte. O vor simţi 
mai tirziu actualizînd-o pentru ei cei ce vor crede în EI (Gal., 3, 19-20). Cuvîntul puternic 
trezind puterea răspunderii în sufletul omenesc asumat, această putere se întindea şi 
asupra trupului. 

34 a. Trupul întărit în sfințenie prin responsabilitatea trezită în suflet, aducîndu-se în 
curăție Tatălui, învinge moartea. 5 

"85. Plata acestui preţ pentru toți prin moarte nu are numaidedât un înţeles juridic, sau 
numai un înţeles juridic. El a înviat pentru toţi, pentru că nu se putea scăpa de stricăciune, 
decit trecîndu-se prin moartea trupului Său. Dar ei, deşi mureau toţi, nu scăpau propriu 
zis de moarte prin moartea lor, ci mergeau la moartea veşnică. Numai lisus trecînd, ca şi 
ei, prin moarte, şi anume trecînd prin ea pentru toţi ca Unul ce era şi Dumnezeul tuturor, 
i-a scăpat pe toți în El de stricăciune şi de moarte, plătind în locul lor datoria morții. I-a 
scăpat fiind de o ființă cu ei ca om, dar şi Dumnezeu. 

38. Nestricăciunea deplină o au deocamdată oamenii numai virtual în făgăduinţa 
învierii. Dar ea a început să-şi pună o bază în ei prin unirea lor cu Hristos cel înviat, încă în 
viața aceasta. În suflet Raţiunea-Subiect suprem restabileşte rațiunea-subiect în puterea 
ei care pregăteşte prin curăţie şi trupul pentru învierea întru slava luminii. 

36 a. Dar între trupurile oamenilor şi între ele şi al lui Hristos este o legătură inte- 
rioară prin deofiinţimea lor, cum nu e între casele dintr-o cetate. 

rilor, ci la ceea ce i se cuvine lui să facă, cu atit mai virtos Dumnezeu, 
Cuvintul Prea Bunului Tată, nu a trecut cu vederea neamul omenesc 
făcut de El, căzut în stricăciune. Ci a înlăturat, prin aducerea trupului 
Său, moartea ce se lipise de acesta, iar negrija lor a lecuit-o prin învăță- 
tura Sa, îndreptind toate ale oamenilor prin puterea Sa. Acestea le poate 
vedea cineva mărturisite şi de bărbaţii teologi” ai Mintuitorului însuşi, 
dacă citeşte scrierile lor. Căci aceia zic: «Dragostea lui Hristos ne sileşte 
să socotim aceasta, că dacă Unul a murit pentru toți, atunci toți au murit. 
Şi Ela murit pentru toţi, ca noi să nu mai viețuim nouă, ci Celui ce a murit 
şi a înviat pentru noi» (II Cor., 5, 14) din morţi, Domnului nostru Iisus 
Hristos. Şi iarăşi: «Pe lisus, Cel ce a fost micşorat puţin sub îngeri, Îl 
vedem, pentru patima morții, încununat cu slavă şi cinste; căci prin harul 
lui Dumnezeu a gustat moartea pentru toți» (Evr., 2, 9). 

Apoi arată şi pricina pentru care nu trebuia altul decit Însuşi Cuvîntul 
lui Dumnezeu să Se întrupeze, zicînd: «Căci 1 se cădea Aceluia, pentru 
Care şi prin Care sînt toate, să desăvîrşească prin pătimire“ pe Căpete- 
nia mîntuirii lor, pe Cel care a ridicat pe mulţi fii la slavă» (Evr., 2, 10). lar 
prin aceasta se arată spunînd că nu putea să ridice altcineva pe oameni 
din stricăciunea ce s-a ivit, decât Cuvîntul lui Dumnezeu care i-a făcut şi la 
început pe ei. i _ a SR. i 

Dar ei spun şi că Cuvîntul a luat trup spre a-l jertfi pentru trupurile 
asemănătoare. Căci zic: «Deci, de vreme ce copiii s-au făcut părtaşi sîn- 
gelui şi trupului, S-a împărtăşit şi El de ele, ca să surpe prin moarte stă- 
pînirea morții, adică pe diavolul, şi să-i izbăvească pe aceştia pe care frica 
morții îi făcea să trăiască tot timpul în robie» (Evr., 2, 14-15). Căci prin 
jertia trupului Său a pus sfirşit legii privitoare la noi şi a înnoit începutul 
vieții noastre**", dindu-ne nădejdea învierii. Pentru că de vreme ce moar- 
tea stăpînea peste oameni pornind de la oameni, desființarea morții şi 
învierea spre viață s-au făcut şi ele prin întruparea lui Dumnezeu Cuvîn- 
tul”. O spune aceasta purtătorul-de-Hristos-bărbat, zicînd: «Că de 


37. «Teologii» sînt pentru sfintul Atanasie totdeauna sfinții apostoli. 

38. Încă stintul apostol Pavel a văzut cum prin pătimirea însăşi S-a desăvârşit ca om 
Hristos, devenind Căpetenia mintuirii şi conducînd pe mulți oameni la starea de fii ai 
"Tatălui şi deci la slava de fraţi ai Lui. În pătimirea Sa, Domnul Şi-a arătat puterea răbdării 
și elanul dăruirii de Sine către Tatăl. De aceea S-a desăvirşit prin ea, scăpînd trupul de 
moarte. Pătimirea ca tărie răbdătoare din iubire e contrară pasiunilor ca semne agitate ale 
slăbiciunii, ale stării de robie a firii. Pătimirea ca tărie răbdătoare primeşte slăbiciunea 
adusă în fire de patimile păcatului, dar o şi înfruntă şi o biruieşte. A răbda slăbiciunea nu 
prin cedare plăcută, sau nu pentru că nu ai puterea să i te opui, ci printr-o tărie care o 
suportă ca să se arate mai tare ca ea, e un mijloc dea o birui. 

38 a. A pus nu numai un al doilea început vieții noastre, asemenea celui dat lui Adam, 
ci un început deosebit de acela, cu totul nou față de acela, ca o rădăcină cu o sevă ce 
poate să nu se mai usuce. 

39. Prin trupuri a venit în oameni moartea şi s-a prelungit. Trebuia ca tot prin cineva 
purtînd trup să fie suportată moartea pentru a fi biruită şi să se transmită şi celorlalți 


TRATAT DESPRE ÎNTRUPAREA CUVINTULUI 


vreme ce printr-un om a intrat moartea, printr-un om a venit şi învierea 
morților. Că precum în Adam toți mor, aşa în Hristos toți se vor face vii» 
şi cele următoare (1 Cor., 15, 21-22). Căci acum nu mai murim ca nişte 
osîndiți, ci aşteptăm ca nişte ridicaţi (din moarte) învierea de obşte a tutu- 
ror «pe care o va arăta la timpul cuvenit» (| Tim., 6, 15) Dumnezeu, Cei 
care a lucrat-o şi a dăruit-o. 

Acesta e primul motiv al întrupării Mîntuitorului. Dar binecuvîntatul 
motiv al bunei Lui veniri la noi o poate cunoaşte cineva şi din cele ce 
urmează. 


Capitolul III 
Întruparea Cuvîntului - 
refacere a omului zidit «după chipul» lui Dumnezeu 
"şi dar al cunoştinței mai presus de fire 


XI 


Dumnezeu, Cel care are toată stăpînirea, cînd a făcut neamul oameni- 
lor prin Cuvîntul Său, a văzut şi slăbiciunea firii lor; a văzut anume că 
aceasta nu va fi în stare să cunoască prin ea însăşi pe Făcătorul, nici să 
dobîndească înțelegerea Lui, de vreme ce El este nefăcut, iar făpturile 
sînt făcute, şi EI este netrupesc, iar oamenii s-au plăsmuit jos, în trupuri; 
şi că peste tot e mare lipsa de putere a celor făcute, pentru înțelegerea şi 
cunoştinţa Celui ce le-a făcut. De aceea, milostivindu-Se iarăşi de neamul 
6inenesc, ca Unul ce e bun, nu i-a lăsat'pe ei deşerţi de cunoştinţa Lui, ca 
să nu le fie fără de folos existenţa însăşi“. Căci ce folos ar avea cei creaţi, 


Piruinţa asupra ei prin înviere. Prin trupuri se transmite celor slăbiți de păcat stricăciunea 
gi moartea; prin trupul Celui ce are viața nemuritoare se transmite lor biruința asupra 
morţii şi învierea. Prin trup comunică omul cu oamenii; prin trup comunică Fiul lui Dum- 
nezeu cu oamenii. Dar oamenii îşi comunică unii altora prin trup stricăciunea şi moartea; 
Cuvintul lui Dumnezeu le comunică puterea prin care a biruit moartea şi învierea. Prin 
trup se face păcatul; prin trup se biruieşte păcatul. Deplina comunicare între Dumnezeu şi 
oameni, ca să le transmită Dumnezeu acestora viața Lui nemuritoare, nu se putea face 
decit tot numai prin trup. Nimic nu arată mai mult însemnătatea de neînlocuit a trupului 
decit încadrarea lui în solidaritatea de destin a tuturor oamenilor, în despărțirea şi unirea 
lor prin trup cu Dumnezeu. ; . 

40. Existenţa fără cunoştinţa despre ea, fără conştiinţă este fără folos, este fără sens. 
Existența deplină trebuie să aibă şi un sens. Dacă ar exista numai lucrurile şi animalele 
lipsite de conştiinţă, ele n-ar avea nici un sens. Ele capătă sens prin faptul că sînt cunos- 
cute de om şi ajută la menţinerea omului ca ființă sufletesc-trupească şi la îmbogățirea 
cunoştinţei lui cu raţiunile lor înrădăcinate în infinitatea lui Dumnezeu. Dar dacă lumea îşi 
primeşte sensul în conştiinţa omului, aceasta trebuie să dureze etern. Dacă n-ar dura 
etern, sau s-ar succeda conştiinţă după conştiinţă doar pînă la sfîrşitul pămîntului, n-ar 
avea rost nici conştiinţa omului, sau cunoaşterea de către el a lucrurilor fără conştiinţă. 
Dar o conştiinţă umană durînd etern trebuie să progreseze în cunoaşterea unui conținut 
spiritual infinit şi etern. Şi acesta nu e decât în Dumnezeu.'O lume chiar infinită spaţial, 
neavînd în ea decit nişte legi uniforme, nu poate oferi omului un conţinut mereu nou, ci 
l-ar plictisi prin conţinutul mereu identic şi mărginit al legilor. 

dacă nu ar cunoaşte pe Făcătorul lor“? Sau cum ar îi raționali, necunos- 
cînd pe Cuvîntul (Rațiunea) Tatălui, în Care s-au şi făcut“? Căci nu s-ar 
deosebi deloc de cele neraționale (necuvîntătoare), dacă nu ar cunoaşte 
nimic mai mult decit cele din jurul pămîntului. Şi de ce i-ar mai fi făcut 
Dumnezeu pe aceştia, dacă n-ar fi voit să fie cunoscut de ei“? Deci ca să 
nu se întîmple aceasta, Dumnezeu fiind bun îi face părtaşi de chipul 
Domnului nostru lisus Hristos şi-i zideşte după chipul şi asemănarea 
Lui“, ca, printr-un astfel de har, cunoscând chipul, adică pe Cuvîntul 
Tatălui, să poată să dobîndească prin E] înțelegerea Tatălui şi cunoscînd 
pe Făcătorul să trăiască viața mulțumită şi cu adevărat fericită. 

Dar oamenii ajunşi fără de minte au nesocotit harul dat lor şi prin 
aceasta au întors atît de mult spatele lui Dumnezeu şi au tulburat atît de 
mult sufletul lor, încît nu numai că au uitat de cunoştinţa de Dumnezeu 
şi şi-au plăsmuit alți zei în locul lui Dumnezeu — căci au făurit idoli în locul 
adevărului şi au cinstit mai mult cele ce nu sînt în locul lui Dumnezeu Cel 
ce este“, slujind făpturii în locul Făcătorului -, dar ceea ce e cel mai rău, 
au mutat cinstirea, de la Dumnezeu, la lemne, la pietre şi la toată materia, 
şi la oameni. Ba au mers şi mai departe de acestea, precum s-a spus 
înainte. Au mers atît de departe în lipsa lor de evlavie, că au crezut în 


draci şi i-au dat drept dumnezei, împlinind poftele lor. Căci aduceau 


41. Dacă existenţa fără cunoştinţă e fără sens, cunoştinţa care dă adevăratul sens făp- 
turilor este cunoaşterea lui Dumnezeu de către oameni. Numai cunoştinţa Celui infinit ca 
Persoană poate să țină mereu treaz interesul oamenilor de a cunoaşte. Chiar cunoaşterea 
lucrurilor n-ar da un sens deplin existenței umane, dacă prin ele n-ar cunoaşte pe Dum- 
nezeu cel infinit, mereu nou şi bun în comunicarea Lui. 

42. Cei ce cunosc, cunoscând în mod rațional, n-ar putea cunoaşte Realitatea infinită 
dacă ea n-ar fi rațională. Propriu-zis, dacă numai setea de a cunoaşte Rațiunea infinită îi 
înie şi le dă un sens, înseamnă că Ea şi există de fapt. Din Ea le vine puterea de a exista, 

ia de a exista. În rațiunea care nu se oboseşte de a cunoaşte şi în cuvîntul care nu 
oboseşte de setea de a comunica, este dată o infinitate potenţială prin participare la Raţiu- 
nea sau la Logosul şi Cuvîntul infinit, Care nu sînt monotone. 

43. În setea omului de a cunoaşte la infinit e implicată voința Raţiunii personale infi- 
nite, nemonotone, de a fi cunoscută. Căci numai o persoană se prezintă ca cea a cărei 
cunoaştere nu poate fi terminată niciodată şi ca cea care se poate comunica cu viaţa ei 
iubitoare la infinit. Cu atît mai mult Persoana dumnezeiască, infinită prin Ea însăşi natura 
ei din veci. 

44. Sfintul Atanasie vede în Fiul chipul Tatălui, iar în om, pe cel făcut «după chipul» 
Tatălui, adică conform cu Cuvîntul. Iar «după chipul» constă în a cunoaşte chipul Tatălui, 
sau pe Cuvintul, deci a fi în legătură cu El. E făcut rațional, ca să cunoască la nesfirşit 
Raţiunea nesfirşită după care este făcut. Dar nu pentru Sine a voit Rațiunea supremă şi 

nită să fie cunoscută, ci pentru sporirea neîncetată a omului în spiritualitate. Iar prin 
Fiul omul cunoaşte pe Tatăl. Căci Fiul ca Raţiune e supremul cunoscător şi oglinda adîncu- 
lui infinit al Tatălui. lar cunoaşterea aceasta e viața. Cine nu cunoaşte neîncetat nu mai 
are pentru ce trăi. Nu mai vede nici un sens în viață. Cine nu cunoaşte pe Cuvintul cel infi- 
nit gi nu comunică cu El nu poate trăi veşnic, căci nu are pentru ce. Numai participînd la 
Rațiunea supremă are omul rațiune cunoscătoare, mereu însetată de sporirea cunoaşterii. 

45. Idolii socotiți ca dumnezei sînt produse ale naturii. Aceşti dumnezei neexistind, cei 
ce se închină lor se închină nimicului. Ei pot prilejui doar cunoştinţa finită a naturii. 

jertfe de animale necuvintătoare şi săvirşeau junghieri de oameni, pre- 
cum s-a spus mai înainte, spre a-şi împlini datoriile față de aceia, umplin- 
du-se şi mai mult în patimile scelerate ale acelora. De aceea se învățau la 
ei şi magiile; şi vrăjitoriile amăgeau pe oameni în ţinuturile lor și toți 
puneau pe seama stelelor şi tuturor celor de pe cer pricinile facerii şi ale 
existenţei lor, necugetînd la nimic altceva decît la cele ce se vedeau. Şi toţi 
erau plini de necredinţă şi de nelegiuire. Singur Dumnezeu nu era cunos- 
cut şi Cuvîntul Lui, măcar că nu Se ascundea pe Sine din fața oamenilor, 
nici nu le dădea o cunoştinţă simplă despre Sine, ci o desfăşura în chip 
felurit şi prin multe lucruri. 
XI 
„ Le-ar fi fost:de ajuns harul de a fi după chipul lui Dumnezeu-Cuvîntul, 
ca să-L, cunoască“*. Dar Dumnezeu, cunoscând slăbiciunea oamenilor, a 
văzut de mai înainte şi nepăsarea lor. Şi a ştiut că de nu se vor lenevi să 
cunoască pe Dumnezeu prin ei înşişi, vor putea să cunoască pe Făcătorul 
din lucrurile zidirii. Dar de vreme ce nepăsarea oamenilor cobora treptat 
spre cele tot mai rele, Dumnezeu S-a gândit încă mai înainte la această 
slăbiciune a lor, trimițîndu-le Legea şi proorocii (Rom., 3, 21), care 
puteau fi cunoscuţi de ei, ca, chiar de le-ar fi lene să privească la cer şi să 
cunoască pe Făcătorul, să aibă învățătura Lui aproape de ei. Căci oame- 
nii pot învăţa mai de-a dreptul de la oameni despre cele înalte. 
Deci le era cu putinţă ca, privind la mărirea cerului şi cunoscînd armo- 
nia zidirii, să cunoască pe Cîrmuitorul ei, pe Cuvîntul Tatălui, Care prin 
„purtarea de grijă a tuturor le făcea cunoscut tuturor pe Tatăl şi Care le 
mişca pe toate, ca prin El toți să cunoască pe Dumnezeu. Sau dacă se 
leneveau în aceasta, le era cu putinţă să se întîlnească cu sfinţii prooroci şi 
să afle de la ei despre Dumnezeul Făcător al tuturor, despre Tatăl lui 
'Hristos; şi că credința în idoli e necredință şi lipsită de orice evlavie. Le 
era cu putinţă ca, cunoscând Legea, să se oprească de la orice nelegiuire şi 
:să trăiască o viaţă de virtute. Căci Legea nu era numai pentru iudei, nici 
prorocii nu au fost trimişi numai pentru ei, ci, fiind trimişi la iudei, au 
fost prigoniţi de aceştia, dar au fost pentru toți o şcoală sfintă a cunoştin- 
ței de Dumnezeu şi a viețuirii duhovniceşti. Dar cu toate că bunătatea lui 
Dumnezeu şi iubirea Lui de oameni a fost aşa de mare, totuşi oamenii, 
biruiți de plăcerile lor de-o clipă şi de nălucirile şi amăgirile pricinuite 
de draci, nu s-au învoit cu adevărul, ci s-au îndopat cu şi mai multe 
rele şi păcate, încât nu mai păreau să fie raţionali, ci neraționali prin felul 
purtării lor. i 


45 a. Le-ar fi fost de ajuns raţiunea cu setea ei de cunoaştere infinită, ca să cunoască 
existența Raţiunii personale infinite, după al Cărei chip a fost făcut omul. 

XIII 


Făcîndu-se deci oamenii neraționali“ şi amăgirea diavolească 
umbrindu-i de pretutindeni şi ascunzîndu-le cunoştinţa Dumnezeului 
adevărat, ce trebuia să facă Dumnezeu? Să tacă în fața acestor stări aşa 
de nenorocite şi să lase pe oameni amăgiţi de demoni şi să nu-L cunoască 
pe EI? Dar atunci, ce nevoie ar mai fi fost ca omul să fi fost făcut la început 
după chipul lui Dumnezeu? Trebuia mai degrabă ca el să fi fost făcut de la 
început nerațional, decât să fie făcut raţional şi să ducă viaţa animalelor 
necunoscătoare“. Ce nevoie ar mai fi fost să primească de la început o 
cunoştinţă despre Dumnezeu? Dacă nu e vrednic s-o primească acum, 
ar fi trebuit să nu i se dea nici la început. 

Şi ce folos ar avea Dumnezeu-Creatorul, sau ce slavă ar avea El, dacă 
oamenii făcuți de El nu 1 se închină Lui, ci socotesc că alții sînt cei ce i-au 
făcut? În acest caz Dumnezeu i-ar fi făcut pentru alţii si nu pentru Sine“. 
Căci un împărat, chiar dacă e om, nu lasă cetăţile întemeiate de el să se 
supună şi să slujească altora, sau să-şi caute scăparea la alţii; ci le atrage 
luarea aminte prin scrisori şi le trimite solii prin prieteni, iar de e nevoie 
vine el însuşi pentru a-i îndupleca prin prezența sa ca să nu slujească 
altora, ca lucrul făcut de el să apară fără rost. Dar atunci nu Se va arăta cu 
mult mai mult Dumnezeu făpturilor Sale, ca să nu fie rătăcite de la EI şi să 


slujească celor ce nu sînt**? Mai ales că o astfel de amăgire ni se face pri- 


46. «dAoyoBivrov. Tov âvăponev»; a fi rațional înseamnă a fi «după chipul» Raţiunii 
personale supreme, deci persoane care-şi dau seama de sensul vieţii, care stă în viaţa veş- 
nică a persoanei în comuniunea ei fără sfirşit cu Persoana supremă şi cu persoanele 
umane. De la această viețuire rațională omul e atras spre animalitatea unei vieţuiri fără 
sens prin nălucirile şi amăgirile plăcerilor de o clipă, careiii făgăduiesc o fericire care nu e 
fericire adevărată, o existență care e mai degrabă un gol de existenţă. Aceste năluciri aco- 
peră cunoştinţa de Dumnezeu, Cel ce este cu adevărat, şi ca atare e Izvorul vieţii pentru 
cei ce caută comuniunea cu El prin împlinirea voii Lui, şi Care le cere să nu se scufunde în 
piicerile neraţionale ale trupului. Cel prin care a fost făcut omul fiind Cuvîntul, iar omul 

ind făcut după chipul Cuvântului ca să-l răspundă, nu era potrivit Cuvîntului «să 
tacă» şi omului, să nu-l răspundă. 

47. Nu e nici un sens a fi omul raţional, dar a se folosi de rațiune pentru a duce o viață 
asemenea animalelor neraționale. Aceasta înseamnă a nu folosi rațiunea pînă la capăt, 
adică a nu viețui prin ea pentru cunoaşterea sensului vieţii, care constă în eternizarea per- 
soanei printr-o întărire a spiritului din om prin comuniunea dialogică cu Dumnezeu, Spi- 
ritul nemuritor şi Izvorul vieţii. 

48. Dumnezeu nu putea să-i facă pe oameni decit pentru a-L cunoaşte pe EI, pentru a 
fi într-o legătură dialogică responsabilă cu El. Căci numai cunoscîndu-L pe El ca Cel ce 
este cu adevărat şi răspunzîndu-l prin împlinirea voii Lui, omul soarbe din Izvorul vieții şi 
se face părtaş de viața nemuritoare. De dragul oamenilor vrea Dumnezeu ca ei să-L 
cunoască pe EI, stînd în legătură răspunzătoare cu El. De dragul lor i-a făcut cu acest scop. 
Şi numai aşa se realizează ei ca ființe deplin raționale. Iar nerealizîndu-se prin cunoaşte- 
rea sensului existenţei, care constă în eternizarea persoanei umane, existența însăşi apare 
fără rost, desfigurîndu-se. O astfel de existență a oamenilor e nedemnă chiar şi pentru 
Dumnezeu. Creaţia Lui devine absurdă. 

48 a. Cele ascățianal n-au existenţă reală, fac creaţia lui Dumnezeu părută. Din nou 
sfintul Atanasie vede deplina existenţă aşa cum o vrea Dumnezeu în deplina raționalitate. 


TRATAT DESPRE ÎNTRUPAREA CUVINTULUI 


cină de pieire şi cele Ce s-au făcut odată părtaşe de chipul lui Dumnezeu 
nu trebuiau să se piardă. 

Deci, ce trebuia să facă Dumnezeu? Ce altceva decit să înnoiască exis- 
tenţa lor după chipul Său, ca prin acesta să-L, poată cunoaşte oamenii 
iarăşi pe El? Dar aceasta cum s-ar fi putut întîmpla altfel, decît venind 
Însuşi Chipul lui Dumnezeu, Mîntuitorul nostru lisus Hristos? Căci prin 
oameni nu era cu putință, de vreme ce ei au fost făcuţi după chipul Lui”. 
Dar nici prin îngeri, căci ei nu sînt chipuri“. De aceea a venit Însuşi 
Cuvintul lui Dumnezeu, Care în calitate de Chip al Tatălui să poată rezidi 
pe omul cel după chipul Lui. Iar aceasta nu se putea întîmpla dacă nu era 
nimicită moartea şi stricăciunea''. De aceea, pe drept cuvînt a luat El trup 
muritor, ca să poată fi nimicită în El moartea, iar oamenii cei după chipul 
Lui să fie reînnoiţi. Deci nu putea împlini altcineva această trebuinţă decit 
Chipul Tatălui”. 

XIV 

' Căci atunci când un chip înscris în lemn e şters de petele din afară, 
este nevoie să vină din nou cel al căruia este chipul, ca să poată fi înnoit 
chipul în materia aceea. Pentru că materia în care s-a înscris chipul nu e 
aruncată prin ştergerea lui, ci chipul se întipăreşte din nou în ea. La fel şi 
Prea Sfintul Fiu al Tatălui, Cel ce e chipul Tatălui, a venit în locul nostru, 
ca să înnoiască pe omul făcut după chipul Lui şi să-l afle pe cel pierdut, 
prin iertarea păcatelor, precum zice El însuşi în Evanghelie: «Am venit să 
aflu şi să mîntuiesc pe cel pierdut» (Luca, 19, 10). De aceea a spus şi către 
iudei: «De nu se va naşte cineva din nou...» (loan, 3, 6). Prin aceasta nu a 
vorbit despre naşterea din femeie, cum se gîndeau aceia, ci de sufletul 
născut şi zidit din nou, după chipul Lui. 

De vreme ce nebunia idolească şi necredința stăpîneau lumea 
întreagă şi acopereau cunoaşterea de Dumnezeu, cine putea să învețe 
lumea despe Tatăl? Se va spune că omul? Dar nu era dată oamenilor 
putinţa să străbată tot pămîntul de sub soare, nici firii lor să alerge peste 
tot, nici puterea de'a se face vrednici de crezare în privinţa Lui, nici forța 
de a se împotrivi prin ei înşişi amăgirii şi nălucirii demonilor. Căci odată ce 

49. Cel ce este şi el după chipul Altuia, ca şi semenii săi, nu poate înnoi calitatea sa de a 
fi după chipul Aceluia, ci numai Acela însuşi poate face aceasta. 

50. Îngerii nu sînt chipuri după care omul să fie după chipul lor. Ci noi avem ca model, 
ca chip normativ, pe Însuşi Cuvîntul, sau Rațiunea supremă personală, necreată. Nu în 
comunicare cu îngerii avem viața eternă. 

51. Forţa nimicitoare a specificului omului, de existență «după chipul» lui Dumnezeu, 
adică raţional, prin comuniunea fără sfirşit cu Rațiunea personală supremă, e stricăciunea 
şi moartea, sau neființa, care, grefată pe fiinţă, face ființa nedeplin rațională, deci nedeplin 
existentă, prin ieşirea din comuniunea dialogică responsabilă cu Cuvîntul vieţii. Din nou 
sîintul Atanasie identifică existenţa deplină cu raționalitatea deplină, care se păstrează în 
comuniune cu Rațiunea supremă. 

52. Ideea aceasta a sfîntului Atanasie că numai Cuvîntul, ca chip a! Tatălui şi de 


aceeaşi ființă cu EI, ne poate mîntui de moarte, e motivul pentru care el luptă pentru cali- 
tatea de chip al Tatălui, a Fiului întrupat şi de o ființă cu El. 


SYINTUL ATANASIE CEI. MARE 


toți erau răniți şi zăpăciți de amăgirea drăcească şi de deşertăciunea idoli- 
lor, cum ar fi putut convinge vreunul dintre oameni sufletul şi mintea 
celorlalți oameni, cînd nici unul din ei nu putea măcar vedea? lar ceea ce 
nu vede cineva, cum poate învăța pe alţii? 

Dar poate va zice cineva: ajungea zidirea. Dar dacă ar fi ajuns zidirea, 
nu s-ar fi produs atît de mari rele. Căci zidirea exista şi totuşi oamenii se 
înfăşurau în rătăcirea lor în privința lui Dumnezeu. 

De cine era deci nevoie, dacă nu de Cuvintul lui Dumnezeu, Care vede 
şi sufletul şi mintea şi Care mişcă toate în zidire şi prin ele face cunoscut 
pe Tatăl?”. Era propriu Celui ce învăţa despre Tatăl prin purtarea de 
grijă şi frumoasa întocmire a tuturor, să reînnoiască această învățătură:“. 
Dar cum putea face aceasta? Poate va zice cineva că o putea face tot prin 
acelea, deci arătînd iarăşi prin lucrurile zidirii cele privitoare la El. Dar 
această faptă nu mai avea rod sigur. Căci oamenii au trecut odată cu 
vederea acestea, nemaicăutînd în sus, ci plecîndu-şi ochii în jos. De aceea, 
pe drept cuvînt vrînd să folosească pe oameni, vine ca om, luîndu-Şi un 
trup asemănător lor, pentru ca cei ce n-au voit să-L cunoască din purta- 
rea de grijă şi din cîrmuirea tuturor să-L cunoască din cele de jos — înțeleg 
din faptele trupului, adică din faptele săvirşite prin trup — pe Cuvîntul lui 
Dumnezeu în trup şi, prin El, pe Tatăl Lui”. 


XV 


Aşa cum un bun învățător, care are grijă de ucenicii săi, învaţă pe cei 
ce nu se pot folosi de cele mai înalte coborînd la ei prin cele mai simple, la 
fel face şi Cuvîntul lui Dumnezeu, cum zice Pavel: «De vreme ce prin 
înțelepciunea lui Dumnezeu lumea nu a cunoscut prin înţelepciune pe 
Dumnezeu, a binevoit Dumnezeu să mîntuiaşcă pe cei ce cred, prin 
nebunia propovăduirii» (1 Cor., 1, 21). Dat fiind că oamenii, întor- 


53. Cuvîntul întrupat este Cel ce lucrează în creaţiune, înainte şi după întrupare, fiind 
Cuvîntul creator şi providențiator. El cunoaşte mintea şi sufletul, sau gîndurile şi simţirile 
lui, fiind aproape de el. Deci Şi le poate şi însuşi prin întrupare. Dar El mişcă în mod raţio- 
nal toate energiile create, le ține şi le mişcă în ordinea rațională în care le-a creat. De aceea 
şi omul făcut după chipul Lui pune ordine în cele ce-i sînt de trebuinţă din natură. Prin 
raționalitatea lor în mişcare omul poate descifra raţiunile creaţiei, dar prin aceasta nu o 
cunoaşte numai pe ea, ci şi pe Cel ce, ca Subiect creator al acestei raționalităţi, o sus- 
ține şi o mişcă în ordine. Dar El nu e un Logos imanent creațiunii, în sens panteist, ci e Fiul 

ersonal al Tatălui personal, făcînd cunoscut prin Sine, ca prin Cel ce lucrează în crea- 
une, pe Tatăl Său, adîncul-obirşie din care este El, Care a creat prin E] şi conduce toate 
ordine. 

54, Revelația mai presus de fire, adusă prin venirea Cuvântului în trup, nu face decît să 
reînnoiască şi să împrospăteze revelaţia Lui prin natură, arătată în toate lucrurile şi per- 
soanele ca rațiuni şi cuvinte ale Lui. 

55, Ch. Kannengiesser, în ediția acestei lucrări a sfintului Atanasie (Sur Pincarnation 
du Verbe, Sources Chrâtiennes, nr. 199, p. 150-156), face o deosebire între omul care ar fi 
rămas legat de Dumnezeu, dacă n-ar fi căzut, şi omul restaurat în Hristos. Dar el merge 
mult prea departe, silogismul său ducîndu-l la concluzia că nu se poate face o deosebire 
între sufletul omului şi mintea lui. 

cînd spatele contemplării lui Dumnezeu şi avînd ochii scufundaţi în jos 
ca într-un adînc, Îl căutau pe Dumnezeu în cele ale simțurilor, închi- 
puindu-şi ca zei oameni muritori şi demoni, Cuvîntul lui Dumnezeu, 
Mintuitorul nostru comun şi de oameni iubitor, Îşi ia trup şi viețuieşte ca 
om între oameni şi atrage simţurile tuturor oamenilor, ca cei ce cugetau 
că Dumnezeu este în cele trupeşti să cunoască adevărul din faptele ce le 
lucrează Domnul prin trup şi prin El să cugete la Tatăl”. Căci fiind 
oameni şi cugetînd toate cele lumeşti erau atraşi de toate cele spre care se 
îndreptau simţurile lor şi din toate părţile învățau adevărul. De erau 
copleşiți de zidire, o puteau acum vedea mărturisind pe Domnul Hristos; 
iar de era atrasă cugetarea lor de oameni, în aşa măsură că îi putea socoti 
zei, din faptele Mîntuitorului, comparînd faptele Lui şi ale acelora, li se 
arăta că între oameni singur Mîntuitorul e Fiul lui Dumnezeu, cele săvîr- 
şite de ei nefiind asemenea celor făcute de Dumnezeu-Cuvîntul”. Chiar 
de erau robiți de demoni, văzîndu-i pe aceştia alungaţi de Domnul, au 
putut cunoaşte că numai Acesta este Cuvântul lui Dumnezeu şi că demo- 
nii nu sînt zei. Jar dacă mintea lor era preocupată de morți, încît să creadă 
în ei ca în nişte eroi, sau, cum îi numeau preoții, zei, văzînd învierea lui 
“Hristos mărturiseau că acestea sînt minciuni şi că singurul Domn adevă- 
rat este Cuvîntul lui Dumnezeu care a biruit moartea“. De aceea S-a 


şi născut şi a venit ca om şi a murit şi a înviat, tocind şi umbrind prin fap- 
tele Sale cele lăudate ale oamenilor care au fost, ca oriunde ar îi atraşi 
oamenii, să-i înalțe de acolo şi să le facă cunoscut pe Tatăl Său cel adevă- 
rat, precum El însuşi zice: «Am venit să mîntuiesc şi să aflu pe cel pier- 
dut>» (Luca, 19, 10). 


56. Aici sfîntul Atanasie arată adevăratul înţeles al învăţării oamenilor prin trupul 
Dui Hristos. Nu e vorba de o învăţare a lor din experiența unui păcat depăşit, ci dintr-un 
model de trup prin care se vedea curăţia sufletului omenesc şi prin el prezenţa ajutătoare 
a. puterii dumnezeieşti. Hristos le dădea putinţa să sfințească înseşi simţurile obişnuite, 
să hu se ispitească de cele materiale şi de semenii lor ce păcătuiau cu trupul, arătîndu-le 
un trup ce persistă în înfrînare şi văzînd prin el pe Dumnezeu-Cuvîntul. Trupul lor se 
raționaliza, primea putere să se raţionalizeze, privind trupul deplin raționalizat prin 
Rațiunea personală supremă, Care-l asumase. De altfel şi oamenilor din rai li se poruncise 
să se mențină în curăţie şi prin privirea curată cu simţurile la lucrurile firii. Nu ajunge 
numai «credința umilă a fiecărui credincios» în Hristos, ca el să se mîntuiască, ci e necesar 
gi un efort spre menţinerea trupului în înfrânarea de la păcat, după pilda lui Hristos. Altfel 
În ce ne-ar fi ajutat Cuvintul lui Dumnezeu întrupîndu-Se? 

57. Odată ce au cunoscut prin simțuri pe Cuvintul în trup, n-au învăţat numai să se 
silească să-L, urmeze, ci au învăţat, prin comparația celorlalți oameni cu E, să nu-i mai 
socotească zei, iar zidirea de care se minunează o vedeau ca operă a Lui. Deci oriunde 
şi-ar fi îndreptat simţurile, după ce au cunoscut prin simțuri pe Cuvîntul în trup, nimic 
nu-i mai ispitea să le socotească pe cele văzute mai presus de El. Simţurile lor au fost eli- 
berate de această ispită. Simţurile sînt şi ele puteri organizate raţional, prin care rațiunea- 
subiect poate sesiza raţiunile lucrurilor. 

58. Cum ar fi zei cei ce n-au putut învia? Ei arătau prin aceasta că nu sînt dumnezei. 
Întrucît singur Hristos a înviat, vedeau că singur El este Dumnezeu. 


XVI 


Deci odată ce a căzut cugetarea oamenilor în cele supuse simţurilor, 
Cuvintul S-a pogorit pe Sine ca să Se arate prin trup, pentru ca să 
întoarcă spre Sine ca om şi să îndrepte simțurile lor spre Sine***; şi aşa 
văzindu-L, aceia pe El ca om, să se convingă prin faptele săvîrşite de El că 
este nu numai om, ci şi Dumnezeu şi Cuvîntul şi Înţelepciunea adevăra- 
tului Dumnezeu. 

Aceasta voind să o arate şi Pavel, zice: «Înrădăcinaţi şi întemeiaţi în 
iubire, să puteţi înțelege cu toți sfinţii care este lărgimea şi lungimea şi 
înălțimea şi adîncimea şi să cunoaşteţi dragostea lui Hristos ce covîrşeşte 
cunoştinţa, ca să vă umpleţi de toată plinătatea Lui» (Efes., 3, 17-19)*. 
Căci Cuvîntul Se întinde pe Sine pretutindeni, şi sus şi jos şi în adîncime 
şi în înălțime: sus, în zidire, jos, în întrupare, în adîncime, în iad, în lăr- 
gime, în lume; toate le umple de cunoştinţa Sa”. De aceea nu a adus 
îndată ce a venit jertfa cea pentru toți, predînd trupul Său morţii şi înviin- 
du-l şi prin aceasta făcîndu-Se nevăzut. Ci S-a arătat o vreme, rămînînd 
văzut în trup şi săvîrşind astfel de fapte şi făcînd semne care-L făceau 
cunoscut nu ca om, ci ca Dumnezeu Cuvîntul. Căci în două feluri ne-a 
dovedit Miîntuitorul iubirea Sa de oameni: pe de o parte, a nimicit moar- 
tea şi ne-a reînnoit; pe de alta, fiind nearătat şi nevăzut, S-a arătat şi S-a 
făcut cunoscut” prin fapte, ca fiind Cuvîntul Tatălui, Cîrmuitorul şi 
Împăratul tuturor. 


Capitolul IV 
Valoarea mîntuitoare a întrupării Cuvîntului 


XVII 
Căci nu a fost închis în trup; nici fiind în trup, lipsea din altă parte. Nici 
nu mişca trupul spre ceva, lăsînd ţoate celelalte goale de lucrarea şi de 
purtarea Lui de grijă. Ci, minune covirşitoare fiind, Cuvintul nu era 
cuprins de ceva în chip deosebit; ci mai degrabă le cuprindea El însuşi pe 
toate. Şi precum, deşi este în toată zidirea, este în afară de toate după 


58 a. Să dea simţurilor un alt conţinut, să le ajute să vadă printr-un trup cele mai pre- 
sus de trup. Astfel s-au putut sfinţi înseşi simţurile. 

58 b. Prin simţurile înseşi s-au putut cunoaşte dimensiunile infinite ale dumnezeirii 
Cuvintului întrupat. 

59. Sus, în cosmosul corpurilor cereşti; jos, în trupul Său, în adîncimea întunecoasă a 
iadului, în lărgimea orizontală a lumii pămînteşti. Din toate se poate cunoaşte EI, din toate 
iradiază cunoştinţa Lui, ca din nişte făclii, ca din nişte cuvinte care ne învaţă şi ne cer 

să-L cunoaştem. Prin toate trecem dincolo de ele în înțelepciunea şi infinitatea lui 
Dumnezeu. 

59 a. E un alt mod în care simțurile oamenilor au văzut în Hristos pe Dumnezeu: prin 
faptele Lui minunate. Precum se vede, Cuvîntul a luat trup pentru mai multe motive decât 
cele menţionate. Însă ele se îmbină. Numai într-un trup curat se putea manifesta puterea 
Cuvintului în fapte de totală curăţie şi bunătate şi mai presus de fire. Într-un trup care 
cedează tuturor ispitelor, într-un trup în care nu se manifestă puterea spiritului, nu se 

ființă, dar este în toate prin puterile Lui, orînduindu-le pe toate, întinzind 
în toate purtarea Lui de grijă şi dăruind viață fiecăreia şi tuturor deodată, 
tot aşa, cuprinzînd toate, este necuprins, fiind întreg numai în Tatăl în 
toate privinţele. 

Asttel fiind şi în trupul omenesc şi făcîndu-l viu EI însuşi, le făcea de 
asemenea vii pe toate şi era în toate şi în acelaşi timp în afară de toate. Şi 
făcîndu-Se cunoscut din trup prin fapte, nu era mai puțin văzut prin 
lucrarea Sa în toate. E propriu sufletului să vadă prin cugetări şi cele din 
afară de trupul său, dar nu să şi lucreze în afară de trupul său, sau să 
mişte cele departe de acesta prin prezența sa. Căci niciodată cugetînd 
omul la cele de departe, nu le şi mişcă şi nu le mută. Nu mişcă soarele şi 
nu face cerul să se învîrtească, şezînd în casa sa. Ci le vede pe acestea 
mişcîndu-se şi săvîrşindu-se, dar nu are şi puterea să facă el acestea. 
„Nu aşa era însă Cuvîntul lui Dumnezeu în trup. Căci nu era legat de 
trup, ci mai degrabă EI îl stăpînea pe acesta. Încît era şi în el şi în toate, ba 
şi în afară de cele ce sînt. Şi totuşi nu Se odihnea decît în Tatăl. Şi lucrul 
cel mai minunat era că viețuia şi ca om, dar dădea în calitate de Cuvîntul 
viaţă tuturor şi era în calitate de Fiul împreună cu Tatăl 

Astfel cînd Fecioara Îl năştea, El nu pătimea**, nici nu Se întina de 
trup, ci mai degrabă sfințea şi trupul. Şi fiind în toate, nu Se împărtăşeşte 
de toate, ci mai degrabă tuturor le dă viaţă şi le hrăneşte”. Căci dacă soa- 
rele făcut de El şi văzut de noi se învîrteşte pe cer fără să se întunece de 
corpurile de pe pămînt pe care le atinge, nici nu e întunecat de întuneric, 
ci mai degrabă el le luminează şi le curățeşte pe acestea, cu mult mai vîr- 
tos Prea Sfîntul Cuvînt al lui Dumnezeu, Care e şi Făcătorul şi Domnul 
soarelui, făcîndu-Se cunoscut în trup, nu Se întina, ci mai degrabă nestri- 
căcios fiind şi trupul Lui muritor aflîndu-se îl făcea viu şi-l curăța şi pe 
acesta, El, «Care păcat n-a făcut, nici s-a aflat vicleşug în gura Lui» 
(1 Petru, 2, 22)%. 


XVIII 


Cînd deci teologii (evangheliştii) spun despre El că a mîncat şi a băut şi 
S-a născut, află că trupul ca trup se năştea şi se hrănea cu mîncări potri- 
vite Lui, dar Dumnezeu-Cuvîntul Care, fiind unit cu trupul, toate le 


e manifesta nici puterea lui Dumnezeu. Printr-un trup gros şi gras de multă mîncare, 
utură şi odihnă nu se săvîrşesc faptele mai presus de fire ale lui Dumnezeu. «Puterea 
Mea se desăvirşeşte întru slăbiciune», a zis Pavel (II Cor., 12, 9). Desigur, nici printr-un 
trup uscat de invidie nu Se poate manifesta Dumnezeu. În trupul a cărui raționalitate e 
dezorganizată de patimile mişcate de demoni nu poate lucra Raţiunea-Subiect suprem. 

59 b. Nu suporta pasiv naşterea, ci El însuşi Şi-o lucra. 

59 c. Făcîndu-Se om, nu primea de la cele create nimic, cum primim noi ca oameni, ci 
continua să le dea tuturor toate. Deşi Se arăta ca primind de la ele (pîine, apă, aer), dar El 
le dădea toate şi deci El era cel ce le făcea chiar pe cele ce le primea. 

60. Cuvintul, deşi întrupat, rămînea transcendent, în sensul că nu era afectat de cele 
create, căci atunci ar fi fost atras în mişcarea lor supusă legilor compunerii şi descom- 

cîrmuia, nu făcea cunoscut prin cele ce le lucra în trup pe om, ci pe 
Dumnezeu-Cuvintul“!. Şi se spun acestea despre El, de vreme ce trupul 
care se mişca şi se năştea şi pătimea"!* nu era al altcuiva decît al Domnu- 
lui. De aceea, făcîndu-Se trup, trebuia să se spună şi acestea ca despre un 
om, ca să Se arate avînd trup adevărat şi nu numai prin nălucire. Dar 
precum din acestea Se cunoştea ca fiind prezent trupeşte, aşa din faptele 
ce le săvîrşea în trup Se făcea cunoscut pe Sine ca Fiul lui Dumnezeu”. 
De aceea striga către iudeii necredincioşi zicînd: «De nu fac lucrurile 
Tatălui Meu, să nu-Mi credeţi. Iar de le fac şi nu credeţi în Mine, credeţi 
faptelor Mele, ca să ştiţi şi să cunoaşteţi că Tatăl este întru Mine şi Eu 
întru Tatăl» (Ioan, 10, 37-38). Căci precum nevăzut fiind este cunoscut 
din lucrurile creaţiunii, aşa făcîndu-Se om şi nevăzîndu-Se în trup, Se 
cunoaşte din fapte că Cel ce le lucrează nu e om, ci Puterea şi Cuvîntul lui 
Dumnezeu“. Căci dacă poruncind dracilor, aceştia se supun, aceasta nu 
este faptă omenească, ci dumnezeiască. Sau cine, văzîndu-L pe EI tămă- 
duind bolile, cărora le este supus neamul oamenilor, Îl mai socoteşte pe 
El om şi nu Dumnezeu? Căci curăța. leproşi, făcea şchiopii să umble, 
deschidea urechile surzilor, dădea vedere orbilor şi alunga pur şi simplu 
toate bolile şi toată neputința de la oameni. Iar din acestea oricine putea 
vedea dumnezeirea Lui. Căci cine, văzîndu-L dînd cuiva ceea ce-i lipsea 
naştere şi deschizînd ochii orbului din naştere, nu ar fi înţeles că Lui 


era supusă naşterea oamenilor şi că El era făcătorul şi ziditorul aces- 
teia? Căci Cel ce dă ceea ce nu are omul din naştere, e vădit că e Domnul 
însuşi al naşterii oamenilor*. De aceea, când a coborit la noi la început 
Şi-a plăsmuit trupul Său din Fecioara, ca să dea tuturor o probă nu mică 
a dumnezeirii Sale prin faptul că Cel ce L-a plăsmuit pe acesta este şi 
făcătorul celorlalte trupuri”. Căci cine, văzînd tă se naşte fără de bărbat 


punerii; ci El le dădea de la Sine viaţa, curăţia, puterea. El nu primeşte slăbiciunea, ci 
numai dă puterea. i 

61. Deşi trupul Său se hrănea, nu o făcea ca un trup de sine, ci ca trupul Subiectului 
dumnezeiesc. De aceea faptele săvîrşite prin trup, deşi unele din ele erau pentru trup, 
erau totuşi ale Cuvîntului. 

'1 a. Mai înainte s-a spus de Cuvîntul ca Subiect al trupului că nu suporta pasiv naşte- 
rea ca om, ci Şi-o lucra El însuşi. Dar trupul însuşi suporta din partea Cuvîntului naşte- 
rea. Pe lîngă aceea El a luat în firea omenească afectele (patimile ireproşabile). 

62. Mai mult Se cunoştea Cuvîntul întrupat ca Fiul Tatălui prin faptele de putere ce le 
săvirgea prin trup. Se pare că mai ales pe acestea le înțelege sfintul Atanasie când vor- 
beşte de «faptele» Cuvintului prin trup. 

62 a. Din lucrurile creaţiei Se vede Cuvîntul cel nevăzut ca din nişte chipuri plastici- 
zate ale raţiunilor Lui; din faptele şi cuvintele trupului Lui este văzut Cuvîntul întrupat, El 
însuşi rămâînînd însă tot nevăzut. Însă faptele Lui prin trup arată o prezență mai intimă şi 
mai efectivă a Lui. Căci sînt fapte deosebite de faptele tuturor şi de cele permise de natură. 
Ele se simt că sînt ale Lui, ca Subiect dumnezeiesc al lor, aşa cum din faptele celorlalți 
oameni se simte că sînt ale unor subiecte umane. 

62 b. El completa ceea ce n-a dat în anumite cazuri naşterea. 

62 c. Cum a creat la început trupul lui Adam fără de sămînță, sau pe al Evei, folosin- 
du-Se de Adam, a putut să-Şi creeze şi un trup propriu, folosindu-Se numai de trupul 

un trup, numai din fecioară, nu se gîndeşte că Cel ce Se arată în acest trup 
este făcătorul şi Domnul tuturor celorlalte trupuri?*: Şi cine, văzînd firea 
apelor schimbîndu-se şi prefăcîndu-se în vin, nu putea înţelege că Cel ce 
a făcut aceasta e Domnul şi Făcătorul firii tuturor apelor? De aceea a 
păşit şi pe mare ca un Stăpîn şi umbla pe ea ca pe pămînt, dînd privitori- 
lor dovada stăpînirii Lui peste toate. Iar hrănind cu puține piini atîta mul- 
țime şi făcînd din cele puţine belşug mare, încât a săturat cu cinci piini 
cinci mii de oameni şi au rămas mai multe decît au fost, n-a făcut cunos- 
cut altceva decît că El este Domnul purtării de grijă al tuturor. 


XIX 


Şi toate acestea a socotit Mîntuitorul de bine să le facă pentru ca, de 
vreme ce oamenii nu recunoşteau providenţa Lui în toate şi nu vedeau 
prin creaţiune dumnezeirea Lui, să o vadă din faptele Lui prin trup “ şi să 
dobîndească prin El cunoştinţa despre Tatăl, trecînd cu cugetarea, pre- 
cum am spus înainte, de la cele în parte, la purtarea Lui de grijă pentru 
toate. Căci cine, văzînd stăpînirea Lui asupra dracilor, sau cine, văzînd pe 
draci mărturisind că El este Stăpînul lor, se va mai îndoi în cuget că El 
este Fiul şi Înţelepciunea şi Puterea lui Dumnezeu? 

Dar nici zidirea n-a făcut-o să tacă, ci, lucru minunat, chiar şi în 
moarte, sau mai ales în biruința asupra morții, adică, pe cruce, toată firea 


mărturisea că Cel ce Se făcea cunoscut şi pătimea în trup nu era simplu 
om, ci Fiul lui Dumnezeu şi Mântuitorul tuturor“, Căci şi soarele şi-a 
întors faţa şi pămîntul s-a clătinat şi munţii s-au despicat şi toate s-au 


femeii. EI Şi-a luat astfel un trup în legătură cu trupurile omeneşti, dar fără plăcerea 
înfierbîntată şi păcătoasă a împreunării între bărbat şi femeie. În Cuvintul dumnezeiesc 
sînt date potențial toate cele create, deci şi trupurile noastre. Sub puterea ideii potenţiale 
a fiecărui trup aflat în Ei, se naşte fiecare trup cînd voieşte EI, deci s-a putut naşte şi trupul 
Său. Din Adam se ia femeia, din Maria se ia trupul Său bărbătesc pentru a se arăta legă- 
tura interioară între trupul bărbătesc şi cel femeiesc. Dar dacă din Adam se ia trupul 
femeii în vremea somnului lui, din Maria se concepe cu consimţirea ei conştientă, arătin- 
du-se şi contribuția credinței ei. 

62 d. Se vede cit de importantă dovadă a dumnezeirii lui Hristos consideră sfinții 
părinţi naşterea Lui din Fecioara. 

63. Faptele mai presus de fire săvîrşite de Domnul prin trup au avut, între altele, ros- 
tul să facă vădit că nu natura este ultima realitate, ci EI, Care e mai presus de ea şi Făcăto- 
rul ei; adică au avut rostul să arate transcendența Lui față de creaţiune. E un alt motiv 
penru care Cuvîntul ia trup şi Se arată prin el. Prin trup dădea o dovadă mai puţin supusă 
indoielii despre dumnezeirea Lui. Prin materia însăşi, atât de strict supusă legilor, Dumne- 
zeu poate lucra într-un mod mai presus de legi, EI fiind Domnul libertății şi al puterii 
superioare legilor naturii. Sfintul Atanasie dă aci un alt motiv al întrupării Cuvântului. 
Raţiunile creaţiunii sînt dependente de El-Raţiunea supremă. Ei poate grăi prin ele şi alt- 
fel, arătînd în El puterea Lui superioară faţă de ele, aşa cum omul poate pune uneori în 
cuvintele lui mai multă putere decît cea care lucrează prin simplele lor înțelesuri. 

64. Crucea şi piroanele n-au putut să-L înfrîngă pe EI, ci, dimpotrivă, au fost prilejuri 
să se arate învinse de Cel ce le-a răbdat fără şovăială, biruind moartea prin tăria supe- 
rioară a Sa ca Dumnezeu, lucrătoare în sufletul şi trupul Lui şi înviind. 

umplut de spaimă“. Toate arătau că Hristos cel de pe Cruce e Dumnezeu, 
iar zidirea toată este slujitoarea Lui, mărturisind prin frica ei prezența 
Stăpinului. Aşa Se arăta Cuvintul lui Dumnezeu oamenilor prin faptele 
Lui (în trup). Dar se cuvine să înfăţişăm şi sfîrşitul viețuirii şi al petrecerii 
Lui în trup şi să spunem cum a fost şi moartea trupului Lui. Aceasta, mai 
ales pentru că punctul de căpetenie al credinței noastre este acesta şi toți 
oamenii spun aceasta. Prin aceasta vei şti că şi din aceasta Hristos Se face 
cunoscut, nu mai puțin, ci chiar mai mult, ca Dumnezeu şi ca Fiul lui 
Dumnezeu. 
Jertfa de pe Cruce 
XX 

Pricina arătării Lui în trup am spus-o înainte, atît pe cât mi-a fost cu 
putință şi pe cât am putut să înţeleg. Pricina aceasta a fost că nu era cu 
putinţă altuia să prefacă stricăciosul în nestricăcios decît numai Mîntuito- 
rului, Care a făcut şi la început toate din cele ce nu sînt. De asemenea, că 
nu era cu putinţă altuia să rezidească în om existența după chipul lui 
Dumnezeu decît Chipului Tatălui“. Şi nu era cu putință altuia să facă 
prin înviere, pe muritor nemuritor, decât celui ce era însăşi Viaţa, adică 
Domnul nostru Iisus Hristos“. Şi nu putea învăţa despre Tatăl şi nu va 
surpa credința în idoli decît Cîrmuitorul care a orînduit toate şi e singur 
Fiul Unu-Născut şi adevărat al Tatălui. 

Dar de vreme ce mai trebuia să şi plățească datoria tuturor — căci, pre- 
cum am spus înainte, trebuia să moară numaidecit, acesta fiind mai ales 
motivul pentru care a venit la noi“ — după dovezile dumnezeirii Sale 
date prin fapte, a adus şi jertfa pentru toţi, dînd templul Său spre moarte 
(Evr., 9, 12, 24), ca să facă pe toți nevinovaţi şi iertați de neascultarea de 


65. Puterea dumnezeiască din trupul Domnului de pe Cruce s-a întins peste toate, 
acestea participind la durerea Lui, arătînd legătura între om şi fire şi, în mod culminant, 
între Omul, care e totodată Dumnezeu, şi fire. (În «Mioriţa» poporul român a arătat parti- 
ciparea firii la evenimentul morţii omului). De bucuria omului se înveselesc animaleie din 
jurul lui şi se luminează locul unde se află; de întunericul de pe fața lui se întunecă toate. 
Cel ce scrie aceste rînduri îşi aminteşte cum la moartea unui copil s-a răsturnat în casă un 
ciubăr cu un ficus şi acesta s-a rupt. 

65 a. Făcîndu-Şi Creatorul proprie firea omenească creată, El însuşi S-a făcut ipostas 
a] ei, ca ea să viețuiască în conformitate cu El ca model, adică să revină la existența după 
chipul Lui pentru eternitate. 

66. Numai Cel ce a orînduit toate putea să restabilească rînduiala lor căzută în dezor- 
dine. Căci din EI, ca Raţiune supremă, curge puterea bunei orînduieli a tuturor, sau rațio- 
nalitatea lor adevărată. 

66 a. Neascultarea nu se putea vindeca total decit prin jertfă, opusul radical al neas- 
cultării egoiste. 

la început (Apoc., 12, 9)'* şi să Se arate totodată pe Sine mai înalt decit 
moartea, arătînd trupul Său nestricăcios drept pirga învierii tuturor”. 

Şi să nu te miri dacă spunem de multe ori acelaşi lucru despre ace- 
leaşi. Căci de vreme ce grăim despre bunăvoirea lui Dumnezeu, trebuie 
să tîlcuim acelaşi înțeles prin multe cuvinte, ca să nu părem că lăsăm ceva 
la o parte şi să fim socotiți ca unii ce grăim cu neîndestulare. 

Deci trupul Lui, avînd aceeaşi fire ca a tuturor - căci era trup ome- 
nesc, măcar că s-a alcătuit printr-o minune de chip nou - şi fiind deci şi el 
muritor, a murit potrivit sorții trupurilor noastre asemănătoare; dar prin 
sălăşluirea Cuvîntului în el, nu s-a stricat potrivit firii lui, ci pentru 
Cuvîntul lui Dumnezeu care locuia în el, era în afara stricăciunii“. Şi ast- 
fel s-au petrecut cu el în chip minunat amîndouă acestea împreună: 
moartea tuturor s-a împlinit** în trupul Domnului şi moartea şi stricăciu- 
nea au fost desfiinţate în el pentru Cuvîntul care era unit cu el”. Căci era 


66 b. Cuvîntul Cel ce e viața a luat trupul nostru muritor mai ales pentru ca, primind 
moartea în acest trup, s-o învingă pentru noi toți, sau să întindă biruinţa aceasta a mor- 
ţii la toţi. 

67. Deocamdată sfintul Atanasie arată în mod general două motive ale morţii Domnu- 
lui: a) eliberarea noastră de moarte prin moarte, sau scăparea noastră de urmarea ne- 
ascultării lui Adam, deci şi de vina de pe urma ei. Căci în jertfa Lui ca om e toată iubirea 
noastră întoarsă spre Tatăl şi, ca urmare, toată iubirea Tatălui întoarsă spre noi; b) dove- 
direa superiorității Sale ca Dumnezeu asupra morţii. Aceste două motive sînt strîns 
legate. Dacă nu se dovedea mai tare ca moartea, nu ne putea elibera pe noi de moarte. 

68. Nu era nestricăcios prin fire, căci nici o creatură materială nu e stricăcioasă prin 
sine, ci e supusă legii compunerii şi descompunerii, sau mişcării neîncetate a atomilor. 
Nici Adam înainte de cădere nu avea nestricăciunea prin fire, ci prin puterea harului din 
el. Deci nici trupul lui Hristos nu avea nestricăciunea prin fire, ci datorită puterii Cuvîntu- 
lui ce Se afla în el. Biserica a condamnat pe aftartodocheţii din sec. V-VI, care socoteau că 
trupul Domnului era nestricăcios prin fire. Fără îndoială Cuvîntul putea să țină trupul şi în 
atare de nemurire dacă ar fi voit. Dar E] a voit să primească moartea cu trupul pentru a o 
învinge, nu nesuportînd-o, ci suportînd-o. Dădea o dovadă mai sigură a puterii Lui ridi- 
dndu-Se din moarte la viaţă, decît ocolind moartea. El n-a evitat să trăiască pînă la capăt 
destinul omenesc, arătîndu-ne şi nouă rostul pozitiv al trăirii acestui destin. Dacă ar fi 
ocolit moartea ar fi ocolit-o numai pentru Sine. Numai învingînd-o în trupul Său, a 
învins-o pentru toți. 

68 a. Moartea s-a împlinit în trupul Domnului în multe sensuri: a) ea şi-a făcut şi în El 
Jacrarea ei; b) s-a împlinit în trupul de vîrf al umanităţii; c) dar tocmai de aceea, a ajuns la 
capătul ei, epuizindu-şi puterea în acest trup omenesc, care prin puterea Cuvîntului din el 
a înfrînt-o. Căci a fost primită într-un trup prea puternic, ca să nu fie înfrântă, ca să nu se 
dovedească mai slabă decit viața nesecată ce era în el; ea a înghițit, cum spun Părinţii, un 
piron care a devorat-o. . 

68 b. Aci sfîntul Atanasie arată că jertfa lui Hristos n-a fost pentru satisfacerea onoarei 
lui Dumnezeu, sau o ispăşire, ci a avut sens ontologic. E drept, Hristos a primit moartea 
supunîndu-Se legii, care aducea pentru ieşirea lui Adam din comuniunea cu Dumnezeu 
prin neascultare. Dar nu Dumnezeu a dat moartea, ci qmul şi-a atras-o, despărțindu-se de 

iață sau de Dumnezeu. Hristos a murit nu pentru că era şi El despărţit ca om de Dumne- 
zeu, ci pentru că a luat firea omenească aşa cum ajunsese. Putea să nu moară, dar a pri- 
mit-o în umanitatea Sa ca s-o învingă. Stricăciunea n-a mai lăsat-o să se producă, pentru 
că ea era potenţial în moartea primită. Dar în momentul producerii ei a dat drumul dum- 
nezeirii Sale ca să oprească stricăciunea; şi să învingă starea Sa de moarte. Pe de altă 

nevoie de moarte şi trebuia să primească moartea pentru toți, ca să se 
împlinească ceea ce se datora de către toți. De aceea, Cuvîntul, precum 
am spus, deoarece nu era cu putinţă ca El să moară — căci era nemuritor — 
Şi-a luat un trup ce putea muri, ca să-l aducă în locul tuturor şi ca, păti- 
mind pentru toți, datorită sălăşluirii Lui în el, «să surpe pe cel ce are stă- 
pînirea morţii, adică pe diavolul, şi să izbăvească pe cei pe care frica mor- 
ţii îi ţinea în robie toată viața» (Evr., 2, 14-15). i 
XXI 

În mod sigur, odată ce Mîntuitorul tuturor a murit pentru noi, cei cre- 
dincioşi în Hristos nu mai murim ca odinioară din pricina legii care ne 
amenința cu moartea”. Căci a încetat această osîndă. Ci încetînd strică- 
ciunea şi fiind nimicită moartea prin harul învierii, de aci înainte trupul 
muritor se desface numai pentru o vreme, când rînduieşte Dumnezeu fie- 
căruia, ca să putem dobiîndi «o mai bună înviere» (Evr., 11, 35). Căci, ase- 
menea seminţelor aruncate în pămînt, nu ne pierdem prin desfacere, ci 
fiind semănaţi vom învia, odată ce moartea a fost desființată prin harul 
Mîntuitorului. De aceea şi fericitul Pavel, încredinţîndu-ne pe toți despre 
înviere, zice: «Se cade ca stricăciosul acesta să se îmbrace întru nestrică- 
ciune şi muritorul acesta să se îmbrace în nemurire. Iar cînd muritorul 
acesta se va îmbrăca în nemurire, atunci se va împlini cuvîntul ce s-a 
scris: înghițitu-s-a moartea întru biruinţă. Unde este, moarte, boldul 
tău?» (| Cor., 15, 53-55). 

Pentru ce însă, va zice cineva, dacă era nevoie să dea trupul Său mor- 
ţii pentru toți, nu l-a dat pe acesta simplu ca orice om, ci a mers pînă la 
răstignire? Căci se cuvenea mai degrabă să-Şi dea trupul în mod cinstit, 
decit să sufere această moarte de ocară. la seama cît de omenească este 
această întrebare. Căci ceea ce s-a petrecut cu Miîntuitorul a fost cu ade- 
vărat lucru dumnezeiesc şi vrednic, pentru multe motive, de dumnezei- 
rea Sa. Întii, pentru că moartea ce le vine oamenilor, le vine din slăbiciu- 
nea firii lor. Căci neputînd să dureze mult timp, ei se desfac cu vremea. 
De aceea le vin şi boli şi mor din slăbiciune. Dar Domnul nu a fost slab, 
ci a fost Puterea şi Cuvîntul lui Dumnezeu şi Viaţa însăşi. Deci, dacă ar fi 
murit undeva retras şi Şi-ar fi depus trupul, după obiceiul oamenilor, 
într-un pat, s-ar îi socotit că a pătimit şi El aceasta din slăbiciunea firii, 
neavînd nimic mai mult decît ceilalți oameni. Dar, de vreme ce era Viaţa 


parte El, voind să lase tot ce e omenesc să meargă pînă la capăt, a acceptat şi moartea tru- 
pului ca prilej de a o învinge. Moartea a fost învinsă, după ce şi-a arătat toată puterea. 

69. Acum cei ce credem şi ascultăm poruncile Domnului nu mai murim în virtutea legii 
prin care a venit moartea peste oamenii care s-au despărţit de El prin neascultare, Acum, 
uniți prin credinţa în Hristos cu Dumnezeu, murim pentru a muri împreună cu Hristos 
vieții slăbite în trup, sau pentru a ne preda total lui Dumnezeu. 

şi Cuvîntul lui Dumnezeu şi trebuia să sufere o moarte pentru toți, 
fiindcă pe de o parte Viaţa şi Puterea lui Dumnezeu întărea trupul în 
Sine; dar pe de alta trebuia să treacă prin moarte, nu Şi-a luat de la Sine 
prilejul de a aduce această jertfă, ci de la alţii. Căci Domnul nu avea de ce 
să Se îmbolnăvească, avînd să tămăduiască bolile altora şi nu avea de ce 
să-l slăbească trupul Lui, cînd prin el dă putere slăbiciunilor altora. 
Pentru ce, deci, nu a împiedicat şi moartea Sa, cum a împiedicat boala? 
Fiindcă pentru aceasta a luat trup şi fiindcă nu s-a cuvenit să împiedice 
moartea de la E], ca să nu împiedice şi învierea. Dar nu se cuvenea totuşi 
ca boala să premeargă morții Lui, ca să nu se cugete vreo slăbiciune în 
trupul Lui”. Dar nu a flămînzit? Da, a flămînzit pentru ceea ce era pro- 
priu trupului, dar n-a murit din pricina foamei, datorită Domnului ce 
purta trupul Lui. Pentru aceea, chiar dacă a murit pentru răscumpărarea 
altora, nu a văzut stricăciunea (descompunerea), căci a înviat întreg. 
Pentru că trupul nu era al altcuiva decit al Vieţii. 

Dar, de va zice cineva că trebuia să Se ascundă de uneltirea iudeilor, 
ca să-Şi păzească trupul Său, ca să nu moară, să audă aceasta, că nici 
acest lucru nu s-ar fi cuvenit să-L facă Domnul. Căci precum nu se cuve- 
nea Cuvintului lui Dumnezeu, Care era Viaţa, să dea trupului Său moar- 
tea de la Sine", tot aşa nu se potrivea nici să fugă de moartea pricinuită 
Lui de alţii. Ci 1 se cuvenea mai degrabă să o caute, pentru a o desființa. 
De aceea, pe drept cuvînt, nici nu a părăsit trupul prin EI însuşi, nici nu 
S-a pus la adăpost de uneltirea iudeilor. Iar aceasta nu arată o slăbiciune 
a Cuvîntului, ci mai vîrtos ÎI face cunoscut ca Mîntuitorul şi ca Viaţa, 
aşteptînd moartea spre desfiinţarea ei şi grăbindu-Se să sufere moartea 
pricinuită Lui pentru mîntuirea tuturor. Altfel spus, Mîntuitorul nu a 
venit ca să sufere moartea Lui, ci pe cea a oamenilor. De aceea nu a depus 
trupul printr-o moarte a Lui, căci nu era supus acesteia, odată ce era 


70. Precum nu a murit pentru păcatul Lui, aşa nu a murit nici din pricina slăbiciunii 
Lui. Moartea Lui a fost cu totul pentru alții, precum şi trupul Lui l-a luat pentru alții, 
nenăscîndu-Se pentiu Sine, şi netrăind viața omenească pentru Sine, ci pentru alții. Totul. 
la El a fost pentru alţii, adică din iubire pentru ei şi nu din interesul sau pentru nevoia pro-. 
prie. De aceea a primit o moarte pricinuită Lui de alții, ca să se arate şi în aceasta că moar- 
tea e din pricina păcatelor altora, dar o primeşte chiar şi pe ea, neslăbind nici din pricina 
aceasta în iubirea Sa față de oameni. 

71. Nu se cuvenea să dea trupului Său viața nemuritoare fără ca mai înții să moară, 
adică din dumnezeirea Sa, pentru că moartea nu e învinsă printr-o întărire adevărată a 
trupului decît suportind-o. Cel ce se vindecă de o boală numai prin medicamente externe, 
şi nu prin mobilizarea unor puteri interioare ale trupului, nu se întăreşte real împotriva 
ei. E altceva când luptă organismul însuşi cu boala şi altceva cînd e depărtată numai prin 
medicamente. El rămîne mai departe expus bolii. Numai prin subțierea trupului se întă- 
reşte spiritul, această subțiere fiind cîştigată printr-un continuu efort spiritual, ca spiritul 
astfel întărit să țină trupul subțiat, copleşit de el, în veşnicie. 

Viaţa, ci a primit-o pe cea de la oameni ca să o desființeze şi pe aceasta, cu 
desăvirşire, cînd a venit în trupul Său”. 

Apoi şi din aceasta poate vedea cineva temeiul pentru care trupul 
Domnului a avut un astfel de sfîrşit. Domnul Se gîndea în primul rînd, la 
învierea pe care avea să o pricinuiască trupului. Iar trupul Său trecut prin 
moarte era semnul de biruință (trofeul) pe care trebuia să-l arate tuturor, 
ca să-i încredinţeze pe toți de desființarea stricăciunii produse de EI şi de 
nestricăciunea trupurilor adusă pentru viitor, datorită faptului că trupul 
Lui a păstrat-o ca arvună şi ca dovada viitoarei învieri a tuturor. Dacă 
deci trupul Lui s-ar fi îmbolnăvit şi Cuvîntul S-ar fi despărțit de el în faţa 
tuturor, ar fi fost un lucru necuvenit ca Cel ce era tămăduitorul bolilor 
altora să treacă cu vederea istovirea prin boli a trupului Său. Şi cum s-ar 
fi crezut că poate alunga bolile altora, dacă templul Său ar fi fost plin de 
slăbiciune? Căci sau s-ar fi rîs de EI ca de unul ce nu putea alunga boala, 
sau, putînd-o şi nefăcînd-o, ar fi fost socotit ca neiubitor de oameni față 
de alții. 

Iar dacă ar fi murit fără vreo boală şi fără vreo durere, ascuns undeva 
şi retras într-un colț oarecare, sau în loc pustiu, sau în vreo casă, şi după 
aceea, arătîndu-se iarăşi deodată, ar îi spus că S-a ridicat pe Sine din 
morți, s-ar fi părut tuturor că spune poveşti (mituri) şi cu atît mai puţin ar 
fi fost crezut dacă ar fi vorbit despre înviere, nefiind nimeni care să măr- 
turisească despre moartea Lui. Căci învierii trebuie să-i premeargă 
moartea. Dacă deci moartea trupului ar fi avut loc undeva pe ascuns, 
nearătată fiind moartea şi întîmplată fără martori, nearătată şi fără mar- 
tori ar fi fost şi învierea Lui. Sau pentru ce, odată înviat, ar fi vestit învie- 
rea Sa, iar moartea ar fi căutat să o sufere pe ascuns? Sau pentru ce 
ar fi alungat pe draci în văzul tuturor şi pe orbul din naştere l-ar fi făcut să 


12. Moartea venită de la ceilalţi în trupul Lui era moartea ce nu numai stăpînea pe fie- 
care, ci şi-o şi provocau uneori unii altora, printr-o despărţire externă de Dumnezeu şi de 
semeni. De aceea Iisus primind şi biruind chiar o moarte provocată Lui de ceilalţi, a biruit 
totuşi puterea morţii din ceilalți. El le-a putut împărtăşi apoi trupul Său ca trup ce a biruit 
puterea morții, pe care şi-o provoacă uneori unii altora. Le-a dat un trup fortificat împo- 
triva morţii. În El moartea altora, moartea ce se comunica între ceilalţi şi pe care a pri- 
mit-o şi El provocată cu deadinsul de ei, şi-a stins puterea. Ei au dat moartea în trupul Lui 
şi El le-a dat viață prin trupul Său. Ei voiau să-L atragă în moartea lor. El i-a atras în viața 
Lui, nu fugind de moartea ce I-au dat-o, ci stingînd-o în El. Moartea Lui nu a fost pentru El 
urmarea legii interioare a stricăciunii trupului. Ea a fost acceptată prin voință, printr-un 
act al voinței umane şi al voinţei dumnezeieşti cu care cea dintii s-a pus de acord. Deci un 
act exclusiv al iubirii de oameni, nu al necesităţii. Moartea Lui stătea sub puterea voinţei 
Lui chiar pe cruce. De aceea e un act de tărie, răbdat prin tăria voinţei. De aceea a fost 
admisă pînă la împlinirea ei, dar nu şi în urmările ei, care sînt stricăciunea. În momentul în 
care s-a împlinit, voința, rămasă mereu necoplegită de moarte, s-a întors împotriva mor- 
ţii, înlăturînd urmările ei. Ş 

vadă de față cu alții şi apa ar fi prefăcut-o în vin la fel, ca să fie crezut că 
e Cuvîntul lui Dumnezeu, iar țrupul muritor nu l-ar îi arătat în văzul tutu- 
ror devenind nestricăcios, ca să fie crezut că E! e Viaţa? Şi cum ar fi avut 
ucenicii Lui îndrăzneala cuvîntului despre învierea Lui, dacă nu ar fi 
putut spune că întîi a murit? Sau cum ar fi fost crezuţi spunînd că întîi a 
avut loc moartea, apoi învierea, dacă n-ar fi avut printre cei către care 
aveau îndrăzneala să grăiască, martori ai morţii Lui? Căci dacă, săvîrşin- 
du-se chiar în văzul tuturor moartea şi învierea Lui, fariseii de atunci 
n-au voii să creadă şi au silit şi pe cei ce au văzut învierea să o tăgă- 
duiască, dacă acestea s-ar fi întîmplat pe ascuns, cîte motive n-ar fi năs- 
cocit aceia pentru necredința lor? Apoi cum s-ar fi dovedit sfîrşitul morții 
şi biruința asupra ei, dacă n-ar fi fost adus EI la judecată şi n-ar fi fost 
dovedit ca mort prin osîndirea în fața tuturor, desființînd apoi moartea 
prin nestricăciunea trupului? 

Dar trebuie să respingem prin apărarea noastră şi alte obiecţii care ar 
putea veni de la alţii. Ar spune poate cineva şi aceasta: dacă moartea Lui 
trebuia să se săvirşească în văzul tuturor ca să aibă martori şi să se 
creadă şi cuvîntul despre învierea Lui, ar fi trebuit să-Şi caute cu cugeta- 
rea o moarte slăvită, ca să ocolească măcar ocara crucii. Dar şi dacă ar fi 
făcut aceasta, tot ar fi dat prilej de bănuială, ca Unul ce n-ar îi avut putere 
împotriva oricărei morţi, ci numai împotriva celei aflate de El prin cuge- 
tare. Şi aceasta ar fi dat iarăşi motiv necredinței în învierea Lui. De aceea 
nu i-a venit moartea trupului de la Sine, ci din uneltire, ca chiar moartea 
pricinuită Lui de alţii să o desființeze. Căci precum un atlet viteaz, mare 
în cugetare şi bărbăţie, nu-şi alege singur pe cei cu care luptă, ca să nu 
lase bănuiala că îi e frică de vreunii, ci dă privitorilor puterea să-i aleagă, 
chiar dacă i-ar fi duşmănoşi, pentru ca doborând pe cel asupra căruia s-au 
învoit ei, să fie crezut ca cel mai tare, la fel şi Viaţa tuturor, Domnul şi 
Mîntuitorul nostru lisus Hristos nu Şi-a ales El moartea trupului, ca să nu 
pară că Îi este frică de o alta, ci a primit să o rabde pe cea aleasă de alţii şi 
mai ales pe cea socotită de vrăjmaşii Lui ca cea mai cumplită, mai de 
ocară şi mai greu de răbdat, ca, desființind-o E! şi pe aceasta, să fie crezut 
că este Viaţa, iar stăpînirea morții să fie deplin înlăturată. Deci s-a petre- 
cut ceva minunat şi uimitor: chiar moartea de ocară, pe care au socotit-o 
ei să I-o pricinuiască, a fost trofeul (mijlocul de biruință) împotriva mor- 
ţii. De aceea nu a suferit nici moartea lui loan, prin tăierea capului, nici 
cea prin sfişiere, a lui Isaia, ca să păzească şi în moarte trupul întreg şi să 
nu dea motiv celor ce voiesc să împartă Biserica”, 


13. Aluzie la Ps. 21, 17-19 şi loan, 19, 23-24. 

Acestea sînt îndreptate spre cei din afară care născocesc şi îngrămă- 
desc tot felul de împotriviri. Dar dacă ar întreba şi vreunul dintre ai 
noştri, nu ca un certăreţ, ci ca iubitor de învățătură: pentru ce nu a suferit 
altfel de moarte, ci pe cea de pe cruce, să audă şi el că nu altă moarte, ci 
aceasta ne era de cel mai mare folos. De aceea a suferit-o Domnul pe 
aceasta. Căci dacă a venit să poarte blestemul ce apăsa asupra noastră, 
cum s-ar fi făcut altfel blestem (Gal., 3, 13), dacă nu primea moartea celor 
blestemaţi? Iar aceasta este crucea. Căci aşa s-a şi scris: «Blestemat este 
cel spînzurat pe cruce» (Deut., 21, 23; Gal., 3, 13). Apoi, dacă moartea 
Domnului Hristos este preț de răscumpărare pentru toți, şi prin moartea 
aceasta se surpă peretele din mijloc al despărțiturii (Efes., 2, 14) şi se face 
chemarea neamurilor, cum ne-ar fi chemat pe noi, dacă nu S-ar fi răstig- 
nit? Căci numai pe cruce moare cineva cu mîinile întinse. De aceea se 
cuvenea să o sufere Domnul pe aceasta şi să-Şi întindă miinile, ca prin 
una să atragă pe poporul cel vechi, iar prin cealaltă, pe cei din neamuri, şi 
pe amindoi să-i unească în Sine'"". Aceasta a spus-o şi El, arătînd cu ce fel 
de moarte va răscumpăra pe toţi: «lar cînd Mă voi înălța, pe toți îi voi 
atrage la Mine» (loan, 12, 32). 


ceşte în jurul aerului d "de e aci de jo: sai zi 7. viză şi ea 4 în el prin 
neascultare, înâţ i eună cu d cu dracii. asemenea lui, pricinuieşte 1 năluciri celor . 
amăgiți de el şi împiedică pe pe cei ce încearcă să urce, lucru despre care zice 
Apostolul: «Potrivit stăpinitorului puterilor văzduhulii, care licrează în 
ii neascultării» (Evr., 2, 2). lar Domnul a venit ca să surpe pe diavolul şi 
să curățească văzduhul şi să ne deschidă caleă spre ceruri, cum a zis 
Apostolul, «prin catapeteasmă, adică prin trupul Lui» (Evr., 10, 20). Şi 
dacă aceasta trebuia să se facă prin moarte, prin ce alță moarte se cădea 
să se facă, dacă nu prin cea care s-a săvirşit în văzduh, adică pe cruce? 
Căci numai acela moare în văzduh, care se sfiîrşeşte pe cruce. De aceea se 
cuvenea să o rabde Domnul pe aceasta. Căci, înălțat astfel, a curățit Văz- 
duhul de uneltirea diavolească şi a tuturor dracilor. Pentru că El însuşi a 
zis: «Am văzut pe satana ca un fulger căzînd>» (Luca, 10,18). lar cînd ne-a 
deschis calea spre ceruri, a zis iarăşi: «Ridicaţi, căpetenii, porţile voastre 


73 a. În Cuvintul cel întrupat, răstignit şi înviat se readună, cum a spus sfîntul Maxim 
Mărturisitorul, toate făpturile care cred, ca liniile în centrul cercului de unde au pornit. 

13 b. Poate fiindcă nu au consistență trupească, dar nici nu sînt de o spiritualitate 
curată, nu sînt nici în cer, nici pe pămînt, ci umplu aerul în chip nevăzut, strecurîndu-se în 
noi în mod subţire, neobservat. Sau umplu aerul pentru că împiedică pe cei ce voiesc să se 
înalțe la cer. Pe de o parte atrag printr-o părută spiritualitate, prin justificări morale ale 
răului, printr-o părută înălțime; pe de alta, îi opresc pe cei atraşi de ei, de la adevăratul 
urcug, de la urcuşul pînă la capăt, reţinîndu-i într-o stare. 


TRATAT DESPRE INTRUPAREA CUVINTULUI 


şi vă ridicaţi porți veşnice» (Ps. 23, 7). Dar nu avea nevoie Cuvîntul însuşi 
de deschiderea porţilor, El fiind Domnul tuturor, nici nu era închisă 
vreuna din făpturi Făcătorului, ci noi eram cei ce aveam nevoie, cei pe 
care ne-a urcat E] prin trupul Lui. Căci precum l-a adus pe el prin moarte 
pentru toţi, aşa a şi deschis prin el urcuşul spre ceruri'*. 

De aceea se cuvenea şi era potrivit să moară pe Cruce pentru noi. 
Motivul ei s-a dovedit cu totul cuvenit şi e dreaptă socotinţa că mîntuirea 
tuturor nu se putea săvîrşi altfel decît prin Cruce. Pentru că nu S-a făcut 
nevăzut nici pe Cruce. Ci a făcut zidirea să dea mărturie prisositoare 
despre prezenţa Ziditorului. Dar în acelaşi timp nu a răbdat ca templul 
sau trupul Său să rămînă mult timp aşa, ci arătîndu-l mort numai prin 
pătrunderea morţii în el, l-a înviat îndată, a treia zi, purtînd ca trofeu al 
biruinței Sale asupra morții nestricăciunea şi nepătimirea dobîndită în 
trupul Său't. Căci putea să ridice trupul chiar îndată din moarte şi să-l 
arate viețuind iarăşi. Dar Mîntuitorul nu a făcut aceasta, rînduind cu înțe- 
lepciune şi acest lucru de mai înainte'*. Căci ar fi putut zice cineva că El 
riici nu a murit, sau că moartea nu L-a cuprins deplin, dacă s-ar fi arătat 
îndată înviat. Sau dacă moartea şi învierea s-ar fi petrecut în acelaşi 


moment, ar fi rămas nevăzută însuşirea nestricăciunii'. De aceea trebuia 
să se arate trupul mort. Deci a înviat trupul Său numai a treia zi, ca să se 
arate moartea în trupul Său. Dar nu l-a lăsat mult timp în această stare, 
ca nu cumva să nu fie crezut că l-a înviat, socotindu-se că în acest timp ar 
fi ajuns la o stricare deplină; deci că nu mai poartă acelaşi trup, ci altul. 
Căci ar fi putut cineva să nu creadă în arătarea Lui din pricina trecerii 
“unui timp prea lung, care ar fi pricinuit uitarea celor ce s-au petrecut. De 


13 c. Demonii ne țineau închisă calea spre cer, demonii de care ne lăsăm ispitiţi noi, 
dînd frîu liber patimilor noastre. Trupul Domnului, care a fost eliberat de patimi şi prin 
aceasta a trecut la spiritualitatea deplinei învieri, a străbătut dincolo de piedicile ridicate 
de demoni. Faptul acesta e simbolizat prin înălţarea la cer. Iar uniți cu E] în această cură- 
ție, putem urca şi noi. Chiar pe crucea pe care a învins frica de durere, a învins prin iubire, 
ca adevărata înălțare, pe demonii din văzduhul părutei înălţări. 

14. Libertatea de patimi a fost condiția care a făcut pe Cuvîntul întrupat în stare să Se 
aducă în mod deplin Tatălui, prin renunţarea la viața pentru Sine sau prin moarte. Dar 
aceasta a însemnat în acelaşi timp înlăturarea piedicilor ce stăteau în calea înălțării Lui, şi 
în El şi a noastră, la ceruri. 

14 a. Numai rămînînd trupul o vreme după moarte, ca trup mort, s-a putut vedea că 
moartea nu a fost urmată de o stricăciune în trupul Său, fiind oprită de Dumnezeu-Cuvîn- 
tul să se actualizeze, odată ce Domnul a rămas fără păcat. sau nedespărțit de Tatăl. 

75. lar neputrezirea arată prezența dumnezeirii în trup chiar în timpul morții Lui cu 
trupul. Şi aceasta oprea actualizarea stricăciunii. Totuşi dumnezeirea nu şi-a revărsat 
puterea în trup ca să-l oprească şi de la moarte. Trebuia să primească moartea ca să o 
învingă. Odată suportînd moartea în trupul Său, nu mai trebuia să arate că rabdă şi strică- 
ciunea cei urmează. Dovedindu-Şi puterea Sa prin înviere, a dovedit că ar fi putut învinge 
şi stricăciunea actualizată. 

aceea nu a răbdat starea aceasta mai mult de trei zile, nici nu a lăsat:mai 
mult timp să aştepte pe cei ce-L auziseră vorbind despre învierea Sa. Ci 
încă pe cînd mai aveau în urechile lor sunetul cuvîntului Lui şi ochii lor 
mai aşteptau să-L vadă şi cugetarea lor era atîrnată de El şi încă pe cînd 
mai viețuiau pe pămînt şi se aflau pe locurile lor cei ce L-au omorit şi 
martorii morții trupului Domnului, în răstimpul de trei zile Fiul lui Dum- 
nezeu însuşi a arătat nemuritor şi nestricăcios trupul Lui devenit mort'*. 
Şi s-a dovedit tuturor că nu din slăbiciunea firii a murit trupul Cuvântului 
ce locuia în EI, ci pentru ca moartea să fie nimicită prin puterea Mîntuito- 
rului din el. 

Despre faptul că moartea a fost nimicită şi crucea a adus biruință 
asupra ei şi că ea nu mai are putere, ci e ea însăşi moartă cu adevărat, ne 
dă o dovadă şi un temei vădit de credinţă şi aceea că toți ucenicii Lui au 
dispreţuit-o şi toți pornesc spre ea şi nu se mai tem de ea, ci o calcă în 
picioare, ca moartă, prin semnul crucii”* şi prin credința în Hristos. Odi- 
nioară, înainte de a fi avut loc venirea dumnezeiască a Mîntuitorului, toți 
jeleau pe cei ce mureau ca pe unii ce se stricau (se corupeau). Dar acum, 
după ce Hristos Şi-a înviat trupul, moartea nu mai e înfricoşătoare, ci toți 
cei ce cred în Hristos o calcă în picioare, ca pe ceva ce nu e nimic şi aleg 
mai degrabă să moară decit să se lepede de credinţa în Hristos. Căci ştiu 
că murind nu se pierd, ci se fac vii şi nestricăcioşi prin înviere. Iar diavo- 
lul care odinioară batjocorea cu viclenie (pe Dumnezeu) din pricina mor- 
ţii, după. ce legăturile ei au fost dezlegate (Fapte, 2, 24) a rămas cu adevă- 
rat mort. | d : | 

Deci dovada biruirii morţii în Hristos e că înainte ca oamenii să creadă 
în El văd moartea ca înfricoşătoare şi se tem de ea. Dar după ce se mută la 
credința în El şi la învățătura Lui, disprețuiesc aşa de mult moartea, că 
pornesc spre ea cu toată hotărîrea şi se fac martori ai învierii ce s-a săvîr- 
şit în Hristos împotriva ei. Căci încă prunci fiind cu vîrsta se grăbesc să 
moară; şi se întăresc împotriva ei prin nevoințe nu numai bărbaţii ci şi 
femeile”. Ea a ajuns aşa de slabă, că şi femeile, înfricoşate mai înainte de 


75 a. Biruind moartea, puterea dumnezeirii a pătruns atit de intim în trupul Său că a 
înlăturat şi stricăciunea implicată virtual în putinţa morții Sale. 

15 b. Creştinii îşi fac semnul crucii pentru că prin ea cred că vor învia şi ei cum a înviat 
Hristos. În crucea lui Hristos e puterea pentru învierea şi viaţa de veci, cînd e însuşită spi- 
ritual prin semnul ei făcut asupra noastră. Prin ea se transcende moartea şi stricăciunea, 
legate de lumea văzută. Prin ea ne unim cu Hristos, Care a purtat-o spre înviere. 

16. Se vede de aici şi din alte locuri că sfintul Atanasie cunoştea pe pustnicii vremii 
sale, între care şi pe sfîntul Antonie a cărui viață a scris-o. În scrisul sfintului Atanasie, 
deşi este al primului mare teolog apărător al dreptei credințe, vibrează în acelaşi timp căl- 
dura unuia care a apucat în tinerețea sa Biserica martirilor (a martorilor învierii lui Hristos 
prin moartea lor), şi era contemporan cu începutul vieţii asceţilor. 

ea, acum îşi rîd de ea ca de una ce e moartă şi fără putere. Căci precum 
atunci cînd un tiran e biruit de împăratul adevărat şi legat de miini şi de 
picioare, toți trecătorii rîd de el, lovindu-l şi înțepîndu-l şi nemaitemin- 
du-se de furia şi de cruzimea lui datorită împăratului care l-a biruit, la 
fel moartea, fiind biruită şi pironită de către Mîntuitorul pe cruce şi legată 
de miini şi de picioare, este călcată în picioare de toți cei ce umblă în Hris- 
tos şi care, mărturisind pe Hristos, rîd de ea, batjocorind-o cu cuvintele 
scrise mai înainte împotriva ei: «Unde îţi este, moarte, biruinţa? Unde îţi 
este, iadule, boldul?» (I Cor., 15, 55). 


Învierea lui Hristos 


XXVII 


__ Este aceasta o dovadă slabă a neputinței morții? Sau e o dovadă slabă 
a biruinței Mîntuitorului împotriva ei, cînd copiii şi tinerele fete, nesoco- 
tesc, în Hristos, viața de aici şi se pregătesc să moară? Omul are prin fire 
frica de moarte şi de desfacerea trupului. De aceea e un lucru prea minu- 
nat că, îmbrăcând credința crucii, disprețuieşte cele după fire şi nu se mai 
teme de moarte, datorită lui Hristos. 

Să dăm nişte pilde: focul are prin fire însuşirea de a arde. Dar se 
spune că este ceva ce nu se teme de arderea lui, ci-l arată mai degrabă 
slab. Aşa se spune de amiantul hinduşilor”. Iar cel ce nu crede celor 
spuse, de voieşte, să încerce ceea ce se spune, îmbrăcîndu-se într-o sub- 
stanță ce nu arde, ca intrînd în foc să se încredințeze de slăbiciunea focu- 
lui. Sau: dacă cineva ar voi să-l vadă pe un tiran legat, fără îndoială că 
trebuie să treacă prin țara şi prin ținutul stăpînit de cel ce l-a biruit şi 
atunci va vedea pe cel socotit de alţii înfricoşător, că a ajuns neputincios. 
Aşa, de este cineva necredincios, după atitea dovezi şi după atiția muce- 
nici în Hristos, după atita dispreţuire a morții de către cei ce s-au făcut 
cunoscuţi în Hristos, dacă se mai îndoieşte în cuget despre desființarea 
morții în Hristos şi despre sfîrşitul ei în EI, bine ar face să se minuneze de 
aceste lucruri aşa de mari şi să nu rămînă învîrtoşat în necredinţă, nici cu 
neruşinare faţă de cele atit de vădite. Şi precum cel ce a luat amiantul 
cunoaşte că rămîne nears de foc şi precum cel ce voieşte să vadă pe tiran 
legat trece prin ţara biruitorului, aşa şi cel ce nu crede în biruirea morţii 
să primească credința în Hristos şi să treacă la învăţătura Lui. Şi va vedea 
neputința morţii şi biruinţa împotriva ei. Căci mulţi din cei ce nu au cre- 
zut înainte şi au rîs, crezînd pe urmă, au disprețuit atît de mult moar- 
tea, încât s-au făcut şi mucenici ai lui Hristos. 


11. Dar nici apa nu se teme de foc şi îi ia puterea. 

Iar dacă moartea este călcată prin semnul crucii şi prin credința în 
Hristos", e vădit unei judecăți drepte că nu altcineva decît Hristos însuşi e 
Cel ce ne-a dat aceste trofee şi biruințe împotriva morţii şi a făcut-o 
neputincioasă. Şi dacă mai înainte moartea avea putere şi de aceea era 
înfricoşsătoare, iar acum, după venirea Mîntuitorului şi după moartea şi 
învierea Lui, este disprețuită, e vădit că moartea a fost golită de putere şi 
biruită de Hristos care S-a suit pe Cruce. Căci precum după noapte vine 
soarele şi tot spaţiul din jurul pămîntului se luminează de către E], fără 
îndoială că Soarele ce-Şi întinde lumina Sa pretutindeni a alungat şi întu- 
nericul şi pe toate le-a luminat. 

Astfel, moartea fiind disprețuită şi călcată în picioare după ce s-a pro- 
dus arătarea mîntuitoare a Mîntuitorului în trup şi sfîrşitul Său pe cruce, 
e vădit că El este Mîntuitorul care S-a arătat în trup, Care a golit moartea 
de putere şi a arătat în fiecare zi în ucenicii Săi trofeele biruinței ei. Căci 
cînd vede cineva oameni slabi prin fire păşind spre moarte şi neînspăi- 
mîntîndu-se de stricăciunea ei şi neînfricoşîndu-se de coborîrea la iad, ci 
chemînd-o cu suflet înflăcărat, şi netemîndu-se de chinuri, ci alegînd mai 
degrabă pentru Hristos şi păşind spre moarte decât spre viața de aici; sau 
cînd priveşte bărbaţi şi femei şi copii fragezi pornind şi păşind spre 
moarte pentru dreapta credință în Hristos, cum poate fi aşa de uşuratic la 
minte, sau aşa de necredincios, sau cine s-a împietrit aşa de mult la cuget, 
încât să nu înțeleagă şi să nu judece că Hristos însuşi, pe care-L mărturi- 
sesc aceşti oameni, dă fiecăruia biruința asupra morţii, făcînd-o neputin- 
cioasă în fiecare dintre cei ce au credinţa în EI şi poartă semnul crucii?” 
Căci cel ce vede un şarpe călcat, cunoscând cruzimea lui de mai înainte, 
nu se îndoieşte că acum e mort şi cu totul neputincios, afară de cazul că 
este stricat la minte şi nu are nici simţurile trupului sănătoase. Sau cine, 


18. Semnul crucii era moştenit de sfintul Atanasie de la înaintaşii născuţi pe la anul 
200 după Hristos. Se credea, făcându-se acest semn, că precum Hristos a trecut prin cruce 
la înviere, aşa şi creştinul trece prin moarte la viață. 

"19. Moartea acoperea toate în întunericul lipsei de sens. Dacă persoanele omeneşti 
sfirgeau în moarte, zadarnică era viața lor şi zadarnică şi lumea obiectelor care întregeşte 
prin cunoaşterea ei mintea persoanelor şi li se fac spre un trecător folos material. Cîn- 
tindu-se în Catavasia Paştilor ortodox: «Acum toate de lumină s-au umplut», se mărtu- 
Tiseşte că Hristos, înviind ca om, a dovedit că persoanele omeneşti sînt chemate toate la 
înviere şi prin aceasta redobîndesc un sens şi ele şi lumea. Prin faptul că Cuvîntul lui 
Dumnezeu şi Înţelepciunea lui ipostatică S-a făcut om ca să-l învie pe acesta, s-a confir- 
mat că dacă persoana umană e treapta cea mai înaltă din realitatea cunoscută, premiza ei 
superioară trebuie să fie dată ca Persoană în realitatea supremă, care deci trebuie să se 
înscrie la punctul suprem pe verticala ce urcă de la persoana umană, si nu undeva mai jos 
de ea, în ordinea esențelor impersonale. Acest lucru îl exprimă numele de Înţelepciunea şi 
Cuvintul dat Fiului lui Dumnezeu, care se uneşte cu nişte însuşiri proprii firii noastre 
personale. Numai omul e dotat, între creaturile cunoscute, cu înțelepciune şi cuvînt, 
pentru că e persoană. 

văzind un leu cu care se joacă copiii, nu înțelege că acesta sau e mort, sau 
şi-a pierdut toată puterea? Precum se pot vedea deci acestea cu ochii, 
aşa, văzînd moartea luată în rîs şi dispreţuită de cei ce cred în Hristos, să 
nu se mai îndoiască nimeni şi să nu mai rămînă lipsit de credința că moar- 
tea a fost golită de putere prin Hristos şi stricăciunea ei a încetat şi s-a 
desființat. 

XXX 


Cele spuse înainte sînt o dovadă destul de însemnată că moartea a 
fost desființată de Domnul şi că crucea lui Hristos este un mijloc de 
biruință asupra ei. Cît despre învierea nemuritoare, pricinuită trupului 
de Mîntuitorul de obşte al tuturor, de Hristos, Viaţa cea adevărată, o 
dovadă mai limpede decât cea prin cuvinte este cea din fapte, pentru cei 
ce au ochiul înțelegerii sănătos. Căci dacă moartea a fost desființată, cum 
a arătat cuvîntul, şi datorită Domnului toți o calcă în picioare, cu mult mai 
vîrtos a călcat-o EI cel dintii, în trupul Său, şi a biruit-o. Iar moartea odată 
omorită de El, ce trebuia să facă decât să învie trupul şi să-l arate ca semn 
al biruinţei asupra ei? Sau, cum s-ar fi văzut moartea desființată, dacă 
trupul Domnului n-ar fi fost înviat? Iar cel căruia nu-i ajunge această 
dovadă despre învierea Lui, să se încredințeze despre ceea ce s-a spus 
din cele ce s-au petrecut la vedere. Căci dacă murind cineva nu mai poate 
lucra nimic, ci numai pînă la mormînt are această putere, apoi încetează, 
şi numai cei vii sînt în stare de fapte şi de lucrările îndreptate spre 
oameni, să vadă cel ce voieşte asemenea fapte şi să judece din cele văzute 
ca să mărturisească adevărul. Pentru că Mîntuitorul a lucrat atîtea între 
oameni în fiecare zi, încât convinge în chip nevăzut în toate părțile, între 
elini şi între barbari, atîta mulțime să treacă la credinţa în El şi să asculte 
de învățătura Lui. lar dacă e aşa, cine se va mai îndoi acum în cugetul său 
că a avut loc învierea lui Hristos şi că e viu Hristos, mai bine-zis, că El 
însuşi este Viața? Oare e fapta unui mort să străpungă cugetarea oameni- 
lor, încît să-i facă să se lepede de legile părinţilor şi să cinstească învăţă- 
tura lui Hristos? Sau dacă nu e lucrător - lucru propriu celui mort —- cum 
poate face pe cei vii şi lucrători să se oprească din lucrarea lor dinainte, 
încît desfrînatul să nu mai desfrîneze, iar ucigaşul să nu mai ucidă, cel 
ce nedreptățea să nu mai nedreptățească şi cei lipsiți de dreapta 
credință să se facă drepteredincioşi? Cum, dacă n-a înviat, ci e mort, pe 
cei numiţi de necredincioşi zei mincinoşi şi pe dracii cărora li se aduce 
închinare, îi alungă, îi urmăreşte şi-i surpă? Căci unde este numit Hristos 
şi există credința în El se smulge toată cinstirea idolilor, se dă pe 
față toată amăgirea dracilor; nici un demon nu poate suferi nici 

măcar numele Lui, ci numai la auzul Lui o ia la fugă“. Aceasta nu e fapta 
unui mort, ci a cuiva care e viu şi, mai ales, Dumnezeu. Dealtfel, ar fi şi un 
lucru de ris să se spună că dracii alungaţi de El şi idolii surpaţi sînt vii, iar 
de Cel ce-i alungă şi prin puterea Lui îi face nici să nu se mai arate măcar, 
de Cel ce e mărturisit de toţi ca Fiul lui Dumnezeu, să se spună că e mort. 


XXXI 


Cei ce nu cred în înviere aduc o grea dovadă chiar ei împotriva lor, 
dacă toți dracii şi zeii închinaţi de ei nu pot alunga pe Hristos socotit de ei 
mort, dar Hristos îi dovedeşte pe toţi aceia morţi. Dacă e adevărat că cel 
mort nu lucrează nimic, dar Mîntuitorul lucrează astfel de fapte în fiecare 
zi, atrăgînd la dreapta credinţă, îndemnînd la virtute, învăţînd despre 
înviere, ridicînd la dorul celor cereşti, descoperind cunoştinţa despre 
Dumnezeu, insuflind putere împotriva morții, arătîndu-Se pe Sine fiecă- 
ruia şi desființînd necredința idolească, şi dacă zeii şi dracii necredincio- 
şilor nu pot face nimic din acestea, ci mai degrabă mor în prezenţa lui 
Hristos şi prin semnul crucii încetează toată vrăjitoria, se opreşte orice 
termecătorie şi toţi idolii sînt părăsiţi şi lăsaţi pustii, iar toată plăcerea 
nerațională încetează şi oricine îşi înalță privirea de la pămiînt la cer, — 
pe care dintre aceştia l-ar numi cineva mort? Pe Hristos care lucrează atî- 


tea? Dar nu e propriu mortului să lucreze. Sau pe cel ce nu lucrează nici- 
decum, ci zace neînsuflețit, ceea ce e propriu dracilor şi idolilor, ca unora 
ce sînt morţi?". Fiul lui Dumnezeu fiind viu şi lucrător (Evr., 4, 12), 
lucrează în fiecare zi; lucrează mîntuirea tuturor. lar moartea se dove- 


80. Sfintul Atanasie, ca toți părinții Bisericii, urmînd sfintele Scripturi (Matei, 28, 20; 
Ioan, 14, 21; [i Cor., 13, 9; Gal., 2, 20), avea ferma convingere că în cei credincioşi e pre- 
zent şi lucrează Hristos, că credinţa nu înseamnă numai o siguranţă în faptul că Hristos 
există, ci un semn al acestei prezențe şi lucrări a lui Hristos în lume. Chiar numele lui lisus 
rostit cu credință e un semn al puterii lui lucrătoare. Aceasta era o concluzie firească trasă 
din învierea lui Hristos. Dacă El e viu, e şi lucrător. Şi întrucât prin trupul Lui înviat 
lucrează Dumnezeu, lucrarea Lui nu are loc pe o rază restrînsă, ci oriunde e mărturisit 
prin credinţă. 

81. Idolii de care a despărţit creştinismul pe oameni nu erau idoli în înțelesul de azi al 
cuvîntului: banul, plăcerea, stăpinirea etc. Acestora nu li se atribuie decit o putere 
lumească. Idolii din acea vreme reprezentau în esenţă şi ei nişte puteri ale naturii; toată 
natura era socotită înzestrată cu nişte puteri misterioase. La temelia închinării lor era un 
panteism în sensul literal al cuvîntului: toată natura era socotită dumnezeu, sau reprezen- 
tată de mulți zei. Creştinismul, dezbrăcînd natura de acest mister, arătînd pe Dumne- 
zeu ca transcendent ei, dar totuşi susținînd toată lucrarea ei şi putînd lucra în ea cele mai 
presus de ea şi chemînd pe oameni la o vieţuire mai presus de ea şi la viaţa veşnică, pe un 
alt plan decit al ei; a făcut posibilă ştiinţa. Astăzi e socotită natura ca neavînd o taină în ea. 
Atunci natura însăşi era socotită ca avînd ceva misterios în ea. Pe lîngă aceea, azi mulți 
contestă orice fel de transcendenţă, chiar transcendenţa tainei în natură. Creştinismul a 
arătat ca morţi nu numai pe idoli, ci şi pe draci. Dar pe cei din urmă în sensul că sînt morţi 
spiritual şi de o putere inferioară lui Hristos şi celor ce-L au prin credinţă în ei; sau în sen- 
sul că nu pot lucra prin idoli, ca prin nişte falşi dumnezei. Sub influența ştiinţei care s-a 
dezvoltat, prin dezbrăcarea naturii de orice caracter tainic, creştinismul apusean a mers 

deşte neputincioasă în fiecare zi şi idolii şi dracii se arată chiar morți, încît 
chiar din aceasta nimeni nu se mai îndoieşte despre învierea trupului 
lui Hristos. Cel ce nu crede în învierea trupului Domnului se dovedeşte 
necunoscînd puterea Cuvîntului şi Înțelepciunii lui Dumnezeu. Dar dacă 
EI Şi-a luat trup şi Şi L-a făcut propriu, în chip firesc, cum a arătat cuvîn- 
tul nostru, ce trebuia să facă El cu trupul? Sau ce sfîrşit trebuia să aibă 
trupul Său, odată ce S-a sălăşluit în el Cuvîntul? Să nu moară nu se 
putea, odată ce era muritor şi avea să fie adus prin moarte jertfă pentru 
toți, motiv pentru care Şi l-a şi alcătuit Mîntuitorul. Dar să rămînă mort 
iarăşi nu era cu putință, odată ce s-a făcut templul Vieţii”. Deci a murit ca 
muritor, dar a înviat pentru Viaţa din El. Iar dovada învierii Lui sînt 
faptele Lui. 
XXXII 


Iar dacă, pentru motivul că nu se vede, nu se crede nici că a înviat, cei 
ce nu cred tăgăduiesc şi ceea ce e propriu firii. Căci e propriu lui Dumne- 
zeu să nu fie văzut, dar să Se facă cunoscut din faptele Lui, precum s-a 
spus şi mai sus. Căci dacă nu ar fi faptele, ar avea dreptate să nu creadă în 
Cel ce nu este văzut. lar dacă faptele strigă şi-L arată limpede, pentru ce 
tăgăduiesc viața învierii atît de vădită? Căci chiar dacă sînt orbi cu cuge- 
tul, pot vedea măcar cu simţurile din afară puterea şi dumnezeirea de 
netăgăduit a lui Hristos. Fiindcă şi orbul, deşi nu vede soarele, simțind 
căldura răspîndită de el, ştie că există soarele deasupra pămîntului. Aşa 
şi cei ce se împotrivesc pentru că nu cred, fiind încă orbi în privinţa ade- 
vărului, odată ce cunosc puterea altora care cred, să nu tăgăduiască dum- 
nezeirea lui Hristos şi învierea săvirşită de EI?. Căci e vădit că dacă 


prea departe, socotind că Dumnezeu e atît de închis în transcendenţa Lui, încît nici nu mai 
poate să-Şi arate lucrarea mai presus de fire în natură. Protestantismul a dat acestei învă- 
ţături o trăsătură pesimistă, socotind că Dumnezeu nu mai poate lucra în natură din cauza 
păcătoşeniei iremediabile a tuturor oamenilor, credincioşi sau nu. Creştinismul răsări- 
tean, urmînd sfinților Părinţi, împacă transcendenţa lui Dumnezeu după ființă cu lucrarea 
Lui în lume, socotind pe Dumnezeu nu numai mai presus de natură, ci şi Stăpîn al naturii 
şi ca Cel ce dă putere, oamenilor care cred, să se curățească şi să devină organe ale lucrării 
Lui. Creştinismul apusean n-a tras toate consecințele din învierea lui Hristos cu trupul. De 
aceea, în explicarea mântuirii el s-a oprit la Cruce. Dar cine crede că Hristos Şi-a putut 
învia țrupul, de ce nu ar crede că poate lucra şi asupra creaţiei, legată de trupul Lui înviat, 
dacă e legată cu El ca purtător dumnezeiesc al trupului? 

82. Sfîntul Atanasie deduce învierea chiar din întrupare. Cuvîntul lui Dumnezeu a luat 
trupul ca să-l scape de moarte, adică să-l învie. Creştinismul apusean a tras o altă conclu- 
zie: l-a luat ca să poată satisface prin jertfă, ca om, onoarea dumnezeiască jignită de 
oameni, atita tot. - 

83. Sfintul Atanasie vede în puterile lui Hristos, care lucrează în cei ce cred în el şi au o 
viață curată, o forţă a misionarismului creştin, prin dovedirea ce o dădeau acestea despre 
Hristos cel înviat. De altfel, toată logica argumentării întrupării şi învierii lui Hristos, clă- 
dită de sfintui Atanasie este o logică întemeiată pe fapte, nu o logică a speculaţiei 
abstracte. 

Hristos ar fi mort, n-ar fi alungat pe draci şi nu L-ar fi ascultat dracii. lar de 
sînt alungați cu numele Lui, e vădit că El nu e mort, mai ales că dracii, 
văzînd şi cele ce nu sînt văzute de oameni, ar putea cunoaşte că e mort 
Hristos şi nu ar mai asculta nicidecum de El. Dar dracii văd ceea ce nu 
cred cei lipsiţi de evlavie, anume că El este Dumnezeu şi de aceea aleargă 
şi cad la picioarele Lui, spunînd şi cele ce le spuneau cînd El Se afla în 
trup: «Te ştim pe Tine cine eşti, Sfîntule al lui Dumnezeu» (Luca, 4, 34); 
şi: «Ce este ie şi nouă, Fiule a lui Dumnezeu? Mă rog ie să nu mă 
chinuieşti» (Matei, 5, 7; Luca, 8, 28). 

Deci, de vreme ce dracii mărturisesc şi faptele dau mărturie în fiecare 
zi, este vădit — şi nimeni să nu se obrăznicească față de adevăr — că Mîn- 
tuitorul a înviat trupul Său şi că este Fiul lui Dumnezeu cel adevărat, fiind 
Cuvîntul şi Înţelepciunea şi Puterea care a ieşit din Dumnezeu ca din 
Tatăl şi care în timpurile din urmă a luat trup pentru mîntuirea tuturor şi 
a învăţat lumea despre Tatăl, a surpat moartea, le-a dăruit tuturor nestri- 
căciunea prin făgăduinţa învierii, ridicînd ca pîrgă a acesteia trupul pro- 
priu şi arătîndu-l pe acesta ca trofeu împotriva morţii şi a stricăciunii ei 
prin semnul crucii. 


Capitolul V 


Dovedire față de iudei, din Vechiul Testament 


XXXIII 

„Acestea aşa fiind şi fiind vădită dovada învierii trupului şi a biruinţei 
dobindite de Mintuitorul asupra morții, să respingem acum şi necredința 
iudeilor şi luarea acestora în rîs de către elini. Căci iudeii nu cred în aces- 
tea, iar elinii le iau în rîs, bîrfind ceea ce socotesc ei că e necuvenit în 
cruce şi în întruparea lui Dumnezeu-Cuvîntul. Cuvîntul nostru nu va 
pregeta să le răspundă şi unora şi altora, mai ales fiindcă are dovezi lim- 
pezi împotriva lor. Iudeii care nu cred au o dovadă şi ei în Scripturile ce le 
citesc şi ei. Căci de la un capăt la altul toată Biblia de-Dumnezeu-insuflată 
strigă despre acestea, cum arată înseşi cuvintele ei. Proorocii au prooro- 
cit de la început despre minunea privitoare la Fecioara şi despre naşterea 
săvîrşită din ea, zicînd: «lată, Fecioara în pîntece va avea şi va naşte Fiu 
şi vor chema numele lui Emanuel, care se tălmăceşte: cu noi este Dum- 
nezeu» (Isaia, 7, 14; Matei, 1, 23). lar Moise, cel cu adevărat mare şi cre- 
zut de ei ca spunînd adevărul, a însemnat cuvîntul despre întruparea 
Mintuitorului, socotindu-l şi cunoscîndu-l ca adevărat şi ca tot ceea ce 
putea fi mai mare, zicînd: «O stea va răsări din Iacov şi un om din Israel şi 
va zdrobi pe căpeteniile lui Moab» (Num., 24, 17). Şi iarăşi: «Cît de fru- 
moase sînt casele tale, Iacov, corturile tale, Israele; ca nişte vii sînt 

umbrite şi ca un rai lîngă rîuri şi ca nişte corturi pe care le-a înfipt Dom- 
nul, ca nişte cedri lîngă ape. Leşi-va omul din sămînţa lui şi va domni 
peste neamuri multe» (Num., 24, 5-7). Şi iarăşi, Isaia: «Înainte de a şti 
copilul să numească pe tatăl sau pe mama sa, va primi puterea Damascu- 
lui şi pietrele de preț ale Samariei înaintea regelui asirienilor» (8, 4). El e 
vestit de mai înainte că va veni ca om. Dar tot ei vestesc de mai înainte că 
Cel ce va veni este Domnul, zicînd: «lată, Domnul şade pe nor uşor şi va 
veni în Egipt şi se vor clătina idolii făcuți de mînă ai Egiptului» (Isaia, 19, 
1). Şi iarăşi Tatăl Îl cheamă de acolo: «Din Egipt am chemat pe Fiul Meu» 
(Matei, 2, 15; Os., 11, 1). 


XXXV 


Dar nu s-a trecut sub tăcere nici moartea Lui. Ci e însemnată foarte 
limpede în Scripturi. Ba chiar şi de motivul morţii Lui s-a spus, că nu o 
suferă pentru El, ci pentru nemurirea şi mântuirea tuturor. Nu s-au temut 
ca să treacă sub tăcere nici uneltirea iudeilor şi ocările aduse Lui de ei, ca 
nimic din cele ce se vor petrece să nu rămînă nevestit şi să se nască vreo 
rătăcire din pricina lor. Deci zic: «Om ce era întru bătaie şi ştiind să rabde 
durere, că s-a întors fața Lui; defăimat a fost şi nesocotit. Acesta păcatele 
noastre le poartă şi pentru noi suferă dureri şi noi am socotit că de la 
Dumnezeu este El în durere, în bătaie şi în chinuri. lar El a fost rănit 
pentru păcatele noastre şi a fost chinuit pentru fărădelegile noastre. Cer- 
tarea ce ne aduce pacea a fost peste EI şi cu rana Lui noi toţi ne-am vinde- 
cat» (Isaia, 53, 3-5). Minunează-te de iubirea de oameni a Cuvîntului, că 
pentru noi e defăimat, ca noi să ne bucurăm de cinste. «Că toţi, zice , ca 
nişte oi am rătăcit. Fiecare a rătăcit în calea lui. Şi Domnul L-a dat pe El 
pentru păcatele noastre. Şi EI fiind chinuit, nu Şi-a deschis gura Sa. Ca o 
oaie la junghiere S-a adus şi ca un miel fără de glas în faţa celui ce-l tunde 
pe El, aşa nu Şi-a deschis gura Sa. Întru smerenia Lui judecata Lui s-a 
ridicat» (Isaia, 53, 6-8). Apoi, ca să nu-L ia cineva drept om din pricina 
patimii, preîntîmpină gîndurile oamenilor. De aceea Scriptura descrie 
puterea Lui mai presus de fire şi neasemănarea firii Lui cu noi, zicînd: 
«lar neamul Lui cine-l va spune? Că s-a ridicat de pe pămînt viața Lui. 
Pentru fărădelegile poporului a fost dus la moarte. Şi voi da pe cei răi în 
schimbul îngropării Lui şi pe cei bogaţi în schimbul morţii Lui. Că fărăde- 
lege nu a săvîrşit, nici s-a aflat viclenie în gura Lui. Şi Domnul voieşte 
să-L curățe pe El de răni» (Isaia, 53, 8-10). 


XXXV 


Dar poate, auzind proorociile despre moartea Lui, vei căuta şi cele 
însemnate despre Crucea Lui. Căci nici acestea nu s-au trecut sub tăcere. 
Şi ele au fost arătate foarte limpede de sfinţi. Moise le vesteşte de mai 

înainte cu glas înalt zicînd: «Veţi vedea viața voastră atîrnată înaintea 
ochilor voştri şi nu veţi crede» (Deut., 28, 66). Iar proorocii de după El 
mărturisesc şi ei despre aceasta, zicînd: «Iar Eu, ca un miel nevinovat dus 
spre a fi jertfit, n-am ştiut. Asupra Mea au socotit rele, zicind: veniți şi 
vom înfige sulița în pîinea Lui şi-L vom smulge pe El dintre cei vii»"*", 
(ler., 11, 19). Şi iarăşi: «Străpuns-au mifinile Mele şi picioarele Mele; 
numărat-au toate oasele Mele, împărţit-au hainele Mele loruşi şi.pentru 
cămaşa Mea au tras sorți» (Ps. 21, 17-20). lar moartea atîrnată în văz- 
duh, care s-a săvîrşit pe lemn, nu e alta decit cea de pe Cruce. Şi în nici o 
altă moarte nu se străpung 1mîinile şi picioarele, decît numai în cea de pe 
Cruce. Dar n-au lăsat neînsemnat nici faptul că prin venirea Mîntuitoru- 
lui toate neamurile au început să cunoască pe Dumnezeu. Ci s-a făcut şi 
despre aceasta pomenire îni Sfintele Scripturi: «Că ya fi, zice, rădăcina lui 
Iesei şi Cel ce S-a ridicat căpetenie peste neamuri; în El vor nădăjdui nea- 
murile» (Isaia, 11,10)... o i ANEI | 

Am dat aceste puţine cuvinte spre dovedirea celor ce s-au petrecut. 
Dar toată Scriptura e plină de mărturii ce resping necredința iudeilor. 
Căci care dintre drepți şi sfinții prooroci şi patriarhii înfățişați în dum- 
nezeieştile Scripturi a avut naşterea din fecioară? Sau care femeie şi-a 
ajuns sieşi, ca să dea naştere vreunui om, fără de bărbat? Nu s-a născut 
Avel din Adam, Enoh din lared, Noe din Lameh, Avraam din Tara, Isaac 
din Avraam şi Iacov din Isaac? Nu s-a născut Iuda din Iacov şi Moise şi 
Aaron nu sînt din Avraam? Nu s-a născut Samuel din Elcana, David din 
Tesei, Solomon din David, lezechia din Ahaz, Isaia din Amos, leremia din 
Helchia, Iezechiel din Vuzi? N-a avut fiecare pe tatăl său început al naşte- 
rii sale? Cine s-a născut numai din fecioară? De aceea a avut atita grijă 
proorocul să însemneze aceasta. 

Dar cărei naşteri i-a premers o stea în ceruri şi a vestit lumii pe Cel ce 
Se năştea? Căci Moise, după ce a fost născut, a fost ascuns de părinți. lar 
de'David nu au auzit nici vecinii, de vreme ce nici marele Samuel nu l-a 
cunoscut pe el. Ci a căutat să afle de mai are Iesei un fiu. Iar martor al 
naşterii lui Hristos nu a fost un om, ci o stea arătată pe cer, de unde El 
însuşi a coborit. 

XXXVI 

Şi care dintre împărații de odinioară a împărăţit «înainte de a putea 
numi pe tatăl sau pe mama sa» (Isaia, 8, 4) şi a dobiîndit biruinţa împo- 
triva vrăjmaşilor? Nu a început David să împărăţească la 30 de ani şi 
Solomon cînd a ajuns la tinerețe? loaş avea şapte ani cînd a luat împără- 
ţia (IV Regi, 12, 1) şi losia a luat stăpînirea avînd ani şi mai puţini. Totuşi 
şi aceştia, avînd această vîrstă, au putut numi pe tatăl şi pe mama lor. 


83 a. Se proorocea că trupul L.ui va fi pîinea Sfintei Împărtăşanii. 

Cine e deci Cel cea împărăţit şi a prădat pe vrăjmaşi, înainte de naştere? 
Săne spună tîlcuind, cine a fost un astfel de împărat în Israel şi în uda, în 
care şi-au pus toate neamurile nădejdea şi au avut în El pacea? Oare nu 
s-au ridicat mai degrabă, de pretutindeni, împotriva lor? Căci cât a durat 
Ierusalimul, a durat şi un război neîmpăcat împotriva lor şi toți luptau 
împotriva lui. Israel. Asirienii îi asupreau, egiptenii î îi prigoneau, babilo- 
nienii îi călcau. Şi ceea ce e şi mai de mirare e că şi pe sirienii vecini îi 
aveau luptând. împotriva lor; Sau nu purta David război cu Moab şi nu 
tăia pe sirieni, nu se apăra Iosia de vecini şi nu avea Ezechia teamă de 
mîndria lui Senaherib? Nu a pornit Amalic cu război împotriva lui Moise 
şi nu i se împotriveau amoreii? Nu au luptat cei ce locuiau în Ierihon 
împotrivă lui lisus Navi? Şi, peste tot, au avut vreodată neamurile legă- 

turi de prietenie cu Israel? Se cade deci să ştim cine e Acela în care nea- 
murile şi-au pus nădejdea. E] trebuie. să existe, de vreme ce e cu E pa 
tință ca proorocul să mină”, 

Dar moartea pe Cruce, a căruia dintre sfinţii prooroci sau a  pâtilariii- 
lor de la început, a fost suferită pentru mîntuirea tuturor? Sau cine a fost 
rănit şi a suferit moartea pentru sănătatea tuturor? Şi câre dintre drepți 

sau dintre regi a coborit în Egipt şi, prin coborirea aceasta, au încetat ido- 
lii să existe? Avraam a coborit, dar cinstirea idolilor a continuat; Moise 


s-a născut acolo şi cu toate acestea credința arnagiidarei nu a. încetat.. 

Şi căruia dintre cei de care vorbeşte Scriptura i s-au străpuns miinile 
şi picioarele, sau care a fost atîrnat pe lemn şi s-a sfirşit pe cruce pentru 
mântuirea tuturor? Avraam-a murit culcat în pat. Isaac şi Iacov at murit şi 
ei cu picioarele întinse pe pat. Moise şi Aaron âu sfirşit în rhunte. David, 
în casă, nesuferind nici o uneltire din partea poporului; deşi a fost căutat 
de Saul, a rămas nevătămat. Isaia a fost sfişiat, dar nu a fost spînzurat pe 
cruce. leremia a fost ocărit, dar nu a murit osîndit. fezechiel a pătimit, dar 
nu pentru popor, ci a vestit numai cele ce vor veni asupra poporului. 
Apoi aceştia, măcar că au pătimit, au fost oameni, cum sînt şi toţi ceilalți 
după asemănarea firii. Dar Cel vestit de Scripturi că va pătinăi pEntru toți 
nu a fost simplu om, ci e numit Viaţa tuturor, chiar dacă e asemenea 
oamenilor după fire. «Veţi vedea, zice, Viața spînzurată înaintea ochilor 
voştri» (Deut., 28, 66); şi: «Neamul Lui cine-l va spune?» (Isaia, 53, 8). 

"Neamul tuturor sfinților de la început se poate afla şi povesti, adică 
cine şi de unde a fost fiecare. Dar neamul Celui ce e Viaţa cuvintele dum- 
nezeieşti spun că e de nepovestit. Cine este deci Acesta, despre Care 


83 b. După sfintul Atanasie un creştinism trăit cu toată puterea credinței e singurul 
remediu pentru înlăturarea războaielor şi pentru pace, nu numai între neamuri, ci şi între 
ele şi Israel. 

spun acestea dumnezeieştile Scripturi? Sau cine e aşa de mare, că şi Ă 
prooroci vestesc de mai înainte lucruri aşa de mari? Nimeni altul nu se 
află astfel, afară de Mintuitorul de obşte al tuturor, Dumnezeu-Cuvîntul, 
Domnul nostru lisus Hristos. Căci Acesta a ieşit din fecioară şi S-a arătat 
ca om pe pămint şi e Cel al cărui neam după trup e de nepovestit. Fiindcă 
nu este cineva care să poată spune pe tatăl Lui după trup, de vreme ce 
trupul Lui nu e din bărbat, ci numai din Fecioara. Dacă pe taţii lui David 
şi Moise şi ai tuturor patriarhilor îi poate arăta oricine în şirul neamurilor 
lot, eâmul după trup al Mîntuitorului nu-l poate nimeni arăta pornind 
de la un bărbat. EI a făcut şi steaua să-] vestească naşterea trupului. Căci 
se cădea ca, coborînd Cuvîntul din cer, din cer să 1 se facă şi vestirea. Şi se 
cădea ca, venind Împăratul zidirii, să fie cunoscut limpede de toată 
lumea., 

E| Se năştea în Iudea şi au venit să 1 se închine cei din Persia. El este 
Cel ce încă înainte de arătarea Sa trupească a dobindit biruința asupra 
vrăjmaşilor şi trofeele împotriva închinării la idoli. Şi toți cei din nea- 
muri, de pretuțindeni, părăsind obiceiurile părinteşti şi necredința ido- 
lească, îşi pun nădejdea în Hristos şi se înscriu între cei ai Lui, cum se pot 
vedea acestea şi cu ochii. Căci nu a încetat altădată necredinţa egiptenilor 
decțt cînd Domnul tuturor, ca purtat de un nor, a coborit acolo cu trupul 
şi a risipit amăgirea idolească, mutindu-i pe toți la Sine şi prin Sine la 
'Tatăl. E] este Cel ce S-a răstignit, avînd ca martor soarele şi zidirea şi pe 
cei ce I-au-pricinuit Lui moartea. Şi prin moartea Lui s-a adus mîntuire 
tuturor şi toată zidirea s-a izbăvit. El este Viaţa tuturor şi Cel ce ca o oaie 
Şi-a.dat, jqupul Său ca preţ de MAC Ipetace pentru mîntuirea tuțuror, 
chiar dacă iudeii nu cred. 


A 
i . 


„a. Alte SESESI şi cugetări 
despre minunile lui Hristos 
XXXVIII 


“lar dacă socotesc că nu. ajung acestea, să se convingă din alte cuvinte 
pe ca care le mai au. Căci despre cine zic proorocii: «M-am arătat celor ce 
nu Mă căutau, am fost aflat de cei ce nu întrebau de Mine; am spus: «Aici 
sînt», poporului care nu chema numele Meu; am întins miinile Mele către 
paporul ce nu Mă asculta şi Mi se împotrivea» (Isaia, 65, 1-2). Cine este 
Cel ce S-a arătat? Să li se spună iudeilor! Dacă e proorocul, să spună 
unde s-a ascuns, ca să se arate mai pe urmă. Dar cine este acest prooroc 
care s-a făcut, din nevăzut, văzut şi şi-a întins mfinile pe Cruce? Nu e 
nici unul diritre drepți. E numai Cuvîntul lui Dumnezeu care, fiind netru- 
pesc după fire, S-a arătat pentru noi în trup şi a pătimit pentru noi. 

lar dacă nu le ajunge nici aceasta, să se încredințeze din'alte cuvinte, 
privind dovada lor aşa de limpede. Căci zice Scriptura: «Întăriți-vă,-mtini 
slabe şi genunchi slăbănogiți. Mingfiaţi-vă, cei descurajaţi cu cugetul. 
Întăriți-vă şi nu vă temeți. Iată, Dumnezeul nostru cu judecată răsplă- 
teşte. EI însuşi vine şi ne va mîntui pe noi. Atunci se vor deschide ochii 
orbilor şi vor auzi urechile surzilor. Atunci va sări şchiopul ca cerbul şi 
limba gingavilor va fi limpede» (Isaia, 35, 3-6). Ce pot spune şi despre 
acestea, sau cum vor îndrăzni să privească şi la acestea? Căci proorocia 
arată că Dumnezeu va veni şi va face cunoscute semnele şi timpul venirii 
Lui: orbii vor vedea, şchiopii vor umbla, surzii vor auzi şi limba gingavi- 
lor se va face limpede. Toate acestea se:spun despre venirea lui Dumne- 
zeu. Dar să spună cînd s-au făcut astfel de semne în Israel, sau unde s-a 
întîmplat aşa ceva în Iudea? A fost curăţit leprosul Neeman, dar nu a 
auzit nici un surd, nu a umblat nici un olog. Ilie şi Elisei au înviat un mort, 
dar nici un orb din naştere nu a văzut cu adevărat. Mare lucru este şi să 
fie înviat un mort. Dar nu e o minune aşa de mare ca cea făcută de Mîn- 
tuitorul. Şi dacă Scriptura nu a trecut sub tăcere vindecarea leprosului şi 
învierea copilului văduvei, dacă s-ar fi întîmplat Să umble vreun olog şi să 
vadă vreun orb mai înainte, fără îndoială le-ar fi arătat şi pe acestea. Dar 
dacă nu au grăit Scripturile, e vădit că nici nu s-au petrecut acestea mai 


înainte. Cînd s-au făcut deci acestea, dacă nu cînd a venit Însuşi Cuvîntul 
lui Dumnezeu în trup? Şi cînd a venit, dacă nu atunci cînd au umblat 0lo- 
gii şi au vorbit limpede gîngavii şi au auzit surzii şi au văzut orbii din naş- 
tere? De aceea şi iudeii care le priveau vorbeau de ele ca de nişte fapte de 
care nu au auzit să se fi întîmplat altădată: «Din veac nu s-a auzit să fi 
deschis cineva ochii vreunui orb din naştere.: De nu era Acesta de la 


Dumnezeu, nu putea face nimic» (Ioan, 9, 32-34). 


b. Răspuns la afirmarea obişnuită 
a iudeilor, că Mesia încă nu a venit 


XXXIX 


Dar poate şi aceştia, neputînd să se împotrivească celor vădite, nu vot 
tăgădui cele spuse, dar vor spune că încă le aşteaptă pe acestea şi că 
Dumnezeu-Cuvîntul nu a venit încă. De fapt, ei o spun această în toate 
părţile, neroşind de împotrivirea lor neruşinată faţă de cele arătate. Dar 
vor fi daţi pe față şi în privința aceasta mai întîi de alţii, nu de noi: Vor fi 
dați pe față de preaînțeleptul Daniel, care a prevestit şi timpul de față şi 
venirea Mintuitorului, zicînd: «Şaptezeci de săptămini s-au tăiat; peste 
poporul tău şi peste cetatea cea sfintă, ca să se împlinească pînă la capăt 
păcatul şi să se pecetluiască păcatele şi să se şteargă nedreptățile şi să se 


LE 

ispăgească fărădelegile şi să se aducă dreptatea veşnică gi să se pecet-- 
luiască vedenia:şi proorocul şi să se ungă Sântul sfinţilor. Şi să ştii şi să 
înţelegi ca să.răspunzi că de la sfîrşitul cuvîntului se va zidi Ierusalimul 
pînă le Povăţuitorul cel uns» (Dan., 9, 24-25). Poate în alte cuvinte se pot 
găsi motive pentru a se amina împlinirea celor scrise pentru un timp vii- 
tor.. Dar ce pot spune sau, ridica împotriva acestora? Căci aci Hristos şi 
Unsul e arătat nu ca om simplu, ci e vestit ca Sfintul sfinţilor; şi de lerusa- 
lim se spune că rămîne pînă la venirea Lui şi apoi încetează şi proorocul 
şi vederea în Ierusalim“. S-au uns odinioară David şi Solomon şi Eze- 
chia, dar Ierusalimul şi locul sfint au rămas mai departe, şi proorocii 
prooroceau: Gad şi Asaf şi Natan şi după ei Isaia şi Osea şi Amos şi alții. 
Apoi şi cei unşi se numeau oameni sfinţi, dar nu sfinţii sfinților. lar dacă 
pun înainte robia şi spun că din pricina ei nu a mai fost Ierusalimul, ce vor 
zice despre prooroci? Căci poporul coborînd odinioară în Babilon, erau 
acolo Daniel şi Ieremia; şi au proorocit lezechiel şi Agheu şi Zaharia. 


XL 


„Deci spun poveşti iudeii şi trec cu vederea timpul de faţă. Căci, cînd a 
încetat proorocul sau vedenia din Israel, dacă nu acum, cînd a venit Hris- 
104, Sâintul: sfinților? Şi un semn şi o dovadă însemnată a venirii lui Dum= 
nezeu-Cuvîntul e că nu .mai stă în picioare Ierusalimul, nici nu s-a mai 
ridicat prooroc, nici nu se mai descoperă vreo vedere între ei. Şi e firesc 
să fie aşa. Căci, venind Cel prezis, ce nevoie mai e de cei ce-L prezic? Şi 
fiind prezent Adevărul, ce nevoie mai e de umbră? De aceea, au prooro- 
dit, pînă a.venit Dreptatea însăşi şi Cel ce a răscumpărat păcatele tuturor. 
Pentru aceea şi lerusalimul a durat atita timp, cât cei din el se ocupau cu 
chipurile adevărului. lar odată ce Sfintul sîinților e de faţă, pe drept 
cuvînt s-a pecetluit şi vederea şi proorocia, iar împărăţia Ierusalimului a 
încetat. Li s-au uns lor regi, pînă ce s-a uns Sfintul sfinţilor. Căci şi Iacov 
prooroceşte, zicînd că împărăţia iudeilor va sta pînă la Acela: «Nu va lipsi 
conducător din Iuda şi căpetenie din coapsele lui, pînă va veni Cel căruia 
îi sînt rînduite şi El este aşteptarea neamurilor» (Fac., 49,10). De aceea şi 
Mintuitorul strigă zicînd: «Legea şi proorocii au caii pînă la loan» 
(Matei, 11, 33). 

Dacă ar mai fi deci la iudei împărăție, sau proorocie, sau vedere, ar 
avea drept să tăgăduiască pe Hristos care a venit. Dar dacă nu mai este 
nici rege, nici vedere, şi s-a pecetluit toată proorocia, iar cetatea şi tem- 
plul s-au ruinat, pentru ce mai stăruie în atîta necredință şi neascultare, 
încit cele ce au fost le văd, iar pe Cel ce le-a săvîrşit acestea ÎI tăgăduiesc? 
Pentru ce, cînd văd pe cei din neamuri părăsind idolii şi punîndu-şi 


84. Toate cele din Vechiul Testament au încetat pentru că s-au împlinit în Hristos. 


TRATAT DESPRE ÎNTRUPAREA CUVINTULUI 


nădejdea în Dumnezeul lui Israel prin Hristos, tăgăduiesc pe Hristos, Cel 
din rădăcina lui lesei după trup, şi că El a venit şi împărățeşte de acum? 
Dacă neamurile ar crede în alt dumnezeu şi n-ar mărturisi pe Dumnezeul 
lui Avraam şi Isaac şi Iacov şi Moise, ar avea dreptate să spună că n-a 
venit Dumnezeu: Dar dacă neamurile se închină lui Dumnezeu care a dat 
legea prin Moise şi făgăduinţa lui Avraam şi al Cărui cuvînt l-au defăimat 
iudeii, pentru ce nu recunosc, mai bine-zis, pentru ce trec de bunăvoie cu 
vederea că Domnul cel proorocit de Scripturi a strălucit lumii şi S-a ară- 
tat ei trupeşte, precum zice Scriptura: «Domnul S-a arătat nouă» 
(Ps. 117, 27); şi iarăşi: «A trimis pe Fiul Său şi i-a vindecat pe ei» 
(Ps. 106, 20); şi iarăşi:«Nu sol, nu înger, ci Însuşi Domnul i-a mîntuit pe 
ei» (Isaia, 63, 9)? 

Ei pătimesc ceva asemănător cu cel stricat la minte care vede pămiîn- 
tul luminat de soare, dar tăgăduieşte soarele care luminează pămîntul. 
Ce ar avea să facă mai mult Cel aşteptat de ei, odată ce a venit? Să cheme 
neamurile? Dar le-a chemat. Să facă să înceteze proorocia şi domnia şi 
vedenia? Dar a făcut şi aceasta. Să dea pe față necredinţa idolească? Dar 
a fost dată pe faţă şi osîndită. Să nimicească moartea? Dar a fost nimicită. 
Ce deci nu s-a făcut din cele ce trebuia să le facă Hristos? Sau ce mai lip-. 
seşte, ce nu s-a împlinit, ca să se bucure iudeii, care totuşi nu cred? Dacă 
deci, precum vedem, nu mai e la ei nici rege, nici prooroc, nici lerusali- 
mul, nici jertfe, nici vedenie, ba s-a şi umplut tot pămîntul de cunoştinţa 
lui Dumnezeu, şi cei din neamuri, părăsind necredința, aleargă la Dum- 
nezeul lui Avraam prin Cuvîntul şi Domnul nostru Iisus Hristos, e vădit şi 
pentru cei lipsiţi cu totul de ruşine că a venit Hristos şi a umplut pe toți de 
lumina Lui şi a adus învățătura adevărată şi dumnezeiască despre Tatăl 
Său. Din acestea şi din multe altele din Sfintele Scripturi, poate cineva 
respinge cum se cuvine pe iudei. 


Capitolul VI 
Dovedire faţă de filosofii elini 
şi față de închinătorii la idoli. 
Dovezi raţionale despre conformitatea cu creația a întrupării 


XLI 


Cît priveşte pe elini, e de mirare să-i vezi rîzînd de cele ce nu sînt de 
rîs, orbi cum sînt față de propria lor ruşine, pe care nu o văd cînd aduce 
jertfe pietrelor şi lemnelor“”. Dar de vreme ce învăţătura noastră nu e lip- 


85. E nedemn de om, şi deci ruşinos, să se închine pietrelor şi lemnelor inferioare 
nivelului lui de persoană. 


SFINTUL ATANABIE CEL. MARE. 


sită de dovezi, să-i ruşinăm şi pe ei cu drepte judecăţi, pornind mai ales 
de la faptele pe care le vedem şi noi. Ce e lipsit de rațiune sau vrednic de 
rîsul lor în credința noastră? Poate faptul că spunem că Cuvîntul S-a ară- 
tat în trup? Dar şi ei vor mărturisi că acest lucru nu e lipsit de rațiune, 
dacă se vor face prietenii adevărului. Dacă tăgăduiesc peste tot că există 
un Cuvînt (o Raţiune) a lui Dumnezeu, se ostenesc degeaba, rizind de 
ceea ce nu cunosc“. ar de mărturisesc că există un Cuvînt (o Raţiune) 
al lui Dumnezeu şi că Acesta e conducătorul tuturor şi că în El a creat 
'Tatăl zidirea şi prin purtarea Lui de grijă se luminează şi există toate şi El 
împărățeşte peste toate, încât din faptele proniei se cunoaşte EI şi, prin 
EI, Tatăl, ia seama, rogu-te, de nu cumva îşi întorc batjocura, fără să ştie, 
împotriva lor înşile. 

Filosofii elini spun că lumea este un corp mare şi au dreptate spunînd 
aceasta. Căci vedem lumea şi părţile ei, supuse. simțurilor. Dacă deci în 
lume, care e un corp, este Cuvîntul lui Dumnezeu şi El S-a sălăşluit în 
toate şi în fiecare din părţile ei, ce e de mirare sau ce e fără rațiune în 
spusa noastră că El S-a sălăşluit în om”? Căci dacă ar fi întru totul nera- 
țional să fie E! în trup, ar fi neraţional să fie sălăşluit şi în lumea ca întreg 
şi să lumineze şi să mişte toate, cu purtarea Lui de grijă. Căci întreaga 
lume este un corp. lar de e cuvenit să fie El sălăşluit în lume şi să fie 
cunoscut aflindu-Se în lume ca întreg, se cuvine să Se arate şi în trupul 
omenesc, şi acesta să fie luminat şi mişcat de El. Căci neamul omenesc 
este şi el o parte a totului, şi, dacă e necuvenit ca partea să fie organ al Lui 
spre cunoaşterea dumnezeirii, ar fi atotnecuvenit să fie cunoscut din 
lumea ca întreg. 

XLIUI : 


De fapt dacă trupul întreg e ţinut în lucrare şi e luminat de om, dacă ar 
spune cineva că e neraţional să fie puterea omului şi în degetul picioru- 
lui, s-ar socoti că e fără minte, odată ce, admiţind că el străbate şi lucrează 
în trupul întreg, îl opreşte să fie şi înțr-o parte a lui. La fel cel ce admite şi 


86. Dacă nu e o Raţiune a lui Dumnezeu, nu există peste tot o rațiune şi atunci nu se 
poate ride în numele rațiunii de creştinism că afirmă ceva contrar raţiunii. Iar rațiunea 
conştientă e o însuşire a persoanei. Dacă Dumnezeu nu e Persoană, nu e înzestrat cu 
Raţiune. Persoana umană trebuie să-şi aibă originea într-o realitate de caracter personal. 
Acela e începutul fără început, care e superior naturii nu numai întrucât înțelege raționali- 
tatea ei, ci şi creează lucrurile din ea, pentru rațiunea umană care le gîndeşte ca cea de a 
doua, fără să le creeze, dar le îmbină pînă la un punct în mod liber. 

87. Raţionalitatea unitară a naturii şi, în cadrul ei, raționalitatea proprie fiecărei com- 
ponente a ei arată Rațiunea gînditoare, creatoare şi proniatoare (deci personală) divină, ca 
preeală cu lucrarea rațională unitară şi în acelaşi timp felurită în toată creațiunea şi în 

lecare parte a ei. Iar în om, care nu e numai opera gîndită a Creatorului şi Proniatorului, 
ci şi opera gînditoare a întregii raționalităţi a lumii, Se arată Creatorul gînditor prezent, ca 
împreună-ginditor cu omul gînditor, sau întreținînd în om funcţia de subiect gânditor şi 
deci dovedindu-Se şi prin aceasta ca Subiectul gînditor originar şi creator. 


TRATAT DESPRE ÎNTRUPAREA CUVINTULUIL 


crede că Cuvintul lui Dumnezeu şi Dumnezeu este în întreaga lume, şi 
întreagă e luminată” gi mişcată de El, nu ar cugeta nerațional dacă ar 
spune că fiecare trup omenesc e mişcat şi luminat de El. Iar dacă ar spune 
că nu socotesc potrivit să se vorbească de arătarea Mintuitorului în trup, 
pentru motivul că acesta e făcut şi e creat din nimic, prin aceasta Îl scot pe 
EI şi din creațiune. Căci şi ea a fost adusă de către Cuvîntul la existență 
din nimic. lar dacă, chiar creată fiind zidirea, nu e nerațional să fie în ea 
Cuvîntul, nu e neraţional să fie El şi în om. Căci cele ce le cugetă despre 
întreaga lume, e de trebuinţă să le cugete ei şi despre o parte a ei. Iar 
omul e, cum am spus înainte, şi el o parte a întregului. Deci nu e necu- 
venit să fie Cuvîntul şi în om, şi ca totul să fie luminat, şi să fie mişcat de 
către El şi în EI, şi să vieţuiască în EI, precum zic şi scriitorii lor că: «În El 
viețuim şi ne mişcăm şi sîntem» (Fapte, 17, 28). 

Ce e deci vrednic de rîs, dacă spunem că cel în care este Cuvîntul e 
folosit de El ca un organ, spre arătarea Lui? Căci, dacă nu era în el, nici 
n-ar fi putut să Se folosească de el“. Iar dacă am admis mai înainte că 
Cuvintul este în toată lumea şi în părțile ei, de ce e de necrezut ca să Se şi 
arate în cele ce este?* Căci, precum prin puterile Lui Se află întreg în fie- 
care şi în toate şi pe toate le orînduieşte după ştiinţă, dacă ar voi n-ar fi 
nepotrivit să Se folosească şi de soare, sau de lună, sau de cer, sau de 
pămînt, sau de apă, sau de foc, ca de un glas, pentru a Se face cunoscut pe 
Sine şi pe Tatăl Său, despre Care a spus că le-a făcut, dat fiind că E] le 
susține pe toate şi e cu toate şi în fiecare, în parte, şi Se arată pe Sine în 


88. Cuvintul lui Dumnezeu luminează Dag re întrucît e străbătută de o raționalitate ce 
poate fi cunoscută de omul raţional, întrucât e făcută deci de o Persoană conştientă pentru 
o persoană conştientă. Altfel n-ar fi luminată, neavînd nici un sens. Cuvîntul românesc 
“lume», care vede lumea ca lumină, sau ca luminată, redă tocmai această învățătură, afir- 
mată de sfinţii părinţi, că creaţiunea e luminată, deci are un sens, fiind opera unei 
Persoane şi fiind pusă la dispoziția persoanei umane pentru îmbogățirea ei spirituală în 
vederea eternizării. 

89. Kannengiesser socoteşte cam nepotrivită voința sîintului Atanasie de a sugera 
misterul întrupării, în noutatea lui esenţială, cu ajutorul unor reprezentări destul de naive, 
dar conforme gîndirii timpului său, despre prezenţa Logosului în toate, deci şi în trupul 
omenesc (ed. cit. p. 417, nota 1). Dar aceste reprezentări socotim că sînt confirnate azi şi 
mai mult prin raționalitatea materiei şi a organismelor descoperite de ştiinţă. Iar pre- 
zența Cuvîntului creator şi proniator în trupul omenesc în general, e folosită de sfîntul 
Atanasie numai ca o bază pentru posibilitatea prezenţei şi mai accentuate a Cuvântului în 
trup, în urma întrupării. Un trup lipsit de raționalitatea naturală, susținut în el de Cuvîntul 
creator şi proniator, n-ar putea sluji iucrării raționale superioare a Cuvîntului întrupat. 
Toţi părinţii Bisericii socotesc că o viață nesupusă patimilor e o viaţă readusă la raționali- 
tatea originară şi, dacă sufletul se poate manifesta prin el mai clar, cu atît mai mult 
Dumnezeu Cuvîntul. 

80. Dumnezeu-Cuvîntul Se arată şi în lucrările şi mişcările naturale ale creaţiei şi ale 
trupului, dar întrucît ele se petrec în general după legile permanente, se poate uşor socoti 
că în ele nu Se arată Dumnezeu ca deosebit de ele, ci numai ca ceea ce e propriu lor. De 
aceea, Dumnezeu arătindu-Se mai clar în fapte ce depăşesc mişcările repetate ale creaţiei 
şi trupului, se poate spune că El de-abia acum Se arată deplin prin trup şi prin natură. 


SYINTUL ATANAIE CEL MARE 


chip nevăzut în toate. La fel, nu e necuvenit ca EI, Care a orînduit toate şi 
dă viaţă tuturor, să Se facă cunoscut, dacă voieşte, prin oameni, folosin- 
du-Se de trupul omenesc ca de un organ spre arătarea adevărului şi spre 
cunoaşterea Tatălui. Căci şi omenirea e o parte a totului. Şi precum min- 
tea, fiind în omul întreg, e făcută cunoscută prin trup, adică prin limbă, şi 
nu va spune cineva că se micşorează din cauza aceasta ființa minţii, aşa 
Cuvintul, fiind în toate, dacă Se foloseşte de acest organ omenesc, acesta 
nu apare ca un lucru necuvenit. Căci, precum am spus, dacă ar fi un lucru 
necuvenit să Şe folosească de trup ca de un organ, ar fi necuvenit să Se 
afle şi în lumea ca întreg. 


a. Conformitatea cu omul a întrupării 
XLIII 


De ce atunci, vor zice poate, nu S-a arătat prin alte părți mai înalte ale 
creațiunii şi nu S-a folosit de un organ mai înalt, ca de pildă de soare sau 
de lună, sau de stele, sau de foc, sau de eter, ci numai de om? Să ştie că 
Domnul n-a venit simplu pentru a Se arăta, ci pentru a vindeca şi învăța 
pe cei ce pătimesc. Celui ce vrea să se arate îi ajunge să apară şi să 
uimească pe cei ce privesc. Dar cel ce voieşte să vindece şi să înveţe nu se 


mulţumeşte numai să vină, ci vrea să se facă de folos celor ce au nevoie şi 
să se arate potrivit cu trebuința lor, ca nu cumva, covîrşind nevoia celor 
ce pătimesc, să tulbure pe cei ce au trebuinţă de El şi arătarea lui Dum- 
nezeu să fie fără de folos acestora”. Nimic nu era rătăcit în creațiune, în 
cugetarea despre Dumnezeu, decât singur omul”. Nici soarele, nici luna, 
nici cerul, nici stelele, nici apa, nici eterul nu au tulburat rînduiala, ci 
avînd pe Cuvîntul de Ziditor şi Împărat au rămas cum au fost”. Dar 


91. Sântul Atanasie nu se foloseşte, pentru preferința ce a avut-o Cuvîntul de a Se 
îmbrăca în trup omenesc, de argumentul direct al mai marii înrudiri între E] şi om. Ci se 
foloseşte de trebuința mai mare ce o avea omul de aşezarea Cuvîntului în trup. Omul avea 
trebuință propriu zis de vindecarea de patimi, de eliberarea de .neascultare, de strică- 
ciune, de moarte, de învăţătura prin cuvînt. Dar în acest argument e implicată indirect şi 
ideea că omul e superior naturii. Căci numai omul a fost capabil să cadă în neascultare şi în 
painii din libertate şi numai pentru el moartea constituie golirea existenţei de orice sens. 

ar învățătura n-o poate primi decît omul şi numai el se poate folosi de ea. De asemenea 
numai omul e înzestrat cu cuvîntul prin care poate fi învăţat şi deci numai prin întruparea 
ca om Îşi putea însuşi Cuvîntul dumnezeiesc cuvîntul omenesc pentru a învăța pe oameni, 
pentru a-i înălța în comuniunea cu Sine. 

92. Numai omul a putut ajunge la cugetări rătăcite despre Dumnezeu, pentru că numai 
omul are o libertate în cugetare. Şi numai omul poate cugeta; şi poate cugeta despre Dum- 
nezeu. 

93. N-au tulburat-o pentru că n-au putut face aceasta, neavînd libertate şi neputind 
adapta legile naturii în conformitate cu voia lui Dumnezeu sau să le folosească contrar ei. 
Fpbitile inconştiente nu Îl cunosc pe Dumnezeu, ci numai ÎI fac cunoscut în «raționalita- 
tea» lor. 


TRATAT DEAPRE ÎNTRUPAREA CLIVÎNTULUI 


oamenii, întorcind spatele Binelui, au dat chip nimicului', înlocuind Ade- 
vărul, şi au îmbrăcat în cinstea cuvenită lui Dumnezeu demonii, oamenii 
„gi pietrele, căutînd cunoaşterea lor în locul cunoaşterii lui Dumnezeu. De 
:aceea, pe drept cuvînt, de vreme ce nu era potrivit bunătății lui Durne- 
; zeu să treacă cu vederea o asțfel de state şi:de vreme ce oamenii nu-L 
"puteau curioaşte pe El ca orînduind şi cîrmuind toate, ia o parte a întregu- 
lui, adică trupul omenesc, ca organ al Său şi Se sălăşluieşte în el, pentru 
ca, de vreme ce nu L-au putut cunoaşte în întreaga lume, să-L cunoască 
măcar într-o parte a ei; şi de vreme ce nu L-au putut vedea în puterea Lui 
nevăzută, să-L, poată înţelege şi vedea din ceea ce le era asemănător. 
” Căcifiind oameni, vor putea cunoaşte, din trupul asemănător cu al lor 
- şi din faptele dumnezeieşti săvîrşite prin el, mai repede şi mai din apro- 
piere, pe Tatăl Lui, socotind că cele săvirşite de El nu sînt fapte omeneşti, 
ci fapte ale lui Dumnezeu. Şi dacă ar fi cu neputinţă să fie cunoscut, după 
ei, Cuvîntul prin faptele trupului cunoscut, şi mai cu neputinţă ar fi să fie 
cunoscut din ceea ce se face în întreaga lume”. 

Căci aşa după cum nu Se împărtăşeşte de nimic din cele ale creaţiunii, 
deşi este în creaţiune, ci mai degrâbă toate se împărtăşesc de puterea Lui, 
tot aşa, folosindu-Se de trup ca de un organ, nu S-a împărtăşit de nimic 

” din ale trupului, ci mai degrabă a sfințit trupul. Plato, admirat de elini, 
zice că cel ce a născut lumea, văzînd-o cuprinsă de furtună şi în primejdie 
să cadă în starea neasemănării, se aşază la cîrma sufletului şi vine în aju- 

„torul ei şi îndreptează toate greşalele ei”. Ce e deci de necrezut în spusa 

94. Nimicul poate primi prin nălucire, prin imaginaţie, un fel de chip care înlocuieşte 
realitatea adevărată. Desigur, numai întrucît se folosesc în această «creaţie» a nălucirii 
elementele realităţii adevărate, întrucît se aranjează în alt mod, în mod dezordonat, sau 
întrucît se socoteşte existenţa ultimă o realitate.care nu e prin sine. Şi în aceasta constă 
răul, pe cînd binele, în ceea ce este. . i 

95. Sfintul Atanasie revine de multe ori asupra ideii că aşa cum sufletul nu se poate 
vedea direct, ci numai prin faptele trupului, aşa nici Cuvîntul nu poate fi văzut direct, ci 
numai din univers şi din faptele săvirşite în trupul ce l-a luat. Argumentarea lui se înte- 
meiază în fond pe raționalitatea lucrurilor şi.a faptelor trupeşti cărora trebuie să le stea la 
bază o Raţiune personală supremă, creatoare şi proniatoare, iar în Hristos, aceeaşi 

„Raţiune personală care Şi-a făcut propriu în mod deosebit irupul asumat. Argumentarea 
se mai bazează şi pe faptul că, aşa cum în natură şi în istorie se fac lucruri care nu tot- 
deauna decurg în mod automat din cele anterioare, ci variază pe baza unei alegeri supe- 
rioare, aşa şi prin trupul omenesc se fac fapte alese, dintre multele fapte posibile, de un 
agent liber. În Hristos faptele săvîrşite prin trup se deosebesc şi mai clar de cele alese 
dintre multele fapte naturale posibile. În EI Persoana superioară naturii se cunoaşte şi mai 
vădit prin fapte deosebite de faptele obişnuite ale omului. 

96. Sfinţirea trupului a constat în a-l face organ al unor stări şi fapte bune mai presus 


de cele naturale. Prin aceasta subiectul Lui s-a făcut şi mai clar cunoscut ca Dumnezeu. El 
nu a luat de la noi puterea de a fi, ci Ela dat trupului din ale Lui. 


97. E un citat liber din Plato, Polit. 273 d. ( vezi la P. Th. Camelot, Sources Chretien- 
nes, p. 293, nr. 2). Pentru Plato sufletele sînt de o ființă cu esența supremă. 


SFÎNTUL ATANASIE CEL MARE 


noastră, că de vreme ce omenirea a rătăcit, Cuvîntul a venit să Se aşeze 
în ea şi S-a arătat ca om, ca s-o mîntuiască de furtuna ce a cuprins-o prin 
cârmuirea şi bunătatea Lui?” 


b. Întruparea se potriveşte cu trupul omenesc 


XLIV 


Dar poate, cuprinşi de ruşine, se vor învoi cu aceasta, dar vor spune 
că se cădea ca, vrînd Dumnezeu să înveţe şi să mîntuiască pe oameni, 
putea să o facă numai cu voinţa şi să nu Se îmbrace Cuvîntul lui Dumne- 
zeu în trup, cum a făcut şi odinioară, cînd l-a alcătuit din nimic. Faţă de 
această obiecţie a lor, ar fi cuvenit să se spună că odinioară, neexistînd 
nimic în nici un fel, a fost nevoie numai de o faptă de voinţă pentru crea- 
rea tuturor. Dar odată ce omul exista şi nevoia cerea nu să-l facă din 
nimic, ci să le vindece cele ce erau, era firesc ca Doftorul şi Mîntuitorul să 
vină la cele ce existau, ca să vindece cele ce sînt. De aceea S-a făcut om şi 
S-a folosit de trupul omenesc ca organ**. Pentru că dacă nu era nevoie să 
facă aceasta, cum ar fi trebuit să vină Cuvîntul şi să Se folosească de acest 
organ? Sau de unde trebuia să ia pe acesta, dacă nu din cele ce erau 
făcute mai înainte şi aveau nevoie de dumnezeirea Lui, ca de cineva ase- 
mănător? Căci cele ce nu sînt nu aveau nevoie de mîntuire, ca să fie des- 


tul numai să poruncească, ci omul făcut, care se strica şi se pierdea?**. De 
aceea în mod cuvenit s-a folosit de un organ ca omul, şi Cuvintul S-a 


întins prin el la toate”. | 

Apoi trebuie ştiut şi aceea că stricăciunea care s-a produs nu era în 
afara trupului, ci străbătuse în el şi era nevoie ca, în locul stricăciunii, să 
pătrundă în el Viața; precum intrase moartea în țrup, aşa să intre şi Viața 
în el, Dacă moartea ar fi fost în afara trupului, se cădea să rămînă şi Viaţa 


98. Imaginea de corabie a Bisericii se află deja în Ep. lui Clement Romanul 14-15; 
aceea a lui Hristos, Cîrmaci al ei, a se vedea E. Peterson, Das Schiff als Symbol der Kirche, 
în: Theologische Zeitung, t. 6, 1955, p. 77. 

99. Dar şi la început, Dumnezeu a creat trupul omului printr-o faptă specială, «luînd 
țărină din pămînt». Trupul omenesc nu e numai materie, ci e trup însufleţit, participant la 
calitatea de subiect a omului sau formînd un subiect cu sufletul. Prin aceasta omul întreg e 
după chipul lui Dumnezeu. Pentru ce S-ar feri atunci Dumnezeu să ia trupul omenesc, 
pentru ca să vindece ceea ce a făcut printr-un act special? De ce n-ar căuta să restabilească 
prin trup dialogul cu cel făcut pentru dialogul cu El? Dacă trupul a fost făcut ca organ al 
minții umplute de Dumnezeu, de ce nu l-ar putea face şi organ al minții prin care lucrează 
Dumnezeu însuşi ca Subiect? 

98 a. Din nimic se creează o realitate nouă prin porunca lui Dumnezeu. Dar de mîn- 
tuire avea nevoie omul existent. Şi el nu putea fi vindecat prin poruncă, ci cu colabo- 
rarea lui, în dialogul lui Dumnezeu cu el. Pentru aceasta, Dumnezeu trebuia să Se coboare 
la nivelul omului, ca să-l ridice pe om la nivelul Lui. De aceea Se face Dumnezeu om fără 
să inceteze să fie şi Dumnezeu. 

99 b. Numai prin om Cuvîntul Se poate descoperi tuturor şi în toate. Căci numai prin 
om poate vorbi tuturor oamenilor şi numai prin rațiunea omenească Îşi poate pune pece- 
tea unui fel curat de a le folosi pe toate, ca să devină Stăpin adevărat al tuturor. 

în afara lui. Dar de vreme ce moartea pătrunsese în trup şi stăpînea asupra 
lui, fiind unită cu el, era nevoie ca şi Viaţa să pătrundă în trup, ca, îmbrăcînd 
Viaţa, trupul să lepede stricăciunea'”. Altfel, dacă Cuvintul ar îi fost în afara 
trupului şi nu în el, moartea ar îi fost biruită de El în mod fizic, întrucit ea n-ar 
fi avut putere împotriva vieţii, dar ar fi rămas în trup stricăciunea venită îm- 
preună cu ea'”. De aceea cu drepțate s-a cuvenit să îmbrace Mintuitorul tru- 
pul, ca, unindu-se trupul cu Viaţa, să nu mai rămînă muritor în moarte, ci, ca 
unul ce a îmbrăcat nemurirea, să rămînă nemuritor în înviere. Căci odată ce 
a îmbrăcat stricăciunea n-ar fi înviat dacă n-ar fi îmbrăcat Viaţa. Şi iarăşi 
moartea nu se arată în sine, ci numai în trup. De aceea a îmbrăcat EI trupul, 
: <a aflînd moartea în trup, în el să o nimicească!?. Căci cum S-ar fi arătat pes- 
te tot Domnul ca Viaţa, dacă n-ar fi făcut viu pe muritor? Trestia e topită prin 
fre de foc. Dar dacă opreşte cineva focul de la trestie, aceasta nu se arde, ci 

rămîne mai departe trestie supusă amenințării focului. Căci e prin fire o ma- 
terie ce se topeşte prin foc. Dar dacă se îmbracă trestia în mult amiant, de ca- 
te se spune că se opune focului, trestia nu mai e ameninţată de foc, fiind păzi- 
tă de el prin îmbrăcămintea nesupusă arderii. La fel se poate spune şi despre 
țrup si despre moarte: dacă moartea e oprită numai prin porunca de la el, el 
rămîne mai departe muritor şi stricăcios potrivit rațiunii trupurilor. Dar ca să 
nu se întimple aceasta, el s-a îmbrăcat în Cuvîntul lui Dumnezeu cel netru- 
pesc şi astfel nu se mai teme nici de moarte, nici de stricăciune, avînd ca îm- 


brăcăminte Viaţa şi prin aceasta pierind din el stricăciunea. 


c. Efectele întrupării în univers 


XLV 


De aceea cu dreptate a luat trup Cuvîntul lui Dumnezeu şi S-a folosit 
de om ca de un organ, ca să facă viu trupul!” şi ca, precum este cunoscut 
din creaţiune prin fapte, aşa să lucreze şi în om şi să Se arate pe Sine 


100. Îmbrăcarea vieţii de către trup înseamnă străbaterea lui de viaţa lui Dumnezeu. 
Moartea era în trup nu ca ceva static, ci ca o forţă de descompunere. Aşa trebuia să ajungă 
şi Viaţa, sau Cuvîntul, izvorul personal al vieţii, lucrător pozitiv în trup. Iar moartea lucra 
în trup, pentru că trupul era purtător de suflet şi suflețul încuviința patimile lui. Trebuia 
vindecat deci acest trup purtat de un suflet, sau de un subiect ce încuviința patimile. De 
aceea a luat trupul omenesc, purtător de suflet , Subiectul vieții dumnezeieşti. 

101. Moartea ar fi putut fi învinsă fizic de Cuvintul vieţii, dacă EI ar fi rămas în afara 
omului. Dar stricăciunea care e şi efectul unei stări morale, nu ar fi putut fi biruită din 
afară, ci numai prin întărirea lăuntrică a voinţei omului, prin unirea voinței Cuvîntului cu 
ea, prin colaborarea subiectului uman cu cel dumnezeiesc. Aşa se explică de ce vor învia şi 
păcătoşii, pentru că şi ei o doresc aceasta, dar într-un trup stricăcios, sau pentru o moarte 
veşnic «vie», pentru că nu colaborează cu Cuvîntul întrupat. 

102. Ca să Se întîlnească cu moartea, Cuvîntul trebuia să o întîlnească într-un trup, 
adică acel trup trebuia să moară. Dar El fiind Viaţa, a îngăduit morții să lucreze numai pînă 
ce s-a produs ca moarte. Dar îndată după aceea, a scos trupul de sub efectul ei. 

103. Scrierea aceasta a sfîntului Atanasie are scopul de a prezenta unirea Cuvîntului 
cu trupul omenesc ca să-l scape pe acesta de moarte şi de stricăciune, făcându-l nemuritor 
prin înviere. 

pretutindeni, nelăsind nimic gol de dumnezeirea şi de cunoştinţa Sa“. 
Căci spun iarăşi, repetînd ceea ce am spus mai înainte: că Mintuitorul a 
făcut aceasta, ca, precum toate le umple, fiind de față pretutindeni, aşa să 
umple toate de cunoştinţa Lui, cum spune şi dumnezeiasca Scriptură: 
“Toate s-au umplut de cunoştinţa Domnului» (Isaia,.11, 9). Căci de 
voieşte cineva să privească la cer, vede orînduirea Lui; de nu poate privi 
la cer, ci se apleacă numai la oameni, vede prin fapte puterea Lui nease- 
mănată față de oameni şi cunoaşte în oameni pe Dumnezeu Cuvîntul. De 
s-a abătut cineva spre draci şi's-a îngrozit de ei, ÎI vede pe El alungîndu-i 
pe aceia şi înțelege că E este Stăpînul lor. De.s-a:scufundat în firea ape- 
lor şi socoteşte că ele sînt dumnezeu, cum se închină egiptenii apei, o 
vede pe aceasta prefăcută de El şi cunoaşte că Domnul este Ziditorul 
lor'*, lar de se coboară cineva la iad şi acolo se înspăirîntă de eroii cobo= 
rîţi acolo, socotiți zei, vede învierea înfăptuită de EI, sau biruința asupra 
morții, şi înţelege că şi acolo numai Hristos este Domnul şi Dumnezeul 
cel adevărat. Căci toate părţile zidirii le-a atins Domriul şi pe toate le-a 
eliberat de toată înşelăciunea şi le-a arătat aşa cum sînt, cum zice Pavel: 
“Dezbrăcînd începătoriile şi stăpîniile le-a biruit pe Cruce» (Col., 2, 15), 
ca să nu mai poată fi înşelat cineva, ci pretutindeni să afle pe Cuvîntul 
»5. Astfel, omul înconjurat de pretutindeni şi privind 


lui Dumnezeu 


104. Cuvintul lui Dumnezeu umpindu-le pe toate ale naturii, Se face cunoscut prin 
toate, dar numai omului. Cu atît mai mult Se face cunoscut omului din faptele omului. 
Pentru că în acest caz şi cel ce cunoaşte şi cel din care se cunoaşte contribuie în mod activ 
şi conştient la aceasta. Numai omul e capabil să primească cunoştinţa lui Dumnezeu, dar şi 
să-L facă cunoscut în mod conştient. De aceea Se întrupează Cuvintul în firea omenească. 
Dar luminată de Dumnezeu din sine, rațiunea omenească poate să cunoască pe Dumne- 
zeu din toate mai mult ca înainte de întrupare. Cuvîntul însuşi, întrupîndu-Se şi însuşin- 
du-Şi cuvîntul omenesc şi manifestîndu-Se prin simțiri şi fapte omeneşti mai presus de 
fire, tace pe ceilalţi oameni să-L cunoască şi fiecare om umplut de lumina şi de puterea lui 
Hristos poate face pe alți oameni să-L, cunoască şi aceştia la rîndul lor să cunoască pe 
Dumnezeu prin toate. Experienţa prezenţei lui Dumnezeu de către om, în sine sau în alt 
om, îl face pe acesta să cunoască mai deplin pe Dumnezeu şi în natură. Întruparea ne-a 
scăpat astfel de idoli. 

105. Cuvîntul lui Dumnezeu, ca Rațiunea supremă, este prezent în raționalitatea 
întregii zidiri, dar creştinii Îl cunosc nu ca identic cu ele, ci ca Stăpînul lor. Căci toate 1 se 
supun Lui. Acest lucru a devenit cu totul clar de cînd Hristos - Cuvîntul întrupat - porun- 
cea forțelor naturii, ca o Persoană care era cunoscută ca fiind deosebită de ele, dar Stăpîn 
asupra lor. Aga a scăpat lumea de idoli ca expresii ale panteismului. Odată întrupat ca om, 
din toate poate lua omul cunoştinţa lui Dumnezeu ca Stăpîn al tuturor. 

106. În sensul acesta toate s-au umplut de cunoştinţa lui Dumnezeu, adică toate fac 
cunoscut pe Dumnezeu, pentru că Hristos S-a arătat ca Dumnezeu Stăpîn al tuturor, mai 
presus de toate şi neidentificat cu ele. Pînă nu Se întrupase Cuvîntul ca om, puteau îi iden- 
tificate toate cu dumnezeu, adică din toate se răspîndea amăgirea, întunericul, pentru că 
toate lucrau ca nişte forțe oarbe, care nu vorbeau clar omului. Ele nu mai erau transpa- 
rente pentru Dumnezeu, întrucît Dumnezeu nu-i mai vorbea omului clar prin ele, ca deo- 
sebit de ele, şi nu mai lucra asupra lor ca un Stăpin al lor. Ştiind prin Hristos că El este 
Cuvintul sau Rațiunea dumnezeiască a cărui putere şi ale cărui rațiuni iradiază în toate, 
dar El e mai presus de toate, prin EI cunoaştem şi pe Tatăl Lui ca Dumnezeu personal. 

oriunde, adică văzînd. în cer, în iad, în om, pe pămînt dumnezeirea 
'Cuvîntului, nu mai e amăgit în privința lui Dumnezeu, ci numai Lui I se 
închină şi prin El cunoaşte şi pe Tatăl. Să se convingă şi elinii de acestea 
prin dreptele dovezi aduse de noi. lar de socotesc că ajung aceste dovezi 
spre ruşinarea lor, să se încredințeze despre cele zise şi mai mult din fap- 
tele ce stau în fața tuturor.. - : : : i i 


d. Dovezi scoase din fapte despre sfirşitul închinării 
la idoli, al vrăjitoriilor şi oracolelor şi.al domniei filosofilor 


XLVI 


De cînd au început oamenii să părăsească credinţa în idoli, dacă nu de 
cînd a venit Dumnezeu-Cuvîntul cel adevărat la oameni? De cînd au 
început să înceteze pretutindeni vrăjitoriile, dacă nu de cînd S-a arătat pe 
pămînt Mîntuitorul? De cînd au început să fie dispreţuiți aşa numiții de 

“poeţi zei şi eroi, ca nişte simpli oameni muritori, dacă nu de cînd Domnul 
a săvirşit biruința asupra morții şi de cînd a făcut nestricăcios trupul luat 
de El, înviindu-l din morţi? De cînd a fost disprețuită înşelăciunea şi 
riebunia dracilor, dacă nu de cînd Puterea şi Cuvîntul lui Dumnezeu, 
Care e şi Stăpînul tuturor acestora, pogorînd pentru slăbiciunea oameni- 
lor, S-a arătat pe pămînt? De cînd meşteşugul şi şcolile vrăjitoriei au 
început să fie părăsite, dacă nu de cînd s-a produs arătarea dumnezeiască 
a Cuvîntului între oameni? Şi peste tot, de cînd a înnebunit înțelepciunea 
elinilor, dacă nu de cînd Înţelepciunea cea adevărată a lui Dumnezeu S-a 
arătat pe pămînt?'” 

Căci odinioară toată lumea şi tot locul erau amăgite de credinţa în idoli 
şi oamenii nu se gîndeau la nimic altceva decit să cinstească pe idoli ca 
zei. Dar acum, în toată lumea,oamenii părăsesc superstiția idolilor şi 
aleargă la Hristos şi, închinîndu-se Lui, cunosc prin El şi pe Tatăl, pe 
Care nu-L ştiau!:“*. E un lucru minunat că - existînd felurite capişti cu 
zecile de mii şi fiecare loc avînd idolul său şi aşa zisul zeu al unora neiz- 
butind să-şi întindă puterea peste locul vecin ca să-i înduplece şi pe 


107. Sfîntul Atanasie accentuează cu atîta putere aspectul cosmic al mîntuirii, din 
necesitatea de a arăta că natura nu e una cu Dumnezeu şi deci idolii n-au nici o justificare, 
pentu că ea e supusă lui Dumnezeu arătat în Hristos. Ea nu e Dumnezeu; dar Dumnezeu 

vîntul întrupat în om lucrează în calitatea de Stăpîn al ei, pe care o are ca Persoană 
dumnezeiască, dar şi ca Persoană a firii omeneşti. Prin aceasta El confirmă stăpînirea şi 
superioritatea omului asupra naturii. Numai pe verticala omului ca persoană conştientă 
superioară naturii Se poate afla Dumnezeu ca Stăpîn suprem al naturii. 

107 a. Cît nu s-a ştiut, prin Cuvântul cel întrupat, că El e Fiul lui Dumnezeu, nu se ştia 
că Dumnezeu e un Tată care are un Fiu, şi deci că amîndoi ca Persoane sînt mai presus de 
natura zeificată, supusă legilor. Arătindu-Se în trup Fiul lui Dumnezeu, oamenii au văzut 
deci că natura nu e decit natură, deci opera lui Dumnezeu, Care poate da legi, dar e mai 
presus de legi. Prin aceasta au părăsit închinarea la idolii neputincioşi. 

vecini şi primind închinare numai de la credincioşii lui — căci nimenea nu 
se închina zeului vecinului, ci fiecare îşi păstra idolul său, socotind că el e 
domnul tuturor - singur Hristos primeşte închinare de la toți, fiind Unul 
şi Acelaşi pretutindeni. Şi ceea ce n-a putut face slăbiciunea idolilor, ca 
să înduplece şi pe cei ce locuiau în apropiere să li se închine, a făcut 
Hristos, înduplecînd nu numai pe cei din apropiere, ci şi toată lumea să | 
se închine ca Unuia şi Aceluiaşi Domn şi, prin El, şi Tatălui Său. 


XLVII 


Odinioară toate de pretutindeni erau pline de ghicitori şi ghicitoare 
(oracole) şi oamenii se minunau, în închipuirea lor, de ghicitoarele din 
Delfi, din Dodone, din Boetia şi Lycia, din Libia şi Egipt, din Cabiri, din 
Bitia. Acum însă, de când se propovăduieşte Hristos pretutindeni, a înce- 
tat şi nebunia aceasta şi nu mai este în aceste locuri vreun ghicitor. Odi- 
nioară dracii stîrneau închipuirea oamenilor, punînd stăpînire pe 
izvoare, sau rîuri, sau lemne, sau pietre şi uimeau pe cei lipsiţi de minte. 
Acum însă, după ce s-a produs arătarea Cuvîntului, a încetat lucrarea 
nălucirilor lor. Căci numai folosindu-se de semnul crucii oamenii alungă 
amăgirile acelora. Odinioară oamenii socoteau eroi şi zei pe cei numiţi de 
poeţi aşa, pe Zeus, Cronos şi Apolo, şi rătăceau aducîndu-le închinare. 
Astăzi însă Mîntuitorul, arătîndu-Se între oameni, aceia s-au făcut 
cunoscuți ca fiind oameni muritori şi numai Hristos S-a făcut cunoscut ca 
Dumnezeu, sau ca Dumnezeu-Cuvîntul adevăratului Dumnezeu'"?. 
„Dar ce să spunem de vrăjitoria de care se minunează ei? Înainte de 
venirea Cuvîntului înflorea la egipteni, la chaldei şi la hinduşi şi uimea pe 
privitori. Dar de la venirea Adevărului şi de la arătarea Cuvîntului a fost 
dată şi aceasta pe faţă şi a încetat cu totul. | 

lar despre înțelepciunea elinilor şi grăirea măreaţă a filosofilor soco- 
tesc că nimenea nu are nevoie de un cuvînt din partea noastră. Căci văd 
toți minunea că înțelepții elinilor scriind atîtea, n-au putut să convingă pe 
nimeni din locurile apropiate lor despre nemurire şi despre viaţa în vir- 
tute; dar Hristos, prin cuvinte simple şi prin oameni neînvăţați în ale vor- 
birii, a convins în toată lumea foarte multe grupuri de oameni să dispre- 
țuiască moartea, să cugete la cele nemuritoare, să părăsească cele trecă- 
toare, să privească la cele veşnice şi să nu pună nici un preţ pe slava de pe 
pămint, ci să caute numai nemurirea. 


107 b. Prin Hristos, cunoscut ca Fiul lui Dumnezeu întrupat, Cel mai presus de natură, 
s-a cunoscut că Dumnezeu e transcendent naturii, deci oamenii nu se mai închină forțelor 
naturii, socotite zei, dar neputind ajuta în nici un fel omului, ca supuse unor legi implaca- 
bile. Dar Dumnezeu cel transcendent naturii S-a cunoscut în Fiul Lui cel făcut om, toto- 
dată ca Dumnezeu de oameni iubitor, Cel venit între ei, ca Dumnezeu care-i poate ajuta, 
arătîndu-Se prin faptele Lui totodată în mod clar ca Dumnezeu cel transcendent naturii. 

XLVIII 


'Toate acestea spuse de noi nu sînt numai cuvinte, ci au mărturia ade- 
vărului din experienţa însăşi. Să vină cel ce voieşte să privească dovada 
virtuţii în fecioarele lui Hristos şi în tinerii ce păzesc curăţia fecioriei, iar 
credința în nemurire, în ceata aşa de mare a martirilor. Să vină cel ce 
voieşte să facă experienţa celor mai înainte spuse şi a nălucirilor drăceşti 
şi amăgirii ghicitoarelor şi a aşa ziselor minuni vrăjitoreşti, şi să se folo- 
sească numai de semnul crucii celei luate în rîs de aceia, rostind numai 
numele lui Hristos, şi va vedea cum sînt puşi dracii pe fugă prin ea şi ghi- 
citurile încetează şi toată vrăjitoria şi orice farmec se goleşte de putere'*. 

“Cine e deci acest Hristos, Care prin numirea şi veriirea Lui le-a umbrit 
şi le-a desființat pe toate si singur EI are putere împotriva tuturor şi a 
umplut toată lumea de învăţătura Lui? Să spună elinii, care riîd şi nu se 
ruşinează. Dacă e om, cum un singur om a putut întrece puterea tuturor 
zeilor lor şi i-a dovedit pe aceia, prin puterea Lui, ca nefiind nimic? lar de 
spun că e vrăjitor (magician), cum e cu putință ca un vrăjitor să desfiin- 
țeze toată vrăjitoria (magia) şi nu, mai degrabă, să o întărească?" Dacă ar 
îi biruit numai pe unii vrăjitori dintre oameni, sau ar fi fost copleşit numai 
vreunul dintre ei, pe drept cuvînt ar fi fost socotit de ei că i-a biruit pe alţii 
numai printr-un mai mare meşteşug. Dar dacă prin Crucea Lui a biruit 
toată vrăjitoria şi a făcut să dispară însuşi numele acesteia, e vădit că 
Hristos nu e vrăjitor, odată ce şi dracii chemaţi de vrăjitori fug de EI ca de 


108. Spre deosebire de gesturile şi cuvintele vrăjitoreşti care nu se întemeiau pe 
Wimic, sau numai pe închipuite forțe din natură socotite înzestrate cu ceva propriu zeilor, 
seinul crucii însoțit de rostirea numelui lui Hristos pune pe cel ce-l face în legătură cu 
Hristos cel viu, superior naturii, prin credinţă, şi deci se face mijlocitorul puterilor Lui. De 
aceea acest semn nu e magie sau vrăjitorie, ci arma adevărată plină de puterea lui Hristos 
cel real, Ce! ce e Dumnezeu adevărat, venit la noi şi rămas mereu lingă noi. Magia se 
dovedeşte prin ea însăşi ca necunoscînd un Dumnezeu mai presus de natură. Căci prin ea 
amul crede că poate dispune de forțele pe care le declanşează sau le leagă prin anumite 
piuteri.din el. Crucea pune în legătură cu Fiul lui Dumnezeu cei întrupat, transcendent 
naturii, Care din iubire de oameni a primit moartea şi a învins-o prin forța răbdătoare a 
iubirii: 

109. Toată magia (vrăjitoria) e forma practică a teoriei panteiste despre identitatea 
naturii şi a forțelor ei cu un dumnezeu conceput impersonal, despre apartenenţa la natura 
însăşi a unor calități aşa zise dumnezeieşti, dar în orice caz impersonale, care pot fi mane- 
vrate prin anumite tehnici, de cei inițiați în ele. Ea mişcă unele forțe ale naturii împotriva 
ajtor forțe ale naturii, dar nu scoate pe om din destinul contopirii în natură. Creştinismul, 
educînd distincţia netă între Dumnezeu cel neereat şi transcendent şi natura ca simplă 
creaţie, a pus capăt nu numai panteismului, ci şi formei ei practice, adică magiei sau vrăji- 
toriei. Numai cei ce nu cred în Dumnezeu mai dau oarecare credit magiei (vrăjitoriei). 
Natura dezbrăcată de atributele divine a putut deveni obiect al ştiinţei exacte. Dar creşti- 
nismul, în special cel răsăritean, crezînd în energiile divine necreate, lucrătoare prin voia 
iui Dumnezeu în lume, admite că prin legătura celui credincios cu Hristos, puterile Lui 
dumnezeieşti pot lucra asupra naturii, dar numai spre bine. Magia sau vrăjitoria poate 
avea oarecare putere asupra naturii şi prin puterile diavoleşti. Dar puterea lui Hristos 
covirşeşte puterile ei drăceşti. Semnul crucii alungă dracii. 

Stăptnul lor'**. Să ne spună deci elinii cine este E!, dacă întreaga lor stră- 
duință e să ridă de El. Vor zice poate că a fost şi El un demon şi de aceea a 
avut putere. Spuniînd aceasta se vor face ei înşişi de ris, putînd fi ruşinaţi 
de dovezile noastre de mai înainte. Căci cum poate fi demon Cel ce 
alungă pe demoni? Fără îndoială dacă ar fi alungat numai draci, cu drept 
cuvînt s-ar fi putut socoti că a avut putere asupra celor mai mici, de la 
căpetenia lor, ceea ce spuneau şi iudeii, vrînd să-L facă de ocară. Dar 
dacă cu numele Lui''* e scoasă şi alungată toată nebunia dracilor, arătat 
este că rătăcesc spunînd aceasta şi că Domnul nostru Iisus Hristos nu e 
vreo oarecare putere drăcească. Deci dacă Mîntuitorul nu e nici simplu 
om, nici vrăjitor, nici demon,ci a desființat şi umbrit cu dumnezeirea Lui 
şi închipuirea poeţilor şi nălucirea dracilor şi înțelepciunea elinilor, e 
vădit şi se va mărturisi de toți că este cu adevărat Fiul lui Dumnezeu, sau 
Cuvîntul şi Înţelepciunea şi Puterea Tatăluii!". De aceea faptele Lui nu 
sînt omeneşti, ci mai presus de om; ele se cunosc cu adevărat ca ale 
lui Dumnezeu atit din ele înseşi, cît şi din compararea lor cu cele ale 
oamenilor. 


109 a. Vrăjitorul pe de o parte dispune de forțele naturii, pe de alta e supus lor, sau îi 
arată pe oameni supuşi lor. E un fatalism în raportul vrăjitorului şi al oamenilor amăgiţi de 
magie, cu forțele naturii. Se crede în nişte forţe ascunse ale naturii, deosebite de cele 
cunoscute deja, şi în meşteşugul cuiva de a le declanşa. Dar ele sînt tot forțe ale naturii. 
Numai dracii îi amăgesc pe oameni că acele forțe sînt zei. Totul e o practică panteistă: 
natura e dumnezeu, dumnezeu e natură. Era o concepție despre natură ca avînd în ea 
nişte forțe misterioase. Era natura necunoscută de către ştiinţă ca aflindu-se în limita unor 
legi stricte. 

108 b. Adică de cînd era în pîntecele Fecioarei. Căci de atunci L-a vestit steaua şi magii 
s-au luat după ea. Părinţii afirmă eficienţa întrupării Cuvintului asupra cosmosului. E o 
concluzie logică din faptul că Îşi poate alcătui trup din fecioară, în mod mai presus de legile 
firii învirtogate prin căderea în păcat. Apropiindu-se de rațiunile creației, Rațiunea perso- 
nală supremă le copleşeşte cu eficienţa Ei, dar totdeauna pentru a sluji scopului bun spre 
care a fost adusă la existență creațiunea. i 

110. Acestea sînt cele trei numiri date în mod regulat de sfîntul Atanasie Fiului lui 
Dumnezeu: Cuvintul, Înţelepciunea, Puterea Tatălui. Cuvintul ÎI arată ca Persoană în 
comuniune şi dornic de comuniune ca Unul ce Se comunică; Înţelepciunea, ca fiind 
Subiect cunoscător, Izvorul tuturor sensurilor; Puterea, ca Cel ce nu e numai comuniune 
și sens, ci şi Subiectul tuturor puterilor firii şi al celor mai presus de fire. În puteri sînt sen- 
suri, în sensuri puteri şi toate sînt spre comunicare, deci toate sînt ale unei Persoane 
suj . Cuvîntul, Înţelepciunea şi Puterea lui Dumnezeu a luat firea noastră ca s-o 
refacă şi fortifice ca Cavînt comunicat, ea sens comunicat şi ca putere manifestată asupra 
morții, patimilor, lumii. Noi am slăbit în toate aceste trei privințe. Viața noastră e mereu 
însoțită de neputința de a ne comunica deplin, de a înţelege deplin pe ceilalți, de a putea 
birui cu totul atracțiile lumii inferioare şi de a răbda greutățile. Aceste forme de neputinţă 
sint tot atitea forme, care ne slăbesc, ducîndu-ne spre moarte. De câte ori copiii nu se pot 
comunica părinților şi părinții copiilor şi de aceea nu se înțeleg unii pe alții, chiar dacă se 
iubesc! Copiii îi acuză pe părinţi că nu i-au înţeles, că nu le-au avut grijă, deşi părinții nu au 
dormit ani de-a rîndul de grija copiilor. Dar n-au putut face cât au voit pentru ei. Şi aceasta 
le-a mărit şi mai mult suferința. Cuvîntul întrupîndu-Se a pogorit şi în aceste neputințe ale 
noastre (chenoza), suferind cu noi pentru ele, dar ne ajută să le depăşim, sau să cerem ier- 
tare lui Dumnezeu şi unii altora pentru ele. Unde nu e folosit ajutorul lui Hristos pentru a 

XLIX 


" Căci cine dintre oamenii care au fost vreodată şi-a alcătuit trupul 
numai din fecioară? Sau cine dintre oamenii din totdeauna a tămăduit 
astfel de boli, ca cele tămăduite de Domnul de obşte al tuturor? Cine a 
redat cuiva ceea ce îi lipsea din naştere şi a făcut vreun orb din naş- 
tere să vadă? Asclepios a fost îndumnezeit de ei pentru că practica medi- 
cina şi a descoperit plante pentru trupurile ce suferă, nu plăsmuindu-le 
din pămînt, ci aflindu-le prin ştiinţa naturii. Dar ce este aceasta față de 
ceea ce a făcut Mintuitorul? El n-a tămăduit rana, ci a creat făptura şi a 
refăcut pe cea creată. Lui Hercule i se aduce închinare de către elini, 
pentru că s-a luptat cu oameni egali şi a ucis fiare cu viclenie. Dar ce sînt 
acestea faţă de cele săvirşite de Cuvîntul, Care a alungat de la oameni boli 
şi draci şi moartea însăşi? Lui Dionisos i se aduce un cult, pentru că s-a 
făcut învățător oamenilor. Dar Mintuitorul adevărat şi Domnul tuturor, 
Care învaţă înfrînarea, e luat în rîs de ei. 

„Dar ajung acestea. Ce trebuie să mai spunem şi despre celelalte 
minuni ale Lui? La moartea cărui om soarele s-a întunecat şi pămîntul 
$-a cutremurat? Iată, oamenii mor pînă azi şi au murit încă de la început. 
Cînd s-a întimplat pentru ei vreo minune? Sau, ca să las faptele săvirşite 
prin trup, şi să amintesc pe cele de după învierea trupului, învățătura 
căruia dintre oamenii ce au fost vreodată s-a impus peste toate ca una şi 
aceeaşi de la o margine a pămîntului la alta, încât închinarea adusă Lui să 
se întindă peste tot pămîntul? Sau, dacă Hristos este, după ei, om şi nu 
Dumnezeu-Cuvîntul, pentru ce cultul Lui nu e împiedicat de zeii lor să se 
răspîndească în ţara unde sînt ei, ci mai degrabă Cuvîntul însuşi, venind 
cu învăţătura Lui, face să înceteze credința în ei şi ruşinează închipuirea 
pricinuită de ei? 


e. Răspîndirea minunată a puterii dumnezeieşti 
a învățăturii lui Hristos 
L 
Au fost mulţi regi şi tirani pe pămint înainte de El, se istoriseşte 
despre mulţi înţelepţi şi vrăjitori la caldei şi la egipteni şi hinduşi. Care 
dintre ei, nu zic după moarte, dar încă trăind a putut să-şi impună atît de 
mult puterea, încât să umple tot pămîntul de învăţătura lui şi.să întoarcă 
de la superstiţia idolească o mulțime aşa de mare, cîtă a atras Mîntuitorul 
nostru la El de la idoli? Filosofii elinilor au scris multe cărți părute con- 


se cere această iertare de la Dumnezeu şi întreolaltă, omul ajunge prin scurtele țişniri ale 
infernului în viața sa la infernul deznădejdii definitive, prin învîrtoşarea într-o necomuni- 
care definitivă, a aducerii la neputinţa totală a calității sale de cuvînt cuvîntător, 

vingătoare şi cu mult meşteşug în cuvinte. Ce-au dovedit ele aşa de mult 
ca crucea lui Hristos? Pînă la moartea lor sofismele lor păreau să aibă 
ceva convingător. Dar chiar cînd trăiau se contraziceau în cele ce soco- 
teau că se impun ca adevărate în gîndirea lor şi se certau întreolaltă. 

Dar e un fapt foarte minunat că Cuvîntul lui Dumnezeu învățind prin 
cuvintele cele mai simple, a umbrit pe sofişti şi a golit de putere învățătu- 
rile lor, atrăgînd pe toți la Sine şi umplind bisericile Sale. Şi ceea ce e 
uimitor este că pogorînd la moarte ca om, a făcut de nimic vorbăria 
făloasă a înţelepților despre idoli. Căci a cui moarte a alungat demonii? 
Sau de moartea cui s-au înspăimîntat dracii, ca de a lui Hristos?::: De 
aceea unde se rosteşte numele Mintuitorului, de acolo se alungă orice 
demon. Ă 

Si cine a smuls aşa de desăvirşit patimile sufleteşti din oameni'“?, încât 
desfrînații s-au făcut feciorelnici, ucigaşii n-au mai ținut sulițele în mînă, 
iar cei stăpîniți de frică s-au îmbărbătat? Şi peste tot, cine a înduplecat pe 
barbari şi pe cei ce locuiau în țări păgîne să lepede furia şi să cugete cele 
paşnice,:dacă nu credinţa în Hristos şi semnul crucii? Cine a încredințat 
pe oameni aşa de mult despre înviere, ca crucea lui Hristos şi însăşi învie- 
rea Lui cu trupul? Cu toate că elinii au scornit atitea minciuni, totuşi n-au 
putut născoci învierea idolilor lor, nevenindu-le în minte nicidecum că e 
cu putinţă ca după moarte să învie trupul din nou'*?. Această închipuire 
le-ar fi fost de altfel aprobată, pentru că, cugetînd astiel, ar fi dat pe faţă 
neputința idololatriei lor şi ar fi recunoscut puterea lui Hristos, ca să se 
cunoască şi din aceasta că e Fiul lui Dumnezeu. 


LI 


Care dintre oameni a învățat după moarte, sau chiar vieţuind încă, 
despre fecjorie, şi n-a socotit că e pu neputinţă. virțutea aceasta între 
oameni? Dar Mîntuitorul nostru şi Împăratul tuturor, Hristos, a pus atita 
putere în învățătura Sa, despre aceasta, că şi copiii care nu au ajuns la 


111. Moartea lui Hristos a alungat demonii, pentru că prin ea aducîndu-Se ca dar lui 
Dumnezeu Tatăl şi renunţind la Sine, a dat putere tuturor să depăşească despărțirea 
egoistă şi orgolioasă de Dumnezeu pentru că a fost cea mai mare coborire (chenoză) a 
Celui mai presus de toate, a Fiului lui Dumnezeu făcut om ca să poată primi moartea 
noastră. Dracii, individuaţiunile pervertite de extrema mîndrie, şi-au dovedit neputința 
față de această smerenie. : : 

112. Avem aici o indicație apriată că sfintul Atansie cugetă că Dumnezeu-Cuvintul a 
lucrat şi asupra sufletului, sau a lucrat asupra trupului prin curățirea sufletului, deci n-a 
lucrat numai direct asupra trupului, cum spune Kannengiesser. Chiar prin cobortrea Lui 
din dragoste pentru noi pînă la primirea morţii ne-a dat putere să biruim mîndria, lăco- 
mia, pofta. de plăceri trupeşti, toate patimile ca expresii ale egoismului. 

113. Aceasta se opunea gîndirii lor panteiste, în care toate individuaţiunile apar şi dis- 
par definitiv, Dacă şi-ar fi închipuit învierea, ar fi recunoscut eterna valoare a persoanei. 

vîrsta cunoscătoare a legii au făgăduit viața în feciorie, care e mai pre- 
sus de lege. Cine dintre oameni a putut străbate vreodată aşa de departe, 
încât să ajungă şi la sciți şi la etiopieni, sau îa perşi, sau la armeni, sau la 
goți, sau la cei de care se spune că locuiesc dincolo de ocean, sau la cei ce 
sînt peste Hircania, sau la egipteni şi caldei, care cred în vrăji şi sînt peste 
măsură de superstițioşi şi de sălbatici în obiceiurile lor, ca să le propovă- 
duiască despre virtute şi feciorie şi despre o credință protivnică idolilor, 
cum a făcut Domnul tuturor, Puterea lui Dumnezeu, Domnul nostru Iisus 
Hristos? Şi El nu numai că le-a propovăduit prin ucenicii Săi, ci i-a şi 
îniduplecat în cugetul lor să lepede sălbăticia purtărilor şi să nu se mai 
închine zeilor părinţilor lor, ci să-L recunoască pe E! şi prin El să creadă 
în Tatăl. i 

“Odinioară închinîndu-se la idoli, elinii şi barbarii se războiau între ei 
şi erau cruzi cu cei de un neam şi nu se afia cineva care să umble pe 
pămint, sau să străbată marea, fără să-şi înarmeze mîna cu sulița, din pri- 
cibia luptei neîmpăcate între ei. Toată viaţa lor o trăiau înarmaţi şi sulița le 
slujea în loc de toiag şi numai în ea le era ajutorul. Se închinau, cum am 
spus înainte, idolilor şi aduceau demonilor jertfe; şi totuşi cei ce slujeau 
idolilor n-au putut fi îndreptaţi prin superstiția idolească. Dar cînd s-au 
tăutat la învățătura lui Hristos, cugetarea li s-a străpuns cu adevărat în 
hip minunat, încît au lepădat cruzimea şi nu se mai gîndesc la lupte, ci 
în toate s-au făcut paşnici şi plini de dorinţa de prietenie. 


LII 


Cine e deci Cel ce a făcut acestea? Sau cine e Cel ce i-a unit întreolaltă 
spre pace pe cei ce se urau, dacă nu Fiul cel iubit al Tatălui, Mîntuitorul de 
obşte al tuturor, Iisus Hristos, Care prin dragostea Lui toate le-a răbdat 
pentru a noastră miîntuire? De altfel despre această pace ce o va aduce El 
se proorocise de demult. Căci spusese Scriptura: «Şi-şi vor preschimba 
săbiile lor în fiare de plug şi sulițele lor în seceri şi nu va mai ridica sabia 
un neam asupra altui neam şi nu vor mai îi învățați să se lupte» (Isaia, 2, 
4), Şi nu e de necrezut (ce s-a scris). Căci şi acum barbarii care au sălbăti- 
cia purtărilor sădită în ei, cât timp jertfesc idolilor ce-i au, se înfurie unii 
împotriva altora şi nu rămîn nici un ceas fără suliță; cînd aud de învăţă- 
tura lui Hristos, îndată se întorc de la războaie la lucrarea pămîntului şi în 
loc de a-şi înarma miinile cu sulițe, le întind la rugăciune; şi peste tot, în 
loc de a se război între ei, se înarmează de acum împotriva diavolului şi a 
dracilor, războindu-i pe aceştia cu fecioria şi cu virtutea sufletului. Iată o 
dovadă a dumnezeirii Mîntuitorului: ceea ce n-au putut învăța oamenii 
de la idoli au învăţat de la El. Iar aceasta este o nu mică dovadă a neputin- 
ţei şi nimicniciei idolilor. Căci cunoscindu-şi dracii neputinţa lor, ațițau 
odinioară pe oameni să se războiască între ei, ca nu cumva, încetînd să se 

certe între ei, să se întoarcă împotriva dracilor''*:, Căci, fără îndoială 
neluptîndu-se între ei, ucenicii lui Hristos se rînduiesc prin purtările şi 
faptele lor în frontul împotriva dracilor şi pe aceştia îi alungă, iar pe căpe- 
tenia lor, diavolul, îl iau în rîs, prin aceea, că în tinerețe trăiesc în curăţie, 
În încercări rabdă, în dureri stăruiesc, cînd sînt ocărîţi suportă, lipsurile 
le dispreţuiesc şi, ceea ce e minunat, disprețuiesc chiar şi moartea, 
făcându-se martiri ai lui Hristos. | 


LIII 


Dar să mai arăt o dovadă foarte minunată a dumnezeirii Mîntuitoru- 
lui: care dintre oamenii de odinioară - fie el om simplu, sau vrăjitor, sau 
tiran, sau împărat — a putut lua sarcina să lupte împotriva întregii închi- 
nări la idoli şi a toată oastea drăcească şi a toată vrăjitoria şi a toată înțe- 
lepciunea elinilor, care erau atit de tari şi înfloreau şi înfricoşau pe toţi, şi 
să se împotrivească cu o unică pornire tuturor, ca Domnul nostru, Fiul 
adevărat al lui Dumnezeu, Care dînd pe faţă în chip nevăzut rătăcirea fie- 
căruia, îi atrage pe toți oamenii de la toate, încât unii calcă în picioare idolii 
cărora i se închinau, alţii ard cărţile cu vrăjitoriile de care se minunau, iar 
în locul înțelepților aleg tilcuirea Evangheliilor; pe cei cărora mai înainte 
li se închinau îi părăsesc, iar lui Hristos celui răstignit, de Care rideau, 1 se 
închină, mărturisindu-L, ca Dumnezeu; şi aşa numiții de ei zei sînt alun- 
gați cu semnul crucii, iar Mîntuitorul cel răstignit e propovăduit în toată 
lumea, ca Dumnezeu şi ca Fiul lui Dumnezeu; şi zeii închinaţi la elini sînt 
defăimaţi de ei ca închipuiri spurcate, iar cei ce primesc învăţătura lui 
Hristos au o viaţă mai curată ca aceia? 

De sînt acestea şi unele ca acestea omeneşti, să ne arate cine voieşte, 
ca să ne convingem şi noi, că unele ca acestea s-au produs şi mai înainte. 
Iar de nu se arată şi nu sînt acestea fapte omeneşti, pentru ce le resping 
necredincioşii fără nici o evlavie, nerecunoscînd pe Stăpinul care le-a 
lucrat? Ei pătimesc ceva asemănător celui ce nu cunoaşte pe Dumnezeu 
Făcătorul, din lucrurile zidirii. Căci dacă ar fi cunoscut, din puterea Lui 
arătată în toate, dumnezeirea Lui, ar fi cunoscut că şi faptele prin trup ale 
lui Hristos sînt ale lui Dumnezeu Cuvîntul:'*. Iar cunoscându-L, «nu L-ar 
îi răstignit pe Domnul Slavei», cum a zis Pavel (1 Cor., 2, 8). 


113 a. Pacea între oameni arată prezența Logosului care toate le orînduieşte şi le 
armonizează, care scapă pe oameni de patima mîndriei, lăcomiei, miniei. 

114. Cine cunoaşte pe Dumnezeu din revelaţia naturală, Îl cunoaşte şi din revelaţia 
supranaturală. Cine recunoaşte că raționalitatea naturii nu se poate explica fără o Raţiune 
personală creatoare, recunoaşte şi Rațiunea mai presus de natură, dar nu contrară ei, ci ca 
complementară a sensului ei după care tinde omul trăitor în legătură cu ea, sau împlinin- 
du-se prin veşnicia dialogului iubitor cu Dumnezeu, început prin natură. Rațiunea aceasta 
s-a manifestat în modul cel mai clar prin faptele lui Hristos, ale Subiectului dumnezeiesc 
identic cu Rațiunea personală supremă. 


Concluzie: Efectul universal al întrupării 
LIV 


Precum cel ce doreşte să vadă pe Dumnezeu, Care este prin fire nevă- 
zut şi nu poate fi nicidecum văzut, ÎL înţelege şi Îl cunoaşte din faptele din 
natură, aşa cel ce nu vede prin înţelegere pe Hristos să caute să-L afle 
măcar din faptele trupului şi să cerceteze de sînt ale unui om. Şi de sînt 
omeneşti, să râdă; iar de nu sînt omeneşti, ci cunoaşte că sînt ale lui Dum- 
nezeu, să nu rîdă de cele ce nu sînt de ris, ci mai degrabă să se minuneze, 
că cele dumnezeieşti ni s-au arătat printr-un mijloc aşa de smerit şi prin 
moarte a'ajuns la toți nemurirea şi prin întruparea Cuvîntului s-a făcut 
cunoscută purtarea Lui de grijă pentru toate şi că Dăruitorul şi Făcătorul 
tuturor este Însuşi Cuvântul iui Dumnezeu". Căci El S-a întrupat, ca noi 
să fim îndumnezeiţi''*; El S-a arătat pe Sine prin trup, ca noi să primim 
cunoştinţa Tatălui; El a răbdat ocara noastră de la oameni, ca noi să moş- 
țenim nestricăciunea. Căci El n-a fost vătămat întru nimic, fiind nepăti- 
mitor şi nestricăcios şi Cuvîntul însuşi (de Sine) şi Dumnezeu. Iar pe 
oamenii ce pătimeau, pentru care a şi răbdat acestea, i-a atras şi îi ridică 
întru nepătimirea Sa“, Şi, peste tot, biruințele Mîntuitorului cele câşti- 


gate prin întrupare, sînt de aşa fel şi atât de mari, că dacă ar voi cineva să 
le povestească, s-ar asemăna celor ce privesc la noianul mării şi voiesc 
să numere valurile ei. Căci precum nu poate cuprinde cineva cu ochii 
toate valurile, pentru că pe măsură ce se apropie copleşesc simţul celui ce 


114 a. Din faptele săvirşite de Hristos prin trup se cunoaşte că Cel ce le face e mai pre- 
gus de natură. Dar trebuie să ne minunăm că fapte aşa de mari se săvirşesc prin trupul 
nostru smerit, la nivelul vederii noastre, aşa cum trebuiasă ne riza că prin moartea 
care revelează cea mai mare neputinţă a trupului nostru, se revelează şi se dăruieşte aces- 
tui trup, nemurirea ca starea ce arată cea mai mare şi mai definitivă putere. Prin trupul 
întrupat astfei s-a înfăptuit fapta cea mai înaltă a purtării de grijă a lui Dumnezeu pentru 
taţi, ridicîndu-i din moarte la nemurire. Cuvîntul dumnezeiesc întrupat Şi-a făcut în Hris- 
tos centrul puterii de mîntuire între noi, sau de realizare a providenței în gradul suprem, 
față de toți şi de toate. 

115. Avem aci celebra sentință a sfntului Atanasie: Dacă Cuvintul întrupat nu e Fiul 
lui Dumnezeu, omul nu e îndumnezeit. 

116. Nepătimirea are două înțelesuri: a) însuşirea unei firi de a nu fi supusă unor stări 
de durere şi unor modificări care o duc spre descompunere şi b) însuşirea cuiva de a nu fi 
pătimaş, de a nu se pasiona pentru ceva inferior, ajungînd'rob al acelui ceva. La aceasta se 
ajunge prin efort şi prin răbdarea durerii. Cînd nu se luptă împotriva lor se ajunge la stri- 
căciune. Dumnezeu-Cuvîntul, întrupîndu-Se a păstrat în firea Sa dumnezeiască nepătimi- 
rea în ambele sensuri. Totuşi, ca subiect al firii umane a purtat durerea ei, deci a pătimit 
în sens prim, dar nu şi în al doilea. Dar prin aceasta a asigurat în ea nepătimirea în amîn- 
două sensurile. Şi El ne comunică şi nouă nepătimirea ca putere de a suporta suferinţa şi 
durerile despărțirii de patimi, întii în sensul eliberării de patimile rele şi apoi, pe baza 
aceasta, în viața viitoare, nepătimirea totală ca lipsă de afecte şi ca nestricăciune. 


MFINTUL ATANASIE CEI, MARE 


încearcă să le cuprindă, la fel, celui ce voieşte să cuprindă faptele lui Hris- 
tos în trup, îi este cu neputinţă să le primească pe toate, fie şi numai în 
cugetare, cele ce întrec gîndirea lui fiind mai multe decît cele pe care 
socoteşte că le-a cuprins. Mai bine e deci de a nu vorbi de toate cîte se 
arată privirii, din care nu poate înfățişa cineva prin cyvînt nici măcar o 
parte, ci de a mai pomeni doar de una şi de a te lăsa pe tine minunîndu-te 
de celelalte. Căci toate sînt la fel de minunate şi oriunde ar privi cineva ar 
îi covirşit de uimire văzînd dumnezeirea Lui. 


Concluzie generală 


LV 


Deci din toate cele spuse înainte se cuvine să reţii şi să pui ca început 
al celor nespuse mirarea că după venirea Mîntuitorului nu s-a întins sluji- 
rea idolilor, ci şi cea care este se micşorează şi încetează cu încetul. Şi nici 
înțelepciunea elinilor nu mai înaintează, ci şi cea care este tinde să dis- 
pară. Şi nici demonii nu mai amăgesc cu nălucirile şi ghiciturile şi vrăji- 
toriile lor, ci îndată ce îndrăznesc şi încearcă să facă aceasta sînt făcuţi de 
ruşine cu semnul crucii. Şi ca să spun toate împreună, priveşte cum spo- 
regte pretutindeni învățătura Mîntuitorului în vreme ce slujirea la idoli şi 
toate cele ce se împotrivesc credinţei în Hristos se micşorează şi slăbesc 
şi pier zi de zi. Privind la aceasta, închină-te Mîntuitorului tuturor şi lui 
Dumnezeu-Cuvîntul cel puternic şi disprețuieşte ceea ce E] face să scadă 
şi să piară. Căci precum atunci cînd soarele apare, întunericul nu mai are 
putere, ci e alungat şi de acolo unde a mai rămas, la fel cînd vine arătarea 
lui Dumnezeu-Cuvintul numai are putere întunericul idolilor, ci toate 
părțile lumii de pretutindeni se luminează de învățătura Lui. Cînd-un 
împărat oarecare nu se'arată în vreo parte a ţării, ci rămîne în casa sa, 
adeseori unii vicleni, folosindu-se de retragerea lui se dau pe ei înşişi de 
împărați şi fiecare luînd înfăţişarea lui îi face pe cei simpli să-şi închipuie 
că el e împăratul şi aşa sînt amăgiți oamenii de numele ce şi l-a dat. Căci 
au auzit că au un împărat, dar nu l-au văzut, pentru că nu au putut intra 
în-casa lui. Dar cînd iese şi se arată adevăratul împărat, viclenii care amă- 
geau sînt daţi pe faţă prin arătarea lui, iar oamenii văzînd pe adevăratul 
împărat părăsesc pe cei ce-i amăgeau. Aşa amăgeau odinioară dracii pe 
oameni, atrăgînd la ei cinstirea cuvenită lui Dumnezeu. Dar cînd S-a ară- 
tat Cuvintul lui Dumnezeu în trup, privind ei la Cuvîntul cel adevărat al 
'Tatălui, părăsesc idolii şi recunosc pe Dumnezeu cel adevărat. lar aceasta 
este dovada că Hristos este Dumnezeu-Cuviîntul şi Puterea lui Dum- 


“TRATAT DESPRE ÎNTRUPAREA (LVÎNTULUI 


nezeu. Căci cele omeneşti încetînd şi rămînînd Cuvîntul lui Hristos, e 
vădit tuturor că cele ce au încetat sînt vremelnice, iar Cel ce rămîne este 
Dumnezeu şi Fiul adevărat şi Cuvîntul Unul născut. 


LVI 


Acestea ţi le-am dat pe scurt, o, iubitorule de Hristos, ca pe un rezu- 
mat al credinţei în Hristos şi al dumnezeieştii Lui arătări. Dar tu, luînd 
prilej de la ele şi cercetind cuvintele dumnezeieştilor Scripturi şi stăruind 
cu mintea în înţelegerea lor, vei cunoaşte din ele mai amănunţit, mai 
deplin şi mai limpede cele spuse. Căci acelea s-au grăit şi s-au scris prin 
bărbaţi de Dumnezeu cuvîntători (teologi). Iar noi învățindu-le de la das- 
călii de Dumnezeu cuvîntători care le-au cunoscut şi au fost martori ai 
dumnezeirii lui Hristos, le predăm şi iubirii tale de învățătură. 

Vei cunoaşte astfel şi a doua Lui slăvită şi cu adevărat dumnezeiască 
arătare, cînd nu va mai veni întru micşorare, ci întru slava Sa; cînd nu va 
mai veni întru smerenie, ci întru mărirea Sa; cînd nu va mai veni ca să 
pătimească, ci ca să dăruiască tuturor rodul Crucii Sale, adică învierea şi 
nestricăciunea; cînd nu va mai fi judecat, ci va judeca pe toți, potrivit cu 
cele ce le-a făcut fiecare prin trup, fie bune, fie rele; cînd celor buni li se 
va rîndui Împărăția cerurilor, iar celor ce au făcut cele rele, focul veşnic şi 
întunericul cel mai dinafară. Căci aşa spune şi Domnul: «Vă zic vouă că 
de acum veţi vedea pe Fiul omului şezind de-a dreapta puterii şi venind 
pe norii cerului întru slava Tatălui» (Matei, 26, 64). De aceea ne-a dat şi 
un cuvînt mântuitor care ne atrage luarea aminte spre acea zi, spunînd: 
«Fiţi gata şi privegheaţi, că nu ştiţi ceasul în care vine» (Matei, 24, 42-44), 
Căci după fericitul Pavel, «noi toţi trebuie să ne înfăţişăm înaintea scau- 
nului de judecată al lui Hristos, ca să ia fiecare, potrivit celor ce a făcut 
prin trup, fie bine, fie rău» (II Cor., 5, 10). 


LVII 


Dar pe lingă cercetarea şi cunoştinţa adevărată a Scripturilor mai tre- 
buie şi o viață bună şi un suflet curat şi virtutea cea după Hristos, ca, 
umblînd pe calea ei, mintea să ajungă la cele dorite şi să poată cuprinde, 
cât e cu putinţă firii oamenilor, să afle despre Dumnezeu-Cuvîntul. Căci 
fără cugetare curată şi fără urmarea vieţii sfinților, nu va putea înțelege 
cineva cuvintele sfinților. Căci de voieşte cineva să vadă lumina soarelui, 
trebuie numaidecit să-şi şteargă şi să-şi lumineze ochiul, făcîndu-se pe 
sine aproape asernenea celui dorit, ca astfel ochiul ajuns lumină să vadă 
lumina soarelui. Sau de voieşte cineva să vadă o cetate sau o ţară, trebuie 

numaidecit să meargă unde sînt ele pentru a le vedea. Aga, cel ce voieşte 
să înțeleagă cugetările de Dumnezeu cuvintătorilori", trebuie să-şi 
curăţe şi spele sufletul prin viață şi să se apropie de sfinţi prin asemăna- 
rea faptelor sale, ca, însoțindu-se cu ei prin împreuna vieţuire cu ei, să 
înțeleagă cele descoperite lor de Dumnezeu; şi ca, unit cu ei, să scape de 
primejdia ce-i aşteaptă pe păcătoşi şi de focul gătit lor în ziua Judecăţii şi 
să primească cele rînduite sfinților în Împărăţia cerurilor, «cele pe care 
ochii nu le-au văzut şi urechea nu le-a auzit şi la inima oamenilor nu s-au 
suit, cîte au fost gătite» celor ce viețuiesc în virtute şi «iubesc pe Dumne- 
zeu» (1 Cor., 2, 9) şi Tatăl, în Hristos lisus, Domnul nostru, prin Care şi cu 
Care fie cinstea şi stăpînirea şi slava Tatălui împreună cu Fiul în Duhul 
Sfânt, în vecii vecilor. Amin. 


117. În toate locurile din urmă, unde se vorbeşte de teologi (cuvîntători de Dumnezeu) 
este vorba de evanghelişti şi, în general, de autorii Noului Testament. 


« 


SE 
E 


CUVÎNTUL ÎNTÎI ÎMPOTRIVA ARIENILOR. 
(PG 26, 11-114) 


I 


'Toate ereziile s-au abătut de la adevăr şi şi-au născocit vreo aiureală 
vădită arătînd tuturor, de mult, lipsa de evlavie. Căci e vădit că cei ce 
le-au născocit «au ieşit dintre noi», precum a scris fericitul loan (| loan, 2, 
20). Fiindcă prin cugetarea lor nu au fost şi nu sînt nici acum cu noi. De 
aceea, precum a zis Mîntuitorul, «neadunînd cu noi, risipesc» (Luca, 11, 
23) cu diavolul. Şi ei se apropie de cei ce dorm, ca să semene în ei otrava 
pierzaniei şi să-i ducă la moarte î împreună cu ei. 

Una dintre aceste erezii, şi cea din urmă, e cea numită ariană. Ea e 
plină de viclenie şi de uneltire. De aceea, văzînd cum alte erezii, surori 
mai bătrîne ale ei, au fost date pe față, se îmbracă în chip prefăcut în 
cuvinte de-ale Scripturilor, ca şi tatăl ei, diavolul, şi se sileşte să intre 
iarăşi în raiul Bisericii, ca, dîndu-şi înfăţişarea de creştină, să înşele pe 
vreunii ca să cugete contrar lui Hristos, prin aparența de adevăr a unor 
raționamente mincinoase. Căci nu e în ea nici o judecată dreaptă. Şi de 
fapt au şi amăgit pe unii, făcîndu-i nu numai să-şi plece urechea la cuvîn- 
tul lor stricăcios, ci şi să ia şi să guste, ca Eva, şi apoi să socotescă, din 
nepricepere, ceea ce e amar, ca dulce (Isaia, 5, 20) şi să numească 
grețoasa erezie, frumoasă. x 

De aceea, îndemnat de voi, am socotit să scoatem pavăza acestei ici 
erezii şi să arătăm răul miros al nebuniei.ei. Aceasta, pentru ca cei ce se 
află încă departe de ea.să fugă şi mai mult de ea, iar cei amăgiţi de ea să se 
răzgîndească şi să cunoască cu ochii deschişi ai inimii că, precum întune- 
ricul nu este lumină, nici minciuna adevăr, aşa nici erezia ariană nu e 
bună; ba că şi cei ce numesc pe aceştia creştini se înşală mult şi tare, ca 
unii ce nu citesc Scripturile, nici nu cunosc peste tot creştinismul şi 
credinţa lui. Ă 

TI 

Ce văd, deci, comun între erezie şi dreapta credinţă, cei ce flecăresc, 
zicînd că aceia nu spun nimic rău? Dacă aceasta este adevărat; atunci ei 
pot spune că şi Caiata este creştin şi că şi Iuda vînzătorul poate fi numărat . 

între apostoli şi că cei ce l-au cerut pe Varava în locul Miîntuitorului n-au 
făcut nimic rău; că şi Imeneu şi Alexandru au cugetat drept şi, că Aposto- 
lul a spus neadevăruri despre ei (1 Tim., 1, 20). Dar nici un creştin n-ar 
răbda să audă acestea şi nimeni n-ar socoti sănătos la minte pe unul care 
îndrăzneşte să spună aceasta. Căci aceştia au în cinste în locul lui Hristos 
pe Arie, precum maniheii pe Maniheu! şi elinii, în loc de Moise şi alți 
sfinți, pe comicul Sotade! şi pe fiica Irodiadei. De fapt Arie scriind 
Thalia; imită stihurile cu înțelesuri muiereşti ale aceluia. Căci în birfelile 
lui împotriva Mîntuitorului a încurajat bătaia de joc şi rîsul, încât cei ce au 
căzut în această erezie şi-au stricat mintea şi au înnebunit, schimbînd 
numele Domnului slavei în asemănarea chipului omului stricăcios, şi 
numele de creştini, în cel de arieni, pe care îl au ca semn al necredinţei 
lor. Şi osîndiți fiind, să nu încerce să se apere, nici să mintă, față de cei ce 
nu sînt ca ei, numind şi ei pe creştini de la dascălii lor, ca să pară că în felul 
acesta şi ei se pot numi arieni. Nici să nu rămînă nepăsători cînd sînt 
făcuți de ruşine pentru numele lor. Iar de se ruşinează, să se ascundă, sau 
să iasă din strîmba lor credință. Pentru că nu şi-a avut vreodată vreun 
popor numele de la episcopii lui. Căci deşi dascălii noştri au fost fericiții 
apostoli şi ei au slujit Evanghelia Mîntuitorului, totuşi nu de la ei ne-am 
numit şi sîntem creştini, ci de la Hristos. Iar cei ce-şi au de la alții începu- 


tul credinţei pe care o ţin, pe drept cuvînt au şi numele de la ei, stînd sub 
ascultarea lor. 


TI 


Noi toți fiind şi numindu-ne creştini de la Hristos, odinioară a fost 
scos dintre noi Marcion, care a născocit o erezie. Şi cei ce au rămas cu cei 
ce l-au scos pe acela, au rămas creştini. lar cei ce au rămas cu Marcion nu 
s-au mai numit creştini, ci marcioniţi. Aşa şi Valentin şi Vasilide şi Mani- 
heu şi Simon Magul au dat celor ce i-au urmat numele lor. Şi unii se 
numesc valentinieni, alții vasilinieni, alţii manihei, alţii simonieni, şi alții 
frigieni, de la Frigia, şi novaţieni de la Novat. 

Aşa şi Meletie, scos de Petru, episcopul şi mârtirul, a numit pe ai săi, 
nu creştini, ci meletieni. La fel şi fericitul Alexandru, scoțînd pe Arie, cei 
ce au rămas cu Alexandru au rămas creştini. Iar cei ce au ieşit împreună 

cu Arie a părăsit numele Mîntuitorului, pe care-l avem noi, şi s-au numit 
arieni. fată deci, că şi după moartea lui Alexandru, cei ce sînt în comu- 
niune cu Atanasie, care i-au urmat lui şi cu care la rîndul său e în 

1. Maniheu a trăit în sec. II şi a fost începătorul unei erezii influențată de dualismul 
parsiat, după care materia este tot aşa de eternă ca şi Dumnezeu. 

2. Sotade era un poet cretan care a compus versuri comice. 

3. Era opera lui Arie. 

comuniune Atanasie însuşi, au acelaşi nume de creştini. Şi nici unul 
dintre ei nu are numele lui Atanasie, nici el nu se numeşte de la ei, ci toţi 
se numesc mai departe, în chip obişnuit, creştini. Căci chiar dacă sîntem 
urmaşi ai învăţătorilor şi sîntem ucenicii lor, dar, învățind de la ei cele ale 
lui Hristos, sîntem şi ne numim nu mai puţin creştini. Iar cei ce urmează 
ereticilor, chiar dacă aceia ar avea zeci de mii de urmaşi, poartă totuşi 
numele celui ce a născocit erezia. Astfel murind Arie, măcar că a avut 
mulți urmaşi, totuşi cei ce sînt cunoscuţi ca cugetînd cele ale lui Arie se 
numesc arieni. Şi dovada minunată a acestui fapt este că elinii care intră 
în Biserică, părăsind superstiţia idolilor, nu primesc numele celor ce i-au 
catehizat, ci pe al Mîntuitorului, şi în loc de elini încep să se numească 
creştini. Iar cei ce merg la ei, sau cei ce trec de la Biserică la erezie, pără- 
sesc numele lui Hristos şi se numesc arieni, ca unii ce nu mai țin credința 
lui Hristos, ci s-au făcut următori nebuniei lui Arie. 


IV 


Căci cum vor fi creştini cei ce nu sînt creştini, ci stăpîniți de nebunia lui 
Arie? Sau cum mai sînt mădulare ale Bisericii catolice“ (universale) cei ce 
au lepădat credința apostolică şi s-au făcut născocitorii unor rele noi; cei 
ce, părăsind cuvintele dumnezeieştilor Scripturi, numesc cele ale Thaliei 
lui Arie înțelepciune nouă? Pe drept cuvînt o spun aceasta. Căci propo- 
văduiesc de fapt o erezie nouă. De aceea e de mirare că, deşi au scris 
mulţi multe tilcuiri şi cuvîntări la Vechiul şi Noul Testament şi cele ale 
Thaliei nu se găsesc la nimeni, nici chiar la cei mai serioşi dintre elini, ci 
numai la cei ce cîntă între pocale cu zgomot şi cu glume, ca să stîrnească 
rîsul altora, minunatul Arie n-a imitat nimic cuviincios, ci ignorînd cele 
ale scriitorilor serioşi şi furînd multe din alte erezii, a rîvnit numai la glu- 
mele lui Sotade. Căci ce putea să facă el vrînd să rîdă de Mîntuitorul, decît 
să prindă în cîntece a ri uriîtele cuvinte ale necredinţei lui? Căci 
dacă, precum zice Înţelepciunea: «Din sfîrşitul cuvîntului se va cunoaşte 
bărbatul», tot aşa din cuvinte se va cunoaşte nebărbăţia sufletului cuiva şi 
stricăciunea cugetării celui ce le-a scris. Şi de fapt nu s-a putut ascunde 
vicleanul, ci, măcar că se suceşte ca şarpele într-o parte şi în alta, a căzut 
totuşi în rătăcirea fariseilor. Căci precum aceia, urmărind fărădelegea, 
se prefăceau că cercetează cuvintele legii; şi vrînd să tăgăduiască pe 
Domnul cel aşteptat şi de faţă, se făceau că-L:numesc Dumnezeu, dar au 
fost daţi pe față ca hulindu-L prin cuvîntul: «Pentru ce Tu, om fiind, Te 
faci pe Tine Dumnezeu şi zici: Eu şi Tatăl una sîntem» (I9an, 10, 30, 33), 


4. Catolică era Biserica de la început, ea fiind Biserica universală care ținea dreapta 
credinţă, proprie Bisericii de pretutindeni, față de care învățăturile eretice apăreau ca 
învățături noi. 

aşa şi spurcatul Arie, care imită pe Sotade, prefăcându-se că grăieşte 
despre Dumnezeu şi folosindu-se în acest scop de cuvintele Scripturii, e 
dat pe față ca necredincios, odată ce tăgăduieşte pe Fiul şi Îl numără 
printre făpturi. 


v 


Deci începutul Thaliei uşuratice a lui Arie, scrisă după felul cuvintelor 
muiereşti, e acesta: «Potrivit credinței aleşilor lui Dumnezeu, a înțelepți- 
lor lui Dumnezeu, a fiilor sfinţi, aceasta am învăţat-o eu de la cei ce s-au 
împărtăşit de înțelepciune, de învățătură, de la cei învățați de Dumnezeu 
şi întru toate înţelepţi. Păşind pe urmele lor şi cugetînd ca ei, eu, cel bine 
cunoscut, care am pătimit multe pentru slava lui Dumnezeu, învățat fiind 
de Dumnezeu, am aflat înțelepciunea şi cunoştinţa». 

Iar batjocurile lăudate de el în ea, vrednice de osîndă şi pline de rătă- 
cire, sînt acestea: «Dumnezeu n-a fost pururea Tată. Ci a fost cîndva cînd 
Dumnezeu era singur şi nu era încă Tată. Dar S-a făcut mai pe urmă 
Taţă. Şi nu a fost pururea Fiul. Căci toate făcîndu-se din nimic şi toate 
creaturile şi făpturile fiind făcute, Cuvîntul lui Dumnezeu a fost făcut şi 
E] din nimic. Şi a fost odată cînd nu era. Şi n-a fost înainte de a Se face. Ci 
a avut şi El un început al creării. Căci a fost, zice, singur Dumnezeu; iar 
Cuvintul şi Înţelepciunea î încă nu erau. Apoi voind să ne creeze pe noi,-a 
tăcut pe unul oarecare şi L-a numit pe EI Cuvîntul şi Înţelepciunea şi Fiul, 
ca să ne facă pe noi prin El. Deci spunem că sînt două înțelepciuni, una 
proprie şi existind împreună cu Dumnezeu; iar Fiul a fost făcut de 
această înțelepciune şi împărtăşindu-Se de ea a fost numit El singur Înţe- 
lepciunea şi Cuvîntul. Căci Înţelepciunea, zice, a-existat prin înțelepciu- 
nea şi voința lui Dumnezeu. Astfel spunem că există şi alt Cuvînt decât 
Fiul cel din Dumnezeu şi cel ce s-a împărtăşit de EI s-a numit şi el Fiul, 
adică Fiul şi Cuvîntul după har». 

Mai este şi aceasta o idee proprie ereziei lor, arătată în alte scrieri ale 
lor, anume că «sînt multe puteri şi una este proprie lui Dumnezeu prin 
fire şi din veci; dar Hristos nu este puterea adevărară a lui Dumnezeu, ci 
este şi el una din cele numite puteri, dintre care cea mai din virf şi bolta 
tuturor nu se numeşte numai putere, ci şi puterea cea mare (Ioel 2,2). Iar 
celelalte sînt'multe şi asemenea Fiului, despre Care David cântă, zicînd: 
„Domnul puterilor» (Pg. 23, '10). Şi Cuvintul, ca şi noi toţi, este prin fire 
schimbător, dar prin libertatea Sa rămîne bun cîtă vreme voieşte. Dar 
cînd voieşte, se poate schimba şi EI ca şi noi, avînd o fire schimbătoare. 
De aceea, zice, Dumnezeu cunoscînd de mai înainte că el va rămîne bun, 


5. Numai Înţelepciunea făcută s-a numit, după Arie, propriu-zis Înţelepciunea şi 
Cuvintul, pentru că a primit o existență deosebită de Dumnezeu. 

luînd-o înainte i-a dat această slavă, pe care a avut-o după aceea şi ca om 
prin virtute, De aceea Dumnezeu l-a făcut de mai înainte să fie aşa, 
pentru faptele lui, pe care le-a ştiut de mai înainte». 


VI 


A mai îndrăznit să spună iarăşi că Cuvîntul nu e Dumnezeu adevăraţ. 
«Căci deşi i se spune Dumnezeu, nu e Dumnezeu adevărat, ci prin împăr- 
tăşirea de har. Ca şi ceilalți toţi, aşa se zice şi el numai cu numele dumne- 
zeu. Şi de vreme ce toate sînt străine şi neasemenea lui Dumnezeu după 
ființă, aşa şi Cuvîntul e străin şi în toate neasemenea Tatălui şi însuşirii 
Lui, ținînd de cele făcute şi de creaturi şi fiind unul dintre ele». 

Pe lîngă acestea, făcîndu-se ca un fel de urmaş al îndrăznelii diavolu- 
lui, a mai spus în Thalia că «Tatăl e nevăzut de Fiul şi Cuvîntul nu poate 
nici să vadă, nici să cunoască în chip desăvirşit şi întocmai pe Tatăl Său. 
Dar şi ceea ce cunoaşte şi vede, cunoaşte şi vede potrivit cu măsurile sale, 
precum şi noi cunoaştem după puterea noastră. Dar nu numai pe Tatăl 
nu-L cunoaşte Fiul întocmai, lipsindu-i puterea să-L cuprindă, ci nici 
fiinţa sa nu şi-o cunoaşte. Şi fiinţa Tatălui şi Fiului şi Sfîntului Duh este 
împărțită prin fire, fiind diferite şi despărțite, străine şi nepărtaşe între 
ele, cum a spus el, aceştia sînt cu totul şi infinit neasemenea prin ființa şi 
slava lor. Astfel în ce priveşte asemănarea slavei şi ființei, Cuvîntul, zice, 
este cu totul străin de amîndoi, adică de Tatăl şi de Sfintul Duh». În aceste 
cuvinte s-a rostit rătăcitul de la dreapta credință. «Fiul, zice, este despăr- 
țit prin Sine şi în toate nepărtaş de Tatăl». Acestea sînt părți ale născoci- 
rilor aflate în scrierea vrednică de rîs a lui Arie. 


VII 


Cine deci, auzind acestea în scrierea Thaliei, nu va urî, pe drept 
cuvînt, pe cel ce ia în ris astfel de lucruri ca pe scenă? Cine nu-l socoteşte 
pe acesta, cînd se arată rostind numele lui Dumnezeu şi vorbind despre 
Dumnezeu, ca pe şarpele care sfătuia pe femeie? Şi cine, citind cele ce 
urmează, nu vede necredinţa lui asemenea amăgirii şarpelui, care a dus 
pe femeie prin vicleşug la cele ce au urmat? Cine nu se uimeşte de aceste 
hule? «Că cerul, cum zice proorocul, s-a înspăimîntat şi pămîntul s-a 
cutremurat de călcarea legii» (ler., 2, 12). Iar soarele s-a supărat şi, 
nerăbdînd atunci batjocurile trupeşti împotriva Stăpînului de obşte al 
tuturor, pe care El le-a răbdat de bunăvoie pentru noi, şi-a întors faţa şi 
şi-a retras razele, arătînd ziua aceea fără soare. Dar de hulele lui Arie 


6. Aci se vede influenţa lui Origen. Atita că la Origen nu e o deosebire de esenţă între 
Dumnezeu şi spiritele care prin păcat se depărtează de El, rămînind numai cel întrupat în 
Hristos încă nedepărtat de Dumnezeu. 

cum nu va fi cuprinsă de muțenie întreaga fire a oamenilor şi nu-şi va 
astupa urechile şi nu-şi va închide ochii, ca să nu audă unele ca acestea, 
nici să vadă pe cel ce a scris acestea? lar Domnul, cum nu va striga pe 
drept cuvînt împotriva acestora ca împotriva unor nelegiuiţi şi nemuițu- 
mitori, precum a prezis prin proorocul Isaia: «Vai lor, că s-au abătut de la 
Mine! Ticăloşi sînt, că s-au lepădat de credința în Mine. Eu i-am răscum- 
părat pe ei, iar ei au scornit minciuni împotriva Mea» (Os., 7, 14-15). Şi 
după puţin: «Şi au cugetat vicleşuguri împotriva Mea, întorsu-s-au de la 
Mine» (ibid.). Iar cei ce s-au întors de la Cel ce este Cuvîntul lui Dumne- 
zeu, Care este, închipuindu-şi pe cel ce nu este, au căzut în nimic. 

De aceea şi Sinodul ecumenic! a scos pe Arie din Biserică şi l-a dat 
anatemei, nerăbdînd necredința lui. Aşa s-a născut erezia lui Arie, mai 
rătăcită decit celelalte erezii. De aceea s-a numit şi duşman al lui Hristos 
şi ea s-a socotit înaintemergătoarea lui Antihrist. 

Dar deşi această osîndă a necredincioasei erezii ar ajunge să convingă 
pe toţi să fugă de la ea, totuşi, fiindcă unii dintre aşa zişii creştini, fie din 
neştiință, fie din fățărnicie, precum s-a spus înainte, socotesc că ea nu 
atinge adevărul şi pe cei ce cugetă aceasta îi numesc creştini, să-i luăm la 
întrebare şi să le descoperim viclenia ereziei. Poate că ruşinîndu-se ast- 
fel, vor tăcea şi vor fugi de la ea, ca de la fața şarpelui. 


VIII 


Dacă pentru faptul că s-au scris în Thalia unele cuvinte din dumne- 
zeiasca Scriptură, socotesc că şi hulele ei sînt cuvinte ale dreptei credințe, 
fără îndoială, văzînd pe iudei citind legea şi proorocii, vor tăgădui şi ei 
împreună cu aceia pe Hristos. Sau, auzind poate pe manihei spunînd 
unele lucruri din Evanghelie, vor tăgădui şi ei împreună cu aceia legea şi 
prooroci. Iar dacă se înfurie şi bolborosesc astfel de lucruri, să afle din 
Scripturi că şi diavolul care a născocit ereziile s-a folosit pentru uriciunea 
răutăţii lui, de cuvintele Scripturilor ca de un acoperămînt pentru amăgi- 
rea celor naivi, semăniînd în ei otrava sa. Aşa a înşelat pe Eva; aşa a plăs- 
muit şi celelalte erezii. L-a amăgit şi pe Arie să grăiască şi să-şi dea de 
formă un chip contrar ereziilor, ca pe ascuns să strecoare în minţi ere- 
zia sa. Dar nu s-a putut ascunde nici astfel prea vicleanul. Căci neținînd 
credinţa în Cuvîntul lui Dumnezeu, a căzut îndată din toate şi s-a arătat 
tuturor că nu le ştie nici pe celelalte şi se dovedeşte necugetînd nimic ade- 
vărat. Căci cum ar spune adevărul despre Tatăl, acela care tăgăduieşte pe 
Fiul care ni L-a descoperit pe Tatăl? Sau cum ar cugeta drept despre 
Duhul, vorbind urit despre Cuvântul, Care-L dăruieşte? Şi cine va crede 
acestuia vorbind despre înviere, odată ce tăgăduieşte pe Hristos, Care 


7, Sinodul 1 Ecumenic de la Niceea. 

S-a făcut pentru noi întiiul născut din morţi (Col. 1, 10)? Sau cum, nere- 
cunoscând naşterea adevărată a Fiului din Tatăl, nu va rătăci şi în privința 
venirii Lui în trup? Căci şi iudeii de odinioară, tăgăduind pe Cuvintul şi 
zicînd: «Nu avem alt împărat decit pe Cezarul» (Ioan, 19, 15), au tăgăduit 
deodată cu aceasta toate şi s-au golit de sfeşnicul luminii, de mireasma 
mirului, de cunoştinţa proorociei şi de însuşi adevărul, iar acum, neînțe- 
legind nimic, sînt ca cei ce umblă în întuneric. 

Căci cine. a auzit vreodată unele ca acestea? Sau de unde, sau de la 
cine au auzit linguşitorii ereziei, cumpăraţi cu daruri, unele ca acestea? 
Cine le-a grăit unele ca acestea atunci cînd au fost catehizaţi? Cine le-a 
spus: «Lăsaţi slujirea zidirii şi veniţi şi vă închinaţi zidirii şi făpturii»? Iar 
dacă mărturisesc şi ei că acum au auzit prima dată unele ca acestea, să nu 
nege că această erezie este străină, şi nu de la Părinţi. Iar ceea ce nu e de 
la Părinţi, ci e născocit acum, ce e altceva decit aceea despre care a scris 
fericitul Pavel: «În timpurile din urmă se vor depărta unii de la învățătura 
sănătoasă, luînd aminte la duhurile înşelătoare şi la învăţăturile demoni- 
lor, prin făţărnicia unor mincinoşi înfieraţi în conştiinţă» (I Tim., 4, 1) şi 
«abătuţi de la adevăr» (Tit, 1, 4)? 


IX 


Dar noi ne ţinem cu îndrăzneală de dreapta credinţă, pe temeiul dum- 
nezeieştilor Scripturi, punînd-o ca un sfeşnic în candelabru şi zicînd: 
Acesta este Fiul adevărat al Tatălui, prin fire, propriu ființei Lui, Înţe- 
lepciunea unic născută şi Cuvîntul adevărat şi unic al lui Dumnezeu. Nu 
este creatură şi făptură, ci Născutul propriu al ființei Lui. De aceea e 
Dumnezeu adevărat de o ființă cu Tatăl adevărat. Iar ceilalţi, cărora le-a 
spus: «Eu am zis: dumnezei sînteţi» (Ps. 81, 6) numai prin Împărtăşanie 
au pe Cuvîntul prin Duhul, avînd harul acesta de la Tatăl?. Căci e pecetea 
ipostasului Tatălui (Evr., 1,3) şi lumină din lumină şi putere şi chip adevă- 
rat al ființei Tatălui”. Căci aceasta a spus-o Însuşi Domnul: «Cel ce Mă 
vede pe Mine a văzut pe Tatăl» (Ioan, 12, 9). 


8. Faptul că există în oameni sentimentul de fii ai Tatălui ceresc, dar nu sînt fii prin 
natură ai Lui, pentru că acesta ar fi un panteism dezminţit de conştiinţa micimii lor. arată 
că trebuie să fie un Fiu adevărat al Tatălui ceresc, prin împărtăşire de care au şi ei această 
calitate de fii ai Tatălui prin har, comunicat lor de Duhul Sânt. Existenţa unui Fiu adevărat 
în Dumnezeu şi a unui Tată adevărat o dovedeşte şi faptul că există între oameni relația de 
părinţi şi copii. Precum existenţa persoanelor omeneşti dovedeşte că există Persoane în 
Dumnezeu, aşa relaţia de paternitate şi filiație între oameni dovedeşte că această relaţie 
există şi în Dumnezeu. Tatăl, mama sînt ochii prin care licăreşte lumina iubirii infinite a lui 
Dumnezeu. Totuşi nu ei şi-au dat această putere. Această putere de infinită iubire din ei, 
dovedeşte existenţa unui Tată care are de la Sine însuşi infinitatea veşnică a iubirii față de 
un Fiu. lar prin har se împărtăşeşte de ea şi tatăl şi mama de pe pămînt. lar avînd această 
iubire ca relaţie cu alte persoane, tatăl pământesc şi mama pămintească se dovedesc ca 
chipuri ale Unuia care şi El este în relaţie interpersonală al Unui Dumnezeu în Treime. 

9. Fiul e Chipul sau Pecetea Tatălui imprimată viu în interiorul Lui. Ca să folosim ca 
imagine o realitate din lume: într-o mare iubire eu trăiesc eu-ul cel iubit în interiorul 

Şi a existat pururea şi nu a fost niciodată cînd nu a fost. Căci Tatăl 
fiind veşnic, veşnic este şi Cuvîntul şi Înţelepciunea Lui”. 

Dar aceştia, ce ne aduc din atotvrednica de osîndă Thalia? Mai întîi 
să o citească, urmînd obiceiul celui ce a scris-o, ca făcându-se de ris altora, 
să afle ce greşeală se află în aceia şi apoi să grăiască. Şi ce ne vor spune 
din ea altceva decit că: Dumnezeu nu a fost pururea Tată, ci S-a făcut mai 
tîrziu; şi Fiul nu a fost pururea, căci nu ă fost înainte de a îi născut. Şi nu 
este din Tatăl, ci a luat existența din nimic. Nu este propriu ființei Tatălui. 
Căci e creatură şi făptură. Deci Hristos nu e Dumnezeu adevărat, ci a fost 
îndumnezeit şi El prin împărtăşire. Nu a cunoscut Fiul întocmai pe Tatăl, 
nici nu vede Cuvîntul pe Tatăl în mod desăvîrşit; şi nici nu înțelege, nici 
nu cunoaşte Cuvîntul întocmai pe Tatăl. El nu este Cuvîntul adevărat 
şi unic al Tatălui, ci se zice numai cu numele Cuvânt şi Înţelepciune; şi se 
zice Fiu şi Putere prin har. Nu este neschimbat ca "Tatăl, ci este schimbă- 
tor prin fire, ca şi făpturile şi este lipsit de puterea de a înțelege şi 
cunoaşte în mod desăvirşit pe Tatăl”. , | 

Uimitoare este această erezie care nu are nimic vrednic de crezare în 
ea, ci năluceşte pe Cel ce este ca neexistînd şi în loc de cuvinte de laudă 
scoate cuvinte de hulă”. 

Dacă deci cineva cercetînd cuvintele ambelor părți, ar fi întrebat care 
credinţă o alege sau cuvintele căreia socoteşte că se potrivesc lui Dumne- 
zeu, să răspundă ținînd seama de ceea ce.s-a spus: «Dumnezeu era 
Cuvintul» (Joan, 1, 2). Mai bine zis: să răspundă la întrebare înşişi susți- 
nătorii ereziei, ținînd seama de aceste cuvinte. Că din acest cuvînt seva 
cunoaşte ce se cuvine să se spună despre întreaga învăţătură a ambelor 
părţi: de era Cuvintul sau nu era; de a fost pururea sau a fost cîndva cînd 
n-a fost; de a fost veşnic sau de la cineva şi de cîndva; de este Dumnezeu 
adevărat sau prin fapta altcuiva şi prin împărtăşire şi prin închipuire; de 
trebuie să fie numit unul dintre cele făcute sau să fie văzut în unire cu 
Tatăl; de e neasemenea după ființă cu Tată! sau de e asemenea şi propriu 
fiinţei Tatălui; de e făptură sau prin EI s-au făcut făpturile; de e Cuvîntul 


eu-ului meu ca şi eu-ul propriu, cu tot conţinutul lui de simțiri. Simţirile lui sînt simţi- 
rile mele, dar rămîn şi ale lui; dar simţirile lui sînt în acelaşi timp provocate de mine. Eu 
mă văd trăit în el şi prin aceasta e chipul meu, şi eu îl trăiesc în interiorul meu. 

10. Niciodată n-a lipsit în Dumnezeu calitatea de Tată şi de Fiu. Căci dacă ar fi apărut 
acestea după un timp, Dumnezeu ar fi supus unei evoluţii, deci unei legi care ar fi supe- 
rioară Lui şi atunci El n-ar mai fi Dumnezeu. ş 

11. O conştiinţă care nu are o altă conştiinţă care să o cunoască nu poate trăi acea 
conştiinţă ca pe propria sa conştiinţă, căci îi este mult inferioară. Dar aceasta înseamnă că 
nici nu poate iubi acea conştiinţă cu iubire infinită şi nici aceea pe ea. Conştiința supe- 
rioară rămîne o conştiinţă singuratică şi nedesăvîrşită. 

12. Cum am observat la nota 10, un Dumnezeu care nu e Tată şi Fiu nici nu e Dumne- 
zeu adevărat. Dar aci autorul reproşează în mod special arienilor că reduc pe Dumnezeu 
Fiul la o făptură scoasă din nimic. 

Tatălui sau altul decit Acesta şi că El a fost făcut prin Acesta şi prin altă 
înțelepciune; şi că EI a fost numit numai prin nume Înțelepciune şi Cuvint 
şi că S-a făcut părtaş de înţelepciunea Aceluia, ca al doilea după Ea“. 


x 


Care cuvinte spun deci şi arată că Domnul nostru Iisus Hristos este 
Dumnezeu şi Fiul Tatălui? Acelea pe care le vomitaţi voi, sau cele pe care 
le-am aflat noi şi le grăim din Scripturi? Dacă Mîntuitorul nu este Dum- 
nezeu, nici Cuvîntul, nici Fiul, vă este îngăduit şi vouă să spuneți cele ce 
voiţi, ca şi elinilor şi evreilor de acum. Dar de este Cuvintul Tatălui şi 
Cuvîntul adevărat şi Dumnezeu din Dumnezeu şi binecuvîntat mai pre- 
sus de toate în veci, cum nu trebuie să piară şi să şteargă celelalte cuvinte 
şi Thalia ariană, ca un chip al relelor şi ca plină de toată necredinţa, în 
care cei ce cad se pierd ca nişte fii ai pămîntului şi ajung în groapa 
iadului?'"* Aceasta o şiiu şi ei, dar o ascund ca nişte răufăcători, neîndrăz- 
nind să o rostească, ci spun altele decît acestea. De aceea ca nişte fii ai 
veacului acestuia, aprinzîndu-şi păruta lor candelă din untdelemnul măs- 
linului sălbatic şi temîndu-se că se va stinge repede, căci «lumina celor 
rău credincioşi repede se stinge» (Iov, 18, 3), o ascund sub obrocul fățăr- 
niciei; şi grăiese altele şi spun că sînt susținuți de prieteni şi ocrotiți de 
Constanțiu, ca cei ce intră la ei să nu vadă murdăria ereziei, ascunsă sub 
fățărnicie şi sub făgăduințe. Cum deci nu e vrednică de scîrbă şi prin 
aceasta:erezia, cînd e ascunsă chiar şi de susținătorii ei, ca una ce nu are 
în ea îndrăzneala şi e încălzită -ca un şarpe? De unde au zămislit aceste 
cuvinte? Sau de la cine primindu-le, au îndrăznit să le grăiască? Căci n-ar 
putea fi numit nici unul dintre oamenii care să le fi născocit. Căci care om, 
fie el elin sau barbar, mărturisind pe Dumnezeu, ar îndrăzni să spună că 
EI este una dintre creaturi şi că «n-a fost mai înainte de a fi fost făcut»? 


13. Neputind lipsi pe Dumnezeu de înțelepciune şi rațiune, Arie socotea că Dumne- 
zeu are în Sine o înțelepciune şi o rațiune, dar ca însuşire neipostatică a Lui. Prin aceasta a 
creat toate şi, în primul rînd, pe Cel numit numai prin nume Rațiunea (Cuvîntul) şi Înțe- 
lepciunea. Dar o Înţelepciune şi un Cuvînt (Raţiune) care n-ar fi de o ființă cu Tatăl, avind 
în acelaşi timp caracter ipostatic, ar închide pe Dumnezeu într-o viaţă lipsită de iubire, 
singularizată, nedesăvîrşită. Acesta n-ar mai fi Dumnezeu adevărat. Şi creaţia n-ar mai 
avea nici o explicație, nestîndu-i la bază iubirea interpersonală a lui Dumnezeu. În Dum- 
nezeu, Înţelepciunea, ca să fie deplină, trebuie să implice în ea iubirea, deci relaţia inter- 
personală. Numai existînd în Dumnezeu din veci o altă Persoană, iradiind ca Înţelepciune 
din Prima, se arată şi iubirea existînd veşnic în Dumnezeu. Înţelepciunea Tatălui este o 
Înţelepciune ipostatică, pentru ca El să O poată iubi ca Înţelepciune deplină şi ca El însuşi 
să Se arate desăvîrşit în Ea. , 

14. Dacă Iisus Hristos nu e Fiul lui Dumnezeu venit la noi, atunci noi nu ne mîntuim de 
pieire, ca toate creaturile, prin unirea cu Dumnezeu Cel nesupus pieirii ca Persoană, sau 
ca comuniune de Persoane. Dacă Dumnezeu nu poate naşte un Fiu din ființa Lui, ci 
rămîne despărțit iremediabil de toate celelalte existențe ca de nişte creaturi, atunci nu e cu 
putinţă ca noi, unindu-ne cu Dumnezeu, fără să ne confundăm cu El, să ne mîntuim de 
pierirea la care ajung toate cele ce n-au în ele altceva decit calitatea de creaturi. 

Sau cine, crezînd lui Dumnezeu, nu crede Celui ce zice: «Acesta este Fiul 
Meu cel iubit», spunînd că nu este Fiu, ci făptură? Mai degrabă toți se vor 
revolta împotriva celor ce spun astfel de nebunii'*. Dar nici în Scripturi 
nu găsesc temeiuri pentru ele. Căci s-a dovedit de multe ori şi se va 
dovedi şi acum că acestea sînt străine cuvintelor dumnezeieşti. Deci 
fiindcă nu rămîne decît să spunem că de la diavolul le-au primit acestea şi 
şi-au stricat mintea (căci numai acela este semănătorul acestora), să ne 
împotrivim aceluia. Căci lupta noastră se îndreaptă prin acestea împo- 
triva aceluia, pentru ca, ajutîndu-ne Domnul, şi căzînd acela, ca de obicei, 
prin puterea dovezilor, să se ruşineze aceştia, văzînd fără putere pe semănă- 
torul ereziei în ei şi să afle, fie şi mai tîrziu, că fiind arieni, nu sînt creştini. 
XI 


Aţi spus şi cugetaţi, urmînd şoaptei aceluia, că «era cîndva cînd nu era 
Fiul». Acesta este cel dintii văl al născocirii voastre, de care trebuie să vă 
dezbrăcăm. 

Spuneţi deci, răucredincioşilor şi răugrăitorilor, ce era atunci cînd nu 
era Fiul? Dacă spuneţi că Tatăl, hula voastră e şi mai mare. Pentru că nu e 
îngăduit să se spună că Acela era cîndva. Căci «cîndva» arată cînd era El. 
Dar El este pururea şi este şi acum, dacă este şi Fiul; pentru că El este 


Cel ce este dacă e şi Tatăl Fiului”. 

Iar de spuneți că era cîndva cînd Fiul nu era, răspunsul este nebunesc 
şi fără înțeles. Cum era şi nu era Acela? Deci aflindu-vă în această nepu- 
tință de a răspunde, trebuie să spuneţi: «Era cîndva un timp cînd Cuvîn- 
tul nu era». Căci aceasta înseamnă în chip firesc cuvinţelul vostru 
«cândva». Dar ceea ce ați spus chiar scriind: «Nu era Fiul înainte de a se 


15. Arianismul reprezenta o absurditate pe care nici păginii nu o puteau accepta. Păgi- 
nii vedeau totul ca un fel de dumnezeu în devenire, sau în mişcare de emanaţie (panteism). 
Dar arianismul, recunoscînd un Dumnezeu necreat, pe de o parțe contesta acestui Dum- 
nezeu puterea de a crea lumea întreagă din nimic, dar pe de alta, Îi recunoştea putinţa de a 
aduce la existență o creatură superioară celorlalte, care să creeze apoi lumea. Nu ştia cum 
să vadă trecerea de la Dumnezeu necreat la o lume creată. Iar pînă la urmă tot recunoştea 
o astfel de trecere, crezînd însă că poate uşura această trecere, înțelegînd-o ca efectuindu- 
se în mod treptat. Însă de fapt nu era nici aceasta o trecere treptată. Căci oricît de înaltă ar 
ti prima creatură, tot creatură rămîne,adusă la existenţă din nimic. Arienii erau ocrotiți de 
împăratul Constanțiu şi susținuți de unii episcopi. 

16. Tatăl nu putea fi Tată cînd nu era Fiul. El nu era şi nu este Tată decit dacă era şi 
este şi Fiul. El n-a putut fi «cîndva» cînd nu era Fiul. Căci Tatăl este «Cel ce este», adică 
este existenţa de la Sine şi prin exculenţă numai dacă este şi Tată. Dacă nu e Tată! Fiului, 
nu e peste tot înainte de aceea. El Se schimbă, ca toate. Dacă nu a născut din veci pe Fiul; 
El nu a fost din veci «Cel ce este» şi la aceasta nu poate ajunge prin dezvoltare. Un Dum- 
nezeu care nu poate naşte din Sine un egal al Său. nu are puterea deplină a lui Dumnezeu, 
deci nu e Dumnezeu. Dacă a fost un timp cînd nu L-a putut naşte pe Fiul, nu L-a putut 
naşte niciodată. De aceea arienii conchideau logic că Fiul nici nu S-a născut vreodată din 
Dumnezeu, deci că Dumnezeu n-a fost niciodată Tată. Ci că Fiul e o creatură. Dar este un 
lucru infinit mai mare să poată naşte cineva un egal cu Sine. din Sine, decit să facă un lucru 
inlinit inferior Lui. 

naşte» e una cu a zice: «Era cîndva cînd nu era». Însă aceasta şi aceea 
indică timpul dinainte de Cuvintul. 

De unde aţi aflat deci voi acestea? Pentru ce v-aţi frămîntat să aflați 
cuvinte deşarte împotriva Domnului şi lui Hristos însuşi? Căci nici una 
din Sfintele Scripturi n-a spus aşa ceva despre Mîntuitorul, ci mai 
degrabă că există pururea, veşnic, şi că există pururea împreună cu 
Tatăl. Căci zice: «La început era Cuvintul şi Cuvîntul era de la Dumnezeu 
şi Dumnezeu era Cuvîntul» (loan, 1, 1). Iar în Apocalipsă se zic acestea: 
“Cel ce este şi Cel ce era şi Cel ce vine» (Apoc., 1, 4). Şi cine ar putea tăgă- 
dui Celui ce este şi Celui ce era, veşnicia?" Despre aceasta a căutat şi 
Pavel să-i convingă pe iudei, scriind în Epistola către Romani: «Din care 
e Hristos după trup, Cel ce este peste toate Dumnezeu binecuvîntat în 
veci» (Rom., 9,5). 

Iar ruşinînd pe elini a spus: «Că cele nevăzute ale Lui de la întemeie- 
rea lumii din făpturi fiind cunoscute se văd, veşnica Lui putere şi dumne- 
zeire» (Rom., 1, 20). Iar care este puterea lui Dumnezeu, tot el ne învaţă, 
zicînd iarăşi: «Hristos, puterea lui Dumnezeu şi înțelepciunea lui Dum- 
nezeu» (1 Cor., 1, 24). Căci spunînd aceasta nu vorbeşte despre Tatăl, 
cum şoptiți adeseori, vorbind între voi! «Tatăl însuşi e veşnica Lui 
putere». Nu e aşa. Căci n-a spus: Însuşi Dumnezeu este puterea, ci a Lui 
este puterea. Şi e vădit tuturor că « a Lui» nu este «El», dar nici ceva 
străin de El, ci mai degrabă e proprie Lui. Citiţi şi cuvintele următoare şi 
vă întoarceţi spre Domnul: «lar Domnul este Duhul» (II Cor., 3, 17) şi veți 
vedea că despre Fiul grăieşte. 

XII 


Căci amintind de creaţiune, scrie pe urmă şi despre vederea puterii 
Făcătorului din creațiune, care este Cuvîntul lui Dumnezeu «prin Care 
toate s-au făcut» (Ioan, 1, 3). Căci dacă ajunge creațiunea să facă cunoscut 
pe Dumnezeu din ea, vedeţi să nu cădeţi, socotind că creațiunea a fost 


17. Prin caracterul lui Dumnezeu de «Cel ce este» (leş., 13, 14; Apoc., 1, 4), sfîntul Ata- 
nasie vede creştinismul ieşind din orice fel de panteism (emanaționist, evoluționist, 
modalist — spinozist) care anulează putinţa duratei veşnice a aceleiaşi persoane şi face 
toate fără sens. Îl vede deasupra esenței nemişcate a lui Parmenide, sau deasupra lui 
«totul curge» al lui Heraclit (evoluționism), dincolo de încercarea de împăcare a stabilității 
şi mişcării realității cunoscute de noi, care e socotită eternă, dar prin aceasta obligă la o 
resemnare cu un relativism lipsit de putinţa unei desăvîrşiri şi fericiri depline. Dumnezeul 
creştin fiind necreat şi, ca atare, deosebit de tot ce e creat e cu adevărat deosebit de planul 
relativităţii. Dar neschimbarea Lui adevărată nu e lipsă de viaţă, ci El are viaţă, şi încă cea 
mai înaltă, putind naşte un Fiu din veci, tot aşa de desăvirşit ca şi El, neschimbat în desă- 
vîrşirea Lui, cu Care este într-o comuniune de supremă iubire. Astfel viața nu e unită 
numai cu relativitatea sau cu forma relativă de existenţă, din care facem noi parte prin 
natură; forma relativă de existenţă nu e singura formă de realitate, ci e numai forma de 
realitate creată. La fundamentul ei stă realitatea necreată a lui Dumnezeu, din care lumea 
creată nu iese prin emanaţie. Căci în acest caz ar îi relativă şi esența fundamentală. Planul 
lumii noastre e adus la existenţă de voinţa lui Dumnezeu Col necreat şi personal, nu iese 

făcută fără Fiul. lar dacă a fost făcută prin Fiul şi toate subzistă în EI, 
urmează numaidecit că cel ce priveşte în chip drept creațiunea vede şi pe 
Cuvintul care a făcut-o şi prin El începe să cunoască şi pe Tatăl”. 

Dar şi Mintuitorul a zis: «Nimeni nu cunoaşte pe Tatăl decit Fiul şi cel 
căruia Fiul i-l, descoperă» (Matei, 11, 27). Iar lui Filip care i-a cerut: 
«Arată-ne nouă pe Tatăl», nu i-a spus: «Priveşte creaţiunea», ci: «Cel 
ce M-a văzut pe Mine a văzut pe Tatăl» (loan, 14, 9). 

De aceea pe drept cuvînt Pavel - mustrînd pe elini că, deşi privesc 
armonia şi buna întocmire a creaţiunii, nu cunosc pe Cuvîntul făcător din 
ea, (căci făpturile vestesc pe Făcătorul lor), ca prin EI” să cugete şi pe 
Tatăl şi să oprească de la închinarea la făpturi - a spus «veşnica Lui 
putere şi dumnezeire», ca să arate pe Fiul”. lar sfinţii spunînd: «Cel ce 
este dinainte de veci şi prin Care a făcut veacurile», vestesc nu mai puțin 
veşnicia Lui, prin care arată şi pe Tatăl. Căci Isaia zice: «Dumnezeu cel 
veşnic care a zidit marginile pămîntului» (Isaia, 11, 28). lar Suzana zicea: 
«Dumnezeu cel veşnic» (Dan., 13, 42). Baruh a spus şi el: «Striga-voi 
spre Cel veşnic în zilele mele» (Bar., 4, 20, 27); şi după puţin: «Eu am 
nădăjduit în Cel veşnic mîntuirea voastră; şi mi-a venit mie bucuria de la 
Cel Sfint». Dar şi Apostolul, scriind către evrei, zice: «Care fiind străluci- 
rea slavei şi chipul ipostasului Lui». Iar David cîntă în psalmul 89: «Şi 


strălucirea Domnului să fie peste noi» (v. 17); şi: «În Lumina Ta vom 
vedea lumină» (Ps. 35, 18). | 

Deci cine va fi atît de fără minte, ca să se îndoiască despre Fiul că e 
pururea? Căci cine a văzut cîndva lumină fără strălucirea luminii, ca să 
spună despre Fiul că «era cîndva cînd nu era», sau că «înainte de a Se 


din ființa Lui personală, care e cu totul din alt plan. Necreatul, sau «Cel ce este» cu adevă- 
rat, nu are o stabilitate parmenidiană încremenită, nu e nici purtat de o mişcare involun- 
tară spre alte şi alte forme, ci are o fecunditate superioară ambelor acestor caracteristici. 
El naşte un Fiu şi purcede un Duh Sfint. 

18. Termenul grecesc «Logos» are nu numai înţelesul de «Cuvîntul», ci şi pe cel de 
Raţiune. Cine priveşte creaţiunea vede raționalitatea ei, deci şi Subiectul acestei raționali- 
tăți şi pe Tatăl Lui, sau Rațiunea ipostatică supremă, Care e totodată Făcătorul tuturor 
creaturilor. Căci lumea n-a putut fi făcută decît de Cel ce i-a dat această raționalitate, Fără 
ea n-ar putea exista. Fără ea lumea nici n-ar putea fi cunoscută. În însăşi cunoştibilitatea 
creaţiunii e implicată cunoaşterea Raţiunii personale divine, ca Creatoare a ei. 

19. În textul din P. G. e «prin ele» (8 aurov), dar cred că e «prin El» (5 aurov). Căci 
sîintul Atanasie a negat mai sus şi va nega mai jos că din creațiune poate fi cunoscut în 
mod direct Însuşi Tatăl. Tatăl poate fi cunoscut din Subiectul raționalităţii creației. 

20. Rațiunea observată în creaţiune nu e Tatăl însuşi, ci Fiul. Dacă raționalitatea crea- 
ţiei ar fi Însuşi Tatăl, ar însemna că ea nu trimite la cineva mai înalt, ci e proprie creaturii. 

acest caz raționalitatea creațiunii n-ar fi raționalitatea care are ca Subiect Rațiunea 
(personală) creatoare. Logosul sau Rațiunea ipostatică divină are două aspecte: este pe de 
o parte Subiectul rațiunilor, ale căror chipuri sînt rațiunile făpturilor, pe de alta e Rațiunea 
ipostatică a Tatălui. Dacă Raţiunea-Subiect al rațiunilor reflectate în creațiune n-ar fi 
Rațiunea - Subiect ce provine din alt Subiect, ar putea fi confundată cu raționalitatea 
creațiunii în sens panteist. 

naşte nu era»”!. lar ceea ce se spune în psalmul 144 către Fiul: «Împărăția 
Ta e împărăţia tuturor veacurilor», nu îngăduie cuiva să cugete nici cel 
mai mic interval în care să nu fi fost Cuvîntul. Căci dacă orice interval se 
măsoară în veacuri, iar Împăratul tuturor veacurilor şi Făcătorul lor este 
Cuvintul, va fi numaidecit o nebunie ca nefiind înainte de El nici cel mai 
mic interval, să se spună că «era cîndva cînd nu era» Cel veşnic şi că «Fiul 
este din nimic»?. 

Însuşi Domnul zice: «Eu sînt Adevărul» şi nu zice: «Am fost făcut ade- 
văr», ci totdeauna zice «sînt»?2%; «Eu sînt Păstorul»; « Eu sînt Lumina» 
(loan, 8, 12; 10, 14); şi iarăşi: «Voi Mă numiți pe Mine Domnul şi Învăţă- 
torul, şi bine ziceţi, căci sînt» (loan, 13, 13). Deci cine, auzind un astfel de 
cuvînt spus despre Sine de Dumnezeu însuşi şi de Înţelepciunea şi de 
Cuvîntul Tatălui, se va mai îndoi despre adevăr şi nu va crede îndată că 
prin «sînt» se arată veşnicia Fiului şi faptul că e fără de început înainte de 
tot veacul? 


XIII 
Din cele spuse e vădit că Scripturile se arată spunînd despre Fiul că e 


veşnic. Dar aceleaşi Scripturi pun, cum vor arăta cele următoare, pe 
seama făpturilor cele ce le spun arienii: «nu era», «înainte», «cîndva». 


Astiel Moise, istorisind despre facerea lumii, zice: «Şi toată verdeața 
pămîntului mai înainte de a se fi făcut pe pămînt; şi toată iarba pămîntu- 
lui mai înainte de a fi răsărit. Că nu dăduse Dumnezeu ploaie pe pămînt şi 


21. Dacă n-ar fi o Raţiune din veci, cum ar fi putut apărea peste tot o rațiune înțelegă- 
toare? Iar acea Raţiune din veci nu poate fi decât personală, căci nu poate exista o raţio- 
nalitate fără subiect. : 

22. Împăratul timpului trebuie să fie mai presus de timp, să nu fie supus timpului, să 
nu fie produs de timp. Căci în acest caz timpul ar fi împăratul. Nu e timp «înaintea» Lui, ci 
El este «mai înainte de orice timp». Eternitatea timpului face ca toată realitatea să fie rela- 
tivă, să se desfăşoare în timp, să aibă în ea o neputinţă de a ajunge la o desăvirşire. 

Adevărul care e realitatea adevărată nu devine, ci există din veci. Numai pentru că 
este un adevăr sau o realitate desăvîrşită din veci sînt şi unele adevăruri care devin. Dar 
ele se şi desfac, sau sînt depăşite. Iar aceasta arată că nu sînt în ele totul. Deci nici una din 
acestea nu e adevărul deplin şi veşnic persistent. Adevărul deplin are în sine totdeauna 
totul. De el nu se poate spune că a fost adevărul, sau va fi, sau este acum, dar nu va mai fi şi 
n-a fost. De aceea Domnulzzice totdeauna despre Sine «sînt», într-un prezent etern. Pe de 
altă parte o realitate plenară nu poate fi impersonală, nu poate fi lipsită de conştiinţa de 
sine, singura care dă unei existențe cea mai bogată complexitate. O realitate, oricât ar fi de 
adîncă şi de puternică, dacă nu ştie de sine, e ca şi cînd n-ar fi; dacă nu e pentru sine şi 
dacă nu e din veci nimeni pentru care să fie, dacă nu e nimeni care să ştie de ea, e ca şi 
cînd n-ar fi. Pe lîngă aceea, dacă există persoane în planul nostru, ca realități infinit supe- 
rioare față de obiecte, realitatea supremă trebuie să cuprindă în sine caracterul personal. 
Cum s-ar finaliza în persoane realitatea noastră, dacă n-ar fi în baza ultimă a realităţii 
acest caracter? În acest sens Dumnezeu e «lumină». De aceea, înţelegerea răsăriteană a 
hai Dumnezeu ca lumină, nu e inferioară celei care înțelege pe Dumnezeu ca «întuneric», 
cum a spus Jean Daniâlou în Platonisme et theologie mystique. 

22 a. «Sînt» la prezentul permanent arată că nu a fost cîndva cînd n-a fost, sau va fi, 
dar încă nu este, ci e veşnic. 

nu era om care să lucreze pămîntul» (Fac., 2, 5). Şi în Deuteronom: «Cînd 
a împărțit Cel Prea înalt neamurile» (32, 8). lar Domnul însuşi a spus 
despre Sine: «Dacă M-aţi iubi, v-aţi bucura că am zis: Mă duc la Tatăl, 
pentru că Tatăl este mai mare decît Mine. Şi acum v-am spus (acestea), 
mai înainte ca să fie, ca să credeți cînd vor fi» (loan, 14, 28-29). lar despre 
creaţiune zice prin Solomon: «Înainte de a fi făcut pămintul, înainte de a 
îi făcut adîncurile, înainte de a se ivi izvoarele apelor, inainte de a se îi 
întemeiat munții, înainte de toate culmile, M-a născut pe Mine» (Pilde, 
8, 22); şi: «Înainte de a fi fost Avraam Eu sînt» (loan, 8, 58). Iar către 
Teremia zice: «Te ştiu pe Tine înainte de a te fi plăsmuit Eu în pîntece» (1, 
5). Şi David cântă: «Doamne, scăpare Te-ai făcut nouă în neam şi în 
neam. Înainte de a fi fost făcuți munţii şi alcătuite pămîntul şi lumea, din 
veac şi pînă în veac Tu eşti» (Ps. 89, 1). lar la Daniel se zice: «Strigat-a 
Suzana cu glas mare şi a zis: «Dumnezeule cel veşnic, cunoscătorul celor 
ascunse, Cel ce ştii toate înainte de facerea lor» (Dan., 13, 42). Deci «nu 
era odată» şi «înainte de a fi» şi «cînd» şi toate cuvintele de felul acesta e 
potrivit să fie spuse despre cele făcute şi despre creaturi, dar sînt străine 
Cuvintului. Jar dacă Scripturile spun acestea despre cele făcute, însă 
despre Fiul spun că e «pururea», atunci, o, duşmanilor lui Dumnezeu, nu 
s-a făcut Fiul din nimic, nici nu este dintre cele făcute, ci e chipul Tatălui 
şi Cuvîntul veşnic; nici n-a fost vreodată neexistent, ci e pururea exis- 
tent, ca Cel ce e strălucirea veşnică a Luminii veşnice. 

Atunci, de ce vă închipuiți timpuri înaintea Fiului? Sau, pentru ce 
huliți, spunînd că a apărut după timpuri Cuvîntul prin care s-au făcut şi 
veacurile? Căci cum a putut veni la subzistență timpul şi veacul, cînd nu 
era încă, după voi, Cuvîntul, «prin Care toate s-au făcut şi fără de Care 
nimic nu s-a făcut» (loan, 1, 3)”. Sau pentru ce cugetînd la timp, nu spu- 
neți deschis: «era un timp cînd nu era Cuvîntul»? Ci acoperiți numele 
timpului spre amăgirea celor simpli, dar în gîndul vostru nu-l ascundeţi, 


23. Nu există nimic fără o rațiune. Dar raţiunile tuturor trebuie să fie gîndite de o 
Raţiune personală. Ar fi absurd să se cugete din veci o raționalitate inconştientă, deci şi 
lucrurile în care e încorporată, inclusiv timpul. Rațiunea aceea personală, conştientă, stă 
la baza întregii raționalități inconştiente a lucrurilor, deci şi a lucrurilor şi a timpului în 
care ele se desfăşoară. Timpul apare şi el, după învăţătura creştină, cînd sînt aduse la 
existenţă creaturile. Numai ele există în timp pentru că sînt supuse schimbării şi pentru că 
n-au fost totdeauna, ci s-au creat din nimic. Nu e un timp veşnic, o veşnică evoluţie. 
Aceasta L-ar supune pe Dumnezeu timpului, în care nu poate ajunge desăvirşirea. Sau 
Dumnezeu n-ar mai fi Dumnezeu desăvirşit din veci. Există o realitate supremă deasupra 
schimbării, deasupra evoluției care nu duce la desăvîrşire. Altfel nu s-ar putea explica 
realitatea în mişcare. Nu se poate spune că.neschimbarea aceasta e proprie doar legilor 
evoluţiei dar că aceste legi le-ar schimba pe toate. Căci cum ar fi aşa, cînd ele însele ar fi 
neputincioase să ducă ceva la vreo desăvirşire. Dar Dumnezeu, fiind nesupus mişcării, are 
totuşi o viaţă, întrucît este în EI o iubire statornică, din veci desăvîrşită, între Tatăl şi Fiul. 
Singură Treimea explică cum Dumnezeu e mai presus de timp, dar are totuşi o viață. 

însă nici nu-l puteţi ascunde. Căci daţi de înţeles timpurile cînd ziceți: 
«Era aşadar cînd nu era» şi «N-a fost înainte de a se naşte»?*". 


XIV 


Dovedite fiind acestea, ei spun cu şi mai multă neruşinare: «Dacă n-a 
fost cîndva cînd nu era, ci Fiul este veşnic şi există împreună cu Tatăl, nu 
mai este Fiu, deci spuneți că El este frate al Tatălui». Nebuni şi certăreți 
ce sînteți! Dacă am spune că El este numai veşnic cu altul, şi nu Fiu, fățăr- 
nicia voastră ar putea părea întru cîtva dreaptă credință. Dar dacă, 
numindu-L veşnic, Îl mărturisim Fiu din Tatăl, cum poate fi socotit Cel 
născut, frate al Celui ce L-a născut?" Şi dacă credința noastră este în 
Tatăl şi în Fiul, ce frăție este între Ei? Sau cum se poate numi Cuvîntul 
frate al Celui al cărui Cuvînt este? Aceasta nu e o contrazicere, care le 
vine din neştiință. Căci cunosc şi ei adevărul. Ci e pretextul iudaic al celor 
ce voiesc să se despartă de adevăr, cum a zis Solomon (Prov., 18,1). Dar 
Tatăl şi Fiul nu S-au născut împreună dintr-o obiîrşie mai înainte exis- 
tentă, ca să fie socotiți frați. Ci Tatăl este obiîrşia şi născătorul Fiului; şi 
Tatăl este Tată şi nu e Fiul cuiva. Şi Fiul este Fiu şi nu frate. Iar de se 
spune că e Născutul etern al Tatălui, bine se spune. Căci nu a fost ființa 
Tatălui vreodată nedesăvîrşită ca să i se adauge mai tirziu ceea ce-i este 


propriu'**. Nici nu S-a născut Fiul ca un om din alt om, ca să aibă exis- 


24b 


tenţa mai tîrzie decit existenţa Tatălui”. Ci e Născutul lui Dumnezeu şi, 
fiind propriu lui Dumnezeu Celui ce există pururea, există din eterni- 
tate. Căci e propriu oamenilor a naşte în timp din cauza nedesăvirşirii 
firii; şi e propriu lui Dumnezeu să aibă un Născut etern, pentru desăvir- 
şirea eternă a firii”. Dacă deci nu e Fiu, ci s-a făcut ca o făptură din cele ce 


23 a. A socoti pe Fiul ca semn al conştiinţei divine, făcut după un timp. inseamnă a 
supune pe Dumnezeu timpului în sens panteist. a-L socoti dezvoltîndu-Se de la ceva mai 
puţin desăvirşit la ceva mai desăvirşit. Ar însemna să se admită o veşnicie temporală 
înainte de apariția Cuvîntului, a Logosului, a Raţiunii. 

24. Două sau trei Persoane veşnice în Dumnezeu. Care n-ar proveni veşnic 
dintr-Una, n-ar mai salva unitatea deplină în Dumnezeu odată cu iubirea desăvirşită. 
Două sau trei Persoane fraţi presupune că ele îşi au o obirşie comună a existenţei lor din 
veci, Dacă acea obirşie ar fi personală. am avea un fel de pătrime în Dumnezeu, in care 
nefiind un singur Tată şi un singur Fiu. nici iubirea n-ar fi desăvirşită; iar dacă ar fi imper- 
sonală, persoanele ar fi nişte realități de al doilea grad. ceea ce inseamnă panteism. 

24 a. Este propriu ființei lui Durnnezeu. sau lui Dumnezeu, să fie obirşia prin naştere 
a unui Fiu, adică să aibă o viață de iubire interpersonală eternă în E! însuşi. Numai aşa 
n-are nevoie de lume, numai aşa lumea nu provine din EI fără voia Lui, arătindu-L ca o 
esenţă fără conştiinţă şi voință. supusă legilor evoluţiei. 

24 b. Omul apărînd după un timp. e firesc ca şi omul ce se naşte din el să apară după 
un timp. Dacă omul în general nu e etern. e firesc ca fiecare dintre oameni să-şi aibă tim- 
pul de apariție deosebit de al altora. 

25. In Dumnezeu nu se poate produce o schimbare aşa de mare ca naşterea în timp. 
Pentru că aceasta L-ar supune evoluţiei. sau unei legi a schimbării. El n-ar mai fi Dumne- 
zeu in acest caz. Arianismul ducea în fond la o concepție impersonală, panteistă despre 

nu sînt, e firesc ca ei să-şi nălucească despre E] cele ale făpturii, zicînd că 
«a fost odată cînd n-a fost». Căci cele făcute s-au făcut ca unele ce nu 
erau. Iar dacă e Fiu (căci aceasta o spune şi Tatăl şi o strigă şi Scripturile), 
iar Fiul nu e altceva decât Cel ce Se naşte din Tatăl, iar cel ce Se naşte din 
Tatăl e Cuvîntul şi Înţelepciunea şi Strălucirea Lui, ce trebuie spus decît 
că, zicînd ei: «A fost odată cînd n-a fost», jefuiesc pe Tatăl ca nişte tilhari 
de Cuvîntul şi spun împotriva Lui că a fost odată fără Cuvîntul propriu şi 
fără Înţelepciunea Sa”* şi că lumina a fost odată fără strălucire” şii izvo- 
rul era neroditor şi uscat?f. Căci chiar dacă făcîndu-se că se tem de :cuvîn- 
tul timp, pentru cei ce i-ar osîndi pentru aceasta, şi spun că El este înainte 
de timp, totuşi dau unele intervale, în care îşi nălucesc că El nu era. Prin 
aceasta dau să se înțeleagă timpuri şi Îl lipsesc pe Dumnezeu, plini de 


toată necredința, de Raţiune”*. 


XV 


Jar dacă mărturisesc totuşi ca noi numele Fiului, pentru că nu voi esc 
să fie osîndiți pe față de toți, dar tăgăduiesc că Acesţa este Născutul p.ro- 
priu al fiinţei Tatălui, pe motiv că nu ar putea avea loc aceasta fără cug'e- 


Dumnezeu. Dacă Tatăl nu are un Fiu deosebit de lume, nu se mai deosebeşte de lunne. 
Numai Sfînta Treime distinge pe Dumnezeu de lume, asigură transcendenţa după ființ:i a 
lui Dumnezeu şi mîntuirea pentru veci a persoanei umane, începînd cu învierea, care 
scoate pe om de sub robia legilor naturii. Aci e mărimea sfîntului Atanasie că a delimit;at 
teologic între panteismul elen — continuat în gnosticism - şi Dumnezeul personal al Tre.i- 
mii, în stare să dea şi persoanelor umane o eternitate. 

25 a. Un Dumnezeu care nu ar fi Tată al unui Cuvînt e un Dumnezeu lipsit de Raţiune , 
de Înțelepciune, de sfat şi comuniune. Este o esenţă supusă unor legi oarbe, ea însăşi fiind! 
oarbă spiritual. 

25 b. Dacă Fiul S-ar fi născut mai tîrziu, Tatăl ar fi devenit şi El Tată mai tîrziu. Dar 
aceasta ar însemna că s-a întîmplat ceva ulterior în ființa Tatălui sau în însăşi ființa dum- 
nezeiască. Sfintul Atanasie stă pe temeiul ultimei expresii a Sinodului de la Niceea: «Năs- 
cut din ființa Tatălui». El nu desparte între ființă şi proprietăţile personale: naştere, pur- 
cedere. Desigur aceste proprietăţi deosebind Persoanele, nu sînt comune Lor. Dar ele se 
produc în mod distinct în ființa însăşi. Fiinţa întreagă este posedată în mod deosebit de 
Tatăl, de Fiul şi de Sfintul Duh, Şi de modul posedării de către Tatăl, ține şi naşterea Fiului 
de către EI, din însăşi fiinţa Sa, care e şi a Fiului, într-un alt mod. Tatăl dă Fiului ființa ce o 
are, Fiul o primeşte. Dar fiinţa însăşi se lasă dată şi totodată primită. Dacă fiinţa ar fi fost 
dată şi primită de-abia mai tîrziu, ar însemna că în ea s-a produs un fenomen important 
nou, echivalent cu o prefacere. i 

26. Dumnezeu nu poate fi lipsit cîndva de fecunditate. Aceasta ar însemna lipsa de 
putere şi de viaţă în El şi nu ar mai putea fi numit nici Creatorul. Dar în realitate, El nu 
creează numai făpturi străine de El. Dacă El e «lumina», dacă El gîndeşte, fecunditatea 
Lui cea mai proprie este un rod al gîndirii şi nu un rod nesubzistent, ci subzistent, iposta- 
tic. Alta e gîndirea cînd e împreună-gîndire. Altă pliriătate are un Subiect cînd e împreună 
Subiect cu altul şi cînd între Sine şi celălalt subiect este o armonie ca între Tată şi Fiu. 
Dacă nu ar rodi o Raţiune-Subiect ar însemna că nu este El însuşi capabil de o Raţiune 
deplină; ar însemna că are o Raţiune neputincioasă să meargă pînă la ipostazierea ei în- 
tr-un Subiect-Fiu. Chiar omul cînd gîndeşte să aibă un fiu, va putea să-l aibă. Dumnezeu 
rămîne cu o rațiune neputincioasă? 

: 26 a. Un Dumnezeu fără Cuvîntul veşnic e un Dumnezeu lipsit de Logos, de Raţiune. E 
o esenţă oarbă, inconştientă. Dar cum poate emite atunci din Sine raţiunile arătate în lume? 

tarea unor părţi şi despărțiri în Dumnezeu, prin aceasta tăgăduiesc nu 
mai puțin şi, ci e Fiu adevărat, dîndu-l numai numele de Fiu. Dar cum nu 
fac o greşeală rnare gîndind lucruri trupeşti despre Cel netrupesc şi tăgă- 
duind, pentru nieputinţa firii lor, ceea ce e propriu Tatălui prin fire? Iată-i 
că nu înţeleg nici cum este Dumnezeu şi cum e Tatăl, tăgăduindu-L şi pe 
EI, nebunii, de vreme ce măsoară cu măsurile lor şi pe Cel Născut al Tată- 
hui. Iar cugetînd aşa şi socotind că nu poate exista un Fiu al Tatălui, sînt 
vrednici de milă. Pe de altă parte trebuie să fie luaţi la întrebări şi dați 
pe faţă, că poate vor veni măcar aşa la simţire. 

Dacă, după voi, Fiul este din nimic şi n-a fost înainte de a Se naşte, 
fără îndoială că S-a numit Fiu şi Dumnezeu şi Înţelepciune prin împărtă- 
şire”. Căci aşa se socotesc că există. şi sînt sfințite toate celelalte. Dar 
atunci trehuie să spuneți de cine Se împărtăşeşte Fiul? Dacă toate cele- 
lalte se împărtăşesc de Duhul, EI (Fiul) de cine Se împărtăşeşte, după 
voi? De Duhul? Dar mai degrabă Duhul ia de la Fiul, cum a spus El însuşi; 
şi e o nebunie să se spună că El Se sfințeşte de Duhul, Deci Se împărtă- 
şeşte de Tatăl. Căci numai aceasta a mai rămas şi e necesar să se spună. 
Altfel ce este EI şi de unde este? Dacă e din ceva din afară de Tatăl, nu mai 
e părtaş la Tatăl, ci la ceea ce e în afară de Tatăl şi nu mai e atunci nici al 
doilea după Tatăl, avînd înainte de Sine acel ceva””. Şi nu mai trebuie 
numit nici Fiul Tatălui, ci al acelui ceva de care împărtăşindu-Se S-a 
numit Fiu şi Dumnezeu. Dar aceasta e o nebunie şi o lipsă a dreptei cre- 
dinţe, odată ce Tatăl însuşi a spus: «Acesta este Fiul Meu celiubit»; dar a 
spus şi Fiul că Tatăl Lui este Dumnezeu. Deci din acestea e vădit că acel 
ceva de care se împărtăşeşte nu e din afară, ci-e ființa Tatălui. Şi'dacă acel 
ceva e altceva decit ființa Fiului, va urma aceeaşi absurditate, acela aflin- 
du-se la mijloc între Tatăl şi ființa Fiului, orice ar fi acesta. : 


XVI 


În faţa acestor cugetări nebuneşti şi străine de adevăr, trebuie să spu- 
nem că Fiul este în întregime ceea ce este propriu ființei Tatălui. Căci a 
spune că Dumnezeu Se dă prin împărtăşire este egal cu a zice că şi naşte; 


27. Sfîntul Atanasie face o deosebire netă între comuniunea în fiinţă cu 'Patăl, proprie 
Fiului, şi existența prin împărtăşire de puterea iui Dumnezeu, proprie făpturilor. Aceasta 
nu înseamnă că puterea folosită de făpturi: este necreată, ci. că puterea lui Dumnezeu 
creează şi susține existenţa şi puterile lor. E indicată aci distincţia între ființa lui Dumne- 
zeu şi energiile. Lui necreate. Dar învățătura despre ele va deveni clară de abia prin sf. 
Grigorie Palama. Sîîntul Atanasie face însă o deosebire între felul eum se împărtăşesc făp- 
turile de Dumnezeu şi felul împărtăşirii Fiului de însăşi ființa Tatălui. 

21 a. Dacă ar îi din altceva, Fiul n-ar mai fi numai Fiu al Tatălui, ci al acelui altceva din 
care este; şi n-ar mai fi al doilea după Tatăl, ci după aceea din care a fost făcut, care ar fi la 
mijloc între ființa dumnezeiască şi Fiul. S-ar introduce .nişte trepte între Dumnezeu şi- 
Fiul. Şi cu ce rost? Ar face mai explicabilă producerea aşa zisei prime trepte de către 

iar naşterea arată pe Fiul. De Fiul toate se împărtăşesc prin harul Duhu- 
lui ce vine de la El. Dar din aceasta e vădit că Fiul însuşi nu se împărtă- 
geşte de nimeni. Căci Fiul este Cel ce e împărtăşit de Tatăl. Pentru că 
împărtăşindu-ne de Fiul, zicem că ne împărtăşim de Dumnezeu. Şi 
aceasta este ccea ce aspusPetru: «Ca să fiţi părtaşi durnnezeieştii firi» 
(1 Petru, 1, 4). E ceea ce zice şi Apostolul: «Oare nu ştiţi că. sînteţi Biserica 
lui Dumnezeu?»; şi: «Noi sîntern Biserica lui Dumnezeu celui viu» (1 Cor., 
3, 16). Şi văzînd pe Fiul, vedem pe Tatăl. Căci cunoaşterea şi înțelegerea 
Fiului este cunoaşterea Tatălui, dat fiind că e născut din fiinţa lui Dumne- 
zeu (căci s-a arătat şi s-a mărturisit că împărtăşirea lui Dumnezeu este 
una cu a se împărtăşi şi a naşte). 

Astfel naşterea din Dumnezeu nu e pătimire şi împărțire a acelei feri- 
cite ființe. Nu e deci lucru de necrezut a avea Dumnezeu un Fiu, năs- 
cut din ființa Lui proprie. Şi nu cugetăm la o pătimire şi la o împărţire 
a fiinţei Lui Dumnezeu, spunînd de Fiul că e născut din El. Ci credem 
mai degrabă că naşterea cea una e propria şi adevărata naştere a lui 
Dumnezeu. 

Arătindu-se şi dovedindu-se că Fiul este Cel născut din ființa Tată- 
lui, nu mai e îndoială pentru nimeni, ba, dimpotrivă, e vădit că Acesta e 
Înţelepciunea şi Cuvintul “Tatălui, în Care şi prin Care creează şi face 


toate; şi strălucirea, prin care luminează toate şi Se descoperă celor 
cărora voieşte:'. Aceasta este înfăţişarea şi chipul Lui, în care EI (Tatăl) 
este contemplat şi cunoscut. Căci de fapt cel ce vede pe Acesta vede pe 


28. Este semnificativ că sfîntul Atanasie insistă asupra numirii de Logos a Fiului. 
Logos are în greceşte dublu sens de rațiune şi cuvînt. Sensul de,cuvint pune în evidență nu 
numai implicarea relaţiei celui ce vorbeşte cu o altă persoariă, ci şi putinţa cuvîntului de a 
ciştiga odată rostit o oarecare existenţă de sine. sau «ipostatică». Cuvintul nu numai că 
transformă pe cei ce-l aud şi e luat de alţii ca al lor, ci chiar cel ce-l rosteşte îl trăieşte ca 
adresindu-i-se şi lui însuşi. De altiel şi cu raționamentul se întîmplă la fel. Eu mă simt 
mustrat, îndemnat. încurajat de cuvîntul meu (şi de raționamentul meu). E deci uşor de 
cugetat că acest caracter al cuvîntului, al cugetării se îraplineşte în Dumnezeu pînă la 
capăt. Cuvîntul, cugetarea înțeleaptă (rațiunea, înțelepciunea) primeşte în Dumnezeu un 
caracter ipostatic, personal. Cel ce naşte Cuvîntul Îl trăieşte ca ipostas, ca persoană, deşi 
pe de altă parte E! Îşi păstrează calitatea de Născător, de Tată. Astfel Dumnezeu, născîind 
Cuvîntul, Înţelepciunea. nu mai e o singură Persoană, ci capătă un partener în deplină 
armonie cu Sine. Cuvîntul născut de Sine e totodată cuviîntător, cum e şi Născătorul însuşi 
cuvîntător; dar Cuvîntul născut e al doilea cuvîntător, împreună cuvîntător. Aşa se înfăp- 
tuieşte caracterul comunitar şi starea de deplină Înțelepciune şi Lumină în Dumnezeu. 
Numai aşa Dumnezeu, creînd prin Cuvintul, creează printr-un Cuvînt plin E! însuşi de 
putere: Numai aşa Cuvintul în care iau ființă creaturile, e un fundament real, statornic al 
lor. Un cuvînt, o rațiune neipostatică, nu ar constitui un fundament statornic al raționalită- 
ţii lor, al înţelepciunii reflectate în ele. Aceasta n-ar.reflecta o «lumină» permanentă. Lip- 
sindu-le un astfel de fundament statornic, sau s-ar confunda cu raționalitatea supremă 
într-un mod panteist, sau s-ar degrada repede însăşi raționalitatea şi consistenţa lor. Un 
cuvînt neipostatic n-ar mai putea crea nici cuvintele ipostatice şi n-ar mai putea vorbi cu 
ele. Și omul n-ar mai avea în cuvîntul ce şi-l spune un fel de partener (deşi nedeplin) al 
vorbirii cu sine. 

Tatăl“. Acesta este Hristos, întru Care toate au fost răscumpărate şi Care 
a făcut iarăşi din nou creațiunea". Fiul fiind astfel, nu se potriveşte, ba e 
chiar primejdios să se spună că El este din nimic, sau că n-a fost înainte 
de a Se naşte. Cel ce spune aceasta, despre cel ce este propriu fiinţei 
Tatălui, ajunge cu blasfemia pînă la Tatăl însuşi, trebuind să cugete 
despre El ceea ce îşi năluceşte mințind despre Cel născut din El. 


XVII 


Ajunge şi numai aceasta pentru a răsturna erezia ariană. Dar abaterea 
ei de la dreapta credință o poate vedea cineva şi din ceea ce urmează. 
Dacă Dumnezeu este Făcător şi Ziditor, dar creează făpturile prin Fiul şi 
nu se pot cunoaşte cele făcute decît ca făcute prin Cuvîntul, cum nu e o 
blasfemie ca odată ce Dumnezeu este Făcătorul, să se spună că Cuvîntul 
Lui Ziditor şi Înţelepciunea Lui n-au fost cîndva? Căci aceasta este egal 
cu a zice că nici Dumnezeu nu e Făcător, neavînd din Sine pe Cuvîntul 
Creator în care creează, ci e venit din afară şi e străin Lui şi neasemenea 
Lui, după ființă”. 

Apoi să ne spună, mai bine zis să vadă, greşeala ce o săvîrşesc zicînd: 
«Era cîndva cînd nu era» şi «nu era înainte de a Se naşte». Căci dacă Fiul 
nu e din veci împreună cu Tatăl, nu e Treimea din veci, ci mai înainte a 


fost monadă şi S-a făcut Treime mai tirziu prin adaos, deci cunoştinţa lui 
Dumnezeu despre Sine a crescut şi s-a constituit cu înaintarea vremii""", 
Şi iarăşi, dacă Fiul nu e născut propriu al ființei Tatălui, ci a fost făcut din 
nimic, Treimea însăşi a luat existenţa din nimic şi a fost cîndva cînd n-a 
fost. Şi o vreme Treimea e cu lipsă, apoi e deplină. A fost cu lipsă înainte 
de a se fi făcut Fiul, şi deplină după ce a fost făcut. Şi deci şi făcutul se 
numără împreună cu Făcătorul”'*; şi Cel ce S-a făcut cîndva e socotit 


29, Dacă la nota anterioară am accentuat caracterul ipostatic pe care-l are Înţelepciu- 
nea şi Cuvîntul lui Dumnezeu Tatăl, nu trebuie să uităm că această Înţelepciune, Raţiune 
şi Cuviînt, nu se desparte de Subiectul lor prin care e Tatăl. Cuvîntul e Cuvînt ipostatic, dar 
e Cuvintul Tatălui. Cine Îl vede pe El vede pe Tatăl. Mai trebuie observat că în Rațiunea 
Sa, în Cuvîntul Său, Tatăl Îşi vede toată ființa Sa într-un nou ipostas. Rațiunea Sa, Cuvîn- 
tul Sâu sînt «Chipul» ființei Sale întregi, dar în interiorul Său. 

30. Numai Rațiunea, conform căreia şi prin care s-a creat raționalitatea lumii, putea să 
O şi readucă pe ea din tulburarea în care a căzut la raționalitatea deplină, făcîndu-se Ea 
însăşi centrul ei prin trupul asumat legat cu toată creațiunea. _ 

31. Dacă Dumnezeu nu are o Raţiune ipostatică, n-a putut face lumea prin Ea. În acest 
caz e făcută după o rațiune nedumnezeiască, fiind un fel de realitate total străină, adică 
nici nu e propriu zis opera lui Dumnezeu. Dumnezeu nu are în acest caz o Raţiune după 
care şi prin care să creeze lumea. Nici nu se mai poate şti dacă mai există propriu zis un 
Dumnezeu, sau dacă El mai are vreo legătură cu lumea. 

31 a. Aceasta înseamnă o evoluție panteistă involuntară a unei realități care nu poate 
fi numită Dumnezeu. 

31 b. Completindu-Se cu Cuvintul făcut mai tîrziu. Treimea astfel completată nu se 
mai poate spune că e Treime. Pentru că ea nu e pur nefăcută. sau necreată, ci e un amestec 
din necreat şi creat. În general nu se mai face o deosebire netă între necreat şi creat. Aria- 

împreună cu Cel pururea existent şi — ce e mai:mult — Treimea e socotită 
neasemenea cu Ea însăşi, constînd din firi străine şi deosebite. Iar 
aceasta înseamnă a nu spune alta decât că firea Treimii e ceva făcut”. Şi 
cum ar întemeia ea o dreaptă credință, dacă nu e asemenea ei însăşi, ci se 
completează din ceea ce adaugă timpul şi uneori nu e aşa, alteori e aşa? 
Căci ea va lua iarăşi un adaos din afară de ea şi aceasta, la nesfirşit, dat 
fiind că odată şi la început s-a constituit din adaosuri. Nu încape îndoială 
în acest caz că ea se şi micşorează. Căci cele ce se adaugă e vădit că se pot 
şi înlătura. 


XVIII 


Dar nu este aşa; să nu fie! Treimea nu e făcută, ci este veşnică şi în 
Treime e o singură dumnezeire şi Sfînta Treime are o singură slavă. Voi 
îndrăzniţi să o rupeți în diferite firi: spuneți că Tatăl veşnic are împreu- 
nă-şezător pe Cuvîntul, care cîndva nu era. Deci pe Fiul care e împreună- 
şezător cu Tatăl îl socotiți străin de Tatăl. Treimea este Creatoare şi 
Făcătoare; dar voi nu vă temeţi să o coborfţi între cele ce sînt din nimic, 
nu vă ruşinați să faceţi egale cele roabe cu noblețea Treimii şi să puneţi în 
rând pe Împăratul, Domnul Savaot, cu supuşii. Încetaţi să amestecați cele 
neamestecate, mai bine-zis cele ce nu sînt, cu Cel ce este”. Cei ce spun 
acestea nu pot aduce slavă şi cinste Domnului, ci neslavă şi necinste. 
Pentru că cel ce necinsteşte pe Fiul, necinsteşte şi pe Tatăl. Căci 


nismul era în fond tot un panteism, nefăcînd o distincţie netă între necreat şi creat, cum 
crede Spassky (a se vedea «Introducerea»). 

32.. Un Dumnezeu care:devine Treime în timp, care adaugă la ceva altceva, poate 
creşte cu vremea la pătrime şi aşa mai departe. Dacă el se constituie cu. părțile ce i se 
adaugă, e un dumnezeu al devenirii. Nu se mai poate face îh el o deosebire între necreat şi 
creat. Propriu-zis tot ce ține de lumea în devenire ține de Dumnezeu. Lumea care ne 
apare aşa de relativă e ea însăşi dumnezeu. Panteismul păcătuieşte prin faptul că pro- 
clamă relativul dumnezeu, că nu face distincţia între necreat şi creat. Totul este necreat, 
dar în acelaşi timp totul este în devenire şi veşnic imperfect. În el se fac continuu alte şi 
alte lucruri, dar numai ca apariţii ale aceleiaşi esențe necreate. Aspiraţia umană după o 
desăvirşire şi după veşnicia persoanei nu-şi găseşte satisfacţie. In fond a pune pe acelaşi 
plan ceva ce apare în timp cu ceva ce e veşnic, înseamnă a socoti pe Tatăl ca o esenţă ce se 
dezvoltă cu timpul. Şi numai în sens impropriu se spune în acest caz că Tatăl e necreat şi 
Fiul creat. Totul e dincolo de creat, dar în devenirea fără sens. Nu se mai face o deosebire 
între necreatu! neschimbat şi desăvîrşit şi între creatul relativ şi schimbător care-şi poate 
cîştiga desăvîrşirea în necreatul Dumnezeu cel personal. Un relativ etern, nedesăvîrşit în 
nici una din unităţile sale şi supus în însăşi baza sa unei legi a devenirii fără țintă, nu-şi 
explică însă existența. Numai necreatul care are în Sine desăvîrşirea de care se bucură 
conştient Se poate explica şi pe Sine şi tot ce e relativ. 

33. Sfintul Atanasie accentuează distincţia categorică între necreat şi creat. Numai 
necreatul, cu absolutul şi desăvîrşirea Lui Se poate explica pe Sine şi explică cele relative. 
Necreatul ca Cel neprodus de.nimic, trebuie să aibă în Sine desăvirşirea; El este prin exce- 
lenţă sau este pur şi simplu. Ceea ce se află în devenire, ca veşnic nedesăvîrşit, nu are în 
sine desăvirşirea şi nu poate fi din veci. A-l socoti din veci, înseamnă ai atribui calități 
pe care e vădit că nu le are. Înseamnă a nu afla nici o explicaţie a existenței, sau nici un 
logos-rațiune al ei şi în ea. Numai necreatul are un Logos şi dă tuturor o raționalitate. 

dacă acum dumnezeirea în Treime e desăvîrgită şi aceasta întemeiază 
adevărata şi singura credință în Dumnezeu', iar în aceasta stă binele şi 
adevărul, acest bine şi adevăr trebuie să fie aşa pururea, ca să nu se pro- 
ducă binele şi adevărul şi să alcătuiască prin adaosuri plenitudinea dum- 
nezeirii'*. Ea trebuie să fie veşnică. Iar de n-a fost din veci, nu poate fi 
nici acum'*, ci e aşa cum o socotiți voi de la început ca să nu fie nici acum 
Treime". Dar n-ar suferi vreunul dintre creştini pe astfel de eretici. Căci 
e propriu elinilor a învăța despre o treime făcută şi a o socoti deopotrivă 
cu cele făcute. Căci numai cele făcute au lipsuri şi primesc adaosuri. Cre- 
dinţa creştină cunoaşte Treimea cea fericită ca neschimbată şi desăvirşită 
şi pururea la fel; şi nici n-O socoteşte că a avut vreodată vreo lipsă”. 
Amîndouă acestea sînt contrare dreptei credințe. De aceea o cunoaşte ca 
neamestecată cu cele făcute şi se închină unităţii neîmpărţite a dumnezei- 
rii, păzind-o astfel. Şi fuge de hulele arienilor şi mărturiseşte şi ştie pe 
Fiul ca fiind pururea. Căci este veşnic ca şi Tatăl, fiind Cuvântul Lui veş- 
nic. Dar să vedem şi aceasta. 


XIX 


Dumnezeu este şi Se numeşte izvorul Înțelepciunii şi al Vieţii. Căci 
zice prin leremia: «M-au părăsit pe Mine izvorul apei celei vii» (Ier., 2, 
13); şi iarăşi: «Scaun înălțat al slavei, sfințirea noastră, aşteptarea lui 
Israel, Doamne, toţi cei ce Te părăsesc pe Tine să se ruşineze; cei ce se 
depărtează să se scrie pe pămînt că au părăsit pe Domnul, izvorul vieții» 
(ler., 17, 12, 13). Iar la Baruh s-a scris: «Aţi părăsit izvorul înţelepciunii» 

„(Bar., 3, 12). Dacă e aşa, urmează că Viaţa şi Înţelepciunea nu sînt străine 
de ființa Izvorului, ci proprii; nici n-au fost vreodată neexistente, ci sînt 
pururea. Iar acestea sînt Fiul care zice: «Eu sînt viața» (loan, 14, 6) şi: 
«Eu, înţelepciunea, am sălăşluit sfatul» (Pilde, 8, 12). Cum deci nu va fi 


34. Un dumnezeu nedesăvîrşit, adică un dumnezeu nefecund în neschimbabilitatea sa, 
sau un dumnezeu în devenire, nefiind dumnezeu adevărat, nu poate fi nici baza pentru o 
credinţă adevărată. 

34 a. Binele desăvârşit, adevărul desăvirşit nu se poate constitui prin adaosuri, prin 
evoluţie. Cum ar tinde spre desăvîrşire, ceea ce nu are de la început sădit în sine, dintr-o 
desăvîrşire iniţială, această aspirație? Cum ar putea apărea de exemplu persoana umană, 
care e infinit mai de preţ şi mai înaltă decît obiectele, dacă n-ar fi nu numai potențial exis- 
tentă, ci deplin actuală la un nivel de supremă desăvîrşire, Persoana de la temelia tuturor? 

34 b. Nu poate fi bine unde nu e iubire, nici adevărul, ca izvor al adevărului, într-o 
esență supusă evoluţiei care nu ajunge la o desăvîrşire (fiind supusă unor legi oarbe fără 
scop). Plenitudinea e binele şi adevărul plenar, la care nu se poate ajunge prin evoluție. 
Prin evoluţie, care ţine realitatea mereu neîmplinită, nu se poate ajunge la absolut. 

34 c. Plenitudinea trebuie să fie din veci. Plenitudinea nu se obține în timp. Din ce 
izvor s-ar hrăni? 

34 d. Plenitudinea e Treimea din veci, pentru că e iubirea desăvirşită, căreia nu i se 
poate adăuga nimic, la fericirea comuniunii şi libertăţii ei, care e prin sine şi nu făcută de 
altcineva. Dacă n-a fost de la început Treimea, sau fericirea şi binele desăvirşit, nu poate 
deveni Treime nici prin evoluție. 

lipsit de dreapta credință cel ce zice: «era cîndva cînd Fiul nu era»? 
Aceasta e una cu a zice: «Era cîndva cînd Izvorul era uscat, fără Viaţă şi 
fără Înţelepciune»*. Un astfel de izvor n-ar mai fi izvor. Căci Cel ce nu 
naşte din Sine nu este izvor“. 

De cîtă aiureală nu e plină această cugetare despre Dumnezeu! Căci 
Dumnezeu le vesteşte celor ce fac voia Lui, că vor fi ca un izvor nelipsit 
de apă, spunînd prin Isaia proorocul: «Şi te vei sătura precum pofteşte 
sufletul tău; şi oasele tale se vor îngrăşa şi vor fi ca o grădină îmbătată şi 
ca un izvor căruia nu-i scade apa» (Isaia, 58, 11). Iar aceştia îndrăznesc 
să hulească pe Dumnezeu, Cel ce spune că este izvor de înțelepciune, 
zicînd că e neroditor şi a fost lipsit cîndva de înțelepciunea Sa. Dar cele 
spuse de ei sînt minciuni, iar Adevărul mărturiseşte că Dumnezeu este 
Izvor veşnic al Înţelepciunii Sale. Şi dacă Izvorul este veşnic, numaide- 
cît veşnică trebuie să fie şi Înţelepciunea. Căci întru acestea s-au 
făcut toate”, cum cîntă David: «Toate întru Înţelepciune le-ai făcut» 
(Ps. 103, 24). Iar Solomon zice: «Dumnezeu cu Înţelepciune a întemeiat 
pămîntul, a gătit cerurile cu pricepere» (Prov., 3, 19). 

Şi această Înţelepciune este Cuvîntul. Prin El, cum zice Ioan, «toate 
s-au făcut şi fără El nimic nu s-a făcut» (loan, 1, 3). Şi El este Hristos. 
Căci «Unul este Dumnezeu Tatăl, din Care sînt toate şi noi întru El; şi 


Unul este Domnul lisus Hristos, prin Care sînt toate şi noiprin El» 
(1 Cor., 8, 6). 

Iar dacă prin E] sînt toate, El nu se numără împreună cu toate. Căci cel 
ce îndrăzneşte să spună că Cel prin care sînt toate e unul din (aceste) 


35. Dumnezeu cel atotplin nu poate fi lipsit de fecunditate pe planul cel mai înalt, pe 
planul existenţei Sale, deşi această fecunditate nu poate adăuga ființei Sale infinite ceva în 
lus. El nu poate îi lipsit o vreme de înţelepciune, sau de cunoaşterea Sa, care e cea mai 
inaltă cunoaştere şi cunoaşterea atotcuprinzătoare, odată ce El e totul infinit şi nu-l poate 
lipsi nimic din veci, deci nici conştiinţa şi cunoaşterea. Iar această cunoaştere deplină nu 
se poate opri numai la un chip inconsistent al Său, care nu I-ar da deplina bucurie. Dacă şi 
oamenii vorbesc oarecum cu chipul lor, trebuie să fie şi în Dumnezeu un Chip ipostatic şi 
unic, pentru că El nu poate avea chipuri diferite ale Sale, provenite dintr-un progres al 
Său la o mai înaltă cunoaştere de Sine. În acest caz nici unul din aceste chipuri nu L-ar 
reflecta în întregime. 

36. Fecunditatea dumnezeiască trebuie să fie din veci şi desăvîrşită, adică să aibă un 
singur Chip, un singur Fiu desăvîrşit din veci. Un Dumnezeu uscat, neroditor şi neiubitor 
nu e Dumnezeu. N 

37. Cuvîntul «toate s-au făcut şi s-au întemeiat întru Înțelepciune» are două înțelesuri: 
a. toate există prin faptul că se desfăşoară potrivit unei raționalităţi a lor; b. iar prin 
aceasta ele însele îşi au temelia într-un ipostas rațional neclintit, infinit. Dacă n-ar avea un 
astfel de fundament adînc, toate s-ar risipi ca o casă fără fundament. Numai o Persoană 
supremă poate susține raționalitatea, dar şi ființa însăşi a tuturor celor ce nu-şi pot avea 
existența prin ele. Chiar şi numai persoana umană are o adincime indefinită, incomparabil 
mai adincă decit obiectele, fapt dovedit de manifestările ei continuu noi. Cu atît mai mult, 
Persoana supremă. Logosul dumnezeiesc este, atît prin raționalitatea Lui cît şi prin carac- 
terul Lui ipostatic fundamentul tuturor rațiunilor. Şi persoana umană raţională tinde spre 
o Persoană supremă şi eternă; iar Persoana eternă nu poate fi fără o raționalitate eternă. 

toate, fără îndoială va cugeta aceasta şi despre Dumnezeu din care sînt 
toate. Iar dacă se fereşte de aceasta ca de o aiureală şi desparte pe Dum- 
nezeu de toate celelalte ca pe Altul, va rămîne credincios sieşi, dacă va 
spune că şi Fiul cel Unul născut fiind propriu ființei Tatălui este Altul 
decit toate. Iar nefiind El unul dintre toate, nu e îngăduit să se spună 
despre El că «era cîndva cînd nu era» şi că « nu era înainte de a se naşte». 
Astiel de expresii se potrivesc pentru făpturi”. Dar Fiul e aşa cum e şi 
Tatăl. Căci Cuvîntul şi Înţelepciunea Tatălui este Născutul ființei Lui pro- 
prii. Pentru că aceasta este propriu Fiului Tatălui şi aceasta este propriu 
Tatălui Fiului, că nu arată nici pe Dumnezeu vreodată fără Cuvânt (fără 
Raţiune), nici pe Fiul ca neexistînd vreodată”. Pentru că altfel, de ce ar fi 
Fiu, dacă nu e din Tatăl? Sau de ce ar fi Cuvînt şi Înţelepciune, dacă n-ar 
îi pururea şi propriu Tatălui, 


XX 


Deci, cînd oare a fost Dumnezeu fără ceea ce e propriu Lui?“ Sau cum 
poate cugeta cineva despre ceea ce e propriu lui Dumnezeu, ca despre 
ceva străin şi deosebit de El? Căci celelalte, cum sînt cele făcute, nu au 
nimic asemenea după ființă cu Făcătorul; ci sînt din afară de EI, prin har 


şi prin voinţă, făcute prin Cuvîntul, încît pot să şi înceteze cîndva, dacă 
ar voi Cel ce le-a făcut. Căci aceasta este firea celor făcute. Dar de este 


38. Dumnezeu e din alt plan decît cele supuse timpului. Iar Fiul, fiind din ființa lui 
Dumnezeu-Tatăl, e şi EI din alt plan. Numai de cele supuse timpului se poate spune că 
apar în timp, sau e vreun timp înaintea lor. Dar pentru cel ce nu cunoaşte realități nesu- 
puse timpului, nu există propriu-zis Dumnezeu, ci realitatea întreagă este într-o modifi- 
care eternă şi fără țintă a ei. Dar această realitate etern-temporală îşi arată, tocmai în fap- 
tul de a fi supusă timpului şi prin el unor legi superioare dar oarbe şi fără o țintă, relativi- 
tatea, care îi face existența eternă inexplicabilă şi fără sens. 

39. Dacă Rațiunea sau Cuvîntul Tatălui nu are desăvârşirea ce constă în caracterul 
ipostatic, Tatăl nu are Raţiune sau Cuviînt; iar dacă Tatăl nu poate fi fără Raţiune sau 
Cuvînt, Acesta nu poate fi cugetat ca neexistînd vreodată. Tatăl cugetînd din etern, ceea ce 
cugetă are caracter ipostatic. Aceasta e esenţa argumentării sfîntului Atanasie. Pe ea se 
bazează convingerea lui despre Dumnezeu în Treime. 

39 a. N-ar fi Raţiune supremă, dacă n-ar fi obirşia supremă. Ar fi o Raţiune relativă. 

40. E propriu lui Dumnezeu să aibă un Fiu, adică un Cuvânt, sau o Raţiune, prin care 
să Se cugete şi să Se exprime pe Sine însuşi sau întreaga ființă a Sa, şi aceasta să ia, ca 
Chipul desăvârşit al Lui, caracter ipostatic. Altfel cugetarea sau înțelepciunea lui Dumne- 
zeu, prin care Se cugetă pe Sine, ar fi nedesăvirşită. Dumnezeu n-ar afla printr-o astfel de 
cugetare în mod deplin cunoştinţa despre Sine, adică despre întreaga Lui putere. Ar 
rămîne închis într-un fel de cugetare neputincioasă. 

41. Aci sfintul Atanasie dă de înțeles că fără Cuvîntul Său ipostatie Dumnezeu nu ar 
putea aduce le existenţă nici făpturile. Căci dacă n-ar putea cugeta şi vorbi pînă la capăt, 
cum ar putea să şi creeze ceva în afară de EI? De desăvirşirea lui Dumnezeu ţin deci două 
lucruri: să nască un Cuvînt ipostatic şi să producă prin EI făpturi create. 

42. Firea celor create este să fie aduse la existenţă printr-o Raţiune şi printr-un 
Cuvînt ipostatic şi să subziste în EI, prin voia Lui. Dacă nu au un astfel de fundament, nu 
pot fi create şi nu pot subzista prin voia Lui. Atunci apar şi dispar în baza unei legi. Numai 
pentru că este un Cuvînt ipostatic, în Care subzistă, persoanele create pot dura în veci 
subzistind în FI, dar nu în mod necesar, ci prin voia Lui. 

propriu ființei Tatălui (şi s-a mărturisit mai înainte că aceasta este Fiul), 
cum n-ar fi îndrăzneţ şi lipsit de credinţă să se spună că e din nimic şi că 
nu era înainte de ase naşte, cică s-a ivit după aceea şi că poate iarăşi să 
nu fie cîndva? Să se gindească numai la aceasta cel ce cugetă cu adevărat: 
cum poate fi scoasă desăvirşirea şi plinătatea din ființa Tatălui?“ Dar şi 
mai limpede ar vedea cineva nebunia ereziei, dacă s-ar gîndi că Fiul este 
chipul şi strălucirea şi pecetea sau arătarea şi adevărul Lui **. Căci dacă 
există Dumnezeu, ca lumină, există şi strălucirea ei; şi dacă există supor- 
tul, există şi chipul lui întreg; şi dacă există Tatăl, există şi adevărul. Să se 
gîndească deci cei ce fac atîrnător chipul şi arătarea dumnezeirii de timp, 
în ce prăpastie de rătăcire cad. Pentru că dacă n-a fost Fiul înainte de a Se 
naşte, nu a fost pururea Adevărul". Dar aceasta nu e îngăduit să se 
spună. Căci existînd Tatăl, a fost pururea în El Adevărul, Care este Fiul 
cel ce zice: «Eu sînt Adevărul» (loan, 14, 6); şi subzistînd suportul, 
numaidecît e drept să fi fost şi arătarea şi chipul lui. Căci nu se zugrăveşte 
din afară Chipul lui Dumnezeu, ci Însuşi Dumnezeu este Născătorul Lui, 
în care privindu-Se pe Sine Se bucură de E], cum Însuşi Fiul zice: «Eu 
eram întru care Se bucura» (Pilde, 8, 30). Cînd deci nu Se privea Tatăl în 
chipul Său?“ Sau cînd nu Se bucura de EI, ca să îndrăznească ei să spună: 


43. A nu avea Tatăl un Fiu înseamnă a fi lipsit de însăşi desăvirşirea şi plinătatea Sa, a 
fiinţei Sale dumnezeieşti, sau a modului patern de a avea ființa dumnezeiască. Ba din 
aceasta urmează şi privarea ființei dumnezeieşti de modul filial de a fi avută. Rămine o 
ființă fără viaţă, fără cugetare, fără comunicare lăuntrică, interipostatică. Iată cît e de gre- 
şit a vorbi de ființa dumnezeiască în mod abstract, în afara Treimii. 

44. Fiul ne dovedeşte adevărul despre Dumnezeu, sau că există un Dumnezeu adevă- 
rat, neantrenat în evoluţia proprie naturii; El este semnul arătător al Lui. Căci un Dum- 
nezeu fără viață în Sine, fără comuniune, nu ar fi un Dumnezeu personal, deci n-ar fi 
Dumnezeu. Fiind pecetea arătată a lui Dumnezeu, această pecete se reflectă în toate cele 
create prin El, în raționalitatea lor, mai ales în rațiunea umană. 

44 a. Adevărul ca ceva veşnic nu poate fi unde realitatea se completează prin evolu- 
le za seajate lipsită de rațiune, sau de conştiinţa de sine, nu cuprinde totul, deci nu e 
adevărul. 

45. S-ar putea spune că sîintul Atanasie identifică pe Fiul cu conştiinţa de Sine a Tată- 
lui. Căci conştiinţa de sine nu înseamnă altceva decât gindirea la sine, vederea spirituală a 
sinei proprii, a întregii ființe proprii. De-abia aceasta dă putinţa pentru conştiinţa despre 
altele, în cazul lui Dumnezeu, putinţa gîndirii la crearea altor lucruri şi la susținerea şi 
desăvirşirea lor. Dumnezeu nu putea fi iipsit cîndva de conştiinţa de Sine şi de bucuria de 
Sine, dată fiind plenitudinea Sa. Propriu-zis aceasta e caracteristica personală a conştiin- 
ței de Sine. Dar conştiinţa de Sine a lui Dumnezeu nu-L lasă într-o singurătate monoper- 
sonală. De altfel şi omul prin conştiinţa de sine se află oarecum într-o convorbire cu sine, e 
scos din singurătatea absolută. Orice exprimare a omului, care rămîne statornică şi vie, e 
ca un alt sine (o poezie mare, de exemplu). Dar la Dumnezeu orice exprimare e totală. 
Fără această exprimare şi conştiinţa de Sine a Lui s-ar afla într-o totală neştiință de Sine. 
Ea e un îel de reduplicare, de ieşire din singurătate care e egală cu inconştienţa. Pe om 
conştiinţa îl mustră pentru faptele rele, aproape ca o persoană; îl face să se bucure pentru 
faptele bune, aproape ca de ale altei persoane. Se poate spune că în om conştiinţa repre- 
zintă gîndul ia ce-ar spune alte persoane despre 21 Ha orice caz ea implică legătura omului 
cu alte persoane (şi, în ultima analiză, cu Dumnezeu); reprezintă judecata altor persoane 
aflate alături de el, pentru că asemenea persoane nu există în interiorul lui. Dar 

“Chipul este din nimic» şi: «Nu Se bucura Tatăl, înainte de a Se face Chi- 
pul». Dar cum S-ar vedea Făcătorul şi Creatorul pe Sine într-o fiinţă 
creată şi făcută? Căci Chipul trebuie să fie aşa cum este şi Tatăl Lui. 


XXI 


Vino deci să vedem cele ale Tatălui, ca să cunoaştem şi Chipul Lui, 
dacă este al Lui. Dumnezeu este veşnic, nemuritor, puternic, lumină, 
Împărat, Atotţiitor, Dumnezeu, Domn, Creator şi Făcător. Acestea tre- 
buie să fie şi în Chip, ca într-adevăr cel ce vede pe Fiul să vadă pe Tatăl. 
Iar de nu este astfel, ci este făcut, cum zic arienii, şi Fiul nu e veşnic, El nu 
este Chipul adevărat al Tatălui, dacă nu le e ruşine să spună că Fiul se 
numeşte chip chiar dacă nu e de o ființă asemenea Tatălui (oux &po&c 
ovoiâc), ci se numeşte numai aşa. Dar acesta, o, duşmanilor ai lui Hris- 
tos, nu e chip, nici pecete. Căci ce asemănare este între cele ce sînt din 
nimic şi Cel ce le-a adus pe cele ce nu sînt la existență?“ Sau cum ar fi 
asemenea (Spo.ov) Celui ce este cel ce nu este, ceea ce are o lipsă în a nu fi 
fost cîndva şi e unit cu cele ce s-au făcut? Căci aşa voiesc arienii să fie El. 

Născocind astfel de gînduri, ei zic: «Dacă Fiul este născut al Tatălui şi 
chip al Lui şi asemenea întru toate Tatălui, trebuie numaidecit ca, pre- 
cum S-a născut, aşa să şi nască şi să fie şi El tată al unui fiu. Şi iarăşi cel 
născut din El trebuie să nască şi el şi aşa mai departe la nesfirşit. Căci în 
aceasta se arată cel născut asemenea celui ce l-a născut». Duşmanii lui 
Dumnezeu născocesc adevărate blasfemii ca să nu mărturisească pe Fiul 
chip al Tatălui. Ei cugetă despre Tatăl însuşi lucruri trupeşti şi pămîn- 
teşti, atribuindu-l divizări, curgeri şi transmisiuni de curgeri. De fapt, 
dacă Dumnezeu este ca un om, poate fi şi născător ca omul, ca şi Fiul să 
Se facă tată al altuia şi aşa să se nască în continuare şi alţii din alţii, ca să 
sporească, după ei, succesiunea la o mulţime de zei. Dar dacă Dumnezeu 
nu este ca un om — şi de fapt nu este - nu trebuie cugetate cele omeneşti la 


la Dumnezeu conştiinţa de Sine trebuie să fie ea însăşi o altă Persoană. Desigur precum în 
om conştiinţa nu reprezintă numai ceva deosebit de om, ci şi ceva al lui, fiind însă şi ceva 
deosebit de el în ea, cu atît mai mult în Dumnezeu conştiinţa este şi a Tatălui, dar ea repre- 
zintă şi pe Fiul. În ea Se întilneşte Tatăl cu Fiul, mai mult decit se întîlneşte în conştiinţa 
unui om el însuşi cu ceilalţi. Fără Fiul Tatăl nu S-ar cunoaşte pe Sine şi fără Tatăl Fiul n-ar 
fi conştient ca Chip ipostatic al Lui. A.se privi pe sine spiritual e una cu conştiinţa de sine. 
Dumnezeu nu a fost niciodată fără conştiinţa care să-I dea siguranța despre Sine ca 
un Altul. 


"46. Cele aduse la existenţă din cele ce nu sînt nu au o consistenţă în ele însele. Iar fap- 
tul că le-a putut aduce din nimic la existență e o dovadă în plus a puterii Celui ce e prin 
Sine. E cea mai mare minune să se facă din nimic ceva. Cel ce o poate aceasta e cu adevă- 
rat Dumnezeu atotputernic. O esență care nu poate crea ceva din nimic nu are o putere 
nemărginită. E supusă unor legi şi depinde de altceva în faptele ei. În acest caz însăşi exis- 
tenţa acestei esențe, sau acestor legi rămîne inexplicabilă şi într-o nedesăvirşire, 

Dumnezeu“. Animalele necuvintătoare şi oamenii se nasc de la începutul 
creaţiei prin succesiune, unele din altele. Şi cel ce se naşte, odată ce s-a 
născut dintr-un tată care s-a născut şi el, în mod firesc se face şi el tată al 
altuia, avînd în sine aceasta de la tatăl, din care s-a născut şi el. De aceea 
nici nu este între aceştia un tată propriu şi un fiu propriu, nici nu se află la 
ei în mod statornic condiţia de tată şi de fiu“. Căci acelaşi este fiu al celui 
ce l-a născut şi tată al celui ce s-a născut din el. Dar în dumnezeire nu este 
aşa. Căci Dumnezeu nu e ca omul. Nici nu este Tatăl din alt tată. Nici nu 
naşte pe Unul care va deveni tată. Nici nu este Fiul dintr-o emanare (cur- 
gere) a Tatălui, nici nu S-a născut dintr-un tată care s-a născut şi el. De 
aceea nici nu S-a născut pentru a naşte”. Astfel, numai în dumnezeire 
Tatăl este în mod propriu Tatăl şi Fiul în mod propriu Fiul şi numai în Ei 
singuri e un fapt stabil ca Tatăl să fie veşnic Tatăl şi Fiul veşnic Fiul. 


XXII 


Deci cel ce întreabă pentru ce Fiul nu e născător al unui fiu, să întrebe 
pentru ce Tatăl nu a avut un tată? De fapt, ambele acestea sînt absurde 
şi pline de toată necredinţa. Căci precum Tatăl e veşnic Tată şi nu Se va 
face niciodată Fiu, aşa şi Fiul e veşnic Fiu şi nu Se va face vreodată tată. 


Şi în aceasta se arată mai ales că e pecete şi chip al Tatălui, că rămîne ceea 


„41. Arianismul se mişca între laturile unei părute alternative în privinţa lui Dumne- 
zeu: sau încadra pe Dumnezeu în logica proceselor biologice omeneşti, confundind pla- 
nul dumnezeiesc cu cel biologic omenesc, necunoscînd o deosebire între Dumnezeu şi 
natură, deci necunoscînd un Dumnezeu care să nu fie ca o natură supusă legilor ei; sau 
considera pe Dumnezeu lipsit de o fecunditate şi de o iubire interioară, ca o realitate lip- 
sită de viaţă, capabilă doar de o revărsare sau de o evoluție fără sens, fără scop, care nu 
creează ființe conştiente din iubire, pentru a le împărtăşi de iubirea Lui interioară. 

48. În general omul, fiind şi tată şi fiu, nu e tată sau fiu prin excelenţă, ci fiecare trece 
dintr-o stare în alta. Fiecare devine tată pe baza faptului că e mai întâi fiu, sau condiția de 
tată e unită cu sau slăbită de cea de fiu. Nici unul nu e tată pur, sau fiu pur. Nici unul nu are 
numai sentimentul de tată, sau numai pe cel de fiu. În nici unul nu e paternitatea pură sau 
fliaţia pură. Tatăl dumnezeiesc nu e condiționat de nici un alt tată. Fiul dumnezeiesc e 
Fiul Tatălui prin excelenţă, împărtăşindu-Se de Tatăl în mod exclusiv. El se bucură de 
iubirea unui Tată care nu 1 se dă numai pe jumătate, cealaltă jumătate dîndu-se unui tată 
propriu, şi răspunde cu iubire filială întreagă, care nu se dă pe jumătate, cealaltă jumătate 
Sin du-se ca iubire paternă unui fiu sau unor fii proprii. În Dumnezeu e Tată! suprem şi Cel 
ce e numai Tată, dar e şi Fiul suprem şi Cel ce e numai Fiu. Din acel Tată e toată părinți- 
mea (Efes., 3, 7). Spre El tinde toată filiațiunea. În Dumnezeu e Fiul din care derivă şi în 
care se adună toată filiația. Dacă n-ar fi un Tată care e numai Tată şi un Fiu care e numai 
Fiu, existenţa ar avea ceva panteist. Totul ar fi supus unei succesiuni fără început şi fără 
sfîrşit, unei legi în care nici un născut nu durează veşnic, pentru că nu are un Tată veşnic şi 
nu e un Frate veşnic al unor persoane ce vor dura veşnic. 

49. Nu s-a născut cu pornirea de a naşte, ca să fie supus acestei porniri. El nu e numai 
primul, ci şi ultimul născut şi exclusiv născut. El nu e o verigă dintr-un lanţ de indivizi fără 
valoare absolută. EI e întors total spre Tatăl. El are în Tatăl totul în eternitate. Trăieşte 
exclusiv din ființa infinită şi din dragostea absolută a Tatălui şi în sînul iubirii Tatălui, 
dăruit şi El total iubirii de Tată faţă de Fiul. 

ce este şi nu Se schimbă, ci Îşi are din Tatăl identitatea“. Dacă deci S-ar 
schimba Tatăl, S-ar schimba şi Chipul, căci precum este Născătorul, aşa 
este şi Chipul şi strălucirea Lui. Şi dacă Tatăl este neschimbat şi rămîne 
ceea ce este, în mod necesar rămîne şi Chipul ceea ce este şi nu Se va 
schimba. Fiul este din Tatăl. Deci nu va deveni altceva decit ceea ce este 
propriu ființei Tatălui”, 

Astfel în zadar au născocit nebunii şi aceasta, voind să desprindă Chi- 
pul de Tatăl, ca să facă pe Fiul egal cu făpturile. Căci punîndu-L. aderenții 
lui Arie pe Fiul între acestea, bazat pe învățătura lui Eusebie”, şi socotin- 
du-L ca pe cele făcute prin el, au sărit din adevăr. Şi însuşindu-şi cuvinte 
viclene, stăruie de la început, de cînd au plăsmuit erezia aceasta, şi pînă 
acum, în ea. Unii dintre ei întîmpinînd pe tineri în piaţă (în agora), îi 
întreabă, nu cu cuvinte din dumnezeieştile Scripturi, ci cu unele din <pri- 
sosurile inimii» lor (Luca, 4, 45), zicînd: «Cel ce este a făcut pe cel ce nu 
era, din cele ce nu sînt, sau pe cel ce este? A făcut deci pe cel ce este sau pe 
cel ce nu este?» Şi iarăşi «Cel nefăcut este unul, sau doi? Şi (Fiul) nu 
este liber şi neschimbat prin propria voinţă, fiind de o fire schimbătoare? 
Sau e ca o piatră, nemişcat prin el însuşi»". Apoi apropiindu-se de femei, 
spun iarăşi cuvinte muiereşti: «Oare ai avut vreun copil înainte de a 
naşte? Deci precum n-ai avut tu, aşa nici Fiul lui Dumnezeu n-a fost 
înainte de a Se naşte». Cu astfel de cuvinte încîntîndu-se îşi bat joc 
nevrednicii de orice sfială, asemănîndu-L, pe Dumnezeu cu oamenii. Şi 
spunînd că sînt creştini, schimbă slava lui Dumnezeu întru asemănarea 
chipului omului stricăcios. 

XXII 


N-ar trebui nici măcar să li se răspundă la unele ca acestea, odată ce 
sînt atit de prosteşti şi de nebune. Dar ca să nu pară că erezia lor conţine 
ceva întemeiat, se cuvine să li se răspundă şi la acestea fie şi numai în 
treacăt, mai ales pentru femeile amăgite de ei cu uşurinţă. De fapt spu- 


50. S-ar zice că omul ce se naşte dintr-un tată seamănă cu tatăl său întrucît nu rămîne 
numai fiu al lui, ci se face şi tată ca el. De fapt Fiul dumnezeiesc Îşi păstrează mai mult 
asemănarea cu Tatăl, întrucît nu-Şi slăbeşte orientarea spre Tatăl printr-o orientare spre 
un fiu propriu. Toată viaţa Lui e comună cu a Tatălui, e sorbită continuu din Tatăl. Fiul şi 
are toată identitatea din comuniunea exclusivă cu Tatăl. 

51. Dacă ar deveni şi Fiul Tată, n-ar fi un Tată fără de început, ci un Tată condiționat, 
cum nu e Tatăl dumnezeiesc. Dar rămînînd exclusiv Fiul, El rămîne cu desăvîrşire în sînul 
Tatălui Cel necondiţionat, părtaşul vieţii Lui necondiționate. 

32. E vorba de Eusebie de Nicomidia, care înclina spre semiarianism. 

52 a. Deci dacă Tatăl L-a născut pe Fiul, Acesta nu era înainte de naştere? Era o între- 
bare vicleană a arienilor. Dar întrebarea li se putea pune şi lor cu atît mai mult: Dacă Tatăl 
L-a făcut pe Fiul, El n-a fost înainte de a fi făcut? Naşterea din Tatăl se poate concilia cu 
eternitatea Fiului, pe cînd facerea Lui nu se putea concilia cu această eternitate decît în 
sens panteist. 

53. Arienii insinuau că dacă Fiul e neschimbător prin ființă şi nu prin voinţă, n-ar fi 
liber, deci I-ar lipsi o importantă însuşire a dumnezeirii. Dar dacă e neschimbător prin 

nînd ei acestea, ar trebui să întrebe şi pe un arhitect: «Poţi să clădeşti 
ceva fără materia ce-ţi stă la îndemănă? Precum nu poți tu, aşa nici Dum- 
nezeu n-ar putea să facă toate fără o materie ce-l stă la dispoziție». Ar 
mai trebui să întrebe pe fiecare dintre oameni: «Poţi să fii fără un spaţiu? 
Iar dacă nu poți, Dumnezeu nu este şi EI în spațiu?» Prin aceasta ar fi 
făcuţi de ruşine de cei ce îi aud. Deci pentru ce cînd aud că Dumnezeu are 
un Fiu, căutînd la ei înşişi, Îl tăgăduiesc pe Acesta?" Şi când aud că Dum- 
nezeu creează şi face, de ce nu le opun pe acestea celor omeneşti? Şi ast- 
fel ar trebui să înțeleagă creaţia în chip omenesc şi să-l impună lui Dum- 
nezeu o materie, ca să nege că Dumnezeu e creator şi să se rostogolească 
cu maniheii. Iar dacă ideea de Dumnezeu le întrece pe acestea” şi îndată 
ce aude cineva despre acestea crede şi ştie că Dumnezeu nu este cum sîn- 
tem noi, ci că există ca Dumnezeu şi nu creează cum creează oamenii, ci 
creează ca un Dumnezeu, e vădit că şi naşte nu cum nasc oamenii, ci că 
naşte ca Dumnezeu. Căci Dumnezeu nu imită pe oameni, ci mai vîrtos 
oamenii Îl imită pe El. Pentru că Dumnezeu fiind în mod propriu şi singur 
cu adevărat Tată al Fiului Său, s-au numit şi ei taţi ai fiilor lor. Căci din El 
“Îşi are numele toată părințimea în ceruri şi pe pămînt» (Efes., 3, 15). De 
aceea cele ce le spun, dacă rămîn necercetate, îi fac să pară ca spunînd 
nişte lucruri înțelepte. Dar dacă le cercetează cineva în chip rațional îi fac 


de ris şi îi acoperă de ruşine”. 

Mai întîi prima lor întrebare este prostească şi confuză. Căci nu arată 
despre ce întreabă, ca să poată răspunde cel întrebat. Ci spun simplu: 
«Cel ce este l-a făcut pe cel ce nu este (era) din cele ce nu sînt, sau pe 


voinţă, nu prin ființă, se dovedeşte a nu fi Dumnezeu; iar neschimbarea numai prin voință 
e o contradicţie în sine. 

54. Dacă Dumnezeu e altfel ca oamenii în alte privințe, pentru ce voiesc arienii ca 
să fie în privința Fiului pe care-L are ca oamenii, adică să aibă un Fiu care să nu 
fie coetern cu EI? 

55. Un Dumnezeu care are nevoie de materie în acţiunea creatoare nu mai e Dum- 
nezeu atotputernic şi deplin liber. Dumnezeu e mai presus de o astfel de dependenţă de o 
materie. Numai omul e supus unor astfel de dependențe. Deci Dumnezeu nu e ca omul în 
privința naşterii Fiului. Fiul născut din El nu este supus legii de a veni la existenţă prin 
naştere mai tîrziu ca Tatăl. 

56. Omul poate îi originea unui alt om, pentru că există o supremă origine a tuturor. 
Dar omul este origine numai în mod limitat, relativ şi condiţionat. El nu e numai origine, ci 
şi originat. Nu Dumnezeu imită pe oameni, realizînd în mod limitat şi relativ calitatea de 
tată, ci oamenii Îl imită pe Dumnezeu în mod condiționat şi parțial în această privință atit 
în calitatea de tată, cît şi de fiu. 

57. Pentru că oamenii au şi ei în parte calitatea de părinte cînd aceia aseamănă pe 
Dumnezeu cu oamenii în privința aceasta, dacă spusele lor sînt luate în sens general par să 
spună nişte lucruri adevărate. Dar când prin cercetare se constată că în înrudirea generală 
dintre Dumnezeu ca Părinte şi oamenii ca părinți sînt mari deosebiri, identificarea ce o fac 
aceia între părințimea lui Dumnezeu şi a oamenilor, îi face de ris. 

cel ce (era)?» Cine e cel ce este şi care sînt cele ce nu sînt, o, arienilor? 
Sau cine e cel ce este şi cine cel ce nu este; şi care ziceţi că sînt cele ce sînt 
şi cele ce nu sînt? Căci cel ce este poate face şi pe cel ce este şi pe cele ce 
sînt şi pe cele ce erau mai înainte. Fiindcă şi tîmplarul şi aurarul şi olarul 
poate lucra materia ce există înainte de ei, făcînd uneltele şi vasele ce le 
voieşte. Şi Însuşi Dumnezeul tuturor, luînd ţărînă făcută de mai înainte 
de către El, plăsmuieşte pe om, dar pămîntul însuşi neexistent mai 
înainte l-a făcut mai pe urmă prin Cuvîntul propriu. Dacă acestea le 
întreabă ei, e vădit că creaţiunea nu era înainte de a fi făcută, iar oamenii 
prelucrează materia existentă. Dar cuvîntul lor se va dovedi fără temei, 
întrucit şi cele ce sînt se fac la fel ca cele ce nu sînt, aşa cum am spus. lar 
dacă ei vorbesc despre Dumnezeu şi despre Cuvîntul Lui, să adauge cele 
ce lipsesc la întrebare şi să întrebe aşa: «Dumnezeu cel ce este a fost 
cîndva fără Cuvînt (Raţiune)? Şi fiind lumină, a fost vreodată neluminos? 
Sau a fost pururea Tată al Cuvîntului?»* Sau iarăşi: «Tatăl cel ce este a 
făcut pe Cuvîntul care nu exista sau care nu era, sau Îl are pe Cuvîntul 
care e propriu ființei Sale ca născut pururea, împreună cu EI?» Întrebînd 
aşa, se vor arăta că întreabă despre Dumnezeu şi despre Cel din El şi 
îndrăznesc să discute despre Dumnezeu în mod sofistic. Şi cine va putea să-i 
rabde, spunînd că Dumnezeu a fost cîndva fără Cuvînt (fără Raţiune)? Căci 


iarăşi au căzut în cele de mai înainte. Pentru că, chiar dacă încearcă să oco- 
lească aceasta şi să o acopere cu sofismele lor, nu pot. Fiindcă nimeni nu 
voieşte nici măcar să-i audă îndoindu-se de faptul că Dumnezeu nu a fost 
pururea Tată, ci S-a făcut mai pe urmă, ca de la aceasta să ajungă la născoci- 
rea că şi Cuvîntul (Rațiunea) Lui nu a fost cîndva”. Nu voieşte să-i audă, 
pentru că sînt multe dovezile ce s-au adus mai înainte împotriva 


58. Dumnezeu e «lumină», întrucît e suprema conştiinţă de Sine şi în Sine, neavînd 
lipsă de nimic altceva în scopul acesta, ca oamenii. De aceea e şi suprema Raţiune. Dar 
prin conştiinţa de Sine, prin Rațiunea Sa, E] are în Sine un chip desăvîrşit al Său. El stă de 
vorbă cu Sine întreg şi în adevăr. El Işi vorbeşte atotcuprinzător. Dar acest chip propriu 
ce se află mereu în Sine, nu e lipsit de o realitate obiectivă ca chipul ce ni-l facem noi 
despre noi. Acest chip îi răspunde realmente. Subiectul ce-Şi vorbeşte nu e singur. El rea- 
lizează în Sine o comuniune cu chipul Său. La oameni cel cu care vorbeşte un «subiect» e 
un subiect oarecum «exterior». Căci fără un alt subiect, omul n-ar îi sigur de existența 
sa, n-ar fi conştient realmente şi deplin de sine, nu s-ar lumina cu adevărat pe sine. Dar 
celălalt subiect îi este omului numai în parte exterior, precum conştiinţa de sine îl lasă 
numai în parte singur. La Dumnezeu însă celălalt subiect cu care vorbeşte Subiectul e cu 
totul interior Acestuia, precum conştiinţa Lui de Sine are un caracter obiectiv. Între 
oameni, celălalt e un chip nedeplin al primului subiect, dar totuşi e un chip în care primul 
subiect se oglindeşte. La Dumnezeu celălalt Subiect e un chip desăvirşit al primului 
Subiect, căci Îi este în acelaşi timp interior, dar şi obiectiv. 

59. Cînd arienii încep să întrebe, bazaţi pe ceea ce se întîmplă la oameni (de ex.: «Ai 
avut un copil înainte de a-l naşte?»), oamenii pot fi amăgiţi. Dar cînd încep să-i întrebe 
pornind de la Dumnezeu («A fost vreodată cînd Tatăl n-a fost Tată?»), oamenii resping 
imediat erezia lor, anume că Tată! n-a fost totdeauna Tată, căci nu admit să se introducă în 
Dumnezeu o astfel de schimbare. 

lor. Astfel loan a spus: «Cuvîntul era» (Ioan, 1, 1); iar Pavel scrie: «Care 
este strălucirea slavei» (Bvr., 1, 3) şi: «Cel ce este peste toate Dumnezeu 
binecuvîntat în veci. Amin». 

Ar fi fost mai bine ca ei să se liniştească. Dar fiindcă nu se opresc de la 
o astfel de întrebare neruşinată a lor, ar putea cineva să opună cu îndrăz- 
neală o întrebare contrară. Şi poate văzindu-se închişi prin nişte absur- 
dități asemănătoare, vor părăsi lupta împotriva adevărului. Chemînd 
deci înainte prin multe rugăciuni mila lui Dumnezeu, le-ar putea cineva 
răspunde întrebîndu-i: «Dumnezeu cel ce este, S-a făcut mai pe urmă, 
nefiind înainte, sau a fost şi înainte de a Se face? Deci S-a făcut pe Sine 
Cel ce era, sau este din nimic? Şi nefiind nimic mai înainte, a apărut 
dintr-odată?» Desigur o astfel de întrebare este absurdă, plină de necre- 
dință. Dar e asemenea celei a lor. Căci oricare din cele două răspunsuri, 
pe care le-ar da cineva, e plin de toată necredința. 

Şi dacă a întreba astfel despre Dumnezeu e o faptă hulitoare şi plină 
de necredinţă, hulitoare este şi o astfel de întrebare a lor despre Cuvin- 
tul. Deci e necesar să se răspundă spre desființarea unei astfel de între- 
bări neraţionale şi nebune a lor, astfel: «Că Dumnezeu este Cel ce este 
din eternitate; deci fiind Tatăl pururea, eternă este şi strălucirea Lui, care 
e Cuvintul (Rațiunea) Lui»*. Şi iarăşi: «Iar Cel ce este are din Sine şi pe 
Cuvîntul existent. Şi nici Cuvîntul nu S-a făcut nefiind mai înainte, nici 
Tatăl nu a fost vreodată necuvîntător (neraţional)»". Cutezanţa împo- 
triva Fiului ridică hula la Tatăl, dacă spune că Tatăl Şi-a născocit o Înţe- 


60. Învățătura creştină consideră că existenţa supremă este plină de sens şi conştientă 
de acest sens din veci. Nu e o natură care nu ştie de Sine şi din care se iveşte un sens 
de-abia în urma unei îndelungate evoluţii. Conştiinţa acestui sens, sau conştiinţa de Sine a 
lui Dumnezeu, e strălucirea din caracterul de lumină al ființei Sale. Ea iradiază din El 
etern. El este veşnic conştient de Sine ca fiind sensul ultim şi atoteuprinzător, ca lumina 
desăvirşită. Datorită acestei conştiinţe de Sine, sau conştiinţei plinătăţii Sale infinite de 
sens, sau de sensuri, creează şi lumea, punînd în ea ceva din sensurile Sale. Cuvîntul sau 
Rațiunea lui Dumnezeu este această conştiinţă de Sine a lui Dumnezeu, e chipul Său, una 
cu conştiinţa de Sine ca sens suprem, un fel de reduplicare de Sine a lui Dumnezeu, sau 
strălucirea luminii supreme. 

61. Prin rațiune Dumnezeu Se cunoaşte pe Sine ca plinătate a sensului sau a sensuri- 
lor. Nu e în EI o rațiune, un sens de care nu-Şi dă seama. El e existența supremă, de care 
ține conştiinţa de Sine ca lumina supremă, sau conştiinţa de a fi sensul suprem. Dar prin 
aceasta EI este într-un dialog veşnic cu Sine; într-un dialog care nu-L ajută să Se cunoască 
treptat, ca noi oamenii, ci în care Se cunoaşte desăvirşit din eternitate. EI Îşi spune sieşi 
printr-un Cuviînt spiritual etern şi atotcuprinzător tot ce este. Cuvîntul este chipul întregii 
Sale existenţe pline de sens. E un Cuvînt care-L asigură interior, dar obiectiv despre exis- 
tența Lui reală şi întreagă ca lumină. Un Dumnezeu care n-ar şti din veci de Sine în între- 
gime, n-ar fi Dumnezeu. Dacă S-ar naşte din Sine cu vremea un oarecare sens, sau, o 
conştiinţă a lui, ar fi supus legii evoluţiei, deci n-ar mai fi Dumnezeu cel atotliber şi desă- 
vîrşit din veci, ca izvor a toată desăvirşirea, ca plinătate de sens. 


lepciune, un Cuvint, un Fiu din afară”. Căci pe oricare dintre acestea 
le-ai numi, ai indica, precum s-a spus, pe Cel născut din Tatăl. 

Deci este neîntemeiată această întrebare a lor. Şi pe drept cuvânt, 
pentru că negînd pe Cuvîntul (Rațiunea), fără rațiune e şi întrebarea lor. 
Căci precum dacă cineva văzînd soarele ar întreba despre strălucirea lui 
şi ar zice: «acest soare care este a dat o strălucire care nu este, sau care 
este?», s-ar socoti că nu are o cugetare cuminte, ci prostească, pentru că 
ceea ce este din lumină cugetă că e din afară şi întreabă despre ea, cînd, 
unde şi cum, şi dacă a fost făcută, la fel, cel ce cugetă unele ca acestea 
despre Fiul şi Tatăl şi întreabă despre ele, e stăpînit de o nebunie cu mult 
mai mare, pentru că Îi aduce Tatălui din afară pe Cuvîntul cel din Tatăl, şi 
pe Cel născut din fire Îl numeşte, născocind, făptură, zicînd: «Nu era 
înainte de a Se naşte». Să audă însă la întrebarea lor că Tatăl cel ce este a 
făcut pe Fiul care era. Căci «Cuvîntul trup S-a făcut» (loan, 1, 14). Şi fiind 
EI Fiul lui Dumnezeu, Tatăl L-a făcut la sfârşitul veacurilor şi Fiu al Omu- 
lui. S-o recunoască aceasta, dacă nu vor să spună, după cel al Samosa- 
tei, că El n-a fost înainte de a Se face om. 

Ajung acestea ca răspuns la prima lor întrebare. 


XXVI 


Dar voi, arienilor, aducîndu-vă aminte de cuvintele voastre, spuneţi: 
«Cel ce este a avut nevoie de cel ce nu era pentru crearea tuturor, sau a 
avut nevoie de cel ce era?»* Căci aţi spus: «Şi a pregătit pe Fiul ca unealtă 
din nimic, ca prin EI să facă toate». Care e, deci, mai înalt? Cel ce are 
nevoie sau cel ce împlineşte o nevoie? Sau ambele care-şi împlinesc una 
alteia ceea ce le lipseşte? Voi, zicînd acestea, arătați o mai mare slăbiciune 
a celui ce-şi procură o unealtă, dacă n-a putut face toate singur, ci Şi-a 


62. În Dumnezeu nu s-a ivit o înţelepciune, o rațiune, un sens, o conştiinţă de sine, în 
cursul timpului datorită unor împrejurări externe, care au produs în El o dezvoltare. 
Aceasta I-ar lua calitatea de Dumnezeu, făcîndu-L dependent în treptele Lui superioare 
de factori exteriori Lui. Astfel a diminua pe Fiul înseamnă a diminua pe Dumnezu însuşi. 
Fără Cuvîntul veşnic, Dumnezeu nu mai e Dumnezeu. 

63. Cine întreabă caută un sens, o rațiune. Dacă nu e o Raţiune supremă, o Raţiune ca 
fundament al realităţii, nu poate fi rațiune în nimic, nici întrebare despre ea. Însuşi faptul 
că întrebăm, că trebuie să întrebăm, însemnează că e o rațiune în toate, deci şi în funda- 
mentul ultim al tuturor spre care înaintăm întrebînd mereu. Aceasta cu atît mai mult, 
pentru că cine începe să întrebe nu se opreşte niciodată, pînă nu urcă cu întrebările pînă la 
ultima cauză, pînă la ultimul sens, la care însă nu află răspuns deplin niciodată, pentru 
că e dincolo de tot ce pricepem noi, dar despre care dăm răspunsuri tot mai adecvate. 

64. A avea nevoie de ceea ce nu este pentru a crea e un mod de a vorbi. Pentru că 
aceasta nu înseamnă a avea nevoie de ceva; nu înseamnă slăbiciune. Numai a avea nevoie 
de ceva existent pentru a face ceva, înseamnă o limită în putere. Dar în felul cum puneau 
arienii problema, se implica un fel de dualism, sau o nedesăvîrşire a lui Dumnezeu, un fel 
de punere în egalitate a ceea ce este El şi a ceea ce face. Face ceva pentru că are nevoie. 
Deci e supus unei legi. Face ceva, pentru a se completa. 

inventat din afară o unealtă, ca un tîimplar sau ca un constructor de coră- 
bii, care nu pot face nimic fără o secure sau fără fierăstrău. Deci ce e mai 
contrar credinţei ca aceasta? Dar la ce mai trebuie să zăbovim în aceste 
întrebări nefolositoare, cînd ajung cele spuse înainte pentru a arăta că 
toate ale lor sînt numai o fantezie? 

Cît priveşte cealaltă naivă şi prostească întrebare a lor pe care o pun 
femeilor, n-ar trebui să i se răspundă nici ei decît numai ceea ce am spus 
şi mai înainte, că nu trebuie să comparăm naşterea din Dumnezeu cu cea 
din firea oamenilor. Totuşi ca să-şi vadă şi în privința aceasta greşeala, e 
bine să li se răspundă chiar din cele spuse de ei, astfel: Dacă întreabă 
despre părinţii copilului, să gîndească de unde este copilul născut. Căci 
chiar dacă părintele n-a avut un fiu înainte de a-l naşte, odată ce-l are, 
nu-l are din afară, nici ca străin, ci-l are din sine şi ca propriu ființei sale şi 
ca un chip exact al său, încât acesta se poate vedea în acela, şi acela, în 
acesta. Dacă deci iau din exemple omeneşti timpul naşterii, pentru ce nu 
văd din aceleaşi exemple şi asemănarea copiilor cu părinții, ci, potrivit 
şerpilor, aleg din pămînt numai ceea ce le produce veninul. Ar trebui 
deci, dacă îi întreabă pe părinţi: «Oare ai avut un fiu înainte de a-l 
naşte?», să adauge: «De ai avut un fiu oare l-ai procurat de afară ca pe o 
casă, sau ca pe o altă proprietate?» Făcînd aşa îți va răspunde: «Nu e din 
afară, e din mine. Căci cele din afară sînt posesiuni şi trec de la unul la 
altul. Dar fiul este din mine şi e propriu şi e asemenea ființei mele, nu 
produs de altul în mine, ci născut din mine. De aceea şi sînt întreg în el, 
fiind el însuşi ceea ce sînt eu». Aceasta aşa este, chiar dacă părintele se 
deosebeşte în privința timpului ca unul ce s-a născut şi el în timp. Ar avea 
pe fiu coexistînd pururea cu sine, dacă firea nu l-ar împiedica să poată 
aceasta“, Căci şi Levi era în trupul strămoşului său, înainte ca tatăl său să 
se fi născut şi ca să-l nască. Cînd deci omul vine la vârsta în care firea îi dă 
putinţa, îndată omul devine, neîmpiedicat de fire, tată al celui ce se naşte 
din el. i 

Deci dacă întreabă pe părinţi despre copii şi află că copiii prin fire nu 
sînt dinafară, ci din părinți, să mărturisească şi despre Cuvîntul lui Dum- 
nezeu că e în întregime din Tatăl“. Şi de întreabă despre timp, să spună 


65. Făcînd abstracţie de deosebirea de timp dintre tată şi fiu, cel din urmă e din ființa 
tatălui. Ca atare e un chip al tatălui. Nu e adus tatălui din afară. Aceasta leagă în mod deo- 
sebit pe tată şi pe fiu. Fiul nu poate schimba legătura cu tatăl printr-o altă legătură. E! nu 
poate trece de la unul la altul ca un bun exterior. Rămîne o interioritate specială între ei. 

66. Sfintul Atanasie a menţionat două deosebiri între felul omului de a fi tată şi între 
felul lui Dumnezeu: a) Fiecare om e şi părinte şi fiu; b) Omul devine părinte al unui fiu nu 
de cînd există, ci mai tîrziu. Dar el vede şi o asemănare între felul oamenilor de a fi tată şi 
fiu şi felul lui Dumnezeu: nici un om nu e lipsit de capacitatea de a fi părinte şi de însuşirea 
de a fi fiu. În Dumnezeu la fel o persoană e origine, şi alta, originată. Dar una e numai ori- 

de poate fi el o piedică pentru Dumnezeu. Căci din cele ce întreabă ei 
rîzînd, din acelea pot fi dovediţi ca necrezînd. Să spună deci ce împiedică 
pe Dumnezeu să fie pururea Tatăl Fiului? Căci s-a mărturisit că Cel ce S-a 
născut este din Tatăl. Prin aceasta cei ce cugetă un timp la Dumnezeu se 
osîndesc pe ei înşişi. Precum au întrebat pe femei despre timpuri, să 
întrebe şi soarele despre strălucirea lui şi izvorul despre rîul ce curge din 
el, ca să afle că, deşi acestea sînt născute, totuşi sînt pururea cu acelea din 
care sînt. Iar dacă astfel de născători au pe fiii născuți atât uniţi prin fire, 
cît şi pururea în această unire, cum cugetindu-L, pe Dumnezeu mai mic 
decit cele create, nu-şi dau pe față necredinţa lor? Iar dacă nu îndrăznesc 
să o spună aceasta deschis, dar Fiul mărturiseşte că nu e din afară, ci e 
născut prin fire din Tatăl, şi nu e nimic care să-L împiedice pe Dumnezeu 
de la aceasta (căci Dumnezeu nu e ca omul, ci mai mult ca soarele, ba, mai 
mult, e Dumnezeul soarelui), e vădit că Cuvîntul este pe de o parte din 
Tatăl, pe de alta coexistă pururea cu Tatăl, ca Cel prin care le-a adus 
Tatăl pe toate din cele ce nu sînt la existenţă. Că Fiul nu e din cele ce nu 
sînt (din nimic), ci este etern din Tatăl, o arată şi realitatea însăşi. Şi între- 
barea ereticilor către părinţi le vădeşte greşita lor cugetare. Căci au fost 
siliţi să recunoască ceea ce e potrivit firii şi ceea ce le cugetă despre timp 
i-a făcut de ruşine. 

Iar că nu trebuie comparată naşterea lui Dumnezeu cu cea din firea 
omenească şi să socotim că Fiul este o parte a lui Dumnezeu, sau că peste 
tot naşterea înseamnă vreo pătimire (nâ8oc), am spus-o mai înainte şi o 
repetăm acum: Dumnezeu nu este ca omul. Căci oamenii nasc pătimind, 
avînd o fire curgătoare şi aşteptînd timpurile pentru ea din pricina slăbi- 
ciunii firii lor. Dar de Dumnezeu nu se poate spune aşa ceva. Căci nu e 
compus din părți, ci, fiind nepătimitor şi simplu, este Tată al Fiului, fără 
să pătimească şi fără împărțire“. O mare dovadă şi mărturie despre 


gine, alta numai originată. Aceasta înseamnă că tot ce există provine dintr-o origine 
supremă. Numai aşa e asigurată unitatea întregii umanităţi. Dar întrucît Dumnezeu ca 
origine supremă, sau ca Tată suprem, nu naşte decit un Fiu, Care El însuşi nu mai naşte 
pe alții, prin aceasta se asigură transcendenţa lui Dumnezeu față de orice panteism, dar şi 
fecunditatea Lui intrinsecă şi iubirea paternă şi filială supremă din EI, ca temelie a oricărei 
fecundităţi în lumea creată. Arianismul recunoştea un Dumnezeu transcendent, dar fără 
viață şi iubire intrinsecă eternă. Dar naşterea eternă în Dumnezeu nu asigura numai 
transcendența şi viața şi iubirea intrinsecă a lui Dumnezeu, ci şi un temei pentru crearea 
liberă a unei lumi de fiinţe, care pot fi şi ele părinţi şi fii, deci care se pot iubi. Aşa se sal- 
vează pe de altă parte libertatea în Dumnezeu ca comuniune de persoane ce poate fi un 
temei pentru o lume de ființe personale, libere şi iubitoare. 

67. 'Teologia occidentală de azi se opune ideii de Dumnezeu apatic, preluată de sfinții 
părinţi din filosofia elină. Dar aceasta ar face neînţeleasă pătimirea lui Hristos pe cruce şi 
în general compătimirea lui Dumnezeu pentru oameni. Dar socotim că Părinţii nu exclud 
din Dumnezeu capacitatea de compătimire. Cînd vorbesc de Dumnezeu Cel fără de 

aceasta ne dau dumnezeieştile Scripturi. Ele spun că Cuvîntul lui Dum- 
nezeu este Fiul Lui şi Fiul este Cuvîntul şi Înţelepciunea Tatălui“. Iar 
Cuvîntul şi Înţelepciunea nu e parte a Celui al cărui Cuvînt este“, nici 


născut prin patimă. Scriptura unindu-l pe amîndoi L-a numit Fiu ca să 


arate pe Cel născut prin fire ca al ființei însăşi”; dar ca să nu înțeleagă 


cineva pe Cel născut omeneşte, indicînd iarăşi ființa Lui, L-a numit şi 
Cuvint şi Înţelepciunea şi strălucire. Căci din aceasta cugetăm şi caracte- 
rul nepătimaş (âna8ăc) şi etern şi cuvenit lui Dumnezeu. Căci ce patimă, 
sau ce parte a Tatălui este Cuvîntul (Rațiunea) şi Înţelepciunea şi strălu- 
cirea Lui? Aceasta o pot cunoaşte şi cei fără de minte. Căci precum au 
întrebat pe femei despre copil, aşa să întrebe pe bărbaţi despre Cuvînt, 
ca să afle că cuvîntul pe care-l rostesc nu e nici patimă a lor, nici parte a 
minţii lor. Iar dacă aşa e cuvîntul oamenilor, măcar că sînt pătimitori şi 
divizibili, pentru ce cugetă la Dumnezeu cel netrupesc şi indivizibil, 
patimi şi părți, ca să facă pe binecredincioşi să nege naşterea adevărată şi 
prin fire a Fiului? 

Că naşterea din Dumnezeu nu e unită cu patima s-a dovedit înde- 
ajuns prin cele dinainte. Acum s-a arătat şi în mod deosebit că Fiul S-a 
născut fără pătimire. Să audă acum aceleaşi lucruri şi despre Înţelep- 
ciune. Nu este Dumnezeu ca omul. Să nu şi-L închipuie nici în privința 
aceasta ca pe un om. De fapt oamenii sînt făcuți primitori de înțelepciune, 
dar Dumnezeu nu Se împărtăşeşte de nimic de la altul, ci este El însuşi 
Tatăl Înţelepciunii Sale”, de care cei ce se împărtăşesc obişnuiesc să se 


patimă, înțeleg un Dumnezeu care nu suferă dureri trupeşti în firea Sa, un Dumnezeu 
nepătimaş în sens rău şi un Dumnezeu nepasiv. Dar ei recuhosc iubirea şi compătimirea 
în Dumnezeu. Ei ştiu de un Dumnezeu nepătimitor, dar nu de unul pătimaş, aşa cum un 
om duhovnicesc e nepătimitor, dar suferă adînc cu cei ce suferă. La Dumnezeu se uneşte 
paradoxal mila, iubirea, buna pătimire cu libertatea. Naşterea Fiului din Tatăl nu e nici 
dureroasă, nici pătimaşă, nici pasivă. Totul e activ şi nedureros în ea. 

68, Pentru a arăta că naşterea Fiului din Tatăl e nedureroasă, nepătimaşă şi nepasivă, 
sfîntul Atanasie precizează că la Dumnezeu Fiul care Se naşte e Cuvîntul şi viceversa. 
Spuniîndu-Şi Tatăl Cuvîntul în mod spiritual, născîndu-L, nu săvîrşeşte un act pătimaş şi 
neliber. E un act al iubirii de Sine, dar, în acelaşi timp, un act prin care naşte în iubire un 
chip real a! Său. Cuvintul e unicul chip al Tatălui, pentru că numai cînd Tatăl nu S-ar 
cunoaşte integral printr-un singur act veşnic, ar trebui să încerce a prinde şi în alte chi- 
puri ființa Sa. Deci Cuvîntul sau Fiul lui Dumnezeu nu e o parte din Dumnezeu nici în mod 
spiritual, nici fizic. 

89. În orice număr se uneşte tainic unul cu multiplul. 1+1 nu e numai 2, ci e în acelaşi 
timp o unitate. Niciodată nu găseşti doi despărțiți, dar nici un unul pur, despărțit de alţii, 
sau de altele. Orice multiplu formează totodată o unitate şi în orice unu e un multiplu. Eu 
vorbesc cu mine ca şi cu un altul, pentru că sînt de fapt într-o legătură cu altul, sau cu alții. 
Aşa e şi Dumnezeu. El e Tatăl Fiului chiar în unitatea Lor. 

70. Scriptura a unit numele de Fiu cu cel de Cuvînt sau de Înțelepciune, ca să accen- 
tueze şi mai mult provenirea Lui din ființa Tatălui. 

71. Omul are înțelepciunea prin participare; o primeşte. Dumnezeu e Tatăl Înțelep- 
ciunii. Omul are nevoie de un dialog cu altul pentru a se lămuri în orice lucru şi pentru a se 
îmbopăţi de cunoştinţă şi chiar pentru a deveni mai conştient de sine. În dialog cu altul 


TRE] CUVINTE ÎMPOTRIVA ARIENILOR 


numească înţelepţi. Şi Înţelepciunea aceasta nu este nici ea nici pătimire, 
nici parte, ci un născut al Tatălui. De aceea a fost El pururea Tată şi nu Şi- 
a adăugat calitatea de Tată, ca să nu se cugete că e şi schimbător. Căci 
dacă e un bine ca să fie El Tată, dar n-a fost pururea Tată, nici binele n-a 
fost în El pururea”. 


XXIX 

Dar iată, zic, Dumnezeu este şi pururea făcător, căci nu I s-a adăugat 
puterea de a crea. Deci, dacă e Făcător etern, sînt eterne şi făpturile şi nu 
e îngăduit să se spună nici de ele că nu au fost înainte de a se face”. Arian 
fără de minte! Ce are asemenea Fiul şi creatura, ca să aplice cele ale Tată- 
lui şi creaturilor? Cum, arătîndu-se în cele dinainte o deosebire aşa de 
mare între Cel născut şi cel făcut, stăruiesc în nepricepere? Trebuie să se 
spună iarăşi că lucrul făcut este, precum s-a spus, din afara celui ce-l face, 
iar fiul este un născut al ființei. De aceea lucrul făcut nu e necesar să fie 
pururea. E] e făcut cînd vrea Făcătorul. Dar născutul nu e supus voinţei, 
ci este propriu ființei. Şi făcător este şi se zice cineva, chiar cît nu există 
încă operele lui. Dar tată nu se zice cuiva şi nu este, neexistînd Fiul. 

Iar dacă vor să iscodească pentru ce Dumnezeu, putînd face ceva, nu 
face pururea, e şi aceasta o cutezanţă a celor nebuni. Căci «cine a cunoscut 
mintea Domnului, sau cine s-a făcut sfătuitorul Lui?» (Rom., 11, 34). Sau: 
Cum va spune vasul olarului: de ce m-ai făcut aşa?» (Rom. 9, 20). Chiar 
dacă nu ne putem folosi decât de un gînd obscur, ca să nu tăcem, să audă: 


devine înţelept, cunoscând şi alte puncte de vedere, cu care ține în cumpănă pe al său. 
Dumnezeu are acest dialog în Sine însuşi. El naşte din Sine pe Cel cu care dialoghează. 
Conţinutul dialogului şi partenerul dialogului sînt una. Şi EI Îi este interior. Noi sîntem 
legaţi cu cel cu care dialogăm, dar acela ne este oarecum şi exterior. Aceasta ne face 
dependenţi de el ca de cineva din afară. Lui Dumnezeu partenerul de dialog nu-l este 
exterior. De aceea Înţelepciunea Lui nu este în pericol. Dumnezeu nu Se simte dependent 
de partener ca de un altul. Vorbeşte cu EI ca cu unul ce Îi este interior. Înţelepciunea o au 
împreună. Nici unul nu simte că e dependent în ea de un altul în oarecare fel străin. 

72. O ființă sau esență impersonală, fiind lipsită de comuniunea interpersonală, e lip- 
sită de bine. Un Dumnezeu monopersonal nu e bun. Dar supremul bine e propriu unui 
Dumnezeu în care comuniunea e animată şi de dragostea de Tată şi de cea de Fiu. E o feri- 
cire supremă pentru Dumnezeu să fie Tată al unui Fiu şi invers, să fie în El nu o dragoste 
necalificată, ci o dragoste sensibilizată de afecțiunea paternă şi filială. Un Dumnezeu care 
nu e din veci Tată şi Fiu nu e Dumnezeul desăvîrşit bun şi deci Dumnezeul adevărat. 
Taina unității pliromei, pe care o trăim şi noi, dar spre a cărei desăvirşire şi înaintăm, la 
Dumnezeu e desăvirşită din veci. Numai de aceea o trăim şi noi în mod nedeplin şi aspi- 
răm spre deplinătatea ei. 

Ca să revenim la dependenţa înțelepciunii de ea, noi ne ostenim, deci suferim în oare- 
care fel ca să cîştigăm înţelepciunea; şi primind-o, sau neproducînd-o noi înşine, ne aflăm 
în oarecare raport de pasivitate cu ea. 

13. Arienii Îl socotesc pe Dumnezeu şi Făcător etern. Dar noi nu tragem de aci conclu- 
zia că ar fi creat din eternitate, ci că are puterea creatoare din veci. Dar ei confundau 
aceasta cu calitatea eternă de Tată. lar prin aceasta confundau naşterea cu creaţia şi 
dovedeau o înţelegere panteistă a lui Dumnezeu. De fapt din calitatea de Tată decurge cea 
de Creator, dar nu uzează de ea în mod necesar. 


SFINTUL ATANASIE CEL MARE 


«Deşi Dumnezeu poate crea pururea, cele create nu puteau fi din 
veci» 71. Căci sînt din cele ce nu sînt (din nimic) şi nu erau înainte de a se fi 
făcut. Iar cele ce n-au fost înainte de a se fi făcut, cum puteau exista 
împreună cu Dumnezeu cel pururea existent? De aceea Dumnezeu, 
avînd în vedere folosul lor, cînd a văzut că cele făcute pot avea acest 
folos, atunci le-a şi făcut pe toate”. Şi precum, putînd să trimită de la 
început, pe vremea lui Adam, sau a lui Noe, sau a lui Moise pe Cuvîntul 
Său, nu L-a trimis decit la sfirşitul veacurilor, căci a ştiut că aceasta este 
spre folosul întregii zidiri, aşa şi făpturile le-a făcut cînd a voit şi cînd le-a 
fost de folos. Iar Fiul, nefiind făptură, ci propriu fiinţei Tatălui, este puru- 
rea'?. Căci Tatăl fiind pururea, pururea trebuie să fie şi ceea ce e propriu 
fiinţei Lui”, care este Cuvîntul Lui şi Înţelepciunea. Şi făpturile, chiar 
cînd nu sînt, nu micşorează pe Făcătorul, căci El are puterea să le facă 
atunci cînd voieşte. Dar Cel născut, dacă nu există pururea împreună cu 
Tatăl, înseamnă o micşorare a ființei Lui. Deci făpturile le-a făcut cînd a 
voit prin Cuvântul Lui”. Iar Fiul este pururea Născutul propriu al ființei 
Tatălui. 


14. Dumnezeu poate crea din veci, dar făpturile nu pot fi din veci, căci în acest caz n-ar 
mai fi făpturi, ci s-ar confunda cu Dumnezeu, în sens panteist. Între putinţa Lui de a crea 
din veci şi venirea lor la existenţă, se interpune libertatea Lui. Un Dumnezeu neliber nu 
mai e Dumnezeu; e o natură care nu e stăpînă pe ea însăşi, ci supusă unor legi, care nu sînt 
nici ele libere. Creațiunea e un semn al libertăţii lui Dumnezeu, al Dumnezeului adevărat. 
Căci nu putem concepe un Dumnezeu absolut fără libertate. Dacă cele create sînt eterne, 
sînt ele însele dumnezeu, sau un fals dumnezeu, supus unor legi şi deci lipsit de libertate. 

15. Făpturile existente din veci s-ar schimba necontenit. Căci n-au nimic deasupra 
legilor, care le compun şi le descompun succesiv pe toate, neputind ajunge la desăvîrşirea 
netemporală. Tot aşa e şi cu o succesiune de alte şi alte lumi, care dovedesc că nu pot 
ajunge niciodată la desăvîrşire, ca în sistemul origenist. Numai o lume unică, care nu e din 
veci, capătă o valoare unică şi netrecătoare. Numai o lume care are deasupra ei un Dum- 
nezeu neschimbător şi iubitor e asigurată pentru o existenţă eternă şi se poate umple de 
viața desăvîrşită a unui Dumnezeu, Care nu e supus E! însuşi proceselor de compunere şi 
descompunere. Deci spre folosul ei a creat-o Dumnezeu cînd a voit să o ducă la o desă- 
virgire şi fericire, pe care nu i-o poate da o esenţă în veşnică şi relativă mişcare. Toată 
lupta Părinților e pentru un Dumnezeu personai, împotriva panteismului filosofiei elene, 
camuflată în tot felul de sisteme gnostice şi de erezii. În aceasta stă valoarea ei perma- 
nentă, opusă unor mereu renăscute filosofii panteiste, pentru care lumea fără sens este 
singura realitate. 

16. Deci ținînd de ființa Tatălui şi nefiind exterior ei. De aceea e pururea ca şi Tatăl. 

11. Pare a se susţine aci că Fiul ca persoană ţine de ființa dumnezeirii, sau că e propriu 
ființei dumnezeirii să aibă un fiu, deci pare a se deduce Persoana din ființă. De fapt ființa 
dumnezeiască nu se găseşte neipostaziată. Fiul Se naşte din fiinţa ipostaziată a Tatălui, 
din ipostasul în care fiinţa are forma izvorului originant. De aceea sfintul Atanasie nu 
spune simplu că Fiul e propriu ființei dumnezeiesti, ci, propriu ființei Tatălui. 

78. În Cuvintul unic şi atotcuprinzător pe care Tatăl şi-L spune, sau în chipul total al 
ființei Sale de care este conştient, se cuprind ca posibilitate şi toate cele pe care le poate 
crea. lar întrucit acest Cuvînt sau Chip are o obiectivitate ipostatică, Tatăl creează cele 
aflătoare în El ca posibilitate nu fără împreună-lucrarea Lui. În ambele aceste sensuri 
toate le face Tatăl prin Cuvîntul Său. 


CREL CUVINTE IMPOTRIVA ARIE.NILUOR 


XXX 


Acestea pe cei credincioşi îi veselesc, iar pe cei eretici îi întristează, 
pentru că văd desființată erezia lor. Dar şi cealaltă întrebare a lor: De e 
unul nefăcut sau doi”, arată că nu e dreaptă cugetarea lor, ci suspectă şi 
plină de toată viclenia. Pentru că nu pun întrebarea aceasta spre cinstea 
Tatălui, ci spre necinstirea Cuvîntului. Căci dacă cineva, necunoscînd 
viclenia lor, ar răspunde că Cel netăcut e Unul, îndată s-ar vărsa veninul 
lor zicînd: «Deci Fiul e dintre cele făcute şi bine am spus că nu era înainte 
de a Se naşte». Căci toate le tulbură şi le amestecă numai ca să despartă 
pe Fiul de Tatăl şi să numere pe Făcătorul tuturor cu făpturile. Mai întâi 
sînt vrednici de osîndă şi pentru că disprețuiesc pe episcopii adunați la 
Niceea, fiindcă s-au folosit de cuvinte neaflate în Scripturi, deşi necon- 
trare credinţei. Dar spre desființarea necredinței lor au făcut acest lucru, 
folosind cuvinte neaflate în Scriptură”. Iar ei o fac aceasta născocind 
defăimări la adresa Domnului, neştiind nici despre ce vorbesc, nici ce 
susțin. Să întrebe pe elini de la care le-au auzit, Căci nu sînt din Scripturi, 
ci născocite de aceia. Auzind cîte înţelesuri are acest cuvînt, să afle că nu 
ştiu să întrebe bine nici despre cele ce grăiesc. Căci şi eu m-am informat 
pentru ei şi am aflat că nefăcut se zice ceea ce n-a fost încă făcut, ci poate 
să se facă, de pildă lemnul care n-a fost încă făcut, dar poate fi făcut blid. 
Şi iarăşi nefăcut se zice ceea ce n-a fost făcut nici nu poate să se facă vreo- 
dată, ca un triunghi patrulater, sau numărul cu soţ, număr fără soţ. Se 
zice iarăşi nefăcut ceea ce există dar nu e născut din cineva, nici nu are pe 
cineva tată. Iar vicleanul sofist Asterie, care e şi apărătorul ereziei, zice în 
scrierea lui că «nefăcut» este ceea ce n-a fost făcut vreodată, ci există 
pururea. Deci ar trebui să adauge la ce înțeles al cuvîntului nefăcut cugetă 
ei cînd pun întrebarea de mai sus, ca cel întrebat să poată da răspunsul 
cuvenit. 

XXII 


Iar de socotesc că întreabă bine cînd zic: «Unul este cel nefăcut sau 
doi?», să audă mai întii, ca nişte nepricepuți, că sînt mulți şi nici unul. Căci 
sînt multe cele ce se pot face şi nimic ce nu se poate, precum s-a spus 
înainte. lar dacă, cum îi place lui Asterie, «nefăcut» este ceea ce nu s-a 
făcut, ci există pururea, cei ce întreabă aşa să audă nu o dată, ci de multe 
ori, că şi Fiul poate fi numit în acest înțeles nefăcut. Căci nu e nici dintre 
cele făcute, nici făptură, ci există etern împreună cu Tatăl, precum s-a 
arătat, deşi ei schimbă de multe ori modul de a vorbi împotriva Domnu- 


19. Arienii foloseau fără să distingă cuvintele nefăcut şi nenăscut, pentru ca, din afir- 
marea Părinților că Fiul e născut, să tragă concluzia că Fiul e făcut, căci nu pot fi doi 
nefăcuți. 

80. Nefăcut. 


SFINTUL ATANANIE, CEL MARE 


lui, zicînd că e din «cele ce nu sînt», sau «nu era înainte de a Se naşte» 
căzînd din toate (câte sînt). Deci dacă voiesc să întrebe despre Cel ce este 
şi nu despre naşterea din cineva, nici dacă are un Tată, vor auzi şi de la 
noi că în acest înțeles nu e decît Unul şi Singurul nefăcut: Tatăl ca cel 
neprovenit (sau Dumnezeu?), nemaiavînd să audă nimic altceva de la cel 
ce a spus aceasta. 

Dar din a se spune că Dumnezeu este «nefăcut» în acest înțeles, nu 
urmează că Fiul este făcut". Căci din dovezile de mai înainte e vădit că 
Cuvintul este aşa cum este şi Cel ce L-a născut pe El. Deci dacă Dumne- 
zeu e nefăcutt?, nici Chipul Lui nu e făcut, ci născut. lar Acesta este 
Cuvintul şi Înţelepciunea Lui. Căci ce asemănare are cel făcut cu Cel 
nefăcut? Nu vom obosi de a spune iarăşi şi iarăşi acestea. Fiindcă dacă ei 
voiesc ca făcutul să fie asemenea nefăcutului, încît cei ce-L văd pe Acesta, 
să-L vadă pe acela, nu sînt departe de la a spune că şi nefăcutul este 
dintre făpturi. Deci toate sînt amestecate de ei. Căci egalizează cele făcute 
cu cel nefăcut şi cel nefăcut se desființează făcîndu-se pe măsura celor 
făcute“, Aceasta numai ca să coboare pe Fiul între făpturi. 


XXXII 


Dar.socotesc că nici ei n-ar mai voi să spună acestea, dacă ar asculta 
de sofistul Asterie. Căci acela, deşi se străduieşte să apere erezia ariană şi 
declară că Cel nefăcut este Unul, vorbeşte împotriva acestora cînd spune 
că şi Înţelepciunea lui Dumnezeu este nefăcută şi fără de început. Căci 
într-o parte a celor scrise de el zice: «Nu a spus fericitul Pavel că propo- 
văduieşte pe Hristos, Puterea lui Dumnezeu, sau Înţelepciunea lui Dum- 
nezeu (I Cor., 1, 24), ci fără articol o putere a lui Dumnezeu şi o înțelep- 
ciune a Lui, arătînd că alta este Puterea proprie a lui Dumnezeu, cea 
sădită în EI şi coexistînd cu El în mod nefăcut»**. Şi iarăşi după puţin: 
«Căci Puterea şi Înţelepciunea eternă, pe care gândirea adevărată o 
declară fără de început şi nefăcută, nu e decit una şi aceeaşi». Deşi neînțe- 
legînd bine spusa Apostolului, a socotit că sînt două înţelepciuni, totuşi 
vorbind de o înțelepciune ce există împreună cu Dumnezeu şi e nefăcută, 
nu a spus că Cel netăcut este unul, ci că mai este şi un alt nefăcut 


81. Nefăcut, în sensul că există din veci e şi Fiul ca şi Tatăl, deşi El este născut 
(ieiâpaE ve). Căci Fiul există ca născut din veci, odată cu Tatăl. El este strălucirea nefăcu- 
tului. El este prin naşterea eternă. Există o naştere din eternitate. Precum există un Tată 
etern, aşa există şi un Fiu etern: părințimea e eternă, filiația e eternă. Ambele sînt ale unei 
ființe nefăcute. 

82. Cum e Tatăl, aşa e şi Fiul. Deci dacă Tatăl e nefăcut, aşa e şi Fiul. lar care-L declară 
făcut ÎI socotesc aşa şi pe Tatăl. În acest caz toate sînt şi făcute şi nefăcute, în sens panteist. 

83. Deci Arie ajungea la identificarea creatului cu necreatul în sens panteist, nu cum 
zice Spassky, că făcea o distincţie între ele. 

83 a. Asterie spunea că Hristos e numai o putere şi o înțelepciune necreată de Dum- 
nezeu, nu puterea şi înțelepciunea naturală, necreată, a Lui. 


"PREL CUVINTE IMPOTRIVA ARIENILUR 
împreună cu El. Căci cel ce coexistă nu coexistă cu sine, ci cu un altul. 
Deci sau ascultă ei de Asterie şi în acest caz să nu mai întrebe: «Unul este 
cel nefăcut, sau doi?», ca să nu se mai îndoiască luptîndu-se cu el, sau, 
dacă se opun aceluia, să nu se mai bazeze pe scrierea aceluia, ca nu 
cumva muşcîndu-se întreolaltă să se macine între ei. 

Acestea le-am spus pe scurt împotriva nepriceperii lor. Dar despre 
voinţa lor vicleană, ce ar putea spune cineva? Cine nu le-ar uri cu drep- 
tate nebunia cea atît de mare? Fiindcă nemaiîndrăznind să spună că e 
«din cele ce nu sînt» (din nimic), sau că «nu era înainte de a se naşte», au 
născocit cuvîntul «nefăcut», ca numindu-l, pe Fiul către cei simpli 
<făcut», să susţină iarăşi înțelesul cuvintelor: «din cele ce nu sînt» şi 
“era cîndva cînd n-a fost». Căci prin acestea se arată cele făcuţe (ră 
yevnră) şi creaturile. 


XXXIIIL 


Trebuia, de aceea, dacă ţin la cele ce le spun, să stăruie în ele şi să nu 
le schimbe mereu. Dar nu voiesc, socotind cu uşurinţă că le pot face 
toate, dacă acoperă erezia sub acest nume, propunînd cuvîntul «nefă- 
cut». De fapt cuvinţelul «nefăcut» nu arată o relaţie a Tatălui cu Fiul, 
chiar dacă ei ar murmura împotrivă, ci cu cele făcute. Căci uşor poate 


vedea cineva că Lui 1 se potriveşte numele de Atotţiitor si Domn al pute- 
rilor. Pentru că deşi Tatăl stăpîneşte toate prin Cuvântul, Fiul împără- 
țeşte şi EI peste împărăţia Tatălui şi are stăpînirea peste toate ca Cuvînt 
şi chip al Tatălui. Deci e vădit că şi prin acesta Fiul nu Se numără între 
toate şi că nu în relaţie cu Fiul Se numeşte Tatăl Atotţiitor şi Domn, ci în 
relaţie cu cele făcute prin Fiul, peste care stăpîneşte şi domneşte prin 
Cuvintul'“. Deci Cel nefăcut nu e aşa în relaţie cu Fiul, ci cu cele făcute 


84. Numele de «nefăcut» nu arăta o relaţie a lui Dumnezeu cu Fiul ca făcut, ci cu cele 
făcute. Dar numele de Tată arată relația Lui cu Fiul. Deşi Tatăl face prin Fiul toate, Fiul nu 
Se numără între cele făcute. Dimpotrivă chiar faptul că prin Fiul le face Taţăl toate, Îl arată 
pe Fiul deasupra celor făcute. Dacă Fiul stăpîneşte peste toate şi Tatăl le ţine toate prin 
Fiul, Fiul e şi E] împreună stăpinitor şi atotţiitor al tuturor cu Tatăl. Cum I-ar fi Fiului 
posibilă stăpinirea peste toate prin Sine, dacă ar fi una dintre făpturi? Cum le-ar face 
Tatăl pe toate prin Fiul, dacă Fiul ar fi şi E dintre făpturi? Fiul e Cel prin care Tatăl le face 
şi le susține pe toate, pentru că e Cuvîntul unic şi atoteuprinzător al Tatălui, în care se 
cuprind virtual cuvintele şi puterile tuturor făpturilor, pe care le face Dumnezeu cînd 
voieşte. Deci Tatăl nu e nefăcut în relaţie cu Fiul, ci în relație cu cele făcute prin Fiul. Dacă 
Tatăl Se manifestă Sieşi prin Fiul şi Cuvintul, El Se poate manifesta prin El şi în crearea şi 
susținerea lumii create. Aceasta e o altă revelație a Tatălui. O revelație pe planul exterior, 
cîtă vreme Fiul şi Cuvîntul e o revelație pe planul dumnezeiesc interior. De aceea este o 
legătură specială între Fiul şi lume. Mai ales omul e după chipul Fiului, sau un alt chip al 
Tatălui pe plan exterior, după chipul prim şi etern al Lui, care e Fiul. De aceea Tatăl poate 
vorbi şi cu omul, sau omul poate răspunde Tatălui împreună cu şi prin Fiul cel etern şi în 
EL. În fiecare om şi în toți la un loc se reflectă în mod special Chipul şi Cuvîntul cel unic şi 
Înţelepciunea atotcuprinzătoare a Tatălui. Căci prin El se arată strălucirea sau lumina spi- 
rituală a Tatălui şi în planul creat. 


SFINTUL ATANANIE CEI. MARE 


prin Fiul. Şi, pe drept cuvînt, pentru că Dumnezeu nu e ca cele făcute, ci e 
Creatorul şi Făcătorul lor prin Fiul. Precum Cel nefăcut e indicat prin 
relaţie cu cele făcute, aşa Tatăl ca Tată indică pe Fiul. Şi cel ce numeşte pe 
Dumnezeu Făcător şi Creator şi nefăcut priveşte şi cugetă la cele create şi 
făcute. Iar cel ce numeşte pe Dumnezeu Tată îndată înţelege şi contemplă 
pe Fiul. De aceea se poate mira cineva de cerbicia necredinţei lor că, 
deşi numele de nefăcut are un înțeles bun şi e folosit pentru dreapta 
credință, ei îl folosesc potrivit ereziei lor pentru necinstirea Fiului, 
neamintindu-şi că cine cinsteşte pe Fiul cinsteşte pe Tatăl, şi cel ce nu 
cinsteşte pe Fiul nu cinsteşte pe Tatăl (Ioan, 5, 20)”. Căci dacă le-ar sta la 
inimă lauda şi cinstirea Tatălui, ar trebui mai vîrtos — şi aceasta ar fiun 
lucru mai bun şi mai mare - să cunoască pe Dumnezeu ca Tată şi să-L, 
numească astiel, şi nu aşa cum Îl numesc ei. Căci zicîndu-I ei lui Dumne- 
zeu netăcut, Îl numesc numai Făcător şi Creator, pornind, cum s-a spus, 
de la lucrurile făcute şi socotind deci că pot indica prin acest nume şi pe 
Cuvîntul ca făptură, după plăcerea lor”. Dar cel ce zice lui Dumnezeu 
Tată, o deduce aceasta din faptul că are un Fiu, neignorînd că existind un 
Fiu, toate cele făcute s-au creat numaidecit prin Fiul“. Dar aceştia, 
numindu-L «nefăcut», Îl indică numai din opere şi nu cunosc nici ei pe 
Fiul, cum nu-L cunosc elinii. Însă cei ce numesc pe Dumnezeu Tată î 


indică ca atare din Fiul. Iar cunoscînd pe Cuvîntul, Îi cunosc ca fiind şi 
Creator şi înțeleg că prin Fiul s-au făcut toate”. 


XXIV 


Deci e mai bine credincios şi mai adevărat a înţelege pe Dumnezeu 
din Fiul şi a-L numi Tată decît a-L numi numai din opere şi a-l zice 
«nefăcub»*. Numai aceasta arată, precum am zis, pe fiecare din Ei, şi 
toate operele îndeobşte ca fiind produse de voia Lui prin Cuvîntul. lar 


85. Cînd zici Tatăl, zici implicit şi Fiul, şi viceversa; iar cînd zici Cel nefăcut, implici pe 
cele făcute, şi viceversa. 

86. Un Dumnezeu lipsit de Cuvîntul interior e un Dumnezeu fără conştiinţă, e un 
Dumnezeu natură; un Dumnezeu care nu e Tatăl unui Fiu, deci e lipsit de iubire. Acela nu 
e Dumnezeu, ci o natură inconştientă, neliberă şi oarbă, supusă unor legi, care şi ele sînt 
nelibere şi inconştiente. Într-o astfel de concepție nu stă la originea tuturor «lumina». 

87. Dacă nu-l atribui lui Dumnezeu decît numele de «nefăcut> şi nu şi cel de Tată, nu 
văd implicat în El, prin opoziţie, decît lucrurile create, nu şi pe Fiul, ca nefăcut, dar născut 
din ființa Lui. 

88. Cele create n-au fost aduse la existență în mod necesar, ci au fost aduse la exis- 
tenţă neîndoielnic prin Fiul. Pentru că Fiul e Cuvîntul în care se cuprind toate rațiunile 
lucrurilor, toate cuvintele ce vrea să le creeze Tatăl, prin-Fiul, spunîndu-Şi-le împreună. 

89. Un Dumnezeu care le face pe toate prin Fiul, ca înțelepciunea Lui, ca Fiu prea iubit 
al Lui, le face din voință şi din iubire şi destinează ființele conştiente create unei veşnice 
vieţi în comuniunea fericită cu El. 

90. A-L înțelege pe Dumnezeu numai din relaţia cu cele făcute înseamnă a-L lipsi de 
caracterul personal şi de comuniunea interioară sau a-L reduce la o natură din care apar 
lucrurile în virtutea unei legi cărciu îi este supus, ceea ce-L coboară de la treapia de . 

numele de Tată se află în relaţie numai cu Fiul şi stă odată cu EI. Şi cu cît Se 
deosebeşte Fiul mai mult de cele făcute cu atît e mai deosebit a numi pe 
Dumnezeu Tată, decit nefăcut"!. Căci acest nume pe lingă că nu se află în 
Scriptură şi e suspect, are înțeles multiplu şi cugetarea celui întrebat des- 
pre el e purtată spre multe sensuri. Dar numele de Tată e simplu, se 
cuprinde în Scriptură şi e mai adevărat şi nu implică decât pe Fiul. Numirea 
de nefăcut a fost născocită de elinii care nu cunoşteau pe Fiul”. Dar 
numele de Tată ni s-a făcut cunoscut şi ni s-a dăruit de Domnul nostru. 
Căci ştiind EI însuşi al cui Fiu este, a spus: «Eu sînt întru Tatăl şi Tatăl 
întru Mine» (Ioan, 14, 10); şi: «Cine M-a văzut pe Mine a văzut pe Tatăl» 
(Ioan, 14, 9); şi: «Eu şi Tatăl una sîntem» (loan, 10,30). Şi nicăieri nu se 
vede să fi numit El pe Tatăl «nefăcut>. Dar şi pe noi învăţîndu-ne să 
ne rugăm, n-a zis: «lar cînd vă rugaţi ziceți: Dumnezeule nefăcut», ci: 
«Tatăl nostru care eşti în ceruri» (Matei, 6, 9; Luca, 11, 2). Şi punctul 
principal al credinței noastre a voit să-l concentreze, poruncindu-ne să 
ne botezăm nu în numele celui nefăcut şi făcut, nici în numele Creatorului 
şi creaturii, ci în numele Tatălui şi al Fiului şi al Sfîntului Duh (Matei, 28, 
19). Căci desăviîrşiți astfel, sîntem înfiaţi şi noi, cei ce sîntem dintre făp- 
turi*'*. Şi spunînd numele Tatălui, cunoaştem din acest nume şi pe 
Cuvîntul cel întru Tatăl?. Deci s-a dovedit deşartă şi folosirea de către 
ei a cuvîntului «nefăcut», neindicînd nimic altceva decît o năseocire 
fantezistă. 


XXXV 


Cît despre întrebarea lor dacă Cuvîntul este schimbător, e de prisos a 
discuta. Căci ajunge să repet în scris cele spuse de ei, pentru a arăta 
îndrăzneala necredinţei lor. lată cele ce le întreabă flecărind: «Este liber 


Dumnezeu la cea a unei esențe inconştiente şi nelibere. E infinit mai mare un Dumnezeu 
care are un Fiu sau Cuvint decit unul care nu creează decit lumea aceasta relativă, în mod 
involuntar şi fără nici o ţintă. 

91. E mare deosebirea între Fiul şi lucrurile create. Dar tocmai de aceea e cu mult mai 
mare deosebirea între numele de Tată dat lui Dumnezeu şi cel de «Nefăcut». Căci numele 
de nefăcut ÎI reduce pe Dumnezeu la o esenţă din care decurg lucrurile printr-o lege, pe 
cînd numele de Tată Îl arată ca Persoană liberă în relaţie iubitoare eternă cu Fiul şi Cuvin- 
tul şi făcînd lumea prin voința liberă şi din iubire, pentru a o duce la fericirea desăvirşirii. 

91 a. Aceia nu cunoşteau viața personală, de dragoste, a lui Dumnezeu cel în Treime. 

91 b. Numai dacă Dumnezeu e în Treime, sau e un Tată şi un Fiu, putem deveni şi noi 
cei creaţi fii ai lui Dumnezeu prin har, sau înfrăţiți cu Fiul dumnezeiesc şi desăvirşiţi. 

92. Botezîndu-ne în numele Tatălui, al Fiului şi al Sfintului Duh, nu mărturisim numai 
ceea ce este Dumnezeu în Sine, ci ne punem în legătură cu El. Prin aceasta Cel ce este 
Tatăl ni se face şi nouă Tată, întrucit e Tată al Celui ce fiind Fiul Lui din veci Se face şi om 
de o fiinţă cu noi, dîndu-ne putinţa să ne unim cu El. Dacă L-am mărturisi pe Dumnezeu 
numai nefăcut, am rămîne mai departe în starea de făpturi trecătoare, provenite dintr-o 
esență oarbă, impersonală, ca fundament natural, involuntar şi inconştient al existenţei 
noastre, care nu nc poate duce la nici o ţintă. 

sau nu? E bun prin voința sa liberă şi se poate schimba dacă voieşte, 
avînd o fire schimbătoare? Sau e ca o piatră, sau ca un lemn, neavînd 
voinţă liberă ca să se mişte şi să se încline în amîndouă părţile?» Nu e 
străin ereziei lor să spună şi să cugete acestea. Căci odată ce şi-au plăs- 
muit lor un dumnezeu ieşit din nimic şi un fiu creat, e firesc să-şi aleagă 
astfel de cuvinte, potrivite cu ceea ce e creat. Luptînd cu cei din Biserică 
şi auzind de la ei despre adevăratul şi unicul Cuvînt al Tatălui, cutează să 
rostească despre EI astfel de cuvinte, susținind o părere decît care nu 
poate fi alta mai murdară. Căci cine auzind doar astfel de cuvinte nu se 
tulbură, chiar dacă nu le poate combate, şi nu-şi astupă urechile, indignat 
de aceste cuvinte noi, pe care le grăiesc aceia şi pe care el le aude, cuvinte 
a căror blasfemie se simte chiar din rostirea lor? Pentru că dacă Cuvîntul 
Se schimbă şi Se preface, unde se va opri şi care e sfîrşitul (ră r&Aoc) 
schimbării lui? Sau cum va putea cel schimbăcios să ajungă asemenea 
Celui neschimbător? Şi cum cel ce vede pe cel schimbăcios socoteşte că 
vede pe Cel neschimbător? Sau în ce stare ajungînd el, va putea cineva să 
vadă în el pe Tatăl? Căci e vădit că nu va vedea în el pururea pe Tatăl, 
odată ce Fiul Se schimbă pururea şi este de o fire schimbătoare. Căci 
'Tatăl este neschimbător şi rămîne neprefăcut şi e pururea la fel şi e neîn- 
cetat Acelaşi, iar dacă Fiul este, după ei schimbător şi nu e pururea ace- 


laşi, ci de o fire schimbătoare, cum poate EI fi chipul Tatălui, neavînd ase- 
mănarea cu El în neschimbare?*. Şi cum poate fi întru totul în Tatăl, 
avînd o voinţă ce se poate înclina în amîndouă părțile? Dacă e schim- 
bător şi sporeşte în fiecare zi, nu e nici desăvîrşit*. Dar aceasta e părerea 
arienilor. Însă adevărul străluceşte şi îi arată lipsiţi de judecată sănă- 


92 a. Noi nu ne putem preface, pentru că avem în Hristos cel înviat ținta ultimă spre 
care tindem. Dar pentru aceasta Hristos trebuie să fie neschimbător, deci Dumnezeu, 
Care cuprinde în Sine toată desăvârşirea. 

92 b. Hristos ca Dumnezeu e neschimbat pentru că, fiind desăvirşit, nu are unde 
înainta. De aceea e ținta noastră ultimă. 

93. Cuvîntul dumnezeiesc e neschimbător nu în sensul unei încremeniri, ci în sensul 
că El cuprinde infinitatea sensurilor şi a puterilor şi a valorilor, dar în raport cu lumea le 

une în actualitate ca energii necreate pe care le iradiază. Dar între toate este o armonie. 

n fiecare sînt implicate toate. Fiecare stă în legătură cu toate. El e Chipul integral al Tată- 
lui, obirşia tuturor. El e neschimbător, dar viu şi lucrător asupra noastră. E în acord cu 
Sine în tot ce face, dar şi cu noi în aspirația spre adevărata noastră împlinire. El nu e 
schimbător în sensul că creşte cu vremea sau că poate alege şi binele şi răul. În EI este de 
la început tot ce va face. Nu ajunge cu vremea la'ceva ce n-a fost în El din veci. În acest caz 
n-ar putea ajunge niciodată la capătul desăvîrşirii (ră &)oc). Nu e în El o evoluţie, care ar 
reduce în E] ceea ce nu e din veci. În concepția Părinților Binele e una cu existenţa, cu viața 
plenară. A spori în bine înseamnă a spori în existenţă, în viaţă. Cuvîntul lui Dumnezeu e 
neschimbat, pentru că are în El viața dumnezeiască desăvârşită de la început. Nu sporeşte 
în viață cu vremea. Dacă Dumnezeu ar spori în bine, ar însemna că n-ar avea plenitudinea 
vieții de la început. Sau dacă ar putea alege cînd binele cînd răul, ar însemna că existența 
nu e legată de bine. Dar atunci de unde suferința care urmează răului? A socoti pe Fiul 
schimbăcios, capabil de creştere, sau de bine şi de rău, înseamnă a nu-L vedea ca Fiul lui 
Dumnezeu cel desăvirşit în veci în existenţă şi în bine. 

toasă. Căci cum n-ar fi desăvirşit cel egal cu Dumnezeu? Sau cum nu e 
schimbător Cel ce e una cu Tatăl şi e Fiul propriu ființei Lui? Căci ființa 
Tatălui fiind neschimbătoare, neschimbător trebuie să fie şi Născutul 
propriu din ea. Aceasta aşa fiind, socotindu-L, pe Cuvîntul în chip minci- 
nos schimbător, să vadă cît de primejdios este cuvîntul lor. Căci din rodul 
lui se cunoaşte pomul. Pentru aceea, cel ce vede pe Fiul vede pe Tatăl 
(loan, 14, 9) şi cunoştinţa Fiului este cunoştinţa Tatălui. 
Ş XXXVI : 

Deci neschimbat este chipul neschimbatului Dumnezeu. Căci lisus 
Hristos este ieri şi azi şi în veci acelaşi (Evr., 13, 8). Iar David zice despre 
E! în psalmi: «Întru început Tu, Doamne, ai întemeiat pămîntul, şi ceru- 
rile sînt fapta miîinilor Tale. Acelea vor pieri, iar Tu vei rămîne. Toate ca o 
haină se vor învechi şi ca un veşmiînt le vei înfăşura şi se vor schimba. lar 
Tu acelaşi eşti şi anii Tăi nu se vor sfirşi». (Ps. 101, 26-28). Iar Domnul 
însuşi spune despre Sine prin proorocul: «Vedeţi-Mă pe Mine, vedeți că 
Eu sînt» (Deut., 32, 39) şi: «Nu Mă schimb» (Mal., 3, 6). Şi, deşi ar putea 
zice cineva că acestea se referă la Tatăl, se potrivesc să se spună şi despre 
Fiul, pentru că chiar făcîndu-Se om Îşi arată identitatea şi neschimbarea 
Sa celor ce socotesc că S-a schimbat din pricina trupului şi a devenit alt- 
ceva“!. Şi sînt mai vrednici de crezare sfinții (evanghelişti) şi mai vîrtos 
Domnul decît reaua cugetare a celor necredincioşi. Iar, potrivit locului 
amintit din psalm, firea tuturor celor făcute şi a toată zidirea - indicate 
prin cer şi pămînt - Scriptura o declară schimbătoare, dar pe Fiul, ridi- 
cîndu-L mai presus de ele, Îl arată ca nefiind făcut (yevnrâv), ba mai vir- 
tos, schimbîndu-le pe celelalte şi El rămînînd neschimbător, prin cuvin- 
tele: «Iar Tu acelaşi eşti şi anii Tăi nu se vor sfirşi»*. Şi pe drept cuvînt. 
Căci cele făcute fiind din cele ce nu sînt (din nimic) şi nefiind înainte de a 
se face, sau pentru că, nefiind deloc, se fac, au o fire schimbătoare. Dar 
Fiul fiind din Tatăl şi propriu ființei Lui, este neschimbat şi nealterabil ca 
Tatăl însuşi. Căci nu se poate zice că S-a născut dintr-o ființă neschimbă- 


Dacă nu S-ar reflecta El în lume ca bine şi ca sens şi ca aspirație spre ele (ca Înţelepciune şi 
Putere), în toată ieşirea lor treptată la evidenţă, prin ce s-ar mai cunoaşte că există un fun- 
dament bun şi nelipsit de sens al existenței? Existenţa n-ar prezenta nici un sens. Binele 
n-ar fi bine şi sensul n-ar fi sens. Nici n-ar exista conştiinţa despre ele. Atunci de ce ar mai 
fi oameni care luptă pentru bine şi pentru sens? Ar trebui ca toţi să se predea răului şi 
nonsensului. 

94. Chiar luînd trupul nostru Cuvîntul lui Dumnezeu nu Se schimbă, ci întăreşte şi în 
el binele şi sensul puse în ei prin creație, refăcînd şi în ceilalți oameni puterea lor. 

95. Chiar în trup s-a văzut puritatea binelui şi deplinătatea sensului Cuvîntului dum- 
nezeiesc, ridicînd trupul din clătinarea lui între bine şi rău şi arătînd chiar prin el voința de 
a-i cuprinde pe toţi în dragostea Lui care a mers pînă la jertfa de Sine şi comunicînd prin 
EI pe Duhul Său, Care uneşte cu Fiul pe toți cei ce voiesc prin trupul Lui, ba comunicîndu- 
Se chiar pe Sine întreg tuturor în Euharistie. Chenoza nu L-a împiedicat de la aceasta, ci n 
fost un mijloc pentru împlinirea acestui scop. 

toare un Cuvînt schimbător şi o Înţelepciune ce se modifică. Căci cum ar 
mai fi Cuvânt, dacă e schimbător?" Sau cum mai e Înţelepciune aceea 
care se alterează, afară de cazul cînd e socotită ca un accident într-o 
substanță? 

De fapt ei voiesc să vadă şi să numească Cuvîntul şi Fiul şi Înțelepciu- 
nea ca pe un har şi ca pe o deprindere virtuoasă ce se produce ca un acci- 
dent într-o ființă oarecare, deci care ca atare poate scădea şi creşte. Aşa 
au spus adeseori că o gindesc. Dar nu este aceasta credinţa creştinilor. 
Nici nu spune ea că aceasta este Cuvântul şi Fiul adevărat al lui Dumne- 
zeu, sau adevărata Înţelepciune. Căci ceea ce se schimbă şi se alterează şi 
nu stăruie în una şi aceeaşi stare, cum poate fi cu adevărat?” Iar Domnul 
zice: «Eu sînt Adevărul» (loan, 14, 6). Dacă deci Domnul însuşi spune 
despre Sine aceasta şi arată neschimbarea Lui, iar sfinții mărturisesc în 
învățătura lor aceasta, ba şi cugetarea despre Dumnezeu cunoaşte că 
aceasta corespunde dreptei credințe, de unde au născocit cei rău-credin- 
cioşi acestea? Le-au vomitat din inima lor cea plină de stricăciune. 


XXXVI 


Deoarece răstălmăcesc cuvintele dumnezeieşti şi se silesc să le 
schimbe înţelesul după mintea lor, e necesar să li se răspundă atita cât să 
se apere spusele Scripturii şi să se arate înţelesul drept al lor, iar ei să fie 
arătaţi ca cugetiînd greşit. Astfel ei spun că Apostolul a scris: «Pentru 
aceea şi Dumnezeu L-a preaînălțat pe EI şi I-a dat Lui nume mai presus 
de tot numele, ca în numele lui lisus tot genunchiul să se plece, al celor 
cereşti şi al celor pămînteşti şi al celor'de dedesubt» (Filip., 2, 9-10). Iar 
David a scris: «Pentru aceea Te-a uns pe Tine Dumnezeu, Dumnezeul 
Tău, cu untdelemnul bucuriei mai mult decât pe părtaşii Tăi» (Ps. 44, 8). 
Apoi adaugă de la ei, ca spunînd ceva înţelept: «Dacă a fost înălțat pentru 
aceasta şi a luat har şi a fost uns, a luat plata voinţei. Dar dacă a lucrat 


96. Cele create sînt schimbătoare, căci se pot depărta prin purtarea lor de la Dumne- 
zeu, izvorul vieţii. Dar le schimbă şi Cuvintul lui Dumnezeu pentru că nu le poate face să 
încapă dintr-o dată toată plinătatea Lui de viaţă şi de sens. Cuvîntul fiind una cu sensul 
sau cu Rațiunea cea dreaptă, nu poate îi schimbat, nu Se poate altera. Schimbarea Cuvin- 
tului nu înseamnă decit minciună şi minciuna nu mai e propriu zis Cuvîntul sau Rațiunea. 
Pentru că nu mai redă nici realitatea. Şi la oameni un astiel de cuvînt nu mai e decit cu 
numele cuvînt. Prin el oamenii se înşală; el e produsul imoralităţii şi produce haosul, aco- 
peră sensurile realității. Prezintă binele ca rău şi invers. Produce dezordine între oameni. 
Face viaţa un chin, un coşmar. Cuvîntul lui Dumnezeu e văzut de sfintul Atanasie ca sen- 
sul şi ordonatorul întregii existenţe. De aici şi obligația omului de a folosi cuvîntul în acest 
scop. Altfel, lucrînd contra cuvîntului dumnezeiesc apare haosul în viața omenească. 
Numai în răspunderea față de Cuvîntul suprem, față de originea ipostatică a cuvintelor 
oamenii îşi împlinesc obligaţia de a conlucra la menţinerea rînduielii şi sensului între ei şi 
în lume. 

97. Adevărul e ceea ce rămîne valabil totdeauna. Altfel, dacă totul se schimbă, ce se 
poute socoti adevărat? 

numai să o spună, ci şi să o scrie Eusebie şi Arie. lar aderenții lor nu obo- 
sesc să o grăiască în mijlocul tirgului (agora), nevăzînd cîtă nebunie e în 
cuvîntul lor. Căci dacă a luat ca plată a voinţei cele ce le avea, nu le-ar fi 
luat dacă nu ar fi arătat cu fapta că avea nevoie de ele. Deci luîndu-le pe 
acestea prin virtute şi prin îmbunătățire, pe drept cuvînt ar fi fost numit 
fiu şi dumnezeu pentru acestea şi nu ar fi Fiu adevărat. Căci fiu adevărat 
al cuiva e cel ce se naşte după fire din acela, cum a fost Isaac al lui Avraam 
şi Iosif al lui Iacov şi strălucirea soarelui. Iar cei ce se numesc «din virtute 
şi har» au, în loc de naşterea din fire, numai pe cea primită prin har şi sînt 
altceva decit ceea ce li s-a dat lor, cum sînt oamenii care au luat Duhul 
prin împărtăşire. Despre aceştia a şi zis: «Fii am născut şi i-am înălțat, 
dar ei M-au respins» (Isaia, 1, 2). Tocmai pentru că nu erau fii după fire, 
s-au schimbat şi li s-a luat Duhul şi au fost lepădați. Dar pocăindu-se, 
iarăşi îi va primi şi, dîndu-le lumină, iarăşi îi va numi fii Dumnezeu cel 
care le-a dat la început harul. 


XXXVIII 


Dacă deci şi pe Mîntuitorul Îl socotesc aşa, urmează că nu e nici dum- 
nezeu adevărat, nici fiu, nici asemenea Tatălui, nici nu are pe Dumnezeu 
ca Tată al existenţei după ființă, ci numai după harul dat Lui, iar al exi- 
stenței după ființă Îl are pe Dumnezeu ca Creator asemenea tuturor. Iar 
fiind astfel, cum zic aceştia, e limpede că nici numele de Fiu nu-l are de la 
început, ci acesta e numai o încununare a faptelor şi a sporirii, care nu au 
început decit de cînd S-a făcut om şi a luat chip de rob. Iar aceasta pentru 
că făcîndu-Se ascultător pînă la moarte, se zice că S-a preaînălțat şi a luat 
numele prin har, «ca în numele lui Iisus tot genunchiul să se plece» 
(Filip., 2, 10). Dar ce a fost înainte de aceasta, dacă numai acum a fost 
înălțat şi numai acum a început să fie închinat şi numai acum S-a numit 
Fiu, după ce S-a făcut om? Iar aceasta arată că el n-a adus nici o îmbună- 
tăţire trupului, ci mai vîrtos trupul l-a îmbunătăţit pe el, dacă, după 
necredinţa lor, S-a înălţat şi S-a numit Fiu după ce S-a făcut om. Deci ce 
era înainte de aceasta? Căci trebuie să-i întrebăm din nou, ca să se vadă 
şi capătul din urmă al necredinţei lor. Căci - dacă Domnul Se face acum 
Dumnezeu, Fiu, Cuvînt, dar nu era acestea înainte de a Se face om, sau 
nu era nirnic din acestea şi S-a împărtăşit de acestea de pe urmă prin vir- 
tute, sau era altceva, care, după capetele lor, s-a preschimbat -, e necesar 
ca ei să spună că el nici nu a existat înainte, ci e întru totul om prin fire şi 
nimic mai mult. Dar cugetarea aceasta nu e a Bisericii, ci a celui din 
Samosata şi a iudeilor de acum. Iar de cugetă ale acestora, pentru ce nu 
se şi taie împrejur ca iudeii, ci fățăresc creştinismul, deşi luptă împotriva 

lui? Şi dacă nu era, sau era, dar s-a îmbunătăţit pe urmă, cum s-au făcut 
toate prin El, sau cum, dacă nu era desăvîrşit, S-a bucurat Tatăl întru 
E1?* lar El însuşi, dacă acum S-a îmbunătățit, cum Se veselea înainte de 
aceasta în fața Tatălui? Şi cum, dacă a primit dreptul la închinare de abia 
după moarte, Avraam e înfăţişat ca închinîndu-l-se în cort (Fac., 18) şi 
Moise în rug (leş., 3)? Şi cum a văzut Daniel slujindu-I Lui zeci de mii de 
zeci de mii şi mii de mii de îngeri (Dan., 7, 10)? Şi cum, dacă, după ei, a 
primit abia acum îmbunătăţirea, a grăit Însuşi Fiul despre slava Lui 
dinainte de lume şi mai presus de lume (Ioan, 17, 5)? Căci a zis: «Preamă- 
reşte-Mă, Părinte, cu mărirea ce am avut-o la Tine mai înainte de a fi 
lumea». Şi dacă de-abia acum a fost înălțat, după ei, cum a aplecat ceru- 
rile şi S-a pogorit înainte de aceasta (Ps. 17, 10)? Şi iarăşi: Cum «Cel înalt 
Şi-a dat glasul Său» (Ps. 17, 14)? Deci dacă Fiul a avut slava înainte de a fi 
lumea şi Domnul slavei a fost preaînalt şi S-a pogorit din cer şi a fost 
pururea închinat, El nu S-a făcut mai bun după pogorire, ci mai vîrtos El 
a îmbunătăţit cele ce aveau nevoie de îmbunătăţire. Şi dacă S-a pogorit 
pentru a îmbunătăți, nu a primit numirea de Fiu şi de Dumnezeu ca răs- 
plată, ci mai vîrtos EI însuşi ne-a făcut pe noi fii ai Tatălui şi ne-a îndum- 
nezeit, făcîndu-Se El însuşi om”. 


XXII 


Deci nu se poate spune că, fiind om, S-a făcut pe urmă Dumnezeu. Ci 
fiind Dumnezeu, S-a făcut pe urmă om, ca să ne îndumnezeiască. 
Fiindcă, dacă S-ar fi numit Fiu şi Dumnezeu cînd S-a făcut om, pe de altă 
parte, înainte de a Se face om, a numit dumnezei fii popoare de odinioară 
şi l-a pus pe Moise dumnezeu al lui Faraon şi Scriptura le dă multora 
numele de dumnezei, cînd zice: «Dumnezeu a stat în adunare de dum- 
nezei» (Ps. 81, 1), e vădit că s-ar fi numit fiu şi dumnezeu după aceştia. 
Dar atunci cum s-au făcut toate prin EI, şi El este înainte de toate (Ioan, 1, 
3; Col., 1, 16-1'7)? Sau cum este -ântiiul născut al întregii zidiri» (Col., 1, 
15), dacă are înainte de Sine pe alţii care se numesc fii şi dumnezei? Şi 
cum primii părtaşi nu se împărtăşesc de Cuvîntul?'“ Deci nu e dreaptă 


98. Această bucurie de Fiul o mărturiseşte Tatăl încă de la Botez (Matei, 3, 17), 
înainte de orice fapte care L-ar fi desăvirşit şi trebuie să o fi avut Dumnezeu din veci. 
Căci El n-a crescut în bucurie. 

99. Nu de jos, prin eforturile noastre, s-a produs înfierea şi îndumnezeirea noastră, 
ca unele ce ar îi existat virtual în natura noastră, ci de sus. A trebuit să fie un Fiu sus la 
Dumnezeu, ca să ne facă şi pe noi fii prin har. Dacă n-ar îi un Fiu şi un Tată în cer, n-am 
putea deveni fii ai lui Dumnezeu după har. Am rămîne închişi în ordinea naturii şi în posi- 
bilităţile ei limitate. N-am putea transcende natura, îndumnezeindu-ne după har. 

100. Din aceasta se vede că cei numiţi «fii» şi «dumnezei» în Vechiul Testament au de 
la Hristos această calitate care e “Primul născut» între cei ce au fost sau vor fi «fii» şi 
„dumnezei». Prin părtăşia la EI sînt şi cei din Vechiul Testament «fii» şi «dumnezei». 

părerea că Hristos S-a numit Fiu şi Dumnezeu după ce S-a făcut om. 
Aceasta este o născocire a iudaizanţilor de acum. Căci cum pot cunoaşte 
astfel pe Dumnezeu ca Tată? Şi fără Fiul cel adevărat nu poate fi nici 
înfiere. De aceea E! însuşi a zis: «Nimeni nu cunoaşte pe Tatăl, decât Fiul 
şi cel căruia i-L descoperă Fiul» (Matei, 10, 27):“. Şi cum poate avea loc 
fără Cuvîntul o îndumnezeire chiar înainte de El? Căci chiar El a spus 
către iudei, fraţii acestora, că «i-a numit dumnezei pe cei către care a fost 
cuvîntul lui Dumnezeu» (loan, 10, 35)'”. Iar dacă toți câți s-au numit fii ai 
lui Dumnezeu şi dumnezei, fie pe pămînt, fie în ceruri, au fost înfiați şi 
îndumnezeiți prin Fiul, iar Fiul însuşi este Cuvîntul'”, e vădit că prin El 
sînt fii şi dumnezei toți, iar EI, înainte de toţi; mai bine-zis singur El este 
Fiu adevărat şi singur El, Dumnezeu adevărat din Dumnezeu adevărat. 
Deci n-a primit aceste însuşiri ca plată a virtuţii, nici nu e altul decât aces- 
tea, ci e acestea după ființă'”*. Căci e născut al ființei Tatălui, încît nu tre- 
buie să se îndoiască nimeni că Cuvîntul (Logosul) e neschimbător, după 
asemănarea 'Tatălui celui neschimbător. 


XL 


Pînă aci, folosindu-ne de înțelesurile privitoare la Fiul, am respins 
născocirile lor neraționale, precum ne-a arătat Insusi Domnul. Dar e bine 
să înfățişăm şi cuvintele dumnezeieşti ca să se dovedească şi mai mult, 
odată cu nebunia lor, neschimbabilitatea Fiului şi firea Lui neschimbă- 
toare, una cu a Părintelui. Scriind deci către filipeni, Apostolul zice: 


101. Dacă Dumnezeu nu are un Fiu pe care L-a trimis să Se facă om, pentru ca să ne 
alipim Lui, El nu poate fi Tatăl în general. Deci nici Tatăl nostru. Fără un Fiu etern nu 
putem fi înfiaţi. Şi deci nu ne putem aştepta la o iubire părintească din partea Lui. El e, în 
acest caz, o forță impersonală, supusă unor legi inconştiente şi ele. Totul e atunci fără 
sens. Numai avînd un Fiu veşnic se poate cunoaşte Dumnezeu ca Tată. Numai prin El 
poate îi omul făcut fiu al lui Dumnezeu. În afară de Hristos rămîne o piesă fără pre într-o 
succesiune a formelor naturii inconştiente. Fiul ne descoperă pe Dumnezeu ca Tată. 

102. Dacă Dumnezeu nu ar avea un Cuviînt care e totodată Raţiune, nu ar grăi oameni- 
lor inteligibil. El nu ar fi persoană distinctă de natură şi omul nu ar putea fi ridicat peste 
procesele naturii, nu s-ar putea deci îndumnezei după har. Totul e o desfăşurare fără sfir- 
şit şi fără sens şi fără o ţintă. De aceea, chiar pe cei din Vechiul Testament, cărora le-a 
adresat Dumnezeu Cuvîntul, îi declară fii. 

103. Între însuşirea de Fiu şi de Cuvînt al Tatălui este o strânsă legătură, sau o identi- 
tate. Prin Fiul se exprimă Tatăl cel mai deplin şi în iubirea dintre Tată şi Fiu se arată cea 
mai deplină raționalitate, sau cel mai deplin sens al existenței. În iubirea altuia afli cel mai 
deplin sens al lui. O lume fără iubire e o lume fără sens. Antichitatea şi Apusul, începînd 
de la scolastică şi continuind cu toate filosofiile pornite din Renaştere, au separat între 
rațiune şi iubire şi au pus iubirea pe un plan secundar. De aci toate filosofiile panteiste ce 
au ca model legile raţionale fără sens ale naturii. 

104. Dacă n-ar fi în Dumnezeu un Fiu sau un Cuvânt din fiinţa Tatălui şi dacă lisus 
Hristos n-ar fi decît o făptură supusă legilor naturii, n-ar avea cine ridica pe oameni dea- 
supra legilor ei. Bunătatea, sfințenia, iubirea, înțelepciunea la E nu sînt câştigate, deci nu 
sînt deosebite de ființa Lui, ci sînt implicate în fiinţa Lui. Căci altfel ar fi supus unor legi ale 
naturii, care nu e prin sine bunătate, iubire, sfințenie netrecătoare. 

„Aceasta să se cugete întru voi, ca şi în Hristos lisus care fiind în chipul lui 
Dumnezeu, nu răpire a socotit a fi întocmai ca Dumnezeu, ci S-a deşertat 
pe Sine chip de rob luînd, făcîndu-Se întru asemănarea oamenilor. Şi la 
înfăţişare aflîndu-Se ca un om, S-a smerit pe Sine, ascultător făcîndu-Se 
pînă la moarte, iar moarte pe cruce. Pentru aceea şi Dumnezeu L-a 
preaînălțat pe E! şi I-a dăruit Lui nume peste tot numele, ca întru numele 
lui lisus tot genunchiul să se plece, al celor cereşti şi al celor pămînteşti şi 
al celor de dedesubt. Şi toată limba să mărturisească că Domn este lisus 
Hristos, întru slava lui Dumnezeu» (Filip., 2, 5-11). Ce ar putea fi mai 
limpede şi mai vădit decît aceasta? Căci nu S-a făcut mai bun din ceva 
mai de jos. Ci, fiind Dumnezeu, a luat chip de rob şi luînd aceasta nu S-a 
făcut mai înalt, ci S-a smerit. Unde e deci în aceasta răsplata virtuţii, sau 
ce sporire şi îmbunătăţire este în coborîre?'% Căci dacă Dumnezeu fiind, 
S-a făcut om şi pogorîndu-Se, după aceea se zice că S-a înălțat, unde S-a 
înălțat, odată ce e Dumnezeu? Iar fiind vădit că Dumnezeu e prea înalt, e 
necesar ca şi Fiul Lui să fie preaînalt. Deci unde avea să fie înălțat Cel ce 
este întru Tatăl şi este asemenea întru toate Tatălui? Prin urmare nu are 
nevoie de nici un adaos şi nu este aşa cum Îl cugetă arienii'%*. Şi dacă 
Cuvîntul S-a pogorit ca să fie înălțat — şi aşa s-a scris — ce nevoie era ca să 
Se smerească pe Sine, ca să caute să ia ceea ce avea? Şi cum a primit har 
Dătătorul harului? Sau cum a primit un nume spre a fi închinat, Cel ce e 
închinat pururea întru numele Său? De fapt sfinții 1 se rugau şi înainte de 
a Se fi făcut om: «Dumnezeule, întru numele Tău, mîntuieşte-mă» (Ps. 
33, 1). Şi iarăşi: «Aceştia în care, şi aceştia în cai, noi însă vom fi măriți 
întru numele Domnului» (Ps. 8). E1 era închinat şi de Patriarhi. Iar despre 
îngeri s-a scris: «Şi să se închine Lui îngerii lui Dumnezeu» (Evr., 1, 6). 


XLI 


Dar şi David cântă: «Înaintea soarelui este numele Lui şi înaintea 
lumii, din neam în neam» (Ps. 71, 17-5). Dar atunci, cum a luat nume Cel 
care era Cel preaînalt înainte de a fi înălțat? Sau cum I s-a dat să I se 
aducă închinare Celui ce şi înainte de a fi primit aceasta I se aducea puru- 


105. lisus a primit un nume ca om, care e mai presus de tot numele din cer şi de pe 
pămint. Dar aceasta pentru că fiind şi Dumnezeu cuprinde totul în Sine şi Se foloseşte de 
totul (de divin şi de uman), cu libertatea Sa. Toate celelalte persoane sînt parţiale şi infe- 
rioare Acestuia, prin firea lor creată pe care El o enipostaziază. lisus le are adunate pe 
toate virtual în Dumnezeu, ca să le adune şi actual. Dar numai Persoana divină poate 
primi închinare în mod conştient. Esenţa nu, căci numai persoana are un nume propriu. 

106. Omul care cîştigă stări (virtuți) mai înalte prin eforturi, le poate şi pierde. Hristos 
are stările supreme prin fire. Deci nu le poate pierde. Şi nu le are de la altul. Smerirea lui 
Hristos prin întrupare nu e deci o pierdere a însuşirilor Lui dumnezeieşti. Ea arată într-o 
altă formă măreția Lui. 

rea închinare? Nu e o enigmă, ci o taină dumnezeiască!”. «La început 
era Cuvîntul şi Cuvîntul era la Dumnezeu şi Dumnezeu era Cuvintul» 
(Ioan, 1, 1). Dar acest Cuvînt S-a făcut mai pe urmă pentru noi trup. Şi 
spusa de acum: «L-a preaînălțat» nu indică ființa înălțată a Cuvîntului. 
Căci aceasta era pururea şi este deopotrivă cu Dumnezeu. Ci înălțarea 
este a omenităţii. Căci nu s-a spus aceasta înainte de a Se face Cuvîntul 
trup, ci ca să se arate că «S-a smerit» şi «L-a preaînălțat» se spune 
despre omenesc. Căci numai celei ce-i aparţine smerenia îi aparține şi 
înălțarea. Şi dacă Cuvîntul «S-a smerit» s-a scris pentru primirea trupu- 
lui, e vădit că şi cuvîntul «a fost preaînălțat» s-a scris pentru aceasta'*. 
De aceasta (înălțare) avea nevoie omul, din cauza smereniei trupului şi a 
morţii'”. Fiind deci Cuvântul chip al Tatălui şi nemuritor şi luînd chipul 
robului şi răbdînd pentru noi ca om în trupul Său moartea, ca să Se aducă 
astfel Tatălui pentru noi prin moarte'', de aceea se spune că a şi fost 
preaînălțat ca om pentru noi, ca, precum prin moartea Lui noi toți am 
murit în Hristos, aşa în acelaşi Hristos noi sîntem preaînălțaţi, ridicîn- 
du-ne din morţi si suindu-ne la ceruri, «unde lisus a intrat pentru noi ca 
Înaintemergător»"", «nu la închipuirile celor adevărate, ci în cerul însuşi, 
ca să se înfățişeze acum pentru noi înaintea feţei lui Dumnezeu» (Evr., 6, 
20; 9, 24). lar dacă acum Hristos a intrat pentru noi în cerul însuşi, deşi 


şi înainte de aceasta este pururea Domnul şi Făcătorul cerurilor, aceasta 
s-a scris pentru că S-a şi înălțat pe Sine pentru noi. Şi precum EI, Care 
sfințeşte pe toți, spune iarăşi că Se sfințeşte Tatălui pentru toţi, nu ca să 
Se facă sfint Cuvîntul ci ca să ne sfințească în Sine pe noi pe toți, aşa şi 


107. O enigmă e un lucru natural, încă neînțeles. Taina e ceva dumnezeiesc ce nu 
poate fi înțeles niciodată deplin. Enigma aparţine naturii, taina, lui Dumnezeu cel trans- 
cendent naturii, dar lucrînd în natură. 

108. De aci se vede că sfintul Atanasie nu atribuie «smerirea» trupului, ci actului de 
asumare a trupului de către Dumnezeu-Cuvîntul. Dar acesta e un act care nu schimbă 
fiirița dumnezeiască. E o taină cum Fiul lui Dumnezeu pe de o parte Se «smereşte» luînd 
trup, pe de alta nu-Şi schimbă firea dumnezeiască; şi cum, prin înălțarea firii Sale 
omeneşti, Se ridică şi El însuşi din această smerenie, nu ridică numai firea omenească 
asumată. 

109. Fiul lui Dumnezeu a coborit la firea omenească, sau S-a coborit la starea de om 
(fără să înceteze a fi şi Dumnezeu), pentru a înălța nu numai trupul Său individual din 
umilinţa care îi este proprie şi din moartea veşnică, intrată prin păcat, ci şi trupul tuturor 
oamenilor ce cred în Ei. Dar dacă n-ar fi şi Dumnezeu Cel ce poartă trupul, nu Şi-ar putea 
înălța trupul Său şi al altora. El însuşi Se înalţă, de la starea de purtător de trup smerit, la 
starea de purtător al unui trup slăvit, de la starea de purtător al unui trup muritor, la sta- 
rea de purtător al trupului nemuritor. 

110. Moartea lui Hristos nu e moartea ca despărțire de Dumnezeu, ci o moarte ca dar 
al vieții omeneşti adus de EI Tatălui. Şi un astfel de dar adus lui Dumnezeu devine moar- 
tea tuturor celor ce se alipesc de Hristos. E 

111. Deci moartea lui lisus, fiind un dar al vieţii adus lui Dumnezeu Tatăl, li aduce 
preaînălțarea ca om în numele nostru. Şi de aceea şi moartea noastră în Hristos, devenind 
un dar al vieţii noastre adus lui Dumnezeu, înseamnă şi o înălțare a noastră cu Hristos la 

prin spusa de acum: «L-a preaînălțat pe El», nu s-a arătat că a fost înălțat 
EI însuşi, căci e pururea Cel preainalt, ci că S-a făcut pentru noi dreptate 
(1 Cor., 1, 30)''?, ca noi să ne înălțăm întru EI şi să intrăm prin porțile ceru- 
rilor, pe care El le-a deschis iarăşi pentru noi. Căci cei ce alergau înainte 
ziceau: «Ridicaţi, căpetenii, porţile voastre, şi vă ridicați porţile veşnice 
şi va intra Împăratul măririi» (Ps. 23, 7). Porţile nu erau închise Celui ce e 
Domnul şi Făcătorul tuturor, ci şi aceasta s-a scris pentru noi, cărora ne 
era închisă poarta raiului. De aceea se spune, în chip omenesc pentru EI, 
Care purta trup: «Ridicaţi porțile» şi: «Va intra», ca despre un om care 
intră. Dar se spune despre EI şi în chip dumnezeiesc, pentru că tot El este 
Cuvîntul lui Dumnezeu, pentru că Acesta este şi Domnul şi Împăratul 
slavei. 

Iar această înălțare săvârşită pentru noi a vestit-o mai înainte Duhul 
zicînd: «Şi în dreptate vor fi înălţaţi, pentru că slava puterii lor eşti Tu» 
(Ps. 88, 17). lar dacă dreptatea este Fiul, nu EI are nevoie să fie înălțat, ci 
noi sîntem cei ce sîntem înălţați întru dreptate, care este EI". 

Dar nici cuvintele: «I-a dăruit Lui» nu s-au scris pentru Cuvîntul. Căci 
era, de asemenea, închinat înainte de a Se face om, precum am mai spus, 
de către îngeri şi de către toată zidirea, avînd cele ce le are şi Tatăl. Ci şi 
aceasta s-a scris despre El pentru noi şi de dragul nostru. Căci precum 
Hristos a murit şi a fost înălțat ca om, aşa se spune că a luat ca om ceea ce 
avea pururea ca Dumnezeu, ca să ajungă la noi şi acest har dăruit. Pentru 
că nu S-a micşorat Cuvîntul luînd trup, ca să ceară să ia El har, ci mai vîr- 
tos a îndumnezeit ceea ce a îmbrăcat şi a dăruit aceasta şi neamului 
oamenilor. Căci precum Cuvîntul era pururea închinat, fiind şi existent în 
chipul lui Dumnezeu, aşa Acelaşi, fiind şi numindu-Se şi om şi ca atare 
numindu-Se Iisus, are nu mai puțin toată zidirea sub picioarele Lui, înco- 
voindu-şi genunchii în fața Lui întru numele Lui''5;:şi mărturisind că 


112. Omenitatea Lui a fost făcută de Fiul lui Dumnezeu izvorul dreptăţii pentru noi, 
înțelegînd prin dreptate toată curăţia, toată sfințenia, nu o dreptate juridică, obținută prin 
jertfa Lui ca plată pentru noi care ne putem mîntui rămînînd păcătoşi, cum se spune de 
către protestanți. 

112 a. Nici o valoare, nici o virtute nu stă de sine, ci e într-o persoană, e a unei per- 
soane. Toate sînt în mod culminant în Cuvintul lui Dumnezeu, ca izvor al lor pentru lumea 
care s-a făcut prin El. El este forma concretă şi activă a valorilor, a virtuţilor. 

113. În umanitatea lui Hristos e concentrată toată bogăția şi înălțimea darurilor dum- 
nezeieşti ce au să se reverse peste noi în veci. A primit ca om ceea ce avea din veci ca 
Dumnezeu. Umanitatea Lui e un fel de legătură între Dumnezeu şi noi. Căci ea nu e des- 
părțită de dumnezeirea Lui (ele sînt unite «în chip nedespărțit»). Iar ipostasul Lui trăit ca 
unitate de Subiect este unul. Însă Subiectul acesta se resimte şi de umanitatea pe care o 
poartă. Ca atare are în El ceva receptiv, dar nu pasiv. Acelaşi Subiect al lui Hristos, fiind 
divino-uman, e şi dăruitor şi primitor. Ba mai mult: în relaţia Lui cu oamenii e nu numai 
uman, sau inel pasiv de transmitere a darurilor primite, ci şi divin, deci dăruitor. Sau chiar 
în elementul uman prezent în Subiectul Lui cel unul e şi o mişcare de dăruire activă, 

chiar făcîndu-Se Cuvintul trup şi răbdind moarte cu trupul, aceasta nu 
s-a făcut spre neslava dumnezeirii Lui, ci spre slava lui Dumnezeu'!“. lar 
slava Tatălui constă în a fi omul făcut şi apoi pierdut şi în a se face viu cel 
omorit şi a fi făcut templu al lui Dumnezeu. Într-adevăr faptul că puterile 
din ceruri, îngerii şi arhanghelii care se închină pururea Lui, 1 se închină 
şi acum Domnului în numele lui lisus, este un har şi o înălțare a noastră; 
căci Fiul lui Dumnezeu este închinat chiar făcut om şi puterile cereşti nu 
se smintesc văzindu-ne pe toţi cei de un trup cu EI ridicaţi în ţinuturile 
lor''*. Aceasta nu s-ar fi putut întîmpla, dacă Cel aflat în chipul lui Dum- 
nezeu n-ar fi luat chip de rob şi nu S-ar fi smerit îngăduind trupului Său 
să ajungă pînă la moarte''*. 


XLIII 


Iată cum ceea ce pare oamenilor o nebunie a lui Dumnezeu, s-a făcut 
prin Cruce mai de cinste decit toate. Căci prin aceasta s-a aşezat în El 
învierea noastră. Şi nu numai Israel, ci şi toate neamurile, cum a prezis 
proorocul, părăsesc idolii lor şi recunosc ca adevăratul Dumnezeu pe 
Tatăl lui Hristos şi a încetat închipuirea demonilor şi e închinat singur 
Dumnezeu cel adevărat întru numele Domnului nostru lisus Hristos'!*. 
Iar în faptul că se aduce închinare Domnului chiar venit în trup şi numit 
lisus şi că se crede că EI este Fiul lui Dumnezeu şi prin El este cunoscut 
Tatăl, se arată, precum s-a zis, că nu Cuvîntul, întrucât e Cuvînt, a primit 
acest har, ci noi''*.Căci prin înrudirea Lui cu noi după trup, am devenit şi 


nedespărţită de mişcarea activă dăruitoare a caracterului divin al subiectului Său. Aceasta 
s-a întimplat mai ales cînd a primit un nume «mai presus de tot numele», cînd fără să-Şi 
schimbe firea, omenitatea a primit tot ce avea dumnezeirea. Chiar şi în trăirea noastră ca 
subiect se află nu numai o notă activă, ci şi una receptivă. Iar în comunicarea către alţii a 
ceea ce avem, ne trăim dînd nu numai ce avem sau am produs noi, ci şi ceva ce am primit 
de mai sus. Nici chiar viața personală a omului simplu nu e despărțită de cea dumne- 
zeiască. Dar în Subiectul lui Hristos nota dăruitoare e trăită cu altă intensitate şi claritate. 
Căci Hristos Se trăieşte nu numai ca Eu, ci şi ca Tu şi ca El deşi Se trăieşte şi ca Eu uman. 

114. Expresia greacă poate fi înțeleasă în două sensuri: a) că primirea trupului şi a 
morţii nu a coborit dumnezeirea la neslavă, ci numai El făcîndu-Se om S-a arătat întru 
neslavă; b) că chiar în întrupare şi moarte S-a slăvit ca Dumnezeu. Sensul al doilea nu 
contrazice pe primul, ci e implicat în el. Dumnezeu Îşi arată mărirea chiar în coborire, sau 
în întrupare şi jertfă. Şi ne aduce slavă tuturor. 

115. Nu socotesc că aceasta ar micşora pe Dumnezeu. 

116. Tocmai în faptul că a lăsat trupul Lui să ajungă pînă la moarte, s-a arătat puterea 
Lui şi iubirea Lui de oameni. Căci a primit moartea noastră în trupul Lui, ca să o biruiască 
dinăuntru, pentru a ne ajuta şi nouă să o biruim prin spirit, prin contribuția credinţei 
noastre, dînd omului o astfel de putere. S-a smerit ca să ni Se facă apropiat, dar şi ca să ne 
apropie de El pentru veci. S-a smerit EI şi ne-a înălțat, pe noi, acesta e marele şi veşnicul 
paradox. Pare o nebunie această coborire, dar e o măreție mai presus de toate în această 
coboriîre înălțătoare. Prin ea a înălțat trupul nostru, dar S-a slăvit şi pe Sine ca Dumnezeu. 

116 a. Fără temeiul ce ni-l dă Hristos n-am îndrăzni să spunem Tatălui Tată, să ne 
închinăm Lui ca atare. Temeiul stă în faptul că Fiul lui Dumnezeu Se face om. 

116 b. Toate religiile păgîne se bazează în ideile lor despre Dumnezeu pe închipuiri. 
Numai Hristos, Care a biruit prin Cruce moartea a arătat că adevăratul Dumnezeu nu 

noi temple ale lui Dumnezeu şi ne-am făcut fii ai lui Dumnezeu, aşa încît 
se aduce închinare Domnului şi în noi şi cei ce ne privesc vestesc - cum 
zice Apostolul (1 Cor., 14, 25) — că «Dumnezeu este cu adevărat în aceş- 
tia». E ceea ce spune şi Ioan în Evanghelie: «Iar celor câţi L-au primit pe 
EI, le-a dat lor putere să se facă fii ai lui Dumnezeu» (loan, 1, 12). Iar în 
epistolă scrie: «Întru aceasta cunoaştem că rămîne întru noi, din Duhul 
Lui, din Care ne-a dat nouă» ([ loan, 3, 24). 

E şi aceasta un semn al bunătăţii arătate de El nouă, că am fost înălțați 
prin faptul că este în noi Domnul cel Preaînalt şi că I s-a dat harul pentru 
noi, pentru că S-a făcut om. ca noi Domnul care ne dă harul. Şi Însuşi 
Mîntuitorul S-a smerit pe Sine luînd trupul nostru smerit; şi a luat chip 
de rob, îmbrăcînd trupul robit păcatului. Şi n-a avut nimic de la noi spre 
îmbunătăţire; căci El nu are nevoie de nimic şi e deplin Cuvîntul lui Dum- 
nezeu. Ci mai virtos noi ne-am îmbunătăţit de la El'*. Căci El este 
«lumina care luminează pe tot omul care vine în lume» (loan, 1, 9). În 
zadar iau arienii în sprijin conjuncţia «pentru aceea», fiindcă zice Pavel: 
«Pentru aceea şi Dumnezeu L-a preaînălțat pe El». Căci n-a spus-o 
aceasta, ca să indice încoronarea virtuţii, nici sporirea în îmbunătăţire, ci 
cauza înălțării procurate nouă. Şi ce este aceasta altceva decit că Cel ce 
Se afla în chipul lui Dumnezeu şi era Fiul prea slăvitului Tată S-a smerit 


pe Sine şi S-a făcut rob în locul nostru şi pentru noi?'" Căci dacă nu S-ar 
fi făcut Domnul om, n-am fi înviat noi din morți, răscumpăraţi de păcate, 
ci am fi rămas morți sub pămînt; nici n-am fi. fost înălțați la cer, ci am 
zăcea în iad. Pentru noi deci şi de dragul nostru s-a spus: «L-a preaînăl- 
țat» şi «I s-a dăruit". 


poate fi decit Tatăl Lui, în acelaşi timp puternic şi de oameni iubitor, biruind pe îngrozito- 
rul duşman al vieţii. Iar cinstea ce se dă prin aceasta lui Hristos, socotit ca Fiul lui Dum- 
nezeu cei întrupat, nu se aduce numai Fiului cel veşnic, căci aceasta o primea EI prin 
prooroci şi înainte, ci şi omului. Căci Fiul lui Dumnezeu a biruit moartea în trup, nu din 
afară de trup. 

116 c. Trupul nostru asumat de Cuvîntul a devenit atit de cinstit prin deoființimea cu 
trupul Cuvântului că a devenit şi el templu al lui Dumnezeu. Deci trupul nostru a fost înăl- 
țat, nu Cuvîntul. 

117. Aci sfîntul Atanasie afirmă că Fiul lui Dumnezeu însuşi S-a smerit. Dar smerenia 
aceasta e în acelaşi timp un act de arătare a marii iubiri dumnezeieşti față de oameni şi al 
puterii Lui de a îndumnezei pe oameni. 

118. Faţă de arieni, care aplicau la Cel ce S-a întrupat, dar Care nu era, după ei, cu 
adevărat Dumnezeu, înălțarea şi primirea darului, ca o răsplată a efortului pentru virtute, 
sfîntul Atanasie, apărînd dumnezeirea Celui întrupat, aplică la oameni tot ce a primit Cel 
întrupat. Nu Cel ce S-a făcut om a câştigat ceva din aceasta, ci omenitatea pe care a asu- 
mat-o. Astfel sfintul Atanasie a fost pus în situația să dezvolte tot ce a cîştigat omul prin 
întruparea Cuvîntului: înfierea, îndumnezeirea, desăviîrşirea, nemurirea etc. Dar tocmai 
în aceasta se arată mărirea lui Dumnezeu: că poate ridica prin smerirea Sa la atita înălțime 
o făptură creată din nimic. Iar aceasta o împlineşte Dumnezeu, mergînd în smerire nu 
numai pînă la întrupare, ci pînă la moarte, din iubire pentru om. Sfîntul Atanasie dezvoltă 
astfel, pe baza hristologiei sale, soteriologia sa. Pentru arieni, din întrupare a cîştigat 
numai cel ce s-a întrupat, urcînd mai sus de la treapta nedumnezeiască la care se afla. Îno- 

XLIV 


Acesta socotesc că e înțelesul celor scrise: un înţeles foarte biseri- 
cesc. Dar şi în altceva socotesc că ar putea arăta cineva înțelesul celor 
scrise, spunînd în mod paralel aceleaşi: că ele nu exprimă înălțarea 
Cuvintului întrucât este Cuvîntul. Căci El este, precum s-a spus cu puţin 
înainte, Cel Prea-Înalt şi asemenea Tatălui. Ci ceea ce s-a scris arată 

„ învierea din morți din cauza întrupării Lui. Căci spunînd că S-a smerit pe 
Sine pină la moarte, îndată a adăugat: «Pentru aceea L-a preaînălțat». 
Prin aceasta a voit să spună că, deşi se zice că a înviat ca om, ca Viaţă S-a 
înălțat prin înviere. Căci Cel ce S-a coborit, acelaşi este şi Cel ce a înviat. 
Căci S-a pogorit trupeşte; şi Acelaşi a înviat, pentru că era Dumnezeu în 
trup'”. Şi aceasta este iarăşi un motiv pentru care a adăugat conjuncția 
“pentru aceea»: nu ca să indice răsplata virtuții, nici a vreunei alte spo- 
riri, ci cauza pentru care s-a săvârşit întruparea; şi cauza pentru care cei- 
lalți oameni de la Adam şi pînă acum au murit şi au rămas morți, iar 
Acesta singur a înviat întreg din morți. lar cauza aceasta este cea pe care 
E însuşi a prezis-o, că, Dumnezeu fiind, S-a făcut om. 

Căci toţi ceilalţi oameni, fiind numai din Adam, au murit şi au avut 
moartea împărăţind peste ei. Dar Acest al doilea om este din cer (1 Cor., 
15, 17). Căci «Cuvîntul trup S-a făcut» şi Acesta Se numeşte om din cer şi 
ceresc, pentru că e Cuvîntul care S-a coborit din cer. De aceea nici n-a 
fost ținut de moarte. Căci, deşi S-a smerit pe Sine, îngăduind trupului 
Său să ajungă pînă la moarte, pentru faptul că acesta era capabil de 
moarte, totuşi a fost supraînălțat de pe pămînt pentru faptul că El era 
Fiul lui Dumnezeu în trup!*. Deci ceea ce se spune aci: «Pentru aceea 
Dumnezeu L-a preaînălţat» (Filip., 2, 6) este egal cu ceea ce se spune în 


menirea l-a ridicat în treaptă pe E, nu pe om, după arieni. Oarecum centrul iconomiei lui 
Dumnezeu este, pentru sfintul Atanasie, omul. Învățătura sfântului Atanasie e cel mai pro- 
fund umanism. El pune în lumină valoarea omului pentru Dumnezeu. Dumnezeu Îşi arată 
mărirea, făcind mare pe om. 3 

119. Aci referă şi învierea la ipostasul Cel unul al lui Hristos. Învierea nu e a naturii, ci 
a Persoanei. lar Persoana sau Ipostasul lui Hristos este una sau unul. În Ipostasul Lui 
este prezentă şi natura Lui omenească. Deci înviind firea Lui omenească, învierea e şi 
operă a Ipostasului cel unul. Cuvîntul lui Dumnezeu Şi-a trăit El însuşi într-un fel învierea 
cu trupul, dînd-o ca Dumnezeu şi primind-o ca om. Ca urmare, după înviere, s-a trăit ca 
Ipostas al unei naturi umane înfiate, de acum nemuritoare. 

120. Moartea e ultima putere exercitată de legile naturii asupra omului. Dumnezeu e 
suprema treaptă a libertăţii spiritului. El e adevărata «metafizică», realitatea superioară 
naturii în Persoană. Şi trebuie să fie o astfel de realitate superioară legilor, care n-au nici- 
un sens dacă sînt eterne şi singure. Şi numai devenind Subiect al trupului omenesc, Dum- 
nezeu poate ridica acest trup în Sine, deasupra legilor care-l duc spre moarte. Smere- 
nia Lui iniţială a constat în faptul că S-a făcut Subiect al unui trup capabil de moarte; sme- 
rirea de mai departe a constat în faptul că l-a lăsat să ajungă pînă la moarte, cînd putea să-l 
oprească de la moarte. Dar în acest caz s-ar fi exercitat asupra trupului o putere din afara 
omului, nu o întărire interioară a omului, susținută, e drept, de faptul că subiectul trupului 
în acest caz era Dumnezeu însuşi. 

Fapte prin Petru: «Pe care Dumnezeu L-a înviat, dezlegind durerile 
morții, deoarece nu era cu putinţă să fie ținut Acela de ea» (Fapte, 2, 34). 
Căci ceea ce s-a scris de Pavel: «Pentru că fiind în chipul lui Dumnezeu, 
S-a făcut om şi S-a smerit pe Sine pînă la moarte, de aceea şi Dumnezeu 
L-a preaînălțat pe El», se spune şi de către Petru. Pentru că, deoarece 
fiind Dumnezeu S-a făcut om, iar semnele şi minunile L-au arătat ca 
Dumnezeu celor ce-L priveau, nu era cu putinţă să fie ținut E] de moarte. 
Iar omului nu-i era cu putinţă o astfel de izbîndă. Căci omului îi este pro- i 
prie moartea. De aceea Cuvîntul, fiind Dumnezeu, S-a făcut trup, ca 
omorît fiind cu trupul să facă vii pe toți prin puterea Lui. 


XLV 


Dar fiindcă se spune că El «a fost înălțat» şi că Dumnezeu «l-a 
dăruit» Lui, şi ereticii socotesc că aceasta arată o lipsă şi o patimă a ființei 
Cuvântului, e nevoie să spunem în ce înțeles se zic şi acestea. Se spune că 
a fost înălțat de la cele mai de jos părți ale pămîntului (Efes., 4, 9), 
pentru că se zice că moartea a fost şi a Lui. Ba se spune de amîndouă că 
sînt ale Lui, pentru că era al Lui şi nu al altuia trupul ridicat din morți şi 
ridicat la ceruri. Şi trupul fiind al Lui şi nefiind în afara Cuvâîntului, în chip 
cuvenit fiind înălţat trupul, se spune că a fost înălțat El însuşi ca om, din 


pricina trupului. Dacă deci nu s-ar fi făcut trup, nu s-ar putea spune 
despre El acestea. Dar dacă Cuvîntul S-a făcut trup, e necesar să se atri- 


buie Lui ca om învierea şi înălțarea'”. Aceasta, pentru ca moartea atri- 


buită Lui să fie răscumpărare a păcatului oamenilor şi desființare a mor- 
ţii, iar învierea şi înălțarea să ne rămînă asigurate nouă. 

S-au spus deci amîndouă: «Dumnezeu L-a preaînălțat» şi «-Dumne- 
zeu I-a dăruit», ca să se arate, precum am zis, şi prin aceasta că nu Tatăl 
este Cel ce S-a făcut om, ci Cuvîntul Lui este Cel ce primeşte de la Tatăl 
în chip omenesc şi e înălțat de EI'?. Este vădit deci şi nu trebuie să se 


121. Sfintul Atanasie accentuează mereu importanța trupului. Pentru ca să scoată 
trupul din moarte a luat Cuvintul trup. Omul nu e întreg deci fără trup. Trupul e atit de 
mult al Cuvântului întrupat, că se pot alterna expresiile: a fost înălțat sau înviat trupul şi 
Cuvîntul însuşi a fost înălțat şi a înviat. Rădăcinile trupului sînt în suflet, iar la Hristos el 
face parte din ipostasul divino-uman. Chiar prin dumnezeirea Sa lucrează Hristos învie- 
rea şi înălțarea trupului. Toată creațiunea materială o include Logosul dumnezeiesc în 
Sine în mod nou: mai întîi prin întrupare, apoi prin înviere. Dacă toată materia e o raţio- 
nalitate plasticizată («un logos piasticizat»), trupul e mai mult decit atit. In el se modelează 
în mod special toată această plasticizare prin suflet, care pune în vibrație conştientă trupul 
şi viceversa. În voce se simte felul de a fi al unui suflet. Fiecare suflet trăieşte în felul 
lui propriu simțirile trupului. 

122. Hristos Se trăieşte nu numai ca Om primitor, ci şi ca Fiu. Şi El Se face Fiul om, 
pentru ca Tatăl să rămînă şi pentru Fiul întrupat în rolul de Dăruitor suprem. De aceea 
omul este cu deosebire «chipul Fiului», sau «după Chipul (Fiul) Tatălui». Între Fiul şi omul 
creat este o relație şi o înrudire deosebită. Făcindu-Se Fiul om, întăreşte în om sentimen- 
tul de primitor. Desigur, omul primeşte altfel de la Tatăl, ca Fiul, de la Tatăl. Primeşte ca 

îndoiască nimeni că cele ce le dă Tatăl le dă prin Fiul. Şi este minunat şi 
de mirare că harul pe care-l dă Fiul de la Tatăl, pe acela se zice că-l pri- 
meşte Fiul însuşi; şi înălțarea pe care Fiul o primeşte de la Tatăl, fiind 
înălțat EL însuşi, o primeşte pentru alții. Căci Însuşi Acela care este Fiul 
Tatălui S-a făcut şi Fiul omului. Şi în calitate de Cuvînt, El dă cele de la 
Tatăl. Căci toate cîte le face şi le dă Tatăl, le face şi le dăruieşte prin Fiul. 
Dar ca Fiul omului se spune că primeşte cele de la Sine omeneşte, pentru 
faptul că nu este al altuia, ci al Lui, trupul care are însuşirea de a 
primi harul, aşa precum s-a spus'*. Căci a luat înălțarea ca om. lar înăl- 
țarea a constat în îndumnezeirea Lui (ca om). Dar Cuvântul însuşi o avea 
pururea aceasta după dumnezeirea Sa şi după desăvirşirea identică cu 
a Tatălui. 
XLVI 


Deci cele scrise de Apostol avînd acest înţeles îi dă de minciună pe cei 
lipsiți de credință. Iar spusa psalmistului are acelaşi înțeles adevărat, pe 
care aceşiia îl răstălmăcesc, iar psalmistul îl arată ca binecredincios. Căci 
zice: «Scaunul Tău, Dumnezeule, în veacul veacului. Toiag al dreptății e 
toiagul împărăției Tale. Iubit-ai dreptatea şi ai urit fărădelegea. De aceea 
'Te-a uns pe Tine Dumnezeu, Dumnezeul Tău, cu untdelemnul bucuriei 
mai mult decât pe părtaşii Tăi» (Ps. 44, 7, 8; Evr., 1, 8-9). Priviţi, arienilor, 
şi cunoaşteţi şi de aici adevărul. Psalmistul ne-a numit pe noi toți părtaşi. 
Dacă El ar fi unul din cei făcuți, ar fi fost şi El unul din cei ce se împărtă- 


de la Cel cu totul transcendent Lui, nu ca de la Cel de o ființă cu EI, cum primeşte Fiul. Dar 
umanitatea Fiului primeşte şi ea ca de la Cel transcendent şi transmite şi oamenilor 
această simţire. 

123. Fiul primeşte, ca Fiu al Tatălui, toate de la Tatăl. Dar avîndu-le de la Tatăl, cînd 
asumă un trup, le dă EI însuşi de la Sine trupului, dar EI însuşi este posesorul trupului 
Său. Hristos însuşi este şi primitor şi Dăruitor. E primitor în calitate de Fiul lui Dumnezeu 
şi în calitate de om. Dar e şi Dăruitor ca Cel ce fiind Fiul lui Dumnezeu Şi-a asumat o 
natură umană. E în înţeles îndoit primitor şi Dăruitor. Primeşte ca Fiu şi ca Fiu făcut 
om şi dăruieşte naturii umane asumate şi celorlalți oameni, participînd şi ca om cu 
aceasță extindere a dăruirii. Căci tot ce e în Hristos primitor nu rămîne pasiv ci devine 
dăruitor activ. 

Dar Hristos ca Logos, ca Fiu al Tatălui, e Cel mai înalt Primitor, pentru că primeşte ca 
Unul cel de o fiinţă cu Tatăl, şi supremul Dăruitor; e cel mai înalt Dăruitor către creație, 
pentru că numai prin El se dăruieşte de către Tatăl - şi nu în mod pasiv - totul creației. 
Acest îndoit rol, de suprem Primitor şi Dăruitor, îl împlineşte Fiul lui Dumnezeu şi prin 
întrupare. Primind ca Fiu de la Tatăl cu care e de o ființă, Fiul Se află şi EI în planul supe- 
rior oricărei dependențe proprie creaţiei. Primind ca Fiu se poate spune că are şi El de la 
Sine, ca un Fiu legitim. Primeşte în baza dreptului Său intrinsec şi dă ca unicul prin care se 
poate da creaturii dependente, deosebite de Dumnezeu, sau relative. EI Se află pe planul 
lui Dumnezeu cel absolut. Iar Dumnezeu cel absolut, revelat în mod limpede de Hristos, e 
un Dumnezeu al iubirii interpersonale supreme. Acest lucru l-au evidenţiat prin gindirea 
lor teologică sfinţii Părinţi, mai ales faţă de filosofiile panteiste care nu cunosc peste tot 
un Dumnezeu propriu-zis sau un Dumnezeu al iubirii conştiente. lar făcîndu-Se om şi 
ridicîndu-Se şi ca om în planul iubirii absolut, Hristos ne ridică şi pe noi. 

şesc. Dar odată ce L-a lăudat pe EI ca pe Dumnezeul cel veşnic, zicînd: 
«Scaunul Tău, Dumnezeule, în veacul veacului», iar pe toate celelalte 
le-a arătat ca împărtăşindu-se de E, ce trebuie cugetat altceva decit că El 
e altul decît cei făcuți şi că EI e singur Cuvîntul cel adevărat al Tatălui, 
strălucirea şi înțelepciunea Lui, de care toate se împărtăşesc, sfințindu-se 
de la El prin Duhul? Şi se spune aci că se unge nu ca să devină Dumne- 
zeu. Căci era Dumnezeu şi înainte de aceasta. Nici ca să Se facă Împărat, 
căci împărăţea din eternitate, fiind chipul lui Dumnezeu, cum arată ver- 
setele (II Cor., 4, 4; Col., 3, 10). Ci s-a spus şi aceasta tot pentru noi. 

Regii din Israel deveneau regi cînd se ungeau, nefiind regi mai înainte, 
ca David, Ezechia, Iosia şi ceilalți. Dar de Mintuitorul, deşi e Dumnezeu şi 
împărățeşte peste Împărăţia Tatălui şi este Dăruitorul Duhului Sfânt, 
totuşi se spune că Se unge, ca iarăşi, spunîndu-se că Se unge cu Duhul ca 
om, să ne dăruiască nouă, oamenilor, odată cu înălțarea şi învierea, şi 
locuirea Duhului şi familiaritatea cu El. În acest înțeles a spus şi Domnul 
însuşi prin Sine în Evanghelia către Ioan: «Eu i-am trimis pe ei în lume şi 
pentru ei Mă sfințesc pe Mine, ca să fie şi ei sfinţiţi întru adevăr» (loan, 
17, 18-19). Spunînd aceasta a arătat că nu El este Cel ce Se sfințeşte, ci El 
este Cel ce sfințeşte. Căci nu Se sfințeşte de către altul, ci El însuşi Se 


sfințeşte pe Sine, ca să fim sfinţiți noi întru adevăr. lar Cel ce Se sfințeşte 
însuşi pe Sine este Domn al lucrării sfințitoare. Cum se săvirşeşte deci 
aceasta? Cine o face aceasta dacă nu Cel ce zice: «Eu, fiind Cuvîntul Tată- 
lui, Îmi dau Mie însumi, făcut om, Duhul'% şi Mă sfințesc prin aceasta pe 
Mine însumi făcut om, ca în Mine, Care sînt Adevărul («Iar Cuvîntul Tău 
este Adevărul» - Ioan,17, 17), toţi să se sfințească». 


124. Chiar dacă Se sfințeşte pe Sine, faptul că El însuşi Se sfinţeşte Îl arată Stăpîn sau 
Subiect activ al sfințirii Sale. Deci în El este puterea de a Se sfinţi. El nu depinde de altul în 
sfințirea Sa. Fiind absolut ca Dumnezeu, El Se ridică şi ca om la starea aceasta. Dar 
aceasta face pentru ca prin legătura Sa ca om cu noi să extindă asupra noastră sfințenia 
Sa, să ne facă părtaşi după har ai dumnezeirii Sale, subiecte ale ei. Acelaşi ipostas, fiind şi 
dumnezeiesc şi omenesc, ca dumnezeiesc sfințeşte, ca om Se sfințeşte. Îşi dă Sieşi sfințe- 
nia ce o are. Şi-o dă Sieşi ca om ca s-o extindă şi la oameni. lar aceasta o face din Duhul pe 
care-L are în Sine,ca propriu al Său. Sfințenia nu se poate defini. Ea exprimă ceea ce nu 
are comun Dumnezeu cu noi. Cînd zicem că Dumnezeu e puternic, cunoscător, ne gîn- 
dim la ceva ce avem şi noi într-un grad minim, la ceva analog. Dumnezeu întreg, cu toate 
însuşirile Lui, este prin sfințenie Cel cu totul altfel. Cînd zicem de cineva că e sfint, recu- 
noaştem că are ceva care nu poate veni decît de la Dumnezeu. Dar sfinţenia nu se opune 
conştiinţei, bunătăţii, iubirii, puterii, libertăţii, ci le implică. Sfinţenia e în Dumnezeu o 
calitate a Duhului Sfînt ca Persoană. Că sfințenia e o calitate a Persoanei, arată şi faptul că 
ea e legată de adevăr, de conştiinţa adevărului, cum e opusă adevărului minciuna ca con- 
trară a tot ce e sfint. Minciuna există pentru că există mincinoși, şi adevărul există pentru 
că este cineva conştient de el, cineva care-l mărturiseşte, care nu-l acoperă şi nu'vrea să 
înşele pe alţii. 

XLVII 


Iar dacă Se sfințeşte însuşi pe Sine pentru noi, şi aceasta o face pentru 
că S-a făcut om, e vădit că şi pogorirea Duhului peste EI în Iordan s-a 
făcut peste noi, pentru că El purta trupul nostru. Şi aceasta nu s-a făcut 
spre îmbunătăţirea Cuvîntului, ci spre sfințirea noastră, ca să ne împăr- 
tăşim şi noi de ungerea Lui şi ca să se spună către noi: «Au nu ştiţi că sîn- 
teţi Biserica lui Dumnezeu şi Duhul lui Dumnezeu locuieşte întru voi?» (| 
Cor., 3, 16). Căci spălindu-Se Domnul ca om în Iordan, noi eram cei ce ne 
spălam întru EI şi de către El. Şi primind El Duhul, noi eram cei ce ne 
făceam primitori ai Duhului de la El. De aceea E] nu a fost uns ca Aaron, 
sau ca David, sau ca toți ceilalți, cu untdelemn, ci altfel decît toți cei ce 
s-au făcut părtaşi de EI, cu untdelemnul bucuriei, pe care El însuşi îl tăl- 
măceşte ca fiind Duhul. Căci zice prin prooroc: «Duhul Domnului peste 
Mine, pentru care M-a uns pe Mine» (Isaia, 61, 1). Iar Apostolul a zis: 
“Precum L-a uns pe El Dumnezeu prin Duhul Sfînt» (Fapte, 10, 38). Dar 
cînd s-au spus acestea despre EI, dacă nu cînd venind în trup S-a botezat 
în Iordan şi S-a pogorît Duhul Sfint peste EI? E. drept că Însuşi Domnul 
zice:' «Va lua Duhul din al Meu» (loan, 16, 14); şi: «Eu Îl trimit pe El» 
(ibid., 7); şi ucenicilor: «Luaţi Duh Sfânt» (loan, 20, 22). Totuşi Cel ce-L 
dăruieşte altora în calitate de Cuvânt şi de strălucire a Tatălui spune acum 
că Se sfințeşte, dat fiind că S-a făcut om şi trupul sfințit este al Lui'%. Şi 


de la El am început şi noi a lua ungerea şi pecetea. Căci zice Ioan: «Iar voi 
ungere aveţi de la Cel Sfint» (I Ioan, 2, 20); iar Apostolul: «Şi voi ați fost 
pecetluiţi în Duhul cel Sfint al făgăduinţei» (Efes., 1, 13)'2, 

Deci pentru noi şi în folosul nostru se vorbeşte despre pogorirea 
Duhului Sfînt peste EI'%. 


125, Pentru că ipostasul este posesorul trupului, deci pentru că trupul e trăit de ipos- 
tas şi vice-versa, se spune atit despre ipostas cât şi despre trup că se sfințeşte. Acelaşi 
ipostas sfințeşte şi se sfințeste, dă şi primeşte sfințenia, sau Şi-o dă Sie însuşi în cazul lui 
Hristos. - 

125 a. Sîntem imprimaţi de ceea ce este Fiul, prin Duhul. Prin El luăm deplină înțele- 
gere, putere în bine, mişcare spre sfințire. 

126. Sfintul Atanasie vede tot ce s-a săvirşit cu Domnul ca om, săvirşindu-se pentru 
noi şi cu noi. El ne vede pe noi recapitulați în EI (Efes., 1, 10). Desigur ne adună actual în 
Sine cînd voim şi noi. Dar pentru ca să putem fi adunați în EI cînd voim trebuie ca El să 
aibă capacitatea de a ne purta în EI cu generozitate, cum nu are un om obişnuit. Hristos 
are această capacitate, întrucit EI e şi om şi Dumnezeu. Umanitatea asumată a dat iposta- 
sului Său şi un caracter uman, fără ca Acesta să înceteze de a fi şi divin. lar întrucit în ipos- 
tasul Logosului sînt rădăcinile tuturor ipostasurilor umane, cînd EI Se face şi ipostas al 
umanității, El îmbrățişează ipostasurile umane într-un mod uman, cu o intimitate umană, 
dar cu o intensitate divină. Dar nu Se confundă cu ele, pentru că în acest caz n-ar putea 
simţi omeneşte cele ale fiecărui om. Nu trăieşte însă nici ale lor numai cum le trăieşte un 
om pe ale semenilor săi, ci mai intim chiar decit trăiesc părinții durerile şi bucuriile copii- 
lor lor, Pe cruce, Hristos suferă pentru vinile tuturor. Şi la botez Se bucură pentru toţi de 
coborirea Duhului peste EI ca om. Căci prin aceasta Se coboară virtual peste noi toți. Dar 
e necesar ca şi noi să ne bucurăm cu voia de această unire a noastră cu EI, să simţim la 
botez bucuria lui Hristos pentru primirea Duhului Lui pentru noi, sau pentru înfieren 

Atunci cum este aceasta dintr-o sporire şi o îmbunătăţire a Lui şi cuim 
este ea plata virtuții sau a făptuirii Domnului? Dacă, nefiind Dumnezeu, 
S-ar fi făcut Dumnezeu şi dacă, nefiind Împărat, S-ar fi făcut Împărat, 
cuvîntul vostru ar fi avut oarecare umbră de adevăr. Dar dacă e Dumne- 
zeu şi dacă tronul Împărăției Lui e veşnic, unde putea înainta Dumne- 
zeu? Sau ce-l lipsea Celui ce şedea pe tronul Tatălui? Iar dacă, cum În- 
suşi Domnul a spus, Duhul este al Lui şi din E ia şi EI îl trimite, nu Cuvîn- 
tul ca Cuvânt şi Înţelepciune este Cel ce se unge prin Duhul dat de EI, ci 
trupul luat de EI, care se unge în El şi de către EI, ca sfințirea făcută Dom- 
nului ca Celui ce S-a făcut om să se facă prin El proprie tuturor. Căci nu 
de la Sine, zice, grăieşte Duhul, ci Cuvîntul este cel ce-L dă celor vrednici 
(loan, 16, 13). Iar aceasta este asemănător cu ceea ce s-a spus mai înainte. 
Căci a spus Apostolul: «Care fiind în chipul lui Dumnezeu, nu răpire a 
socotit a fi întocmai cu Dumnezeu, ci S-a deşertat pe Sine chip de rob 
luînd» (Filip., 6, 7). lar David laudă pe Domnul, Care a fost pe de o parte 
Dumnezeu şi Împărat veşnic, pe de alta a fost trimis la noi şi a luat trupul 
nostru cel muritor. Căci aceasta o dă de înțeles prin cuvîntul psalmului: 
«Smirnă şi stactie şi casie din veşmintele Tale» (Ps. 45, 2). Iar de la Nico- 
dim şi de la cele din jurul Mariei se vede că el a venit aducând o sută de 
litri de smirnă amestecată cu aloe, iar ele pregătiseră arome spre îngro- 
parea trupului Domnului. 


XLVIII 


Deci ce sporire I-a venit Celui nemuritor primind ceea ce era muritor? 
Sau ce îmbunătăţire I-a venit Celui veşnic îmbrăcînd ceea ce era vremel- 
nic? Şi ce răsplată mai mare I-ar putea veni Dumnezeului şi Împăratului 
celui veşnic aflat în sînul Tatălui? Oare nu vedeţi că şi aceasta s-a săvîrşit 
şi s-a scris pentru noi şi în favoarea noastră, ca, făcîndu-Se Domnul om, 
să ne facă pe noi, cei ce sîntem muritori şi vremelnici, nemuritori şi să ne 
introducă în Împărăţia cerurilor?'?* Oare nu vă ruşinați, fiind făcuţi de 
minciună de cuvintele dumnezeieşti? De fapt, venind la noi Domnul 
nostru Iisus Hristos, noi am fost îmbunătăţiți, fiind eliberaţi de păcat; dar 
EI însuşi este Acelaşi. Prin faptul că S-a făcut om, nu S-a schimbat, ci, 
precum s-a scris: «Cuvîntul lui Dumnezeu rămîne în veac» (Isaia, 61, 8). 


noastră spre a deveni fraţi cu El. El merge însă cu identificarea - fără coniundare - cu noi, 
pînă a accepta, fără să fie silit, să sufere moartea noastră. Dar tocmai prin această genero- 
zitate învinge moartea noastră, care înseamnă şi izolare. El vindecă de slăbiciunea izolării 
firea omenească în pîrga ei luată în Sine. El pune un început nou, ce nu se mai învecheşte, 
firii noastre. Devine rădăcina pentru veci înnoită a umanului. Din această rădăcină nouă 
se renaşte la botez fiecare om, din Fiul lui Dumnezeu cel întrupat, prin Duhul Sfint. 

126 a. Dacă nu e Cineva desăvirşit din veci, nu putem ajunge nici noi la desăvirşire. Nu 
se poate ajunge la o desăvîrşire prin simpla evoluţie, dacă nu e din veci o existenţă perso- 
nală desăvirşită. O evoluţie fără o astfel de entitate personală desăvîrşită din veci, din care 
să ne vină puterea spre desăvirşire, nu ajunge niciodată la desăvirşire. 

Căci precum înainte de întrupare, Cuvîntul dăruia sfinților pe Duhul ca 
pe al Său propriu, aşa, făcîndu-Se om, sfințeşte pe toți cu Duhul şi spune 
ucenicilor: «Luaţi Duh Sfint» (loan, 20, 22). Odinioară L-a dat lui Moise şi 
la alți şaptezeci (Num., 11, 16); şi prin EI se ruga David Tatălui zicînd: 
«Duhul Tău cel sfint nu-L lua de la mine» (Ps. 50, 13). Iar făcindu-Se om, 
a zis: «Vă voi trimite pe Mingiietorul, Duhul Adevărului» (loan, 15, 26). Şi 
de fapt li l-a trimis Cuvîntul lui Dumnezeu, căci nu este mincinos. Deci 
Iisus Hristos ieri şi astăzi fiind acelaşi şi rămînînd neschimbat în veci ace- 
laşi, este Cel ce-L dă şi Îl primeşte, dîndu-L ca Cuvîntul lui Dumnezeu şi 
primindu-L ca om. Nu e deci Cuvîntul ca Cuvint cel ce Se îmbunătăţeşte; 
căci le avea pe toate şi le are pururea. Ci oamenii cei ce au un început în a 
primi întru E] şi prin El. Deci spunindu-se că El Se unge acum, noi sîntem 
cei ce sîntem unşi întru El. Pentru că şi botezîndu-Se EI, noi sînțem cei ce 
ne botezăm. Toate acestea le face Mîntuitorul mai vădite, zicînd Tatălui: 
«Şi Eu slava ce Mi-ai dat-o Mie, le-am dat-o lor, ca să fie una, precum Noi 
una sîntem» (Ioan, 17, 23). Pentru noi deci a cerut slava şi pentru noi s-a 
spus că «a luat», «I s-a hărăzit», «a fost preaînălțat», ca şi noi să ne înăl- 
țăm întru El, precum S-a şi sfințit pe Sine pentru noi, ca noi să ne sfințim 
întru El. 
XLIX 


Iar pentru că din spusa psalmului: «Pentru aceea Te-a uns pe Tine, 
Dumnezeu, Dumnezeul 'Tău» (Ps. 44, 8), iar cuvîntul «pentru aceea» ca 
motiv pentru a susţine cele ce le vor ei, să cunoască necunoscătorii Scrip- 
turii şi născocitorii rătăcirii că «pentru aceea» nu înseamnă o plată a vir- 
tuţii sau a faptelor Cuviîntului, ci cauza coborrii Lui la noi şi a ungerii Lui 
pentru noi prin Duhul. Căci n-a zis: «Pentru aceea Te-a uns pe Tine, ca 
să Te faci Dumnezeu, sau Împărat, sau Fiu, sau Cuvîntul. Căci ai fost 
acestea şi înainte de pogorire şi eşti pururea, precum s-a arătat. Ci mai 
vîrtos fiindcă eşti Dumnezeu şi Împărat, de aceea ai fost uns'. Pentru că 
nu e propriu altuia să unească pe Dumnezeu cu Duhul cel Sfînt, decit Ție, 
Chipului Tatălui, după Care am fost făcuți şi noi de la început!%. Căci al 
Tău este Duhul». Căci firea celor făcuţi nu era vrednică de aceasta, odată 


127. Dumnezeu nu Se unge cu Duhul, fiindeă Îl are din veci. Iar omul nu se poate unge 
singur. Numai fiindcă Hristos e şi Dumnezeu şi om, unge, Se unge şi ne unge. Unge ca 
Dumnezeu şi Se unge ca om, ungind în Sine pirga umanității. Numai în El se produce, din 
iniţiativa Lui, unirea Duhului cu umanitatea. Dumnezeirea şi umanitatea sînt concentrate 
într-un Eu ipostatic. Acelaşi Eu primeşte, dar nu primeşte din afara Sa, ci Şi-l dă E] însuşi. 
Nu se anulează nici calitatea de Dăruitor, nici cea de Primitor. Cel ce are nevoie să pri- 
mească a fost ridicat în inima supremului Dăruitor, creatul în inima Necreatului, relativul 
în înima Absolutului. 

128. De Chipul Tatălui e legat Duhul, Care de la Tatăl purcede şi Se odihneşte peste 
Fiul, sau Care însoţeşte Chipul născut din Tatăl. Cînd Hristos ne restabileşte ca Chip al 
Lui («după chipul» Tatălui), peste acest Chip al Lui vine şi Duhul Tatălui care e legat de E], 
adică de Fiul. 

ce îngerii au călcat porunca, iar oamenii s-au făcut neascultători. De 
aceea era nevoie de Dumnezeu (iar Cuvântul este Dumnezeu) ca să-i eli- 
bereze pe cei ajunşi sub blestem. Deci dacă ar fi fost din nimic, El n-ar fi 
fost Hristos, fiind unul dintre toți şi împărtăşindu-Se şi El'%. Dar fiindcă 
este Dumnezeu, fiind Fiul lui Dumnezeu, şi este Împărat din veci, fiind 
strălucirea şi pecetea Tatălui, pe drept cuvînt El este Hristos cel aşteptat, 
pe Care Tatăl Îl prevesteşte oamenilor, descoperindu-L sfinților Săi 
prooroci, ca, precum prin El am fost făcuţi, aşa întru El să se facă răscum- 
părarea tuturor de păcate şi toate să fie supuse Împărăției Lui!%. Şi 
aceasta este cauza ungerii săvîrşite cu El şi a venirii în trup a Cuvîntului. 
Pe aceasta văzînd-o mai înainte psalmistul, slăvind dumnezeirea şi împă- 
răția ce o are de la Tată], zice: «Scaunul Tău, Dumnezeule, în veacul vea- 
cului; toiag de dreptate este toiagul împărăției Tale» (Ps. 44, 7). Iar ves- 
tind pogorirea Lui la noi, zice: «Pentru aceea Te-a uns pe Tine Dumne- 
zeu, Dumnezeul 'Tău, cu untdelemnul bucuriei, mai mult decît pe cei ce 
s-au împărtăşit de Tine» (Ps. 44, 8). 


L 


Deci nu e de mirare, sau de necrezut că Domnul care dă Duhul Se 
unge acum El însuşi de către Duhul, odată ce, cînd a fost de trebuinţă, nu 
S-a ferit să spună, din cauza umanităţii Sale, că e mai mic decît Duhul. 
Căci zicînd iudeii că El scoate dracii cu Beelzebul, a răspuns şi a zis ca să-i 
dea pe față ca hulitori: «Iar dacă Eu scot dracii cu Duhul» (Matei, 12, 24, 
26). Iată deci că Dătătorul Duhului spune că scoate dracii cu Duhul'". Iar 
aceasta nu se poate explica altfel decât din cauza trupului. Căci dat fiind că 
firea omenească nu este în stare să scoată prin sine dracii decît cu puterea 
Duhului, a spus ca om: «Jar dacă Eu cu puterea Duhului scot dracii». Ba 
arătînd că şi hula împotriva Duhului Sfînt e mai mare decât cea împotriva 
Lui ca om, a spus: «Oricine va spune un cuvînt împotriva Fiului omului, 
i se va ierta lui» (Matei, 12, 32). Aceştia erau cei ce ziceau: «Nu este 


129. Numai cel ce este şi Dumnezeu şi om poate să-Şi dea Sieşi ca om pe Duhul, iar în 
Sine, şi celorlalţi. Dacă Hristos n-ar fi fost Dumnezeu, nu Şi L-ar fi putut da Sieşi pe Duhul 
ca om, deci nici altora în Sine. 

130. Făcuţi toţi prin EI şi după chipul Lui, au rămas atîrnaţi în oarecare grad de E! şi o 
refacere a lor trebuie să echivaleze cu o refacere a calităţii depline de chipuri ale Lui. De 
aceea prin El şi întru El se poate săvirşi şi refacerea lor, sau reaşezarea în viața lor 
deplină, ca viaţă întru El, Ei sînt făcuţi ca cuvinte ipostatice după chipul Cuvîntului iposta- 
tic gi ca fii ai Tatălui după chipul Fiului unul născut al Tatălui. Restabilirea lor nu e altceva 
decit restabilirea acestor însuşiri ale lor şi ea nu se poate face decit prin modelul lor plin de 
putere, prin unirea lor cu El. Fiul şi Cuvîntul face vădită iubirea lor de către Dumnezeu şi 
sensul lor în Dumnezeu. Omul le face vădite pe acestea în lume, ca ființe capabile de iubire 
şi de cuvînt responsabil. 

131, Prin aceasta, Cuvintul Se arată, după firea omenească asumată, mai mic ca 
Duhul, dar după dumnezeire, egal cu Duhul. Acelaşi Se poate folosi de Duhul ca Dumne- 
zeu, dar ca om trebuie să Se folosească de Duhul ca de ceva superior ca să scoată demonii. 

acesta fiul lemnarului?» (Matei, 13, 55). Dar cei ce hulesc pe Duhul şi pun 
faptele Cuviîntului pe seama diavolului vor fi supuşi unei osînde de 
neocolit'*?. Acestea le-a spus Domnul iudeilor, ca om. 

Dar ucenicilor, arătîndu-le dumnezeirea şi mărirea Sa, nu S-a mai 
arătat ca fiind mai mic decît Duhul, ci egal cu El, dîndu-le Duhul şi zicînd: 
«Luaţi Duh Sfînt» (loan, 20, 22); şi «Eu Îl trimit pe EI; şi Acela Mă va 
slăvi şi câte va auzi, va grăi» (loan, 16, 7, 13, 14). Precum deci Domnul, 
Dătătorul Duhului, nu Se fereşte să spună că scoate dracii cu Duhul ca 
om, aşa Acelaşi, fiind Dătătorul Duhului, nu Se fereşte să spună: «Duhul 
Domnului peste Mine, prin care M-a uns pe Mine» (Isaia, 61, 1), pentru 
faptul că S-a făcut trup, cum a spus Ioan. Aceasta ca să se arate că noi sîn- 
tem cei cărora ne aparțin amîndouă: că avem nevoie de harul Duhului 
pentru a fi sfinţiți şi că nu putem scoate dracii fără Duhul. Dar prin cine şi 
de la cine trebuie să se dea Duhul, dacă nu prin Fiul, al Căruia şi este 
Duhul? Şi cînd am putut lua noi Duhul, dacă nu cînd S-a făcut Cuvintul 
om?'* Şi precum arată spusa Apostolului, că nu ne-am fi mîntuit şi prea- 
înălțat dacă Cel ce este chipul lui Dumnezeu n-ar fi luat chip de rob, la fe! 
arată şi David că nu ne-am fi împărtăşit altfel de Duhul şi nu ne-am fi 
sfinţit dacă n-ar fi spus Însuşi Cuvîntul, Dătătorul Duhului, că Se unge 
pe Sine pentru noi. Căci sfințindu-Se întîi trupul întru E] şi spunînd El că 


a luat pentru noi în trupul Său Duhul ca om, noi avem ca urmare harul 
Duhului, primit din plinirea Lui. 


LI 


Iar cuvintele: «Iubit-ai dreptatea şi ai urît nedreptatea» se spun în 
psalm (44, 8) nu cum înţelegeți voi, ca să arate că firea Cuvintului e 
schimbăcioasă, ci mai vîrtos ca să arate neschimbabilitatea ei. Fiindcă 
schimbăcioasă e firea celor făcuţi. Căci unii au călcat porunca, alţii s-au 
făcut neascultători, precum s-a spus, iar făptuirea lor nu e sigură, ci se 
întîmplă de multe ori că ceea ce acum e bun în ea, după aceea se schimbă 
şi se abate, încît cel ce e acum drept după puţin timp se află nedrept. De 
aceea era nevoie de Cineva neschimbăcios, ca oamenii să aibă neschim- 
barea Cuvîntului întru dreptate ca chip şi pildă în vederea virtuții. Iar 
acest înțeles are o urmare binecuvîntată pentru cei cu cugetul sănătos. 


132. Hula împotriva Duhului este nerecunoaşterea faptelor Duhului ca ale lui Dum- 
nezeu. 

133. Duhul e al Fiului. Dar al Fiului în calitatea de primit al Lui de la Tatăl. Deci numai 
Fiul ni-L putea da, făcîndu-ne asemenea Sieşi, primitori ai Duhului cel primit şi de E] de la 
Tatăl. Cu deosebire Fiul ni Se face dătător al Duhului prin faptul că Se face om. Ome- 
nescul Lui Îl face, în mod şi mai accentuat, mijlocitor al Duhului către noi. Dîndu-Şi-l. 
Sieşi ca om, ni-L dă prin aceasta şi nouă, celor uniţi cu EI. În Duhul S-a făcut Fiul şi ca 
om Fiul prea iubit al Tatălui şi în Duhul ne facem şi noi fii iubiţi ai Tatălui împreună cu 
Hristos ca om. 

Deoarece întiiul Adam s-a schimbat şi prin păcat a intrat moartea în 
lume, trebuia ca al doilea Adam să fie neschimbător, ca, chiar dacă şar- 
pele ar încerca iarăşi, amăgirea lui fiind slabă, iar Domnul fiind neschim- 
bător, şarpele să se arate slab în uneltirile lui față de toţi. Căci precum 
păcătuind Adam, păcatul lui a trecut la toți oamenii, aşa Domnul făcîndu- 
Se om şi biruind şarpele, puterea Lui va trece la toți oamenii, ca fiecare 
din noi să poată spune: «Nu ne sînt necunoscute gîndurile lui» (II Cor., 2, 
11), Deci pe drept cuvînt Domnul cel pururea şi prin fire neschimbă- 
cios, iubind dreptatea şi urînd nedreptatea, Se unge şi Se trimite Acelaşi, 
ca fiind şi rămînînd Acelaşi, dar luînd trupul schimbăcios, să osîndească 
păcatul în el (Rom., 8, 3), dar trupul să-l facă liber, ca să putem împlini de 
acum dreptatea legii în EI, încît să putem zice: «Iar noi nu mai sîntem în 
trup, ci în Duh, dacă Duhul lui Dumnezeu locuieşte în noi» (Rom., 8, 9): 


LII 


În deşert o, arieni, deci ați născocit şi această presupunere; în deşert 
aţi luat ca pretext şi aceste cuvinte al Scripturilor. Căci Cuvîntul lui Dum- 
nezeu este neschimbător şi pururea la fel; nu altfel decît Tatăl. Căci cum 
ar fi asemenea cu Tatăl, dacă n-ar fi aşa? Sau cum toate ale Tatălui ar fi 
ale Fiului, dacă n-ar avea Fiul şi neschimbabilitatea şi neputința de alte- 


rare a Tatălui? Nu ca unul ce e supus legilor şi are aplecarea spre amîn- 
două, iubeşte aceasta şi urăşte aceea, ca, din frica de cădere, să îmbrăți- 
şgeze contrarul şi aşa să se arate schimbător în alt mod'*. Ci ca Cel ce este 


„134. Primul Adam era schimbăcios, fiind numai om. De aceea schimbîndu-se el de la 
bine la rău, toți cei proveniţi din el au moştenit starea lui ge cădere. Hristos ca om este 
neschimbat, deoarece nu e numai om, ci şi Dumnezeu, sau pentru că umanitatea în El e 
purtată de ipostasul dumnezeiesc. De aceea cei ce se nasc din El prin botez, şi rămîn alipiți 
de El, rămîn neschimbaţi în bine, pentru că stilpul pe care se reazimă continuu nu se cla- 
tină. Din puterea biruitoare a păcatului şi a diavolului ce le curge din Omul Hristos le pot 
birui toţi pe acestea. Dacă cineva ţine mereu deschis canalul de comunicare între el şi 
Hristos, se întăreşte mereu din puterea ce-i vine din Hristos. 

135. Cel neschimbăcios e Fiul. In calitatea aceasta El este totuşi trimis de Tatăl. lar în 
baza trimiteriii, luînd trupul schimbăcios, îl face pe acesta neschimbăcios ca pe Sine 
însuşi. Căci osîndeşte păcatul în Sine, murind din pricina păcatului intrat în firea ome- 
nească luată şi de El, dar îl şi eliberează de păcat, căci nu S-a lipit personal de păcat. A luat 
moartea firii pentru păcat, dar a biruit moartea pentru că nu Şi-a însuşit El însuşi păcatul; 
a făcut trupul Său mai tare chiar decît moartea, pe care a suportat-o totuşi de bunăvoie. 
Nu putea s-o învingă altfel în însuşi trupul Său, dacă nu o suporta. Trebuie să bei otrava, 
ca să arăţi că o poți învinge. Dar a învins moartea pentru că Cel ce a luat-o împreună cu 
trupul nu era simplu om schimbăcios, ci şi Dumnezeu cel neschimbăcios. A învins schim- 
barea, trăind schimbarea. Nu schimbarea de la bine la rău, ci de la viaţa în trup la moartea 
trupului şi la învierea lui. Neschimbabilitatea lui Dumnezeu nu e deci o lipsă de viaţă, o 
apatie indiferentă. În EI e o intensă viaţă, ca intensa iubire a tot ceea ce e bun. 

136. Dumnezeu iubeşte dreptatea nu din frica de nedreptate. Aceasta L-ar arăta iarăşi 
capabil de schimbare. Acesta e sensul neschimbării lui Dumnezeu, nu cel al unei lipse de 
viaţă, cum socoteşte mai nou teologia occidentală, punînd la îndoială ideea părinților bise- 
riceşti despre Dumnezeu cel nepătimitor. 

Dumnezeu şi Cuvîntul Tatălui şi ca atare Judecător drept şi de virtute 
iubitor, ba mai vîrtos Dăruitor de virtute. Deci se spune că iubeşte drep- 
tatea şi urăşte nedreptatea ca Unul ce e drept şi sfint prin fire. Dar ace- 
laşi lucru îl spun dumnezeieştile Scripturi şi despre Tatăl: «Drept este 
Domnul şi a iubit dreptatea» (Ps. 10, 8); şi: «Urit-ai pe toți cei ce iubesc 
fărădelegea» (Ps. 5, 7); şi: «lubeşte porțile Sionului mai mult decit sălaşu- 
rile lui Iacov» (Ps. 86, 1); şi: «Pe Iacov a iubit, iar pe Esau l-a urît» (Mal., 1, 
2). Iar după Isaia, glasul Domnului zice iarăşi: «Bu sînt Domnul cel ce 
iubesc dreptatea şi urăsc răpirile nedrepte» (Isaia, 61, 8). 

Deci sau să înţeleagă şi cuvintele acelea ca acestea — căci şi acelea s-au 
scris despre Chipul lui Dumnezeu - sau, înțelegîndu-ie şi pe acestea rău 
ca pe acelea, să cugete şi pe Tatăl schimbăcios. Dar dacă chiar numai a 
auzi aceasta, cînd o spun alţii, nu e fără primejdie, bine este să înțelegem 
spusa că Dumnezeu iubeşte dreptatea şi urăşte răpirile nedrepte, nu ca o 
aplecare a Lui spre amîndouă părțile şi ca o capacitate pentru cele con- 
trare, în sensul că pe aceea o alege, iar pe aceasta nu o alege. Căci aceasta 
e propriu celor create. Ci în sensul că, Judecător fiind, pe cele drepte le 
iubeşte şi le îmbrățişează, iar de cele rele se află departe. Iar drept 
urmare bine este a cugeta şi despre Chipul lui Dumnezeu, că aşa iubeşte 
şi urăşte şi El. Pentru că aceeaşi e firea Chipului, cum e şi a Tatălui, măcar 
că arienii, ca nişte orbi, nu văd nici înțelesul acestui cuvînt, nici al altora 
din dumnezeieştile Scripturi. Căci alipindu-se, din pricina gîndurilor, sau 
mai bine zis a aiurelilor din inima lor, mai mult de literele decât de înţele- 
surile dumnezeieştilor Scripturi şi rămînînd nesimţitori la acestea, după 
obiceiul lor, nu văd înțelesul literelor. Ci luînd ca regulă necredinţa lor, 
răstălmăcesc toate cuvintele dumnezeieşti potrivit acesteia. Ei rostesc 
doar aceste cuvinte nefiind, de aceea, vrednici să audă altceva decit: 
«Rătăciţi, neştiind Scripturile, nici puterea lui Dumnezeu» (Matei, 22, 
10). Iar dacă stăruiesc în aceasta, sînt făcuți de ruşine, trebuind să audă: 
«Daţi cele ale omului, omului, iar cele ale lui Dumnezeu, lui Dumnezeu» 
(Matei, 22, 21). 


LIII 


Dar ei mai spun că s-a scris în Pilde: «Domnul m-a zidit început al căi- 
lor Sale spre faptele Sale» (Pilde, 8, 23). iar în Epistola către Evrei, Apos- 
tolul zice: «Făcîndu-Se cu atît mai presus decît îngerii, cu cât a moştenit 
un nume mai deosebit decât ei» (Evr., 1, 4). Şi după puţin: «Pentru aceea, 
fraţi sfinţi, părtaşi chemării cereşti, cugetați la Apostolul şi Arhiereul 
mărturisirii voastre, la Iisus, Care a fost credincios Celui ce L-a făcut pe 
El» (Evr., 3, 1-2). Iar în Fapte: «Cunoscut deci să vă fie vouă, tuturor, 
casa lui Israel, că Domn şi Hristos L-a făcut Dumnezeu pe acest Iisus, pe 
Care voi L-aţi răstignit» (Fapte, 2, 36). 

Întorcînd aceste scrise în sus şi în jos şi rătăcind în privința înţelesului lor, 
au dedus din acestea că Cuvîntul lui Dumnezeu este creatură şi făptură şi 
unul din cei făcuţi. Şi aşa amăgesc pe cei fără de minte, dînd ca pretext 
spusele de mai sus, şi semănînd în locul adevăratului înțeles otrava ere- 
ziei lor. Căci dacă l-ar fi cunoscut pe acesta, n-ar fi arătat necredința în 
Domnul slavei, nici n-ar fi răstălmăcit cele bine scrise. 

Dacă deci însuşindu-şi pe față cugetarea lui Caiafa, judecă în mod 
iudaic, nesocotind ceea ce s-a scris, că Dumnezeu Se va sălăşiui pe 
pămînt, să nu ia în sprijin cuvintele apostolice, căci acesta nu e un obicei 
al iudeilor. Şi dacă s-au amestecat cu maniheii, negînd că «Cuvîntul trup 
S-a făcut», cum si prezența Lui în trup, să nu se spijinească pe cuvintele 
din Pilde, căci acestea sînt străine maniheilor. Iar dacă pentru demnitatea 
de crezare la care țin şi pentru cîştigul material ce-l au din aceasta, voind 
să pară iubitori ai credinței nu îndrăznesc să nege că «Cuvîntul trup S-a 
făcut», deoarece aşa s-a scris, dar nici să înțeleagă drept cele scrise, 
admiţind venirea Miîntuitorului în trup, deci dacă le neagă înţelesul, să 
nege şi faptul că Domnul S-a făcut om. Căci e nedemn să se facă mărturi- 
sirea că Cuvîntul S-a făcut trup, dar să se ferească de cele scrise despre 
E! şi de aceea să strice înțelesul acestora. 


LIV 


Deci s-a scris că «S-a făcut cu atît mai presus decit îngerii». E de tre- 
buință să cercetăm mai întîi aceasta. Căci aşa cum se cuvine să facem cu 
toată dumnezeiasca Scriptură, trebuie şi e necesar să luăm exact în con- 
siderare timpul în care a grăit Apostolul, persoana şi lucrul despre care a 
scris, ca nu cumva cel ce citeşte, neținînd seama de acestea, sau cugetind 
la altceva, să se afle în afara înţelesului adevărat. Aceasta ştiind-o şi 
eunucul acela iubitor de învățătură, l-a rugat pe Filip zicînd: «Te rog 
despre cine grăieşte proorocul aceasta? Despre sine sau despre altci- 
neva?» (Fapte, 8, 34). El se temea ca nu cumva referind cuvintele la altă 
persoană, să se rătăcească de la înțelesul cel drept. Iar ucenicii, voind să 
afle timpul celor spuse, L-au rugat pe Domnul zicînd: «Spune-ne, cînd 
vor fi acestea? Şi care va fi semnul venirii Tale?» (Matei, 24, 3). Căci 
auzind de la Miîntuitorul cele despre sfîrşit, ei au voit să afle şi vremea, ca 
nici ei să nu se înşele, dar şi pe alții să-i poată învăţa. Aflind deci, i-au 
îndreptat pe tesalonicieni, (ce se aflau) în pericol să rătăcească. 

Cînd deci cineva are cunoştinţa dreaptă a acestora, are şi înțelegerea 
dreaptă şi sănătoasă a credinţei. Dar dacă înțelege altfel vreuna din aces- 
tea, îndată cade în erezie. În privința timpului s-au rătăcit cei din jurul 
lui Himeneu şi Alexandru, care spuneau că învierea s-a făcut 
deja (| Tim., 1, 20). Iar unii dintre galateni amînau timpul, iubind tăierea- 


împrejur. lar în privința persoanei au rătăcit şi rătăcesc iudeii încă pînă 
azi, cînd zic că se spune despre vreunul din ei: «Iată Fecioara va avea în 
pîntece şi va naşte fiu şi va chema numele lui Emanuel, care se tălmă- 
ceşte: Cu noi este Dumnezeu» (Isaia, 7, 14; Matei, 1, 20); şi cînd auzind: 
«Prooroc ne va ridica nouă Dumnezeu» (Deut., 18, 16), socotesc că se 
spune despre vreunul dintre prooroci; iar cînd aud: «Ca o oaie spre jun- 
ghiere S-a adus» (Isaia, 53, 7), nu învaţă de la Filip, ci socotesc că 
aceasta se zice despre Isaia sau despre altul oarecare dintre proorocii 
care au fost. 


LV 


Aceasta pățind-o şi duşmanii lui Hristos, au căzut în urita lor erezie. 
Căci dacă ar fi cunoscut persoana şi lucrul şi timpul celor spuse de Apos- 
tol, nu ar fi referit la dumnezeire cele privitoare la omenitate, ajungînd 
nebuneşte la atîta necredință. Aceasta poate să o vadă cineva dacă ar 
înţelege bine începutul celor scrise. Căci zice Apostolul: «De multe ori şi 
în multe feluri vorbind Dumnezeu odinioară părinților noştri prin proo- 
roci, în zilele acestea din urmă a grăit nouă prin Fiul» (Evr., 1, 1). Apoi, 
după puțin zice: «Făcînd prin Sine însuşi curățirea păcatelor noastre, a 
şezut de-a dreapta măririi întru cele înalte, făcîndu-Se cu atit mai presus 
de îngeri cu cît a şi moştenit nume mai deosebit decit ei» (Evr., 1, 4). 
Deci cuvîntul apostolic aminteşte timpul în care a grăit Dumnezeu nouă 
prin Fiul, cînd s-a săvîrşit şi curățirea păcatelor. Dar cînd a grăit nouă 
prin Fiul? Şi cînd s-a făcut curățirea păcatelor? Şi cînd S-a făcut om, dacă 
nu la sfțrşitul proorocilor, în zilele cele de pe urmă? Dar istorisind despre 
iconomia cu privire la noi şi vorbind despre timpurile din urmă, spune în 
chip firesc că nici în timpurile de mai înainte n-a lăsat pe oameni fără să le 
grăiască, ci le-a grăit lor prin prooroci. Şi fiindcă au slujit şi proorocii şi li 
s-a grăit şi lor prin îngeri, dar a venit şi Fiul ca să slujească, a adaus în 
chip necesar: «Cu aţît mai preşus de îngeri făcîndu-Se», voind să arate că 
pe cât Se deosebeşte Fiul de rob, pe atit a fost mai presus slujirea Fiului 
de slujirea robilor. Deci deosebind Apostolul slujirea cea nouă de cea 
veche, îndrăzneşte să scrie şi să spună iudeilor: «Cu ațîta făcîndu-Se mai 
presus de îngeri». De aceea nici n-a folosit comparativul «mai mare» sau 
«mai cinstit», ca să nu socotească cineva că Acela şi aceia sînt de acelaşi 
neam; ci «mai presus» ca să facă cunoscută deosebirea firii Fiului faţă de 
cele create. 

Şi dovada aceasta o avem din dumnezeieştile Scripturi. Căci David 
cîntă: «Mai bună este o zi în curțile Tale decît mii» (Ps. 83, 11). Iar 
Solomon zice: «Luaţi învățătură şi nu argint şi cunoştinţă mai mult decît 
aurul cercat, fiindcă înţelepciunea e mai presus decît pietrele preţioase» 
(Pilde, 8, 10-11). Căci cum nu sînt de altă ființă şi deosebite după ființă 

înțelepciunea şi pietrele din pămint? Şi ce înrudire este între curțile 
cereşti şi casele de pe pămînt? Sau ce asemănare este între cele vremel- 
nice şi muritoare şi între cele veşnice şi spirituale? Aceasta a spus-o şi 
Isaia: «Acestea le spune Domnul famenilor: Celor ce vor păzi sîmbetele 
Mele şi vor alege cele ce le voiesc Eu şi vor ţine legămîntul Meu, le voi da 
lor în casa Mea şi între zidurile Mele loc de preţ, le voi da un nume veşnic, 
mai presus de al fiilor şi al fiicelor, care nu va dispărea» (Isaia, 56, 4, 5). 

Astfel nu e nici o înrudire între Fiul şi îngeri. Şi nefiind nici o înrudire, 
nu s-a spus «mai presus» în înțeles comparativ, ci distinctiv, din pricina 
deosebirii firii Lui de a acelora. Însuşi Apostolul, tilcuind cuvîntul «mai 
presus», nu-l foloseşte în alt înțeles decît în acela de deosebire a Fiului de 
cele create, zicînd că EI e Fiu, iar celelalte sînt roabe; şi E] ca Fiu şade cu 
Tatăl de-a dreapta Lui, iar ele stau şi sînt trimise şi liturghisesc (slujesc). 


LVI 


Acestea fiind astfel scrise ele nu arată, o, arieni, pe Fiul ca fiind creat, 
ci mai vîrtos ca altul decit cele create; ca fiind propriu al Tatălui şi în sînul 
Lui. Dar şi cuvîntul scris aci «făcîndu-Se» nu-L arată creat pe Fiul, cum 
socotiți voi. Dacă ar fi spus simplu «făcîndu-Se» şi ar fi tăcut, ar fi avut 
arienii motiv de dispută. Dar numindu-L mai înainte Fiu, prin toată peri- 
copa a dovedit că EI este altul decît cele create. Şi de aceea nici cuvîntul 
«făcîndu-Se» nu l-a pus despărțit, ci a legat cuvîntul «mai presus» de 
«făcîndu-Se». Căci ar fi socotit de prisos acest cuvînt dacă ar fi ştiut că, 
zicînd despre Fiul adevărat «făcîndu-Se», ar spune că aceasta este una cu 
a se face. Dar a spus că e «mai presus». Căci Cel născut rămîne ca atare, 
chiar dacă a spus cineva de El că «S-a făcut». Pentru că cele făcute, fiind 
creaturi, nu se pot numi născute, decât dacă, după aceea, împărtăşindu-se 
de Fiul cel născut se spune şi despre ele că s-au născut, nu pentru firea 
lor, ci pentru împărtăşirea de Fiul prin Duhul”. 

Şi aceasta o ştie iarăşi dumnezeiasca Scriptură, so iti despre cele 
făcute: «Toate printr-Însul s-au făcut şi fără de EI nimic nu s-a făcut» 
(Ioan, 1, 3); şi: «Toate întru Înţelepciune le-ai făcut» (Ps. 103, 24). Chiar 
despre fiii născuţi se spune: «I s-au făcut Lui robi şapte fii şi trei fiice» 
(lov, 1, 2); şi: «Iar Avraam era de o sută de ani cînd i s-a făcut Isaac, fiul 
lui» (Fac., 21, 5). lar Moise a zis: «De se vor face cuiva fii». 

Dacă deci Fiul este altul decât cele făcute, şi singur El S-a născut din 
ființa Tatălui, deşartă este sprijinirea arienilor pe cuvîntul «făcîndu-Se». 


137. Cel născut prin excelenţă, deci din veci, rămîne ca atare, chiar dacă «Se face» în 
timp om. De aceea s-a adăugat cuvîntul «mai presus». Dar cele făcute, chiar dacă sînt 
unele din ele născute, tot făcute rămîn. De aceea în citatele de mai jos se spune şi de fiii 
oamenilor «s-au făcut». Ei devin propriu-zis «născuți» numai dacă se împărtăşesc de 
“Unul născut» prin botez. Naşterea lor naturală nu-i face mai puţin «făcuţi». 


TREI CUVINTE ÎMBOTRIVA_ARIENILOR 


Căci chiar dacă, ruşinați de acestea, se vor sili iarăşi să spună că cele 
scrise au înțeles comparativ şi cele comparate sînt de acelaşi neam, deci 
Fiul este de firea îngerilor, vor fi ruşinați şi mai mult ca unii ce susțin şi 
grăiesc cele ale lui Valentin şi Carpocrat şi ale altor eretici, dintre care 
unul a spus că îngerii sînt de un neam cu Hristos, iar Carpocrat, că îngerii 
sînt făcătorii lumii'*. Poate de la aceia învățînd, compară şi aceştia pe 
Cuvîntul lui Dumnezeu cu îngerii. 


LVII 


Dar spunînd acestea vor fi ruşinaţi de psalmistul care zice: «Cine va fi 
asemenea Domnului între fiii oamenilor?» (Ps. 88, 7); şi: «Cine e aseme- 
nea cu Tine între dumnezei, Doamne?» (Ps. 85, 8). Să afle, dacă vor să 
înveţe, că numai între cei recunoscuţi ca fiind de acelaşi neam se fac com- 
paraţii, şi nu între cei de neam deosebit. Nimeni nu va asemăna pe Dum- 
nezeu cu omul'*, nici pe om cu animalele, nici lemnele cu pietrele, din 
pricina neasemănării firii. Şi Dumnezeu este ceva fără asemănare. Se 
aseamănă un omu un alt om, un lemn cu un lemn, o piatră cu o piatră. Şi 
nu va zice cineva cînd vorbeşte de acestea: «mai presus», ci simplu 
“mai», sau «mai mult», sau «mai mare». losif era mai frumos decit frații 
săi, şi Rahila, mai frumoasă decit Lia. lar o stea nu e mai presus de o altă 
stea, ci mai degrabă una care se deosebeşte în strălucire (I Cor., 15, 51). 
Dar când se vorbeşte de cele de firi deosebite, cînd se compară unele cu 
altele, se arată deosebirea prin «mai presus», cum s-a spus despre înțe- 
lepciune şi pietre. 

Deci dacă Apostolul ar fi spus: «Fiul întrece pe îngeri cu atît mai mult, 
sau e cu atît mai mare», aţi fi avut motiv să comparați pe Fiul cu îngerii. 
Dar zicînd că e «mai presus» şi atîta se deosebeşte cît se deosebeşte Fiul 
de robi, Îl arată ca fiind altul pe Cel ce a întemeiat toate; ÎL arată ca altul 
decit toţi cei creaţi. Iar fiind altul şi de altă ființă decit firea celor creați, ce 
comparație şi asemănare ar putea fi între ființa Lui şi cele create? Şi dacă 
L-ar cugeta cineva asemănător, l-ar respinge Pavel care zice: «Căci 
căruia dintre îngeri i-a spus vreodată: «Fiul Meu eşti Tu, Eu astăzi Te-am 
născut»? «lar de îngerii Săi tot el zice: «Cel ce face pe îngerii Săi duhuri şi 
pe slujitorii Lui pară de foe» (Evr., 1, 5, 7). 


LVIII 


E propriu celor create să fie făcute, şi de acestea spune că sînt făpturi. 
Iar de Fiul nu spune că e făptură, nici că a fost făcut, ci că e etern şi Împă- 
rat şi se adresează ca Făcătorului, zicînd: «Scaunul Tău, Dumnezeule, în 


138. Acestea erau doctrine panteiste, care confundau esența lumii cu dumnezeirea. 
139. Implicit se respinge metoda cunoaşterii lui Dumnezeu prin strictă analogie. 


SFINTUL ATANASIE CEI. MARE 


veacul veacului» şi: «La început, Doamne, ai întemeiat pămîntul şi ceru- 
rile sînt lucrul mfinilor Tale. Acestea vor pieri, iar Tu rămii» (Evr., 1, 8, 
10, 11). Din acestea ar putea vedea şi ei, dacă ar voi, că altul este Făcăto- 
rul şi altele făpturile. Acela este Dumnezeu, iar acestea sînt creaturi 
făcute din cele ce nu sînt. Căci ceea ce spune acum că acestea vorpieri, nu 
o spune pentru că zidirea este spre pieire, ci ca să arate firea celor făcute 
din sfirşitul lor. Pentru că cele ce pot pieri, chiar dacă nu pier din cauza 
harului Celui ce le-a făcut pe ele, totuşi s-au făcut din cele ce nu sînt şi ele 
mărturisesc că n-au fost cîndva. 

De aceea, întrucît acestea au o astfel de fire, despre Fiul se spune: 
«dar 'Tu rămii», ca să se arate eternitatea Lui. Căci neavînd putinţa să 
piară, cum au cele făcute, ci avînd rămînerea de-a pururi, e străin Lui să] 
se spună că «nu era înainte de a Se naşte»; ci Îi este propriu să fie de-a 
pururi şi să rămînă împreună cu Tatăl. Şi chiar dacă n-ar fi scris Aposto- 
lul acestea în Epistola către Evrei, ar fi împiedicaţi cu adevărat să-şi 
închipuie aşa ceva despre Cuvîntul şi de alte epistole şi de toată Scrip- 
tura. Dar şi El însuşi a spus în cele dinainte şi a arătat că Fiul este născut 
din ființa Tatălui şi că este Făcător, iar acelea se creează prin El; şi că El 
este strălucirea şi Cuvîntul şi Chipul şi Înţelepciunea Tatălui, iar cele 
făcute stau undeva în josul Treimii şi-l slujesc Ei, arătînd prin aceasta că 


Fiul este de altă fire şi mai presus de ființa celor făcute şi e mai vîrtos pro- 
priu ființei Tatălui şi de o ființă cu El. De aceea şi Fiul însuşi n-a zis: 
«Tatăl Meu este mai presus (xperrov) de Mine», ca să nu-L cugete cineva 
străin de firea Aceluia. Ci a spus «mai mare», nu prin vreo mărime oare- 
care, sau prin timp, ci pentru naşterea din El. Căci chiar ia «este mai 
mare» a arătat iarăşi identitatea ființei. 


LIX 


Apostolul însuşi nu a voit să asemene ființa Cuvîntului cu cele create, 
cînd a spus: «Cu atît mai presus făcîndu-Se decit îngerii». Pentru că E! 
este fără asemănare; mai bine zis e altfel decât ele. Căci privind la venirea 
în trup a Cuvântului şi la iconomia săvîrşită de EI, a voit să arate că nu e 
asemenea celor mai înainte de EI, ci pe cât Se deosebeşte prin fire de cei 
mai înainte trimişi de EI, pe atita şi chiar mai mult e mai presus harul 
adus de El slujirii prin îngeri. Căci de la slujitori se cer numai rodurile. 
Dar Fiului şi Stăpînului Îi este propriu să ierte şi datoriile şi să mute via'“. 
Cele adause de Apostol arată deosebirea Fiului față de cele create, zicînd: 
«De aceea trebuie să luăm aminte cu atît mai mult la cele auzite, ca nu 


140. Slujitorii culeg doar roadele prin munca lor. Fiul şi Stăpinul iartă şi greşelile celor 
ce nu au muncit şi mută via în țarina altora. Aşa a mutat Hristos via, din Israel cel după 
trup. El a sădit-o într-un loc, El o poate transplanta în alt loc. 


TREI CUVINTE ÎMPOTRIVA ARLENILOR 


cumva să alunecăm pe alături. Căci dacă s-a adeverit cuvîntul grăit prin 
îngeri şi orice călcare de poruncă şi orice neascultare a primit dreapta 
răsplătire, cum vom scăpa noi, nesocotind o aşa de mare mîntuire care, 
luînd început din propovăduirea ei de către Domnul, ne-a fost adeverită 
de către cei ce au ascultat-o?» (Evr., 2, 1-3). Dar dacă Fiul a fost unul 
dintre cei creați, n-a fost mai presus de ei şi nici pedeapsa neascultării n-a 
fost mai mare din pricina Lui. Căci nici slujirea îngerilor nu aducea, unuia 
sau altora din cei ce călcau legea dată prin ei, o pedeapsă mai mare sau 
mai mică. Ci una era legea şi una pedeapsa celor ce o călcau. Dar deoa- 
rece Cuvîntul nu e dintre cei creați, ci e Fiul Tatălui, de aceea cu cît este El 
mai presus, şi cele săvîrşite prin E] de asemenea mai presus şi mai deose- 
bite, cu atît şi pedeapsa este mai greai'!. 

„„ Săprivească deci harul dat prin Fiul şi să cunoască aşa cum e mărturi- 
sit prin fapte, că e altul decât cei creaţi şi că singur EI este Fiul adevărat al 
Tatălui, şi că Tatăl este în El. Legea prin îngeri s-a grăit şi ea n-a desăvir- 
şit pe nimeni, căci avea nevoie de venirea Cuvîntului, cum a spus Pavel. 
Iar venirea Cuvîntului a desăvârşit lucrul Tatălui'**. Atunci împărăţea 
moartea, de la Adam pînă la Moise, dar venirea Cuvintului a desființat 
inoartea şi nu mai murim toți în Adam, ci în Hristos toți sîntem făcuţi 
vii'*. Atunci, de la Adam pînă la Berşeba, se vestea legea şi numai în 
Iudeea era cunoscut Dumnezeu (Ps. 72, 2). Acum în tot pămîntul a ieşit 
vestirea Lui şi tot pămîntul s-a umplut de cunoştinţa lui Dumnezeu şi 
toate neamurile au fost învăţate de către El. Şi s-a împlinit acum ceea ce 


„141. Pedeapsa e mai mare pentru cei ce nu se alipesc-Fiului, întrucit şe lipsesc de un 
bun mai mare: se lipsesc de calitatea de fii ai Tatălui prin har, pe care le-o aduce Fiul. Pe 
cînd călcarea Legii date prin îngeri îi lăsa în acelaşi plan al «robilor» mai.mult sau mai 
puțin distanţați de Dumnezeu Fiul, în care Se află-Tatăl, aci pierd odată cu Hristos şi. pe 
Tatăl. Ei se lipsesc totodată de înviere. E ceea ce se spune în rîndurile următoare. 

141 a. În iconomia Lui, Dumnezeu a urmărit ridicarea oamenilor la treapta de fii ai 
Tatălui şi de frați ai Fiului, după har, în unirea lor cu El arătîndu-se cea mai caldă iubire a 
Sfintei Treimi. Aceasţă operă nu se putea duce la sfrşit decît prin înomenirea Fiului, Înge- 
rii, ca făpturi mai apropiate de Dumnezeu, ne puteau ridica cel mult prin împlinirea 
poruncilor trimise nouă prin ei la o apropiere mai mare de Dumnezeu, dar nu ne puteau 
face fii ai Tatălui, pentru că nici ei nu sînt fii. Pe de altă parte noi fiind îmbrăcați în trupul 
devenit muritor, nu puteam scăpa de moartea trupului decit prin Fiul lui Dumnezeu, Care, 
luînd trupul postru,.i-a biruit moartea. i . . 

142. Prezența L.ogosului nu se împacă cu moartea, care e fără sens, căci, cum spune 
sfântul Maxim Mărturisitorul, toate au o.rațiune, numai răul nu are o rațiune ca fundament 
al existenței, Răul e prin fire descompunere, destrămare; moarte, neființă: Logosul e şi 
putere dătătoare de viaţă, şi susținere a vieţii. Filosofia elenă făcuse o legătură între rațiu- 
ne şi existenţă, Dar pentru creştinism Logosul activ e Persoană. Căci EI e şi Cuvint. Numai 
pentru persoană are un rost şi un sens existența. Persoana justifică şi descoperă rațiunile 
lucrurilor. Pentru persoană lumea a fost făcută cu un sens. Dar persoana umană nu e cea 
care creează lumea şi-i dă un sens. Numai o Persoană supremă a putut crea lumea şi i-a 
putut da un sens pentru persoana umană. Dar cînd omul se rupe de Dumnezeu sensul lui 
şi al lumii se întunecă. Numai Logosul creator îl poate restitui, desființind moartea, care e 
cea mai mare întunecare a sensului lumii create. 


SPINTUL, ATANASIE CEI, MARE 


s-a scris: «Toţi vor fi învățați de Dumnezeu» (Isaia, 54, 13; Ioan, 6, 45). 
Atunci ceea ce S-a arătat era chip (tip). Acum S-a arătat Adevărul însuşi. 
Aceasta o arată, după aceea, Apostolul însuşi în mod mai vădit, zicînd: 
«Cu aceasta S-a făcut Iisus chezaşul unui mai bun Legămînt» (Evr., 7, 
22); şi iarăşi: «Acum a săvirşit o slujire (liturghie) cu atît mai deosebită, cu 
cât este Mijlocitorul unui mai bun Legămint, care s-a rînduit spre făgă- 
duinţe mai înalte» (Evr., 8, 6); şi : «Căci nimic n-a desăvirşit legea, ci era 
pregătire spre o mai bună nădejde» (Evr., 7, 19). Şi iarăşi zice: «Trebuia 
deci ca chipurile celor din ceruri să se curățească din acestea, iar cele 
cereşti înseşi, cu mai înalte jertfe decât acestea» (Evr., 9, 23). Se spune 
deci şi aci şi în toată Epistola despre Domnul că e mai presus, fiind de fapt 
mai presus şi altfel decât cele create. Căci e mai presus jertfa adusă de El, 
e mai presus nădejdea în El; la fel, făgăduinţele cele prin El; nu ca unele 
mai răari în comparație cu cele mai mici, ci ca altele faţă de altele după 
fire. Pentru că şi Cel ce le-a iconomisit pe acestea e mai presus de cele 
create. i ă i 


LX 


Dar şi spuşa că S-a făcut chezaş arată chezăşia dată de El pentru noi. 
Căci precum, fiind Cuvântul, S-a făcut trup, iar faptul de a Se fi «făcut» îl 
atribuim trupului (pentru că trupul este făcut şi creat), aşa şi aci, «S-a 
făcut» ca să-l luăm în al doilea înțeles, înseamnă că S-a făcut om. Deci să 
cunoască cei dornici de sfadă cătrebuie să părăsească şi această greşită în- 
țelegere a lor. Căci Pavel nu spune că «s-a făcut» ființa Lui, ştiindu-L pe 
EI Fiul şi Înţelepciunea şi strălucirea şi Chipul Tatălui, ci referă expresia 
«s-a făcut» la slujirea Legămîntului, prin care moartea ce împărăţea odi- 
nigară a fost desființată. De fapt şi prin aceasta slujirea Lui s-a tăcut 
superioară. «Pentru că ceea ce era cu neputinţă legii — fiind slabă prin 
trup - a săvîrşit Dumnezeu, trimițînd pe Fiul Său întru asemănarea tru- 
pului păcatului şi pentru păcat â osîndit păcatul în trup» (Rom., 8, 3), sco- 
țind din el păcatul, de care.era robit neîncetat, ca să nu primească cugetul 
dumnezeiesc!**, Căci făcînd pe de altă parte trupul capabil de Cuvîntul, 
ne-a făcut pe noi să nu mai umblăm după trup, ci după Duh (Rom., 3,4)'* 


143. Legea poate fi comparată cu raţiunea în ea însăşi. Ea e slabă în ea însăşi, din pri- 
cina pornirilor senzitive ale materiei, sporite prin păcat. Numai Persoana supremă, ca 
dătătoare a legii, ca putere spirituală supremă, ca utilizatoare a raţiunii, o poate folosi 
apre întărirea trupului, slăbind senzitivitatea păcătoasă din trup. Oricine poate folosi 
legile prezente în trup şi în-materie, şi în sens bun şi în sens rău. Sau le poate lăsa pe aces- 
tea cu totul pasive în faţa pornirilor simțualității, nefolosindu-se de voință spre a scoate 
trupul de sub puterea acestei simțualităţi. În sens bun le poate folosi cu atit mai mult 
Dătătorul legilor, ca Stăpîn al lor; cînd asumă trupul în care foloseşte legile spre eliberarea 
lui de păcatul scufundării prea mari în simțualitate. i 

144. Logosul, sau Rațiunea supremă ca Persoană, Care a pus o lege în trup, venind 
Însuşi în trup, reîntăreşte legătura legii cu EI în trup, sau face trupul supus Dătătorului 
legii, superior dar nu contrar ei. Astfel Logosul e «mai presus» de lege, dar nu contrar 

şi să zicem adeseori: «Noi nu sîntem în trup, ci în Duh» (Rom. 8, 9); gi: 
„N-a venit: Fiul lui Dumnezeu în lume ca să judece lumea, ci ca să-i.răs- 
cumpere pe toți şi să mîntuiască lumea prin El» (Ioan, 3, 17). Căci înainte 
lumea era judecată prin lege ca vinovată'“, iar acum ă primit El asupra Sa 
judecata şi, murind cu trupul pentru toţi, a dăruit mîntuirea tuturor“, 
Aceasta văzînd-o Ioan a strigat: «Legea prin Moise s-a dat, iar harul şi 
adevărul, prin lisus Hristos» (loan, 1, 17). Dar e mai presus harul decît 
legea şi adevărul, decât umbra". i 


LXI 


Deci ceea ce e «mai presus», precum s-a zis, nu se putea împlini prin 
altcineva decît prin Fiul, Care şade de-a dreapta Tătălui. Dar ce 
înseamnă aceasta decât că e Fiu adevărat şi că dumnezeirea Tatălui este 
aceeaşi cu dumnezeirea Fiului? Căci Fiul împărăţind în împărăția Tatălui 
şade pe acelaşi tron cu Tatăl, şi fiind văzut în dumnezeirea Tatălui, 
Cuvîntul este Dumnezeu, şi cel ce vede pe Fiul vede pe Tatăl (Ioan, 14, 9). 
Şi aşa este un singur Dumnezeu. Şezînd de-a dreapta Tatălui, nu face pe 
Patăl de-a stînga. Ci ceea ce este în Tatăl de-a dreapta şi de cinste, aceea 
are şi Fiul. De aceea zice: «Toate cîte le are Tatăl, ale Mele sînt» 
(loan, 16, 13). De aceea deşi Fiul şade de-a dreapta Tatălui, Îl vede şi 
EI pe Tatăl de-a dreapta, măcar că făcîndu-Se om zice: «Văzut-am mai 
înainte pe Domnul înaintea Mea pururea, că e de-a dreapta Mea, ca să nu 
Mi clatin» (Ps. 15, 8). Se arată şi în aceasta că Fiul este întru Tatăl şi Tatăl 
întru Fiul. Tatăl fiind la dreapta, la dreapta este şi Fiul. Şi şezînd Fiul la 
dreapta, Tatăl este întru Fiul. E Aa : 


'i» Iar îngerii slujesc urcînd şi coborînd'“. Dar despre Fiul zice: «Şi să se 
închine Lui toţi îngerii lui Dumnezeu» (Evr., 1, 6). Şi cînd îngerii slujesc, 


legii, şi prin aceasta o restabileşte ca formă de lucrare a Lui ca persoană, restabilind pute- 
Tea spirituală a omului asupra trupului, fără desființarea propriu zisă a legilor lui funda- 
“mentale, prin comuniunea lui cu Logosul suprem ca persoană.Căci unde e Cuvîntul e şi 
Duhul, Care întăreşte spiritual pe om. ia 

145. O lege slăbită este o lege câlcată, o lege căziită din puterea ei susținătoare a exis- 
teniţei umane în utenticitatea ei şi în progresul ei spre cite şi spre viața nemuri- 
țoare. Dar toemaj aceasta aduce piericiunea şi moartea făpturii. Încît chiar prin nesocoti- 
rea ei, legea se răzbună asupra vieţii omeneşti, judecînd-o. Legea nepăzită, legea neținută 
ca o putere a vieţii bine orînduite, aduce chiar prin aceasta descompunerea în viață. 
; 2: 46. luînd trupul nostru supus morţii, pentru că nesocotise legea,a primit Fiul însuşi 
judecata legii. Dar învingînd moartea asumată prin puterea Duhului, a restabilit legea vie- 
“ii în trupul Său şi al nostru, | d i : 

+ 441. Legea lui Moise era legea coborită la nivelul omului căzut. Era legea care legali- 
za comportarea omului la un nivel moral scăzut, mai mult formalist, ca să ştie că nu poate 
scăpa totuşi de legea lui Dumnezeu şi de moarte. Harul ridică legea la nivelul omului care 
poate trăi liber față de păcat şi poate scăpa de moartea veşnică. 

148, Urcă la Dumnezeu ca să primească poruncile şi coboară la oameni ca să li le 
aducă. Aceasta trebuie să fie şi mişcarea noastră întti spre Dumnezeu şi apoi spre oameni. 

spun: «Am fost trimis la tine» şi: «Domnul a poruncit». Dar Fiul, chiar 
dacă zice în chip omenesc: «Am fost trimis» şi vine ca să împlinească 
luorul Tatălui şi să slujească, zice totuşi, ca, Cel ce e Cuvîntul şi Chipul: 
«Eu sint întru Tatăl şi Tatăl întru Mine» (loan, 14, 10), şi: «Cel ce Mă 
vede pe Mine vede pe Tatăl» şi: «Tatăl care rămîne întru Mine, E! împli- 
neşte lucrurile» (loan, 14, 9-10). Căci lucrurile ce le vede cineva în Chip 
sînt Jucrurile 'Tatălui. Acestea sînt de-ajuns ca să ruşineze pe cei ce luptă 
împotriva adevărului. Iar dacă, fiindcă s-a scris: «Făcîndu-Se mai pre- 
sus», nu voiesc să vadă că «făcîndu-se», e spus despre Fiul că S-a făcut 
şi este om, sau să înţeleagă că s-a făcut aceasta spre o slujire mai înaltă, 
cum am arătaţ, ci socotesc că prin expresia aceasta s-a spus despre 
Cuvintul că e creat, să asculte iarăşi pe scurt acestea, fiindcă au 
uitat cele spuse. i 
LXIIL | 
Dacă Fiul este dintre îngeri, ar trebui să se înțeleagă la fel despre El şi 
despre ei termenul «făcindu-se» şi:să nu se vadă nici o deosebire între ei 
după fire. Dar în acest.caz sînt şi ei fii cum este. El înger şi şed toţi 
îndeobşte de-a dreapta Tatălui, sau stă şi Fiul cu toţi ca un duh slujitor, 
trimis la slujire şi El'asemenea acelora. Dar Pavel deosebeşte pe Fiul de 
cele create zicînd: «Căruia dintre îngeri i-a spus vreodată <Fiul Meu 
egti Tu?» (Evr., , 5), Şi Acesta creează cerul şi:pămîntul, iar aceia sînt 
creați de E]. Şi EI şade cu Tatăl, iar ei stau de faţă slujind'”, scapi 
' Cui nu-i este iarăşi vădit că nu despre ființa Fiului a spus «dăcîndu- 
Se», ci despre slujirea săvirşită prin EI? Căci precum, fiind Cuvîntul, S-a 
făcut trup, aşa, făcîndu-Se om, S-a făcut cu atât mai presus în slujire sluji- 
rii săvîrşite prin îngeri, cu cât Se deosebeşte Fiul de robi şi Creatorul de 
cele create. Deci să înceteze să înțeleagă expresia «făcîndu-Se» ca refe- 
rindu-se la ființa Fiului. Căci nu e dintre cele create. Şi'să înţeleagă că 
expresia «făcîndti-sey se referă la slujirea şi la iconomia împlinită de EI. 
Iar cum s-a făcut mai presus în slujire, fiind mai presus în fire decât cele 
create, o arată cele spuse înainte şi socotesc că şi aceasta îi face de ruşine 
pe ei.ar de se împotrivesc, aceasta corespunde cu îndrăzneala lor neso- 
cbtită de a se împotrivi acestora şi de a opune acestora cele spuse despre 
Tatăl însuşi, nepotolindu-se că să-şi oprească-limba de la ele, sau ca să 
ştie în ce adînc de nebunie au căzut: Căci s-a scris: «Fă-Te mie Dumnezeu 
sprijinitor şi locaş de scăpare, ca să mă mîntuieşţi pe mine» (PS. 30, 2); şi 
iarăşi: «Făcutu-S-a Domnul loc de scăpare celui sărac» (Ps. 9, 10); dar şi 
alte ca acestea se ăflă în duninezeieştile Scripturi. Dacă zic că acestea 
„149. Tatăl şi Fiul «şed» pe tron; îngerii «stau de față» (în picioare) slujind. Stăpinul şa- 
de, slujitorul stă în picioare în fața Stăpînului, gata să plece îndată la lucrul la care e trimis. 

s-au spus despre Fiul, ceea ce este poate şi mai adevărat, să ştie că sfinții 
ÎL roagă să le fie ajutor şi loc de scăpare, ca pe Unul ce nu este creat. Deci 
să înțeleagă şi cuvintele «făcindu-Se» şi «L-a făcut» şi «L-a zidit», ca 
referindu-se la venirea Lui în trup. Căci atunci S-a făcut ajutor şi locaş 
de scăpare, când a ridicat în trupul Lui pe lemn păcatele noastre şi a zis: 
«Veniţi la Mine toți cei osteniți şi împovăraţi şi vă voi odihni pe voi» 
(Matei, 11, 28). 


LXII 


„+ Dar dacă declară că,cele spuse s-au zis despre Tatăl, fiindcă şi despre 
El s-a scris: «Să Te faci» («să fii») şi «S-a făcut», oare vor merge cu 
îndrăzneala aşa de departe încît să spună că Dumnezeu însuşi este 
«făcut>?. Desigur vor îndrăzni şi aceasta, cum cugetă unele ca acestea 
despre Cuvîntul Lui. Căci voința de consecvență îi duce să cugete şi 
despre Tatăl cele ce şi le închipuie despre Fiul. Dar să nu se întîmple 
yreunuia dintre credincioşi nici măcar să cugete la aşa ceva. Căci nici Fiul 
nu este dintre cele create, nici ceea ce s-a. scris şi s-a șpus aci: «Să Te 
faci» şi «S-a făcut» nu înseamnă să Te faci începînd să exişti, ci arată aju= 
torul care S-a făcut EI celor ce au trebuinţă. Căci Dumnezeu este pururea 
şi acelaşi. Iar oamenii s-au făcut după aceea, prin Cuvîntul, cînd Însuşi 
Tatăl a voit. Şi Dumnezeu este nevăzut şi neapropiat celor create şi mai 
ales oamenilor de pe pămînt. Dar cînd oamenii slăbind Îl roagă, cînd pri- 
goniţi, au nevoie de ajutor, cînd nedreptăţiți aleargă la EI, atunci Cel 
nevăzut, din iubire de oameni, Se arată prin binefacerea Lui pe care o 
săvîrşeşte prin Fiul Său şi întru El. Că după trebuinţa fiecăruia se fac ară- 
tările Lui dumnezeieşti; Se face celor slabi tărie, celor prigoniţi scăpare şi 
celor nedreptăţiţi, loc de mîntuire. Căci tuturor le spune: «Încă vorbind 
tu, îţi zic: iată sînt de față» (Isaia, 58, 9). Deci ceea ce i se face fiecăruia 
spre ajutor prin Fiul, aceasta spune fiecare că i se face Dumnezeu. 
Fiindcă şi ajutor 1 se face Dumnezeu însuşi prin Fiul. 

Aceasta o ştie şi obişnuința oamenilor; şi aceasta o mărturiseşte fie- 
care şi o spune după cuviință. Adeseori le vine oamenilor ajutor şi de 
la oameni. Unul vine în ajutor altuia care e nedreptăţit ca Avraam lui Lot. 
Altul deschide casa celui prigonit, ca Avdia fiilor proorocilor (III Regi, 
18, 4). Altul odihneşte pe un străin, ca Lot pe îngeri (Fac., 19, 3). Altul dă 
cele de trebuinţă celor ce cer, ca Iov (Iov, 29, 15-16). Deci precum fiecare 
din cei ce au fost ajutaţi de alții, cînd zice: «Cutare mi s-a făcut mie aju- 
tor», sau: «Mi s-a făcut scăpare şi prin aceasta dăruitor», zicînd acestea 
nu indică începutul facerii acelora sau al ființei celor ce le-au făcut bine, ci 
binefacerea făcută lor de către aceia, aşa cînd zic sfinţii către Dumnezeu: 

«S-a făcut» şi «Să Te faci» nu indică vreun început al facerii Lui. 
Căci Dumnezeu e fără de început şinue scut, ci mântuirea făcută de 
E! oamenilor. 


LXIV 


Astfel înțelegîndu-se aceasta, urmează că şi despre Fiul trebuie să 
înțelegem acelaşi lucru ori de câte ori se spune «S-a făcut» şi «să Se facă», 
ca şi spusa «făcîndu-Se mai presus de îngeri». Auzindu-le acestea nu 
trebuie să cugetăm că se produce vreun început al Cuvîntului, nici să ni-L 
închipuim, pe temeiul acestora, creat. Ci trebuie să cugetăm la slujire 
şi la iconomie, în sensul că S-a făcut om, cînd auzim această spusă a lui 
Pavel. Căci cînd Cuvîntul S-a făcut trup şi S-a sălăşluit întru noi (loan, 1, 
14), a venit ca să slujească şi să dăruiască tuturor mîntuirea; deci atunci 
S-a făcut nouă mîntuire, ni S-a făcut viață, ni S-a făcut ispăşire. Atunci 
iconomia cea pentru noi s-a făcut mai presus ca a îngerilor şi s-a făcut 
cale şi înviere. Şi precum cuvîntul: «Fă-Te mie Dumnezeu sprijinitor» nu 
înseamnă facerea ființei lui Dumnezeu însuşi, ci iubirea Lui de oameni — 
cum s-ă spus —, aşa şi acum, spunîndu-se:«făcîndu-Se mai presus: de 
îngeri», şi «S-a făcute şi «cu atît S-a făcut fisus un chezaş mai bun», nu 


înseamnă că însăşi firea lui Dumnezeu s-a creat, să nu fie!, ci binefacerea 
făcută cu noi prin întruparea Lui, chiar dacă ereticii rămân nerecunoscă- 
tori și iubitori de sfadă. 


CUVÎNTUL AL DOILEA IMPOTRIVA ARIENILOR 
(PG. 26, 139-322) 


I 


Eu speram că celor ce fățăresc nebunia lui Arie le vor ajunge dovezile 
adevărului înfăţişate în cuvîntul de mai înainte şi se vor opri şi se vor 
întoarce de la cele rău cugetate şi grăite despre Mîntuitorul. Dar nu ştiu 
de ce nu se lasă înduplecaţi nici aşa, ci, ca porcii şi cîinii ce se tăvălesc în 
vărsăturile. şi în noroiul lor, îşi născocesc şi mai multe argumente ale 
necredinței. Neînţelegînd nici scrisa din Proverbe: «Domnul m-a zidit 
început al căilor Sale spre lucrurile Sale» (Pilde, 8, 22), nici spusa Aposto- 
lului: «Credincios fiind Celui ce L-a făcut pe El» (Evr., 3, 2), se împotri- 
vesc, spunînd că Fiul lui Dumnezeu este făptură şi creatură. Le-ar fi fost 
de ajuns din cele spuse înainte să-şi dea seama, din însăşi mărturia Ade- 
vărului, că Fiul nu este din cele ce nu sînt, nici din cele create. Căci fiind 
Dumnezeu, nu poate fi făptură, nici nu e îngăduit să se spună că e crea- 
tură. Fiindcă e propriu creaturilor şi făpturilor să li se spună că sînt din 
cele ce nu sînt (din nimic) şi că «nu erau înainte de a se naşte». 

Deci fiindcă, parcă temîndu-se să se despartă de născocirea de mituri, 
îşi iau ca false temeiuri spusele de mai înainte ale dumnnezeieştilor 
Scripturi, care bine s-au seris, dar sînt răstălmăcite cu viclenie de ei, să 
reluăm iarăşi înțelesul celor mai înainte spuse ca să întărim sufletele cre- 
dincioşilor, iar pe ei să-i arătăm din fiecare din acestea că nu cunosc creş- 
tinismul. Căci dacă l-ar fi cunoscut, nu s-ar fi încuiat în necredința iudei- 
lor, ci, cercetând, ar fi învățat că «La început era Cuvîntul şi Cuvîntul era 
la Dumnezeu şi Dumnezeu era Cuvîntul» (loan, 1, 1); iar cînd a binevoit 
'Tatăl ca Însuşi Cuvîntul să Se facă trup, atunci s-a spus în mod cuvenit 
despre EI de către Ioan: “Cuvîntul trup S-a făcut» (Joan, 1, 14), iar de 
către Petru: «L-a făcut pe El Domn şi Hristos» (1 Petru, 3,15); iar prin 
Solomon, de către Domnul însuşi: «Domnul m-a zidit pe mine început al 
căilor Sale spre lucrurile Sale» (Pilde, 8, 22); iar de către Pavel: «Cu atit 
mai presus făcîndu-Se decit îngerii» (Evr., 1, 4); şi iarăşi: «S-a deşertat 
pe Sine, chip de rob luînd» (Filip., 2, 7); şi iarăşi: «Deci, frați sfinți părtaşi 
ai chemării cereşti, să cunoaşteţi pe Trimisul (Apostolul) şi Arhiereul 

mărturisirii noastre lisus, Care e credincios Celui ce L-a făcut pe El» 
(Evr., 3, 12). 

'Toate acestea spuse au acelaşi înțeles în care se cuprinde dreapta 
noastră credinţă şi care arată dumnezeirea Cuvîntului şi cele spuse în 
chip omenesc despre El, pentru faptul de a Se fi făcut EI şi Fiul omului. 
Şi deşi acestea: sînt de ajuns ca dovezi împotriva lor totuşi, deoarece 
neînțelegînd spusa Apostolului — ca să amintesc întîi de ea — socotesc pe 
Fiul lui Dumnezeu între făpturi, pentru că s-a scris: «Credincios fiind 
Celui ce L-a făcut pe El», am crezut că e de trebuință să-i ruşinăm iarăşi 
fiindcă spun acestea, precum am făcut şi în cele spuse înainte, pornind de 
la afirmarea lor. Pie 


Nu 


Dacă deci nu e Fiu, să 1 se spună făptură şi să ] se atribuie şi Lui toate 
cele ale făpturilor. Şi să nu se mai spună că e Fiul unic şi Cuvîntul şi Înțe- 
lepciunea. Şi Dumnezeu însuşi să nu Se mai numească Tată, ci numai 
Făcător şi Creator al celor făcute de El. Şi să se socotească zidirea chip şi 
pecete a voii creatoare a Lui. Iar El, potrivit socotinței lor, să nu se mai 
considere ca avînd fire născătoare, ca să fie din ființa Lui Cuvîntul, Înțe- 
lepciunea şi peste tot un Chip!. Căci dacă nu e Fiu, nu e nici Chip. Iar 
nefiind Fiu, cum spuneți că Dumnezeu este Creator, :dacă toate cele 
tăcute se fac prin Cuvîntul şi întru Înţelepciune şi fără Acesta nu s-ar 
putea face ceva şi, dacă, chiar şi după voi, fără EI nu are întru Cine şi prin 
Cine să facă toate? Iar dacă ființa dumnezeiască nu e, după voi, roditoare, 
ci pustie, ca o lumină ce nu luminează, ca un izvor uscat, cum nu vă ruşi- 
nați să spuneţi că are o lucrare (energie) creatoare? Şi desființînd ceea ce 
e după fire, cum nu vă ruşinaţi voind să preferați ceea ce e după voință? 


1. Dacă nu e un Fiu, ca chip al.lui Dumnezeu Tatăl prin care se aduce la existenţă crea- 
țiunea, creaţiunea iese direct din dumnezeu ca chip al lui. În acest caz creaţiunea e o ema- 
nație din dumnezeu în sens panteist. Aşa-zisul dumnezeu în acest caz e o esenţă, din care 
iese fără voia ei lumea. Totul e supus în acest caz unei fatalități oarbe, fără sens. 

Numai distincţia între un Fiu care e din fiinţa lui Dumnezeu, ca Tată, şi între o lume 
creată prin voinţa lui Dumnezeu, evită panteismul, salvindu-se transcendența lui Dumne- 
zeu de o lume neidentificată cu EI şi nesupusă exclusiv unor legi involuntare. Numai în 
acest caz lumea & creată prin voinţa lui Dumnezeu, fiind deosebită de ființa Lui; şi dacă e 
creată prin voinţă, e creată şi prin cugetare, căei voinţa liberă nu lucrează fără cugetare şi 
fără un scop. Dacă Dumnezeu nu e un Tată care are un Fiu, El n-are o viaţă personală. 
Căci un dumnezeu monopersonal, fiind lipsit de o viaţă personală întreținută de o comu- 
niune interpersonală, nu e propriu zis un Dumnezeu personal. El e mai degrabă o esenţă 
din care lumea iese fără voia Lui. De aceea un dumnezeu.monopersonal nu poate avea o 
voință şi o simţire iubitoare şi deci o cugetare liberă. El nu are în acest caz o conştiinţă de 
sine, prin care îşi vede chipul său; nu are propriu zis o sine. Numai un Dumnezeu cunos- 
cindu-Se pe Sine în chipul Său vede bogăția Sa şi poate cugeta şi avea o lume conformă ei. 

2. Nu poate avea o lucrare operînd ceva în extern dacă nu e roditor prin ființă. Omul 
poate lucra asupra unei limi exterioare, pentru că e roditor şi prin ființa lui. Dar pînă la un 
punct şi lumea ţine de el, îl completează pe el. Totuşi e o deosebire şi la el între ceea ce 

Căci dacă pe cele din afară şi care nu au fost mai înainte, voind să fie, le 
creează şi Se face Făcător al lor, trebuie socotit că e cu mult mai înainte 
Tată al Celui născut din ființa Lui. Căci dacă recunoaşteți lui Dumnezeu 
voinţa referitoare la cele.ce încă nu sint, pentru ce nu recunoaşteți lui 
Dumnezeu ceea ce e mai presus de voinţa Lui?" lar mai presus de voință 
este de a fi Dumnezeu prin fire, Tată al Cuvîntului Său. . 

Dacă deci ceea ce e mai înainte, care este după fire, n-a existat, după 
nebunia lor, cum ar putea să se facă ceea ce e după aceea, care este după 
voință?“ lar mai înainte este Cuvîntul şi de-abia în al doilea rînd, creaţiu- 
nea. Deci există Cuvîntul, chiar dacă necredincioşii îndrăznesc să spună 
multe împotrivă. Căci prin El s-a făcut zidirea. Şi e vădit că Dumnezeu 
fiind Făcător are şi pe Cuvîntul creator nu din afară, ci propriu Lui”. Deci 
spunem din nou acelaşi lucru: dacă are voinţă şi voința e creatoare şi 
ajunge voinţa Lui spre întemeierea celor ce le creează, iar Cuvîntul Lui 
este Făcător şi Creator, nu încape îndoială că El este voința vie a Tatălui 
şi lucrarea Lui voluntară şi Cuvîntul Lui adevărat, întru Care dă ființă 
tuturor şi le cîrmuieşte cum se cuvine. Căci nimeni nu se va îndoi că 
Armonizatorul există înaintea armoniei şi a celor armonizate, Şi e, cum 
am spus înainte, pentru Dumnezeu un lucru posterior â crea, față de a 
naşte. Căci Fiul este în mod propriu şi adevărat din acea fericită şi etern 
existentă ființă. Iar cele ce sînt din voinţa ei se constituie din afară şi sînt 
create prin născutul propriu din eaf. 


naşte şi ceea ce face omul. Ceea ce face e mai mult opera voinţei, decît ceea ce naşte. La 
ânimale nu e nici naşterea, nici mişcarea între lucruri cu efectele ei, opera voinţei. Ele sînt 
mai identificate cu natura. Dar la om relaţiile interpersonale au ca:premize naşterile, deci 
unitatea de natură; aşa e şi la Dumnezeu. a 

3. Inainte de a voi cineva ceva, el este. : 

4, lată pentru ce sântul Atanasie a insistat să considere pe Fiul «născut din ființa Tată- 
lui». În formularea Sinodului II ecumenic această expresie s-a înlocuit cu cea «de o ființă 
cu Tatăl», pentru a nu se înțelege fiinţa ca născînd prin şine. Dar sfintul Atanasie nu a 
văzut ființa ca născînd prin sine, ci pe Tatăl născînd pe Fiul din ființa Sa. 

"5. Cuvîntul e forţa intrinsecă a celui ce vrea să tacă cevă, e putinţa gîndirii a ceea ce 
wrea să facă. Iar cineva care gîndeşte la:ceva stă într-un fel.oarecare de vorbă cu sine. La 
Dumnezeu, acest Șine cu care stă El de vorbă. nu este numai un Sine, ci un fel de altul, un 
alt Sirie. Dumnezeu fiind Unul, nu e totuşi într-o singularitate absolută. E un Unul care nu 
e lipsit de iubire, ceea ce implică o comuniune. - .! 

6. Voința prin care cineva face ceva e antepioară actului făcător, Iar voința oricărei 
fiinţe dotate cu spirit implică.gîndirea, sau e şi gîndire, Pe de altă parte voința nu e fără 
conştiinţa celui ce voieşte. Voința lui Dumnezeu nu e anterioară existenței Lui. EI ni poate 
voi să existe înainte de a fi. În acest caz EI n-ar putea dispune de voința Lui. Dar nici 
existenţa Lui nu e anterioară voinţei Lui. El «este» din veci ființă care voieşte. Dacă exis- 
tenței noastre îi premerge voinţa altuia, care este anterior nouă şi în ultimă instanţă e 
voința Existenței supreme, acelei existențe nu-i premerge voința altcuiva. Nu se poate 
merge aşa la infinit. Temeiul ultim a tot ce există este o existenţă care e în acelaşi timp şi o 
voinţă. Desigur e o taină de neînțeles, o existență care nu există fără voinţa altei existenţe, 
ci a cărei existenţă e una cu voința proprie. 

Dar nu se poate explica o existență supremă fără o voinţă, nici o voință supremă fără o 
existenţă care o implică. În felul acesta însuşi faptul că există o lume implică o existenţă 

UI 


Deci Cuvintul, arătînd marea absurditate a celor ce spun că Domnul 
nu e Fiul lui Dumnezeu, ci făptură, e necesar să mărturisim că El este 
Fiul. Iar dacă este Fiul, precum şi este, şi Fiul Se mărturiseşte că nu e din 
afară, ci din Cel ce naşte, să nu se mai certe, precum am spus înainte, 
pentru cuvinte, chiar dacă sfinţii folosesc pentru Cuvîntul expresia «L-a 
făcut», în loc de «L-a născut». Căci cuvîntul este indiferent, pînă ce se 
mărturiseşte firea. Căci nu desființează cuvintele firea, ci mai degrabă 
firea pretace cuvintele atrăgîndu-le la ea. Căci nu sînt cuvintele înaintea 
firilor, ci firile sînt primele şi, după ele, cuvintele. De aceea cînd ființa 
este creatură sau făptură, expresia «a făcut» şi «s-a făcut» şi «a zidit» se 
foloseşte în sensul ei propriu, indicînd făptura. Dar cînd firea e făt sau fiu, 
atunci «l-a făcut» şi «s-a făcut» şi «l-a zidit» nu se mai foloseşte în sens 
propriu, nici nu indică o făptură, deşi în loc de «l-a născut» e folosit, fără 
deosebire, expresia «l-a făcut». Astfel de multe ori părinții numesc pe fiii 
născuți din ei robii lor, fără să nege identitatea firii. Şi pe robii proprii îi 
numesc, cu bunăvoință fii, fără să ascundă originea dobindirii lor. Părin- 
ţii numesc pe fiii lor robi pentru autoritatea ce o au asupra acelora, şi pe 
robi fii, din bunăvoință față de ei. Sara îl numea pe Avraam domn, deşi 
nu era roaba, ci soţia lui. Şi Apostolul a unit cu Filimon pe robul Onisim, 
pa de el ca pe un frate. lar Batşeba, deşi era mamă, numea pe fiul ei 

ob, spunînd tatălui: «Pe robul tău, Solomon» (III Regi, 1, 19). La fel, 
proorocul Natan, intrînd la David, i-a spus ca şi aceea: «Pe Solomon, 
robul tău» (ibid., 20). Nu le era greu să-l numească pe fiu, rob. Acela 
auzind aceasta cunoştea firea şi aceştia, spunînd aşa, nu ignorau că era 
fiu adevărat. Ei cereau ca el să fie moştenitor al tatălui, chiar dacă îl 
numeau rob, căci era prin fire fiu al lui David. - 


IV 


Deci precum, citindu-le acestea, le înțelegem cum trebuie, şi auzind 
pe Solomon numit rob, nu-l socotin de fapt rob, ci fiu adevărat şi după 
fire, la fel cugetăm şi despre Mîntuitorul, cugetînd că sfinții Î înțeleg ca 
Fiu adevărat şi ca fiind piin fire Cuvîntul cînd zic: «Credincios fiind Celui 
ce L-a făcut pe El» (Evr., 3, 2); sau cînd E! însuşi zice: «Domnul M-a zidit 
e Mine» (Înţ. Sir., 24, 8) şi cele asemenea. Să nu nege deci vreunii vreo 
juşire ce o are El de la Tatăl. Ci ca şi despre Solomon şi David să cugete 
drept şi despre Tatăl şi despre Fiul. Fiindcă, dacă auzind despre Solo- 
mon că e rob, îl mărturisesc totuşi fiu, cum nu s-ar pierde cu drept 


supremă care o voiește. Însăşi existenţa lumii fără o voinţă care o prevede ar fi de altfel o 
taină de neexplicat. Atit faptul lui «este» în general e o taină, cât şi faptul lui «este» 
împreună cu voința concomitentă e o taină de neexplicat. Dar faptul din urmă e mai uşor 
de admis pentru cugetare, decît cel al unei existențe pur şi simplu fără o voinţă concomi- 
tentă pe o treaptă supremă şi anterioară unei lumi supuse legilor. 

cuvînt, nepăstrînd acelaşi înțeles cînd e vorba de Domnul? Cum nu s-ar 
pierde, cînd, auzind că e Fiu, Cuvint şi Înțelepciune, se forțează să răstăl- 
măcească şi să tăgăduiască naşterea cea după fire şi adevărată a Fiului 
din Tatăl, iar cînd aud expresia tu înțeles de făptură, se grăbesc îndată 
să-L socotescă pe Fiul prin fire făptură şi tăgăduiesc pe Cuvîntul, deşi pot 
prin faptul că S-a făcut om, să refere toate aceste expresii la omenitatea 
Lui? Cum nu se arată deci ca vrednici de scârbă în fața Domnului avînd în 
ei două măsuri, sau înțelegînd cum se cuvine numirea de rob aplicată 
lui Solomon, dar hulindu-L prin ea pe Domnul? Căci consimt că Solo- 
mon e rob prin simţire, dar expresia «Cel ce L-a făcut» referită la Dom- 
nul o socotesc ca mare sprijin pentru erezia lor. Dar şi acest sprijin le 
este trestie uşor de'frînt. Căci se vor osîndi îndată de vor pricepe modul 
de vorbire al Scripturilor. Pentru că precum Solomon este numit rob, 
deşi e fiu, ia fel, ca să reluăm cele spuse mai înainte, deşi părinţii pe cei 
odrăsliți din ei îi numesc creați şi zidiți şi făcuţi, totuşi nu tăgăduiesc că ei 
le sînt fii după fire. Astfel Ezechia, cum s-a scris la Isaia, spunea rugîndu- 
se: «Pentru că din ziua de azi voi face prunci care vor vesti dreptatea Ta, 
Doamne al mîntuirii mele» (Isaia, 38, 19). El a spus «voi face». Dar proo- 
rocul în aceeaşi carte şi în alt loc zice: «Şi fiii tăi ce vor ieşi din tine» (Isaia, 
39, 7; IV Regi, 20, 18). Deci în loc de «a naşte» a spus «voi face» şi cei năs- 
cuţi din ei zice că sînt făcuți. Şi nu tăgăduieşte cineva că cuvîntul se referă 
la cei născuți prin fire. 

„Iar Eva născând pe Cain, a spus: «Am. dobiîndit om prin Dumnezeu» 
(Fac. 4, 1). Deci în loc de «aim născut» a zis şi ea «am dobîndit». Şi văzînd 
întîi naşterea, a spus: «am dobîndit». Şi nu va socoti cineva din pricina 
cuvîntului «am dobîndit», că ea l-a cumpărat pe Cain din afară şi nu l-a 
născut din ea. 

Iar patriarhul Iacov, a zis ui Iosif: «Acum deci cei cos fii ai tăi, făcuți 
ţie în Egipt, înainte de a veni eu la tine în Egipt, sînt ai mei, Efraim şi 
Manase» (Fac:, 48, 5). Iar Scriptura zice despre Iov: «I s-au făcut lui şapte 
fii şi trei fiice» (Iov, 1, 2). Şi Moise a spusîn Leas «De se vor face ţie fii» şi 
De se va a iace! fiu». 

V , 

Iată deci iarăşi cum au numit pe cei născuţi, făcuți, ştiind că odată ce 
sînt mărturisiţi fii, chiar dacă spune cineva că «s-au făcut», «i-am dobîn- 
dit», «i-am făcut», aceasta nu-i schimbă. Căci firea şi adevărul atrag 
cugetarea la ceea ce e propriu lor. De aceeă cu cei ce discută dacă Domnul 
e creatură sau făptură, trebuie mai întîi să stabilim cu ei dacă este Fiul şi 
Cuvîntul şi Înţelepciunea. Căci odată dovedite acestea, se înlătură îndată 
şi încetează presupunerea că e tăptură sau creatură. Pentru că nici făp- 
tura nu poate fi Fiul sau Cuvîntul, nici Fiul, făptură. Iar acestea aşa fiind, 

e limpede pentru toți dovada că cuvîntul care spune «L-a făcut» nu e spre 
folosul ereziei ior, ci mai degrabă spre osîndă, Căci s-a arătat că expresia 
«a făcut» e folosită în dumnezeiasca Scriptură şi pentru fii adevărați şi 
după fire. De aceea odată ce s-a dovedit că Domnul este Fiul adevărat, 
Cuvîntul şi Înţelepciunea Tatălui, chiar dacă se spune despre El «L-a 
făcut» sau «S-a făcut», nu se spune că e făptură, ci sfinţii se folosesc de 
expresia aceasta în mod amestecat ca şi cu privire la Solomon (fiul lui 
David) şi la fiii lui Ezechia. Căci şi aceştia, născîndu-i din ei, au spus: «Am 
făcut» şi «am dobîndit» şi «s-au făcut». Deci şi protivnicii lui Dumnezeu, 
care folosesc aceste mici cuvințele ca pretexte, trebuie, fie măcar şi mai 
tîrziu, să lepede din cele spuse înțelesul necredincios şi să cugete despre 
Fiul că e Fiul adevărat, Cuvîntul şi Înţelepciunea Tatălui, nu făptură, nu 
creatură. Căci dacă Fiul este făptură, prin ce Cuvînt şi prin ce Înţelep- 
ciune s-a făcut ea?" «Căci toate Întru înţelepciune le-ai făcut» (Ps, 103, 
24); şi «Toate printr-Însul s-au făcut şi fără de Dînsul nimic nu s-a făcut» 
(Ioan, 1, 3). Iar dacă El este Cuvîntul şi Înţelepciunea, în Care se fac toate, 
EI nu este dintre cele făcute, nici în general dintre cele create, ci născut al 
Tatălui. .. i N 
- VI 

Vedeţi deci ce greşeală este a zice că Cuvîntul lui Dumnezeu este făp- 
tură? Zice undeva Solomon în Ecclesiast: «Toată făptura o va aduce 
Dumnezeu la judecată cu tot ce s-a trecut cu vederea, fie bun, fie rău» (Înţ. 
Sir., Î, 12, 14). Dacă deci Cuvîntul e făptură, va fi adus, după voi, şi El la 
judecată. Şi unde mai e judecata, odată ce e judecat Judecătorul?” Cine va 


"+17. Cuvântul, Înţelepciunea implică pentru sfintul Atanasie o relaţie bipersonală. O 
singură persoană nu vorbeşte şi deci nu cugetă. Dacă Dumnezeu e o singură persoană, nu 
are cuvînt şi nu are cugetare. î acest caz lumea e o ermnanaţie oarbă a unei esențe domi- 
nate de o lege oarbă. Conştiinţa implică bipersonalitatea. Deci Cuvîntul, sau Cugetarea lui 
Dumnezeu, în Care se implică bipersonalitatea lui Dumnezeu, trebuie să fie, din firea Lui, 
de nivelul Lui, şi nu o făptură. Fiul, fiind Cuvintul, arată că şi Tatăl e Cuvîntătorul, Fiul 
fiind Înţelepciunea, arată şi pe Tatăl ca izvor al Înţelepciunii. Sînt numaidecit două per- 
soane, dar una ca ființă dumnezeiască, 'necreată. Prin aceasta creştinismul a ieşit din 
abstracțiunea unui eu care ar putea cugeta într-o totală singularitate (Pichte). Cugetarea e 
o relaţie bipersonală comunitară. Acesta e un nou fapt pentru care omul e.după chipul lui 
Dumnezeu. Chiar lumea nu poate veni la existență prin crearea de către un Dumnezeu 
Bi r fără un.Fiu; sau în Înţelepciunea prin care s-a creat e implicat Sfatul, conştiinţa de 
sine a lui Dumnezeu. i ” ăi î i 

8; Tot ce a trecut neobservat, fie bun, fic rău, va fi adus la Nmină şi deci la judecată, 
ca să nu.se mindrească nimeni cu fapta altuia, ca să nu scape nici un rău nejudecat, ca să 
fiu rămină nimic nevalorificat sau nedezaprobat în veci. i 

9. Cel ce judecă e rhai presus de orice judecată. Fiul lui Dumnezeu, Gîndirea iposta- 
tică a Tatălui, nu poate fi supusă judecății. Ce instanță mai presus de Dumnezeu poate 
exista? Cine altul poate îmbrăca în valoare sau în dezaprobare veşnică tot ce s-a făcut? El 
e absolutul. Nu e supus vreunei judecăţi superioare. Pentru că EI e criteriul suprem a tot 
ce e bun şi opusul adevărat a tot ce e rău. Judecata Lui devenind relativă, totul s-ar relati- 
viza. Dar lisus Hristos poate judeca pe oameni şi pentru că EI însuşi a încercat cele ome- 

da binecuviîntările celor drepţi şi pedepsele celor nevrednici, dacă va sta, 
după voi, şi Domnul cu toți în fața judecății?" Şi în baza cărei legi va fi 
judecat Dătătorul oricărei legi?': Este propriu făpturilor a fi judecate, a fi 
binecuvîntate şi osîndite de Fiul. Temeţi-vă deci de Judecătorul şi credeți 
spusei lui Solomon. Căci dacă toată făptura va îi adusă de Dumnezeu la 
judecată, iar Fiul nu este dintre cei judecaţi, ci mai degrabă El este Jude- 
cătorul tuturor făpturilor, nu Se arată mai strălucitor decît soarele Fiul, 
Care e Cuvintul lui:Dumnezeu, întru Care se fac şi se judecă făpturile? Iar 
dacă spusa că e «credincios» (Evr., 3, 2) îi tulbură iarăşi, pentru că aşa 
cum se spune despre toți, se spune şi despre EI că e credincios şi crezînd 
primeşte răsplata credinţei, să ia seama că prin aceasta îl critică pe Moise 
care zice: “Dumnezeu este credincios şi adevărat» (Deut., 32, 4); dar şi 
pe Pavel care scrie: «Credincios este Dumnezeu, Care nu vă va lăsa să fiți 
ispitiți mai mult decit puteţi» (1 Cor., 10, 13). Dar spunînd sfinții acestea, 
n-au cugetat cele omeneşti despre Dumnezeu, ci au cunoscut că cuvîntul 
«credincios» are în Scriptură un îndoit înțeles: unul arătînd pe cel ce 
crede, altul pe cel vrednic de crezare. Primul se potriveşte oamenilor, al 
doilea lui Dumnezeu. E credincios Avraam că a crezut lui Dumnezeu care 
grăia; şi e credincios Dumnezeu, pentru că, precum cîntă David, «credin- 
cios este Dumnezeu în toate cuvintele Lui» (Ps. 144, 13); şi e vrednic de 
crezare şi e cu neputinţă ca El.să mintă. Şi iarăşi cînd spune: «De este 
vreo credincioasă văduvă» (| Tim., 5, 16), numeşte credincioasă pe cea 
care crede cu adevărat. Dar Cuvîntul este «credincios», pentru că trebuie 
să se creadă în ceea ce a spus. Căci e adevărat şi nu se poate altfel. Deci 
ceea ce s-a scris despre El: «Credincios este Celui ce L-a făcut pe El», nu 
are nimic asemănător cu celălalt înțeles. Nu pentru că crezind s-a făcut 
bineplăcut, ci pentru că fiind Fiu al adevăratului Dumnezeu, e şi El cre- 
dincios, trebuind să fie crezut în toate cele ce le spune şi face. Căci rămîne 
neschimbat şi neabătut în iconomia luată ag i Sa ca om şi ia d a 
Sa în trup. - : . 


VII 
„ Astfel deci, dacă vrea cineva să-i ruşineze pe ate poate să-i arate 


numai din „cuvîntul «L-a făcut». Căci înţelesul celor s scrise este drept, 


neşti, a săvirşif binele cu osteneală şi a respins râul cu efort şi S-a ridicat prin aceasta ca 
om la nivelui suprem, nesupus judecății. 

10. Nu poate condamna cu autoritațe supremă cel supus judecății, cel ce nu este el 
însuşi criteriul'suprem al binelui. Nu poate acorda o cunună necontestată cel ce are nevoie 
şi el de a fi încununat de altul. Nimic nu e definitiv şi absolut valoros fără aprecierea din 
partea forului personal suprem. 

11..Nu i se poate aplica sentința prevăzută de o lege celui ce e mai presus de orice lege 
şi a dat orice lege. Ppste orice lege trebuie să fie un dătător al oricărei legi. Nu legea imper- 

atunci cînd se arată cînd şi spre ce s-au spus. De aceea e de trebuinţă să 
se vădească chiar din el aiureala ereticilor, arătîndu-se, cum am spus 
înainte, timpul în care s-a făcut şi folosul spre care s-a făcut. Căci n-a 
spus Apostolul acestea istorisind cele dinainte de creaţie, ci cînd Cuvîntul 
S-a făcut trup. Fiindcă s-a scris:. «Deci, frați sfinţi, părtaşi ai chemării 
cereşti, cunoaşteţi pe Trimisul (Apostolul) şi Arhiereul mărturisirii 
noastre, pe lisus, credincios fiind Celui ce L-a făcut pe El» (Evr., 3, 1-2). 
Cînd deci a fost trimis, dacă nu cînd a îmbrăcat trupul nostru? Şi cînd S-a 
tăcut Arhiereu al mărturisirii noastre, dacă nu cînd, aducîndu-Se pe Sine 
pentru noi, a ridicat trupul din morți şi acum Îi aduce şi daruri Tatălui pe 
cei ce vin la El cu credinţă, răscumpărînd pe toţi şi aducînd ispăşire lui 
Dumnezeu pentru toate ale noastre?” . 

Deci nu a voit Apostolul să indice ființa Cuvîntului, nici naşterea Lui 
după fire din Tatăl, spunînd: «Fiind credincios Celui ce L-a făcut pe El». 
Doamne fereşte! Ci a arătat că S-a pogorit la oameni şi S-a făcut Arhie- 
reu. Iar arhieria Lui o poate înțelege cineva din istoria privitoare ia lege şi 
la Aaron. Astfel, Aaron nu s-a născut arhiereu, ci om, şi după un timp, 
cînd Dumnezeu a voit s-a făcut arhiereu; şi nu s-a făcut pur şi simplu, nici 
nu: s-a cunoscut din veşmintele obişnuite, ci îmbrăcînd umărarul,.pecto- 
ralul, veşmîntul pînă la călcîie, pe care femeile l-au lucrat la porunca lui 
Dumnezeu. Şi îmbrăcat în acestea intra în Sfintele şi aducea jertfa pentru 
popor; îmbrăcat în acestea slujea ca un mijlocitor între arătarea lui Dum- 
nezeu şi jertfele oamenilor (leş., 28 şi 29). Aşa şi Domnul, la început a fost 
Cuvintul şi Cuvîntul era la Dumnezeu şi Dumnezeu era Cuvîntul (loan, 1, 
1). lar cînd a voit Tată! să se plătească preţul de răscumpărare pentru toţi 
şi să se dea harul tuturor, atunci Cuvîntul, precum a luat Aaron veşmîn- 
tul lung pînă la călcâie, aşa şi Ela luat trupul din pămînt, avînd.pe Maria ca 
Maică a trupului în loc de pămîntul nelucrat, ca avînd ce aduce, ca Arhie- 
reu, să Se aducă pe Sine însuşi Tatălui 'şi prin sîngele propriu să ne cură- 
țească pe noi, pe toți, de păcate şi să ne învie din morți. fr 


VIII 


'Căci celă vechi erau umbra acestei fapte. Şi ceea cea făcut Mîntuitorul 
veriind la noi, aceea a închipuit, potrivit Legii, î în. chip imbros, Aaron. 
Precum deci Aaron, fiind acelaşi nu s-a schimbat îmbrăcînd haina arhie- 
rească, ci s-a acoperit numai, răminind acelaşi şi Pas CAI dacă ar fi zis 


sonală e mai presus de toate, ci o personă supremă şi absolut liberă e criteriul binelui 
nedepăşit de nici un alt criteriu al binelui; care implică un sens cugetat. Acea persoană 
dă a oricărei legi e forul absolut suprem al oricărei judecăți. 

12. Aci sâîntul Atanasie vorbeşte de arhieria continuă a lui Hristos, deci şi de jertfa 
continuă a Lui pentru noi, cu care ne uneşte şi pe noi cu Sine ca jertfe. E o idee pe care o va 
dezvolta sfintui Ciril din Alexandria în scrierea Închinare, în Duh şi Adevăr. 

cineva văzindu-l aducând jertfă: «lată Aaron s-a făcut arhiereu», nu ar îi 
afirmat că atunci s-a făcut om, căci era om şi înainte de a se face arhiereu, 
ci că s-a făcut arhiereu prin slujire, îmbrăcând vegmintele făcute şi pregă- 
tite pentru arhierie, la fel se poate tugeta şi despre Domnul, că nu S-a 
făcut altul luînd trup, ci, fiind acelaşi, S-a acoperit cu trup; şi spunindu-se 
că «S-a făcut», nu trebuie să înțelegem că Cuvîntul, întrucît este Cuvînt, a 
fost făcut, ci fiind Cuvîntul creator, pe urmă S-a făcut arhiereu, îmbră- 
cînd trupul făcut şi creat care se poate şi aduce pentru noi. De aceea s-a 
spus că «S-a făcut». Dacă deci Domnul nu S-ar fi făcut om, s-ar putea 
război arienii. Dar dacă Cuvîntul S-a făcut trup, ce altceva se poate spune 
despre Omul care S-a făcut, decît că « a fost credincios Celui ce L-a făcut 
pe El»? Căci precum e propriu Cuvintului să se spună că «la început era 
Cuvîntul», aşa e propriu omului să se spună că se face, că se creează. 
Pentru că cine văzînd pe Domnul umblînd ca om şi arătindu-Se din fapte 
ca Dumnezeu, nu ar fi întrebat: «Cine a făcut pe Acesta om»? Şi cine 
iarăşi, întrebat astfel, n-ar fi răspuns că «Tatăl L-a făcut pe Acesta om şi 
ni L-a trimis nouă Arhiereu»? Iar acest înţeles şi timpul şi Persoana se 
poate afla mai bine de la Apostolul însuşi care a scris: «Fiind credincios 
Celui ce L-a făcut pe El», dacă ținem seama de cele scrise mai înainte. 
Căci toate formează un lanţ şi locul întreg vorbeşte despre acelaşi lucru. 
Pentru că scrie în Epistola către Evrei: «Deci de vreme ce prunciii s-au 
făcut părtaşi sîngelui şi trupului, în acelaşi fel şi E] S-a împărtăşit de aces- 
tea, ca să surpe prin moarte pe cel ce are stăpînirea morții, adică pe dia- 
volul; şi să izbăvească pe cei care, de frica morții, erau supuşi robiei toată 
viața. Căci nu a luat firea îngerilor, ci sămînţa lui Avraam. Pentru aceea, 
dator era să se asemene fraţilor, ca să fie milostiv şi credincios Arhiereu 
în cele către Dumnezeu', spre a ispăşi pentru păcatele poporului. Căci 
întrucât â pătimit, fiind EI însuşi ispitit, poate să ajute celor ce se ispitesc'“, 
Pentru aceea, frați sfinți, părtaşi ai chemării cereşti, îndreptaţi privirea 
voastră spre Trimisul (Apostolul) şi Arhiereul mărturisirii noastre, spre 
lisus, Care credincios a fost Celui ce L-a făcut», 


IX 


Cine, citind această pericopă, nu va osîndi pe arieni, şi nu va admira 
pe fericitul Apostol, care a grăit atît de drept? Căci cînd a fost făcut şi cînd 
a devenit-(Cuvâîntul). paațal, dacă nu cînd S-a împărtăşit şi EI de sînge şi 


13. Numai făcându-Se asemenea lor şi suferind eele ale lor, putea simți milă faţă de ei 
şi putea fi Arhiereul care să Se jertfească pentru «ei. 

14. Cine nu e ispitit de foame, de sete, biruind ispita prin rațiune, nu poate da tărie 
celor ce se ispitesc, ca să o învingă şi ei. 

15. Credincios a fost Celui ce L-a făcut trimis al Lui la noi, şi Arhiereu al nostru către 
EI, dar în scopul acesta, şi om. 

de trup? Şi cînd Şi-a arătat limpede mila faţă de ei şi S-a făcut Arhiereu 
credincios, dacă nu cînd S-a asemănat întru toate fraţilor?! Dar S-a ase- 
mănat atunci cînd S-a făcut om, îmbrăcînd ţrupul nostru. Deci scriind 
despre iconomia cea după om a Cuvîntului, a spus Pavel «credincios fiind 
Celui ce L-a făcut pe El», nu despre ființa Cuvîntului. Deci nu vă mai 
prostiți spunînd că Cuvintul lui Dumnezeu este făptură”. Căci EI este 
prin fire Fiul Unul născut al lui Dumnezeu“. Dar a avut fraţi, cînd a 
îmbrăcat trupul cel asemenea cu al nostru, pe care aducîndu-l prin Sine 
însuşi S-a numit Arhiereu şi S-a făcut milos şi credincios. Milos, pentru 
că, aducîndu-Se pe Sine însuşi, ne-a miluit pe noi, iar credincios, nu 
împărtăşindu-Se de credinţă, nici crezînd în cineva ca noi, ci avînd să fie 
crezut în cele ce le spune şi le face şi pentru că aduce o jertfă credincioasă 
căre rămîne şi nu cade'?. Căci cele aduse potrivit legii nu rămineau stator- 
nice, pierind în fiecare zi şi avînd oamenii iarăşi nevoie de curăţire”. Dar 
jertfa Mîntuitorului odată săvîrşită a desăvîrşit totul şi s-a făcut credin- 
cioasă (statornică) pentru totdeauna. Aaron a avut şi el urmaşi şi în gene- 
ral preoţia potrivită Legii înlocuia pe cei de mai înainte datorită timpului 
şi morții (pentru că aceia mureau). Dar Domnul, avînd o arhierie netrecă- 
oare şi fără urmaşi; S-a făcut Arhiereu statornic (credincios) rămi- 
nînd pururea (Evr., 7, 21). Şi S-a făcut credincios făgăduinţei ca să 
audă şi să nu înşele pe cei cevin la E). Aceasta se poate afla şi din epis- 
tolă marelui Petru, care scrie: «Pentru aceea şi cei ce pătimesc după 
Voia lui Dumnezeu să-şi încredințeze sufletele lor Făcătorului credin- 
cios» (1 Petru, 4, 19)?. Căci credincios fiind nu Se schimbă, ci rămîne 
pururea şi dă cele fâgăduite. | | i 
“+ 18. Sfintul Atanasie leagă strîns arhieria lui Hristos pentiu noi de mila Lui față de noi 
pe cara.nu.o are numai ca Unul'ce-priveşte din afară la șuferințele noastre, ci Şi ie îace 
oprii. Arhiereu eficace e cel ce suieră cu cei ce suferă, Şi Hristos n-ă suierit cu noi dața- 
vită identității necesare a firii Lui cu a noaștră, ci luînd de bună-voie firea noastră, că să 
poată suferi de bună-voie cu noi şi să simtă astfel de bună-voie real milă față de noi. 
11. Dacă e făptură, nu e cineva, mai înalt care să ne arate atita iubire, încât să se facă 
om pentru noi. Toţi sîntem închişi în aceeaşi relativitate neputincioasă. — 
18. Dacă ar fi unul dintre niai mulți fii, ar fi şi el relativ şi n-am mai avea în venirea Lui 
iubirea aşa de mare a unui Tată dumnezeiesc care Îşi dă pentru noi pe unicul Fiu. 
19. E o jertfă căreia E! îi rămîne credincios, persistînd în dispoziţia ei, sau stăruind în 
starea de jertfă, de predare continuă Tatălui pentru noi, dar şi de comunicare a acestei 
stări oamenilor, său ărătindu-Se fnâreu ca Cel jertfit pentru noi Tatălui: Dumnezeu Fiul a 
țoat milos i noi şi mai înainte. Dar prin întrupare Şi-a arătat şi Îşi arată în mod deplin şi 
efectiv mila Lui. să 
20. Jertfele din Vechiul Testarienit nu erau întru totul curate şi nu curățau deplin. 
Numai jertia lui Hristos e curată de orice gînd contrar şi fără nici o rezervă, sau e o totală 
dăruire de Sine însuşi a lui Hristos, peste care nu poate fi alta. - y 
21. Hristos însuşi, ca Arhiereu deșăvirşit, nu are urmaşi, pentru că nu moare. Dar 
arhiereii care-L reprezintă vizibil au urmaşi, pentru că mor. . Ă 
22. Se pune în legătură statornicia lui Hristos în arhierie şi în împlinirea făgăduințe- 
lor Sale, cu auzirea noastră de către El, care rămîne viu sau cu sensibilitatea Lui statornică 
față de suferinţele noastre. 


'TREL CUVINTE ÎMPOTRIVA AKIENILOR 


X 


Aga numiții zei mincinoşi ai elinilor nu sînt vrednici de crezare nici în 
ce priveşte existența, nici făgăduinţele. Căci nu sînt aceia pretutindeni. 
Dar şi cei locali pier cu timpul şi se destramă prin ei înşişi. De aceea 
Rațiunea strigă împotriva lor, pentru că nu sînt vrednici de crezare, ci 
sînt apă mincinoasă şi nu e credincioşie în ei. Dar Dumnezeul tuturor şi 
singur cu adevărat existent este credincios, fiind mereu acelaşi, şi zicînd: 
<Vedeţi-Mă, că Eu sînt» (Deut., 32, 30) şi «Nu M-am schimbat» (Mal., 3, 
7). De aceea şi Fiul Lui este acelaşi, pururea fiind şi neschimbîndu-Se şi 
nefiind mincinos nici în privinţa existenţei, nici a făgăduinței*, precum 
scrie iarăşi Apostolul, tesalonicienilor, zicînd: «Credincios este Cel ce 
ne-a chemat pe noi, Care va şi împlini» (1 Tes., 5, 24). Căci în îndeplini- 
rea a ceea ce făgăduieşte se arată că e credincios în grăire. Iar evreilor le 
scrie despre înțelesul acestui cuvînt şi despre neschimbarea lui aşa: 
«Dacă noi nu credem, El rămîne credincios. Căci nu Se poate tăgădui pe 
Sine». De aceea cu dreptate istorisind venirea în trup a Cuvîntului, Apos- 
tolul zice: «Fiind credincios Celui ce L-a făcut pe El Apostol = Trimis» 
(Evr., 3, 5). Prin aceasta a arătat că chiar făcîndu-Se om, lisus Hristos 
este ieri şi azi acelaşi şi rămîne neschimbat în veci. Şi după ce Apostolul 
prin arhieria Lui aminteşte de omenitatea Lui, nu tace mult, ci îndată 
aminteşte şi de dumnezeirea Lui, ca să ne asigure din toate părțile, ca, 
mai ales cînd vorbeşte de smerenia Lui, îndată să cunoaştem înălțimea şi 
slava ce o are de la Tatăl't. Căci zice: «Moise a fost slujitor, iar Hristos, 
Fiu. Acela a fost credincios în casă, iar Acesta este Fiul în casă» (Evr., 3, 
5-6), ca Unul ce a clădit-o şi e Domn şi Ziditor al ei, sfințind-o ca Dumne- 
zeu. Căci Moise, fiind om prin fire, s-a făcut credincios, crezînd lui Dum- 
nezeu, Care grăia prin Cuvîntul”, iar Cuvîntul era în trup nu ca unul 
dintre cei făcuţi, nici ca o creatură?” ci ca Dumnezeu în trup şi ca Creato- 


23. Numai dacă Hristos este Fiul după ființă a lui Dumnezeu şi ca atare neschimbător 
şi nepieritor, cum nu sînt formaţiile naturii, putem avea siguranţa în făgăduințele Lui, în 
mântuirea noastră, în viaţa de veci făgăduită de EI şi existentă în El. 

24. Dacă Hristos Şi-ar pierde în smerenie puterea şi înălțimea dumnezeiască, nu ne- 
ar mai putea ajuta. El Se apropie de noi intim prin smerenie ca să nu ne rămînă ca un 
domn pămîntesc inaccesibil înconjurat de atiţia subalterni şi prins de atîtea ocupaţii; dar în 
acelaşi timp menține şi toată puterea prin care poate fi atent la fiecare şi ne poate ajuta în 
toate. Uneşte în Sine în chip minunat smerenia şi înălțimea; e Frate şi Domn; apropiat de 
fiecare şi dispunînd de toate ca să ne poată ajuta. 

25. Moise credea lui Dumnezeu care îi grăia prin Cuvîntul. lisus Hristos e însuşi 
Cuvîntul lui Dumnezeu. Moise simţea în cuvîntul ce i-l adresa Dumnezeu, ipostasul dum- 
nezeiesc al Cuvîntului. Dumnezeu trimite în cuvîntul adresat omului pe Fiul şi Cuvîntul 
Său ipostatic. Cuvîntul ce vine la sirmțirea omului nu e numai un mijloc pasiv de care Se 
foloseşte Dumnezeu în comunicarea Lui, ci are El însuşi subiectivitatea personală, plină 
de putere 

26. Hristos nu era ca o entitate creată în trupul creat, ci ca un subiect necreat în firea 
omenească creată. 


SFINTUL ATANASIE CHI, MARE. 


rul şi Ziditorul a ceea ce s-a zidit de către El. Oamenii au fost îmbrăcați în 
trup pentru a fi şi a ființa. lar Cuvîntul lui Dumnezeu S-a făcut om pentru 
a sfinți trupul“. Şi fiind Domnul, era în chip de rob. Căci e roaba Cuvîntu- 
lui toată creațiunea cea făcută şi zidită prin El. De aci rezultă că şi expre- 
sia Apostolului «L-a făcut» nu-L arată pe Cuvîntul ca făcut, ci trupul ase- 
menea nouă pe care l-a primit. De aceea a devenit şi Fratele nostru, 
făcîndu-Se om. 


XI 


Deci s-a arătat că, chiar dacă foloseşte cineva pentru Cuvîntul expre- 
sia «L-a făcut», o foloseşte în loc de «S-a născut». Dacă e aşa, cum vor 
mai putea susține născocirea, sau mai bine zis aiureala lor, odată ce 
cuvîntul nostru, limpezind această expresie, a arătat că Fiul nu este făp- 
tură, ci prin ființă este născut din Tatăl, iar prin iconomie, după bună- 
voința Tatălui, S-a făcut pentru noi om şi există ca atare? De aceea se zice 
de către Apostol că e «Credincios Celui ce L-a făcut pe El», iar în Pilde, că 
«S-a zidit» (Pilde, 8, 22). Căci odată ce se mărturiseşte că S-a făcut om, 
nu e nici o piedică de a zice, precum s-a spus înainte, că «S-a făcut», sau 
«Sa zidit», sau «S-a plăsmuit», sau că e rob, sau Fiul slujnicei, sau Fiul 
omului, sau că S-a alcătuit, sau că S-a pogorit, sau că e mire, sau că e 
rudenie, sau frate. Căci toate aceste cuvinte sînt proprii alcătuirii ome- 
neşti şi ele nu indică ființa Cuvîntului, ci faptul că S-a făcut om. Acest 
înţeles îl are şi spusa din «Fapte» a lui Petru, care zice: «Pe acest lisus, pe 
Care voi L-aţi răstignit, L-a făcut Domn şi Hristos» (Fapte, 2, 36). Deci 
nici aci nu s-a scris: «L-a făcut Sieşi Fiu», sau «L-a făcut Sieşi Cuvînt», ca 
să întemeieze asemenea năluciri. Dacă deci n-au uitat să vorbească 
despre Fiul lui Dumnezeu să cerceteze dacă s-a scris undeva: «Şi-a făcut 
Dumnezeu Sieşi Fiu», sau: «Şi-a creat Sieşi Cuvînt», sau dacă s-a scris 
undeva limpede că Cuvintul e făptură sau creatură. Şi atunci să le dea 
drept motiv (al ereziei), ca să fie vădiţi şi astfel ca nişte lipsiți de minte. 
Căci dacă nu află nimic de felul acesta, ci arată numai că s-a scris în gene- 
ral «s-a făcut», mă tem ca nu cumva auzind: «La început a făcut Dumne- 
zeu cerul şi pămîntul» şi «A făcut soarele şi luna» şi «a făcut marea», să 
spună că Cuvîntul e cerul şi El este lumina făcută în prima zi şi El pămîn- 
tul şi fiecare dintre cele făcute, ca să se asemene aşă zişilor stoici. Pentru 


27. Omul nu poate exista fără trup. Trupul ţine de ființa lui. EI începe să existe odată 
cu începutul formării trupului lui, Hristos, fiind Cuvîntul lui Dumnezeu cel întrupat, există 
înainte de a-Şi forma un trup. El Îşi formează trupul nu pentru a exista El însuşi, ci pentru 
a sfinţi trupul. Sfințirea nu-i poate veni trupului decât de deasupra lui, de la Dumnezeu. El 
a adus trupului Său sfințirea desâvirşită, făcîndu-Se El însuşi, ca Dumnezeu-Cuvîntul, 
purtătorul lui. Sfinţirile dinainte de Hristos erau parțiale. 


TREI CUVINTE ÎMPOTRIVA ARIINILUOU 


că aceia extind pe Dumnezeu însuşi în toute; iar aceştia Îl pun pe Cuvin- 
tul lui Dumnezeu în rînd cu toate. Şi au ajuns să spună lucruri asemănă- 
toare, zicînd că EI este una dintre făpturi”. 


XII 


Dar să asculte iarăşi aceleaşi lucruri şi să înveţe întîi că Cuvîntul este 
Fiu, cum s-a spus şi în cele dinainte, şi nu făptură; şi expresiile care-L 
arată ca atare să nu le refere la dumnezeirea Lui, ci să cerceteze pentru ce 
şi în ce înţeles s-au scris acestea. Şi celor ce cercetează le va răspunde în 
mod sigur iconomia (întruparea) omenească, pe care a primit-o pentru 
noi. De fapt şi Petru, spunînd că Dumnezeu «L-a făcut Domn şi Hristos» 
a adăugat îndată: «Pe acest lisus pe care voi L-aţi răstignit». Din aceasta 
le-a devenit clar tuturor şi le poate deveni şi acestora, dacă vor privi legă- 
tura cuvintelor, că n-a spus că a făcut ființa Cuvântului, ci că L-a făcut 
după omenitatea Lui. Căci ce este ceea ce s-a răstignit, dacă nu trupul? 
Iar trupul Cuvîntului cum îl putea indica altfel decît spunînd «L-a făcut»? 
Deci expresia «L-a făcut» are aci un înțeles corect. Căci n-a zis, cum am 
spus înainte: «L-a făcut pe El Cuvînt sau Domn». Şi n-a spus simplu «L-a 
făcut», ci «L-a făcut la voi» şi: «În mijlocul vostru» (Fapte, 2, 22), egali- 
zînd expresia «L-a făcut» cu expresia «L.-a adeverit». Aceasta a indicat-o 
Petru începînd această învățătură principală printr-o precizare deose- 
bită, spunînd către ei: «Bărbaţi izraeliţi, ascultați cuvintele acestea: Pe 
Iisus Nazarineanul, bărbat adeverit la voi de Dumnezeu prin puteri, prin 
minuni şi semne, pe care le-a făcut prin El Dumnezeu în mijlocul vostru, 
precum înşivă ştiţi» (Fapte, 2, 22). Deci ceea ce a spus la sfirşit prin «L-a 
făcut» (Fapte, 2, 36), a lămurit-o la început prin «L-a adeverit» (Fapte, 2, 
22). Căci din semnele şi minunile pe care le-a făcut, Domnul S-a ade- 
verit că nu era om simplu, ci că era Dumnezeu în trup şi că Hristos era 
Domnul. ; 

Aceasta o spune şi loan în Evanghelie. De aceea şi mai mult Îl 
prigoneau pe El iudeii, că nu numai dezlega Sîmbăta, ci şi numea pe 
Dumnezeu Tată al Său, făcîndu-Se pe Sine deopotrivă cu Dumnezeu 
(loan, 10, 38). Dar nu S-a făcut Domnul pe Sine atunci Dumnezeu. Căci 
nici nu e cu putință ca Dumnezeu să Se facă. Ci S-a adeverit Dumnezeu 
prin fapte, zicînd: «lar de nu credeţi Mie, credeți faptelor Mele, ca să 
cunoaşteţi că Eu sînt întru Tatăl şi Tatăl întru Mine» (loan, 10, 30). Deci 
aşa L-a făcut pe EI Tatăl Domn şi Împărat în mijlocul nostru şi pentru noi, 
care mai înainte eram neascultători; şi e vădit că Cel ce S-a arătat atunci 


28. Un Dumnezeu care nu ar avea un Cuvint ca Fiu deosebit de lume, ci al cărui cuvint 
ar fi făptura, ar fi un Dumnezeu izvor al celor create, deci una în esenţă cu ele. Sfintul Ata- 
nasie atribuie arienilor din nou o gîndire panteistă, ca o consecinţă a gîndirii lor. 


244 NEIN'PUL ATANASIE CEL MARE 


Domn şi Împărat n-a început a Se face atunci Împărat şi Domn, ci a 
început a-Şi arăta domnia Lui şi a Şi-o extinde şi peste cei ce erau 
neascultători”. 

XIII 


Dacă deci socotesc că înainte de a Se face om şi de a răbda Crucea, 
Mîntuitorul n-a fost Domn şi Împărat, ci atunci a început să fie Domn, să 
ştie că rostesc în mod vădit cuvintele celui (lui Pavel) din Samosata. Dar 
precum am văzut şi am spus înainte, El este Domn şi Împărat etern. Căci 
Avraam 1 se închină ca unui Domn, iar Moise zice: «Şi Domnul a plouat 
peste Sodoma şi Gomora pucioasă şi foc de la Domnul din cer» (Fac., 19, 
24). Dar şi David cântă: «Zis-a Domnul Domnului meu: Şezi de-a dreapta 
Mea» (Ps. 109, 1); şi: «Scaunul Tău, Dumnezeule, în veacul veacului; 
toiag de dreptate, toiagul Împărăției Tale» (Ps. 94, 7); şi: «Împărăţia Ta, 
Împărăţia tuturor veacurilor» (Ps. 144, 13). Deci e vădit că şi înainte de a 
se face ceva a fost Împărat şi Domn etern, fiind Chipul şi Cuvîntul Tată- 
lui. Iar dacă Cuvîntul este Domn şi Împărat veşnic, e vădit că Petru n-a 
spus că s-a făcut ființa Fiului, ci domnia Lui, care s-a înfăptuit pentru 
noi cînd S-a făcut om şi, răscumpărînd pe toţi prin cruce, S-a făcut Dom- 
nul şi Împăratul tuturor”. 

Iar dacă pentru că s-a scris: «L-a făcut» stăruie în erezie, nevrînd să 
spună că «L-a făcut» este una cu «L-a adeverit», fie pentru că nu înțeleg, 
fie din pricina ereziei lor contrare lui Hristos, să înțeleagă că şi aşa cuvin- 
tele lui Petru au un înţeles drept. Căci cel ce se face domnul vreunora, îi 
aduce sub sine pe cei ce există deja. Dar dacă Domnul este Creatorul 
tuturor şi Împăratul veşnic, iar cînd S-a făcut om ne-a câştigat şi pe noi, e 
vădit şi din aceasta că spusa lui Petru nu arată ca fiind făcută ființa Cuvîn- 
tului, ci supunerea de după aceea a tuturor şi domnia cîştigată de EI peste 
toți. Şi aceasta este aceelaşi lucru cu ceea ce s-a spus înainte. Căci pre- 
cum acolo am înfățişat cuvintele: «Fă-Te mie Dumnezeu sprijinitor» 
(Ps. 30, 3) şi: «Domnul S-a făcut scăparea mea, a celui sărac» (Ps. 9, 10), 
şi cuvîntul a arătat că acestea nu prezintă pe Dumnezeu făcut, ci lucrarea 
săvîrşită de El cu fiecare, la fel cuvîntul lui Petru are acelaşi înţeles. 


29. Fiul lui Dumnezeu este din veci Împărat şi Domn, neavînd nimic superior care 
să-L stăpînească. Dar El Îşi extinde Domnia şi Împărăţia Sa peste noi, cînd luînd un trup 
liber de păcat şi eliberîndu-l de afecte, ne dă şi nouă puterea de a fi liberi şi de a-L. 
cunoaşte pe El ca Domn şi izvor al domniei noastre peste noi înşine. 

30. Scăpîndu-ne de robia păcatului, S-a făcut El Domnul nostru, dar un Domn de a 
cărui domnie ne împărtăşim şi noi. Căci El e Domnul care e în acelaşi timp Fratele nostru. 
EI S-a făcut Domnul nostru, pătimind pentru noi şi ridicîndu-ne pe noi din robia păcatului 
şi a morţii împreună cu Sine. Ne-a făcut domni, întrucît ni S-a făcut Frate El, Domnul. 


"TREL CUVINTE ÎMPOTRIVA ARLENII.UOR 


XIV 


Deci Cuvîntul fiind Însuşi Fiul lui Dumnezeu, El este Domnul tutu- 
ror. lar noi eram înainte supuşi robiei stricăciunii*! şi blestemului legii, pe 
urmă şi treptat ne-am predat ființa celor ce nu sînt, făcîndu-ne robii lor, 
cum a spus fericitul Apostol (Rom. 1, 20), adică zeilor ce nu sînt prin fire. 
N-am mai cunoscut pe Dumnezeul cel adevărat, ci am cinstit cele ce nu 
sînt, în locul adevărului. Dar pe urmă, precum poporul de odinioară sus- 
pina împovărat în Egipt, aşa şi noi, avînd în noi legea naturală şi rugîndu- 
ne şi zicînd cu suspinele negrăite ale Duhului (Rom., 8, 26): «Doamne, 
Dumnezeul nostru, dobîndeşte-ne pe noi» (Isaia, 26, 13), Dumnezeu ni 
S-a făcut loc de scăpare şi Dumnezeu sprijinitor, aşa S-a făcut şi Domnul 
nostru, Şi nu a primit atunci EI începutul existenţei Sale, ci noi am primit 
pe Domnul ca început al existenței noastre”. Deci Dumnezeu bun fiind şi 
fiind Tatăl Domnului, mişcat de milă şi voind să Se facă cunoscut tuturor, 
face pe Fiul Său să îmbrace trupul omenesc şi să Se facă om şi să Se 
numească Iisus, ca întru trupul acesta aducîndu-Se pe Sine pentru toți, 
să-i elibereze pe toți de plăsmuirea de zei şi de stricăciune şi să Se facă Dom- 
nul şi Împăratul tuturor”. Tocmai în a-L face pe EI Tatăl Domn şi Împărat, 
constă ceea ce a spus Petru: «L-a făcut pe El Domn şi L-a trimis ca Hristos» 
(Fapte, 2, 36). Iar aceasta e una cu a zice că «L-a făcut» Tatăl pe El om. Căci e 
propriu omului a fi făcut. Dar nu La făcut simplu om, ci L-a făcut (om) 
pentru a domni peste toți şi pentru a sfinți pe toți prin ungere“, 


31. Împăratul adevărat este numai Dumnezeu cel nesupus stricăciuniii, descompune- 
rii şi morții. 

32. Nu Domnul a primit, cînd S-a făcut om, începutul existenței Sale, ci noi am primit 
de la EI începutul existenţei noastre nestricăcioase şi nemuritoare. Dacă ar fi fost numai 
om, nu ne-ar fi putut aduce această nouă existență. 


33. Îi scapă pe toţi de zeii plăsmuiţi de închipuirea lor, care nu-i puteau ajuta să scape 
de stricăciunea produsă de păcat şi de patimi, prin faptul că Se dă EI însuşi pentru toți, 
biruind din dragostea pentru ei păcatul şi patimile egoismului. Aşa îi eliberează de proce- 
sul descompunerii prin patimi, îi face stăpîni peste ei înşişi, supunîndu-se Celui ce-i 
iubeşte, Celui liber de patimi sau câştigîndu-le iubirea față de EI şi de semeni. Nu s-a făcut 
om pentru a se încadra în destinul oamenilor căzuţi. La ce-ar fi făcut aceasta? Ci pentru a-i 
aduce sub stăpînirea Lui, care e totodată eliberarea lor. Iar aceasta n-o putea face decit 
rămînînd şi Dumnezeu. Dar totuşi El devine Împărat al tuturor şi ca om şi ca Frate al lor, 
ridicîndu-i pe toţi la această demnitate a Lui. 

34. Temelia învierii trupului întru nestricăciune a pus-o Domnul Hristos în biruirea 
afectelor. Dar luptînd şi noi împotriva afectelor cu ajutorul împărtăşirii de trupul înviat al 
Domnului, facem şi noi rădăcina trupului din sufletul nostru capabilă de a se dezvolta în 
trupul înviat cînd toată natura se va înnoi. Dar prin țişnirea puterii din trupul înviat al Dom- 
nului la a doua venire, care va da chip înviat şi nestricăcios întregii creaţii, vor învia şi tru- 
purile celor ce vor merge în iadul veşnic. Dar acestea vor fi nu trupuri luminoase şi nesupu- 
se chinurilor, ci trupuri întunecate şi ca o carne vie, pururea purulentă şi pururea persis- 
tentă, Precum trupurile celor din rai vor fi atit de străvezii că nu prin trup se va vedea sulle- 
tul, ci invers (sfintul Grigorie Palama), aşa şi la cei din iad se va vedea prin sufletul înrăit 
trupul, copleşit de sufletul demonizat. Astfel, primii vor fi înrudiți cu îngerii, iar ultimii, cu 
demonii. Dar încă acum există o apropiere între starea sufletelor dinainte de judecata finală 
şi starea lor înviată. Aşa avem să înțelegem poate învierea tuturor odată cu Hrintoa. 

Căci deşi a luat chip de rob Cuvintul care este în chipul lui Dum- 
nezeu, asumarea trupului n-a robit pe Cuvîntul care e Domn prin fire”. 
Ci mai vîrtos prin aceasta s-a săvirşit de către Cuvîntul eliberarea întregii 
umanități”. Iar Cuvîntul, Domn prin fire şi făcut om, prin chipul de rob 
S-a făcut Domnul tuturor şi Hristos, spre a sfinţi în Duhul pe toți. Căci 
precum Dumnezeu făcîndu-Se Dumnezeu sprijinitor şi zicînd: «Voi fi lor 
Dumnezeu», nu Se face atunci mai mult Dumnezeu, nici nu începe atunci 
să Se facă Dumnezeu, ci ceea ce este pururea aceea Se face şi celor ce-L 
roagă, cînd voieşte EI, aşa şi Hristos, fiind Domn şi Împărat veşnic, nu Se 
face cînd este trimis mai mult Dumnezeu, nici nu începe atunci să fie 
Domn şi Împărat, ci ceea ce este pururea aceea S-a făcut atunci şi după 

p” şi, răscumpărînd pe toți, Se face şi astfel Domn al viilor şi al morţi- 
lor“. Căci de acum toate slujesc Lui. Aceasta este ceea ce spune David: 
«Zis-a Domnul Domnului Meu: Şezi de-a dreapta Mea, pînă ce voi pune 
pe duşmanii Tăi aşternut picioarelor Tale» (Ps. 109, 1). Căci nu se putea 
săvîrşi răscumpărarea prin altul, decît prin Domnul prin fire, ca nu 
cumva fiind creaţi prin Fiul să numim pe altul Domn şi să cădem în nebu- 
nia ariană şi elină, slujind făpturii în locul lui Dumnezeu, Care a creat 
toate”. 


XV 


Acesta e, după puţinătatea mea, înţelesul celor spuse. Căci cuvintele 
spuse de Petru către iudei au o cauză adevărată şi bună. Pentru că iudeii, 
rătăcind de la adevăr, aşteaptă pe Hristos care va veni. Şi nu socotesc că 
E] va primi să pătimească, ci zic cele ce nu le înțeleg: «Noi ştim că atunci 
cînd va veni Hristos va rămîne în veac; deci cum zici Tu că El trebuie să 
Se înalțe?» (Ioan, 12, 34). Apoi nu-L socotesc pe El Cuvîntul care vine în 
trup, ci că va fi simplu om, cum au fost toți regii. Dar Domnul, ruşinînd pe 
soții lui Cleopa, a învăţat că Hristos trebuie să pătimească întîi (Luca, 24, 
26); iar pe ceilalți iudei, că Dumnezeu a venit pe pămînt, zicînd: «Dacă i-a 


35. Trupul l-a luat E] însuşi din inițiativa Lui, nu 1 s-a dat. El n-a fost făcut om dintro 
inițiativă străină, ci El însuşi, sau şi EI însuşi S-a făcut om, conlucrînd cu Tatăl şi cu Duhul 
Sfint. El este liber față de trupul Lui de la început, îl suportă în libertate. E Împăratul lui, 
nu robul lui. Sau Se face rob de bună voie, rămînînd şi Împărat. 

36. Eliberînd trupul ca Cel ce e stăpînul tuturor şi nestăpinit de nimic în firea umană 
luată de El, eliberează în potenţă întreaga umanitate unită cu El. Dar aceasta e una cu a fi 
stăpinită de Dumnezeu cel liber, făcîndu-se şi ea liberă de robie. 

31. Aflîndu-Se din veci, Domn şi Împărat ca Dumnezeu, nestăpiînit de nimic superior, 
Se tace şi după trup. Căci nici după trup nu este stăpinit de nimic, făcîndu-Se izvor de 
lbertate şi de putere şi, prin aceasta, aducînd sub stăpînirea Sa, ca ființe libere pe toţi cei 
ce se alipesc de El. El S-a făcut în chip paradoxal prin pătimirea morţii, din chip de rob, 
învingător al morții, ridicat întru siavă. 

38. Cel ce răscumpără pe toți, plătind cu suportarea morţii de către El moartea tuturor 
ca să o biruiască, Se face Stăpinul lor, eliberîndu-i în acelaşi timp. 

39. Cine slujeşte creaturii, roabă legilor şi morţii, rămîne supus acestora pierzînd din 
caracterul şi demnitatea persoanei. 


"REL CUVINTE ÎMPOTRIVA ARIENILOR 


numit dumnezei pe aceia pentru care S-a făcut Cuvintul lui Dumnezeu 
— şi nu poate minţi Scriptura - către Acela pe care Tatăl L-a sfinţit şi 
L-a trimis în lume, voi ziceţi: Tu huleşti, fiindcă am spus că sînt Fiul lui 
Dumnezeu?» (loan, 10, 35). 
XVI 

De aceea Petru, învățînd acestea de la Mîntuitorul, i-a corectat pe 
iudei în ambele privinţe: O, iudei, cîtă vreme dumnezeieştile Scripturi 
vestesc că va veni Hristos, voi Îl socotiți pe El om simplu, ca pe unul 
dintre cei din David. Dar cele scrise despre El nu-L arată aşa cum ziceți 
voi, ci Îl vestesc Domn şi Dumnezeu şi nemuritor şi Dătătorul vieţii. Căci 
Moise a zis: «Veţi vedea viața voastră spînzurată înaintea ochilor voştri» 
(Deut., 28, 66)“. Iar David zice: «Şezi de-a dreapta Mea pînă ce voi pune 
pe duşmanii Tăi aşternut picioarelor Tale» (Ps. 109, 1). Dar în alt loc zice: 
“Nu vei lăsa sufletul Meu în iad, nici nu-l vei da pe cel cuvios al Tău să 
vadă stricăciunea» (Ps. 15, 10). Că aceste cuvinte nu se referă la David, o 
mărturiseşte el însuşi, numind pe Cel ce va veni, Domnul său. Dar vedeţi 
şi voi că David a murit şi rămăşiţele lui sînt la voi. Deci cuvintele acestea 
s-au spus de Dumnezeu şi nu poate fi vreo minciună în ele. Dacă deci 
puteți arăta că unul de felul acesta a venit înainte şi puteţi dovedi că el 
este Dumnezeu din semnele şi minunile ce le-a făcut, vă contraziceți pe 
voi înşivă. lar dacă nu-l puteţi arăta pe unul de felul acesta că a venit, ci-l 
aşteptaţi încă, cunoaşteţi timpul de la David. Căci cele spuse de el se 
potrivesc timpului de față. Iar dacă timpul prezis odinioară este cel de 
față şi ați văzut voi înşivă cele săvîrşite la voi, cunoaşteţi că acest lisus, pe 
Care voi L-aţi răstignit, este Hristos cel aşteptat. Căci David şi toți proo- 
rocii au murit, şi mormintele lor sînt la voi; dar învierea săvirşită acum 
v-a arătat că cele scrise se referă la EI". Faptul răstignirii arată împlinirea 
cuvîntului: «Veţi vedea viaţa voastră spînzurată»; iar străpungerea coas- 
tei Lui prin suliță împlineşte cuvîntul: «ca o oaie spre junghiere S-a adus» 
(Isaia, 53, 7). Iar prin faptul că n-a înviat numai, ci a şi ridicat morți vechi 
din morminte (căci pe aceştia i-au văzut mai mulţi dintre voi)”, s-a împli- 
nit cuvîntul: «Nu vei lăsa sufletul Meu în iad» (Ps. 15, 10) şi: <Înghiţit-a 
moartea, biruind-o» (Isaia, 25, 8) şi: «A luat Dumnezeu» (toată lacrima) 


40. Cuvinte care profeţesc răstignirea lui Hristos. 

41. Învierea lui Hristos e prima ţintă a istoriei prezisă de prooroci. E ţinta care anti- 
cipează ținta finală a istoriei, care depăşeşte puterile istoriei. Ea e condiționată de învierea 
lui Hristos, ca arvună a ei. . 

42. Matei, 27, 52. 'Trebuie să fi fost tot o înviere cu trupuri copleşite de spirit, care se 
arătau cînd voiau ca şi trupul lui Hristos. Între sufletul unit cu Hristos, care păstrează în el 
rădăcinile trupului întărite, şi trupul înviat, dar străveziu, este o legătură potențială, care 
se actualizează pentru toţi la învierea cea de obşte şi s-a realizat în parte pentru sfinții din 
Vechiul Testament cînd Hristos a învins moartea. 

(ibid.). lar faptul că a făcut astfel de semne ca cele săvirşite, Îl arată ca 
fiind Dumnezeu în trup şi ca fiind Viața şi Domnul morții. Căci trebuia ca 
Hristos, Care a dat viaţă altora, să nu fie El însuşi ținut de moarte. lar 
aceasta nu s-ar fi întîmplat, dacă, precum socotiți voi, Hristos ar fi fost 
simplu om. Cu adevărat El este Fiul lui Dumnezeu. Căci oamenii sînt 
supuşi toți morţii. 

Să nu se mai îndoiască deci cineva, ci să cunoască în chip neîndoielnic 
toată casa lui Israel că acest Iisus, pe Care L-aţi văzut în chipul omului, 
făcînd astfel de semne şi fapte, pe care nimeni nu le-a făcut vreodată, este 
Însuşi Hristos şi Domnul tuturor. Căci făcîndu-Se om şi numindu-Se 
Iisus, cum am spus mai înainte, nu S-a micşorat prin pătimire ome- 
nească, ci mai vîrtos, făcîndu-Se om, Se dovedeşte Domnul celor vii şi 
celor morți“. Căci: «De vreme ce, precum a spus Apostolul, întru înțe- 
lepciunea lui Dumnezeu lumea nu a cunoscut prin înțelepciune“ pe 
Dumnezeu, a binevoit Dumnezeu să mîntuiască pe cei ce cred, prin 
nebunia propovăduirii» (1 Cor., 1, 21). Aşa şi noi oamenii, deoarece nu 
am voit să cunoaştem pe Dumnezeu prin Cuvîntul Lui şi să slujim Cuvîn- 
tului lui Dumnezeu, Celui ce ne e Stăpîn prin fire, a binevoit Dumnezeu 
să arate în om domnia Lui şi să atragă pe toţi la Sine“. Dar nu se cuvenea 
să o facă aceasta printr-un om simplu, ca nu cumva, avînd noi ca Domn 
un om, să devenim închinători ai omului (antropolatri)“. De aceea Însuşi 
Cuvîntul S-a făcut trup“ şi s-a chemat numele lui Iisus. Şi aşa L-a făcut 
pe El Tatăl Domn şi Hristos, ceea ce e una cu a zice: L-a făcut să dom- 


43, Dacă nu S-ar fi făcut om, nu ar fi biruit din lăuntrul trupului, angajînd şi efortul 
omului, afectele şi moartea ca urmări ale păcatului, făcîndu-Se Domn puternic în viață şi în 
favoarea oamenilor. 'Tocmai făcîndu-Se om şi suportind moartea noastră ca s-o biruiască, 
Şi-a dovedit Fiul lui Dumnezeu mai mult dumnezeirea Sa, sau a făcut-o mai eficientă asu- 
pra noastră. 

44. A fost Înţelepciunea lui Dumnezeu în temeiul căreia oamenii n-au putut înţelege, 
prin înțelepciunea lor contrară Ei, marea putere mai presus de natură, arătată în întrupa- 
rea, crucea şi învierea Domnului. i 

45. Omul s-a lăsat ispitit să înțeleagă prin înțelepciunea sa, Înţelepciunea lui Dumne- 
zeu, Prin aceasta s-a închis în păcatul mîndriei, în stricăciune şi în moarte. De aceea Dum- 
nezeu a făcut Înţelepciunea Sa ipostas al firii omeneşti, ca să ni se impună ca distinctă de 
a noastră. Deci tot Dumnezeu (sau Cuvîntul lui Dumnezeu) este Cel ce ne mîntuieşte, dar 
lucrînd prin om, descoperindu-i-Se şi strălucindu-i ca adevărata Înțelepciune. Nu ne poate 
mântui un om simplu, sau un rob al mîndriei, uzînd de puterile naturale prin care rămîne 
rob. De aceea nu ni se poate face un om simplu, nici-Domn adevărat, ci un domn fals care 
sporeşte robia în care ne aflăm cu robia în care se află el şi prin care ni se facetiran. Lucrînd 
în omul slab, dar capabil să încapă pe Dumnezeu în el, a mîntuit Dumnezeu pe oameni. 
Pentru că în omul care se umflă pe sine prin mînărie nu încape Dumnezeu. 

48. Şi să ne închidem iarăşi în graniţele umanului. 

41. Minunea omului se arată în faptul că Însuşi Fiul lui Dumnezeu Se poate îmbrăca în 


el şi Se poate manifesta prin el. Dar micimea omului, pe de altă parte, se arată în aceea că 
nu ne putem mîntui închizîndu-ne în omenesc. 

nească şi să împărățească, pentru ca în numele lui lisus, pe Care voi L-aţi 
răstignit, pet se pleacă tot genunchiul, aşa să cunoaştem şi noi ca 
Domn şi Împărat pe Fiul şi, prin El, pe Tatăl“. 


XVII 


Auzind acestea mulți iudei s-au ruşinat şi au cunoscut în sfirşit pe 
Hristos, cum se scrie în Fapte (2, 37). Dar întrucât arienii se hotărăsc să 
rămînă iudei şi să se opună lui Petru, să le spunem nişte cuvinte asemă- 
nătoare. Poate că în felul acesta se vor ruşina şi ei şi vor cunoaşte învăţă- 
tura adevărată a dumnezeieştii Scripturi. Că Hristos este Domn şi Împă- 
rat, s-a făcut deci vădit din cele spuse înainte şi nimeni nu se îndoieşte 
despre aceasta. Căci fiind Fiu al lui Dumnezeu, trebuie să fie asemenea 
Lui. Iar fiind asemenea, numaidecit este şi Domn şi Împărat. Căci Însuşi 
EI zice: «Cine Mă vede pe Mine vede pe Tatăl» (loan, 14, 9). Că şi singura 
spusă a lui Petru: «L-a făcut pe El Domn şi Hristos» (Fapte, 2, 36), arată 
că Fiul nu e făptură, se poate vedea din binecuvîntarea lui Isaac, deşi 
aceasta e numai un chip întunecos a ceea ce spunem acum. Căci acela a 
spus lui Iacov: «Fă-te domn al fratelui tău», iar lui Esau: «Iată l-am făcut 
pe el domn al tău» (Fac., 27, 29, 37). Chiar dacă «a făcut» ar indica fiinţa şi 
începutul facerii lui Iacov, nici în acest caz n-ar trebui să se gîndească aşa 
despre Cuvîntul. Căci Cuvîntul nu e făptura lui Dumnezeu, ca Iacov. Ar 
putea să întrebe despre aceasta şi pe alții, ca să nu mai stăruie în greşeală. 
Iar dacă acestea nu se înţeleg despre ființă, nici despre începutul existen- 
ței, măcar că Iacov este după fire creatură şi făptură, cum nu sînt mai 
furioşi decât diavolul, cînd cele ce nu îndrăznesc să le atribuie nici celor 
creați prin fire le atribuie Fiului lui Dumnezeu, zicînd de EI că e făptură? 
Căci spunînd Isaac: «Fă-te» şi «l-am făcut» n-a indicat nici începutul 
facerii lui Iacov, nici ființa lui, pentru că le-a spus acestea după treizeci şi 
mai mulţi de ani de la facerea (naşterea) lui; ci stăpînirea peste fratele 
său, care i s-a dat după aceea. 


XVI 


Cu atît mai mult ne-a indicat Petru ființa Cuvîntului spunînd acestea. 
Căci ÎI ştia pe EI ca Fiul lui Dumnezeu, odată ce a mărturisit «Tu eşti Hris- 
tos, Fiul lui Dumnezeu celui viu» (Matei, 16, 16). Ci a indicat Împărăția şi 
Domnia Lui, cea făcută şi întemeiată pentru noi după har. De aceea, spu- 
nînd acestea, nu a lăsat nepomenită dumnezeirea veşnică şi primită de la 
Tatăl a Fiului lui Dumnezeu. Ba a spus înainte şi că El a vărsat pe Duhul 
peste noi. Dar a da Duhul cu putere nu e propriu făpturii, nici zidirii, ci e 


48. Prin om, care e «după chipul» Tatălui, se cunoaşte chipul Tatălui (sau Fiul), şi, 
prin chip, "Tatăl însuşi. 

darul lui Dumnezeu“. Căci [ăpturile se sfințesc de Sfintul Duh. Dar Fiul 
nu e sfinţit de Sfintul Duh, ci mai vîrtos El însuşi Îl dă pe Acesta tuturor, 
arătînd că nu e făptură, ci Fiu adevărat al Tatălui”, 

Totuşi se spune de Cel ce dă Duhul, că S-a şi făcut. Căci Domnul S-a 
făcut în ceea ce sîntem noi după omenitatea Lui. Dar ÎI şi dă, pentru că e 
Cuvîntul lui Dumnezeu". Căci a fost pururea şi este, şi, precum e Fiu, aşa 
e şi Domnul şi Împăratul tuturor, fiind întru toate asemenea Tatălui şi 
avînd toate ale Tatălui, precum a spus EI însuşi (Ioan, 16, 15). 

Dar să cercetăm şi spusa din Pilde: «Domnul m-a creat început al căi- 
lor Sale spre lucrurile Sale» (Pilde, 8, 22)*. Însă arătîndu-Se că nu e făp- 
tură, Cuvântul S-a arătat că nu e creat. Căci e acelaşi lucru a spune că e 
făptură şi că e creat. Astfel dovada că nu e făptură e aceeaşi cu dovada că 
nu e creat. De aceea se va mira cineva că ei îşi născocesc şi din aceasta un 
motiv al necredinţei şi nu se ruşinează de dovezile prin care au fost res- 
pinşi. Mai întîi au încercat să amăgească pe cei simpli, întrebîndu-i: «Cel 
ce este a făcut pe cel ce nu este din ceea ce nu este, sau pe cel ce este?» Şi: 
«Ai avut un fiu înainte de a se naşte?» Dar şi această întrebare dovedin- 
du-se neserioasă, au născocit altceva: «E Unul cel nefăcut sau doi?» Dar 
respinşi fiind şi în aceasta, îndată au născocit altceva: «Oare e liber şi de o 
fire schimbăcioasă?» Înlăturată fiind şi aceasta, au recurs la cuvîntul 
Apostolului: «Cu atît mai presus făcîndu-Se decit îngerii» (Evr., 3, 2). Dar 
după ce adevărul a arătat şi înțelesul acesteia, acum, adunînd toate aces- 
tea, socotesc să-şi întemeieze erezia pe cuvintele «făptură» şi «creatură». 
Şi dîndu-le aceleaşi înţelesuri, nu se rețin de la relele lor cugetări, ci le 
sucesc şi le răstălmăcesc iarăşi în multe feluri, doar vor putea amăgi pe 


49. Nu se poate revărsa ca o ploaie şi ca o viață nesfirşită Duhul din făptura mărginită, 
ci numai din oceanul infinit al vieții dumnezeieşti. 

50. Sfinţenia este exclusiv un atribut al lui Dumnezeu. Căci în El e dinamica desăvîrşi- 
rii spre care aspiră şi de care e condus omul. De aceea aspiraţia spre ea ne e sădită şi susți- 
nută în deosebi de Sfintul Duh, dinamica ipostaziată a Tatălui ce Se coboară spre făpturi, 
odată ce acestea sînt aduse le existență. lar dragostea nu e un lucru pasiv, ci o mişcare 
liberă. Cu atît mai mult e aşa în Dumnezeu. De aceea e Persoană, şi anume în gradul Ei 
suprem, Persoană dumnezeiască. Cu cât se desăviîrşeşte, sau se sfințeşte cineva mai mult, 
cu atit e mai liber (în dragoste) sau mai persoană. Dar Fiul nu e nici El supus în mod pasiv 
Duhului. El ne dăruieşte Duhul sânțeniei în libertate, sau ne adună în Duhul care odih- 
neşte în El. 

51. Hristos ne dă Duhul, dar L-a şi primit de la Tatăl. Îl dă ca Dumnezeu, Îl primeşte ca 
om, pentru ca în EI şi în EI să-L primim şi noi. El Şi-l dă Sieşi şi-L primeşte pentru noi, 
dar Îl primeşte de la Sine. Dacă L-ar primi de la altul, n-ar fi El însuşi care ni-L, dă, ci L-am 
primi şi noi de la Dumnezeu, avîndu-L pe El numai ca mijlocitor. EI însă e pe de o parte 
mijlocitor, pe de alta, Izvorul Duhului. În umanitatea Lui e ca Fiul izvor ultim al sfințeniei. 
Hristos «S-a făcut» sfint ca om prin El însuşi; dar «S-a făcut» sfint El însuşi, pentru că e nu 
numai om, ci şi Dumnezeu. 

52. În Hristos, Dumnezeu a făcut o deschizătură în umanitate spre Sine, făcîndu-Se El 
însuşi unul din subiectele ei. Aceasta e coborîrea Lui «necoborită», coborîrea prin care a 
înălțat omenirea în planul dumnezeiesc. 


"TREI CUVINTE ÎMINOTRIVA ARIENILOR 


vreunii prin schimbarea neîncetată a argumentelor. Deşi prin cele spuse 
înainte s-a arătat şi deşertăciunea acestei născociri a lor, totuşi pentru că 
răspîndesc peste tot spusa din Pilde şi multora din cei ce nu cunosc cre- 
dința creştină li se pare că ea spune ceva, e de trebuinţă ca, precum am 
cercetat cuvîntul: «Fiind credincios Celui ce L-a făcut pe El» (Evr., 1, 4), 
să cercetăm şi cuvîntul: «M-a creat», ca, precum în toate, aşa şi în aceasta 
să se arate că nu au în capul lor altceva decît năluciri. 


XIX 


Mai întîi, ce au prezentat la început, cînd a fost plăsmuită de către ei 
această erezie, fericitului întru pomenire Alexandru? Atunci au scris: e 
creatură, dar nu una dintre creaturi; făptură, dar nu ca una dintre făpturi; 
e născut, dar unul dintre născuţi. Să vadă fiecare viclenia şi fățărnicia 
acestei erezii! Căci cunoscîndu-şi urițenia cugetării lor nebune, se silesc 
să o înfrumusețeze prin neclaritatea vorbelor. Şi spun ceea ce cugetă, 
anume că e creatură, dar socotesc că se pot ascunde, adăugînd: dar nu 
ca una dintre creaturi“. Dar spunînd aşa, îşi dau şi mai mult pe față 
necredința. Căci dacă e, după voi, creatură, cum vă prefaceți zicînd: dar 
nu ca una dintre creaturi? Şi dacă este făptură, cum nu e una dintre făp- 
turi? În acestea se poate vedea veninul ereziei. Iar zicîndu-l «născut», dar 
unul din cei născuţi, recunosc mulți fii şi dogmatizează că unul dintre aceş- 
tia e Domnul. Astfel, după ei, El nu mai este Unul născut, ci între mulţi frați 
este şi el un născut şi'un fiu. Dar ce nevoie e de această ipocrizie, ca să 
spună pe de o parte de EI că e creatură, pe de alta că nu e creatură? Căci 
dacă spuneţi că nu e una dintre creaturi, sofisma voastră se va dovedi lip- 
sită de înțeles. Pentru că spuneţi pe de altă parte că e una dintre creaturi. 
Şi toate câte le-ar spune cineva despre celelalte creaturi, le cugetaţi şi voi 
despre Fiul, ca nişte nebuni şi orbi cu adevărat. Care alta dintre creaturi 
este altfel decit celelalte, ca să puteţi spune şi despre Fiul că e deosebit?" 


53. Nu e ceva intermediar între creat şi necreat. Creatul e din nimic. Necreatul nu e din 
nimic. Nu poate să fie ceva din nimic şi în acelaşi timp să nu fie din nimic. De fapt arienii se 
complăceau într-un fel de panteism neoplatonic. Toate sînt din ceva, după ei, dar unele 
mai întîi şi mai aproape de esența sursă, altele mai tîrziu şi mai departe de aceea. Sfîntul 
Atanasie nu admite acest panteism ambiguu. Pentru el există un Dumnezeu în Treime şi o 
lume creată, cu totul deosebite una de alta. Fiul e Fiul Tatălui, născut din EI, dar nu creat. 
În panteism nu există mîntuire, căci totul e supus apariţiei şi dispariţiei. Pe sfîntul Atana- 
sie îl interesează mîntuirea omului personal în Dumnezeu Cel personal care durează în 
veci. În panteism nu există nimic absolut, nimic stăpîn pe sine însuşi. Totul e un total rela- 
tiv, sau un absolut supus legilor oarbe, totul pluteşte în întunericul lipsei de sens. Pornirea 
spre existența individuală e considerată ca formă a patimilor, care prin aceasta îşi primesc 
o justificare, dar justificarea foarte relativă a unei plăceri de o clipă. Dacă Tatăl nu are o 
plenitudine a vieţii în Sine, prin iubirea dintre EI şi Fiul Său, atunci El e un amestec între 
creat şi necreat. El e din veci, dar în mod neliber, ca o natură fără sens. 

54. Nici o creatură nu se deosebeşte de celeialte făpturi sau creaturi ca creatură. Să se 
arate vreo deosebire esenţială dintre ele, ca să poată fi diatins şi Fiul ca creatură de ule. 


SFINTUL ATANASIE CEL MARE 


Şi toată creațiunea arătată s-a făcut în şase zile. În prima zi s-a făcut 
lumina; în a două tăria; în a treia, adunînd apele, a arătat uscatul, ca să 
producă din el felurite roade; în a patra a făcut soarele şi luna şi toată 
ceata stelelor; în a cincea a dat ființă vieţuitoarelor din: mare şi păsărilor 
din aer; în a şaptea a făcut animalele cu patru picioare de pe pămînt şi în 
sfîrşit pe om. «lar cele năvăzute ale lui Dumnezeu de la zidirea lumii, din 
făpturi fiind cunoscute, se văd» (Rom., 1, 20). Desigur nici lumina nu e ca 
noaptea, nici soarele ca luna, nici cele necuvîntătoare ca omul cuvîntător, 
nici îngerii ca Scaunele, nici Scaunele ca Stăpiniile. Dar toate sînt crea- 
turi. Însă fiecare după neamul sau ființa proprie, cum s-a făcut, aşa este şi 
rămîne. 


XX 


Deci sau să se scoată Cuvîntul dintre făpturi şi să fie unit ca Creator cu 
Tatăl şi să fie mărturisit Fiu; sau, dacă e în general creatură, să fie mărtu- 
risit ca aflîndu-se în aceeaşi relație ca celelalte făpturi între ele. Sau să se 
spună că fiecare dintre acelea poate fi numită creatură, dar nu ca una 
dintre creaturi; sau născută, sau făcută, dar nu ca una dintre făpturi, sau 
dintre născuți. De fapt voi aţi spus că născutul şi făcutul sînt acelaşi lucru, 
scriind: născut sau făcut“. Astfel, după voi, deşi Fiul întrece pe celelalte, 
cînd e comparat cu ele ÎI socotiți nu mai puţin creatură ca şi pe acelea. De 
fapt şi între creaturile prin fire unele întrec pe altele. Căci stea de stea se 
deosebeşte (1 Cor., 15, 41) în slavă. Dar şi celelalte toate se deosebesc 
între ele, cînd sînt comparate. Însă aceasta nu le face pe unele stăpîne, iar 
pe altele roabe celor mai înalte. Nici pe unele cauza făcătoare, iar pe 
altele ca făcute prin acelea”. Ci toate au prin fire însuşirea de a fi făcute şi 
create, mărturisind prin ele pe Creatorul lor, cum zice David în psalm: 
«Cerurile spun slava lui Dumnezeu şi facerea miinilor Lui o vesteşte 
tăria» (Ps. 18, 2)”. Sau cum zice şi înțeleptul Zorobabel: «Tot pămîntul 


55. Faţă de această concluzie ariană, în Simbolul de la Niceea s-a spus: «născut, nu 
făcut». Se vedea de aici iarăşi panteismul arianismului, care identifica în fond toate, spu- 
nîndu-le nefăcute şi făcute, prin aceea că toate au un înţeles relativ. 

56. Căci toate sînt supuse legilor oarbe şi fără sens. 

57. De fapt cauza propriu-zisă a tuturor este Dumnezeu, Care nu e cauzat de nimic. 
Numai El e cauză fără să fie şi efect. Numai în EI calitatea de cauză nu e slăbită de calitatea 
de efect. Cel ce e întii efect, arată în ceea ce se produce prin ei pe cel care îi este iui însuşi 
cauză. Numai Dumnezeu nu arată în lucrările Sale pe cineva superior drept cauză a lor 
sau a Lui, i 

58, Aceasta nu înseamnă o cunoaştere a lui Dumnezeu prin analogie. Dumnezeu e cu 
totul ultfei decit creaturile. Ele cer un Creator deoscbit de ele. Ele sc arată ca neputind fi 
prin ele. Dar prin aceasta se arată limitate şi subordonate unor legi. Însă trebuie să fie 
cineva care nu e limitat, condiționat, supus unor legi. Trebuie să fie cineva care are putere 
să le facă pe toate fără să aibă nevoie de a fi fost făcut de altcineva, fără să fie încadrat în 

cheamă dreptatea şi cerul o binecuvintează; şi toate lucrurile se clatină şi 
tremură», (II Ezdra 4, 36).* 

Iar Făcătorul lor este Cuvintul. Căci El însuşi zice: «Eu sînt Adevărul» 
(Ioan, 14, 6). Deci nu e creatură Cuvintul, ci singur e propriu Tatălui şi 
întru El toate se armonizează şi El e lăudat de toate ca Creator. «Eram, 
zice EI însuşi, la El orînduind» (Pilde, 8, 30)%; şi: «Tată! Meu pînă acuma 
lucrează, şi Eu lucrez» (Ioan, 5, 17). lar: «pînă acum» arată pe Cuvîntul 
existînd etern în Tatăl. Căci e propriu Cuvîntului să lucreze faptele Tată- 
lui şi să nu fie în afară de El. 


XXI 


lar dacă ceea ce lucrează Tatăl aceea lucrează şi Fiul şi cele ce le 
creează Fiul sînt creaturile Tatălui, pe de altă parte dacă Fiul este lucru şi 
creatură a Tatălui, atunci sau se lucrează şi Se creează şi Fiul pe Sine 
însuşi (fiindcă cele ce le lucrează Tatăl sînt şi lucruri ale Fiului), ceea ce 
este absurd şi cu neputinţă; sau creînd şi lucrînd cele ale Tatălui, El nu e 
lucru, nici creatură, ca nu cumva Acelaşi fiind Cauză făcătoare să Se afle 
între cele create, făcîndu-Se pe Sine cel ce a fost făcut, sau mai bine zis 
aflîndu-Se ca unul ce nu poate creati. Căci dacă, după voi, El S-a făcut din 


ordinea dependenţelor reciproce, ci care trebuie să le fi dat tuturor aceste legi odată cu 
existența. 

59. Pămintul invocă dreptatea, pentru că are nevoie de ea, dar nu şi-o poate da. E 
făcut pentru ea, dar nu el o face. Dreptatea e mai înaltă decît el. Pămîntul o cunoaşte din 
nevoia ce o simte de ea, dar şi din faptul că nu şi-o poate da el însuşi. Ea vine de la Dumne- 
zeu, ea e semnul existenței şi lucrării Lui, deosebită de a pămîntului, dar de care pămîntul 
are nevoie. Dumnezeu nu e ca creaturile, dar ele au nevoie de El şi prin aceasta Î! cunosc. 
Dar Îl cunosc ca fiind altfel decît ele. Pe de altă parte toate lucrurile se clatină şi tremură şi 
cunosc pe Dumnezeu din această neputinţă a lor, din această simțire că se află în fața 
Cuiva care nu se clatină ca ele, care e cu totul altfel decît ele, de care au nevoie pentru 
durata lor şi pentru o viață mai înaltă. Atita Îl cunosc pe Dumnezeu: ca avînd nevoie de El, 
deci ca izvor al puterii lor de a fi. Dar întrucit în aceasta Îl cunosc că e altfel decit ele, nu-L 
cunosc decît ca mister, în mod apofatic; Dar acest mister luminează sensul existenţei lor, 
nu-l acoperă de întuneric ca minciuna şi ca procedeele magiei. Deci cerurile spun mărirea 

„lui Dumnezeu nu numai prin mărirea lor, ci şi prin minusul aflat în mărirea lor. 

60. Fiecare e pus, ca rațiunea creată, după chipul unei rațiuni existente în Cuvîntul, 
să înainteze spre tot mai mare asemănare cu acea rațiune şi cu Cuvîntul în care se află pină 
la un fel de unire neconfundată cu El. Căci în fiecare din acele rațiuni e Cuvîntul însuşi. 
Ajungând acolo, omul se descoperă în autenticitatea sa cea mai proprie, pe măsură ce des- 
coperă pe Cuvintul unit cu sine; şi descoperă pe ceilalți prin autenticitatea raţiunii lor. 
Numai în această armonizare între ele se descoperă pe ele înseşi. Fiecare subiect se desco- 
peră şi se realizează pe sine, descoperindu-şi armonia cu alţii şi unirea sa cu Cuvîntul 
dumnezeiesc în care se află toate. Prin aceasta devine tot mai mult un subiect liber lucră- 
tor şi armonizator împreună cu Cuvântul. 

61. Omul ca făptură, în parte subiect, în parte obiect, pe de o parte lucrează, pe de 
alta e lucrat. El nu e pur lucrător, pur activ, pentru că e creat. Fiul lucrează numai, nu e şi 
lucrat, pentru că nu este obiect, ci numai Subiect, ca Dumnezeu, ca Creator şi ca Pronia- 
tor şi Mîntuitor. Ca Fiu al lui Dumnezeu, fiind în gradul suprem Subiect activ e cupubiLsa 
creeze din nimic, într-o independenţă totală de orice. 

cele ce nu erau, cum a putut aduce la existenţă cele ce nu sînt (să le 
creeze)?*: Sau dacă, fiind creatură, aduce şi el la existenţă o creatură, tre- 
buie cugetat despre orice creatură acelaşi lucru, deci trebuie socotit că 
toate pot crea. Şi dacă gîndiţi aşa, ce nevoie mai e de Cuvîntul, odată ce 
cele subordonate pot fi create de cele superioare? Sau fiecare dintre cele 
făcute ar fi putut auzi la început de la Dumnezeu: «Fii» şi «Fă-te» şi s-ar fi 
creat astfel fiecare pe sine. Dar nici nu s-a scris aceasta, nici nu era cu pu- 
tință. Căci nici una dintre cele făcute nu este cauză creatoare“. Toate s-au 
făcut prin Cuvîntul. Deci dacă şi Cuvîntul ar fi dintre creaturi, nu le-ar 
lucra pe toate“. Nici îngerii nu le pot crea, fiind şi ei creaturi, chiar dacă 
Valentin, Marcion şi Vasilide socotesc aşa, iar voi susțineţi cele ale lor. 
Nici soarele, fiind creatură, nu va aduce vreodată la existență ceea ce nu 
e, nici omul nu va crea pe om, nici piatra nu va inventa piatra, nici lemnul 
nu va spori lemnul. Ci Dumnezeu este Cel ce formează omul în pîntece şi 
înalță munţii şi lungeşte lemnele. Iar omul fiind capabil de ştiinţă dă 
forme materiei şi modifică şi prelucrează cele ce sînt, cum a învățat. Şi le 
iubeşte chiar şi numai pentru că au fost făcute. Dar cunoscîndu-şi firea 
lui, de are nevoie de ceva, ştie că trebuie să o ceară de la Dumnezeu. 


XXII 


Dacă deci se spune că Dumnezeu face şi alcătuieşte numai din mate- 
rie, aceasta este o cugetare elină. În acest caz Dumnezeu trebuie numit 
meşteşugar, nu Făcător. Şi în acest caz Cuvîntul (Rațiunea) lucrează 
materia la porunca lui Dumnezeu şi slujind Lui. Dar dacă Dumnezeu 
cheamă cele ce nu sînt la existenţă prin Cuvîntul Său, Cuvîntul nu este 
din cele ce nu sînt şi din cele chemate la existență, ca să nu căutăm un alt 
Cuvint prin care şi acesta a fost chemat la existență”. Căci prin Cuvînt 
s-au făcut cele ce nu sînt. Şi dacă prin El creează şi face Dumnezeu, El nu 


62. Dacă a fost creat din nimic, e dependent de Cel ce L-a creat, sau e în mare grad 
limitat şi pasiv. Cum poate fi deci atât de puternic în lucrarea Lui, atît de independent în 
puterea Lui încît să creeze din nimic? 3 

83. Cel creat nu poate fi cauză creatoare. Căci puterea lui e limitată. Numai Cel dotat 
cu putere nelimitată poate crea din nimic. Calitatea de creatură îi limitează puterea. E 
dependent de cauza creatoare supremă. El vine de la altul. Ceea ce poate face, face din 
puterea ce-i vine de la altul. Şi e dependent de tot complexul universal în care e încadrat 
de Creatorul adevărat, neputînd ieşi din el. Puterile lui rămîn încadrate în elementele 
care-l constituie. Nu poate decit să se folosească de ele dacă e liber. Iar dacă nu e liber, 
aceste elemente şi cele ale cosmosului dispun de el. 

64. Ceea ce există prin faptul de a fi fost creat e în mare parte obiect supus lucrării, nu 
lucrător pur, deci nti poate avea supuse toate lucrările sale, calitate pe care o are numai 
Dumnezeu cel necreat, dar Creator. 

65, Aci Cuvîntul are sens de exprimare. Dar ca Dumnezeu să poată chema prin Cuvînt 
la existenţă cele ce nu sînt, E! trebuie să-Şi vorbească şi Lui însuşi, din veci. Căci altfel s-ar 
produce o mare modificare în Dumnezeu, dacă ar începe să vorbească numai cînd cheamă 
lucrurile la existență. Cine se adresează celor din afară trebuie să se adreseze într-un fel şi 

este dintre cele create şi făcute, ci mai vîrtos e Cuvintul lui Dumnezeu 
care creeuză; e Cuvintul care şi din lucrurile Tatălui, pe care El însuşi le 
creează, se cunoaşte că este în Tatăl şi Tatăl întru El, şi cine-L vede pe El 
vede pe Tatăl (Ioan, 14, 9-10), pentru că e propriu ființei Lui şi pentru 
asemănarea Fiului cu Tatăl în toate“. Cum deci creează Tatăl prin EI, 
dacă nu e Cuvîntul şi Înţelepciunea Lui? Dar cum ar fi Cuvîntul şi Înţe- 
lepciunea Lui, dacă n-ar fi născut din ființa Lui, ci ar fi fost făcut din cele 
ce nu sînt? . 

Şi cum, toate fiind din cele ce nu sînt şi creaturi, iar Fiul fiind, după ei, 
una dintre creaturi şi din cele ce nu au fost cîndva, poate descoperi singur 
pe Tatăl; şi nimeni altul, ci singur El cunoaşte pe Tatăl?” Căci dacă e cu 
putință ca el, făptură fiind, să cunoască pe Tatăl, Acesta poate fi cunoscut 
de toţi, pe măsura fiecăruia. Căci toate sînt făpturi ca şi ele“. Iar dacă nu e 
cu putinţă celor făcute nici să vadă, nici să cunoască pe Tatăl, căci vede- 
rea şi cunoaşterea Lui întrece puterea tuturor, cum Însuşi Dumnezeu a 
zis: «Nimeni nu va vedea fața Mea şi va fi viu» (leş., 33, 20), şi dacă Fiul a 
zis: «Nimeni nu cunoaşte pe Tatăl decît Fiul» (Matei, 11, 27), atunci 
Cuvîntul e altceva decit cele făcute, singur El cunoscîndu-L şi văzîndu-L 
pe Tatăl, precum a zis: «Căci nu L-a văzut altcineva pe Tatăl, decît Cel ce 
este la Tatăl» (Ioan, 6, 46); şi: «Nimeni nu cunoaşte pe Tatăl decât Fiul» 
(Matei, 11, 27), chiar dacă lui Arie nu i se pare aşa. Cum deci singur El L-a 
cunoscut pe Tatăl, dacă nu singur EI e propriu al Lui? Şi cum ar fi propriu 
al Lui, dacă ar fi creatură şi n-ar fi Fiul adevărat al Lui? Nu trebuie să 
obosim spunînd acestea mereu în favoarea dreptei credințe. Căci e pro- 
priu necredinței a cugeta că Fiul este unul dintre toate. Şi e o hulă şi o aiu- 
reală a spune că e creatură, dar nu ca una dintre creaturi; şi făptură, dar 
nu ca una dintre făpturi; şi născut, dar nu ca unul dintre cei născuţi. Căci 


sie însuşi. Există o comunicare bipersonală în Dumnezeu înainte ca să Se adreseze celor 
pe care le creează. Pe om îl aduce la existenţă, dîndu-i prin Cuvintul Său creator, chiar din 
momentul apariţiei lui în existență, caracterul de tu. Şi în crearea tuturor lucrurilor e 
implicat acest tu, care le va folosi. Prin crearea tuturor, Dumnezeu Se adresează implicit 
omului. Dar dialogul între Dumnezeu şi lume - care e un conţinut al omului - presupune 
dialogul veşnic în Dumnezeu însuşi. 

66. Numai dacă prin Cuvînt înțelegem existenţă în Dumnezeu a unei relații interper- 
sonale, putem înţelege de ce a trebuit să facă Dumnezeu lumea prin Cuvîntul. 

67. Lucrul are importanţă practică pentru mîntuirea noastră. Dacă în Hristos nu e Fiul 
Unul născut, ci o creatură, Hristos nu ne-a adus nici El adevărata cunoştinţă a lui Dumne- 
zeu şi nu ne-a pus în comunicare mîntuitoare cu Dumnezeu. Şi atunci rămînem definitiv 
închişi în imanența noastră. Numai în Hristos experiem transcendența mintuitoare a lui 
Dumnezeu, sau faptul că există un Dumnezeu transcendent lumii acesteia, în care toate 
individuaţiunile pier, dar din care El ne poate ridica. 

68. Un dumnezeu cunoscut de toate cele create la fel e un dumnezeu panteist, deus 
sive matura. lar un astfel de dumnezeu nu ne poate miniui dc pitirea eternă. În afura Sfin- 
tei Treimi şi a Fiului lui Dumnezeu cel întrupat nu e decit panteismul şi mourtea definitiva 
a persoanei. 


SFINTUL ATANASIE CEL, MARE, 


cum nu e una dintre acestea, dacă, după ei, nu era înainte de a se naşte?* 
De fapt e propriu creaturilor şi făpturilor să nu fie înainte de a se face şi 
să-şi primească existența din cele ce nu sînt (din nimic), chiar dacă una 

întrece pe altele în slavă. Aceasta o vedem şi în toate celelalte crea- 
turi, care se deosebesc între ele cum o dovedesc cele ce se văd. 


XXIII 


Dar dacă, după eretici, era creatură sau făptură, dar nu ca una dintre 
făpturi, deosebindu-se de ele prin slavă, ar fi trebuit ca să fie arătat de 
Scriptură prin comparaţie mai înalt decit celelalte făpturi, spunindu-se 
de pildă că e mai mărit decât arhanghelii, mai cinstit decît Scaunele, mai 
strălucitor decît soarele şi luna, mai înalt decît cerurile. Dar nu e indicat 
astfel, ci Tatăl Îl arată ca fiind Fiul Lui propriu şi unic, zicînd”: «Fiul Meu 
eşti Tu» (Ps. 2, 7) şi: «Acesta este Fiul Meu cel iubit întru care am bine- 
voit» (Matei, 3, 17). De aceea Îi şi slujeau îngerii (Matei, 4, 11), ca Unuia ce 
era altfel decit ei. Şi 1 se aduce închinare de către ei nu ca Unuia ce e mai 
mare în slavă, ci ca Celui ce e altul decit toate creaturile şi decit ei înşişi, 
fiind singur propriu Tatălui şi Fiu după ființă. Căci dacă I-ar fi adus închi- 
nare ca Unuia ce-i întrecea în slavă, ar trebui ca fiecare dintre cei mai de 
jos să aducă închinare celui ce e mai sus. Dar nu este aşa. Căci creatura nu 
se închină creaturii, ci numai robul stăpînului şi creatura, lui Dumnezeu”. 
Apostolul Petru îl opreşte pe Cornelie, care voieşte să i se închine, zicînd: 
«Şi eu sînt om» (Fapte, 10, 26). Îngerul din Apocalipsă îl opreşte pe Ioan, 
care voieşte să i se închine, zicînd: «Vezi să nu faci aceasta. Căci 


69. De fapt învățătura ariană era inconsecventă, nelogică şi ambiguă. Ea afirma că 
Cuvîntul e creatură, dar nu ca una dintre creaturi. Dar nu există un al treilea plan între 
necreat şi creat. Arienii spuneau că Cuvîntul e născut, dar nu a fost înainte de a Se naşte. 
Dar prin aceasta supuneau pe Dumnezeu schimbării. În fond un panteism e evoluționist. 
Nu cunoşteau distincţia clară între transcendenţa lui Dumnezeu, Care are o ființă cu o 
viață personală sau interpersonală proprie din veci, şi imanenţa creaţiei aduse la existenţă 
din nimic. Totul pentru ei era o imanenţă a naturii. Dacă Cuvîntul e adus la existenţă din 
nimicul anterior Lui, e vădit că e creatură. De fapt acest nimic nu era pentru ei cu adevă- 
rat nimic, ci o esenţă în dezvoltare. 

10. Prin comparaţie se arată diferite trepte din acelaşi plan: bun, mai bun, cel mai bun. 
Dar Dumnezeu, deci şi Fiul Lui, nu poate fi indicat prin comparaţie cu cele create. El e cu 
totul din alt plan. Cunoaşterea lui Dumnezeu nu poate cîştiga din compararea Lui cu cele 
create, chiar dacă e cugetat ca avînd în mod superlativ însuşirile lor. 

11. Prin închinare se înțelege adorarea adusă de noi lui Dumnezeu cu simţirea că ne 
aflăm faţă de E! într-o dependenţă absolută. Pe sfinţi îi cinstim numai ca pe nişte modele, 
ca pe unii ce au contribuit la întărirea credinţei în Dumnezeu, pentru prezența puterii lui 
Dumnezeu în ei şi ca pe unii care se roagă pentru noi. Îi cinstim cum cinstim pe învățătorii 
noştri, pe părinţii noştri, pe oamenii care ne ajută prin osteneală şi jertfă, îi cinstim pentru 
că ne îndrumează spre închinarea lui Dumnezeu. În raporturile ior față de noi, ei ne arată 
pe Dumnezeu de dincolo de ei şi în raportul nostru față de ei vedem pe Dumnezeu de din- 
colo de ei, deşi în ei. Cinstim puterea lui Dumnezeu arătată în ei, ne încălzim de iubirea lor 
faţă de Dumnezeu. 

sînt împreună-slujitor cu tine şi cu proororcii, fraţii tăi, şi cu cei ce păzesc 
cuvintele cărții acesteia. Închină-te lui Dumnezeu» (Apoc., 22, 9). Deci e 
propriu numai lui Dumnezeu să 1 se aducă închinare. 

Şi aceasta o ştiu şi îngerii, pentru că, deşi întrec pe alții în slavă, toți 
sînt creaturi şi nu sînt dintre cei cărora i se cuvine închinare, ci dintre cei 
ce se închină Stăpiînului. Pe Manoe, tatăl lui Samson, care voia să aducă 
jerttă îngerului, acesta l-a oprit, zicînd: «Nu-mi aduce mie, ci lui Dumne- 
zeu» (Jud., 23, 16). lar Domnului 1 se aduce închinare şi de către îngeri. 
Căci s-a scris: «Şi să se închine Lui toți îngerii lui Dumnezeu» (Ps. 96, 7; 
Evr., 1, 6). La fel de către toate neamurile, cum zice Isaia: «Ostenit-a 
Egiptul şi negustoria etiopienilor şi bărbaţi înalți ai Savaimului la Tine 
vor veni şi Ție Îţi vor sluji»; apoi: «Şi se vor închina Ție şi Ţie se vor ruga, 
că Tu eşti Dumnezeu şi nu este Dumnezeu afară de Tine» (Isaia, 45, 14). 

lar pe ucenicii care i se închină îi laudă şi le spune cine este, zicînd: 
«Voi Mă numiţi pe Mine: Domnul şi Învățătorul, şi bine ziceţi. Căci sînt» 
(loan, 13, 13). Iar lui Toma, care-l zice: «Domnul Meu şi Dumnezeul 
Meu» (loan, 20, 28), îi îngăduie să-I zică aşa, sau mai vîrtos îl aprobă şi 
nu-l opreşte. Căci EI este, cum zic şi ceilalți prooroci şi cum cîntă David: 
«Domnul puterilor» (Ps. 47, 9), «Domnul Savaot» (Ps. 23, 10), care se tăl- 
măceşte «Domnul oştirilor» şi Dumnezeu adevărat şi atotțiitor, chiar 
dacă arienii se despart de noi în privința aceasta. 

Deci nu 1 s-ar fi adus închinare şi n-ar fi spus acestea EI însuşi despre 
Sine, dacă ar fi fost dintre creaturi. Dar fiindcă nu este creatură, ci nășcu- 
tul propriu al fiinţei lui Dumnezeu cel închinat şi Fiu prin fire, 1 se aduce 
închinare şi e crezut Dumnezeu şi e Domnul oştirilor şi Stăpinitor şi Atot- 
țiitor, ca şi Tatăl. Căci El însuşi a zis: «Toate câte le are Tatăl ale Mele sînt» 
(Ioan, 16, 15). Căci e propriu Fiului să aibă cele ale Tatălui şi să fie de aşa 
fel ca să se vadă în El Tatăl, şi de a se fi făcut toate prin El şi de a se înfăp- 
tui şi de a se afla în EI mîntuirea tuturor. De aceea bine este să-i întrebăm 
pe ei şi aceasta, pentru ca să se arate şi mai limpede greşeala ereziei lor: 
dacă toate sînt creaturi şi toate îşi au existența din nimic, iar Fiul este şi 
E, după voi, creatură şi făptură şi unul dintre cele ce n-au fost cîndva, de 
ce numai prin El s-au făcut toate şi fără de EI nimic nu s-a făcut (loan, 1, 
3)? Sau, pentru ce cînd spune «ţoate», nu se cugetă că în toate se indică şi 
Fiul, ci numai celelalte create? Iar cînd Scripturile vorbesc despre Cuvin- 
tul, de ce nu e cugetat că e dințre toate? De ce Îl unesc mai vîrtos cu Tatăl, 
sodotind că Tatăl lucrează şi împlineşte toată pronia şi mîntuirea tuturor 
prin EI, dacă toate pot fi create prin porunca Tatălui, prin Care, după voi, 
a fost şi El făcut? Oare oboseşte Dumnezeu poruncind, sau slăbeşte în a 

le lucra pe toate, ca numai pe Fiul să-L creeze singur, iar pentru creărea 
tuturor să aibă nevoie de un slujitor şi de un ajutor? Doar nu 1 se cere nici 
un efort ca să facă ceea ce voieşte, ci a fost destul să vrea, ca să ia ființă 
toate şi nimic nu s-a împotrivit voii Lui. De ce atunci nu au fost făcute 
toate numai prin porunca lui Dumnezeu, prin care a fost făcut, după voi, 
şi Fiul? Sau să spună de ce s-au făcut toate prin EI, dacă şi El este făcut? 
'Toate cele spuse de ei sînt aiureli. Totuşi ei spun: «Voind Dumnezeu să 
creeze firea făcută, fiindcă a văzut că aceasta nu se poate împărtăşi de 
mîna preaputernică a Tatălui şi de fapta Lui creatoare, face şi creează 
întii singur pe Unul singur şi-L numeşte pe acesta Fiu şi Cuvînt, ca, deve- 
nind acesta un mijloc, să poată astfel să fie făcute prin Eltoate». 
Aceasta nu numai că au spus-o, ci au îndrăznit să o şi scrie Eusebie, Arie 
şi Asterie. 
XXV 


Cum n-ar osîndi cineva din acestea erezia lor întreagă, pe care, com- 
binîndu-şi-o cu multă nebunie, nu se ruşinează să se îmbete împotriva 
adevărului? Căci dacă vor zice că din pricina oboselii în a lucra celelalte a 
făcut Dumnezeu numai pe Fiul, va striga toată creațiunea împotriva lor, 
ca unii ce grăiesc cele nedemne de Dumnezeu. Ba şi Isaia spune prin 
scris: «Dumnezeu cel veşnic, Care a aşezat marginile pămîntului, nu va 
flămînzi, nici nu va obosi, nici nu poate fi pătrunsă înțelepciunea Lui» 
(Isaia, 40, 28). Iar dacă Dumnezeu, socotind celelalte nevrednice de a fi 
create de Sine, a făcut numai pe Fiul, iar pe acelea le-a încredințat Fiului 
luat în ajutor, aceasta încă e nedemn de Dumnezeu. Căci nu este în Dum- 
nezeu vreo înfumurare. Ci îi va ruşina pe ei Domnul zicînd: «Oare nu se 
vînd două vrăbii. pe un bănuţ? Şi nici una din ele nu cade pe pămînt fără 
ştirea Tatălui vostru Cel din ceruri» (Matei, 10, 29)*. Şi iarăşi: «Nu vă 
îngrijiţi de sufletul vostru, ce veți mînca, nici de trupul vostru, cu ce vă 
veţi îmbrăca. Nu e mai mult sufletul decît mîncarea şi trupul mai mult 
decît haina? Priviţi la păsările cerului că nici nu seamănă, nici nu seceră, 
nici nu adună în hambare şi Tatăl vostru cel ceresc le hrăneşte pe ele. Nu 


12. Creaţiunea are valoare pentru că are un sens. Iar pe acesta îl are numai dacă e 
opera unui Dumnezeu personal. Iar un Dumnezeu personal e un Dumnezeu care e Tată al 
unui Fiu. Dacă ea ar fi opera unei esențe, care se mişcă prin intermediul unui strat mai 
adînc, n-are valoare pentru că nu are un sens. Uciderile de oameni se înmulțesc unde se 
pierde credința în Dumnezeu cel personal, sau în Sfinta Treime. Numai un Dumnezeu 
personal poate privi cu atenţie la fiecare făptură şi numai un Dumnezeu care e Tatăl unui 
Fiu din veci Se poate îngriji cu dragoste de Părinte de fiecare om. O esenţă impersonală nu 
poate avea grijă conştientă de nimic. Providența e semnul valorii ce o are în faţa lui Dum- 
nezeu cel personal tot ce a creat. O esenţă impersonală nu e capabilă de providenţă. Pro- 
vidența implică valoarea omului şi a creațiunii în fața lui Dumnezeu cel personal. Nu 
degeaba lisus a revelat ideea de Tată a luj Dumnezeu şi legată de ea ideea de providenţă. 
Numai un Dumnezeu care e Tată veşnic al unui Fiu poate arăta dragoste de Tată şi față de 
făpturile conştiente. 

sînteți voi mai mult decit ele? Şi cine dintre voi, îngrijindu-se, poate 
adăuga un cot la statura lui? Şi pentru haină, de ce vă îngrijiţi? Învăţaţi de 
la crinii cîmpului cum cresc şi nu se ostenesc, nici nu torc. Dar vă spun 
vouă că nici Solomon în toată slava lui nu s-a îmbrăcat ca unii din aceştia. 
Iar dacă iarba cîmpului care azi este, iar mîine se aruncă în cuptor, Dum- 
nezeu o îmbracă astfel, nu cu mult mai mult pe voi, puţin credincioşilor?» 
(Luca, 12, 24-28). 

Dacă nu e nedemn de Dumnezeu să Se îngrijească de lucruri atît de 
mici, de părul capului şi de o vrabie şi de iarba cîmpului, nu a fost 
nedemn de EI nici să le creeze. Căci celor al căror Proniator este, le este şi 
Făcător prin Cuvîntul. Afară de aceea, aceştia cad într-o şi mai mare gre- 
şeală, cînd împart făpturile şi creațiunea, şi pe una o socotesc faptă a lui 
Dumnezeu, iar pe celelalte, ale Fiului. Se cuvine ca sau toate să fi fost 
făcute împreună cu Fiul de către Tatăl, sau, dacă toate cele făcute au fost 
făcute prin Fiul, să nu spună că El este una dintre cele făcute”. 

Apoi se poate respinge şi următoarea aiureală a lor. Dacă Cuvîntul 
este de fire creată, cum, neputînd aceasta să suporte însăşi lucrarea lui 
Dumnezeu, a putut singur acesta din toate să fie făcut de ființa lui Dum- 
nezeu cea nefăcută şi atotcurată, cum ziceţi voi? E necesar ca dacă acesta 
a putut, să fi putut şi aceea toată; sau, neputînd aceea, să nu poată nici 
Cuvîntul. Căci şi acesta e, după voi, una dintre făpturi. Sau iarăşi: Dacă 
din neputinţa firii create, de a se împărtăşi de însăşi lucrarea lui Dumne- 
zeu, a fost nevoie de un mijlocitor, e necesar ca şi Cuvîntul, dacă e crea- 
tură şi făptură, să fi avut nevoie pentru crearea lui de un mijlocitor, odată 
ce şi el este de fire creată, care nu se poate împărtăşi de lucrarea lui Dum=- 
nezeu, ci are nevoie de mijlocitor. Iar dacă se descoperă un mijlocitor al 
aceluia, acest mijlocitor ar avea nevoie iarăşi de altul. Şi aşa urcînd cineva 
mereu şi cercetînd cu mintea, va afla înşirîndu-se o mare mulţime de mij- 
locitori şi ar fi cu neputinţă să se înfăptuiască o creaţiune; căci ea are 
nevoie mereu de un alt mijlocitor şi nici un mijlocitor nu poate veni la 
existență fără un alt mijlocitor, dat fiind că fiecare este de fire creată, care 
nu se poate împărtăşi de lucrarea lui Dumnezeu singur, cum ziceţi voi. 
De cîtă nebunie nu suferă ei, socotind că cele deja existente e cu nepu- 
tință să existe! Sau poate îşi vor năluci că ele nici nu s-au făcut, cău- 


73. Ar îi absurd să se spună că Dumnezeu a făcut toate prin Fiul, dacă Fiul este făcut. 
Numai dacă Fiul n-a fost făcut, se poate spune că toate cele făcute au fost făcute prin 
EI. Sau Fiul trebuie pus în rînd cu Tatăl cel nefăcut şi Făcător, sau trebuie pus în rînd cu 
cele făcute. Nu poate fi şi făcut şi Făcător. 

tîndu-şi încă mijlocitorul? Căci după o astfel de cugetare necredincioasă 
şi nebună cele ce sînt nici nu ar fi luat ființă, neaflindu-se mijlocitorul'. 


XXVII 


Dar vor zice: Iată că Dumnezeu a scos poporul din Egipt prin Moise şi 
prin el a dat Legea, măcar că şi el era-om. Deci e cu putinţă să se facă cele 
asemenea printr-un asemenea. Spunînd acestea ar trebui să se ascundă 
ca să poată suporta marea ruşine. Căci Moise n-a fost trimis să creeze, 
nici ca să cheme cele ce nu sînt la existenţă şi ca să plăsmuiască pe oame- 
nii asemenea lui, ci ca să aducă numai ca slujitor cuvintele lui Dumnezeu 
poporului şi regelui Faraon. În aceasta se arată o mare deosebire. Căci a 


74. Sfîntul Atanasie a admis aci pentru explicarea creaţiei prin Însuşi Fiul lui Dumne- 
zeu, Cel de o ființă cu Tatăl, noțiunea de «participare» a ei din clipa apariţiei ei din nimic, 
dar şi după aceea în durata şi dezvoltarea ei, la lucrarea Fiului. El a admis această noțiune 
împotriva arienilor, care negau putinţa creaturilor de a se împărtăşi direct de lucrarea 
unui Fiu necreat şi de aceea susțineau că Dumnezeu a creat întîi pe acesta, ca creaturile 
celelalte să poată veni la existență prin cineva care e din planul lor creat. Sfîntul Atanasie, 
arătînd că aceasta ar face necesar, pentru orice mijlocitor creat, alt mijlocitor, la infinit, a 
pus în evidență faptul că dacă nu se admite în momentul creaţiei şi după aceea o legătură 
directă a creaţiei cu Dumnezeu cel transcendent ei, lumea este sau prin ea însăşi, fără o 
legătură cu Dumnezeu, (fie că acesta există, sau nu), sau este rezultatul unei transformări 
treptate a unui fals dumnezeu în lume. Sfîntul Atanasie opune ideii unei lumi total închise 
în ea însăşi, cum şi ideii unei lumi ca prelungire a unui dumnezeu nedeosebit în esenţă de 
ea, ideea unei legături între lumea creată şi Dumnezeu cel necreat, prin «participarea» 
lumii la Dumnezeu, fără confundarea lor. Între lumea imanentă şi Dumnezeu cel trans- 
cendent începe la crearea lumii o legătură şi ea continuă şi după aceea. Crearea lumii şi 
durata ei este astfel o mare taină. Lumea participă la lucrarea lui Dumnezeu, dar nu la 
ființa Lui. Lumea nu iese din nimic, prin sine. lar Cuvîntul prin care e scoasă din nimic nu 
e numai manifestarea unei voințe a lui Dumnezeu, care nu are în ea şi o putere lucrătoare. 
Această putere înfăptuitoare şi conservatoare divină explică apariția lumii din nimic şi 
durata ei. 

Participă prin aceasta nimicul la lucrarea lui Dumnezeu? Aceasta e de neconceput, 
pentru că nimicul nu e ceva, ci absenţa a orice. Preexistă într-un fel o creațiune care parti- 
cipă? Nici acest lucru nu poate fi cugetat, căci aceasta ar însemna că creațiunea începe să 
existe înainte de a participa la lucrarea lui Dumnezeu. Lumea se constituie ca ceva deose- 
bit de lucrarea lui Dumnezeu, dar participînd la ea. Ea apare participînd, fără ca aceasta să 
însemne transformarea lucrării lui Dumnezeu în creație. Dumnezeu cu lucrarea Lui 
rămîne transcendent lumii, dar nu despărțit de ea, sau fără efect asupra ei. Lumea rămîne 
deosebită de Dumnezeu, pe un alt plan faţă de El, dar nu despărțită de El. Dumnezeu nu 
Se prelungeşte în lume nici măcar ca putere, dar face să apară şi să dureze lumea ca 
ceva deosebit de EI prin puterea Lui. Dumnezeu nu Se completează pe Sine prin lume, 
căci El e plenitudinea. Dar nu e închis fatal în plenitudinea Sa. El poate crea o realitate 
deosebită de Sine, pe care s-o umple totuşi de plenitudinea Sa. Dacă S-ar completa prin 
lume, ar fi în Sine imperfect în sens panteist. Trecerea de la Dumnezeu la lume şi invers se 
face printr-un salt, dar numai prin puterea lui Dumnezeu. Lumea intră în momentul crea- 

iei în relaţie directă cu Fiul şi Cuvîntul lui Dumnezeu însuşi, dar fără să se confunde cu El. 
acă n-ar intra în această relaţie, n-ar fi în stare să-L primească nici ca Fiul şi Cuvîntul 
întrupat al Tatălui. Între creaţia lumii de către Fiul şi mîntuirea ei după cădere, prin ridica- 
rea neconfundată a ei în Dumnezeu, este o strînsă legătură. O lume creată nu poate veni la 
existenţă singură din nimic, ci prin Dumnezeu. Deci poate intra şi rămîne în relație cu EI, 
prin El. Fără El n-ar putea veni la existenţă şi persista în ea. Dumnezeu cel necreat şi 
creator e factorul pozitiv al existenței şi al mîntuirii ei din moarte. 

sluji e propriu celor create, dar a zidi şi a crea e propriu numai lui Dum- 
nezeu şi Cuvîntului şi Înţelepciunii Lui”. De aceea nu ar putea vedea 
cineva pe altul trimis să creeze, decît numai pe Cuvintul lui Dumnezeu. 
Căci «toate întru Înţelepciune s-au făcut» (Ps. 103, 24) şi: «Fără Cuvîntul 
nimic nu s-a făcut» (loan, 1, 3). Dar spre slujiri nu e trimis numai unul, ci 
mulți, şi anume atiția cîţi voieşte Domnul. Căci mulți Arhangheli, multe: 
Scaune şi Stăpînii şi Domnii mii de mii şi zeci de mii de zeci de mii stau de 
față slujind şi gata spre a fi trimişi (Dan. 7, 10); şi mulți prooroci şi doi- 
sprezece apostoli şi Pavel; şi Moise, şi acesta nu singur, ci şi Aaron cu el şi 
după aceea alţi şaptezeci de bătrîni s-au umplut de Duh Sfînt (Num., 11, 
25). Şi lui Moise i-a urmat lisus al lui Navi, şi aceluia Judecătorii, şi ace- 
lora nu unul, ci mulţi regi. Dacă deci Fiul ar fi creatură, şi dintre cele făcute, 
ar trebui ca să fie mulți fii de felul acesta, ca să aibă Dumnezeu şi mulţi ast- 
fel de slujitori, aşa cum şi din ceilalţi e o mulțime. Dar dacă nu se poate ve- 
dea aceasta, ci creaturile sînt multe, dar Cuvântul este unul, cine nu vede 
din acestea că Cuvîntul Se deosebeşte de toate şi nu are egalitatea cu crea- 
turile, ci egalitatea cu Tatăl? De aceea nici nu sînt multe cuvinte, ci un unice 
Cuvînt al unui unic Tată şi un singur Chip al unui singur Dumnezeu. 

Dar iată, zic ei, şi soarele este numai unul şi pămîntul unul. Să spună, 
nebunii, că şi apa e una şi focul unul, ca să audă că fiecare dintre cele 
create este una după ființa sa, dar spre slujirea încredinţată nu este nici 
unul îndestulător'*. Căci a zis Dumnezeu: «Să se facă luminători în tăria 
cerului spre luminarea pămîntului şi spre despărțirea între zi şi noapte şi 
să fie spre semne şi anotimpuri şi zile şi ani» (Fac., 1, 14). Apoi zice: «Şi a 
făcut Dumnezeu doi luminători mari, pe luminătorul cel mare spre stăpi- 
nirea zilei şi pe luminătorul cel mic spre stăpînirea nopții; şi stelele. Şi i-a 
pus în tăria cerului ca să lumineze pe pămînt, ca să stăpînească peste zi şi 
noapte» (Fac., 1, 17). 

Iată că sînt mulţi luminători şi nu numai soarele, nici numai luna, şi 
fiecare este unul după ființă, dar slujirea tuturor este comună. Şi ceea ce 
lipseşte fiecăruia se împlineşte de altul. Soarele are puterea să stăpî- 
nească numai peste intervalul de după începutul zilei, şi luna numai 
noaptea. ar stelele arată împreună cu cei doi vremile şi anii; şi toate sînt 
spre semne şi spre trebuința vieţii. Aşa şi pămîntul nu e pentru toate, ci 
numai pentru roade şi pentru întreținerea celor ce viețuiesc pe el. Iar 
tăria, spre a despărţi între apă şi apă şi spre aşezarea luminătorilor în ea. 

15. Numai Dumnezeu poate face din: nimic ceva. Numai EI poate crea şi recrea. 


76. Apa e una, focul unul. Dar nici unul nu ajunge spre toate slujirile, decit spre una 
singură. Şi fiecare are nevoie de celelalte. 

Asa şi focul şi apa s-au făcut împreună cu toate celelalte spre alcătuirea 
trupului. Şi în general nici una nu e singură, ci toate cele făcute alcătuiesc 
lumea, fiind unele altora ca nişte mădulare”. 

Dacă deci aşa înțeleg şi pe Fiul că este, să fie respinşi de toți pentru că 
ÎI socotesc pe Cuvîntul una dintre toate şi parte neîndestulătoare spre 
slujirea încredințată lui deosebită de a altora. Iar dacă aceasta este o afir- 
mare necredincioasă, să ştie că Cuvîntul nu este dintre cele create, ci e 
singur Cuvîntul propriu al Tatălui şi Creatorul celor făcute. Dar au spus: 
«Este creatură şi din cele făcute. Însă a învăţat ca de la un dascăl şi meşter 
să creeze şi aşa a slujit lui Dumnezeu care l-a învăţat». Acestea a îndrăz- 
nit să le scrie Asterie sofistul, ca unul ce a învățat să tăgăduiască pe Dom- 
nul, nedîndu-şi seama de nebunia lui. Dacă a crea este un lucru ce se 
învață, să ia seama să nu spună că şi Dumnezeu e Creator nu prin fire, ci 
prin ştiinţă, fiind în stare să şi piardă această însuşire. Apoi dacă Înţelep- 
ciunea lui Dumnezeu a dobîndit însuşirea de a crea prin învăţătură, cum 
se mai poate numi Înţelepciune, odată ce are nevoie de învăţătură? Şi ce 
era înainte de a învăța? Căci nu era înțelepciune, odată ce avea nevoie de 
învățătură. Era deci un lucru gol. Şi nu este înțelepciune prin fiinţă, ci-şi 
are numele de înțelepciune din propăşire şi e înțelepciune numai cât păs- 
trează ceea ce a învățat. Pentru că ceea ce nu are cineva prin fire, ci 
dobiîndeşte prin învățătură, e cu putinţă să şi uite. Iar a spune astfel de 
lucșuri despre Cuvîntul lui Dumnezeu nu e propriu creştinilor, ci elinilor. 


XXIX 


Căci dacă socotesc că Cuvîntul cîştigă însuşirea de a crea prin învăţă- 
tură, nebunii de ei introduc în Dumnezeu şi pizma şi slăbiciunea; pizma 
pentru că n-a învăţat pe mulţi, ca precum sînt mulți arhangheli şi îngeri în 
jurul Lui, aşa să fie şi mulţi creatori; iar slăbiciunea, pentru că n-a putut 
să facă totul singur, ci a avut nevoie de un ajutor şi slujitor, deşi au admis 
că firea făcută a putut fi făcută numai de Dumnezeu singur, dacă, după ei, 
Fiul fiind făcut, n-a putut fi făcut decât de Dumnezeu singur. Dar Dumne- 
zeu nu are nevoie de nimeni. Să nu fie! Căci EI însuşi a zis: «Sînt plin» 
(Isaia, 1, 11). Nici nu S-a făcut Fiul Creator prin învățătură. Ci fiind El 
Chipul şi Înţelepciunea lui Dumnezeu, lucrează cele ale Tatălui. Nici n-a 
făcut Tatăl pe Fiul pentru lucrarea de aducere la existenţă a celor făcute. 
Căci chiar existînd Fiul, apare iarăşi lucrînd Tatăl, cum Însuşi Fiul zice: 
«Tatăl Meu pînă acuma lucrează şi Eu lucrez» (Ioan, 5, 17). Iar dacă, după 


11. Cât ar fi soarele de mare, omul e mai mare decit el prin conştiinţa sa. De fapt toate 
sînt pentru om, căci îl întrețin pe el şi-i prilejuiesc conţinutul vieții spirituale. Dar omul nu 
e pentru ele, căci el nu le poate întreţine, ci numai cunoaşte şi folosi. Totuşi, deşi aşa de 
mare faţă de ele, nu omul le-a făcut, ci Unul care e atotputernic, dar conştient ca omul, 
putindu-le cugeta şi armoniza pentru el. 

voi, de aceea s-a făcut Fiul, ca să le lucreze pe cele de după EI, dar se arată 
şi Tatăl lucrînd cu Fiul, se arată de prisos şi prin aceasta facerea Fiului. 
De altfel pentru ce Dumnezeu, voind să ne creeze pe noi, caută peste tot 
un mijlocitor, ca şi cînd n-ar ajunge voința Lui ca să dea ființă celor ce Îi 
convin Lui? Căci spun Scripturile: «Toate cîte a voit a făcut» (Ps. 118, 11) 
şi: «Cine s-a împotrivt voinței Lui?» (Rom., 9, 19). Iar dacă ajunge voința 
Lui pentru a crea toate, e de prisos iarăşi, după voi, un mijlocitor. Iar pilda 
lui Moise, a soarelui şi a lunii, adusă de voi, s-a dovedit fără putere”. 
Dar şi ceea ce urmează vă va ruşina. Dacă voind Dumnezeu să creeze 
firea făcută, iar gîndind la aceasta cugetă şi creează, după voi, pe Fiul, ca 
să ne creeze pe noi, luaţi seama cîtă necredinţă aţi îndrăznit să rostiţi. 


XXX 


Întîi, de aci urmează că mai mult Fiul a fost făcut pentru noi şi nu noi 
pentru EI”. Urmează că n-am fost creaţi noi pentru El, ci El a fost făcut 
pentru noi. Deci pare că El trebuie să ne mulțumească nouă şi nu noi Lui, 
ca femeia bărbatului. «Căci nu s-a zidit, zice Scriptura, bărbatul pentru 
femeie, ci femeia pentru bărbat» (1 Cor., 11, 9). Deci, după voi, precum 
bărbatul e chipul şi slava lui Dumnezeu , iar femeia e slava bărbatului, 
aşa şi noi sîntem chipul lui Dumnezeu şi am fost făcuţi spre slava Lui, iar 


Fiul lui Dumnezeu e chipul nostru şi a primit existența spre slava 
noastră. Şi noi am fost făcuți spre a fi pentru noi, iar Cuvîntul lui Dumne- 
zeu, după voi, nu a fost făcut spre a fi pentru Sine, ci ca organ spre tre- 
buința noastră;*” deci, după voi, nu noi sîntem datorită Lui, ci El e făcut 
spre trebuința noastră. 


18. Taina cea mare este modul trecerii de la Dumezeu cel necreat la lumea creată. 
Arienii credeau că o explică, admiţind o creatură supremă ca intermediară între Dumne- 
zeu cel necreat şi lumea creată. Dar taina nu se poate explica nici prin aceasta. Trebuie 
admis, dacă nu vrem să-L socotim pe Dumnezeu una în esență cu lumea, şi prin aceasta 
totul lipsit de sens, că EI poate să facă această trecere. Dar trecerea e mai uşor înțeleasă 
dacă socotim pe Dumnezeu Persoană. Căci dacă e Persoană, are în Sine o putere de a ieşi 
afară de Sine, deci nu cu ființa; mai ales prin iubire. Iar iubirea presupune în El două sau 
trei Persoane. Numai iubirea unită cu voinţa face posibil un adevărat salt de la Dumnezeu 
la lume şi ultima să nu decurgă organic din EI, fără voia Lui, adică să nu fie propriu zis o 
prelungire a Lui. Căci aceasta ar înlătura orice absolut şi orice sens din existență. Totul ar 
fi purtat inexplicabil şi fără sens de legi inconştiente şi inexplicabile ele înseşi. Unui Dum- 
nezeu care n-ar avea o iubire în Sine, I s-ar impune lucrarea în legătură cu lumea ca o 
necesitate. Dar de cine? Un dumnezeu lipsit de o liberă fecunditate interioară, ar fi împins 
prin firea lui în fecunditatea producătoare a lumii. Numai un Dumnezeu care are un Fiu, e 
un Dumnezeu liber şi conştient faţă de lume, un Dumnezeu nepanteist. 

19. Dar nu ne-a făcut pentru Fiul în sensul că Fiul ar avea trebuință de noi, ci ca să ne 
fericească şi pe noi prin unirea cu Fiul Său, sau cu Sine prin Fiul Său. În sensul acesta ne-a 
făcut pentru Sine. 


80. Un organ nu e spre afi, în sensul unei entităţi în sine, cum e omul. Dar Dumnezeu 
nu e făcut de cineva spre a fi (cic ră elvau), ci este pur şi simplu. În acest sens este Unicul, 
este Unul articulat, e Cel ce este (5 &v). E singurul «Cel ce este». De aceea El nu e adus la 
existenţă prin altceva, cu privire la ceva. Nu e «un spre a [i înainte de a fi», nu e cineva 

Dar cum nu întrec toată nebunia cei ce cugetă acestea? Căci dacă 
Cuvintul este făcut pentru noi, nu este nici întiiul dintre noi la Dumnezeu. 
Nici nu hotărăşte Dumnezeu despre noi avîndu-L, pe El în Sine, ci 
avîndu-ne pe noi în Sine, hotărăşte, cum zic aceia, cu privire la Cuvîntul 
Său'!. Iar dacă e aşa, poate nici nu a voit Tatăl întru totul pe Fiul. Căci nu 
voindu-L pe El L-a creat, ci voindu-ne pe noi, L-a creat pe El. Căci L-a 
gîndit pe El după noi. Deci după aceşti necredincioşi e de prisos Cuvîntul 
creat ca unealtă, odată ce s-au făcut (s-au cugetat întîi) cele pentru care a 
fost creat el. 

Dar dacă Tatăl L-a făcut pe Fiul ca pe singurul plin de putere, iar noi 
am fost făcuți de Fiul ca neputincioşi, pentru ce nu se gîndeşte întîi la EI, 
ca fiind puternic, ci la noi? Sau de ce nu preferă să-L voiască pe El ca pe 
cel puternic, ci pe noi cei slabi? Sau pentru ce făcîndu-L întîi pe EI, nu-L, 
şi voieşte întîi pe El? Sau pentru ce voindu-ne întîi pe noi, nu ne şi face 
întîi pe noi, odată ce Îi ajunge voinţa ca să dea existenţă tuturor? Pentru 
ce Îl creează întîi pe EI, deşi se gîndeşte întîi la noi şi ne voieşte pe noi 
înaintea mijlocitorului? Şi pentru ce voind să ne creeze pe noi şi voin- 
du-ne pe noi, ne numeşte creaturi, iar pe acela pe care-L creează pentru 
noi, îl numeşte Fiu şi moştenitor al Său? Trebuia să ne numească fii mai 
degrabă pe noi, pentru care-L face pe El. Oare nu e vădit că, fiind acesta 
Fiu, la El S-a şi gîndit şi pe El L-a şi voit întîi şi pentru El ne-a şi făcut 
pe toţi?” 

Acestea sînt vomitările şi vărsăturile ereticilor. 


care ia hotărîrea de a-l face spre a fi, ci este prin Sine. Existența pur şi simplu are calitatea 
de a fi prin Sine. Pe de altă parte toate celelalte entităţi, chiar cele care au fost aduse la o 
existenţă oarecum de sine, cum e omul, sînt pentru altcineva, deşi nu în sensul în care este 
natura pentru om sau organele sale pentru el. Numai Dumnezeu nu e pentru altcineva. E 
e prin Sine şi pentru Sine. De aceea este existența adevărată. Pe de altă parte, Dumnezeu 
fiind Cel pentru care sînt toate, totuşi El nu are nevoie de ele, ci ele au nevoie de El. Dar 
omul, deşi e cel pentru care există organele sale, are nevoie de ele, deci nu e deplin prin 
sine. Organele omului nu sînt făcute spre a fi pentru ele, ci spre trebuința omului, care e 
făcut spre a fi. Dar toate sînt făcute pentru Dumnezeu nu pentru că El are nevoie de ele, ci 
pentru ca ele să aibă trebuință de El. 

Dumnezeu fiind prin Sine, deci din veci, neprecedind existența Lui actul altcuiva 
săvirşit spre a fi E! nu are nimic de obiect în Sine. El este din veci prin Sine şi pentru Sine 
în mod liber. Dar e un paradox a fi din veci şi a fi liber, deci a fi în mod obiectiv liber, nepu- 
tind totuşi să nu fie. Un astfel de Subiect desăvîrşit, reprezentind puterea desăvirşită, Îşi 
arată această putere, nedepinzînd de nimic în existența acestui act, ci dovedindu-Se total 
liber în aceasta. 

81. Dumnezeu nu ne-a făcut, după arieni, pentru că e Tatăl unui Fiu şi vrea să-Şi 
extindă iubirea părintească şi asupra altor fiinţe, ci pentru că, cugetîndu-ne întii pe noi, 
caută să creeze un instrument pentru a ne aduce prin el la existență. Aceasta nu e o expli- 
care suficientă a aducerii noastre la existenţă. Noi nu mai sîntem aduşi la existență din 
simţirea de Tată a lui Dumnezeu, pentru a avea şi alți fii. Sau cum ne cugetă Tatăl, neavînd 
o Raţiune (un Cuvînt)? Aceasta coboară atît pe Tatăl cît şi pe Fiul şi pe noi la o existență 
supusă necesității 

82. Nu ne-a făcut pentru Fiul, ca avînd Acesta trebuință de noi. Aceasta ar face pe Fiul 
dependent de noi; şi însăşi gîndirea Tatălui la E! ar fi dependentă de noi, deci şi calitatea 

Dar nu trebuie să lăsăm acoperit de tăcere înțelesul adevărului, ci se 
cuvine mai vîrtos să-l vestim cu putere. Cuvîntul lui Dumnezeu nu a fost 
făcut pentru noi, ci mai degrabă noi am fost făcuţi pentru EI; şi întru El 
s-au făcut toate (Col., 1, 16). Nici nu a fost făcut Acesta ca Cel puternic, 
de Tatăl, din pricina slăbiciunii noastre, numai ca să ne creeze pe noi prin 
EI ca printr-o unealtă. Să nu fie! Nu este aşa! Căci chiar dacă nu ar fi fost 
în socotinţa lui Dumnezeu să creeze cele făcute, nu e mai puţin adevărat 
că Cuvîntul era la Dumnezeu şi întru E] era Tatăl“. De aceea era cu nepu- 
tință a se face cele făcute fără Cuvîntul; şi pe drept cuvînt. Deoarece 
Cuvîntul este Fiul propriu prin fire al ființei lui Dumnezeu şi este din 
Dumnezeu şi întru El — cum Însuşi a spus -, făpturile nu puteau să nu se 
facă prin El. Căci precum lumina luminează toate prin strălucire, şi fără 
strălucire nu s-a luminat ceva, aşa şi Tatăl a lucrat toate prin Cuvîntul ca 
printr-o mînă şi fără El nu face nimic“. De fapt Dumnezeu însuşi a zis, 
cum spune Moise: «Să se facă lumină» şi: «Să se adune apele» şi: «Să 
scoată pămîntul» şi:“Să facem pe om».(Fac., 1, 3, 9, 11, 26). lar David 
cîntă: «EI a zis şi s-au făcut. El a poruncit şi s-au zidit» (Ps. 32, 9). Dar n-a 
zis, cum zic oamenii, ca să audă cineva şi ca, aflind aceia voia celui ce zice, 
să plece şi să facă. Aceasta e propriu creaturilor. 

Dar a cugeta sau a spune aceasta despre Cuvîntul e un lucru necuve- 
nit. Căci Cuvîntul lui Dumnezeu este El însuşi Creator şi Făcător şi El 
este Sfatul Tatălui“. De aceea, nu a spus dumnezeiasca Scriptură, că a 


lui Dumnezeu, ca Tată şi ca Fiu, ar fi dependentă de noi. Dumnezeu ar cîştiga o nouă 
formă prin noi. Ar fi supus unei evoluţii. N-ar mai fi Subiect absolut, transcendent, care 
poate explica totul. Dar ne-a făcut pentru Fiul în sensul că în Fiul e explicația noastră şi 
ne-a făcut ca să ne bucurăm prin unirea cu Fiul de iubirea părintească a Tatălui. A gîndi 
Dumnezeu pe Fiul pentru noi înseamnă a desființa orice transcendenţă liberă. Dacă nu e 
în Dumnezeu o viaţă, o lucrare, o gîndire decit în legătură cu noi, El are nevoie de noi ca să 
lucreze, să gîndească. Dar aceasta e propriu unei esențe panteiste, nelibere. Însă trebuie 
să existe un factor al libertății desăvirşite şi un izvor suprem al gîndirii. Acestea două sînt 
strîns unite. Nu are nici un rost o gîndire fără libertate şi nici o libertate fără gîndire. Unde 
nu sînt acestea două nu există persoană. Numai aşa existenţa făcută are un virf transcen- 
dent sau nefăcut, care o explică. Şi e necesar un virf transcendent sau nefăcut al realităţii 
dependente sau făcute. 

83. Dacă le-ar fi adus la existenţă un dumnezeu fără un fiu, acest dumnezeu ar avea un 
caracter panteist. El n-ar avea o viaţă în sine, o lucrare în sine. Lucrarea lui ar fi fost o 
lucrare necesară de aducere la existenţă a făpturilor. Fiul e semnul libertății lui Dumnezeu 
faţă de creațiune, Dar şi al iubirii Lui față de aceasta. Căci o creațiune emanată din dum- 
nezeu fără voia lui nu implică o iubire a lui față de ea. 

84. In Fiul se revelează lucrarea gînditoare interioară a Tatălui, dum se revelează în 
mînă lucrarea interioară a omului; Gîndirea e Fiul, prin Care Se revelează Tatăl Lui 
însuşi. Tatăl nu poate gîndi şi lucra ceva fără acest al doilea Ipostas al gîndirii şi lucrării 
Sale. Dacă Cuvîntul e revelarea în tot felul a Ipostasului-obirşie, totul se face prin Cuvin- 
tul ca revelare a Tatălui. 


85. Fiul e Sfatul Tatălui, căci Tatăl Se sfătuieşte cu FI. Tatăl nu Se poate sfătui, nu Se 
poate gîndi la nimic decît împreună cu Fiul. 

auzit şi a răspuns cel ce a auzit, cum voieşte şi ce voieşte Cel ce a zis să fie 
cele ce au să fie făcute. Ci numai că a zis Dumnezeu: «Să se facă». Şi a 
adăugat: «Şi s-a făcut aşa». Căci ceea ce a socotit şi a voit Dumnezeu, 
îndată s-a făcut şi s-a împlinit prin Cuvîntul. Cînd însă Dumnezeu porun- 
ceşte altora, sau îngerilor, sau lui Moise, sau lui Avraam, atunci cel ce 
aude răspunde. Şi unul zice: «Cum voi cunoaşte?» (Fac., 15, 8), iar celă- 
lalt: «Alege pe altul!» (leş., 4, 13); şi iarăşi: «De mă vor întreba: care este 
numele Lui, ce voi zice către ei?» (leş., 3, 13). Iar îngerul a zis lui Zaharia: 
«Acestea zice Domnul» (Zah., 1, 17). Iar acesta L-a întrebat pe Domnul: 
«Doamne, Atotţiitorule, pînă cînd nu Te vei milostivi spre Ierusalim?» 
(Zah., 1, 2). Şi aşteaptă să audă cuvinte bune şi mîngiietoare. Căci fiecare 
din aceştia are Mijlocitor pe Cuvîntul şi Înţelepciunea lui Dumnezeu, 
Care face cunoscută voia Tatălui. Dar cînd lucrează şi creează Cuvîntul 
însuşi, nu este întrebare şi răspuns. Căci Tatăl este cu EI şi Cuvîntul este 
întru Tatăl. Şi ajunge să voiască, şi lucrul se face. Astfel, «a spus» e sem- 
nul prin care cunoaştem noi voia Lui, iar: «şi s-a făcut aşa» arată că lucrul 
s-a făcut prin Cuvîntul şi Înţelepciunea în care e şi voia Tatălui. Dar 
însuşi faptul: «A zis Dumnezeu şi s-au făcut» se cunoaşte prin Cuvîntul. 
«Căci toate, zice întru Înţelepciune le-ai făcut» (Ps. 103, 4); şi: «Cu Cuvîn- 
tul Lui cerurile s-au întărit» (Ps. 32, 6); şi: «Un Domn Iisus Hristos, prin 


Care sînt toate şi noi, prin El» (| Cor., 8, 6)%. 


XXXII 


Din acestea se poate vedea că nu împotriva noastră este lupta arieni- 
lor, ci, prefăcîndu-se că luptă cu noi, luptă de fapt cu dumnezeirea însăşi. 
Căci dacă ar fi fost a noastră spusa: «Acesta este Fiul Meu» (Matei, 17, 5), 
disprețuirea lor din partea noastră ar fi fost mică. Dar dacă spusa este a 
Tatălui, precum a fost auzită de ucenicii înşişi, şi dacă Însuşi Fiul zice 
despre Sine: «Înainte de toți munţii M-a născut pe Mine» (Pilde, 8, 25), 
cum nu se luptă şi ei împotriva lui Dumnezeu ca giganţii mitologiei, avînd 
limba sabie ascuţită a necredinței, cum spune psalmistul (Ps. 56, 5)? Nu 
s-au temut nici de glasul Tatălui, n-au respectat nici cuvintele Mîntuito- 
rului, n-au crezut nici sfinţilor. Dintre aceştia unul scrie: «Care e Strălu- 
cirea slavei şi Chipul ipostasului Lui» (Evr., 1, 3) şi: «Hristos, puterea lui 
Dumnezeu şi Înţelepciunea lui Dumnezeu» (1 Cor., 1, 24); iar psalmistul 


86. Prin Cuvinţul ipostatic sau împreună cu EI vorbeşte Tatăl. În Cuvintul ipostatic 
este izvorul ultim 41 cuvintelor, al sensurilor, al voinței. Prin şi în Cuvîntul se fac şi se 
cunosc toate, inclusiv noi înşine. Eu sînt opera creată a Cuvîntului, a voinței exprimate de 
Tatăl prin şi în Cuvîntul. Dar sînt o operă în care s-a imprimat calitatea de Cuvânt grăitor 
a Fiului. Simt în necesitatea mea de a vorbi şi de a răspunde că Dumnezeu m-a creat 
grăind în Sine şi de aceea şi chemîndu-mă pe mine să fiu. Ştiu că a zis şi am fost făcut, că 
m-a făcut vorbind, din cunoaşterea ființei mele. Ştiu că a creat lucrurile grăind, din con- 
statarea caracterului de cuvinte (de sensuri exprimate în cuvinte) ale lucrurilor. 

zice! «Că la Tine este izvorul vieţii, întru lumina Ta vom vedea lumină» 
(Ps. 35, 10) şi: «Toate cu înțelepciune le-ai făcut» (Ps. 103, 24). Iar proo- 
rocii zic: «Şi a fost Cuvintul Domnului către mine» (ler., 2, 1). Şi loan 
zice: «La început era Cuvîntul» (Ioan, 1, 1); iar Luca: «Precum ne-au pre- 
dat nouă cei ce au fost de la început văzătorii şi slujitorii Cuvântului» 
(Luca, 1, 2). La rîndul lui, David zice iarăşi: «A trimis pe Cuvîntul Său şi 
i-a vindecat pe ei» (Ps. 106, 20). 

Toate acestea ţintuiesc la stilp erezia ariană şi arată veşnicia Cuvin- 
tului şi că nu e străin,ci propriu fiinţei Tatălui. Căci cine a văzut vreodată 
lumină fără strălucire? Sau cine îndrăzneşte să spună că e străin chipul 
de ceea ce subzistă? Sau cum nu e un aiurit cel ce spune că Dumnezeu a 
fost vreodată fără Cuvînt (Raţiune) şi fără Înțelepciune? Căci astfel de 
pilde şi astfel de chipuri le-a dat Scriptura, ca, firea omului fiind neputin- 
cioasă, să înțeleagă pe Dumnezeu şi să putem să pricepem pe cît e cu 
putinţă din acestea, fie măcar cât de puţin şi de întunecos, ceva cu privire 
la El. Pentru că însăşi zidirea e îndestulătoare spre cunoaşterea existen- 
ței lui Dumnezeu şi a proniei Lui”. «Căci din mărimea şi frumuseţea făp- 
turilor, se vede ca printr-o asemănare (analogic) Făcătorul lor» (Înţ. Sol., 
13, 5)*. Nu învăţăm aceasta cerînd cuvințte de la ele, ci credem auzind 


Scripturile. Căci privind rînduiala şi armonia tuturor, cunoaştem că El 
este Făcătorul, Stăpînul şi Dumnezeul tuturor şi înțelegem pronia minu- 
nată şi călăuzirea minunată a tuturor de către EI”. Dar precum e îndestu- 
lătoare creaţiunea şi Scriptura ca să cunoaştem acestea, la fel sînt îndes- 
tulătoare cele spuse înainte despre dumnezeirea Fiului, ca să vedem că e 
de prisos, ba chiar plin de nebunie, a se îndoi cineva şi a se întreba 


87. Sfîntul Atanasie nu exclude faptul că Dumnezeu e mai presus de înțelegere şi e 
negrăit (apofatic). Noţiunile de Fiu, de Cuvînt, de Înţelepciune, de Chip sînt împrumutate 
de la noi şi nu se aplică la Dumnezeu în înțelesul ce-l au în existența noastră. Nici raportul 
Fiului cu Tatăl nu e ca cel văzut la oameni, nici raportul Cuvîntului cu ipostasul Tatălui nu 
e ca la noi. Totuşi în aceste chipuri e şi ceva adevărat cu privire la Dumnezeu. Pentru că 
realitatea pe care ele o redau nu este cel puţin o dovadă sigură despre existența lui Dum- 
nezeu şi despre purtarea Lui de grijă de creaţiune. Iar din această purtare de grijă de o 
lume rațională organizată şi mişcată se vede că şi Dumnezeu are o Raţiune nelipsită de 
ipostas. 

88. Cunoaşterea analogică nu exclude apofaticul lui Dumnezeu. De aceea, sfîntul Ata- 
nasie nu contrazice aci ceea ce spusese mai înainte că Dumnezeu nu poate fi cunoscut prin 
analogie. E ceva analogic în Dumnezeu cu raționalitatea creaţiei. Dar în acelaşi timp în 
schema largă a analogiei se află adîncul de taină mai presus de analogie. 

89. Cunoaşterea lui Dumnezeu din natură e insuficientă chiar pentru o cunoaştere 
analogică a lui Dumnezeu. Ea trebuie completată cu cea prin cuvintele Scripturii. Căci 
natura nu grăieşte. Dar nici cuvintele Scripturii n-ar ajunge fără exemplificarea lui Dum- 
nezeu ca realitate personală rațională şi înțeleaptă şi de incomparabilă putere, cu ajutorul 
naturii. Prin amîndouă Îl cunoaştem pe Dumnezeu, nu numai ca existent, cii şi ca Făcâtor şi 
Proniator. 

în chip eretic: cum poate fi Fiul veşnic? Sau cum poate fi din ființa Tatălui 
şi poate totuşi să nu fie parte a Lui? Cum, cînd se spune că cineva e din 
altul, nu e parte a lui, sau cel împărțit rămîne totuşi întreg? 

Acestea sînt putredele născociri ale ereticilor. Şi deşi am respins şi 
în cele dinainte deşertăciunea lor, asemănarea celor spuse acum şi înțele- 
sul pildelor dațe vădesc şi ele golul dogmei lor necurate. Deci vedem pe 
Cuvîntul pururea fiind, şi fiind din Acela, şi fiind propriu ființei Celui al 
Cărui Cuvînt este şi neavînd un înainte şi un după El. E aşa cum vedem şi 
strălucirea din soare, ca fiind proprie lui şi neîmpărțind, nici micşorînd 
ființa soarelui, ci fiind şi ea întreagă, dar şi strălucirea desăvirşită şi 
întreagă, nemicşorînd ființa luminii, ci fiind ca ceva născut cu adevărat 
din ea. Aşa vedem şi pe Fiul, nu din afară, ci născut din Tatăl şi pe Tatăl 
rămînînd întreg, iar Chipul subzistenței Lui păstrînd pururea asemăna- 
rea desăvîrşită a Tatălui Lui şi Chipul Lui, încît cel ce Îl vede pe El vede în 
E! şi subzistența al cărei Chip este. Căci din lucrarea Chipului cunoaştem 
cu adevărat dumnezeirea subzistenţei”. Aceasta învățind-o şi Fiul, a 
spus: «Cel ce rămîne întru Mine, Acela face lucrările pe care le fac Eu» 
(loan, 14, 12); şi: «Eu şi Tatăl una sîntem» (loan, 10, 20), şi: «Eu sînt întru 
Tatăl şi Tatăl întru Mine» (loan, 14, 10). 

Să încerce deci erezia duşmană a lui Hristos mai întîi să împartă pil- 
dele aflate în făpturi şi să spună: era odată soarele fără strălucire, sau 
aceasta nu este proprie ființei soarelui, sau e proprie, dar prin împărțire 
e o parte a luminii. Şi iarăşi, să despartă cuvîntul şi să spună că acesta 
este străin minții, sau că a fost odată cînd n-a fost, sau că nu e propriu 
ființei minţii, sau că e prin împărţire parte a aceleia. La fel, să despartă 
chipul şi lumina şi puterea, cum o fac cu cuvîntul şi cu strălucirea şi să 
născocească apoi cele ce vor. lar dacă nu pot avea o astfel de îndrăzneală 
în acelea, cum îşi pot întinde în chip deşert nebunia şi mai mare la cele ce 
sînt mai presus de făpturi şi de'firea lor şi să încerce cele cu 
neputinţă? R 

Căci dacă chiar în cele create şi trupeşti nu se văd cele ce se nasc ca 
fiind părți ale ființelor, nici ca venind la existenţă în chip pasiv, nici mic- 
şorînd fiinţa părinţilor, cum nu aiurează ei căutînd şi născocind la Dum- 
nezeu Cel netrupesc şi adevărat, părți şi pătimiri, atribuind împărțiri 


80. Chipul are şi EI o lucrare, deci e viu. Dar lucrarea Lui e însăşi lucrarea revelată, 
sau intrată în mişcare a Tatălui: ca subzistență, ca obirşie de temelie a Fiului. 

Dumnezeului cel nepătimitor (âna&ei) şi inalterabil", ca să tulbure prin 
acestea auzul celor simpli şi să-i întoarcă de la adevăr? Căci cine auzind 
de Fiul nu cugetă la Cel ce e propriu ființei Tatălui? Şi cine auzind la 
început (la începutul creştinismului) că se învăța că Dumnezeu are un Fiu 
şi că a făcut toate prin Cuvîntul Lui, nu înțelegea aceasta aşa cum cuge- 
tăm noi acum? Cine, cînd s-a ivit urîta erezie a arienilor, nu s-a mirat 
îndată, auzind cele ce le spun că spun ceva străin şi seamănă alt cuvînt 
decât cel semănat de la început? Căci ceea ce s-a semănat de la început în 
fiecare suflet este că Dumnezeu are ca Fiu pe Cuvîntul, Înţelepciunea şi 
Puterea şi acestea sînt Chipul şi Strălucirea Lui. Iar din cele spuse răsare 
îndată că e pururea din Tatăl, că e asemenea cu EI, că Cel născut din ființa 
Tatălui este etern şi că în aceste numiri nu e nici un înţeles propriu crea- 
turii şi făpturii. Iar cînd un om duşman, în vreme ce dormeau ceilalți 
oameni, a semănat gîndul că «era cîndva cînd nu era» şi întrebarea: «cum 
poate fi aceasta?», s-a născut ca o neghină erezia vicleană a duşmanilor 
lui Hristos; şi îndată, pustiiți de toată dreapta cugetare, au început să 
iscodească ca nişte tîlhari şi îndrăznesc să zică: “Cum poate să existe 
Fiul împreună cu Tatăl din eternitate? Căci oamenii se ivesc după o 
vreme din alți oameni; şi tatăl este de 30 de ani, iar fiul îşi ia începutul 
născîndu-se abia atunci. Şi în general nici un fiu nu a fost înainte de a se 


naşte». Şi iarăşi şoptesc: «Cum poate fi Fiul Cuvînt, sau Cuvîntul chip al 
lui Dumnezeu? Căci cuvîntul oamenilor e compus din silabe; el arată 
numai voinţa celui ce grăieşte şi îndată încetează şi dispare». 

Aceia, uitînd argumentele aduse înainte împotriva lor, le spun aces- 
tea, legîndu-se iarăşi în lanţurile necredinţei. Dar cuvîntul adevărului îi 
respinge astfel: Dacă ar specula despre vreun om, n-ar avea decit să spe- 
culeze omeneşte şi despre cuvîntul şi despre fiul lui. Dar dacă vorbesc 


91. Sfîntul Atanasie leagă aci nepătimirea lui Dumnezeu de neputința împărțirii Lui, a 
desprinderii vreunor părţi din El. Aceasta ar fi legată de o pasivitate proprie obiectului, de 
o alterare suportată fără voie şi de o durere. Teologia apuseană contemporană dez- 
aprobă ideea unui Dumnezeu nesupus pătimirii, socotind-o contrară participării lui Dum- 
nezeu la durerile noastre prin compătimire. Dar noţiunea patristică a nepătimirii înlătură 
de la Dumnezeu cu deosebire însuşirea de obiect manipulat şi divizibil. Dumnezeu este 
Subiectul prin excelenţă. Ca atare e unitar, neschimbabil, nemicşorabil, de neimpărțit. 
Aceasta nu exclude o mită în Dumnezeu, o compătimire față de noi. Dar El rămîne mereu 
întreg, nesupus în mod pasiv unor înrîuriri şi acțiuni din afară. Părinţii, afirmînd «nepăti- 
mirea» lui Dumnezeu, o fac pentru ca să înlăture de la EI calitatea de obiect neliber, Căci 
aceasta înseamnă dependenţa Lui de o forță superioară sau de o lege mai înaltă. Aceasta 
înseamnă a nu cunoaşte un Dumnezeu propriu-zis ca vîrf transcendent şi cu adevărat 
explicator a tot ce există în mod dependent, în contextul referințelor reciproce. Fiul Tată- 
lui nu Se află pe un plan inferior lui Dumnezeu cel absolut liber. Fiul revelează în mod 
nealterat libertatea nesupusă vreunei dependențe a Tatălui. În EI se manifestă conştiinţa 
şi lucrarea absolut liberă a Tatălui. Comuniunea în general nu face pe cei aflați în ca 
dependenţi unul de altul. 

despre Dumnezeu, Care a creat pe oameni, să nu mai speculeze ome- 
neşte, ci să vorbească altfel, anume ca despe firea mai presus de cea a 
oamenilor. Căci, cum este cel ce naşte, aşa trebuie să fie şi cel născut. Şi 
cum e Tatăl Cuvîntului, aşa e şi Cuvîntul Lui. Omul născut în timp naşte 
tot în timp pe cel născut din el. Şi fiindcă e din ceea ce nu este, cuvîntul 
lui încetează şi el şi nu rămîne. Dar Dumnezeu nu e ca omul. Aceasta a 
spus-o Scriptura. Ci este ca Cel ce este şi este pururea. De aceea, şi 
Cuvintul Lui este Cel ce este şi este etern împreună cu Tatăl ca străluci- 
rea luminii?. 

Şi cuvîntul oamenilor este compus din silabe şi nici nu viază, nici nu 
lucrează ceva, ci redă numai înțelesul cugetării celui ce grăieşte. Şi abia a 
ieşit şi a şi trecut, nemaiapărînd, pentru că nici nu era peste tot înainte de 
a se rosti”. De aceea cuvîntul oamenilor nici nu viază şi nici nu e în gene- 
ral om. Şi o suferă aceasta, precum am spus înainte, pentru că şi omul 
care îl naşte pe acesta are firea din ceea ce nu este. Dar Cuvîntul lui Dum- 
nezeu nu este, cum ar spune cineva, cuvînt rostitor (npogopix6c), nici 
sunet de vorbă, nici nu e rostirea unei porunci a lui Dumnezeu, ci ca stră- 
lucirea luminii este Născutul desăvîrşit al Celui desăvîrşit. Pentru aceea 
este şi Dumnezeu şi Chip al lui Dumnezeu. «Şi Dumnezeu era, zice, 
Cuvîntul» (loan, 1, 3). Şi cuvintele oamenilor nu înseamnă nimic ca 
lucrare. De aceea nici nu lucrează omul prin cuvinte, ci prin mini, pentru 


că acestea există, dar cuvîntul lui nu subzistă. Dar Cuvîntul lui Dumne- 
zeu, cum a spus Apostolul, este «viu şi lucrător şi mai ascuţit decît toată 


92. Numirea 'O âv (Cel ce este) nu specifică un timp anumit al existenţei, ci o existență 
pur şi simplu, o pururea-existență. Dumnezeu este Cel ce există pururea. Dumnezeu este 
existența. În afară de El nu este vreo existenţă, decit cea creată de El. El Se defineşte ca 
Cel ce este. Şi cum nu e cîndva cînd lipseşte existenţa, EI e existența neîncetată. Căci în 
cel ce încetează de a fi într-un fel oarecare, pentru a reîncepe a fi în altfel, e o slăbiciune a 
existenței. Existenţa, pur şi simplu nu poate fi micşorată sau schimbată. N-ar mai fi în acest 
caz existența totală. În Dumnezeu însă nu e nici o slăbiciune a existenței. EI este plenitudi- 
nea existenţei. Deci ea nu poate fi micşorată, schimbată, trecătoare de la un mod la altul. 
Poate din aceasta înțelegem neschimbarea Cuvîntului Lui. Omul se schimbă de la o clipă 
la alta. Dumnezeu e total pururea. Cuvintele prin care se exprimă omul arată prin schim- 
barea lor modificarea existenţei lui de la un moment la altul, arată deci şi putinţa încetării 
lui de a fi. Nici un cuvînt omenesc nu-l poate reda pe om plenar, pentru că nu există plenar 
niciodată; cu atît mai puțin existenţa plenară în general. Dumnezeu Se exprimă şi Se 
revelează întreg în acelaşi unic Cuviînt în mod etern, pentru că există pururea plenar. 
Dacă cuvintele ce vin din acest Cuvînt la oameni se schimbă, e pentru că oamenii nu pot 
primi putinţa existenței plenare şi a exprimării ei într-un singur cuvînt. Dar totuşi în fie- 
care cuvînt de la Dumnezeu e ceva care depăşeşte mărginirea, perisabilul. E un alt motiv 
pentru care omul trece mereu la alt cuvînt. Sesizînd aceasta omul e ridicat întrucâtva din 
starea sa de mărginire, din starea sa trecătoare. 

93. Totuşi, omul grăieşte, schimbind cuvintele, dar într-un fel rămînînd acelaşi. El se 
schimbă pentru că rămîne atîrnat de existența plenară şi caută să cuprindă tot mai mult 
din ea în existența sa şi vrea să exprime aceasta. Existenţa plenară pătrunde în existența 
lui pe de o parte producîndu-i noi experienţe, pe de alta comunicîndu-se prin noi cuvinte 
şi omul voieşte să arate aceasta. Un cuvînt trece ca să facă loc altuia, pentru că nu se pot 
aduna mai multe într-unul. Dar în cuvintele următoare rămine ceva din ceea ce s-a expri- 
mat în cele dinainte. 

sabia cu ascuțiş îndoit şi pătrunde pînă la despărțitura sufletului şi a 
duhului, a încheieturilor şi mădularelor:; şi destoinic este să judece simţi- 
rile şi cugetările inimii; şi nu este nici o făptură nevăzută înaintea Lui, ci 
toate sînt goale şi descoperite ochilor Lui, Căruia vom da socoteală» 
(Evr., 4, 12-13). Deci e Creatorul, şi fără El nu s-a făcut nimic, nici nu 
poate să se facă ceva fără de EI”. 

Şi nu trebuie întrebat pentru ce nu e Cuvîntul lui Dumnezeu ca al 
nostru, pentru că, precum s-a spus înainte, Dumnezeu nu e cum sîntem 
noi. Dar nu trebuie întrebat nici cum e cuvîntul din Dumnezeu sau cum 
naşte Dumnezeu şi care e modul naşterii lui Dumnezeu. Ar fi prost 
cineva dacă ar îndrăzai să întrebe astfel de lucruri, pentru că e un lucru 
negrăit şi propriu firii lui Dumnezeu, cunoscut numai Lui şi Fiului. La fel 
e prost a voi cineva să tilcuiască aceasta în cuvinte. Aceasta e egal cu a 
întreba: unde e Dumnezeu şi cum e Dumnezeu şi cum e Tatăl? Dar pre- 
cum a întreba de aceasta e un lucru lipsit de evlavie şi e propriu celor ce 
nu cunosc pe Dumnezeu”, aşa nu se cuvine a întreba nici despre astfel de 
lucruri, nici despre naşterea Fiului, nici a cobori pe Dumnezeu şi înțelep- 
ciunea Lui la măsura şi la slăbiciunea noastră. Dar aceasta nu trebuie să 
ne facă să cugetăm contrar adevărului. Dacă nu află cineva răspuns între- 
bînd despre aceasta, aceasta nu trebuie să-l facă să nu creadă celor scrise. 
Căci mai bine este ca cei ce nu pricep să tacă şi să creadă, decit să nu 
creadă din pricina neînţelegerii”. Căci cel ce nu pricepe poate să aibă 
întrucîtva iertare, pentru că cercetînd s-a liniştit. Dar cel ce, nepricepînd, 


94. Cuvîntul omenesc este nelucrător, iar cel dumnezeiesc e lucrător. De aceea cuvîn- 
tul omenesc nu poate crea şi transforma lucrurile, cum o poate face cuvîntul dumnezeiesc 
şi nu poate pătrunde în inima omului operînd prefaceri şi provocînd remuşcări, cum o 
poate face atit de puternic cuvîntul dumnezeiesc. În cuvîntul dumnezeiesc e puternic pre- 
zent şi lucrător Însuşi Cuvîntul dumnezeiesc ca persoană vie. Este şi în cel omenesc puțin 
prezentă persoana grăitorului, dar numai întrucit are în sine pe Cuvîntul dumnezeiesc, 
vorbind din răspunderea vibrantă faţă de EI şi din puterea Lui. În cuvîntul celui ce nu are 
grăind în sine pe Dumnezeu Cuvîntul nu este puterea producătoare de adinci transfor- 
mări în sens bun. Apoi el poate duce pe om şi spre rău, nu numai spre bine. 

95. Cel ce cunoaşte pe Dumnezeu i cunoaşte ca fiind mai presus de cunoaştere. 

96. Pe de o parte cunoaştem adevătul despre Dumnezeu din revelaţie, pe de alta nu-L 
înţelegem depfin. Îl ştim în contururi generale şi chiar ni se impune rațional ca atare. Căci 
o existenţă fără un Dumnezeu este pentru rațiune lipsită de sens, este absurdă, iar un 
dumnezeu impersonal nu e dumnezeu. Dar un Dumnezeu personal e un Dumnezeu al 
iubirii veşnice, şi iubirea veşnică cea mai pură este iubirea între un Tată şi un Fiu. Pe de 
altă parte adevărurile acestea generale despre Dumnezeu nu pot fi pricepute pînă la epui- 
zare. Nici cele din existența noastră şi a lumii nu le înţelegem deplin şi nu le vom înțelege 
niciodată deplin. Deci trebuie să vedem o împăcare între ceea ce înțelegem şi ceea ce nu 
înţelegem, între sens şi taină, între exprimabil şi apofatic, între rațional şi suprarațional, 
între cunoaştere şi credinţă. A se reține numai ceea ce se înțelege înseamnă a sc rămîne 
într-o monotonă şi îngustă superficialitate. Chiar domeniul infinit a! tainei e nenizat 

îşi născoceşte cele necuvenite şi grăieşte cele nevrednice de Dumnezeu * 
rămîne cu osînda îndrăznelii neiertată. Căci cel dintii poate avea din 
aceste taine neînţelese o mîngiiere din Scripturi, ca să primească cum se 
cuvine cele scrise. Dar să înțeleagă ca o pildă cuvîntul nostru; anume că, 
precum cuvîntul propriu al nostru este din noi şi nu un lucru din afară de 
noi, aşa şi Cuvîntul propriu lui Dumnezeu este din El. Dar nu e făptură 
ca cuvîntul oamenilor”. Altfel ar trebui să cugetăm şi pe Dumnezeu om“. 

Apoi cuvintele oamenilor sînt multe şi deosebite şi de aceea trec în fie- 
care zi, pentru că cele dintii nu rămîn, ci dispar. Şi aceasta se întîmplă 
pentru că şi părinții lor, fiind oameni, au vîrstele trecătoare, iar gîndurile 
vin unele după altele, şi cele ce le cugetă pe rînd, acelea le şi rostesc. De 
aceea şi au multe cuvinte şi nici unul din ele nu rămîne”. Căci cel ce 
grăieşte se opreşte şi cuvîntul îndată încetează. Dar Cuvîntul lui Dumne- 
zeu este Unul şi Acelaşi şi, precum s-a scris, Cuvîntul lui Dumnezeu 
rămîne în veac (Ps. 118, 80), neschimbîndu-Se; şi nici nu e primul sau al 
doilea față de altul, ci este Acelaşi pururea. Căci se cuvine ca, Unul fiind 
Dumnezeu, Unul să fie şi Chipul Lui şi Unul Cuvîntul Lui şi Una Înţelep- 
ciunea Lui'%. 


printr-o adîncă intuiţie. Prin rațional se vede, dincolo de el, supraraţionalul, oceanul mis- 
terios al existenței; sensul adînc al raţionalului licăreşte din fundamentul lui supraraţio- 
nal. Nu poţi fi deplin raţional dacă nu vezi dincolo de el adîncul infinit al supraraționalului. 

97. Pilda, simbolul, chipul îţi dă un înţeles, dar nu cu totul adecvat. Este în ele un 
amestec de înţeies şi neînțeles. 

98. Cuvîntul nostru seamănă cu al lui Dumnezeu, deci ne ajută să-L înțelegem pe 
Acela. Dar al nostru ţine de făptură, pe cînd al lui Dumnezeu e necreat. Din acest punct de 
vedere e diferit ca înțeles de Cuvîntul lui Dumnezeu. 

99. Omul, fiindcă rosteşte gînduri finite, trebuie să treacă mereu la alte rostiri şi gîn- 
duri. Dumnezeu spune totdeauna infinitul în Sine; dar nu pentru noi. 

100. Pentru că El revelează tot ce e în obirşia divină. Într-un fel e aşa cum e persoana 
omenească, cuvîntul viu şi ipostatic (cu temelia în sine), care cuprinde tot ce este ea. Dar 
pe când acest cuvînt ipostatic se exprimă treptat în alte şi alte cuvinte, Cuvîntul Tatălui 
arată tot ce este Tatăl deodată şi pururea, ca Chipul unic al Tatălui. Dumnezeu e actualizat 
şi exprimat din veci pînă în veci prin Cuvîntul în plenitudinea Lui. Persoana umană poate 
fi identificată cu cuvîntul, pentru că cuvîntul nu are în ea o subzistență proprie. Dar în 
Tatăl dumnezeiesc are. Persoana umană are în ea cuvintele în mod potenţial, ca un fel de 
sămînţă a lor. La Tatăl dumnezeiesc nu e o deosebire între Cuvîntul şi Fiul. La El e născut 
din veci tot ce are să spună, infinitul ca ipostas deosebit. Dar chiar la om cuvîntul nu e cu 
totul lipsit de o subzistență proprie. Căci cuvîntul porneşte el însuşi din om. Are un fel de 
voinţă de a se manifesta, care nu e separată de voinţa persoanei şi de caracterul ei inter- 
personal. Cu atît mai mult la Dumnezeu, Cuvîntul are o voinţă unită cu volăja Tatălui, ară- 
tîndu-Se ca un ipostas propriu. 

Dacă avînd un Fiu, Tatăl are iubire faţă de EI, şi aceasta poate explica crearea lumii, 
se poate spune şi invers: Cuvîntul arată iubirea față de Tatăl care-L naşte şi care Se arată 
Re e Sine întreg în E]. Prin analogie vedem cum omul vorbeşte altuia pentru că îl iubeşte. 

atăl naşte Cuvîntul ca o manifestare a iubirii rodnice faţă de Sine. EI Se are pe Sine 
rodit întreg în Fiul din veci. Hotărîndu-Se să vorbească prin Cuvîntul Său şi unor alte 
fiinţe, le dă existenţă prin creare. E o altă manifestare a rodniciei şi iubirii Sale, o mani- 
festare liberă a ei. Prin cuvintele manifestate treptat şi continuu din Cuvîntul Său şi de 
Cuvîntul Său, creează din iubire şi desăvîrşeşte continuu pe alţii, dacă aceştia primesc 

De aceea mă minunez, cum Unul fiind Dumnezeu, aceştia, potrivit 
născocirilor lor, introduc multe chipuri şi înțelepciuni şi cuvinte. Şi spun 
că altul este cuvîntul propriu prin fire al Tatălui, întru care a făcut şi pe 
Fiul. Şi Fiul adevărat spun că se numeşte ca imagine «Cuvîntul», cum se 
numeşte şi «Vie» şi «Cale» şi «Uşă» şi «Pom al vieţii». Şi mai spun că El 
Se numeşte înțelepciune numai cu numele. Căci alta zic că este înțelep- 
ciunea proprie şi adevărată a Tatălui, care coexistă cu El în mod nenăs- 
cut, întru care făcînd şi pe Fiul, L-a numit pe Acesta înțelepciune prin 
participare'". lar acestea nu le spun numai prin cuvinte, ci Arie le-a şi 
scris în Thalia. lar sofistul Asterie a scris, precum am spus şi mai înainte: 
«N-a spus fericitul Pavel că propovăduieşte pe Hristos, puterea lui Dum- 
nezeu sau înţelepciunea lui Dumnezeu (1 Cor., 1, 24), ci, fără adaosul arti- 
colului, o putere a lui Dumnezeu şi o înțelepciune a lui Dumnezeu. Deci a 
arătat că alta este puterea proprie şi naturală a lui Dumnezeu, care co- 
există cu El în mod nenăscut; aceasta este născătoare a lui Hristos şi crea- 
toare a lumii întregi. Despre aceasta ne învaţă el în Epistola către 
Romani, zicînd: «Cele nevăzute ale Lui de la zidirea lumii din făpturi fiind 
cunoscute se văd, veşnica Lui putere şi dumnezeire. Căci precum n-ar 
putea zice cineva că dumnezeirea amintită aci este Hristos, ci că e Însuşi 
Tatăl, aşa socotesc că veşnica Lui putere şi dumnezeire nu e Fiul Unul 
Născut, ci e Tatăl care a născut. Deci el învaţă că alta este acea putere şi 
înțelepciune a lui Dumnezeu arătată prin Hristos». Şi după puţin acelaşi 
Asterie zice: «Deşi veşnica Lui putere şi înțelepciune, pe care gîndirea o 
socoteşte fără început şi nenăscută, este una şi aceeaşi; cele create de El 
în mod deosebit sînt însă multe, între care primul născut şi unicul născut 
este Hristos. Şi toate atîrnă la fel de Cel ce o are pe aceea. Şi toate pute- 
rile se numesc cu dreptate ale Creatorului, Care se foloseşte de ele. De 
aceea proorocul spune că Dumnezeu numeşte lăcusta, trimisă de Dum- 
nezeu ca pedeapsă pentru păcatele oamenilor, nu numai putere, ci şi 
putere mare (Ioil, 2, 25). Iar fericitul David cere în mai mulţi psalmi nu 
numai îngerilor, ci şi puterilor să-L laude pe Dumnezeu» (Ps. 102, 21). 


XXXVIII 


Cum nu sînt vrednici de toată miînia chiar şi numai pentru rostirea 
acestora? Căci dacă, cum socotesc ei, Fiul nu e Fiu pentru naşterea din 
Tatăl şi pentru că e propriu fiinţei Lui, şi Cuvîntul e pentru cele cuvîntate 


cuvintele Lui. În veci va grăi Tatăl prin Cuvintul cuvintele Sale, pentru a-i desăvirşi în 
veci prin iubire, sau pentru a le arăta în veci iubirea. 

101. După arieni fiul e ceva inferior, făcut de Dumnezeu prin înțelepciunea şi cuvîntul 
ca însuşiri neipostatice. Numai de acest fiu se poate spune că e «născut», pe cînd putereu şi 
înțelepciunea lui Dumnezeu, mult superioare acestui fiu, există din veci ca însuşiri nalu- 
rale în Dumnezeu. 

(rațiunea pentru cele cugetate rațional), şi înțelepciunea, pentru cele 
orînduite cu înțelepciune,şi puterea, pentru cele putute, fără îndoială se 
va numi şi Fiu pentru cei făcuţi fii. Ba poate are şi existenţa numai cuge- 
tată pentru cele ce există. El deci n-ar fi nimic din acestea. Dar ce este El 
atunci? Căci nu e nimic din acestea, dacă ele sînt numai numiri ale Lui. Şi 
atunci E] are numai o nălucire a existenţei, înfrumuseţindu-se pentru noi 
cuvintele acestora'“”. Dar aceasta este mai degrabă o nebunie diavo- 
lească, ba poate mai mult decit atita, dacă se voiesc pe ei să subziste cu 
adevărat, dar pe Cuvîntul lui Dumnezeu Îl socotesc ca neexistînd decât cu 
numele. 

Şi cum nu e prăpăstios şi a zice că înțelepciunea coexistă cu Tatăl, dar 
a nu admite că aceasta este Hristos, ci că există multe puteri şi înțelep- 
ciuni create şi una. dintre ele este Domnul, asemănat de ei şi cu omida 
rotitoare şi cu lăcusta? Şi cum nu sînt plini de toată viclenia cînd auzind 
de la noi că Cuvîntul coexistă cu Tatăl, cîrtesc îndată zicînd: «Deci spuneţi 
că sînt doi nefăcuţi?» Dar zicînd ei: «Înţelepciunea Lui nefăcută», nu văd 
că se întoarce împotriva lor reproşul deşert pe care ni-l atribuie nouă? Şi 
cum nu e foarte nebun şi gîndul lor de a spune că înțelepciunea nefăcută 
care coexistă cu Dumnezeu este Însuşi Dumnezeu? Căci cel ce coexistă 
nu coexistă cu sine. Dar atunci cu cine coexistă? Căci şi despre Domnul 


spun evangheliştii că era împreună cu ucenicii. Deci nu era împreună cu 
Sine, ci cu ucenicii. Aceasta trebuie să o admită, în cazul că nu ar spune că 
Dumnezeu e compus, avînd o înțelepciune împletită cu Sine şi împlini- 
toare a ființei Lui, nefăcută şi ea, pe care ei o socotesc şi creatoare, ca să ia 
Fiului puterea creatoare. Căci toate se silesc să le spună ca să nu cugete 
cele adevărate despre Fiul. i 

Dar unde au aflat spunîndu-se în dumnezeiasca Scriptură, sau de la 
cine au auzit că există alt Cuvint şi altă Înțelepciune decît acest Fiu, ca 
să-şi plăsmuiască şi ei unele ca acestea? De fapt s-a scris: «Au nu sînt 
cuvintele Mele ca focul şi ca ciocanul care sparge piatra?» (ler., 23, 29). 
Iar în Pilde zice: «Vă voi învăţa pe voi cuvintele Mele» (Pilde, 1, 23). Dar 
acestea sînt porunci şi îndemnuri, pe care le-a dat Dumnezeu sfinților 
prin propriul şi singurul Cuvînt adevărat. Despre ele a spus şi psalmistul: 


102. Dacă el nu există, nu au nici ele nimic din el, ci sînt numai nume ale lui. Aceasta 
rezultă din afirmarea că fiul e inferior puterilor, care le fac pe toate. De ce mai e nece- 
sar atunci el? De ce se mai vorbeşte de un fiu? Dar şi puterile divine, dacă nu există decit 
pentru a face lucruri inferioare, sînt dependente de acestea. Nu există atunci ceva supe- 
rior şi inferior. Nu e ceva cu adevărat existent, în sine şi de sine existent (“O âv). Totul e 
slab, totul poate fi mai mult o părere, un joc de păreri, un joc de numiri inconsistente. Fără 
'Treimea veşnic existentă în Sine, nu există o adevărată existenţă. 

«Am oprit picioarele mele de la toată caleu cea vicleană, ca să opresc 
cuvintele Tale» (Ps. 118, 101). Deci acestea le-a arătat Mintuitorul că sînt 
altceva decit El însuşi şi că le-a spus de la Sine: «Cuvintele pe care le-am 
grăit vouă» (Ioan, 6, 64). Deci acest fel de cuvinte nu sînt născute şi fii, nici 
nu sînt atîtea cuvinte creatoare sau atitea chipuri ale Unicului Dumne- 
zeu, nici nu s-au făcut atitea cuvinte oameni pentru noi'“*, nici nu este Cel 
ce S-a făcut, după Ioan, trup, unul din astfel de multe cuvinte. Ci a fost 
binevestit de Ioan ca Cel ce e singur Cuvîntul lui Dumnezeu: «Cuvîntul 
trup S-a făcut» (loan, 1, 14) şi: «Toate prin EI s-au făcut» (Ioan, 1, 3). De 
aceea numai despre Domnul nostru lisus Hristos şi despre unitatea Lui 
cu Tatăl s-a scris şi se dă mărturie. Însuşi Tatăl arată că Unul este Fiul. La 
fel sfinţii, învățați fiind despre aceasta, spun că Unul este Cuvîntul şi 
Acesta este Unul născut. Iar lucrurile sînt arătate ca fiind prin EL. «Căci 
toate cele văzute şi nevăzute printr-Însul s-au făcut şi fără de Dinsul 
nimic nu s-a făcut». lar despre altul oarecare, nu născocesc şi nu plăs- 
muiesc cuvinte pretinse înțelepciuni, întrucât Scriptura nu indică vreo 
existenţă sau vreun nume al lor. Acestea sînt invenţia şi născocirea minții 
lor vrăjmaşă lui Hristos. Ei se folosesc rău de numele Cuvântului şi al 
Înțelepciunii, ca să născocească alte lucruri, negînd pe adevăratul Cuvint 
al lui Dumnezeu şi adevărata şi singura Înţelepciune a Tatălui. Şi-i 
urmează, nenorociții, pe manihei. Căci şi aceia, văzînd lucrurile lui Dum- 
nezeu, tăgăduiesc pe Dumnezeu însuşi, singurul şi cu adevărat existent, 
şi-şi plăsmuiesc un altul, despre care nu pot arăta nici vreo dovadă, nici 
vreo mărturie din cuvintele dumnezeieşti!”*. 


XL 


Dacă deci nici în cuvintele dumnezeieşti (în Scriptură) nu se află altă 
înțelepciune decît acest Fiu, nici de la Părinţi n-am auzit aşa ceva, ci s-a 
mărturisit şi s-a scris de către ei că există în mod nefăcut Înţelepciunea 
care coexistă cu Tatăl, fiind proprie Lui şi creatoare a lumii, aceasta nu e 
decit Fiul. lar aceasta şi după ei coexistă etern cu Tatăl. Căci Ea este şi 
creatoare, precum s-a scris: «Toate întru Înţelepciune le-ai făcut» (Ps. 
103, 24). De fapt şi Asterie însuşi, parcă uitînd de cele ce a scris chiar el 


103. Un singur Cuvînt S-a făcut om pentru noi. Deci El e altul decit cuvintele Lui. Sau 
EI nu este unul din aceste cuvinte. 

104. Dacă nu există Dumnezeu, nu se poate explica nici existenţa lucrurilor. Lucru- 
rile nu pot dovedi şi mărturisi un dumnezeu mincinos, sau neexistența unui Dumnezeu 
adevărat. Dacă există ceva, există pentru că există un temei ferm, etern şi plenar al exis- 
tenței, un Dumnezeu care nu e una cu natura atit de lipsită de o consistenţă în sine, un 
Dumnezeu care are o viață eternă şi neschimbată în Sine, deci un Dumnezeu care e din 
veci Tatăl unui Fiu. Numai un Dumnezeu care are o Înţelepciune şi o Putere care nu 
depinde de lume, ci este în EI însuşi, poate crea cu putere şi înțelepciune, sau cu conştiinţă 
şi voinţă, o lume. 

înainte, mărturiseşte mai pe urmă, fără voie, ca şi Caiafa, opunîndu-se 
elinilor, că nu sînt multe înţelepciuni, nici nu o mai numeşte bandă 
rulantă!“, ci e o singură înţelepciune, scriind aşa: «Unul este Dumnezeu- 
Cuvîntul, dar sînt multe cele raționale; şi una este ființa şi firea înțelep- 
ciunii, dar sînt multe cele înțelepte şi bune». Şi după puţin iarăşi scrie: 
«Care sînt cei pe care pretind să-i numească fii ai lui Dumnezeu? Nu vor 
zice că sînt şi aceştia cuvinte, nici nu vor afirma că sînt mai multe înțelep- 
ciuni. Căci nu e cu putinţă, odată ce unul este Cuvîntul şi una Înţelepciu- 
nea dovedită, să se atribuie mulțimii fiilor ființa Cuvîntului şi să li se 
dăruiască numirea de Înţelepciune». Deci nu e de nici o mirare dacă arie- 
nii, luptîndu-se împotriva adevărului, se ciocnesc şi între ei, aci zicînd că 
sînt multe înțelepciuni, aci afirmînd că e una şi aci asemuind înțelepciu- ” 
nea cu o bandă rulantă, aci spunînd că coexistă cu Tatăl şi e proprie Lui şi 
uneori numind numai pe Tată! nefăcut, alteori numind şi înțelepciunea şi 
puterea Lui nefăcută. Ei se luptă cu noi care spunem că Cuvîntul lui 
Dumnezeu există pururea, dar, declarînd că puterea coexistă în mod 
nefăcut cu Dumnezeu, uită de cele ale lor'*. Astfel, se arată zăpăciţi în 
toate, negînd Înţelepciunea adevărată şi, născocind-o pe cea care nu 
există, aşa cum maniheii îşi plăsmuiesc un alt dumnezeu, tăgăduindu-L 
pe Cel existent. 


XLI 


Dar să audă şi celelalte erezii, împreună cu maniheii, că Unul si Ace- 
laşi este Tatăl lui Dumnezeu şi Stăpînul şi Făcătorul zidirii prin Fiul 


105. Pentru arieni, ca pentru toți panteiştii, cele ce emană din esenţa fundamentală se 
mişcă ca o bandă (omidă) rulantă, una din alta. Din cele de mâi sus curg cele mai de jos, dar 
cele mai de sus stau sub necesitatea producerii celor mai de jos. 

Sfîntul Atanasie lucrează cu distincția între necreat şi creat. Creatul e ceea ce ca 
obiect-total stă sub puterea Celui necreat. Cel necreat e cu toțul liber față de cele create. 
Numai El e dincolo de orice dependenţă, de orice încadrare în sistemul de reciproce 
dependențe. Iar acest sistem nu poate primi existenţa ca realitate obiect — în care îngerii şi 
oamenii sînt înzestrați şi cu o anumită libertate — decit de la Cel cu totul liber şi plin de atita 
putere asupra a ceea ce e obiect, încît îl poate aduce chiar la existenţă din nimic. Altfel rea- 
litatea obiectuală a lumii nu se poate explica. Dumnezeu e cu totul transcendent făcutu- 
lui, în sensul că în El nu e nimic făcut de altcineva, ci există pur şi simplu din eternitate 
în saruti libertate. Lui nu 1 se poate spune făcut, ci necreat, sau simplu «existent 

rin Sine». 
: 106. Afirmiînd şi una şi alta nu scapă de panteism, căci încadrează şi pe Tatăl din care 
emană cea mai înaltă treaptă de înțelepciune în banda rulantă, din care fiecare parte re- 
prezintă o treaptă mai de jos a înțelepciunii. Termenul «nefăcut», atribuit Cuvintului, sau 
chiar lui Dumnezeu, nu precizează dacă acest Dumnezeu sau Cuvînt nefăcut nu are ceva 
propriu unei naturi nelibere existente din veci, fiind imprimată în componentele ei de 
dependenţele reciproce. Numai termenii de necreat şi de creat salvează pe Dumnezeu de 
orice dependenţă proprie naturii. Şi numai termenul de creatură aplicat naturii o distinge 
de Dumnezeu şi-L distinge pe Dumnezeu de ea, îi dă acesteia un început şi explică toate 
dependenţele reciproce şi schimbările din cadrul ei. Numai spunînd că Logosul e născut 
din Tatăl din veci, Îl arătăm şi pe EI şi pe Tatăl ca Persoane, evitind ideea unei esențe veş- 
nice nefăcute, De aceea cel mui bine:se potrivesc lui Dumnezeu termenii de necreat şi 

Său'". Să audă îndeosebi arienii maniaci că Unul este Cuvîntul lui Dum- 
nezeu, Care e singurul Fiu propriu şi adevărat din ființa Lui şi Care are 
unitatea dumnezeirii, nedespărțită de Tatăl Lui, cum am spus de mai 
multe ori învățind de la Mîntuitorul Însuşi. Căci dacă nu e aşa, cum 
creează Tatăl prin El şi Se revelează în El celor ce voieşte şi-i luminează 
pe aceştia?" Sau pentru ce în săvîrşirea botezului se numeşte, împreună 
cu Tatăl, şi Fiul? Dacă (ar răspunde că) Tatăl nu este suficient, răspunsul 
ar fi necredincios. lar dacă (ar răspunde că) e suficient, ceea ce e îngăduit 
să se spună, ce trebuinţă e de Fiul fie spre creare, fie spre sfinta baie? 
Căci ce are comun creatura cu Creatorul? Sau pentru ce se numără cel 
făcut împreună cu Făcătorul în desăvirşirea tuturor (în botez)? Sau pen- 
tru ce s-a predat, după voi, credinţa într-un Creator şi într-o creatură?!” 
Pentru ce e trebuință de o creatură pentru a ne împreuna cu dumnezeirea, 
dacă pentru a ne uni cu Fiul, care e creatură, e de prisos, după voi, numi- 
rea Fiului în botez?' Apoi dacă Fiul este creatură, odată ce una este 
firea creaturilor raționale, nu va veni nici un ajutor creaturilor de la o 
creatură, pentru că toate au nevoie de harul de la Dumnezeu. 


Creator. Căci acestea sînt nesupuse legilor, ca cele create, ci-L arată ca Tată şi Fiu, ceea ce 
face vădit caracterul personal, creator, al lui Dumnezeu. Numai împreună acestea arată pe 
Dumnezeu liber de vreo lege căreia I-ar fi supus. 

107. Maniheii spuneau că nu Dumnezeu a creat lumea, ci ea e produsul unui principiu 
al răului, opus lui Dumnezeu. Dar prin aceasta socoteau pe Dumnezeu limitat. Deci negau 
şi că Dumnezeu a făcut toate prin Cuvîntul sau Rațiunea Sa, ca o unică lume raţională înti- 
părită de un sens. 

108. Dacă Fiul n-ar fi de o ființă cu Tatăl, deci de o ființă necreată, nefăcută, n-ar crea 
Dumnezeu lumea prin E], ci ea ar izvor direct din ființa Lui, în sens panteist, sau ar exista 
de la ea, în sens maniheic. În acest caz Fiul n-ar revela pe Tatăl ca deosebit de lume şi 
creaturile conştiente nu s-ar lumina de cunoştinţa că există un Dumnezeu deosebit de 
lume, Care le face posibilă o existență pentru veci, nelăsîndu-le să se topească prin 
moarte în lume. 'Toate acestea depind de faptul că Tatăl are un Fiu. Dacă Fiul este crea- 
tură, Dumnezeu nu poate decit emite din EI lumea existentă, deci E] însuşi e de o ființă cu 
ea în sens panteist. Numai un Fiu de o esenţă dumnezeiască, deosebit de esenţa lumii, nu 
confundă pe Dumnezeu cu lumea în sens panteist. Numai Fiul asigură un Dumnezeu deo- 
sebit în esenţă de lume. Fără un Fiu deosebit de esența lumii, nu există decît panteismul 
păgin. În apărarea dumnezeirii Fiului, Părinții au delimitat creştinismul de elenismul pan- 
teist şi de gnosticismul care-l masca pe acesta în termeni creştini. De aceea luptînd pentru 
dumnezeirea Fiului, au respins categoric orice păgînism, apărînd transcendenţa lui Dum- 
nezeu ca necreat şi Creator. 

In conştiinţa de sine a omului există un dialog al lui cu sine însuşi, un fel de dualitate 
nedeplin realizată. Numai prin aceasta se revelează omul lui însuşi şi deci şi altora. Dar la 
om această dualitate în unitate nu e deplină. La Dumnezeu e deplină. Dumnezeu ştie de 
Sine prin Fiul. Iar cine nu ştie de sine nu ştie nici de alţii şi nu se luminează nici altora. 

109. Dacă Fiul e creatură, de ce mai spunem că credem şi în EI, punindu-L alături de 
Tatăl? Numai dacă Fiul e de o ființă cu Tatăl, există o creatură deosebită de Creator. Altfel! 
totul este de o esenţă. Nu mai există deosebire între Creator şi creatură. 

110. Cu creatura ne unim şi fără a crede în ea. Pentru ce să mai numim în ucest caz pe 
Fiul la botez ca pe Unul în care credem, ca să ne unim cu EI? Fără un Tată care are un Flu, 
nu se creează lumea, dar fără Ei nici nu ne înnoieşte dintr-un Dumnezeu transcendent. oi. 
Fără un Fiu de o fiinţă cu Tatăl cel nevreat nu ne putem uni cu Dumnezeu cel necrent, ei 

Cu puţin înainte am spus însă că în mod necesar prin El s-au făcut 
toate. Iar fiindcă şi rînduiala sfîntului botez ne cere să-L numim, e nece- 
sar, cum socotesc şi cred, să zicem că nu pentru că nu este suficient Tatăl, 
e împreună numit şi Fiul, nici dintr-o simplă întîmplare, ci fiindcă e 
Cuvîntul lui Dumnezeu şi Înţelepciunea Lui proprie, fiind strălucirea 
Lui; şi ca atare este pururea cu Tatăl. De aceea este cu neputinţă ca, 
dăruindu-ne Tatăl harul, să nu-l dăruiască în Fiul. Căci Fiul este în Tatăl, 
ca strălucirea în lumină. Căci nu ca avînd vreo lipsă, ci ca fiind Tată, a 
întemeiat pămîntul cu Înţelepciunea Sa (Pilde, 3, 19) şi a făcut toate cu 
Cuvintul din Sine şi întăreşte sfîntul botez în Fiul. Căci unde e Tatăl, 
acolo e şi Fiul, aşa cum unde e lumina, acolo e şi strălucirea. Şi precum 
cele ce le lucrează Tatăl le lucrează prin Fiul - căci Însuşi Fiul zice: «Cele 
ce le văd făcîndu-le Tatăl, pe acelea le fac şi Eu» (loan, 5, 20) - aşa dindu- 
se celui pe care îl botează, îl botează şi Fiul şi cel pe care-l botează Fiul se 
desăviîrşeşte (se botează) în Duhul Sîînt'". Aşa cum lucind soarele, poate 
spune cineva că luminează şi strălucirea lui, — căci una e lumina şi nu se 
poate despărți şi desface — la fel unde este şi Se numeşte Tatăl, acolo este 
numaidecit şi Fiul. De aceea numindu-Se în botez Tatăl, e necesar să fie 
numit împreună şi Fiul. 


XLII 


De aceea făgăduindu-Se sfinţilor a zis: «Vom veni Eu şi Tatăl la el şi 
Ne vom face sălaş în el» (loan, 14, 23). Şi iarăşi: «Ca precum Eu şi Tu una 
sîntem şi aceştia să fie una în Noi» (loan, 17, 22)'*. Şi harul dat este unul, 
fiindu-ne dat de la Tatăl în Fiul'*%, precum scrie Pavel în fiecare epistolă: 


răminem închişi în starea noastră de creaturi pieritoare. Botezul e zadarnic. Sau dacă 
Hristos nu e Fiul prin ființa identică cu a Tatălui, ci numai prin înfiere, Dumnezeu ne 
poate înfia şi pe noi fără Fiul, în mod direct. Se nesocoteşte iarăşi granița între necreat şi 
creat. Toate sînt în fond de o esenţă în sens panteist. Sau rămînem în ceea ce sîntem, ca 
unii ce sîntem noi înşine de esenţă divină. Dar prin aceasta ne topim în marea esență. 
Aceasta e o existenţă fără sens. Cînd se afirmă aceasta, omul nu se mai salvează. Numai 
prin sfinta Treime comuniunea de Persoane se poate salva, căci numai Ea îi asigură exis- 
tenţa veşnică, mai presus de natura în care persoanele apar ca să dispară. 

111. Am văzut că naşterea Cuvîntului din Tatăl arată un dialog şi o unire între Ei, deci 
o revelaţie a Tatălui prin Fiul, cam aşa cum se revelează omul lui însuşi prin conştiinţă ca 
un alter ego. 

112. Puterea unirii între noi ca persoane neconfundate nu ne poate veni decît din uni- 
rea dintre Tatăl şi Fiul. Tatăl ne uneşte cum îşi uneşte un tată copiii, unindu-ne în iubire 
cu Fiul Său; Fiul ne uneşte cu Sine şi cu Tatăl, ca pe nişte fraţi ai Săi, alipindu-ne de Tatăl 
ca pe Sine. Cînd iudeii de mai tîrziu au tăgăduit pe Iisus Hristos ca revelindu-ni-Se ca Fiul 
şi prin aceasta făcîndu-ne în mod deplin clar pe Dumnezeu ca Tatăl, au negat şi pe Dum- 
nezeu ca Tată, cu toate că şi în Vechiul Testament e indicat Dumnezeu ca Treime, deşi în 
mod mai puţin clar. Altfel nu s-ar fi afirmat creaţia din nimic. Un Dumnezeu fără o viaţă de 
iubire în Sine nu creează o lume din libertate, deci din nimic, ci lumea emană din Dum- 
nezeu fără voia Lui. 

113. Harul este unul, dar în el se simte iubirea dintre Tatăl şi Fiul în Duhul Sfînt, ca 
iubire de Tată şi Fiu. De aceea produce în noi iubirea față de Tatăl ca Tată şi față de Fiul ca 

«Har vouă şi pace de la Dumnezeu, Tatăl nostru, şi de la Domnul lisus 
Hristos» (Rom., 1, 7; 1 Cor., 1, 3; Efes., 1, 2). Căci lumina trebuie să fie 
împreună cu strălucirea şi strălucirea să se vadă împreună cu lumina. De 
aceea iudeii tăgăduind împreună cu aceştia pe Fiul nu au nici pe Tatăl. 

Căci părăsind izvorul Înţelepciunii, cum a spus Baruh osîndindu-i (Bar., 
3, 2), au lepădat de la ei şi Înţelepciunea, sau pe Domnul nostru lisus 
Hristos, Care este, cum spune Apostolul, «Puterea şi Înţelepciunea lui 
Dumnezeu» (1 Cor., 1, 24). De aceea au zis: «Nu avem împărat fără numai 
pe Cezarul» (Ioan, 19, 16). Pentru aceasta iudeii şi-au luat pedeapsa 
cuvenită a tăgăduirii. Căci au pierdut odată cu cetatea (Ierusalimului) şi 
rațiunea. lar aceştia se primejduiesc să piardă şi plinătatea Tainei; vor- 
besc de botez. Căci dacă desăviîrşirea (botezul) se dă în numele Tată- 
lui şi al Fiului, ei nu cheamă pe Tatăl adevărat, pentru că tăgăduiesc pe 
Cel din El şi asemenea ființei Lui, sau pentru că tăgăduiesc pe Fiul adevă- 
rat şi numesc aşa pe un altul, închipuindu-şi-l creat din cele ce nu sînt. 
Dar făcînd aşa, e cu totul deşert şi nefolositor botezul dat la ei, avînd în el 
doar o aparenţă, dar în realitate neavînd nimic care să ajute dreptei cre- 
dințe. Căci arienii nu-l dau în numele Tatălui şi al Fiului, ci în numele 
unui Creator şi al unei creaturi, sau al unui Făcător şi al unei făpturi!!*. 
Dar precum creatura e altceva decît Fiul, aşa altceva este în realitate ceea 
ce socotesc ei că dau, chiar dacă se prefac, din pricina a ceea ce e scris în 
Scriptură, că cheamă pe Tatăl şi pe Fiul. Căci nu cel ce zice simplu 
«Doamne» Îl şi dă pe El, ci cel ce împreună cu numele are şi credința cea 
dreaptă. De aceea şi Mîntuitorul nu a poruncit simplu să se boteze, ci mai 
întii a zis: «Învățaţi», apoi: «Botezaţi în numele 'Tatălui şi al Fiului şi al 
Sfintului Duh», ca din învățătură să se nască credința dreaptă şi la cre- 
dință să se adauge săvîrşirea botezului. 


XLIII 


La fel şi multe alte erezii, rostind numai numele dar necugetînd , pre- 
cum s-a spus, drept, şi neavînd credința sănătoasă, primesc fără folos 
apa dată la ei, fiind lipsită de dreapta credinţă. De aceea apa folosită de 
ei mai degrabă îi murdăreşte prin necredință decit îi mîntuieşte. Aşa şi 
elinii, deşi rostesc cu buzele numele lui Dumnezeu, poartă asupra lor 
vina necredinţei, pentru că nu cunosc pe Dumnezeu cel real existent şi 
rdevărat, pe Tatăl Domnului nostru lisus Hristos. La fel şi maniheiştii 
şi frigienii şi ucenicii lui Pavel de Samosata, deşi rostesc numele, sînt cu 


Frate în Duhul Sfint, dar şi faţă de semenii noştri ca frați. Dacă ar fi harul unei singure 
Persoane, nu l-am simți ca harul iubirii. 

114. Un Creator fără un Fiu nu ne poate da decit un sentiment al dependenţei. Bu, 
mai mult, FI nu poate scoate creaţia şi pe oameni din procenul fatul al compunerii şi 
descompunerii. 


250 NEIN'FUL ATANANIE, CEL MARE 


toate acestea eretici. Tot aşa, după aceia, cei ce cugetă cele ale lui Arie, 
chiar dacă citesc Scripturile şi rostesc numele, îi amăgesc pe cei ce pri- 
mesc ale lor, fiind mai necredincioşi decît aderenţii celorlalte erezii, pe. 
care le întrec şi le fac mai puţin vinovate prin limbuția lor neînfrinată. 
Căci aceia stilcesc ceva din adevăr şi greşesc sau în privința trupului, spu- 
nînd că Domnul n-a avut trupul din Maria, sau că nu a suferit moartea, 
nici nu S-a făcut om, ci numai S-a arătat astfel şi nu a fost cu adevărat, ci 
părea că are trup, neavînd de fapt, şi părea la arătare om, ca într-o închi- 
puire a visului. Dar aceştia îşi îndreaptă necredinţa în mod deschis spre 
Tatăl însuşi. Căci auzind din Scripturi despre dumnezeirea Lui că se 
arată în Fiul ca într-un chip, hulesc, spunînd că ea este creatură!" şi 
poartă peste tot acest cuvinţel referitor la ea ca un gunoi într-un sac şi-l 
varsă ca un şarpe veninul. Apoi, fiindcă dogma lor produce scîrbă tutu- 
ror, îndată iau ca sprijin ereziei lor amenințate cu poticnirea, ocrotirea 
omenească, ca văzînd aceasta omul mai simplu sau mai fricos, să nu 
cunoască vătămarea nebunei lor cugetări. Cum deci nu sînt vrednici de 
milă cei amnăgiţi de ei? Sau cum nu se cuvine să plingem pentru ei că îşi 
predau îndată ceea ce le e spre folos acestei năluciri, de dragul plăcerilor 
şi cad din nădejdea viitoare? Căci socotind să primească ceva de la cel ce 
nu există, nu vor primi nimic, ci, alipindu-se de creatură, nu vor avea nici 
un ajutor de la creatură. Şi crezînd în cel neasemenea şi străin după ființă 
de Tatăl, nu se vor alipi nici de Tatăl, neavînd pe Fiul Lui propriu, Cel din 
EI prin fire, Care Se află în Tatăl şi întru Care Se află Tatăl, cum Însuşi a 
zis (Ioan, 14, 10). Şi cei amăgiţi de aceştia vor rămîne nenorociţi, pustii şi 
goi de dumnezeire. Căci nu-i vor urma, cînd vor muri, făgăduinţele min- 
cinoase de pe pămînt. Nici nu vor putea chema în ajutor pe careva din- 
tre cei ce i-au amăgit, cînd vor vedea pe Domnul pe care L-au tăgă- 
duit, şezînd pe tronul Tatălui Său şi judecînd pe vii şi pe morţi. Căci îi 
vor vedea şi pe aceia judecaţi şi căindu-se pentru nedreptatea şi necre- 
dinţa lor. 
XLIV 


Acestea le-am înfățişat mai înainte, explicînd spusa din Pilde şi opu- 
nîndu-ne scornelilor lor nebuneşti, ca, cunoscînd că nu se cuvine să 
numească pe Fiul lui Dumnezeu creatură, să înveţe şi ei să citească bine 
spusa din Pilde, care are şi ea un înţeles drept. Căci s-a scris: “Domnul 
M-a zidit (creat) pe Mine început căilor Sale spre lucrurile Sale» (Pilde, 8, 
22). Dar deoarece sînt proverbe şi s-au spus în formă de pilde, nu trebuie 
să înțelegem cuvîntul aşa simplu cum se spune, ci să întrebăm de per- 


115. Numai un Fiu care nu e identic în ființa Lui cu lumea, ci din ființa unui Dumnezeu 
deosebit de lume, deosebeşte pe Dumnezeu de lume, ca transcendent ei şi nesupus peri- 
sabilităţii formelor ei. 

soană, apoi să căutăm cu dreaptă credință înțelesul potrivit. Căci cele 
spuse în chip de pilde nu se spun în mod deschis, ci se vestesc în chip 
ascuns, cum Însuşi Domnul a învăţat în Evanghelia după loan, zicînd: 
«Acestea vi le-am grăit în pilde. Dar vine ceasul cînd nu vă voi mai grăi 
vouă în pilde, ci pe față» (Ioan, 16, 25). Deci trebuie dezvelit înțelesul spu- 
sei, ca să aflăm ceea ce e ascuns şi să nu-l luăm ca şi cînd ar fi spus lucrul 
pe faţă, ca nu cumva înțelegîndu-l greşit să rătăcim de la adevăr. Dacă s-a 
scris despre înger sau despre alta dintre cele făcute, va fi spusa «M-a 
creat pe mine», ca despre unui dintre noi, care sîntem făpturi. Dar dacă 
Înţelepciunea lui Dumnezeu, prin Care toate s-au făcut, vorbeşte despre 
Ea însăşi, ce trebuie să înțelegem decît că, spunînd: «M-a creat», nu zice 
ceva contrar lui «M-a născut». Căci Ea nu Se numără pe Sine între crea- 
turi, ca una ce uită că e creatoare şi făcătoare, sau ca una ce nu cunoaşte 
deosebirea Creatorului de creaturi. Dar ce înţeles ne arată prin pilde, nu 
pe faţă, ci în mod ascuns, ne spune Ea însăşi, după puțin, înfăţisîndu-l în 
alte cuvinte şi insuflîndu-l sfinților ca pe o proorocie: «Înţelepciunea Şi-a 
făcut Sieşi casă» (Pilde, 9, 1). E vădit că această casă este trupul nostru pe 
care însuşindu-Şi-l, S-a făcut om. Căci cu dreptate se spune de către 
Ioan: «Cuvîntul trup S-a făcut» (Ioan 1, 14). Iar prin Solomon Înţelepciu- 
nea spune despre Ea însăşi, dezvoltînd înțelesul, nu că «sînt creatură», ci 
că “Domnul M-a creat început al căilor spre lucrurile Sale». Deci nu m-a 
creat spre a fi, nici pentru că am un început şi o facere ca fiind creatură. 


XLV 


Deci aci Cuvîntul nu a grăit prin Solomon indicînd fiinţa dumnezeirii 
Sale, nici naşterea Sa veşnică şi adevărată din Tatăl, ci umanitatea şi ico- 
nomia întrupării Lui pentru noi. De aceea, precum am spus înainte, n-a 
zis: «Sînt creatură», sau «Am fost făcut creatură», ci «M-a creat». Căci 
creaturile, avînd ființa creată, sînt dintre cele făcute şi se spune că se 
creează; şi fără îndoială creatura se creează. Dar cuvîntul «M-a creat» nu 
indică ființa sau naşterea, ci arată că S-a făcut altceva Acela despre care 
se spune; deci desigur nu că cel de care se spune că se creează este prin 
fire şi prin ființă creatură. Această deosebire o cunoaşte dumnezeiasca 
Scriptură, zicînd despre creaturi: <Umplutu-s-a pămîntul de zidirea Lui» 
(Ps. 103, 24); şi: «zidirea însăşi suspină şi împreună suferă dureri» (Rom., 
8, 22). Iar în Apocalipsă se zice: «Şi a murit a treia parte dintre făpturile 
cele din mare, cu suflare în ele» (Apoc., 8, 9). Dar şi Pavel zice: «Toată 
făptura lui Dumnezeu este bună şi nimic nu este de lepădat din ce se ia cu 
mulțumire» (1 Tim., 4, 4). Iar în Înţelepciune s-a scris: «Întru Înțelepciu- 

“nea Ta ai zidit pe om, ca să stăpînească peste zidirile făcute» (Înţ. Sol., 9, 
2). Şi că acestea se zic creaturi pentru că au fost create, putem auzi şi de la 
Domnul care zice: «De la început Cel ce i-a zidit, bărbat şi femeie i-a 


NPINTUL ATANASIE CHI, MARE 
a NANE 


zidit pe ei» (Marcu, 10, 6). Iar Moise scrie în Cîntare: «Întrebaţi zilele ce 
s-au făcut înainte de tine, din ziua în care Dumnezeu a zidit pe om pe 
pămînt, de la marginea cerului» (Deut., 4, 32). Iar Pavel zice în Epistola 
către Coloseni: «Care este Chipul lui Dumnezeu cel nevăzut, întiiul năs- 
cuţ a toată zidirea, pentru că în EI s-au făcut toate cele din ceruri şi cele de 
pe pămînt, cele văzute şi nevăzute, fie scaune, fie domnii, fie începătorii, 
fie stăpinii. Toate prin El şi spre EL s-au tăcut şi E] este înainte de toate» 
(Col., 1, 15-16). 
XLVI 


Deci despre faptul că cele ce au prin fire ființa creată se numesc crea- 
turi şi se spune că s-au creat, ajung acestea care s-au spus spre a le ţine 
minte. Căci Scriptura e plină de astfel de locuri. Iar că singur cuvîntul 
“M-a creat» nu indică fiinţa şi facerea, o spune David în psalmi: «Să se 
scrie aceasta întru neamuri şi poporul cel zidit va lăuda pe Domnul» (Ps. 
101, 19); şi iarăşi: «Inimă curată zideşte întru mine, Dumnezeule» (Ps. 
50, 12). Iar Pavel în Epistola către Efeseni zice: «Desființind legea porun- 
cilor în dogmă, ca să zidească pe cei doi în Sine într-un om nou» (Efes., 2, 
15); şi iarăşi: <Îmbrăcaţi pe omul cel nou, cel zidit după Dumnezeu întru 
dreptate şi în cuvioşia adevărului» (Efes., 2, 24). David n-a vorbit de 
vreun popor creat după fiinţă, nici nu s-a rugat să primească altă inimă 
decât cea pe care o avea, ci a vorbit de înnoirea cea după Dumnezeu. Şi 
nici Pavel nu a vorbit de crearea după ființă a doi oameni în Domnul şi 
nici nu ne-a sfătuit să îmbrăcăm un alt om, ci a vorbit de omul cel după 
Dumnezeu, de viaţa întru virtute, iar prin cei zidiţi în Hristos a înţeles 
cele două popoare înnoite în El. a 

Acest înţeles îl are şi ceea ce se spune la Ieremia: «A zidit Dumnezeu 
mintuire spre sădire nouă, întru care mîntuire vor umbla împrejur oame- 
nii» (31, 22). Iar spunînd aceasta n-a indicat vreo nouă ființă a creaturii, ci 
o prooroceşte pe cea înnoită în oameni, care ni s-a făcut nouă în Hristos. 
Aceasta fiind deosebirea între creaturi şi ceea ce spune cuvîntul: «M-a 
creat», dacă aflați undeva spunîndu-se Domnului «creatură», arătaţi-o şi 
luptaţi-vă pentru aceasta. Iar dacă nu s-a scris undeva că Domnul este 
creatură, ci spune doar E! însuşi despre Sine în Pilde: «Domnul M-a creat 
pe Mine», ruşinaţi-vă de deosebirea amintită înainte şi de cele spuse în 
Pilde; şi auzind: «M-a creat», nu mai înțelegeţi «creatură», ci umanitatea 
făcută a Lui. Fiindcă acesteia îi este propriu a fi creată. Căci cum oare nu 
faceţi un lucru nedrept cînd, auzind pe David şi pe Pavel spunînd «a 
creat», nu înțelegeți fiinţa şi facerea, ci înnoirea, iar auzind pe Domnul 
zicînd «M-a creat» puneţi ființa Lui în rînd cu creaturile? Sau cum 
auzind: «Înţelepciunea Şi-a zidit Sieşi casă şi a sprijinit-o pe şapte 
stilpi» (Pilde, 9, 1), înțelegeţi casa în mod alegoric, dar cuvîntul «M-a 

creat (zidit)» înțelegîndu-l nu aşa cum e spus, prefaceţi pe Cuvintul în 
creatură şi nu vă convingeţi că e Creator, nici nu vă temeţi de faptul că El 
e singurul născut propriu al Tatălui. Ci rămînind la literă, vă siliţi să cuge- 
taţi despre EI lucruri mai mici decît despre oameni. 


XLVIIL 


/De fapt însăşi spusa arată că nu e decît o născocire a voastră să spu- 
neţi că Domnul este creatură. Căci cunoscînd Domnul ființa Sa, ca fiind 
Înţelepciunea cea născută şi unica născută a Tatălui şi alta decît cele 
făcute şi decît creaturile prin fire, zice acum cu iubire de oameni: «Dom- 
nul M-a creat pe Mine început al căilor Sale». Aceasta e egal cu a zice: 
«Tatăl Meu Mi-a alcătuit trup (Evr., 10, 5) şi M-a creat între oameni 
pentru mântuirea oamenilor». De fapt, precum auzind pe Ioan zicînd: 
«Cuvîntul trup S-a făcut» (loan, 1, 14), nu înțelegem că Cuvîntul întreg 
S-a făcut trup, ci că a îmbrăcat trup şi S-a făcut om, şi auzind că «Hristos 
S-a făcut pentru noi blestem» (Gal., 5, 18), sau că: «Pe Cel ce nu a cunos- 
cut păcat L-a făcut păcat pentru noi» (II Cor., 5, 21), nu înţelegem că El 
S-a făcut întreg blestem şi păcat, ci că a primit blestemul nostru, cum a 
spus Apostolul: «Ne-a răscumpărat pe noi din blestem» (Gal., 3, 13) şi 
păcatele noastre a purtat, cum a spus Isaia (53, 4) şi cum a scris Petru 
«Le-a urcat în trupul Său pe lemn» (| Petru, 2, 24) — tot aşa, cînd auzim în 
Pilde că «L-a creat», nu trebuie să înțelegem pe Cuvîntul întreg creatură 
prin fire, ci că a îmbrăcat trupul creat şi Dumnezeu L-a creat pe Acesta 
pentru noi, alcătuindu-I, precum s-a scris, pentru noi acest trup creat, ca 


întru El să ne putem înnoi şi îndumnezei''f. 


IŞ 


116. Avem aci concepţia despre mîntuire, ca înnoire şi îndumnezeire a firii noastre, 
lucrată dinăuntru, din Subiectul dumnezeiesc ce S-a făcut propriu ei. Mîntuirea nu vine 
din achitarea unei datorii ca o nouă stare juridică a foştilor păcătoşi care L-au ofensat pe 
Dumnezeu. Ci firea omenească se ridică la cea mai înaltă treaptă de viaţă. Nu e ridicată 
numai la o stare creaturală nesupusă pedepsei, ci e ridicată prin har din planul creat în cel 
necreat. Izvorul infinit de viaţă nu e decit în planul dumnezeiesc necreat. Creatura nu se 
poate reînnoi deplin şi nu poate rămîne etern reînnoită decît în unire cu Dumnezeu ca 
izvorul infinit şi etern de viaţă. Altfel, înnoirea noastră nu poate fi desăvîrşită şi eternă. 
Insuficienţele legate de lume arată că ea nu e din sine şi nu poate dobindi plinătatea eternă 
din sine, ci că dincolo de ea este transcendența atotdesăvirşită care este din veci prin ea 
însăşi şi are plenitudinea vieții şi a fericirii. Lumea n-a putut emana dintr-o esenţă iden- 
tică cu ea, căci nedesăviîrşirea ei ar arăta-o şi pe aceea nedesăvirşită şi incapabilă să dea 
fericire lumii. Aceasta ar arăta că nu există nici un plan de existență desăvîrşită. Atit faptul 
că lumea n-a emanat dintr-un izvor desăvârşit, cât şi faptul că acel izvor are cu adevărat o 
viață nelimitată fără minusuri în el arată că lumea a fost adusă la existență din nimic în 
deplină libertate. 

Dumnezeu, avînd în El o viață fără lipsuri, poate oferi în Sine fericirea desăvirşită în 
iubirea comuniunii desăvirşite ce o are în Sine din veci. El e un 'fată din care nu emană un 
Fiu în baza unei legi, ci pe care-L naşte din veci cu iubire de Tată. Există din veci o iubire n 
comuniunii perfecte în libertate. Fiul n-are în El nimic mai mic decit Tatăl. Aceasta |.-ur 
arăta şi pe Tatăl nedesăvirşit. Fără acest vîri suprem al existenței desăvirşite, exis- 

Cine v-a amăgit deci pe voi, o, lipsiţilor de minte, să numiţi pe Creator 
«creatură»? Sau, de unde v-aţi procurat această cugetare nouă şi vă lău- 
dați cu ea? Căci Pildele spun «M-a creat», dar nu numesc pe Fiul «crea- 
tură», ci «născut» şi, potrivit distincţiei mai înainte amintite a Scripturi- 
lor, între «a creat» şi «creatură», cunosc pe Fiul în ceea ce e propriu Fiu- 
lui prin fire, adică Înţelepciunea unică, cea născută şi creatoare a făpturi- 
lor. lar spunînd «M-a creat», nu spun aceasta despre ființa Lui, ci-L arată 
că S-a făcut început al multor căi, întrucât «M-a creat» e contrar faptului 
de a fi născut, dar El Se face început al căilor prin faptul că e Cuvintul 
unul născut față de ele. 


XLVIII 


Iar dacă e născut, cum spuneţi despre El că e creatură? Căci nimeni nu 
zice despre cele ce le creează că le naşte'”. Nici nu numeşte creaturi pe 
cele născute de el. Şi iarăşi, dacă nu e Unul născut''?, cum este început al 
căilor? Căci dacă începutul căilor Sale e şi el creat, acesta nu mai e numai 
singur creat, avînd împreună cu sine pe cei făcuți. Căci şi Rubin, făcîn- 
du-se început al fiilor, nu era unicul născut, ci primul în timp, dar prin fire 
şi rudenie era unul din cei de după el. Deci tot aşa dacă Cuvântul ar fi creat 
ca început al căilor, ar fi şi El ca acele căi şi căile ar fi aşa cum este Cuvîn- 
tul, chiar dacă e creat primul în timp. Căci şi începutul unei cetăţi e aşa 
cum sînt celelalte părți ale cetăţii; şi părţile unite cu începutul alcătuiesc 
împreună cetatea întreagă şi unică, ca mădularele multe ale unui trup. Şi 
nu e o parte a ei, dintre cele ce o fac, iar alta a celor făcute, supunîndu-se 
altei părţi, ci toată e îngrijită la fel de cel ce o face şi se zideşte prin el. 
Dacă deci şi Domnul Se creează în acest înţeles ca început al tuturor, în 
mod necesar alcătuieşte şi El împreună cu toate o singură creație şi nu se 
deosebeşte de celelalte, chiar dacă e făcut ca început al tuturor; nici nu e 
stăpîn al celorlalte părţi ale creațiunii, chiar dacă în privinţa timpului e 
mai vechi'!?. Căci şi el are împreună cu toate unul şi acelaşi Cuvînt 
tenţa nu s-ar putea explica şi nici ajungerea ei la desăvirşire n-ar fi posibilă, lucru care ar 
face fără sens aspiraţiile ei, mişcarea ei. 

117. Dacă e unul născut în sensul arian, ca unica creatură născută pe treapta cea dintii, 
el nu putea fi făcătorul tuturor creaturilor, mai presus de ele, fiind el însuşi creatură. 

118. Cele ce se nasc sînt din ființa celui ce naşte, pe cînd cele create nu sînt din ființa 
lui, Mai pot fi din fiinţa lui şi cele ce emană din el, dar naşterea implică o iubire personală 
între cel ce naşte şi cel născut, cum nu e între emanator şi emanat. Fiul născut din Tatăl nu 
e emanat. Lumea, deşi făcută din nimic de un Dumnezeu liber şi atotputernic, e şi opera 
iubirii Lui. De aceea în ea este o aspirație spre desăvîrşirea în iubire. Şi Dumnezeu o poate 
duce la această desăvirşire în comuniunea iubirii cu El. 

119. Adevărată putere şi libertate are numai Cel care creează din nimic. Şi numai El 
poate duce existența creată la libertatea şi desăvîrşirea Lui. Numai El le poate ridica la 
libertatea şi eternitatea Sa'pe toate, eliberîndu-le de slăbiciunile lor, provenite din putinţa 
de a se apropia de nimicul din care au fost scoase prin aepărtarea de Creator. Un Dumne- 


zeu care n-ar putea crea din nimic n-ar avea o putere nelimitată, ci ar fi închis în sine, 
Lumea n-ar fi decît o revărsare a sa. N-ar putea aduce la existență o nouă realitate din 

(rațiune), nefiind stăpin al creațiunii. Şi dacă, după voi, e creatură, cum 
poate El singur să fie creat, ca să fie şi început al tuturor? Căci e vădit din 
cele spuse înainte că între creaturi nu e nimic statornic prin sine şi făcut 
primul, ci are facerea împreună cu toate, chiar dacă se deosebeşte în 
slavă de celelalte!'%. Nici o stea, nici unul dintre marii luminători nu a apă- 
rut una sau unul mai întîi şi altul sau alta a doua, ci într-o singură zi; şi la 
aceeaşi poruncă au fost chemaţi toți sau toate la existenţă. La fel s-a plăs- 
muit şi facerea animalelor cu patru picioare, a păsărilor, a peştilor şi a 
plantelor; la fel şi neamul cel după chipul lui Dumnezeu al oamenilor. 
Căci deşi Adam s-a plăsmuit singur din pămînt, dar în el erau raţiunile 


succesiunii (succesive ale) întregului neam”. 


XLIX 


Iar din zidirea arătată a lumii «cele nevăzute ale ei din făpturi fiind 
cunoscute le vedem» (Rom., 1, 20). Dar nici din acestea nu o vedem pe 
fiecare despărțită, nici pe una ca înțiia şi pe alta ca a doua, ci deodată 
toate cum s-au constituit după neam. Căci nici Apostolul n-a înşirat pe 
fiecare în mod despărțit ca să spună: fie înger, fie Scaun, fie Domnie, fie 
Stăpînie, ci le spune odată pe toate în ordinea lor: «fie îngeri, fie Arhan- 
gheli, fie Începătorii» (Col., 1, 16). Căci aşa este facerea creaturilor. Dacă 
deci Cuvîntul e creatură, trebuia, cum am spus înainte, să nu se facă pri- 
mul dintre ele, ci împreună cu celelalte puteri, chiar dacă le întrece prin 
slavă pe celelalte. Căci şi despre celelalte se spune că toate s-au făcut 
odată şi nu este între ele vreuna prima, alta a doua, ci se deosebesc între 
ele doar în slavă, şi unele sînt de-a dreapta, altele în cer şi altele la stînga 
şi toate preamăresc deodată pe Domnul şi stau de faţă slujindu-l. Deci 
dacă Cuvîntul e creatură, nu e primul, nici începutul celorlalte. Iar dacă e 
înainte de toate, precum şi este, căci singur EI e primul şi Fiul, nu e înce- 
putul tuturor prin ființa comună. Căci în toate se numără şi începutul 
tuturor'?. Iar dacă nu e început, nu e nici făptură'*, ci e vădit că e despăr- 


nimic. Insuficienţele lumii ar fi insuficiențele lui. N-ar exista decît o unică realitate plină 
de toate insuficiențele pe care le experiem. Aceste insuficiențe legate de existenţă ar 
face-o pe aceasta inexplicabilă, dat fiind că existența aspiră spre plenitudine. 

120. Toate cele făcute sînt dependente nu numai de Dumnezeu, ci şi între ele. Dacă 
ceva n-ar fi dependent de altele, ar avea în sine tot ce-i trebuie. Dar aceasta ar însemna 
desăvîrşirea, plenitudinea pe care nu o are decît Dumnezeu. Pe de altă parte singurătatea 
fără iubire nu poate avea fericirea. Astfel desăvîrşirea lui Dumnezeu implică pe de o parte 
unitatea plenară, pe de alta interpersonalitatea. 

121. Raţiunile tuturor oamenilor sînt implicate în rațiunea primului om. Şi rațiunile 
întregului cosmos sînt implicate într-o rațiune unitară a lui. 

122. Dacă ar fi începutul tuturor, avînd totuşi aceeaşi ființă cu ele, ar face şi el parte 
din ele. Nu poți scoate capul din totalitatea trupului. 

123. Dacă ar fi creatură, n-ar fi propriu zis începutul tuturor, lar dacă nu e început în 
sensul că e încadrat în toate, nu e nici creatură. Sfîntul Atanasie afirmă mereu că nu sint 
decît două feluri de existențe, radical deosebite între ele. Unde nu e această distincție şi 
opoziție între ele, sînt de aceeaşi esență. Nu se depăşeşte panteismul, care nu poate 

țit prin ființă şi prin fire de toate făpturile şi e altul decit ele. El este ase- 
mănarea şi chipul singurului şi adevăratului Dumnezeu. De aceea Scrip- 
turile nu-L pun în rîndul făpturilor. Ci David mustră pe cei ce îndrăznesc 
să-L cugete că e aşa ceva, zicînd: «Cine e asemenea ie, Doamne?» (Ps. 
82, 2,; 85, 8); şi: «Cine se va asemăna Domnului dintre fiii lui Dumne- 
zeu?» (Ps. 88, 7). Iar Baruh zice: «Acesta este Dumnezeul nostru; nu se 
va socoti altul ca El» (3, 2). El creează, iar ele sînt create. El e Cuvîntul şi 
Înţelepciunea proprie a ființei Tatălui. Iar cele făcute, nefiind mai înainte, 


s-au făcut prin Cuvîntul însuşi”. 


L 


Deci mult trimbițata afirmație a voastră: «Cuvântul e creatură» nu 
este adevărată, ci e numai o nălucire a voastră, şi sînteți acuzaţi de Solo- 
mon însuşi, împotriva căruia minţiţi adeseori. Căci el nu L-a numit pe 
Acela creatură, ci Născutul şi Înţelepciunea lui Dumnezeu, zicînd: «Dum- 
nezeu întru Înțelepciune a întemeiat pămîntul» (Pilde, 3, 19) şi: «Înţelep- 
ciunea Şi-a zidit Sieşi casă» (Pilde, 9, 1). Şi însăşi spusa cercetată res- 
pinge necredința voastră. Căci s-a spus: «Domnul M-a zidit (M-a creat) 
pe Mine început al căilor Sale spre lucrurile Sale» (Pilde, 8, 22). Dacă El 
este înainte de toate, dar zice: «M-a creat pe Mine» nu ca să fac lucrurile, 
ci spre lucruri (sic ră Epya), actul «M-a creat» e al doilea, sau se va arăta al 
doilea în raport cu lucrurile, aflîndu-le, cînd e creat, subzistînd înainte de 
EI, pe cele pentru care e făcut. lar dacă e aşa, cum mai este El înainte de 
toate? Şi cum s-au mai făcut toate prin El şi s-au constituit în El? Căci iată 
că şi după voi lucrurile s-au constituit înainte de EI, odată ce El Se 
creează şi Se trimite spre ele. Dar nu e aşa. Să nu fie! Cugetarea ereticilor 
e mincinoasă. Căci nu e Cuvîntul lui Dumnezeu creatură, ci Creator. El 
dă de înțeles prin: «M-a creat pe Mine» că a îmbrăcat trupul creat. 


explica lumea cu insuficienţele ei. În acest caz nu e nimic desăvîrşit şi nu e scăpare de topi- 
rea tuturor individuațiunilor în unica esenţă, ca să apară altele într-o înşiruire fără scop, 
fără sens, sau ca o bandă rulantă, în care aceleaşi apar şi dispar, mai mult sau mai puțin 
identice, neajungînd la o adevărată şi statornică odihnă în plenitudine. Numai ideea unui 
Dumnezeu Creator şi a unei lumi pe care EI o creează, recunoaşte undeva o putere şi o 
desăvirşire superioară tuturor insuficiențelor şi scăpată de non-sens, scăpînd de non- 
sens şi lumea. Insuficienţele lumii se explică în acest caz din faptul slăbirii voluntare a 
legăturii ei cu El. Ar fi posibilă o scăpare de aceste insuficiențe prin voința Lui şi prin 
voinţa ei pusă de acord cu a Lui. Dar dacă nu există decît aceste două planuri radical deo- 
sebite, nu poate exista ceva intermediar, o trecere treptată de la unul la altul. Nu poate 
avea cineva în sine şi puterea necondiționată a necreatului, şi slăbiciunea totală a creatu- 
lui. Una se anulează pe alta. Cine afirmă aceasta tot în panteismul inexplicabil rămîne, tot 
în împăcarea cu o inexplicabilitate a existenţei. 

124. Chiar dacă se traduce «eic Epya» cu «spre lucruri» şi nu «în lucruri», Cuvîntul 
socotit ca făptură Se arată ca avindu-d. existenţa în dependenţă de lucruri, deci ca al doi- 
lea în rolul Lui față de ele. În orice caz Cuvîntul conceput ca făptură e pus în dependență 
de celelalte făpturi. 

Aceasta se poate înțelege şi din spusu Lui însăşi. Căci fiind Fiu şi avînd 
pe Dumnezeu ca Tată, este Născutul propriu al Lui. Totuşi Îl numeşte 
acum pe Tatăl «Domn», nu pentru că era rob, ci pentru că a luat chipul de 
rob'%, Căci El trebuia, ca, precum fiind ca Cuvintul în Tatăl, îl numea Tată 
- căci aceasta e propriu Fiului în raport cu Tatăl -, aşa venind să desăvir- 
şească opera şi luînd în acest scop chip de rob, să-L numească pe Tatăl 
«Domn». Această deosebire ne-a arătat-o EI însuşi cu multă limpezime, 
zicînd în Evanghelie: «Mărturisescu-Mă Ție, Tată», apoi «Doamne al 
cerului şi al pămîntului» (Matei, 11, 25). Deci spune că Tatăl Său e Dum- 
nezeu pe care-L numeşte Domnul făpturilor. Prin aceasta arată limpede 
că atunci cînd a îmbrăcat trupul creat, L-a numit pe Tatăl Domn. De fapt 
şi în rugăciunea lui David Duhul Sfînt indică aceeaşi deosebire, spunînd 
în psalm: «Dă stăpînirea Ta Pruncului Tău şi mîntuieşte pe fiul slujnicei 
Tale» (Ps. 85, 10). Căci altul este Fiul cel prin fire fi adevărat al lui Dum- 


stăpînirea de la Tatăl, iar cei din urmă au nevoie de mîntuire. 


LI 


Iar fiindcă flecărese pe tema că s-a numit Prunc, ia seama că şi Isaac 
s-a numit pruncul lui Avraam (Fac., 21, 8) şi fiul Sunamitencei s-a numit 


prune (IV_ Regi, 4, 18). Deci cu dreptate, fiind noi robi, cînd S-a făcut 
EI ca noi, Îl numeşte şi El pe Tatăl Domn, ca noi. Şi aceasta a făcut-o din 
iubirea de oameni, ca şi noi, fiind robi după fire, şi primind Duhul înfierii, 
să cutezăm să numim pe Cel ce e prin fire Domnul nostru, Tată prin har. 
Dar precum noi numindu-L pe Domnul Tată, nu negăm robia noastră 


cea după fire, căci sîntem lucrurile Lui, şi El ne-a făcut pe noi şi nu noi'”, 


aşa cînd Fiul luînd chipul de rob zice: «Domnul M-a zidit (M-a creat) pe 
Mine început al căilor Lui», să nu se nege eternitatea dumnezeirii Lui, şi 
că «la început a fost Cuvîntul şi toate printr-Însul s-au făcut» şi într-Însul 
s-au creat toate. 

Iar spusa din Pilde, precum am zis înainte, nu indică ființa, ci umanita- 
tea Cuvîntului. Căci spunînd că a fost creat «spre lucruri», se arată 
nevrînd să indice ființa Lui, ci iconomia mîntuirii împlinită cu făpturile, 
care e a doua după aducerea lor la existenţă. Căci cele făcute şi create au 
fost făcute mai înainte pentru a fi şi a exista. Apoi după aceea a doua 
oară, ca să facă cele ce le va porunci Cuvîntul, cum se poate vedea aceasta 
la toate. Căci Adam a fost creat întîi nu ca să lucreze, ci ca să existe ca om. 


125. Omul e «rob» al lui Dumnezeu pentru că are totul de la EI, fiind făcut din nimic. 
Dar rob e şi pentru că e făcut să slujească pe Dumnezeu, pentru că fiind din puterea Lui, 
trebuie să rămină deschis Lui. _ 

126. Aci spune direct că însuşirea noastră de robi sc bazeuză pe faptul că sintem creaţi 
de EI, că nu avem nimic de la noi, sau din altă parte. 

După aceea a luat porunca să lucreze. Noe a fost creat întîi nu pentru 
corabie, ci ca să existe şi să fie om; după aceea a luat porunca să con- 
struiască corabia. Şi la fiecare ar putea afla cineva aceasta dacă ar cer- 
ceta. De fapt şi marele Moise întîi a fost făcut om şi în al doilea rînd i s-a 
încredințat conducerea poporului. Deci şi aci se poate vedea aceasta. 
Căci vezi că nu se creează spre a fi, ci la început a fost Cuvîntul şi după 


era pururea înainte de a fi făpturile. Deci nu era încă trebuinţa să fie creat 
EI. Dar cînd s-au creat lucrurile şi s-a ivit după aceea trebuința lucrării de 
îndreptare a lor, atunci a primit şi Cuvîntul să coboare la lucruri şi să Se 
facă asemenea lor. Aceasta ne-a arătat-o prin Cuvîntul «M-a creat». Căci 
voind să indice acelaşi lucru prin proorocul Isaia, zice iarăşi: «Şi acum, 
aşa zice Domnul, Cel ce M-a plăsmuit rob din pîntece, ca să adun pe Iacov 
şi pe Israel la El. Aduna-Mă-voi şi slăvi-Mă-voi înaintea Domnului» 
(Isaia, 49, 5). 
LII 


Iată că şi aci.nu se plăsmuieşte spre a fi, ci spre a aduna seminţiile, 
care existau şi înainte de a fi plăsmuit Acesta. Căci precum acolo s-a scris 
«M-a creat», aşa aci s-a scris «M-a plăsmuit»; şi precum acolo s-a adău- 
gat: «spre lucruri», aşa aci, «spre a aduna». Deci şi aci şi acolo se arată că 
«L-a creat» şi «L-a plăsmuit» pe Cuvîntul după existenţa Lui. Căci pre- 
cum înainte de plăsmuirea Lui au existat seminţiile pentru care a fost 
plăsmuit, aşa se arată ca existînd şi lucrurile spre care a fost creat. Însă 
cînd la început era Cuvîntul, lucrurile încă nu erau, precum am spus 
înainte; dar după ce s-au făcut lucrurile şi trebuința a cerut, atunci s-a 
spus de El că «s-a creat». 

Să luăm o pildă: pierzîndu-se unii slujitori şi aflîndu-se la duşmani din 
negrija lor, de există un fiu, e trimis de tatăl din trebuinţa ce ş-a ivit ca 
să-i caute şi să-i aducă; şi acesta plecînd, îmbracă o haină asemănătoare 
lor şi ia înfăţişarea lor, ca nu cumva socotindu-l cei prinşi un stăpîn, să 
fugă, şi el să fie împiedicat să coboare la cei ascunşi de duşmani sub 
pămînt. lar dacă cineva l-ar întreba: de ce faci aceasta, el ar răspunde: 
tatăl meu m-a plăsmuit aşa şi m-a trimis la lucrurile lui. lar spunînd 
aceasta nu se declară nici robul aceluia, niciunul dintre slujitorii căutaţi, 
nici nu arată începutul facerii lui, ci grija dată lui pe urmă de tatăl său 
pentru slujitorii lui. În acelaşi fel şi Domnul, îmbrăcînd trupul nostru, şi 
întru înfăţişare aflindu-Se ca un om (Filip., 2, 8), dacă ar fi întrebat de cei 
ce-L văd aşa şi se miră de aceasta, ar spune: «Domnul M-a zidit pe Mine 
început al căilor Sale spre lucrurile Sale» şi: «M-a plăsmuit să adun pe 
Israel». Aceasta arătînd-o şi Duhul în psalmi, a zis: «L-ai alcătuit pe El 
şi L-ai pus pe El peste lucrurile mîinilor Tale» (Ps. 8, 7). E. ceea ce spune 

şi Domnul însuşi despre Sine: «Eu am fost aşezat de El împărat peste 
Sion, muntele cel sfint al Lui» (Ps. 2, 6). Dar precum nu cînd a strălucit 
trupeşte în Sion, a primit începutul de a fi, nici de a împărăţi, ci fiind din 
veci Cuvîntul lui Dumnezeu şi Împărat etern, a binevoit să facă să strălu- 
cească Împărăţia Lui omeneşte şi în Sion, ca răscumpărindu-i pe ei de 
păcatul ce împărățea în ei, să-i aducă astfel în Împărăția părintească a 
Lui, la fel fiind aşezat peste lucruri nu a fost aşezat peste cele ce încă nu 
existau, ci peste cele ce existau deja şi aveau nevoie de îndreptare. 


LII 


Deci«M-a creat» şi «M-a plăsmuit» şi «M-a aşezat», avînd acelaşi 
înţeles, nu indică începutul existenţei Lui, nici ființa Lui creată, ci înnoi- 
rea săvîrşită de E] cu noi prin lucrare. Căci spunînd acestea, ne-a învățat 
totuşi că a existat şi înainte de acestea, zicînd: «Mai înainte de a fi 
Avraam, Eu sînt» (loan, 8, 58); şi: «Cînd a gătit cerul eram împreună cu 
El» (Pilde, 8, 27); şi: «Eram la El tocmind (armonizînd)» (Ibid. 30). Deci 
precum era El înainte de a fi Avraam, iar Israel a fost după Avraam şi 
este vădit că se formează (se plăsmuieşte) mai pe urmă, Cel ce exista mai 
înainte, şi formarea nu înseamnă începutul existenţei Lui, ci înomenirea, 
prin care adună semințiile lui Israel, tot aşa fiind pururea cu Tatăl, El este 
Creatorul zidirii şi e vădit că lucrurile sînt după El. Deci «M-a zidit» nu 
arată începutul existenţei Lui, ci iconomia împlinită cu lucrurile, pe care a 
săvîrşit-o în trup. Căci trebuia ca EI să fie altul decît lucrurile şi mai vîrtos 
să fie Creatorul lor, apoi să primească să săvirşească în Sine înnoirea lor, 
ca fiind creat EI între noi, toate să se recreeze în El”. 

De fapt zicînd «M-a zidit (M-a creat)», îndată a adăugat şi cauza (sco- 
pul), zicînd «spre lucruri», ca prin expresia «a: se crea spre lucruri» să 
arate că S-a făcut om pentru înnoirea acelora. Căci este obiceiul Scrip- 
turii ca atunci cînd indică facerea după trup a Cuvîntului, să arate şi cauza 
(scopul) pentru care S-a făcut om. Iar cînd vorbeşte EI sau slujitorii Lui 
de dumnezeirea Lui, spun toate printr-un cuvînt simplu, nelegat de 
vreun alt înțeles şi nu unesc cu el vreo cauză (scop). El este strălucirea 
'Tatălui; dar precum Tatăl nu e pentru vreo cauză, aşa nu trebuie căutată 
nici (cauza) strălucirii Lui'%. Aşa s-a scris: «La început era Cuvîntul şi 


127. Omul e creat din nou, dar acum nu în afara lui Dumnezeu, ci în Dumnezeu- 
Cuvîntul, ca umanitatea în general să nu mai cadă în slăbiciunea învecinată cu nimicul, 
prin păcat. Puterea dumnezeiască este acum în interiorul umanităţii noastre aflate în El. 
Ajunge să ne deschidem Lui, ca să primim toată puterea înnoirii şi îndumnezeirii. 

128. «Cauza» de care vorbește aci sfintul Atanasie are înțelesul de scop. Nu e o cauză 
care-L determină pe Fiul prin fire să Se facă om, ci El şi Tatăl hotărăsc în mod liber întru- 
parea Sa, pentru eliberarea omului din păcat şi moarte, ca cea mai mare scufundare în 
nimic. In Dumnezeu însuşi nu există nici cauză, nici scop pentru existența Persoanelor 
divine. Ele există pur şi simplu. Deşi Duhul, purcezînd din Tatăl, Se odihneşte peste Fiul, 
aceasta nu e un scop pentru care s-ar face purcederea Lui. Fiecare Persoană exintă cu 

Cuvintul era la Dumnezeu şi Dumnezeu era Cuvîntul» (loan, 1, 1). Şi nu 
s-a adăugat pentru ce. Dar cînd s-a scris: «Şi Cuvîntul trup S-a făcut», 
s-a pus şi cauza (scopul) pentru care s-a făcut aceasta, zicîndu-se: «Şi S-a 
sălăşiuit întru noi» (loan, 1, 14). Iar Apostolul zicînd «Care fiind în chipul 
lui Dumnezeu» (Filip., 2, 6), nu a dat cauza (scopul) decît după expresia: 
«Chip de rob a luat». Atunci adaugă: «Şi S-a smerit pe Sine pînă la 
moarte, iar moartea, pe Cruce». Căci pentru aceasta S-a făcut şi trup şi a 
luat chip de rob. 


LIV 


Însuşi Domnul a spus multe despre Sine în pilde, în mod simplu, fără 
a adăuga cauza: «Eu sînt întru Tatăl şi Tatăl întru Mine» (loan, 14, 10); şi 
«Eu sînt lumina lumii» (loan, 10, 30); şi «Eu sînt adevărul» (Ioan, 14, 9), 
fără să adauge după fiecare cauza, nici pentru ce, ca să nu pară că este al 
doilea după acelea şi că S-a făcut de dragul lor. Căci ar fi necesar ca în 
acest caz să-I premeargă cauza, fără de care nu S-ar fi făcut El. Pavel, 
ales apostol pentru Evanghelia pe care a vestit-o mai înainte Domnul 
prin prooroci, a avut înainte de EI Evanghelia, al cărei slujitor s-a făcut. 
Şi Ioan, rînduit mai dinainte să meargă înaintea Domnului, a avut înainte 
de sine pe Domnul. Iar Domnul, neavînd înainte de Sine cauza de a fi 
Cuvîntul, ci fiind simplu Născutul şi Înţelepciunea una născută a Tatălui, 
cînd Se face om arată şi cauza pentru care a luat trup. Căci a premers fap- 
tei de a Se face om trebuința oamenilor, fără de care nu ar fi îmbrăcat 
trup. Iar care e trebuința pentru care S-a făcut om, a indicat-o El însuşi, 
zicînd: «M-am coborit din cer nu ca să fac voia Mea, ci voia Celui ce M-a 
trimis pe Mine!*. Iar voia Celui ce M-a trimis este ca tot ce Mi-a dat să: 
pierd, ci să-l înviez în ziua cea de pe urmă. Căci aceasta este voia Tatălui 
Meu ca tot ce-l ce vede pe Fiul şi erede în El să aibă viaţă veşnică şi Eu îl 
voi învia pe el în ziua cea din urmă» (loan, 6, 38, 40)'”. Şi iarăşi: «Eu am 


ceea ce-i este propriu, fără o cauză involuntară şi fără un scop voit. Aceasta ar slăbi liber- 
tatea lor. Dumnezeu alegind un scop voit lucrărilor Sale în favoarea făpturilor, nu Se arată 
prin aceasta dependent de ele. EI lucrează pentru ele din iubire liberă. Pentru existența 
veşnică a Tatălui şi a Fiului nu este o cauză, dar pentru întruparea Lui este una, aleasă liber. 

129. Pe de o parte Fiul vine spre a împlini voia Tatălui, deci nu împins de o lege în 
mod involuntar. Pe de alta, Tatăl vrea în mod liber să scape de pieire făpturile Sale. 
Scopul e mîntuirea lor, dar un scop liber ales din iubire. Făpturile au o valoare cu care El 
le-a investit. Dar valoarea aceasta e întemeiată pe voia Lui. Nici ele n-ar avea atita 
valoare, dacă n-ar fi voit Dumnezeu să le-o acorde, şi nici Dumnezeu n-ar fi un for de 
ultimă hotărîre, dacă ar fi supus unor legi mai presus de El şi dacă le-ar da această valoare 
în baza acestor legi. Ele înseşi ar pierde din valoarea lor, dacă ar avea-o de la un dumne- 
zeu supus unor legi, deci lipsit de autoritatea absolută şi purtînd în el vreo inferi- -itate. 
Valoarea uimitoare a lumii e întemeiată pe valoarea absolută a lui Dumnezeu. Şi „casta 
implică în ea voia Lui liberă. 

130. Dar n-ar fi realizat învierea, dacă n-ar îi fost Dumnezeu mai presus de lumea 
creată din nimic, avînd în Sine viaţa infinită şi netrecătoare. Deci fără Treimea cea de o 
ființă din veci, n-ar fi fost posibilă învierea. 

venit lumină în lume, ca tot cel ce crede în Mine să nu rămînă în întune- 
ric» (loan, 12, 46)'*. Şi iarăşi: «Eu spre aceasta M-am născut şi am venit 
în lume, ca să mărturisesc despre adevăr» (Ioan, 18, 37). Iar Ioan a scris: 
«Spre aceasta S-a arătat Fiul lui Dumnezeu, ca să strice lucrurile diavo- 
lului» (I Ioan, 3, 8). 


LV 


Deci Mîntuitorul a venit ca să mărturisească şi să primească moartea 
pentru noi şi ca să învie pe oameni şi să strice lucrurile diavolului. 
Aceasta este cauza (scopul) venirii Lui în trup. Căci n-ar fi fost înviere, 
dacă n-ar fi primit El mai înainte moartea. Iar moartea cum s-ar fi produs 
dacă n-ar fi avut trupul muritor?!" Aceasta învățind-o de la El,Apostolul 
a zis şi el: «Deoarece deci copiii s-au făcut părtaşi sîngelui şi trupului, s-a 
împărtăşit şi E] în acelaşi fel de acestea, ca prin moarte să surpe stăpîni- 
rea morții, adică pe diavolul, şi să-i izbăvească pe aceştia, câți de frica 
morţii erau toată viața ţinuţi în robie» (Evr., 2, 14-15)'%, şi: «Deoarece 


131. Hristos a adus lumina în lume, pentru că a arătat că Dumnezeu are un Fiu veş- 
nic, deci şi noi sîntem chemaţi să fim fiii Lui în veşnicie. Altfel totul ar fi fără sens. Cine nu 
crede în Hristos ca Fiul lui Dumnezeu rămine în întuneric în privința rostului existenței. 

132. Deci trebuia ca lisus să suporte moartea, ca să o poată birui. Dacă i-ar fi oprit 
intrarea în trupul Lui, înainte de a se produce (în oarecare moment de pe cruce), n-ar fi 
avut prilejul să o învingă. E mai tare în credinţă cel ce primeşte moartea crezînd că nu va 
rămine în ea, decît cel ce evită să o primească. În acceptarea morții s-a manifestat 
suprema putere a credinței lui Hristos, ca om, că o va învinge. Apoi dacă Hristos ar fi oprit 
moartea de la EI, aceasta ar fi însemnat o menținere în existența obişnuită pămîntească a 
omenescului. Dar trupul înviat este altfel. E trup incoruptibil, în stare de slavă, de o pute 
nebiruită de moarte, duhovnicesc (1 Cor., 15, 42-44). E o copleşire a lui de către Duhul 
pentru veci. Pentru aceasta trebuia să dispară din el tot ce face trupul pămiîntesc pieritor, 
coruptibil. Dar oare Duhul singur produce o astfel de înviere? Nu se pregăteşte şi omenes- 
cul întrucitva spre acest trup? Aceasta trebuie să o admitem. Căci o astfel de putere nu e 
ceva ce nu e însuşit şi de om. A fost o pregătire morală a lui Hristos pentru înviere, dar 
această pregătire a fost ajutată şi încununată de Duhul din ipostasul Lui dumnezeiesc. lar 
trebuinţa acestei pregătiri din partea omului înseamnă că rămîne ceva în om, după moar- 
tea lui, care contribuie la învierea lui, ca o forță fundamentală care rămîne în sufletul lui 
după moartea trupului, forță care s-a obişnuit să soarbă puterea din ipostasul dumne- 
zeiesc, Eticul e necesar restabilirii şi întăririi onticului. Aceasta se întîrnplă şi cu noi. Noi 
creştem moral şi ontologic din Hristos cel înviat, în cursul vieții pămiînteşti, rămînind în 
această legătură cu EI şi după aceea, ca să înviem la sfîrşit cu toți. Dar nu vor învia numai 
cei ce se pregătesc moral, ci şi ceilalți. Izvorul de viaţă pentru o umanitate înviată e aşa de 
puternic în Hristos cel înviat, că se întinde asupra tuturor. Dar cei ce nu s-au pregătit 
moral din unirea cu Hristos nu vor învia întru fericire, sau la o viață de comuniune cu 
Sfinta Treime. Pe de altă parte, Duhul lui Hristos cel înviat nu învie pe fiecare îndată după 
moarte, ci pe toți deodată, cînd va transfigura toată materia lumii. Pînă atunci e necesar ca 
toţi oamenii să treacă pe rînd prin moarte, ca să o învingă dinăuntru prin credința cu care 
au acceptat-o că vor învia, ca şi Hristos. 

133. Moartea e ultima strimtorare a omenescului, dar în suportarea ei cu credința că 
va îi învinsă, e dată ca premiză şi viitoare scăpare din ea prin înviere. Sufletul e cel dintii 
care devine, prin suportarea ei cu o astfel de tărie, liber de ea. EI poate comunica acum 
mai deplin cu puterea, sau cu viața ce-i vine de la Hristos cel înviat, ca să aducă şi trupul lui 

printr-un om a venit moartea, tot printr-un om a venit învierea morțilot» 
(1 Cor., 15, 21):*. Şi iarăşi: «Căci ceea ce era cu neputinţă legii, fiind slabă 
prin trup, a săvîrşit Dumnezeu trimițind pe Fiul Său în asemănarea tru- 
pului păcatului şi pentru păcat a osîndit păcatul în trup, ca să împlinească 
dreptatea legii întru noi, care nu umblăm după trup, ci după duh»(Rom., 
8, 3-4)**. Iar loan zice: «Că n-a trimis Dumnezeu pe Fiul Său în lume ca 
să judece lumea, ci ca să mîntuiască lumea prin El» (1 Ioan, 3, 17). Dar şi 
Mintuitorul însuşi spune:«Am venit spre judecată în lumea aceasta, ca cei 
care nu văd să vadă, iar cei care văd să fie orbi» (loan, 9, 39). 

Deci nu pentru Sine a venit, ci pentru mîntuirea noastră şi pentru a 
surpa moartea şi a osîndi păcatul şi pentru ca orbii să vadă şi ca să învie 
pe toţi din morți. lar dacă n-a venit pentru Sine, ci pentru noi, nu pentru 
Sine a fost creat (ca om), ci pentru noi'*. Iar dacă n-a fost creat pentru EL, 
ci pentru noi, nu e creatură, ci se zice aceasta pentru că a îmbrăcat trupul 
nostru. Că acest înțeles îl au Scripturile, se poate afla de la Apostol. Căci 
zice în Epistola către Efeseni: «Surpînd peretele din mijloc al despărțitu- 
rii, duşmănia în trupul Lui, a desființat legea poruncilor în învăţăturile ei, 
ca să zidească pe cei doi în Sine într-un om nou, făcînd pace» (Efes. 2, 
14-15)'”. Iar dacă în El se creează cei doi şi aceştia sînt în trupul Lui, 
urmează că purtind pe cei doi în E], e şi El ca unul ce e creat. Căci a unit pe 
cei creați în EI şi El era în ei, ca unul din aceia. Astfel cei doi fiind în E], în 
mod potrivit zice: «Domnul M-a creat pe Mine» (Pilde, 8, 22). Căci pre- 
cum primind slăbiciunile noastre, se spune că este El însuşi slab, deşi El 


la o aţă scăpată de amenințarea morţii. Cei ce aşteptau moartea erau strîmtoraţi prin 
e 


frica ei la actele etice cele mai curajoase. De aceea numai acceptindu-se moartea, 
se poate învia. 

134. Din interiorul omului trebuie să se învingă moartea, pentru că din acel interior, 
din voia lui, a pornit slăbiciunea care l-a dus la moarte. Acolo trebuie să se instaleze şi 
puterea care să o învingă. 

135. Moartea a intrat în trup prin păcat ca slăbire a legăturii cu Dumnezeu ca izvorul 
vieții. Hristos a primit moartea, osîndind prin moarte păcatul şi împlinind dreptatea legii, 
dar în acelaşi timp scăpîndu-ne de moarte şi de păcat, fapt urmărit fără putere de lege. 
Căci El a luat moartea ca urmare a păcatului în firea noastrăa ultimă slăbire a existenței 
ei de pe urma lui, ca ieşire nevrută a firii umane din legătura cu izvorul vieţii, dar ca Per- 
soană suportînd în firea Lui urmările păcatului, însă nesăvîrşindu-l, a ţinut pe de altă 

firea Sa, aşa slăbită prin voie, în legătură cu Dumnezeu oferind-o prin moarte Lui şi 
astiel a putut învinge moartea primind-o, în vreme ce ceilalţi ajung în moarte şi rămîn în 
ea, pentru că nu se predau prin ea lui Dumnezeu, ci se află în păcat, Dar de la El se întinde 
această putere şi la noi, cînd ne alipim de El. Fiind fără de păcat, El a oprit în trup procesul 
de descompunere, de pe urma lui; a acceptat numai despărţirea sufletului de trup, dar a 
rămas cu dumnezeirea legată de trup, pentru că trupul însuşi nu se despărțise de dumne- 
zeire prin păcat. 

136. El vine pentru noi, nu pentru Sine, dar ca să ne folosească nouă, nu ca să-Şi folo- 
sească Lui prin noi. Nu E! cîştigă de la noi, ci noi de la El. 

137. Nu prin învățăturile legii, a căror împlinire depinde de noi, am înviat, ci prin 
Hristos şi în Hristos ca Dumnezeu. În El S-a unit Dumnezeu cu umanitatea. Şi aceasta 
se întîmplă apoi şi cu noi. 

nu e slab — căci e Puterea lui Dumnezeu - şi că S-a făcut pentru noi păcat 
şi blestem, deşi n-a păcătuit El însuşi, ci a purtat păcatele noastre şi 
blestemul nostru, la fel creîndu-ne pe noi în El'”, poate zice că «M-a creat 
pe Mine spre lucruri» (ibid.), deşi El însuşi nu e creatură'**. 


LVI 


Căci dacă ar spune, cum socotesc aceia, «Domnul M-a creat pe Mine» 
pentru că ființa Cuvîntului e creată şi deci EI e creatură, n-ar fi fost creat 
pentru noi. lar dacă nu S-ar fi creat pentru noi nu ne-am fi creat în El“, 
Iar dacă n-am fi fost creați în El, nu L-am avea pe El în noi, ci L-am fi 
avut în afară, adică am fi primit de la El învățătura ca de la un învățător. 
Iar dacă ne-am fi aflat noi astfel, păcatul ar fi împărăţit tot aşa de mult 
peste trup, rămînînd în trup şi nefiind scos din el. Dar Apostolul se 
opune acestora, spunînd cu puțin înainte de cele amintite: «Căci a Lui 
făptură sîntem, creaţi în Hristos lisus» (Efes., 2, 10). lar dacă noi ne-am 
creat în Hristos, nu El este Cel ce a fost creat, ci noi sîntem cei creaţi în E! 
şi pentru noi e cuvîntul: «M-a creat». Căci pentru trebuința noastră, deşi 
Cuvîntul e Creator, n-a respins nici expresia potrivită creaturilor. Dar ex- 
presia «M-a creat» nu e proprie Lui întrucît e Cuvîntul, ci nouă, celor 
creați în El. Şi precum Tatăl fiind pururea, pururea este şi Cuvîntul Lui, şi 
fiind pururea, zice: «Eu eram de care se bucura şi în țoate zilele mă înve- 
seleam în fața Lui» (Pilde, 8, 30); şi: «Eu întru Tatăl şi Tatăl întru Mine» 
(loan, 14, 18), aşa cînd pentru trebuința noastră S-a făcut om, spune El 
însuşi ale noastre ca noi: «Domnul M-a creat pe Mine», ca sălăşluindu-Se 
El în trup, să fie scos cu desăvîrşire păcatul din trup şi noi să avem cuge- 
tul liber'“. Deci ce trebuia să spună El după ce a fost făcut om? Am fost la 
început om? Dar aceasta nici nu I se potrivea Lui, nici nu era adevărat. 
Iar cum aceasta nu se cuvenea s-o spună, era propriu şi potrivit să spună 
ca om: «M-a creat» şi «L-a făcut pe El». De aceea a adăugat la: «M-a 
creat» şi cauza,care este trebuința lucrurilor (a făpturilor). Iar unde se 
arată cauza, această cauză uşurează înțelegerea spusei. Astfel aci după 
cuvîntul «M-a zidit» adaugă drept cauză: lucrurile. Dar indicînd naşterea 


138. Întrucît S-a creat pe Sine ca om nou, ne-a creat şi pe noi în EI din nou, fără de 
păcat, ca şi El (prin botez). 

139. Fiind Acelaşi şi Dumnezeu şi om, 1 se poate spune că e şi necreat şi creat, că e şi 
slab şi tare, că poartă păcatele noastre ca ale Sale,dar nu e păcătos. Moare pentru că e 
creat, slab, purtător al păcatelor noastre, dar învinge moartea fiind acelaşi necreat, cel 
tare, cel ce nu avea păcat. 

140. Ne-am creat ca oameni noi în El, pentru că EI a fost creat ca om nou pentru noi, 
fără să fie creatură în Sine. În cazul din urmă nu ne-am fi creat din nou în El. 

141. Unde e păcat nu e libertate, ci robie. Domnul ia chip de rob, dar rămine în acelaşi 
timp Domn ca să elibereze de robia păcatului umanitatea asumată, ca să devină liber şi ca 
om. EI fiind Domn peste Sine, Se face pe Sine ca om liber. 


SFINTUL ATANANIE CEL MARE 


din Tatăl în mod nelegat de vreo cauză, a adaus îndată: «lar înainte de 
toți munții M-a născut pe Mine» (Pilde, 8, 28). N-a adăugat pentru ce, ca 
la «M-a creat», cînd a spus: «pentru lucruri». Ci a spus nelegat de ceva: 
«M-a născut», ca şi: «La început era Cuvintul» (loan, 1, 1). Căci chiar 
dacă nu s-ar fi creat lucrurile, Cuvîntul lui Dumnezeu era şi Dumnezeu 
era Cuvîntul! Dar facerea Lui ca:om nu s-ar fi produs, dacă n-ar fi exis- 
tat drept cauză trebuinţa oamenilor. Nu e deci creatură Fiul. Căci dacă ar 
fi creatură n-ar fi zis: «M-a născut pe Mine». Pentru că creaturile sînt 
lucruri exterioare celui ce le face. Dar Născutul nu e din afară, ca un lucru, 
ci e din Tatăl, propriu ființei Lui. Acelea sînt creaturi, dar Cuvîntul e Fiul 
Unul născut al Tatălui. 


LVII 


De fapt despre creaţie n-a zis Moise: «La început a născut-o», nici 
«La început era», ci: «L-a început a făcut Dumnezeu cerul şi pămîntul» 
(Fac., 1, 1). Nici David n-a cântat: «Miinile Tale m-au născut pe mine», ci 
«m-au făcut şi m-au plăsmuit pe mine» (Ps. 118, 73). Pretutindeni folo- 
seşte cuvîntul «a făcut» pentru creaturi, dar nu pentru Fiul. Căci în cazul 
din urmă n-a zis: «Am făcut», ci: «Am născut» (Ps. 2, 7; 109, 3) şi «M-a 
născut» şi «Scos-a inima Mea Cuvînt bun» (Ps. 44, 2). De creatură se 
zice: «La început a făcut» (Fac., 1, 1), iar de Fiul: «La început era Cuvîn- 
tul» (loan, 1, 1). Deosebirea e că creaturile s-au făcut sub început'* şi au 
intervale între începuturile existenţei lor. De aceea şi ceea ce se spune 
despre ele: «La început a făcut» este egal cu a spune! «De la început a 
făcut» . De aceea Domnul, ştiind ceea ce a făcut, a învăţat cînd i-a ruşinat 
pe farisei, zicînd: «De la început Cel ce i-a făcut pe ei, bărbat şi femeie i-a 
făcut» (Matei, 19, 4). Căci toate cele făcute au fost făcute de la un început 
oarecare, cînd nu existau. Aceasta a indicat-o şi Duhul Sfînt, zicînd în 
psalmi: «Şi Tu la începuturi, Doamne, ai întemeiat pămîntul» (Ps. 101, 
26). Şi iarăşi: «Adu-Ți aminte de facerea Ta, pe care ai primit-o de la 
început» (Ps. 73, 2). E vădit că ceea ce s-a făcut la începuturi are un 


142. Cuvintul nu Se naşte din eternitate pentru lucrurile create. Aceasta ar însemna că 
Dumnezeu e condiționat, în existența Sa, de lume; că Ele silit de ființa Lui să o creeze, că 
nu e desăvirşit liber în Sine. Dar Cuvîntul Se face din iubire, în mod liber, om pentru 
oameni; Se creează pentru creaturi nepierzindu-Şi calitatea de Fiu al Tatălui, care există 
din eternitate. Există în existență un domeniu al libertăţii totale. Altfel nu s-ar putea 
explica nimic din ceea ce există. Dar ca să Se facă om, Cuvîntul acceptă să ţină seama de 
trebuințele oamenilor, ca de o cauză a acestui act. Trebuința oamenilor nu devine tre- 
buinţă pentru El. Dar El ţine seama de trebuinţele lor, deci de această cauză, în mod liber. 
E. intră în sistemul de referinţe al creaţiunii în mod liber, pentru a ridica ființele conştiente 
create din robia lor, pentru a le face libere prin iubire î în referințele ler cu Dumnezeu şi 
între ele. 

143, Începutul apare odată cu creația. Ea. nu poate fi fără un început. Iar Dumnezeu nu 
are început. El era cînd s-a ivit un început, deci ceva creat. El e deasupra începutului, nu 
&upus lui. 


“TREI CUVINTE ÎMPOTRIVA ARIENILOR 


început al creării sale şi că Dumnezeu a folosit puterea facerii de la un 
început oarecare. Expresia «La început a făcut», folosind cuvîntul «a 
făcut» înseamnă că Dumnezeu a început să facă. Însuşi Moise o arată 
aceasta, zicînd după crearea tuturor: «Şi a binecuvîntat Dumnezeu ziua a 
şaptea şi a sfinţit-o pe ea, că în ea S-a odihnit de toate lucrurile, pe care a 
început Dumnezeu a le face» (Fac., 2, 3)'*. 

Iar Cuvîntul lui Dumnezeu neavînd început al existenţei, pe drept 
cuvînt n-a început să fie, nici n-a început să Se facă, ci a fost pururea. 
Lucrurile însă au un început întrucît au fost făcute. Căci începutul stă la 
capătul celor ce se fac. Dar Cuvintul nefiind din cele ce se fac, e mai 
degrabă Creatorul ceior ce au un început. De aceea însăşi existența celor 
făcute îşi are măsura (marginea) în faptul de a fi fost făcute. Şi Dumne- 
zeu începe să le facă prin Cuvîntul de la un început oarecare, ca acestea 
să cunoască şi neexistenţa lor dinainte de a fi fost făcute'“. Dar Cuvintul 
nu are existenţa în alt început (principiu), ci în Tatăl, Care şi după ei este 
fără de început, ca să fie şi EI fără de început în Tatăl, fiind născut al Lui şi 
nu creatură. 

LVIII 


Aşa cunoaşte dumnezeiasca Scriptură deosebirea între Cel Născut şi 
cele făcute; şi pe Cel Născut Îl arată ca Fiu, Care nu a început de la vreun 
început, ci este etern. Iar făptura o arată ca fiind, un lucru exterior al 
Făcătorului, care a început să fie. Astfel şi Ioan, teologhisind despre Fiul . 
şi cunoscînd deosebirea cuvintelor, nu a zis: «Lia început s-a făcut, sau a 
fost creat», ci «La început era Cuvîntul», ca prin expresia «era» să se 
cunoască totodată că e născut şi să nu cugete cineva nici un interval între 
Tatăl şi Fiul, ci să creadă că Fiul există pururea şi etern. 

Acestea fiind dovedite, cum, o arieni, neînţelegînd cele spuse, şi ară- 
tîndu-vă iarăşi necredinţa în privinţa aceasta, ați îndrăznit să spuneți, 
întemeiaţi pe Moise, că EI este făptură sau creatură, sau născut? Prin 


144, Toate cele făcute au un început, s-au făcut la un început al lor, nu sînt lipsite de un 
început. Atîţ creațiunea în general cît şi toate formele ei au un început. De aceea li se poate 
aplica cuvîntul «de la început», adică de cînd au fost făcute. Fiului lui Dumnezeu însă nu 1 
se poate aplica această expresie, pentru că El nu are un început. De El se poate spune că 
«la început era». El era Cel ce a putut da un început existenţei făpturilor, Cel ce era când 
le-a dat lor un început. Ele şi-au primit ep de la Cineva care nu are un început, de la 


Dumnezeu. Nu ne putem opri la contrastul simplu: creaturile au un început, Dumnezeu 
nu are început, ci ni se cere să vedem de unde au un început creaturile; trebuie să vedem 
relaţia celor ce au un început cu Cel ce le-a dat un început. Ele îşi au un început datorită 
faptului că Cineva care nu are început le-a dat începutul. Faptul că lumea are un înce- 
put arată că Dumnezeu i-a dat începutul prin creație din nimic, deci că EI era înainte de 
aceasta. 

145. Cele ce au fost făcute, avînd un început al existenţei, au în măsură fimitată exis- 
tenţa lor. Existenţa lor n-a fost întotdeauna, deci ele n-au existenţa lor prin ele. lar fără 
autotul existenţei lor, fără Dumnezeu, ar reveni la nimic. 


SEÎNTUL ATANASIE, CEI. MARE 


aceasta spuneți că născutul şi făcutul înseamnă acelaşi lucru'“; şi din 
aceasta vă dovediţi lipsiţi de înțelegere şi necredincioşi. Căci primul lucru 
spus în Cîntarea lui Moise este acesta: «Au nu Părintele însuşi te-a agoni- 
sit pe tine şi te-a creat?» (Deut., 32, 6). lar după puţin, în aceeaşi Cîntare 
zice: «Pe Dumnezeu care te-a născut L-ai părăsit; şi L-ai uitat pe Dum- 
nezeu cel ce te hrăneşte» (32, 18). Înţelesul e foarte minunat. Căci n-a zis 
întîi a născut», ca nu cumva cuvîntul să nu pară deosebit în înțeles de «a 
făcut» şi aceştia să aibă motiv să spună: «Moise a spus că Dumnezeu a zis 
la început: «să facem pe om»; dar tot el după aceasta a zis: «Pe Dumne- 
zeu care te-a născut L-ai părăsit», ca să pară cuvintele nedeosebite în 
înțeles, deci că născutul şi făptura sînt acelaşi lucru. De aceea a adăugat 
«te-a născut» după cuvintele «te-a agonisit şi te-a făcut», ca cuvîntarea să 
se arate avînd o explicaţie. Căci cuvîntul «a făcut» indică cu adevărat ceea 
ce e propriu firii oamenilor, pentru că sînt lucruri şi făpturi. Iar «a năs- 
cut»:arată iubirea de oameni a lui Dumnezeu ce s-a arătat față de ei după 
ce i-a creat. Şi fiindcă ei s-au arătat nemulțumitori față de aceasta, Moise, 
mustrîndu-i, zice întîi: «Cu acestea răsplătiți Domnului?» Apoi adaugă: 
«Au nu Părintele te-a agonisit şi te-a zidit (creat) pe tine?» Iar după aceea 
zice: «Au jertfit demonilor şi nu lui Dumnezeu, zeilor pe care nu-i cunoş- 
teau; cei de curînd au venit, pe care nu i-au cunoscut părinţii lor. Pe 
Dumnezeu care te-a născut L-ai părăsit» (Ibid., 17, 18). 


LIX 


Căci Dumnezeu n-a creat numai pe oameni, ci i-a şi chemat fii, ca 
Unul ce i-a născut după aceea pe ei'”. Căci cuvîntul «a născut» indică şi 
aci pe fiu. Aceasta o spune proorocul: «Fiu a născut şi a crescut» (Isaia, 1, 
2). Şi în general cînd Scriptura vrea să indice un fiu, nu-l indică prin 
cuvîntul «am zidit» (creat), ci prin cuvîntul «l-am născut». Aceasta se 


146. Se dovedeşte că arienii făceau confuzie între esența divină şi lume. Nu e un năs- 
cut deasupra celor făcute, ci e un fenomen general din eternitate. 

147. Prima aducere la existență a oamenilor o numeşte Moise «facere». Ea i-a scos din 
nimic. Au fost total obiecte în acest act al lui Dumnezeu. Reînnoirea lor, sau înfierea lor, o 
numeşte lisus «naştere» (din nou), pentu că la aceasta şi-au dat şi oamenii consimțămîn- 
tul. Nu mai sînt total obiecte în ea. În actul de creare Dumnezeu manifestă o libertate şi o 
suveranitate absolută. În naşterea din nou a omului, sau în înfiere îi dă şi omului un rol de 
subiect, dar de subiect împreună-lucrător cu Dumnezeu. În naşterea omului de către alt 
om, în cadrul naturii, cel ce naşte nu e total subiect, dar cel ce se naşte e în acest act obiect. 
Ambii sînt supuşi unei legi, de sub care în calitate de născători oamenii nu se mai pot 
fel decît cu riscul de a nu naşte. Oamenii sînt şi neliberi în naştere, pentru că sînt 

ăpturi. 

În naşterea Fiului din Tatăl e libertatea comună a două Subiecte. Ei nu sînt nici supuşi 
unei legi, nici de aşa fel că naşterea ar fi putut să nu aibă loc. Ei sînt pur şi simplu o comu- 
niune liberă, sau o unitate nelipsită de comuniune din eternitate, o Persoană născînd şi 
alta născîndu-se, cea dintii neslăbind caracterul de Subiect al Celei de a doua. În botez 
omul se naşte primind o nouă existenţă din Dumnezeu, nu din nimic. 

arată a o spune şi loan, cînd zice: «Le-a dat lor putere să se facă fii, celor 
ce cred în numele Lui, care nu din sînge, nici din pofta trupului, nici din 
voia bărbatului, ci din Dumnezeu s-au născut» (loan, 1, 12-13). Aceasta 
se poate cunoaşte bine şi din fapte. De fapt se spune că «se fac» fii, pentru 
că nu sînt prin fire, ci prin voinţa (lui Dumnezeu). Dar se spune apoi că 
s-au născut, pentru că au luat şi ei numele de fii. Căci poporul, cum zice 
proorocul, a nesocotit pe Binefăcătorul. Dar iubirea de oameni a lui 
Dumnezeu s-a arătat în aceea că celor ce le este Făcător li Se face şi Tată 
dupa har. Li Se face cînd oamenii care au fost creaţi iau în inimile lor 
Duhul Fiului Lui, Care strigă: «Ava, Părinte» (Gal., 4, 6). lar aceştia sînt 
cei ce primind pe Cuvîntul au luat putere de la EI să se facă fii ai lui Dum- 
nezeu. Căci fiind prin fire creaturi, nu s-ar putea face altfel fii, dacă n-ar 
primi Duhul Celui ce este prin fire Fiul adevărat. De aceea ca să se împli- 
nească aceasta, Cuvîntul S-a făcut trup, ca să-l facă pe om în stare să pri- 
mească dumnezeirea!'**. Acest înţeles poate fi aflat şi de la proorocul 
Maleahi, care zice: «Au nu Dumnezeu Cel unul v-a zidit pe voi? Au nu vă 
este vouă tuturor un singur Tată?» (Mal., 2, 10). Vedem şi aci că întîi a pus 
cuvîntul «a creat» şi după el «Tată» ca să arate şi prin aceasta că de la 
început sîntem creaturi după fire şi Creatorul nostru este Dumnezeu prin 
Cuvîntul'*; dar pe urmă sîntem înfiaţi şi că deci Dumnezeu Creatorul se 


face şi Tată al nostru. Deci «Tatăl» este propriu Fiului; şi nu creatura, ci 
Fiul este propriu Tatălui. Deci şi din aceasta se arată că nu sîntem fii prin 
fire, ci din Fiul aflat în noi'*; nici nu este Dumnezeu prin fire Tatăl 
nostru, ci al Cuvântului din noi, întru Care şi prin Care strigăm: «Ava, 
Părinte». La fel Tatăl, pe cei în care vede pe Fiul Său, pe aceia îi numeşte 
fii şi zice: «l-am născut». Fiindcă, deci, cuvîntul «a naşte» Îl arată pe Fiul, 
iar «a face» arată lucrurile, de aceea noi nu sîntem născuţi întii, ci 


148. Firea omenească îşi găseşte împlinirea făcîndu-se mediul de manifestare a Fiului 
lui Dumnezeu. Desigur puterile dumnezeieşti iau o modalitate umană în manifestarea lor 
prin omenesc. Dar şi acesta se înalță întrucît devine mediul lor de manifestare. 

149. Creaturi prin fire, pentru că firea noastră este din nimic şi depinde în existenţa ei 
exclusiv de Dumnezeu. Ține de firea ei a fi din nimic şi a depinde întru totul de Dumnezeu 
şi a fi creată şi susținută prin Cuvîntul. Ține de firea noastră a fi la marginea nimicului şi a 
nu cădea în nimic, datorită nu puterii ei, ci puterii lui Dumnezeu. Ea nu are prin ea însăşi 
nici puterea de a veni la existenţă din nimic, nici de a se apăra de nimic, pe cînd Dumne- 
zeu are puterea de a aduce făpturile la existenţă din nimic şi de a le susține. Apropierea de 
nimic se vede în accentuarea insuficienţelor, în trăirea limitelor. Dar curios e că în păca- 
tele care slăbesc existența (singurătatea egoistului produsă de lăcomie, de miîndrie), 
limita, insuficiența amăgeşte la început ca un plus de existenţă. E o ispită cu care atrage 
nimicul. Existenţa o ține Dumnezeu împotriva apropierii omului de nimic. Şi omul crede 
că şi-o ţine prin el. Dar înfrînatul încrezător în Dumnezeu e mai tare ca pătimaşul. 

150. Sîntem întii creați şi apoi făcuți fii ai Tatălui nu prin fire, ci prin înfierea cea după 
har, pentru că Fiul cel după fire S-a sălăşluit în noi, sau ne-a luat în Sine. Numai Cuvîntul 
nu e creatură prin fire, ci Fiul Unul Născut al lui Dumnezeu. De aceea u făcut sfîntul Atuna- 
sie atîta uz de expresiile «Fiu după fire», «Fiu după ființă», «Fiu din ființa Tatălui». 


SFINTUL ATANASIE, CEL MARE 


sîntem făcuţi. Căci s-a scris: «Să facem pe om»; pe urmă însă, primind 
harul Duhului, ni se spune şi că ne-am născut. Astfel şi în Cîntarea sa 
marele Moise cu dreaptă înțelegere a spus întii «a agonisit» şi pe urmă «a 
născut», ca nu cumva auzind aceştia întii «a născut» să uite de firea lor 
cea de la început, ci să ştie că de la început sînt creaturi, iar cînd se spune 
că s-au născut după har, să se ştie oamenii ca fii, dar nu mai puţin creaturi 
după fire. 
LX 


Iar că creatura şi Născutul nu sînt acelaşi lucru, ci se deosebesc una de 
alta prin fire şi prin înţelesul cuvintelor, Însuşi Domnul o arată chiar în 
Pilde. Căci zicînd: «Domnul M-a creat pe Mine început al căilor Sale», a 
adăugat: «Înainte de toți munţii M-a născut pe Mine» (8, 25). Dacă deci 
Cuvântul ar fi prin fire şi ființă creatură, şi n-ar fi nici o deosebire între 
născut şi creat, n-ar fi adăugat «M-a născut», ci s-ar fi mulţumit să spună 
«M-a creat», deoarece însuşi cuvintul acesta ar fi însemnat «M-a 
născut»:*!. Dar spunînd: «M-a creat început al căilor Sale spre lucrurile 
Sale», nu a adăugat simplu «M-a născut pe Mine», ci cu conjuncţia «dar», 
ca să asigure prin aceasta înţelesul cuvîntului «M-a creat», zicînd: «Dar 
înainte de toţi munţii M-a născut pe Mine». Căci unind prin «dar» «M-a 
născut» cu «M-a creat», dă ambelor cuvinte o legătură de înţelesuri şi 
arată că «a creat» s-a spus pentru ceva, iar «M-a născut» arată că a fost 
înainte de «M-a creat». Precum dacă ar îi zis: «Domnul M-a creat» n-ar fi 
adăugat: «Dar înainte de toți munţii M-a născut», ar fi premers «M-a 
creat» lui «M-a născut», la fel spunînd întîi «M-a creat», apoi adăugînd 
«înainte de toți munții M-a născut», în mod necesar arată că «M-a năs- 
cut» a premers lui «M-a creat»!*?. 

De fapt, chiar zicînd «înainte de toți munţii M-a născut pe Mine», 
arată că El însuşi e altul decit toţi. Căci din cele indicate înainte se con- 
stată că între creaturi nu a premers nici una alteia, ci toate cele făcute 
s-au întemeiat împreună şi la aceeaşi poruncă'*. De aceea nici nu s-au 
adăugat aceleaşi la «a creat» şi la «M-a născut pe Mine», ci la «M-a creat» 
s-a adăugat «început al căilor», iar la «M-a născut pe Mine» n-a adăugat 


151. În concepţia ariană despre nedeosebirea între născut şi creat e implicată confuzia 
între Dumnezeu şi natură, în sens panteist. Aşa e în natură: totul se naşte, dar totul e 
creat. Totuşi la om - şi în parte şi la animale — a naşte e altceva decît a face. Această deose- 
hire trebuie să fie deplină undeva. Naşterea acolo trebuie să fie a cuiva care nu e în nici un 
tel făcut, sau nu face parte din cele făcute, care nu stă sub o lege. 

152. La oameni crearea premerge naşterea, deci naşterea e a celor create. La lisus 
Hristos care Se face om, naşterea din Tatăl a premers crearea (a premers naşterea din 
cauza creaţiei). Deci în Dumnezeu însuşi nu e deciţ naşterea necauzată de creaţie. 

153. Deşi diferitele forme alezcelor create apar pe rînd, virtual toate se află în creaţia: 
de obşte, căci între toate există o referinţă reciprocă, pe de o parte supusă legilor, pe de 
alta în dependenţă de Creatorul care le-a adus la existență din nimic. 


“TREI CUVINTE, ÎMPOTAIVA ARIENILUOR 


“început, ci «înainte de toţi», Căci cel ce este înainte de toate nu este 
început al tuturor, ci e altul decit toate'“. Iar dacă e altul decit toate, prin 
care e indicat şi începutul tuturor, e limpede că e altul decit creaturile. Şi 
de aci rezultă în chip vădit că Cuvîntul, fiind altul decit toate şi înainte de 
toate, se creează ca început al căilor spre lucruri, prin întrupare, ca, pre- 
cum a zis Apostolul, Acela «care este începătură, întiiul născut dintre 
morţi, să fie întru toate EI cel dintîi» (Col., 1, 18)'*. 


LXI 


Aceasta fiind deosebirea între «M-a creat» şi «M-a născut» şi între 
«început al căilor» şi «înainte de toţi», Dumnezeu care e Creatorul oame- 
nilor, aşa cum s-a spus, li Se face pe urmă şi Tată pentru Cuvîntul ce Se 
sălăşluieşte în: ei'“. Dar în privința Cuvîntului se petrece invers: Dum- 
nezeu, fiind Tată prin fire al Lui, Se face apoi şi Creator şi Făcător al Lui, 
cînd Cuvîntul îmbracă trupul creat şi făcut şi Se face om'". Căci precum 
oamenii, primind Duhul Fiului, se fac fii prin EI, la fel şi Cuvîntul Lui, 
cînd a îmbrăcat trupul oamenilor se zice că a fost creat şi a fost făcut. Deci 
dacă noi am fi prin fire fii, e vădit că şi Acela ar fi prin fire creatură şi 
făptură'*. Dar dacă noi ne facem fii prin înfiere (prin voință (= Stoc) şi 
după har, e vădit că şi Cuvîntul, făcîndu-Se de dragul nostru (pentru a ne 
da harul) om, a zis: «Domnul M-a creat pe Mine». Apoi fiindcă îmbrăcând 


trupul nostru S-a făcut asemenea nouă după trup, în mod cuvenit S-a 
numit şi fratele nostru şi Întîiul născut. Căci deşi S-a făcut pentru noi om 
după noi, şi frate al nostru pentru asemănarea trupului, se zice şi este 
totuşi pentru aceasta Întiiul născut dintre noi, fiinăcă pierduţi fiind toți 
oamenii prin neascultarea lui Adam, trupul Lui s-a mîntuit şi eliberat pri- 
mul dintre toate, deoarece Însuşi Cuvîntul făcîndu-Se trup şi noi fiind 
contrupeşti (ovooopoi) cu El, ne mîntuim prin trupul Lui'*. Căci în 


154. Fiul născut din Tatăl nu e un început al tuturor, căci nu face parte din sistemul lor 
de referințe reciproce. Există o naştere dincolo de creaţie, în planul transcendent creației. 

155. Deşi nu e prin fire începătura celor create, Se face prin întrupare şi prin înviere 
Începătorul celor create la o viață nouă, dar şi «Întiiul Născut» (nu făcut) din morţi, elibe- 
rînd naşterea noastră de semnele păcatului care s-au imprimat facerii, supunînd-o legilor 
păcatului, descompunerii şi morții. 

156. Dumnezeu e prin fire Tatăl Cuvântului nu în sensul că firea, fiind una, face şi pe 
Fiul Tată, sau că naşterea Fiului şi purcederea Duhului sînt una, ci în sensul că Fiul nu-Şi 
are existenţa din afara Tatălui. Firea dumnezeiască, cu toată unitatea, are în ea din veci 
cele trei ipostasuri sau moduri neconfundate de a o avea. 

157. Nu se face aşa supunindu-L pe Fiul exclusiv legilor creației, devenind Acesta 
exclusiv făptură, ci Tatăl Se face Creatorul Fiului ca om, dar rămîne şi Tatăl Acestuia ca 
Dumnezeu. 

158. Aceasta ar fi o identificare panteistă a Fiului lui Dumnezeu cu noi, deci şi a lui 
Dumnezeu şi a noastră. Dar pentru învăţătura creştină Fiul lui Dumnezeu e Unul Născut 
din ființa Tatălui, deosebită de substanţa creației adusă la existenţă din nimic. Numai El e 
prin fire Fiu al Tatălui, 

159. “Contrupeşti» nu înseamnă că avem toți un singur trup, dar nici că avem doar 
trupuri asemănătoare, însă total despărțite. Ci că este o comunicare între noi prin trupuri. 


NEINTIUL ATANANIE CEL MARE 


trupul Lui ni Se face Domnul Conducător spre Împărăția cerurilor şi spre 
Tatăl Său'“, zicînd: «Eu sînt calea şi uşa şi prin Mine trebuie să intre 
toți» (loan, XXX 10, 7; 14, 6). De aceea Se numeşte şi «Întiiul născut din 
morți», nu pentru că a murit întiiul dintre noi, căci muriserăm noi înşine 
mai înainte. Ci pentru că, primind moartea pentru noi şi desființind-o pe 
aceasta a înviat cel dintii, ca om, înviind trupul Său pentru noi. De aceea 
înviind Acela, pe urmă vom fi sculaţi şi noi de EI şi pentru EI. 


LXII 


Dar deşi e numit Întâiul născut al creaţiunii (Col., 1, 15), nu e numit aşa 
ca unul ce e egal cu făpturile şi ca întîiul în timp (cum ar putea fi aceasta, 
fiind Unul-născut?). Ci pentru pogortrea Cuvîntului la făpturi, prin care 
S-a şi făcut Frate al multora. Căci Unul născut, neavînd mulți fraţi, 
rămine Unul născut. Dar Se numeşte ÎIntiiul-născut pentru ceilalți fraţi. 
De aceea nicăieri în Scripturi nu s-a zis Întîiul născut al lui Dumnezeu, 
nici creatură a lui Dumnezeu, ci Unul-născut şi Fiul şi Cuvîntul şi Înțelep- 
ciunea. Pentru că acestea se referă la legătura cu Tatăl şi sînt proprii Lui: 
«Am văzut, zice, slava Lui, slavă ca a Unuia-născut din Tatăl» (loan, 1, 
14); şi: «A trimis Dumnezeu pe Fiul Său Cel Unul născut» (1 Ioan, 4, 9); şi: 
«În veac, Doamne, Cuvîntul Tău rămîne» (Ps. 118, 89); şi: «La început 
'era Cuvîntul şi Cuvîntul era la Dumnezeu» (loan, 1, 1); şi: «Hristos, Pute- 
rea lui Dumnezeu şi Înţelepciunea lui Dumnezeu» (1 Cor., 1, 21); şi: 
«Acesta este Fiul Meu cel iubit» (Matei, 3, 17); şi: «Tu eşti Hristos, Fiul lui 
Dumnezeu celui viu» (Matei, 16, 16). 

__ Dar, Întiiul-născut îriseamnă pogorîrea la zidire. De aceea S-a numit 
«Intîiul născut al zidirii». La fel «M-a creat» arată harul ce s-a făcut crea- 
turilor. Căci pentru ele se şi creează. Dar dacă este «Unul născut», pre- 
cum şi este, se poate înţelege şi cuvîntul «Întiiul născut». Însă dacă este 
numai «Întiiul născut» nu poate fi numit şi «<Unul-născut», căci nu poate fi 
acelaşi Unul-născut şi Întîiul născut, decât prin referire la ceva şi la alt- 
ceva. Unul născut, precum s-a zis, e pentru naşterea din Tatăl; iar Întiiul 
născut, pentru pogorîrea la zidire şi pentru că face pe mulți oameni fraţi. 
Desigur, aceste două expresii fiind contrare între ele, ar putea spune 
cineva că în privinţa Cuvîntului ține mai mult la însuşirea de Unul- 


Aceasta înseamnă că avem trupuri de aceeaşi fire între noi şi cu Hristos ca om. Aceasta nu 
înseamnă că Hristos ne scoate şi pe noi fără contribuţia voinţei noastre din păcate, căci în 
aceasta are un rol şi voința noastră personală. Dar totuşi legătura tainică dintre trupul lui 
Hristos şi ale noastre va face ca să învie chiar şi trupurile celor păcătoşi. Dumnezeu men- 
ține, datorită întrupării şi învierii Sale, firea noastră omenească pentru veci. 

60. În trupul Lui ne este Fiul lui Dumnezeu Conducător spre Împărăţia cerurilor. 
Căci dacă n-ar avea un trup puternic în sfințenia Lui, cum ne-ar da nouă putere să sfin- 
țim trupul nostru? În trupul Lui ne conduce la Tatăl, căci dacă n-ar fi ajuns ca om la Tatăl, 
cum am putea fi duşi de EI ca oameni la Tatăl? Numai dacă Domnul e Împărat peste tot ce 
supune şi slăbeşte trupul în mod pătimaş, ne face şi pe noi în stare să devenim împreună 
împărați cu EI, chiar în trupul nostru. 

născut, pentru faptul că nu există alt Cuvint, sau altă înțelepciune, ci 
numai Acesta este Fiul adevărat al Tatălui. De fapt, precum s-a spus 
înainte, cu privire la El nu s-a vorbit de vreo cauză, ci s-a înfățişat dez- 
legat de orice: «Fiul Unul Născut Cel ce este în sînul Tatălui» (loan, 1, 18). 
Dar expresia «Întiiul-născut» are unită cu ea creaţia drept cauză. Pe 
aceasta a adăugat-o Pavel, zicînd: «Că întru EI s-au zidit toate» (Col., 1, 
16). Dar dacă toate făpturile s-au creat în El, El este altul decît creaturile 
şi nu este creatură, ci Creatorul creaturilor“. 


LĂIII 


Deci nu S-a numit «Întiiul născut» pentru că e din Tatăl, ci pentru că 
în El s-a făcut creaţia (Col., 1, 15). Şi precum înainte de creaţie era Fiul 
însuşi, prin Care s-a făcut creaţia, aşa înainte de a Se numi «Întiiul născut 
a toată creaţia», era Însuşi Cuvîntul la Dumnezeu şi Dumnezeu era 
Cuvîntul'”. Dar rău credincioşii nepricepînd nici aceasta, umblă de colo, 
colo spunînd: «Dacă e Întiiul-născut a toată creaţia», e vădit că şi El este 
din creaţie. Nebuni! Dacă în general este Întîiul născut al întregii creaţii, 
atunci e altul decit toată creaţia. Căci n-a zis: Este «Întiiul născut între 
alte creaturi», ca să nu se cugete ca unul dintre creaturi, ci s-a scris: «a 
toată creaţia», ca să arate că e Altul decit creația. Rubin nu s-a numit 
întâiul născut al tuturor fiilor lui Iacov, ci al lui Iacov şi al fraților săi (Fac., 
35, 25), ca să nu fie socotit că e altul decit fiii lui Iacov. Iar despre Domnul 
însuşi Apostolul n-a zis: «ca să fie Întiiul născut al tuturor», ca să nu fie 
socotit că poartă alt trup decît al nostru, ci «între mulţi frați» (Rom., 8, 
29), pentru asemănarea trupului. Dacă deci şi Cuvîntul ar fi fost una 
dintre creaturi, Scriptura ar fi spus şi despre El că e Întîi născut între 
alţi fraţi. Dar sfinţii zicînd că e «Întiiul născut a toată creaţia», arată direct 
că e altul decît toată creaţia şi nu e creatură Fiul lui Dumnezeu. Căci dacă 
ar fi creatură, ar fi şi E întîiul născut al Lui. Dar cum poate, o, arieni, ace- 
laşi să fie şi primul al Lui şi al doilea? Apoi dacă e creatură şi toată crea- 


161. Nu se poate înfăţişa deosebirea între Dumnezeu şi lume, spunîndu-se simplu că 
lumea e creată, iar Dumnezeu necreat. Ci trebuie să se adauge lui Dumnezeu şi calitatea 
de Creator al lumii şi proniator. 

162. Sfintul apostol Pavel numeşte pe Hristos nu numai «Întiiul născut din morţi» 
(Col., 1, 18), ci şi «Întiiul născut a toată zidirea» (Col., 1, 15). Sensul primei expresii s-a 
explicat spunîndu-se că El e întiiul născut din morți pentru că S-a făcut şi om. Sensul celei 
de-a doua este arătat acum, spunîndu-se că Fiul în aceeaşi calitate e începătura tuturor. 
Dar sfântul Atanasie mai adaugă o nuanță ca să înalțe şi mai mult pe Fiul față de creație. El 
S-a numit «Întiiul născut a toată creația» numai după ce s-a creat în El lumea. Aceasta 
înseamnă că El este independent de creaţie. Numai constatîndu-se că în EI a creat Dumne- 
zeu, cînd a binevoit, toată zidirea, s-a putut spune că El este «Întiiul născut» a toată crea- 
ţia, ca să se arate că în afară de El nu s-a putut aduce aceasta la existenţă. Lumea e depen- 
dentă în existenţa ei de EI, dar El nu e dependent de ea. 


SFÎNTUL ATANASIE CEL MARE 


tura s-a făcut prin E] şi subzistă în El, cum poate să şi creeze zidirea şi să 
fie şi una din cele ce subzistă în E1?'* Dovedindu-se absurdă născocirea 
lor, vor fi respinşi de adevăr, arătindu-se că S-a numit «Întîiul-născut 
între mulţi frați» pentru rudenia trupului, iar «Întiiul-născut din morţi», 
pentru faptul că din El şi după El este învierea din morți; în sfirşit, 
«Întfiul-născut a toată creaţia», pentru iubirea de oameni a Tatălui, 
pentru care nu numai a dat existența tuturor în Cuvîntul, ci şi însăşi crea- 
ției, despre care a scris Apostolul că «aşteaptă descoperirea fiilor lui 
Dumnezeu, şi care se va elibera cîndva de robia stricăciunii în libertatea 
slavei fiilor lui Dumnezeu» (Rom., 8, 19, 21)'*. Astfel eliberîndu-se şi ea, 
Domnul va fi Întiiul născut şi al ei ca şi al tuturor celor înfiați, ca spunîn- 
du-se de EI că e Întiiul să rămînă cele de după El atîrnînd de Cuvîntul ca 
de o începătură. 
LXIV 


Socotesc că şi necredincioşii înşişi se vor ruşina respingînd o astfel de 
înțelegere. Căci dacă n-ar fi aşa, precum am spus, ci vor voi ca EI să fie 
prin ființă creatură între creaturi, să ia seama că vor cugeta că El este 
frate şi asemenea şi cu animalele necuvîntătoare şi cu lucrurile neînsufle- 
ţite. Căci fiind şi acestea părți ale întregii creațiuni, în mod necesar întiiul 
născut e numai după timp deosebit, dar după neam şi asemănare este 
acelaşi ca toate:*. Şi cum, spunînd şi aceasta, nu vor întrece orice necre- 
dinţă? Sau cine îi va răbda pe ei să spună acestea? Şi cum nu s-ar scîrbi 
cineva de ei chiar numai bănuindu-i că cugetă acestea? Căci e tuturor 
vădit că nici pentru Sine însuşi, ca unul ce ar fi creatură, nici pentru vreo 
înrudire oarecare prin ființă cu toată creațiunea, nu S-a numit Întfiul năs- 
cut al ei, ci pentru că, creînd Cuvîntul la început făpturile, S-a pogorit la 
cele făcute, ca să poată să se facă acestea. Căci n-ar suporta ele firea Lui, 


163. Dacă nu e nimic altceva decît creaţia, nu poate fi propriu zis ceva din ea prima. 
Căci toate se fac şi se condiționează prin toate. Nu există un izvor superior creat care să le 
explice pe toate. Ceea ce pare izvor e şi el produs de toate cele ce izvorăsc din el. În siste- 
mele panteiste, teosofice nu există nimic superior şi inferior, nimic care să producă singur 
pe celelalte. Toate au nevoie de ajutorul tuturor şi ajutorul ce şi-l dau e relativ, sau face aci 
pe unele superioare, aci pe altele. 

164. Aci sfîntul Atanasie dă o nouă explicare expresiei <ântii născut a toată creațiu- 
nea», care se uneşte cu sensul expresiei <întiiul născut din morți». Căci Cuvîntul e întiiul 
născut a toată creațiunea nu numai pentru că în El s-au creat toate, ci şi pentru că prin El 
sau în El, după întrupare şi înviere, vor scăpa toate de robia descompunerii şi a morții, 
devenind toţi fii veşnici ai lui Dumnezeu, în Fiul care S-a făcut frate al lor. 

185. Dacă nu e ceva deosebit de lumea aceasta, unitatea celor din ea le face în fond pe 
toate identice. Numai existența unui Dumnezeu deosebit de lumea aceasta, stăpînită de sis- 
temul aceloraşi legi şi referințe reciproce, poate pune unele fiinţe din ea (pe cele conştiente) 
într-o relaţie deosebită cu Sine. Iar lumea aceasta nu e închisă în ea însăşi numai dacă este 
un Dumnezeu care comunică cu ea, culibertatea Celui ce are un Fiu a Cărui naştere nu e su- 
pusă legilor naturii, putînd impune acestei lumi la creaţia ei nişte legi, ținute şi ele sub stăpi- 
nirea Lui, dar neemaniînd-o din Sine datorită unor legi care L-ar stăpini şi pe El. 


TREI CUVINTE, ÎMPOTRIVA ARIENIIAOR 


care e strălucirea nestăpinită şi părintească, dacă nu S-ar fi coborit la ele, 
ca, prinzîndu-le şi susținindu-le şi astfel ținîndu-le, să le aducă la ființă'“, 
Apoi, a doua oară, pentru ca, coborindu-Se iarăşi Cuvintul, să înfieze şi 
creaţiunea însăşi prin El, ca să Se facă, precum s-a spus, Întiiul născut al 
ei întru toate: în a o crea şi în a Se introduce pentru toate în lumea însăşi. 
Căci aşa s-a scris: «Cînd introduce pe Întiiul-născut în lume, zice: Şi să se 
închine Lui toţi îngerii lui Dumnezeu» (Evr., 1, 6). Să audă duşmanii lui 
Hristos şi să se simtă străpunşi că intrarea Lui în lume L.-a făcut să S 
numească şi Întiiul născut al tuturor. Astfel El este Fiul Unul Născut al 
Tatălui, pentru că numai El este din Tatăl; dar este Întîiul născut al crea- 
ției pentru faptul înfierii tuturor. Iar ca întîiul născut între fraţi, a şi înviat 
ca pîrga celor adormiţi. Dar pentru că în acest scop trebuia să fie înțiiul în 
toate, de aceea se şi creează ca început al căilor ca să intre şi să păşească 
toate pe aceste căi prin EI, Care zice: «Eu sînt calea şi uşa» (Ioan, 14, 6; 
10, 7); şi împărtăşindu-ne prin El de cunoştinţa Tatălui, să zicem şi noi: 
«Fericiţi cei neprihăniţi în cale» (Ps. 118, 1); şi: “Fericiţi cei curați cu 
inima, că aceia vor vedea pe Dumnezeu» (Matei, 5, 8). 


LXV 


Arătînd deci adevărul că Cuvântul nu e creatură după fire, urmează să 
arătăm cum s-a spus că e început al căilor. Fiindcă prima cale, cea prin 
Adam, s-a pierdut şi, în loc de a rămîne în rai, ne-am abătut spre moarte, 
am auzit cuvîntul: «pămînt eşti şi în pămînt vei merge». De aceea lubito- 
rul de oameni Cuvîntul lui Dumnezeu, cu voia Tatălui a îmbrăcat trupul 
creat, ca pe acest trup pe care l-a omorît primul om prin neascultare, să-l 
facă E| viu prin sîngele trupului Său!“ şi să ne deschidă nouă «o cale nouă 
şi vie», cum a zis Apostolul, «prin catapeteasmă, adică prin trupul Său» 
(Evr., 10, 20). Aceasta arătînd-o şi în alt loc, zice: «Aşadar de e cineva în 
Hristos zidire nouă, cele vechi au trecut, iată toate noi s-au făcut» (II Cor., 
5, 17). lar de s-a făcut cineva zidire nouă, trebuia să fie Fiul ca început al 
acestei zidiri. Deci nu putea fi acesta un om simplu şi numai pămîntesc, 
cum ne-am făcut noi prin neascultare. Căci oamenii creați s-au făcut prin 
ei necredincioşi şi au pierdut acea primă creație. Era trebuință deci de 
altcineva ca să o înnoiască pe cea dinții şi pe cea făcută nouă să o păs- 
treze. Dar nu s-a creat ca început şi cale a noii zidiri altcineva, ci însuşi 
Domnul, din iubirea Sa de oameni. De aceea cu dreptate zice: «Domnul 


166. Sfintul Atanasie a vorbit mai înainte de o +participare» a creaturilor la lucrarea 
lui Dumnezeu din momentul creării lor. Aci afirmă cobortrea lui Dumnezeu în momentul 
creaţiei la făpturile ce încep să existe, susținîndu-le printr-o putere acomodată lor, ca să 
nu le topească. E o chenoză a lui Dumnezeu în actul creaţiei, care continuă şi în conserva- 
rea şi cîrmuirea lor. 

167. Primind în trupul nostru sîngele curat al trupului Său, trupul nostru se face viu, 
căci în sîngele primit e şi puterea ipostasului dumnezeiesc care-l poartă. 

M-a zidit pe Mine început al căilor Sale pentru lucrurile (făpturile) Lui» 
(Pilde, 8, 22), ca să nu mai viețuiască omul potrivit căii dintii, ci existind 
acum începutul nou al zidirii şi avînd pe Hristos ca început al căilor aces- 
teia, să-l urmeze de aci înainte Lui, Care zice: «Eu sînt calea» (loan, 14, 
6)'*. Aceasta învăţind-o şi fericitul Apostol în Epistola către Coloseni, 
zice: «El este Capul trupului Bisericii, Care este începătura, Primul năs- 
cut din morţi, ca să fie EI în toate întiiul» (Col., 1, 18). 


LXVI 


Deci dacă, precum s-a spus, pentru învierea Lui din morți se numeşte 
EI începutul, iar învierea s-a săvîrşit atunci cînd, purtînd trupul nostru, 
S-a dat pe Sine însuşi morţii pentru noi, e vădit că şi ceea ce s-a spus 
despre El: «M-a zidit început al căilor Sale» nu indică fiinţa Lui, ci veni- 
rea Lui în trup. Căci moartea era proprie trupului. Şi precum e proprie 
trupului moartea, aşa e proprie îmbrăcării Lui în trup ceea ce s-a spus: 
«Domnul M-a zidit pe Mine început al căilor Sale»'*. Deci creîndu-se ast- 
'fel după trup şi făcîndu-se începătură a celor creaţi din nou şi avînd noi 
drept pîrgă trupul Lui omenesc pe care l-a îmbrăcat, urmează că după El 
şi poporul viitor se creează aşa cum spune David: «Să se scrie aceasta 
întru alt neam (pentru altă generaţie) şi poporul cel zidit (creat) va lăuda 
pe Domnul» (Ps. 101, 19). Şi iarăşi în Ps. 21: «Vesti-se-va Domnului nea- 
mul care vine; şi vor vesti dreptatea Lui poporului ce se va naşte, pe care 
l-a făcut Domnul» (vers. 34). Căci nu vom mai auzi: «lar în ziua în care 
veţi mînca din el cu moarte veţi muri» (Fac., 2, 17), ci: «Unde sînt Eu şi 
voi veţi fi» (loan, 14, 3). Încît putem zice: «Căci a Lui făptură sîntem, zidiţi 
spre fapte bune» (Efes., 2, 10)”. 


168. Fiul lui Dumnezeu trebuia să Se facă om nou, ca început al noii creații. Căci nici 
unul dintre oameni nu putea face aceasta. Pentru aceasta Fiul lui Dumnezeu trebuia să Se 
facă creatură, dar să rămînă şi Dumnezeu, Care conduce umanitatea luată în Sine pe dru- 
mul cel nou, nemailăsînd-o să se abată de la el. Dacă nu S-ar fi făcut Fiul lui Dumnezeu 
însuşi om creat, ci ne-ar fi arătat numai din afară drumul cel nou, noi nu puteam merge pe 
el. Fiul lui Dumnezeu Se face parte din creaţie, Se aşază în centrul ei. Dacă nu conducea 
firea omenească ca pe propria fire şi, alipiţi de ea, şi pe cei ce cred în EI, acest drum nu 
putea fi urmat. d 

169. Nu poate avea loc învierea, dacă nu se posedă un trup muritor. Dar un trup muri- 
tor nu poate avea decît cine e creat după trup şi poartă în el urmele păcatului. Deci pentru 
a avea ocazia să învie, Domnul a trebuit să ia un trup creat, purtător al urmărilor păcatului 
omenesc. 

110. După sâintul Atanasie, Hristos plăteşte cu moartea pentru păcatul nostru, dar nu 
ca să fim scăpați de moarte prin faptul că moartea Lui se socoteşte în locul morţii noastre, 
ci prin faptul că viața restabilită în umanitatea Lui ni se transmite şi nouă dacă ne deschi- 
dem Lui prin credinţă. Fiul lui Dumnezeu ia în Sine firea noastră imprimată de insuficien- 
țele urmărilor păcatului ce duc la moarte, mărginită de limita morţii, ca să împlinească 
insulicienţele ei, ca s-o elibereze de limita morții, de toate limitele, nu desființind-o ca fire 
creată, ci punînd-o în comuniune cu izvorul infinit al vieţii dumnezeieşti. 

Deci fiindcă lucrul lui Dumnezeu, adică omul creat desăvirşit, a ajuns prin 
neascultare într-o stare plină de lipsuri şi s-a făcut mort prin păcat, dar 
nu se cuvenea să rămînă lucrul lui Dumnezeu nedesăvirşit (&rcitc), de 
aceea şi toţi sfinții se rugau pentru aceasta, zicînd: «Doamne, vei răsplăti 
pentru mine; Doamne, lucrurile mîinilor Tale nu le trece cu vederea» (Ps. 
137, 8). Cuvîntul desăvîrşit al lui Dumnezeu a îmbrăcat trupul nede- 
săvîrşit şi se spune că S-a creat pentru lucruri, ca, plătind datoria pentru 
noi, să împlinească prin Sine cele ce lipsesc omului. Şi acestuia îi lipsea 
învierea şi calea spre rai. Şi aceasta este ceea ce s-a spus de Mîntuitorul: 
“Eu Te-am proslăvit pe pămînt; lucrul pe care Mi l-ai dat ca să-l împli- 
nesc, l-am împlinit (l-am desăvirşit)» (loan, 17, 4). Şi iarăşi: «Lucrurile ce 
Mi le-a dat Tatăl ca să le împlinesc (desăvîrşesc), aceste lucruri înseşi pe 
care le fac mărturisesc despre Mine» (loan, 17, 4). Iar lucrurile de care 
spune aci că 1 le-a dat Lui Tatăl spre împlinire (desăvîrşire) sînt acelea 
pentru care Se creează El, spunînd în Pilde: «Domnul M-a zidit pe Mine 
început al căilor Sale spre lucrurile Lui». Aceasta este egal cu a zice: 
«Tatăl Mi-a dat lucrurile» şi «Domnul M-a zidit pentru lucruri». 


LXVII 


Cînd a luat deci lucrurile ca să le desăvîrşească, o duşmanilor ai lui 
Dumnezeu? Căci din aceasta se va cunoaşte şi ceea ce înseamnă «M-a 
creat». De veţi spune că la început, cînd le-a adus din nimic la existenţă, e 
o minciună. Căci încă nu erau făcute. Dar El apare vorbind de ele ca exis- 
tînd deja. Dar nu e îngăduit a vorbi nici de timpul dinainte de a Se fi făcut 
Cuvîntul trup, ca să nu pară că venirea Lui în trup a fost de prisos; căci 
venirea Lui s-a făcut de dragul lor. Deci rămîne să se spună că atunci cînd 
S-a făcut om a primit lucrurile. Căci atunci le-a şi desăvirşit, vindecînd 
rănile noastre şi dăruindu-ne învierea din morți'”. lar dacă s-au dat 
Cuvântului lucrurile cînd El S-a făcut trup, e vădit că atunci cînd S-a făcut 
om S-a şi creat pentru lucruri. Deci «M-a zidit» nu se referă la ființa Lui, 
ci la facerea trupului Lui. Căci atunci, deoarece lucrurile se făcuseră, prin 
neascultare, nedesăvirşite şi ciuntite, se spune că S-a creat trupeşte, ca 
desăvirşindu-le şi făcîndu-le întregi să înfățişeze Tatălui Biserica, cum 
zice Apostolul, neavînd nici pată, nici zbîrcitură, sau ceva din acestea, ci 
sfîntă şi fără prihană. Deci s-a desăvirşit în EI şi s-a restabilit neamul 
omenesc precum era făcut la început, sau mai vîrtos printr-un şi mai 
rare har. Căci înviind EI din morți, nu ne mai temem de moarte, ti în 


114. Două lucruri a săvîrşit Cuvîntul venind în trup: ne-a scăpat de rănile patimilor, 
căci acestea sînt adevărate răni, sau insuficiențe ale firii noastre; şi ne-a scăpat de moarte, 
ca urmare n acestor răni. A scăpat trupul de moarte, scâpindu-l întîi de rănile păcatelor, 


NFINTUL ATANANIE CEL MARE 


Hristos vom împărăţi veşnic în ceruri!'?. lar aceasta s-a făcut, fiindcă 
Însuşi Cuvîntul lui Dumnezeu, fiind propriu al Tatălui şi din EI, a îmbră- 
cat trupul şi S-a făcut om. Căci dacă S-ar fi făcut om, fiind creatură, ar fi 
rămas umanitatea cum era, nefiind unită cu Dumnezeu'"?. Căci dacă ar fi 
fost EI creatură, cum s-ar fi unit ea prin făptură cu Creatorul? Sau ce aju- 
tor ar fi venit de la cei asemenea celor asemenea, avînd şi ei trebuință de 
acelaşi ajutor? Sau cum, dacă Cuvîntul ar fi fost o creatură, ar fi putut să 
abroge hotărîrea lui Dumnezeu şi să ierte păcatul?!" Căci s-a scris de 
către prooroci că aceasta e propriu lui Dumnezeu: «Cine e Dumnezeu ca 
'Tine, Care poate ridica păcatele şi birui fărădelegile? » (Mih., 7, 18). Căci 
Dumnezeu a zis: «Pămînt eşti şi în pămînt vei merge» (Fac., 3, 9). Şi aşa 
oamenii s-au făcut muritori. Deci cum ar fi putut să fie dezlegat păcatul 
de către cei creaţi? Dar l-a dezlegat Domnul însuşi, cum Însuşi a spus: 
«Dacă vă va elibera pe voi Fiul, cu adevărat liberi veți fi» (loan, 8, 36). Şi 
prin aceasta Fiul care ne-a eliberat a arătat cu adevărat că.nu e creatură, 
nici dintre făpturi, ci Cuvîntul propriu şi Chipul ființei Tatălui, Care a dat 
şi la început sentința şi singur a iertat păcatele'". Deoarece prin Cuvîntul 
s-a spus: «Pămînt eşti şi în pămînt vei merge», se cuvine ca prin acelaşi 
Cuvint şi în El să se aducă eliberarea şi dezlegarea osîndei. 


LXVIII 


Dar a putut, spun ei, chiar fiind Mîntuitorul creatură, să zică numai 
Dumnezeu şi să dezlege blestemul. Acelaşi lucru l-ar putea auzi ei de la 


172. Biserica e neamul omenesc scăpat de rău, de păcate şi de moartea veşnică, prin 
unirea în Hristos cu Dumnezeu. Numai în această comuniune cu Dumnezeu în Hristos, 
Capul creat din nou al umanităţii noastre, vom împărăţi veşnic, nesupuşi păcatelor şi mor- 
ţii, împreunaţi cu Tatăl şi cu Fiul. Numai unul din Treimea veşnică a Persoanelor dumne- 
zeieşti putea da învierea persoanelor omeneşti. În panteism aceasta nu e posibil. De aceea 
apără sfîntul Atanasie deoființimea Fiului cu Tatăl. 

113-174, Sfîntul Atanasie consideră important că Hristos e Fiul lui Dumnezeu cel 
întrupat nu pentru că prin această valoare a Lui a putut da Tatălui o satisfacţie egală sau 
chiar mai mare decit ofensa făcută Lui de oameni prin păcat, ci pentru că prin asumarea 
umanității noastre de însuşi ipostasul dumnezeiesc, aceasta, şi deci noi toţi cînd credem, 
sîntem uniți pe veci cu Fiul lui Dumnezeu şi înfiaţi de Tatăl. Juridismul soteriologiei lui 
Anselm a avut urmarea de a fi schimbat doar situaţia juridică a oamenilor în raport cu 
Dumnezeu, catolicismul impunîndu-le şi lor unele obligaţii juridice mai mici, iar protes- 
tantismul, considerîndu-i eliberaţi de orice obligaţie de a mai face ceva şi ei, odată ce nici 
nu au primit de la Hristos vreo putere pentru aceasta. În Biserica răsăriteană omul unit 
intim cu Hristos primeşte puterea de a duce şi el o viaţă nouă. Hristos, Care a scă- 

-pat umanitatea Sa de păcat şi de moarte, ne dă şi nouă puterea pentru o viaţă după chipul 
vieţii Lui. 

175. Nici aci nu e vorba de o abrogare juridică a sentinţei divine de condamnare prin 
satisfacerea onoarei lui Dumnezeu de către Hristos. Căci în teoria «satisfacției» se spune 
că Hristos a plătit totul pentru oameni în mod juridic. Aci se spune că sentinţa a fost abro- 
gată pentru că omenirea a fost înnoită în Hristos, şi din puterea Lui noi toți putem duce o 
viaţă înnoită. El a ridicat umanitatea din păcat şi din moarte. Prin aceasta s-a abrogat sen- 
tința divină de condamnare a umanului. 

altul, care ur zice: «Puteu chiar dacă n-ar fi venit EI, să zică numai Dum- 
nezeu şi să dezlege blestemul». Dar trebuie privit la ceea ce e de folos 
oamenilor şi a nu cugeta în toate ceea ce e cu putință lui Dumnezeu. 
Fiindcă putea şi înainte de corabia lui Noe să piardă pe oamenii deveniți 
atunci neascultători. Dar a făcut-o după construirea corăbiei. Putea şi 
fără Moise să zică numai şi să scoată poporul din Egipt. Dar era de folos 
să o facă prin Moise. Putea şi fără Judecători să izbăvească Dumnezeu 
poporul. Dar era de folos poporului să ridice la vreme potrivită cîte un 
Judecător. Puţea Mintuitorul să vină şi de la început, sau, venind, să nu 
Se predea lui Pilat. Dar a venit la sfîrşitul veacurilor şi căutat a spus: «Eu 
sînt» (Ioan, 18, 5). Dar ceea ce face, o face spre folosul oamenilor şi nu se 
cuvenea să se facă altfel. Ci se îngrijeşte de ceea ce e spre folos şi se 
cuvine. Pentru că n-a venit ca să 1 se slujească, ci să slujească şi să lucreze 
mântuirea noastră. Deşi putea spune Legea din cer, a văzut că e de folos 
oamenilor să o spună de pe Sinai şi a făcut aceasta ca să se poată urca şi 
Moise şi să poată auzi şi ei de aproape cuvîntul şi să creadă mai uşor. Din 
acestea se poate vedea temeiul binecuvîntat a ceea ce s-a făcut. Dacă 
Dumnezeu, vrînd să-Şi arate puterea, ar fi grăit numai, desigur bleste- 
mul s-ar fi dezlegat şi aşa, arătîndu-se puterea Celui ce ar fi poruncit. Dar 
omul ar fi devenit numai aşa cum era şi Adam înainte de călcarea porun- 
cii, luînd harul din afară, neavîndu-l articulat cu trupul'"*. Căci aşa era şi 
atunci, cînd a fost aşezat omul în rai. Ba poate ar fi fost şi mai rău, pentru 
că învățase să păcătuiască. Fiind deci astfel, dacă ar fi fost iarăşi ispitit de 
şarpe, s-ar fi ivit din nou trebuinţa să poruncească şi să se dezlege bleste- 
mul. Şi aşa s-ar fi ivit trebuința aceasta la nesfirşit şi oamenii ar fi rămas 
vinovaţi mereu, robind păcatului. Iar păcătuind pururea, pururea ar fi 
avut nevoie de iertare şi niciodată n-ar fi fost eliberaţi definitiv, fiind în ei 


înşişi trupuri şi pururea supuşi legii pentru slăbiciunea trupului lor'”. 


176. Precum sentinţa de la început prin care s-a hotărît ca omul să moară n-a fost 
numai o sentinţă juridică, ci o retragere a lui Dumnezeu din omul care ] s-a închis, aşa în 
Hristos nu se retrage sentința de condamnare numai juridic, ci în mod eficient, întrucît 
Fiul lui Dumnezeu asumă firea noastră fără de păcat şi o duce la înviere. Numai în calitate 
de Fiul lui Dumnezeu putea face ambele aceste lucruri, dar cu o umanitate care în Adam 
s-a închis lui Dumnezeu, iar în Hristos 1 s-a făcut ascultătoare. 

177. Din această expunere se vede că o eliberare adevărată de păcat şi de moarte nu le 
putea veni oamenilor decit din maxima unire a lor cu Dumnezeu. lar aceasta nu putea fi 
alta decit asumarea firii umane de ipostasul Fiului lui Dumnezeu. Prin aceasta Dumnezeu 
S-a făcut om, iar omul s-a făcut Dumnezeu pe veci, fără ca Dumnezeu să Se altereze, fără 
ca omul să se piardă în Dumnezeu. O mai mare unire ca aceasta nu se putea. Fiind noi în 
comunicare cu Hristos care e om, pentru firea noastră asumată de EI, din ipostasu! dum- 
nezeiesc ce o poartă ni se poate comunica direct puterea dumnezeiască. Căci umanitatea 
Lui comună cu a noastră primeşte din ipostasul Lui divin tot ce are El ca Dumnezeu. În 
comunicarea cu Hristos sînt deschise pentru oameni toate puterile existente în Dum- 
nezeu, dar în formă omenească. O cinste mai mare nu se poate cugeta pentru om, cn umu- 
nitateu să nibă cu ipostas pe Însuşi Fiul lui Dumnezeu, într-una din concretizările ei, sau ca 

LXIX 


Şi iarăşi dacă Fiul ar fi creatură, omul ar fi rămas muritor, nefiind unit 
cu Dumnezeu. Căci nu creatura a unit vreodată creaturile cu Dumnezeu, 
avînd şi ea să caute pe cineva care să o unească cu EI'*. Nici nu poate o 
parte a creaţiei să fie mîntuitoarea creaţiei, avînd şi ea nevoie de mîn- 
tuire. Deci neputîndu-se întîmpla aceasta, trimite Dumnezeu pe Fiul Său 
şi Acesta Se face Fiul omului, luînd trupul creat, ca, deoarece toți sînt 
supuşi morţii, Acesta, fiind altul decît toți, să-Şi predea propriul trup 
morții pentru toți; şi aşa, întrucăt toţi mor prin El'*, să se împlinească 
sentința (căci toţi au murit în Hristos), şi toți să se facă prin E] liberi de 
păcat şi de blestemul pentru El şi să vieţuiască cu adevărat pururea, ca 
unii ce au înviat din morţi şi au îmbrăcat nemurirea şi nestricăciunea 
(nealterarea). Căci Cuvîntul îmbrăcînd trupul, precum s-a arătat de 
multe ori, s-a vindecat toată muşcătura şarpelui din el'”. Şi orice rău 
odrăslea din mişcările cărnii s-a tăiat, şi împreună cu ele s-a desființat 
moartea ca urmare a păcatului. Căci Domnul însuşi zice: «Vine stăpînito- 
rul lumii acesteia şi nu află nimic întru Mine» (loan, 14, 30). Sau cum 
spune Ioan: «Spre aceasta s-a arătat, ca să strice lucrurile diavolului» (I 
Toan, 3, 8). Iar acestea fiind desfăcute de la trup, toți am fost eliberaţi 


pentru înrudirea trupului'”. Şi aşa ne-am unit şi noi cu Cuvîntul. Iar 
Fiul lui Dumnezeu să Se facă purtătorul firii omeneşti, sau Fiu al Omului. Prin aceasta 
Dumnezeu S-a angajat în păstrarea eternă a umanului la nivelul maxim posibil. 

178. Numai Cel necreat poate lega cu Sine ceea ce e creat, în aşa fel ca să-l scape de 
amenințarea nimicului din care a fost adus la existenţă. Între existentul necreat şi nimic 
este o prăpastie, pe care numai Necreatul existent o poate trece, putînd aduce la existență 
creatura din nimic. Dar putând face aceasta, Dumnezeu poaterămiîne continuu prezent cu 
puterea Sa în creatură, în vreme ce creatura nu poate ieşi prin ea din nimic ca să se 
unească cu Dumnezeu, nici nu poate sili pe Dumnezeu să rămînă unit cu ea. 

179. «Toţi au murit în Hristos», căci umanitatea Lui e în centrul firii noastre comune. 
De aceea am şi înviat toți în El. Dar acestea s-au făcut în El pentru noi potenţial. Noi tre- 
buie să actualizăm moartea şi învierea Lui în noi. Unitatea noastră după fire (umană) cu El 
nu desființează importanța însuşirii noastre de către noi în mod personal a ceea ce avem 
virtual de la El. 

180. Orice păcat, orice patimă e o rană purulentă în noi, în care a avut un rol şi muşcă- 
tura demonilor. Invidia e o rană dureroasă în sufletul nostru produsă şi de o muşcătură a 
garpelui spiritual. Gîndul rău despre altul e şi el o muşcătură, care lasă o rană în mine. 
Dar manifestată în cuvînt, în faptă față de altul produce şi în acela, ca o muşcătură, o rană 
purulentă. Mindria mă chinuieşte ca o rană adîncă. Toate sînt în acelaşi timp insuficiențe, 
neputinţe ce ne duc spre moarte. Şi nu le putem vindeca prin noi înşine. Dimpotrivă, le 
înmulţim, le adincim. Fiul lui Dumnezeu, luînd firea noastră, a vindecat aceste răni din ea. 
Se vede şi din aceasta înţelesul ontologic al mîntuirii în gîndirea sfintului Atanasie. Cu cît 
rațiunea care se plasticizează în existenţa mea e mai tare, cu atît menţine mai tare exis- 
tența mea realizată prin puterea lui Dumnezeu. De aceea Cuvîntul dumnezeiesc, suprema 
Raţiune, după al cărei chip e şi rațiunea plasticizată în mine, poate vindeca plasticizarea 
realizată de aceasta în firea omenească asumată de EI şi prin puterea iradiată din aceasta 
şi în noi. 

181. Desprinse fiind patimile din trupul asumat de Cuvintul, ne-am putut elibera şi 
noi de ele, datorită înrudirii comunicante (ouyyeveia) după trup, sau a unității de natură 

unindu-ne cu Dumnezeu, nu mai răminem pe pămint!", ci, precum a 
spus El, unde este El şi noi vom fi (loan, 14, 3). Şi astfel nu ne vom mai 
teme de şarpe, căci s-a golit de putere, fiind gonit din trupul propriu de 
Mintuitorul, Care spune: «Mergi înapoia Mea, satano!» (Matei, 4 10); şi 
aşa e aruncat în afara raiului, în focul cel veşnic. Nu vom mai avea să ne 
ferim nici de femeia care încearcă să ne ispitească. Fiindcă «la înviere nici 
nu se însoară, nici nu se mărită, ci vor fi ca îngerii» (Matei, 22, 20). Şi în 
Hristos va fi zidire nouă (Gal., 6, 15); nici bărbat, nici femeie, ci în toți va fi 
Hristos (Gal., 3, 28; 1 Cor., 15, 28). Iar unde e Hristos, ce temere şi ce pri- 
mejdie va mai fi? 
LXX 


Iar aceasta nu s-ar fi săvirşit, dacă Cuvîntul ar fi fost creatură. Căci cu 
creatura s-ar fi luptat pururea diavolul, care e şi el creatură. Şi omul 
aflîndu-se la mijloc, ar fi fost pururea supus morții. Căci n-ar fi avut pe 
cineva în care şi prin care să fie unit cu Dumnezeu şi liber de orice frică!*. 
Deci adevărul arată că Cuvîntul nu e dintre cele făcute!**, ci e mai vîrtos 
Făcătorul lor. Astfel a luat şi trupul făcut şi omenesc, ca, înnoindu-l în 
calitate de Făcător, să-l îndumnezeiască în Sine, şi aşa să ducă în împără- 
ţia cerurilor pe toţi după asemănarea aceluia. Dar nu s-ar fi îndumnezeit 
omul unindu-se tot cu o creatură, deci dacă Fiul n-ar fi fost Dumnezeu 
adevărat. Nici n-ar fi îndrăznit omul să stea în fața Tatălui, dacă n-ar fi 
Cuvîntul prin fire şi adevărat al Lui, Cel ce a îmbrăcat trupul. Şi precum 
nu ne-am fi eliberat de păcat şi de blestem, dacă trupul pe care l-a îmbră- 
cat Cuvîntul n-ar fi fost trup omenesc'* — căci nu avem nimic comun cu 
ceea ce ne este străin — aşa nu s-ar fi îndumnezeit omul dacă Cuvîntul 
care S-a făcut trup n-ar fi fost prin fire din Tatăl şi cu adevărat şi propriu 
al Lui. Căci de aceea s-a făcut această unire, ca omul prin fire să se 
unească cu Cel prin fire Dumnezeu şi mîntuirea omului şi îndumnezeirea 
lui să fie sigură. Deci cei ce tăgăduiesc că Fiul este prin fire din Tatăl şi 


între trupul Lui şi al nostru. E o mare taină unirea neconfundată a firii diferitelor persoane 
omeneşti. Persoanele umane nu au nici o fire despărțită, nici o fire nerepetată în fiecare. 
E o comunicare de la una la alta, chiar fără cuvinte şi acte. Ce se întimplă cu fiecare are 
repercusiuni asupra tuturor, fie bun, fie rău. Totuşi are şi voința un rol, slăbind comuni- 
carea dar neanulînd-o, ci strimbind-o, dar putînd-o şi întări şi adinci în bine. 

182. În viața pătimaşă, neliberă. 

183. E afirmat aspectul ontologic, nejuridic al mîntuirii. Sîntem scăpaţi de moarte nu 
pentru că a satisfăcut Hristos, murind, datoria noastră de a muri; ci pentru că sîntem uniţi 
în El cu Dumnezeu, izvorul vieții, ca Unul ce nu e creat din nimic, nici supus apariției şi 
dispariției fără rost a individuaţiunilor, ca în sistemele panteiste. 

184. «Făcutele» sînt obiectele Celui ce le-a făcut i le susține. Cind E] le lasă din mina 
Lui, se întorc prin moarte în nimic. 

185. Dacă ar fi îmbrăcat Cuvîntul trupul altei specii, nu s-ar fi mîntuit neamul ome- 
nesc. Pe cît de important e pentru oumeni faptul că Cuvintul e Dumnezeu, tot pe atît de 
important e fuptul că a luat trupul nostru. 

propriu ființei Lui să tăgăduiască şi că a luat trupul adevărat omenesc din 
Pururea-fecioara Maria. Căci n-am mai fi avut nici un folos nici dacă 
Cuvîntul n-ar fi fost Fiul prin fire şi adevărat al lui Dumnezeu, nici dacă 
n-ar fi fost trup adevărat cel pe care l-a luat. Dar a luat trup adevărat, 
chiar dacă se înturie Valentin. Şi Cuvîntul a fost prin fire şi cu adevărat 
Dumnezeu, chiar dacă se înfurie arienii. Şi în trupul acesta a fost începu- 
tul noii noastre zidiri. Căci L-a creat ca om pentru noi şi ni L-a făcut pe 
Acesta cale nouă, precum s-a scris. i 


LXXI 


Deci Cuvîntul nu e nici creatură, nici lucru. Căci sînt una şi aceeaşi 
creatura şi făptura şi lucrul. Şi dacă ar fi creatură şi făptură, ar fi şi lucru. 
De aceea nici n-a zis: «M-a creat lucru», nici «M-a făcut cu lucrurile», ca 
să nu pară că e creatură prin fire şi ființă'*; nici «M-a creat să fac lucruri», 
ca nu cumva, după proasta gîndire a celor rău credincioşi, să se soco- 
tească făcut ca unealtă pentru a ne face pe noi. Dar nici n-a spus: «M-a 
creat înainte de lucruri», ca nu cumva, precum este născut înaintea tutu- 
ror, aşa fiind socotit şi creat înaintea lucrurilor, să se cugete că e acelaşi 
lucru «L-a născut» şi «L-a creat». Ci a adăugat cu precizie: «Spre lucruri» 
(zic Epya), ceea ce e egal cu a zice: «Tatăl M-a făcut în trup ca să fiu om». 
Deci şi din aceasta se arată iarăşi că EI nu e «lucru», ci «născut». Căci pre- 
cum cel ce intră în casă nu e parte a casei, ci altul decît casa, aşa cel ce se 
creează spre (în) lucruri e altul după fire decât lucrurile. Căci dacă Cuvin- 
tul lui Dumnezeu e lucru ca voi'*, o, arieni, prin ce mînă şi prin ce înțelep- 
ciune s-a făcut şi E1? Căci tot ce s-a făcut, s-a făcut prin mîna şi prin Înţe- 
lepciunea lui Dumnezeu. Fiindcă Însuşi Dumnezeu zice: «Mina Mea a 


186. Identificarea creaturii cu lucrul (Epyov) arată caracterul de «obiect» al creațiunii 
în raport cu Dumnezeu. Faţă de actul prin care Dumnezeu o aduce la existenţă, ea e 
obiect, neavînd nici o picătură de inițiativă, proprie subiectului. Dar fiinţa conştientă 
creată (îngerul, omul), chiar dacă e adusă la existenţă fără nici o iniţiativă a ei (căci nu e 
cînd începe să fie adusă la existenţă), e gîndită ca o entitate care are în ea libertatea. Deci 
îndată ce apare în existenţă începe să-şi manifeste libertatea ei. Căci e «după chipul» 
Creatorului, Care are toată inițiativa de subiect în actul creaţiei şi e Subiectul prin exce- 
lenţă. lisus însă n-a fost făcut om ca un obiect, sau fără o iniţiativă a Lui. El era Subiect sau 
Ipostas din veci cînd S-a făcut om, sau Ipostas al firii omeneşti, cu colaborarea Tatălui şi a 
Sfintului Duh. El însuşi «S-a făcut om». A intrat de bună-voie între cele făcute. 

187. Oamenii sînt lucruri pentru calitatea de făcuţi de altcineva, de Dumnezeu. Dar pe 
de altă parte sînt făcuţi să fie subiecte. Dar nu ca să-şi depăşească însuşirea de făcuți, 
devenind ei înşişi susținătorii lor în existenţă. Caracterul lor de subiecte e susținut mereu 
de Dumnezeu. Ei sînt făcuţi ca subiecte ca să poată răspunde liber prin faptele lor apelului 
lui Dumnezeu, putînd şi să nu răspundă, negativ. Menţinîndu-se ca subiecte datorită lui 
Dumnezeu, Subiectul nelimitat, au o limită în acest caracter al lor. Dacă nu ţin seamă de 
ea, ci vor să fie subiecte nelimitate, devin în oarecare măsură obiecte ale patimilor lor, dar 
fără a înceta să rămînă în parte subiecte. Dar îşi pot trăi calitatea de stăpiîni peste ei, accep- 
tînd calitatea de «robi» ai lui Dumnezeu. Căci Dumnezeu le întăreşte libertatea prin iubi- 
rea Lui. Şi ei se simt liberi cînd răspund iubirii Lui cu iubirea lor. Noi nu putem trăi ca 
subiecte cu adevărat libere decit în palma largă şi mingiietoare a lui Dumnezeu. 

făcut toate acestea» (Isaia, 66, 22)". lar David cîntă: «Şi Tu la început, 
Doamne, ai întemeiat pămîntul; şi lucrurile mfinilor Tale sînt cerurile» 
(Ps. 101, 26). Şi iarăşi: «Mi-am adus aminte de zilele vechi şi am cugetat la 
toate lucrurile 'Tale, gindind la făpturile miinilor Tale» (Ps. 142, 5). Deci 
dacă făpturile s-au făcut prin mîna lui Dumnezeu — iar pe de altă parte s-a 
scris că «toate prin Cuvîntul s-au făcut şi fără de El nimic nu s-a făcut» 
(loan, 1, 3) şi iarăşi: «Un Domn lisus, prin Care sînt toate» (1 Cor., 8, 6) şi 
că «În El s-au înființat toate» (Col., 1, 17) - e vădit că Fiul nu e lucru, ci El 
însuşi este mîna lui Dumnezeu şi Înţelepciunea. 

Aceasta cunoscînd-o şi cei ce s-au făcut martori în Babilon, Anania, 
Azaria, Misael, resping necredinţa ariană. Căci zicînd: «Binecuvintaţi 
toate lucrurile pe Domnul!» (Dan., 3, 57), au socotit lucruri pe cele din cer 
şi de pe pămînt şi toată zidirea, dar nu L-au numit între ele şi pe Domnul. 
Pentru că n-au zis: «Binecuvintează, Cuvinte, şi laudă, Înţelepciune!». 
Aceasta ca să arate că toate celelalte sînt slăvitoare şi lucruri, dar Cuvîn- 
tul nu este lucru, nici dintre cele ce slăvesc, ci e închinat şi cugetat ca 
Dumnezeu împreună cu Tatăl, fiind Cuvîntul şi Înţelepciunea şi Creato- 
rul lucrurilor'*?. Aceasta a spus-o şi Duhul în psalmi, făcînd cea mai clară 
distincţie: «Drept este Cuvîntul Domnului şi toate lucrurile Lui întru cre- 
dință» (Ps. 32, 4). E ceea ce spune şi în alt psalm: «Cît s-au mărit lucrurile 


Tale, Doamne, toate întru Înţelepciune le-ai făcut!» (Ps. 103, 25). 


LXXII 


Dacă Cuvîntul ar fi lucru, fără îndoială ar fi fost făcut şi EI întru Înţe- 
lepciune. În acest caz nu L-ar fi deosebit de lucruri şi nici pe acestea nu 
le-ar fi numit lucruri, nici pe El nu L-ar fi binevestit ca Cuvîntul şi Înţe- 


188. O mînă a lui Dumnezeu care n-ar fi făcut exclusiv prin ea însăşi'cele făcute, n-ar fi 
mîna unui Subiect desăvirşit. Ea ar avea o nevoie oarecare de altceva pentru a face ceva. 

189. În greceşte creaturile se numesc «din cele ce laudă», iar Cuvîntul, «Cel lăudat». 
Laudele absolute (imnele) nu se pot adresa decît lui Dumnezeu. Ele se aduc Celui ce a 
făcut şi face toate exclusiv din puterea Lui. Dumnezeu nu poate închina imne făpturilor 
Sale, nici ele însele nu-şi pot adresa imne reciproc, căci nu are nici una ceea ce are exclu- 
siv de la alta. În imne făpturile exprimă totala lor dependenţă şi recunoştinţă față de Făcă- 
torul şi Susținătorul lor. Lucrurile neînsuflețite preamăresc pe Dumnezeu prin însăşi 
existența lor, dînd mărturie făpturilor conştiente despre puterea şi înțelepciunea Făcăto- 
rului lor şi îndemnîndu-le pe acelea, prin aceasta, la preamărirea Lui conştientă. Căci 
preamărire conştientă nu pot aduce decît acestea. Dar fără mărturia celor neînsuflețite 
n-ar avea un temei atit de puternic pentru preamărirea lor conştientă. În preamărirea 
conştientă a acestora se arată caracterul lor de subiecte, dar în acelaşi timp se arată că 
acest caracter le vine de la Dumnezeu, fiind prin ele însele obiecte, pentru faptul că sint 
create de E]. Sînt făcute ca subiecte ca să-şi dea seama de faptul că sint obiecte ale actului 
creator şi susținător al lui Dumnezeu, neavînd nimic de la ele. Chiar faptul că pot lăuda pe 
Dumnezeu e de la EI. Dar totuşi sînt lăudate şi ele de Dumnezeu pentru lauda ce o aduc lui 
Dumnezeu, căci ar putea şi să nu-L. preamăreaacă pe Dumnezeu. [de aci urmează câ ade- 
vărata lor conştiinţă de sine se arată în preamărirea lui Dumnezeu, deci şi adevâruta lor 
sensibilitate de subiecte. 

lepciunea proprie a lui Dumnezeu şi nu lucru. Această deosebire a 
făcut-o şi Pavel scriind evreilor: «Căci viu este Cuvîntul lui Dumnezeu şi 
lucrător şi străbate pînă la despărțirea sufletului şi a duhului, a încheietu- 
rilor şi mădularelor şi destoinic este să judece simțţirile şi gîndurile inimii 
şi nu este zidire nearătată înaintea Lui, ci toate sînt goale şi descoperite 
ochilor Lui, Căruia avem să-l dăm socoteală» (Evr., 4,12-13). lată că pe 
cele făcute le-a numit zidire (creatură), iar pe Fiul Îl ştie ca fiind Fiul lui 
Dumnezeu sau altul decît creaturile. lar adăugînd: «Toate sînt goale şi 
descoperite ochilor Lui, Căruia avem să-l dăm socoteală», prin aceasta 
arată şi că El e altul decât toate. De aceea EI e Cel ce judecă, iar dintre cele 
făcute fiecare e dator să-l dea răspuns (A6yov)”. 

Dar şi din faptul că toată zidirea suspină împreună cu noi spre a se eli- 
bera de robia stricăciunii (Rom., 8, 21-22), se arată că Fiul e altul decât 
creaturile. Căci dacă ar fi creatură, ar fi şi El una dintre cele ce suspină şi 
are nevoie de Unul care să-L facă şi pe EI fiu şi să-L elibereze împreună 
cu toate. Dar dacă toată zidirea suspină după eliberarea din stricăciunea 
robiei'", iar Fiul nu e dintre cele ce suspină, nici dintre cele ce au nevoie 
de eliberare, ci El însuşi este Cel ce preface în fii şi eliberează toate — căci 
spune iudeilor: «Iar robul nu rămîne în casă în veac, dar Fiul rămîne în 
veac, deci dacă Fiul vă va face liberi, veţi fi liberi cu adevărat» (loan, 8, 
35-36) — se dovedeşte şi din aceasta mai limpede ca lumina că Cuvîntul 


190. Numai Cel ce a făcut toate prin Sine, nesilit şi neajutat de altceva, poate judeca 
toate şi nu poate fi judecat de nimeni. Căci judecătorul care nu poate dispune de toate, ci 
de care poate dispune un altul superior, e fără putere, fără autoritate ultimă. Nici una din 
diversele forţe dintr-un sistem panteist nu poate judeca pe celelalte, nici una pe alta, 
pentru că nici una ny are puterea să aplice sentinţa ei exclusivă şi nici conştiinţa eternă 
pentru a menține sentința dată. Judecata ultimă asupra tuturor şi eternitatea judecății şi 
puterea de a aplica sentinţa dată pentru veci e proprie numai lui Dumnezeu, Creatorul 
liber şi necondiționat al tuturor. În textul din Evr. 4, 12: «vom da socoteală» se exprimă 
prin: «către Care ne este cuvîntul». Cuvîntul ne e dat pentru a ne ține legaţi de Cuvîntul 
dumnezeiesc, de sursa cuvintelor. Iar legătura cu EI o trăim mai ales în răspunsul ce ştim 
că trebuie să-l dăm penţru faptele noastre. Cuvîntul nostru e cuvînt răspunzător, impus 
de Cuvintul poruncitor. În acest cuvînt de răspuns trăim puterea Cuvîntului dumnezeiesc 
asupra noastră. Nu putem scăpa din această legătură cu El. Aceasta e şi cea mai existen- 
țială legătură a noastră cu El. Mai ales Cuvântului dumnezeiesc nu-l putem refuza răspun- 
sul de justificare, dată fiind simţirea că El le vede toate ale noastre. Prin cuvîntul răspuns 
arătăm că trebuie să lucrăm conform cu Cuvîntul sau cu Rațiunea noastră model şi pentru 
orice abatere vom da socoteală. Trebuinţa justificării în faţa Lui e ea însăşi o manifestare a 
conştiinţei că de norma dată de El, dar şi de încadrarea noastră în ea, depinde veşnica 
noastră existenţă fericită. Ea ni-L arată ca Stăpînul nostru absolut, Care ne-a creat numai 
prin Ei, spre o armonie a tuturor cu El şi în E. 

191. Stricăciunea, descompunerea o simțim ca o neputinţă de a rezista nimicului, care 
ne duce spre moarte fără voia noastră. E o robie a neputinței de care nu ne poate scăpa 
decit Cel ce este existenţa din care nu poate roade nimicul. Numai Cel atotputernic şi atol- 
existent ne poate scăpa de această robie a neputinței. Alterarea e dezordinea contrară 
armoniei rațiunilor în Rațiunea supremă egală cu existenţa fără ştirbiri. Numai armonia 
cu toate poate ține pe fiecare în Rațiunea cuprinzătoare a tuturor. 

lui Dumnezeu nu e creatură, ci e Fiul adevărat şi propriu prin fire al Tatălui. 

Deci, deşi am dat puține explicări, despre cuvintele: «Domnul M-a zidit 
pe Mine început căilor» (Pilde, 8, 22), socotesc că sînt destule spre a le folosi 
celor mai cuminţi ca temei pentru surparea ereziei ariene. 

Dar pentru că ereticii, citind şi versetul următor în care s-a scris: 
«Înainte de veac M-a întemeiat pe Mine» (Pilde, 8, 23), cugetă rău şi 
despre el, afirmînd că şi aceasta s-a spus cu privire la dumnezeirea 
Cuvântului şi nu la venirea Lui în trup, e de trebuinţă ca să arătăm rătăci- 
rea lor, explicînd şi acest verset. 

S-a scris deci: «Dumnezeu a întemeiat pămîntul întru Înţelepciune» 
(Ps. 107, 19). Dar dacă pămîntul s-a întemeiat întru Înţelepciune, cum se 
face temelie Cel ce pune temelie? Deoarece şi acest lucru este spus 
printr-o imagine, trebuie căutat înțelesul lui. Aceasta s-a spus ca să 
cunoaştem că Tată! creează întru Înţelepciune şi întemeiază pămîntul în 
Ea, ca să fie neclintit şi să persiste în Ea. Iar Înţelepciunea însăşi S-a 
întemeiat în noi ca să fie început şi temelie a noii noastre făpturi şi 
înnoiri'*. De aceea n-a spus nici aci: «M-a făcut înainte de veac, Cuvînt 
sau Fiu», ca să nu aibă un început al facerii. Căci aceasta trebuie să se 
caute înainte de toate: dacă e Fiu; şi aceasta trebuie să o cercetăm în pri- 
mul rînd în Scripturi. Şi la aceasta răspunde şi Petru zicînd, cînd au fost 
întrebaţi apostolii: «Tu eşti Hristos, Fiul lui Dumnezeu celui viu» (Matei, 
16, 16). Aceasta a întrebat-o în primul rînd şi tatăl ereziei ariene: «De eşti 
Fiul lui Dumnezeu» (Matei, 4, 6). Căci ştia că acesta este adevărul şi punc- 
tul principal al credinței noastre. Şi dacă EI este Fiul, tirania diavo- 


192. Sfîntul Atanasie socoteşte pe Dumnezeu ca Creator al celor făcute ca activ, iar pe 
cele făcute, pasive în raport cu actul creării lor. Dacă Dumnezeu ar fi şi activ şi pasiv în 
actul aducerii celor făcute la existenţă, E n-ar mai fi propriu zis Creatorul liber al lor, ci ar 
face parte din sistemul general de referințe involuntare. Dar aceasta ar face inexplicabilă 
existenţa. Toate ar fi supuse unor legi, care nu sînt nici ele libere, care sînt şi ele oarbe, 
pentru că dacă toate se fac fără o decizie liberă, la ce ar mai fi de folos o cugetare şi o con- 
ştiinţă statornică de sine, de un Logos personal? Dar Dumnezeu-Cuvîntul, creîndu-ne Se 
deosebeşte de noi ca temelie a noastră, pe de altă parte întrupîndu-Se ca să ne întărească 
în Sine pe veci, Se:pune pe Sine însuşi temelie în noi. Răminind deci activ, Se face toto- 
dată pasiv, nemairămînîndu-ne numai o temelie exterioară, ci făcîndu-Se parte din noi. 
Nu e pus în stare de pasivitate de altul, ci El însuşi Se face Cel care trebuie înnoit de Sine 
însuşi. E. o pasivitate acceptată în ipostasul Lui, de El însuşi. Deci e activ în a Se accepta ca 
pasiv. În această pasivitate Se manifestă tot ca activ, dar în altă formă. El e înainte de orice 
început, dar Se face şi început al celor ce încep prin El o nvuă existență. Numini pentru că 
EI e înainte de orice început, Se poate face şi început a toată existența deosebită de EI, dar 
în cadrul Lui nesupus începutului şi sfirgitului. În EI ca început e puterea oricărui început, 
dar şi a începutului fără sfirşit. 

lului va ajunge la sfîrşit'“. Iar dacă e creatură şi unul dintre cei ce provin 
din Adam cel înşelat de şarpe, nu avem nici un interes de el. De aceea şi 
iudeii s-au înfuriat că Domnul S-a numit pe Sine Fiul lui Dumnezeu şi 
zicea că Dumnezeu este Tatăl Său propriu. Căci dacă ar fi zis de Sine că e 
una dintre creaturi, că «sînt făptură», nu s-ar fi înfuriat, auzindu-L, nici 
n-ar fi socotit aceste cuvinte blasfemie, ştiind că şi odinioară au venit unii 
îngeri la părinții lor. Dar fiindcă Se numea pe Sine Fiu, şi-au dat seama că 
aceasta nu e o însuşire a creaturii, ci a dumnezeirii şi a firii Tatălui. 


LXXIV 


Deci discipolii lui Arie, chiar dacă ar imita pe tatăl lor, diavolul, ar tre- 
bui să se intereseze întii de aceasta şi numai dacă ar fi spus: «M-a înte- 
meiat Cuvînt sau Fiu», să cugete cum cugetă. Iar dacă n-a spus aşa, să 
nu-şi închipuie cele ce nu sînt. Şi n-a zis: «Înainte de veac M-a întemeiat 
pe Mine Cuvînt sau Fiu», ci simplu «M-a întemeiat pe Mine», ca să arate 
iarăşi, cum am spus, că nu o zice aceasta pentru EI, ci în ghicitură pentru 
cei clădiți pe El. Aceasta ştiind-o şi Apostolul, serie: «Nimeni nu poate 
pune altă temelie decit cea pusă, care este lisus Hristos. Dar să ia seama 
fiecare cum zideşte» (1 Cor., 3, 10-11). Însă e de trebuinţă ca temelia să fie 
aşa cum sînt şi cele clădite pe ea, ca să se poată şi armoniza. Deci fiind 


Cuvîntul, în calitate de Cuvint nu are pe ceilalți aşa cum este EI, spre a se 
armoniza cu E]. Căci e Unul născut. Dar tăcîndu-Se om, are ca pe cei ase- 
menea, pe cei al căror trup l-a îmbrăcat. Deci se pune ca temelie după 
umanitate, ca şi noi să putem fi clădiți pe EI ca pietre preţioase şi să ne 
facem templu al Duhului ce locuieşte întru noi (II Cor,, 6, 16) '*. Şi pre- 
cum El este temelia, iar noi pietre prețioase clădite pe EI, aşa El este 
iarăşi via, iar noi mlădiţele, unite nu după ființa dumnezeirii, căci aceasta 


193. Dacă Fiul lui Dumnezeu S-a făcut ipostasul umanităţii înnoite şi biruitoare a mor- 
ţii, ea nu mai poate fi desfăcută de El şi noi avem în Hristos comunicarea uşoară şi directă 
cu Dumnezeu, putind birui ispitele diavolului şi scăpa de moarte prin înviere. 

194. Dacă Hristos n-ar fi şi om, n-ar fi temelia noastră ca templu al lui Dumnezeu. Ar 
exista o despărțire între noi şi El ca Dumnezeu. Noi ne zidim cu El într-o unitate, pentru că 
umanitatea noastră se uneşte cu umanitatea purtată de El. Prin aceasta sîntem încadrați şi 
noi în umanitatea purtată de El. El Se uneşte cu noi ca Fiul Tatălui prin ființă cu fii prin 
har. Are loc o trecere continuă fără confuzie între EI şi noi prin umanitatea Lui. Trebuie să 
vină în noi altceva decit putem avea de la noi, dar printr-un mediu care nu ne e străin, 
care, păstrind o fire comună cu noi, e transfigurată de ceea ce e mai presus de noi. Aceasta 
nu s-a putut săvirşi decît articulîndu-se ceea ce e al nostru în ipostasul, în subiectul Fiului 
lui Dumnezeu. Articularea aceasta se face ca o ţițină care leagă umanitatea de dumnezeire. 
Noi, pietre aspre, devenim, prin clădirea pe temelia divino-umană care este Hristos, 
pietre preţioase. Aurul pătrunde în firea pietrelor care sîntem noi, aurindu-le. Occidentul 
creştin, pierzînd înțelegerea miîntuirii ca pătrundere a dumnezeirii în umanitatea prin Fiul 
lui Dumnezeu, a pierdut şi înțelegerea veche-creştină a Bisericii. Biserica a devenit în 
catolicism o organizație juridică a celor ce primesc iertarea în formă juridică pentru că 
Hristos a plătit prin jertfa Lui pentru noi. Protestantismul a mers mai departe refuzind 
Biserica şi subordonarea sub o astfel de organizaţie juridică. 

e cu neputinţă, ci după umanitate. Căci mlădiţele trebuie să fie asemănă- 
toare viei, aşa cum noi sîntem asemenea Lui după trup. Astfel, pe ereticii 
care cugetau cele omenești, se cuvine să-i respingem cu pilde omeneşti 
prin aceleaşi cuvinte. Deci n-a spus: «Temelie M-a făcut pe Mine», ca nu 
cumva avînd ca făptură un început al facerii, să aibă aceştia şi în aceasta 
un pretext neruşinat al necredinței; ci: «M-a pus temelie». Iar ceea ce e 
temelie e pusă temelie pentru pietrele aşezate pe ea. Dar aceasta nu se 
face în mod simplu, ci cînd se mută piatra din munte şi se aşază în sînul 
pămintului!*. Căci cît timp piatra este în munte, încă nu s-a pus temelie. 
Dar cînd o cere trebuința şi e mutată şi aşezată în sînul pămîntului, atunci 
dacă ar putea piatra vorbi, ar spune: «Acum m-a pus temelie» cel ce m-a 
mutat din munte. Deci Domnul nu a luat început al existenţei cînd s-a 
pus temelie (căci Cuvîntul era şi înainte de aceasta). Ci cînd a îmbrăcat 
trupul nostru, pe care l-a luat, tăindu-l din Maria, atunci zice: «M-a pus 
pe Mine temelie», ceea ce este egal cu a zice: «Fiind Eu Cuvîntul, M-a 
îmbrăcat în trup pămintese». Căci aşa se pune temelie pentru noi, pri- 
mind ale noastre, pentru ca noi, fiind contrupeşti şi articulîndu-ne şi 
legîndu-ne cu El prin asemănarea trupului, «să ajungem la bărbatul 
desăvîrşit» (Efes., 4, 13) şi să rămînem nemuritori şi nestricăcioşi. 


LXXV 


Iar cuvintele: «înainte de veac» şi «înainte de a fi făcut pămîntul» şi 
înainte de a se fi înfipt munţii» (Pilde, 8, 23, 25), să nu tulbure pe nimeni. 
Căci foarte bine le-a legat şi pe acestea cu «L-a întemeiat» şi «L-a zidit 
(creat)». Căci şi acestea se referă la iconomia cea după trup. De fapt harul 
adus nouă de Mîntuitorul s-a arătat de curînd, cum a spus Apostolul (Tit, 
2, 11), şi ni s-a împărtăşit după venirea Lui. Dar EI a fost pregătit mai 
înainte de a fi fost făcuţi noi, mai bine zis chiar înainte de întemeierea 
lumii. Şi cauza este bună şi minunată. Căci nu trebuia ca Dumnezeu să 
hotărască despre noi mai pe urmă, ca să nu apară ca necunoscînd înainte 
cele privitoare la noi. Creîndu-ne deci Dumnezeul tuturor prin Cuvintul 
propriu şi ştiind cele ale noastre, mai presus de noi, şi cunoscînd de mai 
înainte că, făcuți buni, pe urmă vom călca porunca şi vom fi scoşi din rai 
pentru neascultare, fiind bun şi de oameni iubitor, ne-a pregătit de mai 
înainte în Cuvîntul Său, prin Care ne-a şi creat, iconomia mintuirii 
noastre. Aceasta ca, chiar dacă, amăgiți de şarpe, vom cădea, să nu rămi- 
nem definitiv morți, ci avînd în Cuvîntul răscumpărarea şi mîntuirea mai 
înainte pregătite nouă, înviind iarăşi, să rămînem nemuritori, cînd El Se 
va zidi (crea) pentru noi început al căilor şi Întîiul născut al creaţiei, 


195. Piatra care se mută din munte şi se ugază în scobitura omeneuscă de pe pâmini 
este Fiul lui Dumnezeu. 


NEINTLI ATANASIE CEI. MARE 


făcîndu-Se Întiiul născut al fraţilor şi înviind ca Cel dintii din morţi. 
Aceasta o învaţă fericitul apostol Pavel, care, explicînd cuvintele din Pro- 
verbe: «înainte de veac» şi «înainte de a se face pămîntul», spune către 
Timotei: «Pătimeşte pentru Evanghelie după puterea lui Dumnezeu care 
ne-a mîntuit pe noi şi ne-a chemat cu chemare sfîntă, nu după faptele 
noastre, ci după a Sa hotărîre şi după harul ce ni s-a dat în Hristos lisus 
mai înainte de timpuri veşnice, dar s-a arătat acum prin arătarea Mîntui- 
torului nostru lisus Hristos, Care a surpat moartea şi ne-a luminat viaţa» 
(II Tim., 2, 8-10); iar către efeseni: «Binecuvîntat este Dumnezeu şi Tatăl 
Domnului nostru lisus Hristos, Cel ce ne-a binecuvîntat pe noi cu toată 
binecuvîntarea duhovnicească, întru cele cereşti în Hristos lisus, precum 
ne-a ales pe noi întru El înainte de întemeierea lumii, ca să fim noi sfinți şi 
fără prihană înaintea Lui în iubire, rînduindu-ne pe noi de mai înainte 
spre înfiere prin lisus Hristos întru El» (Efes., 1, 3-5). 
LXXVI i 

Cum ne-a ales înainte de a fi făcuţi noi, dacă nu eram, precum a zis el, 
mai înainte cunoscuţi? Şi cum, înainte de a îi creaţi ca oameni, ne-a rîn- 
duit de mai înainte spre înfiere, dacă nu a fost pus temelie Însuşi Fiul 
înainte de veci, primind iconomia cea pentru noi? Şi cum, precum adaugă 


a zice Apostolul, am fost aleşi, fiind de mai înainte rînduiţi, dacă nu a fost 
pus temelie Însuşi Domnul înainte de veac, ca să fie EI rînduit pentru noi, 
spre a primi tot ce a fost rînduit ca judecată împotriva noastră prin trup, 
ca să fim apoi înfiați întru E1?'* Dar cum am fi luat aceste făgăduinţe 
înainte de vremuri veşnice!” nefiind încă, ci fiind făcuți în vreme, dacă 


196. Domnul a fost rînduit dinainte de veacul lumii acesteia ca temelie a înnoirii 
noastre, avînd să suporte întii urmările păcatului nostru, pătimirile nepăcătoase şi moar- 
tea, purtindu-le ca un om adevărat, ca trecînd şi noi prin ele, reținîndu-ne de la păcat ase- 
menea Lui, să dobîndim şi noi înfierea, odată ce EI S-a comportat ca un Fiu adevărat al 
Tatălui şi după ce S-a făcut om. Dacă El a fost rînduit dinainte de veacul acesta spre a ne 
înfia, făcîndu-Se om fără de păcat şi dîndu-ne şi nouă puterea să ne curățim de păcate, 
înseamnă că şi noi am fost cugetaţi spre a fi creaţi prin El, după chipul Lui, înainte de acest 
veac şi apoi a fi înfiaţi asemenea Lui, cînd S-a făcut El văzut ca modelul nostru. Cînd am 
fost creaţi, am fost creaţi în vederea acestei înfieri. De aceea ne-a creat Dumnezeu, ca să 
ne facă să ajungem asemenea Fiului Său, fapt ce începe să se săvîrşească prin întruparea 
Lui. Ne-a făcut oameni, ca să Se facă Fiul lui Dumnezeu om, desigur nu pentru trebuința 
Lui, ci pentru marea cinstire a noastră, pentru arătarea marii Lui iubiri şi în afara Lui. 
Desigur, sîintul Atanasie nu exclude din această mai-înainte-cunoaştere a lui Dumnezeu a 
ceea ce va face din noi căderea noastră. 

197. «Ilpă xpâvov aioviov». Sfinţii părinţi fac deosebire între eternitatea lui Dum- 
nezeu (âiârnc) şi veacurile (eonii) dinainte de crearea lumii şi cele în care lumea va 
petrece după viaţa de pe pămînt. Acestea sînt şi ele un fel de vremi (vremi eonice, partici- 
pînd la eternitatea lui Dumnezeu), pentru că în ele se gîndeşte Dumnezeu la lumea tempo- 
rală pe care o va crea şi în ele va petrece lumea după eonul ei pur temporal, în care ne 
uflăm acum, Se face o distincţie între cele ale interiorităţii divine şi preocuparea Lui de 
cele create. 

harul ce a venit lu noi nu se afla aşezat în Hristos?" De aceea şi la jude- 
cată, cînd fiecare va lua după faptele sale, EI va zice: «Veniţi, binecuvînta- 
ţii Părintelui Meu, de moşteniţi Împărăţia cea gătită vouă înainte de înte- 
meierea lumii» (Matei, 25, 31). Cum deci, sau în cine, s-a gătit, înainte de 
a fi făcuţi noi, dacă nu în Domnul pus temelie înainte de veacul acesta”, 
ca, clădindu-ne pe EI, să ne împărtăşim, ca pietre bine îmbinate, de viața 
şi de harul din EI? Iar aceasta s-a făcut, după puțina noastră înţelegere 
binecredincioasă, ca, precum am spus înainte, înviind din moartea cea de 
scurt timp, să putem vieţui veşnic, ceea ce n-ar putea dobindi oamenii 
aflați pe pămînt, dacă nu ni s-ar fi pregătit nouă de mai înainte în Hristos 
nădejdea vieții şi mîntuirii?%. Deci în mod cuvenit, venind Cuvîntul în tru- 
pul nostru şi zidindu-Se (creîndu-Se) în El început al căilor în lucrurile 
Lui, se pune ca o astfel de temelie. Căci aşa a fost voia Tatălui întru EI, 
precum s-a zis, înainte de veac şi înainte de a se face pămîntul şi înainte 
de a se înfige munții şi înainte de a ţişni izvoarele. Aceasta, pentru ca, şi 
cînd pămîntul şi munții şi formele ce se arată vor trece, la sfârşitul veacu- 
lui de faţă, să nu ne învechim şi noi, ci să putem viețui şi după acestea, 
avînd în Cuvîntul însuşi pregătită nouă, înainte de acestea, prin hotărire, 
viața şi binecuvîntarea duhovnicească“. Aşa vom putea să avem nu o 
viaţă trecătoare, ci să rămînem după acestea vieţuitori în Hristos, pentru 
că şi înainte de acestea viața noastră a fost întemeiată şi pregătită în 
Hristos lisus. i 


198. Noi nu eram încă, dar era cugetat Fiul lui Dumnezeu în viitoarea Lui întrupare, ca 
Hristos, şi, legaţi de El, eram cugetați şi noi. 

199. Noi sîntem acum într-un veac. În viața viitoare vorm trece printr-un şir de veacuri 
(eoni), înaintînd la o tot mai înaltă stare de cunoaştere şi fericire. Înainte de veacul acesta 
ni s-a pregătit viața veacurilor viitoare în Hristos. 

200. Numai dacă ni s-a hotărit şi pregătit în Hristos de mai înainte viaţa viitoare în El, 
putem îi atraşi spre ea. Căci nu poate înainta de sine viaţa pămintească spre acea stare. 
Deci am fost creați ca oameni şi am fost rînduiți spre înfiere, pentru că există Fiul dinainte 
de veci, după chipul Căruia să fim creaţi şi apoi, după căderea prevăzută, restabiliți. Dacă 
n-ar fi fost Fiul dinainte de veci nu s-ar fi hotărit crearea şi înfierea noastră. Un funda- 
ment impersonal al existenței n-ar fi putut cugeta la crearea unor fiinţe după chipul Fiului 
Său, pentru a le iubi în E] şi pentru ca ele să iubească cu iubirea Lui pe Dumnezeu şi pe 
semeni. 

201. Dacă ni s-a pregătit viața în Fiul înainte de veacul existenței lumii acesteia, vom 
putea să şi durăm uniți cu EI, Cel netrecător, şi după trecerea modului de existenţă al lumii 
veacului acestuia. Cei rînduiţi să dureze în veacurile viitoare au trebuit să fie rînduiţi la 
aceasta într-un veac anterior celui prezent. Aceasta nu se opune învierii cu trupurile, pe 
care sfîntul Atanasie o afirmă cu putere, dar e o taină în ce legătură vor fi trupurile 
noastre, copleşite de Duhul, cu ceea ce rămîne din formele trecătoare ale lumii de acum. 
Poate toate vor fi copleşite de Duhul şi viața lor nemonotonă va fi întreținută de Duhul 
Sfint în comunicare cu duhul din oameni, şi nu de procesele schimbătoare. Vom duce cu 
noi, pe de altă parte, tot ce am cîştigat ca înţelegere a raţiunilor divine din viaţa solidară cu 
formele lumii. Pentru sfintul Atanasie nu se pune întrebarea dacă Fiu! lui Dumnezeu S-ar 
fi întrupat în caz că omenirea n-ur fi căzut. Căci aceasta ur însemna să negăm lui Dumne- 
zeu preştiința că vom cădea, deci că Fiul lui Dumnezeu Se va întrupa pentru că vom câdeu 
în păcat. 


LXXVII 


Căci nu se putea întemeia viața noastră în altul decit în Domnul, exis- 
tent dinainte de veacuri, prin Care s-au făcut şi veacurile, ca, fiind în EI, să 
putem şi noi moşteni viața veşnică. Căci Dumnezeu e bun. lar fiind puru- 
rea bun, a voit aceasta, cunoscind că firea noastră slabă are nevoie de aju- 
torul şi mîntuirea de la E”. Şi precum un arhitect înțelept, hotărînd să 
clădească o casă, voieşte totodată ca, dacă aceasta s-ar strica după facerea 
ei, să o înnoiască iarăşi, iar voind aceasta îl şi pregăteşte de mai înainte pe 
lucrător şi-i dă cele trebuitoare spre înnoire, şi aşa pregătirea de mai 
înainte a înnoirii se face înaintea zidirii casei, la fel se pune în Hristos 
temelia mîntuirii şi înnoirii noastre înainte de a fi noi, ca să putem să fim şi 
rezidiți în El. Sfatul şi hotărîrea s-au pregătit înainte de veac. Dar lucrul 
s-a făcut cînd a cerut trebuința şi a venit Mîntuitorul. De aceea Domnul va 
fi înainte de noi toţi în ceruri, luîndu-ne şi pe noi în viața veşnică”. 

Au ajuns acestea spre dovedirea că Cuvîntul lui Dumnezeu nu este 
creatură, dar şi spre dovedirea că spusa amintită are un înţeles drept. Dar 
fiindcă spusa aceasta s-a dovedit avînd un înțeles drept, urmează să ară- 
tăm şi care este acest înțeles. Poate că aceste multe dovezi îi vor ruşina pe 
cei fără de minte. Dar e de trebuinţă iarăşi de cele spuse înainte. Căci ceea 
ce avem de spus se referă la aceeaşi ghicitură şi la aceeaşi înțelepciune. N-a 
spus Cuvîntul că El este creatură prin fire, ci în această ghicitură a spus: 
«Domnul M-a zidit (creat) pe Mine» (Pilde, 8, 22). E vădit că în aceasta se 
cuprinde un înțeles, dar nu descoperit, ci ascuns. Pe acesta îl putem afla şi 
noi, dacă înlăturăm acoperămintul ghiciturii. Căci cine, auzind înțelepciu- 
nea Făcătorului, nu caută îndată înțelesul, gindindu-se cum poate să Se 
creeze Cel care creează? Cine, auzind pe Fiul unul născut al lui Dumnezeu 
zicînd că Se creează pe Sine început al căilor (ibid.), nu cercetează înțele- 
sul, mirindu-se cum poate Fiul unul născut să Se facă început al multor 
altora? Căci spune proverbul: «Înțeleptul va înţelege pilda şi cuvintul 
întunecos şi cuvintele înţelepţilor şi ghiciturile» (Pilde, 1, 5-6). 


LXXVIII 


*%* şi una născută a lui Dumnezeu e creatoarea şi 


Înţelepciunea de Sine 
făcătoarea tuturor. Căci «toate, zice, întru înțelepciune le-ai făcut» 


202. Este de remarcat această întemeiere nu numai a creării omului şi lumii, ci şi a veş- 
niciei lor, pe bunătatea lui Dumnezeu. Dacă Dumnezeu le-a creat din bunătate, bunătatea 
aceasta divină, veşnică, nu poate să le lase să piară după o vreme. Bunătatea aceasta Îi 
îndeamnă să le conserve veşnic, cu atît mai mult cu cît vede că creaţia e slabă prin ea însăşi 
ca una ce e adusă la existenţă din nimic. Ți-e mai milă de cineva cînd e lingă tine şi-i vezi 
slăbiciunea decât cînd nu-l vezi existînd. 

203. A fost înainte de existenţa noastră în acest veac, ca temelie pentru noi. După ce 
am fost creați şi am căzut şi El a realizat întruparea cugetată dinainte de acest veac, va fi în 
starea aceasta de om înnoit în veci, urmind să ne ridice şi pe noi la ea în unire cu El. 

204. «Înţelepciunea de Sine» Se numeşte pentru că nu-Şi are izvorul în altă înțelep- 
ciune, superioară. Dar «Înţelepciunea de Sine» este personală. Căci nu există Înţelep- 
ciune capabilă să aleagă între hotăriri diferite, care nu e personală. Unde se face totul fără 


VREI UUVINII, ÎMPOTRIVA ARIPILOR 


(Ps. 103, 24); şi «Umplutu-s-a pămintul de zidirea Ta» (ibid.). Dur ca nu 
numai să existe, ci cu să existe bine, u binevoit Dumnezeu să Se pogoare 
Înţelepciunea Sa la creaturi, cu să aşeze o întipărire oarecare (Lunov uvă) 
şi o pecete a Chipului Său în toate, în comun şi în fiecare, pentru ca cele 
făcute să se arate înțelepte şi lucruri vrednice de Dumnezeu“. Căci pre- 
cum cuvîntul nostru e chipul Cuvîntului care e Fiul lui Dumnezeu, aşa 
Înţelepciunea creată în noi este chipul Aceluiaşi Cuvînt, Care e Înțelep- 
ciunea Lui. Astfel înțelepciunea noastră avînd capacitatea de a cunoaşte 
şi de a cugeta, ne face împlinitori ai Înţelepciunii creatoare şi prin Ea 
putem cunoaşte pe Tatăl Ei”. «Căci cel care are, zice, pe Fiul are şi pe 
Tatăl» (I loan, 2, 23); şi: «Cel ce Mă primeşte pe Mine primeşte pe Cel ce 
M-a trimis pe Mine» (Matei, 10, 40). A 

Fiind creată deci în noi şi în lucruri o astfel de întipărire a Înţelepciu- 
nii, în mod cuvenit adevărata şi creatoarea Înţelepciune reia în Sine cele 
ale întipăririi Ei. De aceea zice: «Domnul M-a zidit (creat) pe Mine în 
lucrurile Lui». Căci cele ce le spune Înţelepciunea în noi, le spune Dom- 


alegere, e natură, iar în natură sînt procese involuntare,nu înţelepciune. «Înţelepciunea de 
Sine» e Persoana supremă, Care nu devine înţeleaptă învățind de la altă persoană. 

205. Avem aci încă un sens al învăţăturii că toate s-au făcut prin Cuvîntul (prin Logo- 
sul) lui Dumnezeu. El Şi-a imprimat chipul în ele. De aceea au în ele o raționalitate sau o 
cuvîntare plasticizată şi de aceea este între ele o armonie. Ele constituie o unitate în varie- 
tate, fiind legate în mod raţional. Această unitate în varietate este în Cuvîntul lui Dumne- 
zeu o unitate nediferențiată. Deci «prin Fiul» nu înseamnă că Fiul lucrează numai ca 
unealtă la crearea lumii, ci că-Şi imprimă, creînd, chipul Său activ în ea, ca al unui Dumne- 
zeu înţelept şi împreună lucrător, Propriu-zis în aceasta stă creația:in crearea unui chip al 
Cuvîntului deosebit în subzistență de EI. 

206. În alt mod, dar în solidaritate cu raționalitatea (posibilă de a fi descifrată în 
cuvinte) din făpturile inconştiente este întipărit chipul Fiului lui Dumnezeu, ca Înţelep- 
ciune şi Cuvînt, în făpturile conştiente. Omul, chip al Cuvîntului, este o ființă cuvîntătoare, 
legată de Dumnezeu prin răspundere, şi de lucruri prin putinţa de-a exprima raționalita- 
tea lor în cuvinte şi de a o folosi spre binele de obşte. Dar folosirea cuvintelor implică înțe- 
lepciunea ca cunoaştere şi cugetare. Astfel există o anumită identitate între cuvint şi înțe- 
lepciune. În om sînt întipărite amîndouă, în identitatea lor de conținut şi în deosebirea lor 
de formă. Dar ele îl fac pe om prin fire şi chip al Fiului lui Dumnezeu, îndemnindu-l la 
iubire de fii față de Tatăl şi de frați faţă de oameni, ca fraţi ai lui Hristos. Unde nu mai func- 
ționează corect cuvîntul şi înțelepciunea, se slăbeşte relația omului cu Dumnezeu ca Tată 
şi cu oamenii ca fraţi. Folosind bine cuvintul şi rațiunea ca înțelepciune sporim în unitatea 
noastră în Cuvintul şi Înţelepciunea lui Dumnezeu, ca Fiu al Lui şi Frate unificator al 
nostru şi prin EI, în cunoaşterea Tatălui şi în afecțiunea față de EI, ca supremă sursă a 
cuvîntului însufleţit de răspundere şi voinţă de comunicare şi a înțelepciunii, care voicşte 
să menţină toate în unitatea armoniei în Sine. Cuvîntul şi înțelepciunea noastră le simţim 
dependente, provenite de sus şi cu menirea de a ne înălța şi prin aceasta de a ne uni cu Cel 
prin Care ne vin, şi prin El cu ultima obirşie a lor. Prin cuvintul şi înțelepciunea noastră, 
aplicate lumii, nu Dumnezeu cîştigă, ci noi. Cuvintul şi înţelepciunea sînt imprimate atit 
«în comun», cât şi “în fiecare» din oameni, în sensul că nici omul numai singur nu le poate 
folosi, nici numai omenirea în comun, ci omul în solidaritate cu ceilalți, in comun şi perno= 
nal. Dacă nu şi-ar aduce fiecare aportul, omenirea nu ar progresa. Unul progresează prin 
toţi şi toţi prin fiecare. Progresul trebuie să se imprime în fiecare, ca fiecare să contribuie 
la îmbogățirea comuna. De aceea Îecure ins trebuie să rumină în veci imboguținel pe toți şi 
toți sa îmbopaţeasca pe fiecare. lur aceasta imbogaţire se face din Chipul ruponul, unitar şi 

nul însuşi ca ale Sale; şi nu e creat El odată ce e Creator, dar pentru chi- 
pul creat al Său în lucruri, spune acestea ca despre Sine*”. Şi precum 
spune: «Cel ce vă primeşte pe voi, pe Mine Mă primeşte» (Matei, 10, 
40)”, aşa, deşi nu este printre cei creaţi, totuşi, deoarece chipul şi întipă- 
rirea Lui se creează în lucruri, spune ca şi cînd ar fi El însuşi acestea: 

«Domnul M-a creat pe Mine început al căilor Lui în lucrurile Lui» (Pilde, 
8, 22). Aşa s-a făcut întipărirea Inţelepciunii în lucruri, ca, precum am 
spus înainte, lumea să cunoască în ea pe Cuvîntul creator al ei şi prin El, 
pe Tatăl. Aceasta este ceea ce a spus şi Pavel: «Fiindcă ceea ce e cunoscut 
lui Dumnezeu arătat este în ei. Căci Dumnezeu le-a arătat. Pentru că cele 
nevăzute ale Lui de la zidirea lumii din făpturi fiind cunoscute se văd» 
(Rom., 1, 19-20)'*. Deci Cuvîntul nu este creatură prin ființă, şi ceea ce s-a 
spus în Pilde se referă la Înţelepciunea care este şi Se grăieşte în noi. 

Iar dacă ei nu cred în acestea, să ne spună dacă este vreo înțelepciune 
în creaturi, sau nu este? De nu este, de ce îi învinuiesc apostolii, zicînd: 
«De vreme ce întru Înţelepciunea lui Dumnezeu, lumea n-a cunoscut 
prin înțelepciune pe Dumnezeu» (1 Cor., 1, 21)? Sau, dacă nu este înțe- 
lepciune, cum se află în Scriptură o mulţime de înţelepţi? (Înţ. Sol., 6, 24). 
Sau qum se zice: «Înțeleptul temîndu-se se abate de la rău» (Pilde, 14, 
16)? Sau: «Cu Înţelepciune se zideşte casă» (Pilde, 4, 5). Iar Ecclesiastul 
zice: «Înţelepciunea omului va lumina casa lui» (Ecl. 8, 1). Şi mustră pe 
cei îndrăzneţi, zicînd: «Să nu zici: ce s-a întîmplat, că zilele de mai înainte 
erau mai bune ca acestea? Căci n-ai întrebat cu înțelepciune despre 
aceasta» (Ecl., 7, 11). 


complet, imprimat în himea văzută. Aceasta rămîne în veci, chiar dacă formele văzute sînt 
trecătoare. 

207. Cele ce spune înțelepciunea noastră creată le spune Fiul lui Dumnezeu însuşi, 
Cuvintul şi Înţelepciunea lui Dumnezeu, odată ce înțelepciunea noastră e chipul Lui, înti- 
părit şi susținut în noi de El. Cuvîntul meu nu e numai al meu, ci şi al Lui, sau mai mult al 
Lui. lar cînd EI Se face om, creînd umanitatea asumată de EI, ca un chip al Lui, se poate 
spune că, creînd această umanitate, Se creează pe Sine. Chipul şi Prototipul (modelul) sînt 
strîns legate nu numai în calitate de chip şi model, ci şi pentru că modelul creează chipul. 
De aceea poate spune şi că creează şi că Se creează. Fiul lui Dumnezeu e prezent în mine, 
dar nu Se confundă cu mine în sens panteist. Sînt legat dialectic de El. E în mine cum e un 
interlocutor al meu în mine, ba cu mult mai mult. 

208. E foarte interesantă această interpretare a locului. Fiecare om are în chipul Logo- 
sului, sau al Fiului lui Dumnezeu pe care-l poartă, pe Logosul sau pe Fiul lui Dumnezeu 
însuşi în sine, nedespărţit de sine. În aceasta se implică persistența veşnică a fiecărui om, 
întrucît poartă în sine şi legat cu sine pe Logosul sau pe Fiul lui Dumnezeu Cel etern într-o 
formă în care îi e dat lui să-L poarte. Fiecare e legat dialogic, prin răspunderea sirnțită față 
de Tatăl, cu Cuvintul şi Fiul lui Dumnezeu ce! întrupat, cu Care îşi trăieşte împreună 
această răspundere, Fiul asumînd această răspundere de bună voie pentru noi prin întru- 
pare, iar noi avînd-o obligator pentru noi înşine prin creare. 

209. De aceea avem datoria să cunoaştem creația, căci prin aceasta ne îmbogățim în 
cunoaşterea lui Dumnezeu şi a noastră. Prin cunoaşterea lumii actualizăm chipul Cuvîntu- 
lui şi al Înțelepciunii Tatălui în noi. 

lar de este, precum zice şi [iul lui Sirah: «A vărsat-o Dumnezeu pe ea 
peste toate lucrurile L.ui cu tot trupul”, după darul Lui şi a hărăzit-o 
celor ce-l. iubesc pe El» (Înţ. Sir., 1, 10). lar această revărsare nu e din 
ființa Inţelepciunii de sinc şi uneia născute, ci din cea întipărită ca chip în 
lume. Deci ce ar fi de necrezut cînd spune însăşi Înţelepciunea creaţoare 
şi adevărată, a cărei întipărire este înțelepciunea şi ştiinţa revărsată în 
lume, zicînd despre ea, precum am spus mai înainte: «Domnul M-a creat 
pe Mine în lucrurile Lui»? Căci înțelepciunea din lume nu e creatoare, ci 
ea e cea creată în lucruri"! «prin care cerurile povestesc slava lui Dumne- 
zeu, iar facerea miinilor Lui o vesteşte tăria» (Ps. 18, 2). lar oamenii, dacă 
o poartă în ei, cunosc adevărata Înţelepciune a lui Dumnezeu şi vor 
cunoaşte că au fost făcuţi cu adevărat după chipul lui Dumnezeu. Să luăm 
o pildă: Fiul unui împărat, cînd ar voi tatăl său să zidească o cetate, ar face 
să se înscrie în fiecare casă numele său, voind să se asigure că se vor 
cunoaşte casele ca ale lui prin înscrierea numelui său în fiecare, putîndu- 
se ţine în amintire prin nume că ele sînt ale lui şi ale tatălui. Astfel, dacă ar 
fi întrebat la sfîrşit despre cetate, de ce a făcut aceasta, ar spune: s-a făcut 
pentru siguranţă; de aceea după voia tatălui mi s-a imprimat chipul în 
fiecare casă, zidindu-se numele meu în ea. Iar zicînd aceasta nu arată că 
s-a zidit ființa lui în casă, ci întipărirea lui prin nume. În acelaşi fel, după 
asemănarea pildei, răspunde Înţelepciunea adevărată celor ce se minu- 
nează de înțelepciunea din creaturi: «Domnul M-a creat pe Mine în 
lucruri». Căci întipărirea Mea este în ele, iar Eu M-am pogorit împreună 


cu creațiunea şi la ea2?. 

Nu trebuie iarăşi să ne mirăm, dacă Fiul vorbeşte de întipărirea Sa în 
noi, ca despre Sine însuşi, cînd (nu vom osteni repetînd aceasta) îi 


210, «A vărsat cu tot trupul», adică împreună cu tot omul. Căci prin om se revarsă, dar 
se şi descoperă înţelepciunea Lui în lume. 

211. Prin înțelepciunea creată în lucruri se poate înțelege fie Fiul lui Dumnezeu ca om, 
introdus între făpturi, fie înțelepciunea pe care şi-o însuşesc oamenii de la El, sau chipul 
Înțelepciunii lui Dumnezeu. _ 

212. Fiul lui Dumnezeu Se coboară ca Cuvint şi Înțelepciune la făpturi, ca să le urce 
treptat în Sine. Pe scara pe care El coboară, ne şi urcă. Raționalitatea are ascunse în ea 
trepte coboritoare şi suitoare. Şi capacitatea cuvîntului de exprimare a sensurilor, de ase- 
menea. Mama se poate cobori la treapta raţională a copilului, care, oricît de coborită, tot 
raţionajitate este. Dar apoi urcă cu el pe alte şi alte trepte. Se descoperă astfel trepte ncbă- 
nuite ale rațiunii. În Cuvîntul lui Dumnezeu sînt date virtual ireplele rațiunii la măsura ceu 
mai de jos a omului, dar şi trepte la care nu va ajunge omul în veci. Chiar în raționalitatea 
proceselor materiale sînt trepte, şi raţiunea umană poate urca la înțelegerea unor trepte 
tot mai înalte, tot mai nuanțate ale lor. Aceasta înseamnă că Dumnezeu Cuvintul S-a 
coborit la nivelul omului şi în organizarea rațională a organismelor şi proceselor naturii. 
De aceeu şi în coborirea la formarea trupului propriu, Cuvintul lui Dumnezeu actualizează 
potențe aflate în Sine ca Raţiune supremă. Deci ele nu corespondența lor în Rațiunea 
necreuta eterna. Astlel «chipul de rob» al Fiului lui Dumnezeu nu e contrar chipului lui 
Dumnezeu, in Care Se ufla din veci (Filip. 2, 5). 

spune lui Saul, care prigonea Biserica în care se întipărise chipul Lui: 
«Saule, pentru ce Mă prigoneşti?» (Fapte, 9, 4). Precum nu s-ar mira 
cineva, dacă întipărirea Înţelepciunii aflătoare în lucruri ar zice: «Dom- 
nul M-a zidit (creat) pe Mine în lucruri», la fel dacă însăşi Înţelepciunea 
cea adevărată şi creatoare, sau Cuvîntul unul născut al lui Dumnezeu ar 
spune despre cele ale chipului Său ca despre Sine însuşi: «Domnul M-a 
zidit (creat) pe Mine în lucruri», nimeni, uitînd de cea creată în lume şi în 
lucruri, n-ar trebui să creadă că a spus despre ființa Înţelepciunii de sine 
că «s-a creat», ca nu cumva, amestecînd vinul cu apa (Isaia, 1, 22), să 
apară ca trădînd adevărul. Căci aceasta este creatoare şi făcătoare. Iar 
întipărirea ei se creează în lucruri, precum şi «după chipul» Chipului. lar 
<început al căilor» o numeşte, fiindcă acest fel de înţelepciune, se face 
început şi introducere a cunoştinței de Dumnezeu. Căci pornind de la Ea, 
ca pe o cale, şi păşind pe Ea întru frica lui Dumnezeu, cum a spus Solo- 
mon că «Începutul înțelepciunii e frica de Dumnezeu» (Pilde, 1, 7), apoi 
urcând mai sus prin cugetare şi înțelegînd Înţelepciunea creatoare din 
creaţie, va cunoaşte prin Ea şi pe Tatăl Ei, cum a spus Domnul însuşi: 
«Cel ce Mă vede pe Mine vede pe Tatăl» (Ioan, 14, 9)”*; şi cum scrie Ioan: 
«Cel ce mărturiseşte pe Fiul are şi pe Tatăl» (I loan, 2, 23). Iar cuvîntul: 
«Înainte de veac M-a întemeiat pe Mine», l-a spus fiindcă lucrurile rămîn 
neclintite şi pururea în chipul ei ”*. Apoi ca nu cumva cineva, auzind 
despre înţelepciunea astfel creată (zidită) în lucruri, să creadă că Fiul lui 
Dumnezeu, Care e adevărata Înţeiepciune, e creatură, a adăugat în mod 
necesar: «Înainte de a fi munții» şi «înainte de a fi pămîntul» şi «înainte 
de ape» şi «înainte de toți munţii», «M-a născut pe Mine» (Pilde, 8, 22, 
25-26). Aceasta, pentru ca spunînd «înainte de toată zidirea» (căci toată 
zidirea a arătat-o în acestea) să arate că El nu S-a creat după ființă 
împreună cu lucrurile. Căci dacă S-a creat «în lucruri» dar «înainte de 
lucruri», e vădit că există şi înainte de a Se fi creat. Deci nu e creatură 
prin fire şi fiinţă, ci, precum El însuşi a adăugat, este născut. lar care e 
deosebirea şi cum se distinge creatura după fire de Cel născut, s-a arătat 
în cele dinainte. 


LXXXI 
Iar fiindcă adaugă, zicînd: «Cînd pregătea cerul, eram împreună cu 
El» (Pilde, 8, 27), trebuie să ştim că nu spune acestea numai pentru că nu 
pregătea Tatăl cerul sau norii de sus prin Ea. Căci nu e nici o îndoială că 


213. Înţelepciunea creată e legată de cea necreată, căci nu se poate explica provenind 
din ea însăşi. Iar ridicîndu-se omul la conştiinţa despre ea vede prin ea pe Tatăl ei. Căci 
Înţelepciunea care stă în legătură cu înțelepciunea noastră porneşte dintr-un Sîn ultim, 
din care străluceşte. 

214. Lucrurile nu pot ieşi din tiparul Înțelepciunii dumnezeieşti imprimat în ele; dacă 
ar ieşi, ar intra în haos; iar cînd nu sînt ținute în armonie, apare dezordinea. 

toate s-au creat întru Înțelepelune şi fără de Ea nimic nu s-a făcut. Ci ceea 
ce se spune este aceasta: «Toate s-au făcut în Mine şi prin Mine»:". Iar 
fiind nevoie să se creeze înțelepciunea în lucruri, după ființă eram cu 
Tatăl, iar prin coborirea la cele făcute eram cea care armonizam întipări- 
rea (chipul) Mea cu lucrurile, încît întreg cosmosul se afla în acord cu sine 
ca un corp, neîmpotrivindu-se vreo parte alteia. De aceea toți cîți se fac 
privitori ai creaturilor printr-o dreaptă înțelegere, după înțelepciunea 
dată lor***, pot spune şi ei: «În rînduiala Ta rămîn toate» (Ps. 118, 91). Iar 
cei ce n-au grijă de aceasta vor auzi: «Zicînd că sînt înţelepţi, s-au prostit» 
(Rom. 1, 22). «Pentru că ceea ce este cunoscut din Dumnezeu, este arătat 
în ei. Căci Dumnezeu le-a arătat lor. Fiindcă cele nevăzute ale lui Dumne- 
zeu se văd de la facerea lumii, fiind cunoscute din făpturi, adică veşnica 
Lui putere şi dumnezeire, ca să fie ei fără apărare, pentru că, cunoscînd 
pe Dumnezeu, nu L-au slăvit ca pe Dumnezeu, ci s-au închinat făpturii în 
locul Făcătorului tuturor, Care este binecuvîntat în veci. Amin.» (Rom., 
1, 19, 21, 25). Şi ei se vor ruşina, auzind: «De vreme ce întru Înţelepciu- 
nea lui Dumnezeu - în înţelesul în care am spus înainte - lumea n-a 
cunoscut în înțelepciune pe Dumnezeu, a binevoit Dumnezeu să mîn- 
tuiască pe cei credincioşi prin nebunia propovăduirii» (I Cor., 1, 21). Căci 
n-a mai voit Dumnezeu să fie cunoscut, ca în vremurile dinainte, prin 
chipul şi umbra Înţelepciunii, aflată în zidiri, ci a făcut ca însăşi Înţelep- 
ciunea adevărată să ia trup şi să Se facă om şi să sufere moartea Crucii 
ca prin credința în Ea să se poată mintui de acum toți cei ce cred". 


215. Toate sin! nu numai făcute prin Ea, ci şi în Ea. Căci Înţelepciunea nu e numai un 
model şi o putere prin care s-au făcut toate, dar Ea le-a rămas exterioară. Ci toate sînt aşe- 
zate în Ea, sau sînt imprimate de Ea ca mod raţional de a fi şi ca putere care le susține; sau 
sînt imprimate de structurile raționale din care se explică şi care le susțin. Se hrănesc din 
Ea ca dintr-un izvor fără de care nu s-ar putea menţine. 

216. Fiecare om are coborită la el la altă treaptă Înţelepciunea necreată ca suport al în- 
țelepciunii create date lui. De aceea fiecare om se află pe altă treaptă în urcuşul prin înțe- 
lepciunea sa spre Înţelepciunea dumnezeiască. Însă fiecare se foloseşte de înțelepciunea 
celorlalți şi toţi de înțelepciunea sa în acest urcuş, dacă voieşte. Căci nu numai treptele la 
care e coborită Înţelepciunea sînt diferite, ci şi aspectele Ei, Dar toate tind spre unificarea 
lor în Înţelepciunea cea una şi atotcuprinzătoare, dumnezeiască. Toţi pot cîştiga de la toți 
dacă vor să sporească în armonie şi să nu se afirme unilateral ca opuşi unii altora. 

217. Înţelepciunea creată din lucruri şi din oameni, deşi e legată de Înţelepciunea ne- 
creată, e totuşi numai chip şi umbră a Ei. Coborirea Ei e şi o translație la alt plan. Totuşi e 
prezentă şi ea în chip şi umbră. Căci nu şi-ar putea imprima chipul sau arunca umbra fără 
o putere ce iradiază din Ea. Încit sporirea în ÎpeleRelionpa creată e şi o ridicare în Înţelep- 
ciunea necreată prezentă în oarecare fel în ea. Însă în Fiul lui Dumnezeu care Se face om e 
prezent Cuvintul grăind El însuşi în mod direct, sau e prezentă Înţelepciunea înțelegind 
Ea însăşi, deşi prin firea omeneuscă, ca organ direct. În umbră se vede acum mai clar pre- 
zența Subicctului sau a Prototipului din care porneşte; în înțelepciunea creată se simte 
mişcîndu-Se mai direc Înţelepreiunea necreală. 

E Aceeaşi Înțelepciune a lui Dumnezeu, Care înainte Se arăta pe Sine 
prin chipul ei, pentru care se zice că se creează, şi prin aceasta arată pe 
Tatăl, iar mai pe urmă, Aceeaşi fiind Cuvintul, S-a făcut trup, cum S-a 
spus (loan, 1, 14), şi după ce a desființat moartea şi a mîntuit neamul 
nostru S-a descoperit şi mai mult pe Sine şi prin Sine pe Tatăl”, zicînd: 
«Dă-le lor să Te cunoască pe Tine, singurul adevăratul Dumnezeu, şi pe 
Cel pe Care L-ai trimis, Iisus Hristos» (loan, 17, 3). 

S-a umplut deci tot pămîntul de cunoştinţa Lui. Căci una este cunoş- 
tința Tatălui prin Fiul şi a Fiului de la Tatăl, şi-Se bucură Tatăl de EI şi de 
bucuria aceasta Se veseleşte Fiul în Tatăl, zicînd: «Eu eram de care se 
bucura şi toată ziua Mă veseleam înaintea feței Lui» (Pilde, 8, 30). Aces- 
tea arată iarăşi că Fiul nu e străin, ci e propriu ființei Tatălui. Iată deci că 
nu pentru noi, cum spun cei necredincioşi, S-a făcut Fiul, nici nu este 
peste tot din nimic. Căci nu Şi-a procurat Dumnezeu Sieşi din afară pe 
cineva care să-l facă bucurie". Ci ceea ce se spune arată pe cineva pro- 
priu şi asemenea. Căci cînd a fost cînd nu Se bucura Tatăl? Iar dacă Se 
bucura pururea, pururea exista şi Cel de care Se bucura. Dar de ce Se 
bucura Tatăl, dacă nu privindu-Se pe Sine însuşi în Chipul propriu, care 
e Cuvîntul Său? Căci dacă Se veselea şi de fiii oamenilor după ce a ispră- 
vit lumea, cum s-a scris chiar în Pilde, şi aceasta are acelaşi înțeles. 
Fiindcă Se veselea şi atunci nu pentru că I-a venit din afară vreo bucurie, 
ci iarăşi privind la lucrurile făcute după Chipul Său. Deci şi bucuria 
aceasta a lui Dumnezeu are ca motiv Chipul Său. Dar cum Se veseleşte şi 
Fiul altfel, dacă nu privindu-Se pe Sine în Tatăl?*”, lar aceasta este egal 
cu a zice: «Cel ce Mă vede pe Mine vede pe Tatăl» (loan, 14, 9); şi: «Eu 
sînt întru Tatăl şi Tatăl întru Mine» (loan, 14, 10). 


218. După înviere Hristos S-a descoperit şi mai mult ca Dumnezeu, răminînd totuşi 
aproape de noi, sau ridicîndu-ne pe noi la un nivel în care avem altă înțelegere a Lui, mai 
profundă şi în infinit progres. Dar şi a Tatălui şi a Duhului Sfint. 

219. Aceasta ar arăta că Dumnezeu nu are în Sine toate cele de care are nevoie, ci e cu 
lipsuri. 

220. Dumnezeu nu Se poate bucura de ceva din afară de Sine. Căci aceasta ar însemna 
că e ceva măcar de aceeaşi valoare în afară de Sine, deci nu mai e Dumnezeu care e exis- 
tența nesfirşită. Dar nu Se poate bucura nici de Sine dacă e o singură Persoană, căci o bu- 
curie căreia nu i se răspunde cu o bucurie nu e o bucurie deplină. Bucuria adevărată răsa- 
re numai din iubirea dintre doi. Deci avem paradoxul: Dumnezeu nu Se poate bucura cu 
adevărat decît de Sine sau de chipul Său spiritual. Dar acest chip trebuie să aibă caracter 
de Persoană deosebită ca să-l răspundă cu bucuria Lui. Omul nu se poate bucura deplin 
exclusiv de chipul său, pentru că acest chip nu-i poate răspunde cu bucuria lui. El se bucu- 
ră de chipul său numai pentru că şlic că de acest chip al său se bucură şi altul. La Dumne- 

Deci din toate părţile lauda voastră s-a arătat deşartă, o, duşmani ai 
lui Hristos, şi în zadar ați umblat şi ați trimbițat pretutindeni cuvîntul : 
«Domnul M-a zidit (creat) pe Mine început al căilor Sale» (Pilde, 8, 22), 
răstălmăcind înţelesul lui şi propovăduind mai degrabă născocirea 
voastră decît înțelesul cugetat de Solomon. Căci cugetarea voastră s-a 
dovedit o simplă nălucire. Iar spusa din Pilde şi toate cele grăite înainte 
arată că Fiul nu este prin fire şi ființă creatură, ci Născutul propriu al 
Tatălui, Înţelepciunea şi Cuvîntul adevărat prin care toate s-au făcut şi 
fără de care nimic nu s-a făcut (loan, 1, 3). 


zeu însuşi chipul Său e totodată altul care se bucură de El. Se bucură de lume, pentru că Se 
pune prin ea într-o nouă lumină chipul Său sau fața Fiului Său, ca înţelepciune imprimată 
în ea. Dar Dumnezeu a făcut ființe care să participe şi ele în mod conştient la bucuria Fiu- 
lui de Tatăl Său. De aceea Se întrupează Fiul şi duce aceste fiinţe la viață veşnică. 


CUVÎNTUL AL TREILEA ÎMPOTRIVA ARIENILOR 
(P. G. 26, col., 321-468) 


1 


Arienii, precum se vede, odată ce s-au hotărît să se facă apostaţi şi 
duşmani ai adevărului, se silesc să aplice la ei cuvîntul Scripturii: «Cînd 
necredinciosul ajunge în adîncul relelor, nu ia seama la nimic» (Pilde, 18, 
3). Căci nici cînd sînt dovediți nu se opresc, nici cînd nu mai ştiu ce să 
spună nu se ruşinează. Ci ca privirea desfrînatei (Ler., 3, 3), au pierdut 
orice ruşine față de toţi în susținerea necredinței lor. De fapt după ce am 
arătat cum spusele pe care le iau ca pretext: «Domnul M-a zidit pe Mine» 
(Pilde, 8, 22) şi «Mai presus făcîndu-Se decit îngerii» (Evr., 1, 4) şi «Întâiul 
născut» (Rom., 8, 29; Col., 1, 15) şi: «Credincios fiind Celui ce L-a făcut 
pe El» (Evr., 3, 2), au un înţeles drept şi înfăţişează dreapta credinţă în 
Hristos, nu ştiu cum, îmbibaţi de veninul şarpelui şi nevăzînd cele ce tre- 
buie să le vadă, nici înțelegînd cele ce le citesc, urlind din adîncul inimii 
lor necuviincioase, au început să defaime şi spusa Domnului: «Eu sînt 
întru Tatăl şi Tatăl întru Mine» (loan, 14, 10). Căci zic: Cum poate încăpea 
Acesta în Acela şi Acela în Acesta? Sau cum poate Tatăl, fiind mai mare, 
să încapă în Fiul, Care e mai mic? Sau ce e de mirare, dacă Fiul este în 
Tatăl, odată ce şi despre noi s-a scris: «Căci în El vieţuim şi ne mişcăm şi 
sîntem» (Fapte, 17, 28)? Ei pătimesc aceasta de pe urma lipsei lor de 
minte, socotind că Dumnezeu e trup şi neînțelegînd nici ce este Tatăl ade- 
vărat şi Fiul adevărat, nici ce este lumina nevăzută şi veşnică şi străluci- 
rea nevăzută, nici ce este ipostasul (subzistenţa) nevăzut şi pecetea 
(figura) netrupească şi Chipul netrupesc (Evr., 1, 3). Căci dacă ar fi 
cunoscut acestea, n-ar fi luat în rîs pe Domnul slavei, nici n-ar fi înțeles 
corporal cele necorporale, răstălmăcind cele bine spuse. Le-ar fi ajuns 
doar să le audă acestea şi să creadă, odată ce le-a spus Domnul însuşi, de 
vreme ce credința primită cu simplitate e mai bună decit cea din gîndurile 
nesigure ale iscodirii. Deci fiindcă au pornit să întineze şi acest cuvînt 
prin erezia lor, e nevoie să vădim pe de o parte greşita lor înţelegere, iar 


A pe de alta, să arătăm înţelesul adevărului, pentru apărarea credincioşilor. 


cd 


Căci cuvintele: «Eu sînt întru Tatăl şi Tatăl întru Mine» nu sînt de neîm- 

păcat între ele, ca şi cînd s-ar umple între ele nişte vase goale, astfel ca 
Fiul să umple golul Tatălui şi Tatăl să umple golul Fiului, ca şi cînd nici 
unul dintre Ei n-ar fi plin gi desăvirşit. Aceasta e propriu corpurilor!. De 
aceea, chiar numai spunînd aceasta îşi arată necredința. Căci Tatăl e plin 
şi desăviîrşit şi Fiul e plinătatea dumnezeirii. Dumnezeu nu e în Fiul nici 
cum e în sfinți, în care sălăşluindu-Se îi întăreşte. Căci Fiul este Puterea şi 
Înţelepciunea Tatălui, iar pe cele făcute le sfințeşte prin împărtăşirea lor 
de El în Duh. Fiul însă nu e Fiu prin participare, ci e Născutul propriu al 
Tatălui. Şi iarăşi nu e Fiul în Tatăl nici cum se spune că «întru El vieţuim 
şi ne mişcăm şi sîntem». Căci El este din Tatăl cum e din izvor viața, în 
care toate se fac vii şi există. Căci nu vieţuieşte viaţa în viaţă. În acest caz 
n-ar fi viaţă. Ci mai vîrtos El dă viaţă tuturor. 


N 

Să vedem şi cele spuse de avocatul ereziei, sofistul Asterie. Căci a 
scris, luîndu-se la întrecere cu iudeii, acestea: «E vădit că de aceea a zis 
despre Sine că e în Tatăl şi Tatăl în E], pentru că nici cuvintele ce le spu- 
nea n-a spus că sînt ale Lui, ci ale Tatălui, nici faptele nu sînt ale Lui, ci ale 
” “Tatălui, Care-l dădea puterea». Dacă cel ce a spus aceasta ar fi fost un 
simplu copilandru, ar fi avut iertare din pricina vîrstei. Dar de vreme ce 
cel ce le-a scris se numeşte sofist şi se laudă că le ştie toate, e vrednic de 
tot disprețul. Şi cum nu se arată pe sine străin de apostoli, lăudîndu-se în 
cuvinte dornice să convingă (I Cor., 2, 4) şi socotind că poate amăgi prin 
ele, cînd el însuşi nu înțelege cele ce le spune, nici despre ce lucruri dă asi- 
gurări? Căci cele ce Fiul le-a spus ca proprii şi potrivite numai Celui ce e 
Fiul, Cuvîntul şi Înţelepciunea şi Chipul ființei Tatălui, acestea le coboară 
el la toate creaturile şi le face comune Fiului şi acestora. Nelegiuitul zice 
că oricine primeşte puterea Tatălui şi, urmînd necredinţei lui, spune că 
Fiul S-a făcut Fiu şi Cuvîntul a primit puterea cuvîntului. Nu voieşte ca 
Fiul să fi spus acestea în calitate de Fiu, ci Îl pune şi pe EI în rînd 


1. Dacă Dumnezeu n-ar fi decît una cu cele ale lumii acesteia, lumea aceasta ar trebui 
să fie din veci, deci n-ar mai fi o deosebire între un Dumnezeu necreat şi o lume creată. 
Aceasta e concepţia diferitelor panteisme. Dar noi cei creaţi Îl experiem pe Dumnezeu în 
noi ca transcendent nouă; există o trecere de prezenţă şi totuşi o discontinuitate de esență 
de la El la noi şi viceversa. 

Fiul însă nu-L are pe Tatăi în Sine ca transcendent Lui, ci ca una în ființă cu El. Dacă 
Dumnezeu cel trăit de noi nu ne-ar fi pe de altă parte transcendent, ar fi o amăgire gîndul 
că avem experiența unui Dumnezeu transcendent, deosebit de noi. Aceasta e concepția 
panteistă. Dar dacă Dumnezeu n-ar putea fi o Persoană în altă Persoană în acelaşi plan 
transcendent nouă, ci numai în noi, n-ar fi un Dumnezeu transcendent. Totul ar fi o ima- 
nență panteistă. Acestea sînt tezele gnostice şi teosofice. Numai un Fiu dumnezeiesc Unul 
născut trasează un hotar între Dumnezeu cel transcendent şi lumea imanentă. Altfel totul 
apare şi dispare în procesele imanente, într-o veşnică relativitate lipsită de sens şi în care 
omul nu are nici o valoare deosebită de a lucrurilor, pentru că nu i se dă nici o perspectivă 
de a se salva într-o şi de către o transcendenţă etern nesupusă producerii şi dispariţiei 
altor persoane. 

cu făpturile, ca pe unul ce a învățat şi El asemenea lor. După el, Hristos a 
zis: «Eu sînt întru Tatăl şi Tatăl întru Mine», pentru că cuvintele ce le ros- 
tea nu erau ale Fiului, ci ale Tatălui, ca şi faptele Lui. Căci.spune că şi 
David zice: «Voi auzi ce va grăi Domnul Dumnezeu întru mine» (Ps. 84, 
9). La fel Solomon: «Cuvintele mele s-au grăit de Dumnezeu» (III Regi, 8, 
59). De asemenea Moise aducea cuvintele de la Dumnezeu. Şi fiecare 
prooroc nu spunea cuvintele lui, ci cele de la Dumnezeu: «Acestea zice 
Domnul». Şi faptele ce le făceau sfinții nu erau ale lor, ci spuneau că sînt 
ale lui Dumnezeu, Care le dădea putere. Aşa [lie şi Elisei cheamă pe 
Dumnezeu ca să scoale El pe morți. Iar Elisei, curăţind pe Neeman de 
lepră, îi spune: «Ca să cunoşti că Dumnezeu este în Israel». Iar Samuel în 
zilele secetei se ruga lui Dumnezeu să dea ploaie. Şi apostolii ziceau că nu 
cu puterea lor fac semnele, ci cu harul Domnului. 

Din acestea e vădit , după el, că şi acest cuvînt al Domnului e comun 
tuturor, încât fiecare poate spune: «Eu sînt întru Tatăl şi Tată! întru 
mine». Şi deci acesta nu mai este singurul Fiu şi Cuvînt al lui Dumnezeu, 
ci este şi El unul din cei mulți. 


III ; 

Dar dacă ar fi spus Domnul aceasta, ar fi trebuit să nu zică: «Eu sînt 
întru Tatăl şi Tatăl întru Mine», ci mai vîrtos: «Şi Eu sînt în Tatăl şi Tatăl 
este şi în Mine», ca să nu aibă ceva propriu şi unic față de Tatăl, ci să aibă 
acelaşi har comun cu toți. Dar nu e cum spun aceia. Deci şi necugetînd că 
Fiul e cu adevărat din Tatăl, spun o minciună despre Fiul cel adevărat, 
singurul Căruia 1 se potriveşte să spună: «Eu sînt întru Tatăl şi Tatăl întru 
Mine». Căci Fiul este înţru Tatăl, cum se cuvine să cugetăm, fiindcă tot ce 
este Fiul este propriu ființei Tatălui, ca strălucirea din lumină şi ca rîul 
din izvor, încît cel ce vede pe Fiul vede ceea ce e propriu Tatălui şi înţe- 
lege că ființa Fiului fiind din Tatăl este la fel în Tatăl. Dar şi Tatăl este în 
Fiul, pentru că Fiul este ceea ce e propriu Tatălui, precum e în strălucire 
soarele şi în cuvînt (rațiune) mintea şi în rîu izvorul. Astfel cel ce vede pe 
Fiul vede ceea ce e propriu ființei Tatălui şi înțelege că Tatăl este în Fiul. 
Căci Fiul fiind chipul şi dumnezeirea Tatălui, urmează că Fiul este în 
Tatăl şi Tatăl, în Fiul. De aceea spunînd în mod cuvenit înainte: «Eu şi 
Tatăl una sîntem» (loan, 10, 30), a adăugat: «Eu sînt întru Tatăl şi Tatăl 
întru Mine», ca să arate identitatea dumnezeirii Lor şi unitatea fiinţei. 


IV 


Şi sînt una A, în sensul că ceea ce e una se împarte în două dar rămi- 
nînd totuşi una ?. Nici pentru că una are două nume, încît acelaşi să fie 
odată Tatăl şi altădată Fiul. Aceasta cugetind-o Sabelie, a fost judecat. ca 


2. Nu e una care să se împartă în două părți uniforme ce pot să se adune iarăşi într-una. 


TAVI CUVINTE ÎMPOTRIVA ANENII Ă 
eretic. Ci sint doua, pentru că 'Tatăl este 'Patăl şi nu este tot El Fiu; şi Fiul 
e Fiu, şi nu e tot El 'T'ată. Dar firea e una . Căci Nascutul nu e neasemenea 
Născătorului, Ci e Chipul Lui şi toate ale Tatălui sint ale Fiului. De aceea 
nici nu e Fiul alt Dumnezeu. Căci nu s-a inventat din alară; pentru că în 
acest caz ar fi mulți dumnezei, cugetindu-se o dumnezeire străină de a 
Tatălui. Căci deşi Fiul este ca născut altul, ca Dumnezeu este acelaşi. Şi 
una sînt EI şi Tatăl prin însuşirile şi proprietățile comune alc ființei şi prin 
identitatea unei unice dumnezeiri, precum s-a zis înainte. Căci şi străluci- 
rea este lumină, nu a doua față de soare, nici altă lumină, nici prin împăr- 
tăşirea de ea. Ci toată e născuta ei proprie. Iar această strălucire născută 
este în mod necesar o unică lumină cu soarele şi n-ar putea spune cineva 
că ele sint două lumini, ci sînt două ca soare şi ca strălucire, dar una este 
lumina din soare ce luminează prin strălucire cele de pretutindeni. Astfel 
dumnezeirea Fiului este totodată a Tatălui. De aceea e şi neîmpărțită. Şi 
aşa este un singur Dumnezeu şi nu este altul afară de EL. Astfel Ei fiind 
doi, dar dumnezeirea fiind una şi aceeaşi, aceleaşi se spun despre Fiul, 
cîte se spun şi despre Tatăl, fără să 1 se spună Fiului Tată, cum se spune 
Dumnezeu: «Şi Dumnezeu era Cuvîntul» (loan, 1, 1); sau Atoțţiitorul: 
«Acestea zice Cel ce era şi Cel ce este şi Cel ce vine, Atotţiitorul» (Apoc., 
1, 8); sau Domnul: «Un Domn Iisus Hristos» (1 Cor., 8, 6). Se mai spune şi 
că este Lumină: «Eu sînt lumina» (loan, 8, 12); şi că şterge păcatul: «lar ca 


să ştiţi, că putere are Fiul omului să ierte păcatele pe pămînt» (Luca, 5, 
12). Şi toate celelalte cîte le mai afli. Căci Însuşi Fiul zice: «Toate cite le 
are Tatăl ale Mele sînt» (loan, 16, 15). Şi iarăşi: «Ale Mele, ale Tale sînt» 
(loan, 17, 10). 


V 


lar cel ce aude cele ale Tatălui spuse despre Fiul va vedea şi aşa pe 
Tatăl în Fiul. Dar va vedea şi pe Fiul în Tatăl, cînd cele spuse despre Fiul 
se spun şi despre Tatăl. Dar pentru ce cele ale Tatălui se spun despre 
Fiul, dacă nu pentru că Fiul este născut din E1? Şi pentru ce cele ale Fiului 
sînt proprii ale Tatălui, dacă nu pentru că Fiul este născutul propriu al 
Lui? Iar Fiul fiind propriu ființei Tatălui, pe drept cuvînt cele ale Tatălui 
se zic că sînt ale Fiului. De aceea în mod potrivit, zicînd: «Eu şi Tatăl una 
sîntein» (loan, 10, 30), a adăugat: «Ca să cunoaşteţi că Eu sînt întru Tatăl 
şi Tatăl întru Mine» (loan, 10, 38). Iar după aceasta iarăşi a spus: «Cel ce 
Mă vede pe Mine vede pe 'Tatăl» (Ioan, 14, 9). În aceste trei spuse este 
acelaşi înțeles. Căci cel ce a cunoscut că Fiul şi Tatăl sînt una ştie că Fiul 
este în Tatăl şi Tatăl în Fiul. Pentru că dumnezeirea Fiului este a Tatălui 
şi ea este în Fiul. Şi cel ce a înţeles aceasta s-a convins că cel ce vede pe 
Fiul vede pe Tatăl. Căci în Fiul se vede dumnezeirea Tatălui. 

Aceasta va putea s-o înţeleagă cineva mai uşor din pilda chipului 
împăratului. Căci în chip este înfăţişarea şi ligura împăratului şi în împa- 

rat este înfăţişarea chipului. Între chip şi împărat este o asemănare 
deplină, încât cel ce priveşte la chip priveşte în el pe împărat; şi iarăşi, cel 
ce priveşte pe împărat cunoaşte că el este cel din chip. lar prin asemăna- 
rea neschimbată, celui ce voieşte să privească după chip la împărat, chi- 
pul i-ar putea spune: «Eu şi împăratul una sîntem, căci eu sînt în acela şi 
acela în mine; şi ceea ce vezi în mine, vezi în acela; şi ceea ce vezi în acela,. 
aceea vezi în mine». Deci cel ce se închină chipului se închină în el şi 
împăratului. De vreme ce deci şi Fiul este chipul Tatălui, trebuie să se 
cugete că dumnezeirea şi ceea ce e propriu Tatălui este ființa Fiului. 
Aceasta trebuie s-o înțelegem cînd se spune: «Cel ce fiind în chipul lui 
Dumnezeu» (Filip., 2, 6); şi: «Tatăl este întru Mine» (loan, 14, 10). 


VI 


Chipul dumnezeirii nu este o parte a ei, ci ființa Fiului este plenitudi- 
nea dumnezeirii Tatălui; şi Fiul este întreg Dumnezeu. De aceea şi pentru 
că e întreg Dumnezeu, «nu răpire a socotit a fi deopotrivă cu Dumnezeu» 
(Filip. 2, 6). Şi iarăşi, de vreme ce dumnezeirea Fiului şi chipul Lui nu-i al 
nimănui altuia decit al Tatălui, a spus: «Eu sînt întru Tatăl» (Ioan, 14, 10). 
Astfel în Hristos cel ce împăca lumea cu Sine era Dumnezeu ([1 Cor., 
5, 10). Căci Fiul este propriu ființei Tatălui. De aceea a putut fi împăcată 
în El lumea cu Dumnezeu. Astfel cele ce le lucra Fiul erau faptele Tatălui. 
Căci Fiul este chipul dumnezeirii Tatălui, Care lucra faptele. De aceea cel 
ce vede pe Fiul vede pe Tatăl. Căci în dumnezeirea părintească este şi se 
vede Fiul. Şi chipul Tatălui (părintesc) din EI arată în El pe Tatăl. Şi aşa 
este Tatăl în Fiul. Şi dumnezeirea, care se află în Fiul din Tatăl, arată pe 
Fiul în Tatăl şi neîmpărțirea între Ei. Şi cel ce aude şi vede cele spuse 
despre Tatăl, auzindu-le ca spuse despre Fiul, nu le va adăuga la ființa 
Lui prin har şi împărtăşire, ci pentru că însăşi existența Fiului este pro- 
prie fiinţei părinteşti şi născută din ea, va înțelege corect, cum am spus, 
cuvîntul: «Eu sînt întru Tatăl şi Tatăl întru Mine» (loan, 14, 10) şi: «Eu şi 
Tatăl una sîntem» (loan, 10, 30). Căci Fiul este ca Tatăl, avînd toate ale 
Tatălui. De aceea se indică împreună cu Tatăl. Căci n-ar spune cineva 
Tată, neexistînd Fiul. Cel ce numeşte pe Dumnezeu «Făcător» nu indică 
numaidecit şi cele făcute. Căci este Făcător şi înainte de făpturi“. Dar cel 


3. Numai un Dumnezeu transcendent lumii, dar devenii Subiect al firii omeneşti 
într-una din Persoanele Lui în unire neconfundată cu omul şi cu lumea, a putut mîntui 
lumea şi persoanele umane de piericiune. 

4. Dacă n-ar avea capacitatea de Făcător înainte de a face făpturile, nu le-ar putea 
face. Dar aceasta nu înseamnă că trebuie să pună în funcție capacitatea de Făcător din 
eternitatea de cînd există El. Pentru că făpturile nu ţin de fiinţa lui Dumnezeu, ci stă numai 
în puterea Lui ca ele să existe sau nu. Deci capacitatea Lui de Făcător o arată pe aceasta 
unită cu libertatea Lui. El poate crea, dar nu e silit să creeze. În acest caz nu ar crea din 
nimic. lar un Dumnezeu incapabil să creeze din nimic n-ar fi un Dumnezeu atotputernic. 
Libertatea de a crea din nimic şi atotputernicia ţin împreună. 

ce zice «Tatăl» indică îndată împreună cu Tatăl şi existența Fiului. De 
aceea cel ce crede în Fiul crede în Tatăl. Căci crede în ceea ce e propriu 
ființei Tatălui”, Şi aşa este o singură credinţă într-un unic Dumnezeu'. Şi 
cel ce se închină Fiului şi-L cinsteşte pe EI, în Fiul se închină Tatălui şi-L, 
cinsteşte pe Tată!'. Căci una este dumnezeirea şi de aceea una este slava 
şi una închinarea cea adusă în Fiul şi, prin Fiul, Tatălui. Şi cel ce se 
închină aşa se închină unui singur Dumnezeu. 

Căci este un singur Dumnezeu şi afară de El nu este altul. Astfel, cînd 
se zice numai Tatălui Dumnezeu şi că este un singur Dumnezeu şi «Eu 
sînt» (leş., 3, 14); şi: «Afară de Mine nu este Dumnezeu» (Deut., 32, 39); 
şi: «Eu sînt întiiul şi Eu după aceea» (Isaia, 11, 6), bine se zice, căci unul 
este Dumnezeu şi Singurul şi Întiiul. Dar acestea nu se zic spre desființa- 
rea Fiului. Să nu fie! Căci şi El este în Cel unul şi Întiiul şi Singurul, ca Cel 
ce e singur Cuvîntul şi Înţelepciunea şi strălucirea Celui unul şi singurul 
şi întiiul. Căci este şi El întiiul, fiind plinătatea dumnezeirii Celui dintii şi 
singurul, adică fiind Dumnezeu întreg şi deplin. Deci nu s-a spus pentru 
EI (pentru desființarea Lui), ci spre a se arăta că nu este altul cum e Tatăl 
şi Fiul Lui. Acesta este gîndul proorocului arătat şi vădit tuturor. 


VII 


Rău-credincioşii, umblînd şi cu acestea, bîrfesc pe Domnul şi ne ocă- 
răsc pe noi, zicînd: «lată se spune că Dumnezeu este unul şi singurul şi 
întiiul. Cum deci spuneţi voi că Fiul este Dumnezeu? Căci dacă ar fi şi El 
Dumnezeu, n-ar fi spus: «Eu sînt singurul» (Deut., 32, 39), nici că «Unul 
este Dumnezeu» (Deut., 6, 4). De aceea e necesar să arătăm, pe cît e cu 
putinţă, înțelesul acestor spuse, ca să cunoască toți şi din acestea că arie- 
nii sînt cu adevărat duşmani ai lui Dumnezeu. Dacă Fiul ar vrea să Se 


5. Ajunge să crezi în Dumnezeu Fiul, ca să crezi implicit şi în Dumnezeu Tatăl. Căci nu 
poate exista un Fiu fără un Tată. În afară de aceea, Fiul e propriu ființei Tatălui. În Fiul se 
arată ființa Celui ce e Tată. Fiinţa lui Dumnezeu nu stă de sine, ci e ființa unui Tată ce are 
un Fiu. În fiecare din Ei se arată ființa ambilor: în Fiul se arată ființa Celui venit din Tatăl, 
iar în Tatăl, ființa Celui ce a dat ființa Lui Fiului. 

6. Nu trebuie să afirm două credințe deosebite, sau separate: una referindu-se la Fiul 
şi alta la Tatăl, în care caz ar fi doi dumnezei. Crezînd în Tatăl, crezi în Fiul şi viceversa. Ei 
sînt din alt punct de vedere una. 

11. Un singur act al credinţei, care se îndreaptă atît spre Tatăl cît şi spre Fiul, are în sine 
o singură închinare îndreptată spre Amindoi. Nu pot zice Fiul fără să cuget la Tatăl şi vice- 
versa. De aceea nu dau Unuia din Ei o cinste mai mare ca Celuilalt. E un singur Dumnezeu 
în două Persoane neconfundate. E o singură închinare care referindu-se la o Persoană se 
referă implicit şi la Cealaltă fără să Le confunde. Aceasta nu înseamnă că nu Le pot numi 
şi deosebit. Dar nu pot numi pe Una fără să mă gîndesc şi la a doua. Chiar cuvintele: «Eu 
sint singur Dumnezeu» şi cele asemenea, din Vechiul Testament, le-a spus Tatăl prin 
Cuvîntul Său. Căci un Dumnezeu care nu are un Cuvint, care la El e dovada comuniunii 
eterne, deci ipostas deosebit, nu gîndeşte, nu vorbeşte, nu are conştiinţă de Sine, ci co 
forță oarbă, supusă unor legi implacabile. 


SFINTUL ATANANIE CEI MARE, 


opună Tatălui, s-ar putea asculta birfirea lor. Şi dacă "Tatăl, vorbind de 
Fiul, cum auzea David vorbindu-se despre Adonis şi Avesalom, ar putea 
folosi în folosul lor acest fel de spuse, ca nu cumva Fiul, numindu-Se pe 
Sine Dumnezeu, să rupă pe vreunii de la Tatăl. Dar cel ce cunoaşte pe 
Fiul cunoaşte mai bine pe Tatăl, Fiul descoperindu-L pe EI prin Sine; şi 
în Cuvintul Se vede mai bine, precum s-a spus, Tatăl. Căci venind Fiul, - 
nu pe Sine, ci pe Tatăl L-a preamărit, spunînd unuia care s-a apropiat de 
EI: «Ce Mă numeşti bun? Nimeni nu este bun decît Unul Dumnezeu» 
(Luca, 18, 19). Sau răspunzînd celui ce L-a întrebat care e cea mai mare 
poruncă din Lege: «Ascultă, Israele, Domnul Dumnezeul tău este Dom- 
nul cel unul» (Marcu, 12, 29-30); şi spunînd mulțimilor: «M-am pogorit 
din cer nu ca să fac voia Mea, ci voia Tatălui care M-a trimis pe Mine» 
(loan, 6, 38); iar pe ucenici învățindu-i: «Tatăl Meu este mai mare decât 
Mine» (loan, 14, 28) şi «Cel ce Mă cunoaşte pe Mine cunoaşte pe Cel ce 
M-a trimis pe Mine» (loan, 5, 23). Şi dacă aşa este Fiul față de Tată! Său, 
ce împotrivire este între Ei, ca să primească cineva cu o astfel de bănuială 
cele spuse? Sau dacă Cuvintul este Fiul Tatălui, cine e atit de lipsit de 
minte, afară de duşmanii lui Dumnezeu, ca să creadă că Dumnezeu a 
grăit acestea, defăimînd şi desființind pe Fiul Său? Nu aşa le înțeleg creş- 
tinii. Să nu fie! Căci nu s-au scris acestea contra Fiului, ci pentru dărîma- 


rea zeilor mincinoşi plăsmuiţi de oameni. Aceasta e înțelegerea dreaptă a 
spuselor acestora. 


VIII 

Dumnezeu, bun fiind şi îngrijindu-Se de oameni, văzîndu-i pe cei ali- 
piţi de zeii mincinoşi că se depărtează de EI, zice chemîndu-i la Sine pe 
cei rătăciți: «Eu sînt singurul Dumnezeu» (Deut., 32, 39) şi: «Eu sînt» 
(leş., 3, 15) şi: «Afară de Mine nu este alt Dumnezeu» (Deut., 6, 4) şi toate 
spusele de felul acesta, ca să defăimeze cele ce nu sînt şi să întoarcă pe 
toţi la Sine. Şi precum dacă cineva, în timpul zilei şi cînd luminează soa- 
rele, ar zugrăvi pe un lemn chipul soarelui fără să aibă măcar vreo închi- 
puire a lui şi ar zice că chipul acesta este cauza soarelui, iar dacă soarele 
văzînd aceasta ar zice: «Eu singur sînt lumina zilei şi nu este altă lumină a 
zilei, afară de mine», nu ar zice acestea privind la strălucirea lui, ci la chi- 
pul de pe lemn şi la neasemănarea produsă de nălucirea deşartă, aşa 
spune şi Dumnezeu: «Eu sînt» şi: «Eu singur sînt Dumnezeu» şi: «Nu 
este altul afară de Mine», ca să atragă pe oameni de la zeii mincinoşi şi ca 
să-L cunoască aceştia pe adevăratul Dumnezeu. Şi e neîndoielnic că 
zicînd Dumnezeu acestea, le-a zis prin Cuvintul Său, chiar dacă iudeii de 
acum susţin că nu le-a grăit acestea prin Cuvîntul. Dar prin Cuvîntul au 
fost spuse, oricât s-ar înfuria cei stăpîniţi de diavol. Căci s-a făcut Cuvîn- 
tul către proorocul şi s-au auzit acestea. Iar dacă Cuvîntul era al lui Dum- 

nezeu şi prin EI le-a spus l)umnezeu acestea şi nu este ceva ce zice şi face 
Dumnezeu, care să nu zică şi să nu facă prin Cuvîntul”, nu s-au spus aces- 
tea, o, duşmani ai lui Dumnezeu, contra Lui, ci celor străine şi care nu sînt 
de la EI". Căci şi cele spuse prin icoana de mai sus, dacă soarele ar fi grăit. 
cuvintele acelea, nu le-ar fi spus avînd strălucirea sa în afară de sine, ci 
le-ar fi spus, arătînd în strălucire lumina sa şi prin aceasta respingind 
rătăcirea. Deci nu desființind pe Fiul, nici contra Lui sînt spuse acestea, ci 
spre surparea minciunii. De aceea nu a spus Dumnezeu lui Adam aceste 
cuvinte de la început, deşi era cu El Cuvîntul prin care toate s-au făcut. 
Pentru că nu era încă trebuinţă, nefiind încă idoli". Dar cînd oamenii s-au 
despărțit de adevăr şi şi-au numit zei precum au voit, atunci a fost nevoie 
de astfel de cuvinte spre desființarea zeilor care în realitate nu existau. 
Iar eu aş adăuga să zic, că aceste cuvinte s-au spus şi împotriva nebuniei 
duşmanilor lui Dumnezeu, ca să afle că dumnezeui pe care-l cugetă ca 
fiind în afara ființei Tatălui, nu este dumnezeu adevărat şi nici Chipul şi 
Fiul Întîiului şi Singurului Dumnezeu. 


IX 


Deci Tatăl Se numeşte singurul Dumnezeu adevărat nu spre desfiin- 
țarea Celui ce a zis: «Eu sînt adevărul» (loan, 14, 6), ci spre desființarea 
celor ce nu sînt dumnezei adevăraţi prin fire, cum e Tatăl şi Fiul Lui. De 
aceea Însuşi Domnul a legat îndată cu cuvîntul de mai sus: «Şi pe Care 
L-ai trimis, lisus Hristos» (loan, 17, 3). Dacă ar fi fost creatură, nu S-ar îi 
legat şi numărat pe Sine cu Cel ce L-a creat. Căci ce este comun Dumne- 
zeului adevărat şi celui neadevărat? Dar legîndu-Se pe Sine cu Tatăl, a 
arătat că este din firea Tatălui şi ne-a dat să cunoaştem că este Născutul 
adevărat al Tatălui adevărat. Aceasta aflînd-o şi loan, a învățat, scriind în 
Epistolă: «Şi sîntem în Dumnezeul cel adevărat, adică în Fiul Său lisus 
Hristos. Acesta este adevăratul Dumnezeu şi viața cea de veci» (I Ioan, 5, 


8. Tatăl nu spune numai tot ce spune prin Cuvîntul, arătîndu-Se în aceasta că e un 
Dumnezeu al comuniunii, ci şi face tot ce face prin Cuvintul. Căci «a face» înseamnă a 
lucra cineva conştient prin alegerea scopului, deci a gîndi la ceea ce face. Cine nu se mişcă 
în modul acesta nu «face», ci e mişcat fără voie şi inconştient în procese de neocolit. «A 
face» implică, ca şi «a vorbi», comuniunea şi libertatea. 

9. Cele ce le spune şi le face Dumnezeu despre lucruri la începutul şi în cursul timpu- 
lui, le spune şi le face prin Cuvintul Său. Căci Cuvîntul prin care le spune şi le face e veşnic şi 
le are din veci în Sine şi deci nici EI, nici Tatăl nu le cîştigă în timp. EI le spune şi le face în 
timp, pentru că nu le spune şi face pentru EI, ci pentru cele ce nu sint proprii fiinţei Lui şi ca- 
re nu sînt din ființa Lui, cum e Fiul din ființa Tatălui. Căci ceea ce e din ființa Lui e din veci, 

19. Cuvîntul e spus de Dumnezeu către făpturi în mod liber, deci cînd voieşte sau cind 
e spre folosul celor cărora le e spus. Deci şi Cuvintul, prin Care se spun anterior cuvintele 
ce se spun, e liber. Cuvintul nu-l, sileşte pe Dumnezeu să grăiuscă. În Dumnezeu Cuvîntul 
e Fiul unui 'Tată. Ki Se sfătuiesc în libertate ce cuvinte să se spună prin Cuvintul celor et 
nu sint de o fiinţă cu Ei, ci pe cure îi creeaza şi îi cirmuiesc. 'Patăl şi Fiul au în vectere folosul 
fiecărei făpturi. 

20). Dar şi proorocul zicînd despre creațiune: «Care singur întinzînd 
cerul» (lov, 9, 8), iar despre Dumnezeu: «Eu singur am întins cerul» 
(Isaia, 14, 24), a făcut vădit tuturor că prin «singur» indică şi pe Cuvîntul 
Celui singur. Căci în El s-au făcut toate şi fără de El nimic nu s-a făcut. 
Deci dacă prin Cuvîntul s-au făcut, dar Dumnezeu zice: «Eu singur», 
împreună cu Cel singur se înţelege şi Fiul, prin Care s-a făcut cerul. 
Astfel deci şi cînd zice: «Un Dumnezeu» şi «Eu sînt singurul» şi «Eu 
sînt întfiul», în Unul şi Singurul şi Întiiul se înţelege ca aflindu-Se 
împreună Cuvîntul, precum în lumină, strălucirea. lar aceasta nu s-ar 
putea înţelege despre altul decît numai despre Cuvîntul. Căci toate cele- 
lalte au primit existența din ceea ce nu este prin Fiul şi se deosebesc 
mult prin fire de El. Dar Fiul însuşi este din Tatăl prin fire, fiind Născu- 
tul adevărat al Lui. De aceea spusa pe care au socotit s-o ia în sprijin cei 
fără de minte: «Eu sînt întiiul» (Isaia, 44, 16), în apărarea ereziei lor, le dă 
pe faţă mai vîrtos nebuneasca lor gîndire. Căci zice Dumnezeu: «Eu sînt 
întîiul şi Eu după aceea». Dacă numărîndu-se împreună cu cele de după 
EI Îşi zice întîiul dintre ele, ca ele să fie socotite al doilea după EI, va fi şi 
EI, după voi, dintre făpturi, precedindu-le numai prin timp". Dar aceasta 
întrece toată necredința. Însă dacă a spus: «Eu sînt întiiul», arătînd că nu 
e din cineva, nici nu e cineva înainte de EI, ci El este începutul (obîrşia) şi 


cauza tuturor, şi spre desființarea miturilor eline, e vădit că şi numin- 
du-L, pe Fiul întîiul născut nu o face numărîndu-L cu creaturile, ci spre 
dovedirea creării tuturor şi înfierii tuturor prin Fiul'?. De fapt precum 
Tatăl este întîiul, aşa e şi Fiul întîiul, ca Chip al Întiului şi pentru că este în 
Întiul; iar fiind născut din Tatăl, în El se creează şi se înfiază toată 


creațiunea" **, 


11. În româneşte s-a tradus: «din nimic». Dar în greceşte se spune «din ceea ce nu este» 
sau «din cele ce nu sînt». Nimicul nu trebuie să se înțeleagă ca ceva ce înconjoară pe Dum- 
nezeu, ce se află la marginea ce-L limitează pe El. Dumnezeu este infinit. Nu e mărginit nici 
măcar de nimic. A crea din nimic înseamnă a nu fi folosit ceva pentru a aduce la existență 
ceva. Puterea lui Dumnezeu se arată şi în aceasta. În felul acesta Dumnezeu, deşi e infinit, 
poate totuşi să dea ființă şi la altceva, adică la ceva ce nu este El, şi aceasta fără să folosească 
nimic. Poate să creeze cît de multe, deşi El este infinit. Ele nu-L limitează, precum nimicul 
nu-L limitează. Pentru că fiinţa lor e susținută de EI, nu are în ea puterea de a îi. 

12, Dumnezeu nu poate fi întîiul față de creaturi. Căci aceasta L-ar încadra şi pe El 
între ele. Numai ființa Lui este prin ea însăşi, deci este cu adevărat. Fiinţa lor este prin ea 
însăşi nimic. Creaţiunea numai prin puterea Lui apare şi se susţine. El Îşi zice «întîiul» 
numai în sensul că a trebuit să fie EI ca «Unicul» înainte de a le fi adus pe ele la existenţă. 
Nu este întfiul nici faţă de Fiul în sensul că ar fi întfiul faţă de Fiul, ca față de o creatură ce e 
adusă la existență după ce există El ca Tată. El zice că e «întîiul» în sensul că e obiîrşia prin 
excelenţă, că nu e ceva înaintea Lui, că nu e din cineva, sau din ceva, în sensul că-Şi are 
temeiul existenţei în Sine, pe cînd ele nu-şi au acest temei în ele, ci în E]. Altfel s-ar aproba 
miturile eline, potrivit cărora orice zeu are un tată, traducîndu-se în aceasta succesiunea 
de cauză şi efecte din natură. 

12 bis. Tatăl se zice «întîiul» pentru că e cauza tuturor, deosebită prin ființă de toate, 
în sensul în care nu există altă cauză. lar Fiul e numit <întiiul», pentru că prin El s-au făcut 

Dar ei încearcă să se împotrivească şi acestora prin născocirea mituri- 
lor lor. Ei spun că Fiul şi Tatăl nu sînt una, nici asemenea aşa cum propo- 
văduieşte Biserica, ci cum voiesc ei, Căci zic: El şi Tatăl sînt una, deoa- 
rece cele ce le voieşte Tatăl, acelea le voieşte şi Fiul, şi Fiul nu Se opune 
nici gîndurilor, nici judecăților Lui, ci în toate este de acord cu Tatăl, 
redînd prin numele de cuvînt identitatea şi ceea ce e conform corespun- 
zător învățăturii Tatălui. Acestea au îndrăznit unii dintre ei nu numai să 
le grăiască, ci să le şi scrie. Dar ce ar putea fi mai aiurea şi mai nebunesc 
decit aceasta? Dacă pentru acestea sînt una Fiul şi Tatăl şi dacă în felul 
acesta este Cuvîntul asemenea Tatălui, urmează că şi îngerii şi celelalte 
ce ne sînt superioare, Începătoriile şi Stăpîniile şi Scaunele şi Domniile, şi 
cele văzute, soarele şi luna şi stelele,sînt ca Fiul şi fiii; şi trebuie să se 
spună şi despre ele, că ele şi Tatăl una sînt; şi că fiecare este chip şi cuvînt 
al lui Dumnezeu. Căci cele ce le voieşte Dumnezeu, acelea le voiesc şi ele. 
Şi nu se deosebesc nici în judecăţi, nici în hotăriri, ci în toate sînt ascultă- 
toare Celui ce le-a făcut. Fiindcă n-ar rămîne în slava lor, dacă n-ar voi şi 
ele cele ce le voieşte Tatăl. Căci despre cel ce n-a rămas în aceasta, ci s-a 
smintit în cugetare, ar auzi: «Cum a căzut din cer Luceafărul, care răsare 
de dimineață!» (Isaia, 14, 42). 

Dar cum, acestea aşa fiind, numai Acesta este Fiul Unul Născut şi 
Cuvîntul şi Înţelepciunea? Sau cum, fiind atitea asemenea Tatălui, numai 
El este Chip? De fapt se află şi între oameni mulți asemenea Tatălui, 
foarte mulți ajunşi martiri şi, înainte de ei, apostolii şi proorocii şi înain- 
tea lor patriarhii; şi mulţi păzesc şi în acest timp porunca Mîntuitorului 
făcându-se milostivi ca Tatăl cel din ceruri (Luca, 6, 36) şi urmînd îndem- 
nului: «Fiţi următori lui Dumnezeu ca nişte fii iubiţi şi umblaţi întru 
iubire, precum şi Hristos ne-a iubit pe noi» (Efes., 5, 1-2). Mulţi s-au 
făcut următori şi lui Pavel, precum şi acela, lui Hristos. Şi totuşi nici unul 
nu este nici Cuvânt, nici Înţelepciune, nici Fiul Unul Născut, nici Chip; nici 
n-a îndrăznit vreunul din ei să spună: «Eu şi Tatăl una sîntem» (loan, 10, 
30), sau: «Eu sînt întru Tatăl şi Tatăl întru Mine» (Ioan, 14, 10)*. Ci 
despre toți s-a zis: «Cine este asemenea Ție, între dumnezei, Doamne?» 


toate, EI însuşi fiind prin ființă deosebit de toate ca şi Tatăl, fiind singur de o ființă cu 
'Tatăl, nu şi ele. E «Întiiul» născut, în sensul că a trebuit să fie EI din veci, ca unul ce e de o 
ființă cu Tatăl, deci «născut» din Tatăl, ca să le poată aduce la existență pe ele. 

13. Omul poate să simtă pe Dumnezeu în sine, dar ÎI simte ca transcendent lui; sau se 
simte pe sine într-o dependenţă totală şi ca un bob de praf fără o consistență în sine însuşi. 
Dar Fiul Îl trăieşte pe Tatăl în Sine ca Tată după fire. Nu ne este dată nouă o astfel de 
experienţă a Tatălui. Dar în mărirea Fiului faţă de noi, simțim mărirea Tatălui. În trăirea 
acestei măriri, trăim noi pe Dumnezeu ca Dumnezeu. ÎI şi trăim, dar simţim trebuința să-l, 
şi preamărim. 


SEINTUL. ATANANIE. CI. MARE: 


(Ps. 75, B) şi: «Cine se va asemăna Domnului între fiii lui Dumnezeu?» 
(Ps. 88, 7). Dar numai despre El s-a scris că e singurul Chip adevărat, şi 
prin fire, al Tatălui. Căci deşi am fost făcuți şi noi după chipul şi ne numim 
chipul şi slava lui Dumnezeu, dar nu pentru noi înşine, ci pentru chipul şi 
slava lui Dumnezeu sălăşluită în noi, care este Cuvintul Lui şi prin care, 
făcîndu-Se pe urmă pentru noi trup, am primit harul acestei numiri'. 


XI 


Dovedindu-se deci şi această afirmare a lor necuvenită şi neraţională, 
e necesar să referim asemănarea şi unitatea Fiului (cu Tatăl) la însăşi 
ființa Lui. Căci dacă n-am înţelege-o aşa, nu s-ar mai arăta El, precum s-a 
zis, ca fiind mai mult decât cele făcute, nici nu va mai fi asemenea Tatălui, 
ci va fi asemenea Tatălui numai prin cugetări. În acest caz s-ar deosebi de 
'Tatăl întrucît Tatăl este Tatăl, iar cugetările, cugetări. Dacă deci Fiul este 
asemenea Tatălui, după cugetări şi învățătură, Tatăl este, după ei, Tată 
numai cu numele, iar Fiul nu este un chip întocmai, ba nici nu se va arăta 
ca avînd identitatea şi asemănarea cu Tatăl. Căci ce asemănare şi identi- 
tate va avea cel ce e altfel decît Tatăl? Doar şi Pavel învăţa aceleaşi ca 
Mintuitorul, dar nu era, prin aceasta, asemenea Lui, după ființă. 

Învăţind deci aceia acestea, rătăcesc. Fiul şi Tatăl sînt una aşa cum 
s-a spus. Şi Fiul este asemenea cu Tatăl şi e din Tatăl, cum vedem şi 
cugetăm pe un fiu față de tată. şi cum se vede strălucirea față de soare. 
Numai fiind astfel Fiul, lucrînd Fiul, Cel ce lucrează este Tatăl şi venind 
Fiul la sfinți, Cel ce vine în Fiul e Tatăl. Căci El însuşi a spus: «Vom veni 
Eu şi Tatăl şi Ne vom face la el locaş» (Ioan, 14,23). Căci în Chip se vede 
Tatăl şi în strălucire este lumina. De aceea, precum am spus puţin mai 
înainte, dînd Tatăl har şi pace, le dă acestea. şi Fiul, cum a arătat Pavel, 
scriind în fiecare Epistolă: «Har vouă şi pace de la Dumnezeu Tatăl 
nostru şi de la Domnul Ţisus Hristos» (Rom., 1, 7; I Cor., 1, 3; Efes., 1,2 
etc.). Căci unul şi acelaşi har este de la Tatăl în Fiul, cum una este lumina 
soarelui şi a strălucirii; şi cum soarele luminează prin strălucire. Aşa se 
roagă şi pentru tesalonicieni, zicînd: «Însuşi Dumnezeu şi Tatăl nostru şi 
Domnul lisus Hristos să îndrepteze calea noastră spre voi». Prin aceasta 
afirma unitatea Tatălui şi a Fiului. Căci n-a zis să îndrepteze, la plural, ca 


14, Sîntem făcuţi «după chipul lui Dumnezeu», adică după Fiul, Care este «chipul» 
- "Tatălui. Deci în calitatea noastră de ființe «după chipul lui Dumnezeu» se cuprinde şi cali- 
tatea noastră de fii ai Tatălui. Dar noi nu avem această calitate prin şi pentru noi, ca s-o 
putem păstra prin noi înşine. Ci o avem pentru că se sălăşluieşte «chipul» Tatălui în noi. 
Pentru noi e mai mult un har, sau un dar această calitate. E în ea o iradiere din Dumnezeu 
cel transcendent în noi. Numai întrucît chiar în starea de păcat nu sîntem cu totul rupţi de 
puterea lui Dumnezeu, mai avem ceva din chipul Lui în noi. 
15. Vine în cei alipiţi de Fiul cu într-o extensiune a Fiului. 

dindu-se un har îndoit de către doi, de la Acesta şi Acela, ci la singular, ca 
să arate că Tatăl îl dă prin Fiul''. Dar putindu-se necredincioşii rugina de 
acestea, totuşi nu voiesc”. 


XII 


Căci dacă n-ar fi unitate şi dacă Cuvîntul n-ar fi Născutul propriu al 
Tatălui, ca strălucirea din soare, ci Fiul S-ar deosebi prin fire de Tatăl, ar 
ajunge să dea harul numai Tatăl, netrebuind să se asocieze nici una din 
creaturi cu Tatăl în cele ce le dă. Dar această dare comună arată unitatea 
Tatălui şi a Fiului. De aceea nu se roagă cineva să primească ceva de la 
Dumnezeu şi de la îngeri, sau de la alte creaturi, nici nu zice: «Să-ţi dea 
ție Dumnezeu şi îngerul»; ci ne rugăm pentru o singură dare de la Tată] şi 
de la Fiul'*. Căci prin Fiul se dăruiesc cele date. Şi nimic nu este ceea ce 
n-ar lucra Tatăl prin Fiul. Astfel cel ce primeşte darul îl are în mod sigur”. 

Iar dacă patriarhul Iacov, binecuvîntînd pe nepoții Efrem şi Manase, a 
zis: «Dumnezeu cel ce mă hrăneşte din tinereţele mele pînă în ziua 
aceasta; îngerul cel ce m-a scos din toate relele, să binecuvinteze pruncii 
aceştia» (Fac., 48, 15-16), nu a unit pe vreunul din îngerii creați după fire 
cu Dumnezeu care i-a creat pe ei, nici n-a lăsat pe Dumnezeu care l-a 
hrănit, ca să ceară binecuvîntarea pentru nepoți de la îngeri. Căci zicînd: 
«Cel ce m-a scos din toate relele», n-a arătat pe vreunul din îngerii creați 
unit cu Dumnezeu, ci L-a rugat pe Cuvîntul lui Dumnezeu, prin Care 
scapă Dumnezeu pe cei pe care voieşte. Pe Acesta, ştiindu-L numit înger 
de mare sfat al Tatălui (Isaia, 9, 6), a arătat că nu este altul decît El, Care 
binecuvintează şi Care scapă de rele. Căci nu s-a rugat să fie el binecu- 
vîntat de Dumnezeu, ci a voit să fie binecuvîntați nepoții de către înger. 
Dar către Cel pe care-L ruga aceasta pentru sine, zice: «Nu Te voi lăsa, de 
nu mă vei binecuvînta» (Fac., 32, 26). Iar Acesta era Dumnezeu, cum 
însuşi zice: «Am văzut pe Dumnezeu față către față»; pe Acesta ÎL ruga să 
binecuvînteze şi pe fiii lui Iosif. Căci propriu îngerului este să slujească 
poruncii lui Dumnezeu. Şi de multe ori merge înainte ca să se biruiască 
amoreul şi e trimis să păzească poporul pe calea Lui. Dar acestea nu sînt 
ale lui, ci ale lui Dumnezeu, Care porunceşte şi-l trimite. Căci e propriu 
lui Dumnezeu să scape pe cei pe care voieşte El să-i scape”. De aceea nu 


16. E har părintesc şi frățesc, sau filial în acelaşi timp. Căci ne dă calitatea de fii ai 
Tatălui împreună cu Fiul. 

17. Cînd părinţii dau binecuvîntare unui copil, sînt aşa de uniţi în simţire, că gestul 
binecuvintării îl trăiesc ca unul singur. Cu atît mai mult are loc aceasta la Tatăl şi la Fiul. 

18. Dar zicem: «Să-ţi dea ție Dumnezeu Tatăl şi Fiul pentru rugăciunile sfinților». 

18. Ceea ce vine cuiva din cei uniţi în dragostea pentru el, vine ca o îmbelgugare şi îi 
aduce dragostea lor, cum nu aduce ceea ce li se dă de unul singur. 

20. E. o deosebire între rugăciunea către Dumnezeu şi cea către sfinţi sau îngeri. Lui 
Dumnezeu | sc cere cu Celui ce dă de lu Sine cecen ce | sc cere. Îngerului şi sfintului i ae cere 

altul, ci Domnul Dumnezeu i S-a arătat şi i-a spus: «lată, Eu voi fi cu tine, 
păzindu-te în toată calea pe care vei merge» (Fac., 28, 15). Şi nu altul, ci 
Dumnezeu, arătindu-Se, l-a oprit pe Laban de la planul lui răutăcios, 
poruncindu-i să nu grăiască rele lui Iacov. Şi Iacov însuşi nu s-a rugat 
altuia decît lui Dumnezeu, zicînd: «Scoate-mă din mîna fratelui meu 
Esau, că mă tem de el» (Fac., 32, 11). Dar şi femeilor, vorbindu-le, le-a 
zis: «Nu i-a îngăduit Dumnezeu lui Laban să-mi facă rău» (Fac., 31, 44). 


XIII 


De aceea şi David nu-l ruga pe altul, ci pe Dumnezeu însuşi, să-l 
scape: «Către Tine, Doamne, am strigat întru necazul meu, şi m-ai auzit. 
Doamne, izbăveşte sufletul meu de buze nedrepte şi de gură vicleană» 
(Ps. 109, 1-2). Lui i-a adus şi mulțumire, grăind cuvintele din psalmul 17, 
în ziua în care l-a izbăvit pe el din mîna tuturor vrăjmaşilor lui şi din mîna 
lui Saul: «Iubi-Te-voi, Doamne, tăria mea; Domnul este întărirea mea şi 
scăparea mea şi izbăvitorul meu» (Ps. 17, 23). lar Pavel, răbdînd multe 
prigoniri, nu mulțumea altuia decât lui Dumnezeu, zicînd: «Din toate m-a 
izbăvit şi mă va izbăvi Domnul, întru Care am nădăjduit> (11 Cor., 1, 10). 
Şi nu altul decît Dumnezeu l-a binecuvîntat pe Avraam şi pe Isaac. lar 
Isaac L-a rugat pe Dumnezeu pentru Iacov, zicînd: «Dumnezeul meu să 
te binecuvînteze şi să te facă să creşti şi să te înmulțească şi să fii în adu- 
narea neamurilor şi să-ți dea ţie binecuvîntarea lui Avraam, părintele 
meu» (Fac., 28, 3-4). Iar dacă nu eal altuia a binecuvînta şi a izbăvi decît 
al lui Dumnezeu şi nu a fost altul care a izbăvit pe Iacov decît Domnul 
însuşi şi de aceea nu a chemat patriarhul pe altul decît pe Însuşi Izbăvito- 
rul peste nepoții săi, e vădit că nu a unit pe altul cu Dumnezeu, în rugăciu- 
nea sa, decît pe Cuvîntul Lui, pe Care L-a numit şi Înger, pentru că sin- 
gur El este Cel ce-L descoperă pe Tatăl. Aceasta a făcut-o şi Apostolul, 
zicînd: «Har vouă şi pace de la Dumnezeu, Tatăl nostru, şi de la Domnul 
lisus Hristos» (Rom., 1, 7). Căci aşa era binecuvîntarea sigură, pentru 
nedespărțirea Fiului de Tatăl şi pentru că unul şi acelaşi este harul dat. 
Căci deşi e dat de Tatăl, cega ce e dat e prin Fiul. Şi deşi se spune că Fiul 


să se roage pentru noi lui Dumnezeu. Şi ceea ce se face uneori prin înger, Dumnezeu o 
tace. Îngerul primeşte uneori nu numai porunca de a vesti ceva, ci şi puterea de a face 
ceva. Dar toată puterea'vine în ultima analiză de la Dumnezeu. Primeşte şi porunca şi 
putera ca de la Stăpînul suprem. Dar prin Fiul lucrează Tatăl ca prin Cel cu care e una. 

ngerul trăieşte şi el pe Dumnezeu, dar ca pe Cel infinit superior şi de a Cărui apropiere se 
cutremură. Nu se poate invoca deodată Dumnezeu şi îngerul, pentru că e alt sentiment 
pus în invocarea ajutorului îngerului. În cererea adresată îngerului sau sfintului gîndul 
merge tot la Dumnezeu. Căci simţim că de la Dumnezeu ne vine în ultima instanță totul, 
chiar dacă ne dă prin înger sau prin sfint. Un împărat poate lucra şi prin slujitori. Şi prin 
aceasta îşi arată puterea. 

dăruieşte, Cel ce dă prin Fiul și în Fiul este Tatăl:', Căci zice Apostolul, 
scriind corintenilor: «Mulţumesc Dumnezeului meu totdeauna pentru 
voi, pentru harul lui Dumnezeu dat vouă în Hristos lisus» (1 Cor., 1, 4). 
Aceasta o poate vedea cineva şi în lumină şi în strălucire. De fapt ceea ce 
luminează lumina e făcut să strălucească de strălucire, Şi ceea ce strălu- 
ceşte prin strălucire este ceea ce e luminat de lumină. Astfel, fiind văzut 
Fiul, este văzut Tatăl. Căci Fiul e strălucirea Tatălui. Şi aşa, Tatăl şi Fiul 
sînt una. 


XIV 


Dar aceasta nu o poate spune cineva despre cele făcute şi create. Şi 
lucrînd Tatăl, nu lucrează vreunul dintre îngeri aceleaşi; sau alta dintre 
creaturi. Căci nici una dintre acestea nu e cauza făcătoare a acestora, ci 
toate sînt dintre cele făcute”. Iar acestea sînt despărțite şi deosebite de 
Cel Unic şi sînt altceva după fire şi lucrare. Ele nu pot nici lucra cele ce le 
lucrează Dumnezeu şi, precum am spus înainte, nici dărui împreună cu 
Dumnezeu cînd El dăruieşte”. Şi nici văzînd cineva un înger, nu poate 
spune că vede pe Tatăl. Căci îngerii, precum s-a scris, sînt duhuri sluji- 
toare trimise spre slujire *. Şi ei vestesc darurile date de Dumnezeu, prin 

„Cuvintul, celor ce le primesc”. Şi însuşi îngerul, cînd e văzut, mărturi- 
seşte că a fost trimis de Stăpînul, cum a mărturisit Gavriil lui Zaharia şi 
acelaşi către Născătoarea de Dumnezeu Maria. Şi cel ce vede un înger 
ştie că a văzut un înger, şi nu pe Dumnezeu”. Zaharia a văzut un înger. 


21. Ceea ce se dă e mai sigur cînd se confirmă de către doi, cînd vine din generozitatea 
a doi egali care sînt «una». Dragostea a doi față de cineva e mai vie şi e simțită ca atare. 
Comuniunea care dă căldură vieţii omeneşti e susținută de comuniunea supremă. Darul ce 
vine din dragostea între doi pentru mine mă încălzeşte mai mult. El e menit, simțindu-se 
ca dar al unei comuniuni în dragostea față de mine, să întrețină dragostea între oameni. 

22. Creatul nu creează din nimic, căci este limitat în putere, fiind supus unui sistem de 
referinţe şi imprimat de nişte legi. Creatul nu face nimic numai de la sine, căci stă sub 
puterea Celui ce 1-a făcut şi nu lucrează prin puterea sa exclusivă. E. mişcat şi de altceva, 
nu se mişcă numai prin sine. În ultima analiză prin toate lucrează Creatorul necreat, Care 
le-a făcut şi le susține în existență pe toate. 

23. Omul nu dă nimic complet de la sine, pentru că nu are tot ce ar vrea să dea numai 
de la sine. Numai Dumnezeu poate da complet de la Sine tot ceea ce dă. 

24. Îngerul e experiat ca trimis, ca slujind supus unei răspunderi. Dar unde se trăieşte 
răspunderea, se trăieşte implicit cel ce impune răspunderea. În răspunderea noastră,în 
răspunderea tuturor, în mişcarea impusă moral sau fizic tuturor simțim pe Cel ce impune 
răspunderea tuturor, pe Cel a cărui poruncă se împlineşte de toţi. 

25. Experierea lui Dumnezeu e mai presus de experierea celor create. Într-un fel, în 
răspunderea ce ne-o impune Îl simţim mai mult decit pe toate. În alt fel, experiența Lui nu 
€ atit de simțită ca a celor create. E mai puțin simțită chiar decit experienţa îngerilor. Pe El 
Îl experiem în faptul de a simți că noi şi toate depindem de El. EI e experiat odată cu insufi- 
cienţa tuturor. E inexperiabilul simţit prin toate cele experiate, ca insuficiente. El e cum nu 
sînt toate. EI e împlinirea tuturor, împlinirea fără de care ele nu pot fi. 

28. Nu îngerii dau darurile, ci ei le vestesc, sau le transmit de la Dumnezeu. De ce e 
necesară vestirea sau transmiterea lor de către ei? Pentru a se arăta că Dumnezeu are 
putere chiar peste cele mai înalte fiinţe create. Apoi, ca să simţim că darurile ce le primim 
nu ni sc dau ca unor inşi izolaţi, ci într-un context. De ele se folonenc fiinţele cu cât sînt mai 


SFINTUL ATANASIE CEL MARE, 


Dar Isaia a văzut pe Domnul. Mance, tatăl lui Samson, a văzut un înger, 
dar Moise a văzut pe Dumnezeu. Ghedeon a văzut un înger, dar lui 
Avraam i s-a arătat Dumnezeu. Deci nici cel ce a văzut pe Dumnezeu nu a 
văzut un înger, nici cel ce a văzut un înger nu a socotit că a văzut pe Dum- 
nezeu. Căci cele făcute se deosebesc prin fire mult, mai bine-zis cu totul, 
de Dumnezeu Creatorul. Uneori, arătîndu-se un înger, cel ce l-a văzut a 
auzit glasul lui Dumnezeu, cum s-a întîmplat din rug.Căci «Îngerul Dom- 
nului s-a arătat în pară de foc din rug. Şi a chemat Dumnezeu pe Moise 
din rug, zicînd: «Eu sînt Dumnezeul părinţilor tăi, Dumnezeul lui 
Avraam şi Dumnezeul lui Isaac şi Dumnezeul lui Iacov» (leş., 3, 2-6). Dar 
îngerul nu era Dumnezeul lui Avraam. Ci cel ce grăia în înger era Dum- 
nezeu?, Căci precum în stilpul de nor şi în cort grăia lui Moise Dumne- 
zeu, aşa şi în îngeri se arată grăind Dumnezeu. Aşa grăia Dumnezeu şi lui 
Navi, prin îngeri”. i 
Dar cele ce le grăia Dumnezeu e vădit că le grăia prin Cuvîntul şi nu 
prin altul?. Iar Cuvîntul nu e despărţit de Tatăl, nici neasemenea şi străin 
fiinţei Tatălui. Cele ce le lucrează Cuvîntul sînt lucrurile lui Dumnezeu şi 
împreună înfăptuiesc o singură creațiune". Căci ceea ce dă Fiul e darul lui 
Dumnezeu. Şi cel ce vede pe Fiul ştie că, văzîndu-L pe E], nu a văzut un 


înger, nici pe vreunul mai mare dintre îngeri, nici peste tot vreuna din 
creaturi, ci pe Tatăl însuşi. Şi cel ce aude pe Cuvîntul ştie că aude pe 
Tatăl, precum cel ce e luminat de strălucire ştie că e luminat de soare. 


conştiente şi se folosesc într-un fel toate făpturile. Dumnezeu lucrează pentru fiecare în 
cadrul universal. În sfirşit, ca să experiem pe Dumnezeu nu numai în răspunderea 
noastră, ci şi a altuia, sau a altora. Toate slujesc lui Dumnezeu pentru toate şi toate se 
bucură de ceea ce face Dumnezeu pentru fiecare. 

27, Vederea lui Dumnezeu e indefinită, pentru că e infinit. E cu totul copleşitoare ca a 
Necreatului de către creaturi. Ea produce extazul fricii, dar şi al supremei fericiri. Vederea 
lui Dumnezeu naşte responsabilitatea absolută. 

28, Glasul vine dintr-un mai mare adînc şi în mod mai activ decât chipul transfigurat ce 
se arată. Vine de acolo de unde omul e însărcinat cu o răspundere şi de unde se simte 
voința de a impune o răspundere absolută. Vine de la Subiectul suprem, Care investeşte 
răspunderea dată cu o putere obligatoare supremă. 

29. Cuvîntul lui Dumnezeu e infinit mai presus de îngerul în care vorbeşte Dumnezeu. 
În Cuvîntul dumnezeiesc se simte poruncitorul suprem. Îngerul mijloceşte cunoştinţa Celui 
ce-i porunceşte prin conştiinţa răspunderii primite şi de el, pe care i-o simţim şi noi. O sim- 
te şi el şi o simţim şi noi ca răspunderea dată de forul suprem. Fa e trăită de vestitor în 
glasul tainic al Subiectului suprem, dar şi în prezența acestui glas în glasul vestitorului auzit 
de cel căruia i se vesteşte. Auzim astfel glasul Subiectului suprem, deşi nu răsună fizic. Aşa 
ni se comunică Cuvîntul suprem, prin Cuvîntul adresat nouă direct sau prin altul, cerînd, 
producând şi impuniînd cuvîntul nostru ca răspuns, cuvînt ce ni se cere întrupat în faptele şi 
în ființa noastră. 

30. Cele ce le grăieşte Cuvîntul lui Dumnezeu au putere creatoare şi transformatoare. 
Noi încadrăm faptele noastre în cadrul naturii create. El aduce ceva nou şi ne ajută să intro- 
ducem ceva nou în lume, deşi tot EI susţine cele ce există după ce le-a creat. 

XV 


Astfel, voind dumnezeiasca Scriptură să înțelegem acest fapt, ne-a 
dat aceste pilde, din care, precum am spus şi mai înainte, putem respinge 
şi pe trădătorii iudei şi risipi şi defăimarea elinilor, care spun şi socotesc 
că grăind noi despre Treime, vorbim de mulţi zei. Dar noi, precum arată 
şi pilda, nu introducem trei obiîrşii sau trei părinţi, ca cei din jurul lui Mar- 
cion şi Maniheu, fiindcă, aşa cum nu propunem ca chip trei sori, ci un 
soare şi o strălucire şi o lumină din soare în strălucire, aşa ştim de o sin- 
gură obiîrşie şi pe Cuvîntul-Creator nu-L socotim avînd o altfel de dum- 
nezeire decît pe cea a unicului Dumnezeu, întrucît provine din ea. Mai 
vîrtos ar fi vinovați de politeism sau de ateism arienii, pentru că bodogă- 
nesc că Fiul e creatură din afară şi că Duhul este din nimic. Socotind aşa, 
sau vor spune că Cuvîntul nu e Dumnezeu, sau spunînd că e dumnezeu — 
pentru că aşa s-a scris — întrucât nu e propriu ființei Tatălui, vor introduce 
mulţi dumnezei, din pricina deosebirii lor de natură, dacă nu vor îndrăzni 
să spună că El Se numeşte dumnezeu prin participare, ca toate. Dar şi 
prin socotința din urmă îşi dovedesc necredinţa, declarînd pe Cuvîntul 
una dintre toate. Dar aşa ceva nouă nici prin minte nu ne trece. Căci 
unul este felul dumnezeirii; şi el este şi în Cuvîntul. Şi unul este Dum- 
nezeu Tatăl, existînd în Sine, ca Cel ce există în toate şi Se arată în Fiul ca 
Cel ce străbate prin toate, şi în Duhul, ca Cel ce lucrează în EI prin Fiul. 
Astfel mărturisim că unul este Dumnezeu în Treime. Şi prin aceasta 
cugetînd o dumnezeire în Treime sîntem cu mult mai vîrtos binecredin- 
cioşi decit ereticii care vorbesc de o dumnezeire multiformă şi mult 
împărțită. 

XVI 

Dacă nu e aşa, ci Cuvîntul este o creatură şi o făptură din nimic, sau nu 
este Dumnezeu adevărat, pentru că este una dintre creaturi, sau dacă, 
ruşinați de Scripturi, Îl numesc Dumnezeu, e necesar să spună că sînt doi 
dumnezei, Unul creator şi Celălalt creat; şi să se închine la doi domni, 
Unuia nefăcut şi Celuilalt făcut sau creatură, şi să aibă două credințe, una 
în Dumnezeu cel adevărat şi alta în aşa numitul de ei dumnezeu făcut şi 
plăsmuit. E necesar ca ei, astfel orbiți, cînd se închină Celui nefăcut să 
întoarcă spatele celui făcut, iar cînd se apropie de creatură să se depăr- 
teze de la Creator. Căci nu poate fi văzut Acesta în acela, dat fiind că firile 
şi lucrările (energiile) lor sînt străine şi deosebite. Astfel cugetînd, fără 
îndoială vor lega între ei mai mulți zei. Aceasta este soarta celor ce cad de 
la unicul Dumnezeu. 

Pentru ce deci arienii, cugetind unele ca acestea, nu se numără pe ei 
împreună cu elinii? Căci şi aceia, ca şi ci, se închină zidirii, în locul lui 

Dumnezeu care a creat toate. Ei ocolesc numele de elini (păgîni), pentru 
rătăcirea fără de minte a acelora, dar îşi însuşesc pe ascuns o cugetare 
asemenea lor. Îşi însuşesc şi pretinsa lor sentinţă înțeleaptă, obişnuind să 
spună: «Nu zicem două entităţi nefăcute». Dar ei se arată spunînd 
aceasta spre amăgirea celor simpli. Căci spunînd: «Nu zicem două enti- 
tăți nefăcute», afirmă de fapt doi dumnezei şi pe aceştia avînd firi deose- 
bite, adică unul avînd o fire făcută, iar celălalt nefăcută. Dacă elinii se 
închină unui dumnezeu nefăcut şi multora făcuţi, aceştia se închină unuia 
nefăcut şi altuia făcut. Deci nu se deosebesc nici astfel de elini. Căci cel 
numit de ei «făcut» este unul din mulți; iar cei mulţi ai elinilor au aceeaşi 
fire cu acest unul:!. Dar astfel şi aceştia şi aceia sînt creaturi. Nenorociţii, 
cît au greşit, cugetînd împotriva lui Hristos! Căci au căzut din adevăr şi au 
întrecut trădarea iudeilor, tăgăduind pe Hristos; iar rostogolindu-se cu 
elinii, tăgăduiesc pe Dumnezeu şi slujesc creaturilor şi diferiților zei. 

Dar Unu este Dumnezeu şi Unu Cuvîntul Lui, şi nu mulţi. Căci Dum- 
nezeu este Cuvîntul şi numai EI are chipul Tatălui. Şi E! însuşi fiind Mîn- 
tuitorul, a mustrat pe iudei zicînd: «Tatăl care M-a trimis pe Mine, Acela 
va mărturisi despre Mine. Nici glasul Lui nu l-aţi auzit vreodată, nici chi- 
pul Lui nu l-aţi văzut. Şi cuvîntul Lui nu-l aveţi sălăşluit în voi. Pentru că 
nu credeţi în Cel pe Care L-a trimis Acela» (loan, 5, 37-38). lar Cuvîntul 
L-a legat bine cu Chipul, ca să arate că Cuvîntul lui Dumnezeu este Însuşi 
Chipul şi pecetea şi înfăţişarea Tatălui Lui. Şi iudeii care nu au primit pe 
Cel ce le grăia nu au primit nici pe Cuvîntul, Care este Chipul lui Dumne- 
zeu. Pe Acesta văzîndu-L patriarhul Iacov, a fost binecuvîntat, şi în loc de 
Iacov a fost numit de către El Israel, cum mărturiseşte dumnezeiasca 
Scriptură zicînd: «A răsărit soarele cînd a trecut fața lui Dumnezeu»"” 
(Fac., 32, 21). lar Acesta era Cel ce a zis: «Cel ce Mă vede pe Mine vede pe 
Tatăl» (loan, 14, 9); şi: «Eu sînt întru Tatăl, şi Tatăl, întru Mine» (loan, 14, 
10); şi: «Eu şi Tatăl una sîntem» (Ioan, 10, 30). Astfel unul este Dumnezeu 
şi una este credinţa în Tatăl şi în Fiul. De fapt, Cuvîntul fiind Dumnezeu, 
urmează că Domnul Dumnezeul nostru este Domnul cel unu. Căci Fiul 
este propriu şi nedespărțit al Celui Unu după identitatea şi comuni- 
tatea fiinţei. 

31. Şi elinii şi arienii se închinau la ceea ce e condiţionat, ca la ultima realitate, care e 
necondiționată şi condiționează toate, deci la un fals dumnezeu, la ceva care nu e mai pre- 
sus de noi. Şi unii şi alții credeau în condiţionat ca în necondiţionat. Dar prin aceasta 
făceau condiţionat şi ceea ce socoteau necondiționat. Căci dacă acesta se leagă în mod 
natura! de necondiționat, îl face şi pe acela condiționat. Dacă unesc pe Fiul «creat» de 
'Tatăl necreat, Îl fac şi pe Tatăl creat. Declarînd pe Fiul pe de o parte creatură, pe de alta, 
dumnezeu, fac toate creaturile zei. 


32. Faţa lui Dumnezeu Tatăl este Fiul care-L revelează. Ea se reflectă în raționalitatea 
creaţiei, dar mai direct în umanitatea lui Hristos. Dar şi în sfinți. 

Dar, neruşinîndu-se nici astfel, arienii zic: «Nu e cum ziceţi voi, ci cum 
voim noi. Căci, răsturnînd voi ideile noastre de mai înainte, am aflat una 
mai nouă şi zicem: aşa este Fiul şi Tatăl una şi aşa este Tatăl în Fiul şi Fiul 
în Tatăl, cum sîntem noi în El. Căci aşa s-a scris în Evanghelia după Ioan, 
cînd Hristos S-a rugat pentru noi, zicînd: «Părinte Sfinte, păzeşte-i întru 
numele 'Tău pe cei pe care Mi i-ai dat Mie, ca să fie una ca şi Noi» (Ioan, 
17, 11); şi iarăşi după puţin: «Nu numai pentru aceştia Mă rog, ci şi pentru 
cei ce cred prin cuvîntul lor în Mine, ca toți să fie una, precum Tu, 
Părinte, în Mine şi Eu întru Tine, ca şi ei să fie una întru Noi; ca lumea să 
creadă că Tu M-ai trimis. Şi slava pe care Mi-ai dat-o Mie, Eu am dat-o 
lor, ca să fie una precum şi Noi una sîntem; Eu întru ei şi ei întru 
Mine, ca să fie desăvîrşiți întru una şi ca să cunoască lumea că Tu M-ai 
trimis» (loan, 17, 20-23). 

Apoi, luînd pretext de aci, adaugă viclenii acestea: «Dacă, precum sîn- 
tem noi una în Tatăl, aşa sînt şi EI şi Tatăl una şi aşa este şi El întru Tatăl, 
cum oare, din faptul că EI zice: «Eu şi Tatăl una sîntem» (loan, 14, 30) şi: 
«Eu sînt întru Tatăl şi Tatăl întru Mine» (loan, 14, 10), voi trageţi conclu- 
zia că EI este propriu şi asemenea ființei Tatălui? Căci de aci rezultă în 
mod necesar că şi noi sîntem proprii ființei Tatălui, sau că e şi acela străin 
de ființa Lui, cum sîntem şi noi străini». Acestea le flecăresc aceia aiurind. 
Iar eu nu văd în reaua lor cugetare decît o îndrăzneală nesocotită şi o 
nebunie diavolească, zicînd şi ei ca acela: «Ne vom sui la cer şi vom fi ase- 
menea Celui prea înalt» (Isaia, 14, 13). Căci cele date prin har oamenilor 
ei voiesc să fie egale cu dumnezeirea Celui ce le dă“. Auzind că oamenii 
sînt numiţi fii, au socotit că sînt prin ei înşişi egali cu Fiul adevărat prin 
fire. Şi auzind iarăşi pe Mîntuitorul zicînd: «Ca să fie una precum şi Noi», 
se amăgesc pe ei înşişi şi plini de îndrăzneală socotesc că aşa sînt şi ei, 
cum este Fiul întru Tatăl şi Tatăl întru Fiul. Ei nu văd căderea ce i-a venit, 
dintr-o astfel de închipuire, tatălui lor, diavolul. 

Dacă deci, cum am spus de multe ori, Cuvîntul lui Dumnezeu este egal 
cu noi şi nu Se deosebeşte de noi decît prin timp, este asemenea nouă şi 
în privința poziţiei pe care o are la Tatăl, avînd şi noi aceeaşi poziție. Şi 
nu trebuie numit nici Unul născut, nici Cuvântul Unic, sau Înţelepciunea 
Tatălui, ci trebuie să socotim că avem toți acelaşi nume, fiind asemenea 
Lui. Căci e drept ca cei ce au o unică fire să aibă şi un nume comun, chiar 
dacă se deosebesc în privinţa timpului. Om e Adam, om e şi Pavel, om e şi 
cel ce s-a născut acum. Timpul nu schimbă firea neamului omenesc. Dacă 


33. Noi sîntem în Tatăl prin har, nu prin ființă ca Fiul. Artenii le confunduu acestea. 

deci Cuvîntul Se deosebeşte numai prin trup, trebuie să fim şi noi ca El: 
Dar nici noi nu sîntem Cuvîntul sau Înţelepciunea, nici Acela nu e crea- 
tură sau făptură. Altfel, de ce toţi am fost făcuţi din unul şi numai El este 
Cuvintul? Dacă ei socotesc că pot spune astfel de lucruri, noi le socotim 
blasfemii. Şi nici n-ar mai trebui măcar să iscodim această spusă, spre 
dovedirea ei, cugetarea noastră binecredincioasă a credinței noastre 
drepte. Dar ca să-i arătăm şi din aceasta ca necredincioşi, să dăm pe față 
pe scurt, aşa cum am învăţat de la părinți, şi din această spusă erezia lor. 
E obiceiul dumnezeieştii Scripturi să prezinte oamenilor lucrurile cele 
după fire prin chipuri şi pilde. Iar aceasta o face pentru ca din cele după 
fire ale ior să se arate mişcările voinței oamenilor. În felul acesta se arată 
fie moravurile rele, fie cele drepte ale lor. Cele rele le opreşte cînd zice: 
«Nu fiți cum e calul sau catîrul, care nu au pricepere» (Ps. 38, 9); sau cînd, 
mustrînd pe cei deveniți astfel, zice: «Şi omul, în cinste fiind, n-a price- 
put; alăturatu-s-a dobitoacelor fără de minte şi s-a asemănat lor» (Ps. 48, 
12). Şi iarăşi: «Cai înfierbîntaţi după iepe s-au făcut» (Ler., 5, 8). Iar Mîn- 
tuitorul, arătînd pe Irod cum este, a zis: «Spuneţi vulpii acesteia» (Luca, 
13, 32). Iar ucenicilor le-a spus: «lată vă trimit pe voi ca pe nişte oi în mij- 
locul lupilor. Fiţi deci înţelepţi ca şerpii şi nevinovați ca porumbeii» 
(Matei, 10, 16). N-a spus aceasta ca să ne facem prin fire dobitoace, sau ca 
să ne facem şerpi şi porumbei, căci nu ne-a făcut El aşa şi de aceea nici nu 
caută firea noastră aceasta; ci ca noi să ocolim pornirile lor neraţionale, 
şi, cunoscînd prudența şarpelui, să nu ne lăsăm amăgiţi de el, ci să ne 
însuşim blîndețea porumbelului. 
XIX 
Învăţind iarăşi din chipurile celor dumnezeieşti pe oameni, Mîntuito- 
rul zice: «Fiți milostivi ca Tatăl vostru Cel din ceruri» (Luca, 6, 36) şi: 
“Fiţi desăvirşiți, precum Tatăl vostru Cel din ceruri desăvîrşit este» 
(Matei, 5, 48). A spus-o şi aceasta nu ca să ne facem ca Tatăl. Căci a ne 
face ca Tatăl nu ne este nouă cu putinţă, fiind creaturi şi aduşi la existență 
din nimic. Ci, precum, ca să nu ne facem ca animalele, ne-a poruncit: «Nu 
vă faceţi ca un cal» ca să nu imităm lipsa de pricepere a acelora, aşa nu ca 
să ne facem ca Dumnezeu, a spus: «Fiţi desăvârşiţi ca Tatăl», ci ca privind 
la faptele bune ale Aceluia, cele bune ce le facem să nu le facem pentru 
oameni, ci pentru E], pentru ca nu de la oameni, ci de la E1 să avem plata. 
Căci precum Fiul cel adevărat şi Unul născut, fiind Unul prin fire, ne 
facem şi noi fii, nu ca Acela prin fire şi întru adevăr, ci după harul Celui 
"ce ne-a chemat, că fiind noi oameni din pămînt ne numim fii, nu ca 
Dumnezeul cel adevărat, sau ca Cuvîntul Lui, ci cum a voit Dumnezeu 
care ne-a dăruit aceasta. Aşa ne facem şi milostivi ca Dumnezeu, nu 

făcându-ne deopotrivă cu Dumnezeu, nici devenind prin fire adevăraţi 
făcători de bine — căci nu e propriu nouă a face binele, ci lui Dumnezeu" — 
ci pentru ca cele făcute de Dumnezeu nouă prin har să le trecem şi noi 
altora, nedeosebindu-i, ci întinzînd simplu la toți facerea de bine. Numai 
în acest sens putem să ne facem şi noi întrucîtva următori Lui,şi nu altfel. 
Adică trecînd unii altora, prin slujire, cele primite de la Dumnezeu”. 
Numai înțelegînd bine şi drept acestea, descoperim înţelesul celor scrise 
în Evanghelia după Ioan. Fiindcă nu zice să fim şi noi precum este Fiul în 
Tatăl. Căci cum am putea aceasta, odată ce Acela e Cuvintul şi Înțelepciu- 
nea lui Dumnezeu, iar noi am fost plăsmuiţi din pămînt, şi odată ce Acela 
este prin fire şi prin ființă Cuvîntul şi Dumnezeu adevărat? Căci aşa zice 
şi Ioan: «Ştim că Fiul lui Dumnezeu a venit şi ne-a dat nouă înțelegere, ca 
să cunoaştem pe Adevăratul Dumnezeu; şi noi sîntem în Cel adevărat, în 
Fiul Lui, lisus Hristos. Acesta este Adevăratul Dumnezeu şi viața cea 
veşnică» (I Ioan 5, 20). Iar noi sîntem făcuţi prin voință (B£oe) şi har fii, 
prin EL, împărtăşindu-ne de Duhul Lui. «Şi celor câți L-au primit pe El 
le-a dat putere să se facă fii ai lui Dumnezeu, celor ce cred în numele Lui» 
(loan, 1, 12). De aceea El este adevărul însuşi, zicînd: «Eu sînt adevărul» 
(loan, 14, 6). Dar şi grăind către Tată! Său, zice: «Sfinţeşte-i pe ei întru 
adevărul Tău. Cuvîntul Tău este adevărul» (loan, 17, 17)*. Iar noi deve- 
nim prin iertare virtuoşi şi fii. 


XX 


Deci nu ca să ne facem ca El a zis: «Ca să fie una ca şi Noi», ci ca, pre- 
cum El, fiind Cuvîntul, este în Tatăl Său, aşa şi noi, luîndu-L ca pildă şi 
privind la EI, să fim una între noi prin acordul sufletesc şi prin unitatea 


34. Nu putem face binele fără Dumnezeu, aşa cum nu putem exista fără El. De aceea se 
poate spune că, datorită ajutorului ce ni-l dă Dumnezeu, facem binele. Noi, prin noi înşine 
sîntem neputincioşi în a-l face. Sau ceea ce facem e un bine foarte pătat de rău, un bine 
amestecat cu răul. Sinergia stă în faptul de a primi ajutorul dat de Dumnezeu şi în faptul de a 
voi să ne folosim de el. Mai la adînc decât sinergia stă faptul că sîntem creaţi de Dumnezeu 
înzestrați cu capacitatea de a primi ajutorul Lui. Partea noastră în sinergie are baza tot în 
Dumnezeu, deşi ni se cere şi nouă să folosim ceea ce ne vine de la Dumnezeu. Binele vine 
din ființa nemărginită. Cel făcut din nimic n-are de unde să-l dea. 

35. A face bine cuiva înseamnă a-i sluji. Dar noi nu slujim altora, decât trecînd altora 
binele primit de noi de la Dumnezeu. Slujirea sau folosirea altora e imitarea lui Dumnezeu 
de către noi, din puterea dată nouă de Dumnezeu. 

36. El e adevărul, pentru că e existenţa totală în Sine, sau Dumnezeu cel adevărat. lar 
un Dumnezeu care nu are un Fiu Unul născut nu are modul cel mai plenar de existenţă în 
Sine, ci e o esenţă lipsită de scop, lipsită de puterea de a trăi de Sine în afara circuitului etern 
al relativităţii şi de a ne scoate şi pe noi din acest circuit în care persoanele umane se succed 
ca scurte existenţe. În cel ce vorbeşte se exprimă voința de a spune un adevăr. În Cuvintul 
lui Dumnezeu se exprimă tot adevărul, în comunicare interioară de lu o persoană la ulta. 

Duhului şi să nu fim în dezacord ca cei din Corint”; să cugetăm aceleaşi 
ca cei cinci mii, din Fapte, care erau, «ca unul» (Fapte, 4, 32). Deci să fim 
fii, dar nu ca Fiul; dumnezei, dar nu ca El însuşi; să fim ca Tatăl, dar nu 
Tatăl*?. Deci, precum s-a spus, făcîndu-ne una, ca Tatăl şi Fiul, nu vom fi 
una cum este Tatăl în Fiul şi Fiul în Tatăl, ci după firea ce o avem şi după 
puterea noastră de a ne lăsa întipăriți de pilda Lor şi de a învăţa de la Ei, 
sintem datori de a ne face în oarecare fel (n&c) una, cum am învățat de la 
Tatăl şi milostivirea. Căci cele asemenea pot să fie în unitate cu cele ase- 
menea. Aşa trupul e una după specie cu alt trup. 

Cuvîntul însă nu ne este nouă asemenea, ci este asemenea Tatălui. De 
aceea El este prin fire şi în adevăr una cu Tatăl Său. Iar noi fiind de 
aceeaşi specie între noi (căci dintr-unul ne-am făcut toți şi una este firea 
tuturor oamenilor), ne facem una între noi prin dispoziţie, avînd ca 
model unitatea prin fire a Fiului cu Tatăl. Căci precum ne-a învățat blin- 
deţea de la Sine, zicînd: <Învăţaţi de la Mine, că sînt blind şi smerit cu 
inima» (Matei, 11, 29), nu ca să ne facem egali cu El — fiindcă aceasta e cu 
neputinţă - ci ca, privind la EI, să rămînem pururea blînzi, aşa, voind să 
avem o simţire adevărată şi sinceră şi netrecătoare între noi, ne dă pilda 
Sa şi a Tatălui şi zice: «Ca să fie una, precum şi Noi»; ca precum între Noi 
este o unitate neîmpărțită, aşa şi ei, cunoscînd de la Noi unitatea firii 


neîmpărţite“, să păzească şi ei conglăsuirea între ei, căci, precum s-a zis, 
e mai uşoară pentru oameni imitarea care se întemeiază pe cele proprii 
firii; pentru că de vreme ce acestea rămîn şi nu se schimbă niciodată, iar 
moravurile oamenilor se schimbă cu uşurinţă, ei pot, privind spre ceea ce 
e ne-schimbat în fire, să ocolească cele rele, iar în cele bune să se mode- 
leze din nou. În felul acesta şi cele spuse: «Ca şi ei să fie una întru Noi», au 
un înțeles drept“, 


37. Prin cuvîntul de răspuns atîrnăm şi noi de Cuvîntul dumnezeiesc şi sîntem cu El în 
Tatăl, cînd răspundem cum se cuvine cuvîntului Lui. Deci numai prin Cuvîntul aflat în 
Dumnezeu prin ființă. Ă 

38. Particula «ca» are şi în limba noastră, ca şi în altele, două sensuri: prin unul se 
exprimă imitarea, prin celălalt identitatea. Noi putem fi ca Tatăl în sensul că-L putem 
imita, dar nu în sensul că putem fi exact cum este EI, Tatăl ceresc. Deosebirea se vede mai 
clar cînd sfîntul Atanasie spune că putem îi una între noi, ca Tată! şi Fiul între Ei. Pe de 
altă parte imitaţia lui Dumnezeu de către noi nu e o imitație pur exterioară. Într-un fel noi 
nu imităm numai pe Fiul şi chiar pe Tatăl, ci şi sîntem în Ei şi Ei în noi. Dar nu sîntem în 
Fiul cum e Tatăl în Fiul, ci avem în acelaşi timp simţirea transcendenţei Lui. Simţim că 
după fire Tatăl şi Fiul sînt din alt plan decât noi, în calitate de Dumnezeu. Ei sînt mai pre- 
sus de toate planurile condiționate, în care se află toate, afară de Dumnezeu. 

39. Cunoscînd oamenii, prin Sfînta Treime, o anumită unitate în afară de cea pe care o 
au ei. pot să conglăsuiască mai uşor între ei, bazați pe această unitate a firii, imitînd întru- 
cîtva iubirea dintre Persoanele dumnezeieşti unite şi Ele prin fire. 

40. Din puterea unităţii afectuoase dintre Tatăl şi Fiul venită în noi, putem imita şi noi 
datorită şi unității după fire unitatea Lor, fără ca să devenim una, ca Ei şi cu Ei, cum sînt Ei 
una. Imitarea uneşte unitatea noastră prin fire cu participarea la unitatea Tatălui cu Fiul. 

Dacă era cu putință să fim şi noi ca Fiul în Tatăl, ar fi trebuit să zică: 
«Ca şi ei să fie una întru Tine, precum este Fiul întru Tatăl». Dar nu a 
spus aşa. Spunînd «în Noi», a arătat distanţa şi deosebirea: că EI singur 
este în Tatăl singur, ca Cuvîntul şi Înţelepciunea, iar noi în Fiul şi, prin El, 
în Tatăl. Iar spunînd aceasta, nu a indicat altceva decit că «prin unitatea 
Noastră sînt şi ei una între ei, astfel precum sîntem Noi una prin fire şi 
întru adevăr. Altfel, nu ar fi una, dacă nu ar afla unitatea cu Noi»*!. Că «în 
Noi» are acest înțeles, auzi de la Pavel care zice: «Acestea le-am închipuit 
între mine şi Apolo, ca să învățați întru noi ca să nu vă mîndriţi cu ceea ce 
întrece cele ce s-au scris» (I Cor., 4, 6). Deci expresia «întru noi» nu este 
egală cu expresia «întru Tatăl», cum este Fiul în El, ci pildă şi chip; e ca şi 
cînd ar zice cineva: «să înveţe de la noi». Precum e Pavel corintenilor, aşa 
le este unitatea Fiului şi a Tatălui model şi învățătură prin care pot să 
înveţe, privind la unitatea Tatălui şi a Fiului, cum sînt datori să se facă 
una în cuget. Iar dacă trebuie înțeleasă şi altfel spusa «întru Noi», ea este 
egală cu spusa «pot deveni însă una prin puterea Tatălui şi a Fiului». Căci 
fără Dumnezeu e cu neputinţă să se întăptuiască această unitate“. Iar 
acest înțeles poate fi aflat şi în cuvintele dumnezeieşti: «Întru Dumnezeu 


vom face putere» (Ps. 59, 13) şi: «Întru Tine vom frînge coarnele vrăjma- 
şilor noştri» (Ps. 43, 6). Deci e vădit că devenind una în numele Tatălui şi 
al Fiului, avem legătura sigură a iubirii. Căci lărgind acest înţeles, Dom- 
nul zice: «Şi slava pe care Mi-ai dat-o Mie le-am dat-o lor, ca să fie una, 
cum sîntem Noi una» (Ioan, 17, 22). Cu bun rost n-a spus nici aci: «Ca să 
fie în Tine, cum sînt şi Eu». Ci a spus: «ca Noi». Iar cel ce zice «ca» nu 
arată identitatea, ci chipul şi pilda celui de care vorbeşte. 

Deci Cuvîntul are identitatea adevărată a firii cu Tatăl. lar nouă ne e 
lăsată putinţa imitării, precum s-a zis. Căci a adăugat îndată: «Eu întru ei 
şi ei întru Mine, ca să fie desăvirşiţi în una, în unitate» (ibid. 23). Dar aci se 


41. Sînt cuvintele lui Hristos redate prin perifrază. Noi oamenii putem fi una între noi 
imitînd unitatea dintre Tatăl şi Fiul, dar primind şi puterea ei în acest scop, fără ca să îim şi 
noi una cu Tatăl sau cu Fiul aşa cum sînt una Fiul cu Tatăl. Unitatea de fiinţă între Tatăl şi 
Fiul, ca şi cea între noi, e bază pentru o altă unitate între Tatăl şi Fiul, sau între noi oame- 
nii, decît aceea pe care o putem realiza între noi şi Persoanele dumnezeieşti, deşi puterea 
unităţii între Persoanele dumnezeieşti ne ajută şi pe noi să realizăm între noi unitatea la 
care tinde natura noastră. 

42. Cînd se zice că noi sîntem în Dumnezeu, se înțelege că sîntem «în puterea » Lui, nu 
în ființa Lui, ca Fiul, sau că Dumnezeu e unit cu noi prin putere, nu prin ființă. Avem aci 
afirmată deosebirea între ființa şi energiile necreate ale lui Dumnezeu, formulată clar de 
sîîntul Grigorie Palama. 

spune ceva mai înalt şi mai desăvirşit despre noi. Căci e vădit că Cuvîntul 
S-a făcut întru noi, pentru că a îmbrăcat trupul nostru: «Şi Tu în Mine, 
Tată», deci: căci sînt Cuvîntul Tău. Şi fiindcă Tu eşti în Mine, pentru că 
sînt Cuvîntul Tău, iar Eu sînt în ei din pricina trupului şi pentru Tine mîn- 
tuirea oamenilor s-a desăvirşit întru Mine, Îţi cer ca şi ei să se facă una cu 
Noi, prin trupul aflat în Mine şi prin desăvîrşirea lui, ca şi ei să se facă 
desăvîrşiţi, avînd unitatea cu el (cu trupul Meu) şi deveniți una în el; ca, 
întrucît toţi sînt purtați de Mine, toţi să fie «un trup şi un duh» şi «să 
ajungă la bărbatul desăvîrşit» (Efes. 4, 4, 13). Căci toți, împărtăşindu-ne 
de EI, ne facem un trup, avînd pe Domnul cel unul în noi”, 

Acest înțeles avîndu-l spusa, se dă pe faţă şi mai mult credinţa opusă a 
duşmanilor lui Hristos. Căci eu repet să spun iarăşi: Dacă ar fi spus 
simplu şi nelegat de altceva «ca să fie întru Tine una», sau «ca să fie ei şi 
Eu una întru Tine», ar fi avut duşmanii lui Dumnezeu un motiv să spună 
fără ruşine ceea ce spun. Dar El n-a spus aşa, ci “Precum Tu, Părinte, 
întru Mine şi eu întru Tine, ca să fie toți una». Căci zicînd iarăşi «precum» 
arată pe cei creaţi departe de a fi cum este EI întru Tatăl, departe nu după 
loc, ci după fire. Căci nimic nu e departe de Dumnezeu după loc, ci numai 
prin fire sînt departe toate de EI. Şi, cum am spus înainte, cel ce foloseşte 
particula «precum» nu arată identitatea, nici unitatea, ci pilda în vreo 
oarecare privinţă a celui de care se vorbeşte. 

Aceasta iarăşi se poate învăţa de la Mîntuitorul, Care zice: «Căci pre- 
cum a fost Iona în pîntecele chitului trei zile şi trei nopţi, aşa va fi şi Fiul 
omului în inima pămîntului» (Matei, 12, 40). Deci nici Iona n-a fost ca 
Mintuitorul, nici n-a coborit în iad, nici chitul n-a fost iadul, nici înghițit 
fiind Iona n-a scos pe cei înghiţiți înaintea lui de chit, ci singur a ieşit din 
chit prin porunca lui Dumnezeu. Deci nu se arată nici o identitate sau 
egalitate prin particula «precum», ci altceva şi altceva; nu se arată decât 
oarecare asemănare a lui Iona prin cele trei zile. Aşa şi noi, zicînd Dom- 


43. Întrucît Fiul a luat firea omenească a noastră, după această fire sîntem şi noi una 
cu El, cum sîntern între noi în baza unităţii noastre după fire, şi din puterea unirii cu EL. 
Dar după dumnezeirea ce o menţine, nu sîntem una cu El, cum este Ei una cu Tatăl. Astfel 
EI este una şi cu Tatăl după dumnezeire şi cu noi după omenitate. Aşa ÎI trăim pe El ca una 
cu noi după umanitate, însă transcendent nouă după dumnezeire, dar transcendent în 
comunicare cu noi, un transcendent al cărui Subiect e unit cu noi după umanitate. La urma 
urmelor fiecare subiect al semenului nostru ne este şi comunicabil şi necomunicabil, din- 
colo de orice acces al nostru la el. Pe Hristos ÎI simţim şi ca Frate al nostru şi unit cu noi 
după umanitate, dar şi ca pe Cel ce ne depăşeşte infinit după dumnezeire, deşi pe de altă 
parte chiar şi în această calitate ni Se face siraţit, comunicabil. Prin EI, unit cu noi după 
omenitate, ni se deschide uşa spre infinitatea Lui de necuprins după dumnezeire. El e în 
noi, dar întinzîndu-Se şi dincolo de toate posibilitățile noastre de a-L cuprinde. El ne e şi 
Fratele intim, dar şi Domnul nostru la înălțime de necugetat, însă totuşi simțit. 

nul «precum», nu sintem nici ca Fiul întru Tatăl, nici ca Tatăl în Fiul, ci noi 
ne facem, ca Tatăl şi Fiul, una în cuget şi în conglăsuirea duhului. Iar Mîn- 
tuitorul esta în pămint ca Iona, dar precum Iona nu este Mîntuitorul cobo- 
rit în iad, ci a fost înghiţit numai de chit, fiecare se arată ca altceva şi alt- 
ceva“i. Astfel chiar dacă ne-am face şi noi una, precum Tatăl cu Fiul, nu 
vom fi ca Fiul, nici egal cu El. Căci sîntem altceva şi altceva. De aceea parti- 
cula «precum» aplicată nouă, ca celor ce sintem deosebiți prin fire, are 
înțelesul unui «precum» ce se referă la altceva decit la cele ale firii. Astfel 
Fiul este în Tatăl în mod simplu şi fără vreo restricţie exprimată prin vreo 
particulă oarecare. Căci aceasta Îi aparține prin îire. Noi însă neavînd 
aceasta prin fire, e folositor chipul şi pilda, cînd se aplică la noi, zicîndu-se: 
«Precum Tu în Mine şi Eu în Tine». Cînd acestea se vor desăvirşi astfel, 
zice Hristos, atunci lumea va cunoaşte că Tu M-ai trimis (loan, 17, 23). 
Căci de nu aş fi venit şi de nu aş fi purtat trupul lor, nici unul dintre ei nu 
s-ar fi desăvârşit, ci ar fi rămas toți stricăcioşi (coruptibili). Deci lucrează, 
Părinte, întru ei“. Şi precum Mi-ai dat Mie să port trupul lor, dă-le lor 
Duhul Tău, ca să fie şi ei una în Acesta şi să se desăvîrşească întru Mine“. 
Căci desăvîrşirea lor arată că s-a săvirşit întruparea Cuvîntului Tău. Şi 
lumea văzînd pe aceştia desăvîrşiţi şi purtători de Dumnezeu”, va crede, 
neîndoielnic, că Tu M-ai trimis şi am venit la ei“. Căci de unde ar fi desă- 
vîrşirea lor, dacă Eu, Cuvîntul Tău, nu M-aş fi făcut om, luînd trupul lor, 


şi n-aş fi desăvîrşit lucrul ce Mi l-ai dat Mie, Părinte?” Iar lucrul s-a desă- 


44. Analogiile între viaţa creaţiei şi Dumnezeu nu sînt simple asemănări de la distanţi 
între cele ce se petrec în ea şi cele din Dumnezeu, nici identificări. Ci cu cît ne apropiernr 
mai mult de Dumnezeu şi viețuim în EI, cu atât analogiile au mai mult adevăr în ele, pentri 
că ne-am ridicat şi noi peste viața simplu naturală a noastră. Totuşi nici prin aceasta nt 
se ajunge la identitate. Ieşirea lui Iona din chit nu se putea face fără puterea lui Dumne: 
zeu, dar ea nu e identică cu învierea lui Hristos. Teologia catolică a susținut teoria cunoaş- 
terii lui Dumnezeu prin analogie, fără întilnirea noastră cu E]. Teologul protestant Pan: 
nenberg opune cunoaşterii Lui prin analogie cunoaşterea doxologică, care preamăreştt 
lucrările lui Dumnezeu în noi. De fapt cunoaşterea analogică şi doxologică se întilnesc. Ci 
ct ne depărtăm mai mult de Dumnezeu, cu atit sintem mai puţin asemenea Lui şi-l 
cunoaştem mai puţin prin analogie. 

45. Făcîndu-Se Fiul după trup ca noi, deşi este una cu Tatăl după dumnezeire, este şi îi 
noi, sau una cu noi după omenitate. Dar datorită acestui fapt, lucrează şi Tatăl în noi, Care + 
unit cu Fiul Lui. Şi lucrînd Tatăl în oameni, datorită faptului că e una cu Fiul, lume: 
cunoaşte din Ei că Fiul a fost trimis de Tatăl. Căci Tatăl ne scoate prin Fiul, devenit purtăto 
al trupului nostru ca Dumnezeu, şi pe noi din stricăciune. Astfel deşi nu ne facem una ci! 
'Tatăl după ființă, ca Fiul, sau nu-L avem în noi după ființă ca Fiul, Tatăl lucrează şi E] în noi 

46. Numai primind în trupul lor Duhul ce-L are Hristos în trupul Său, oamenii pa 
învia întru nestricăciune. Unde e Duhul, se învinge procesul coruperii. 

47. Fiul, purtînd trupul unit după ființă cu trupurile oamenilor, îi poartă şi pe ei, dacă 
se alipesc. Aşa se explică învierea şi desăvîrşirea tuturor. Dar ca subiecte ei se folosesc d 
faptul că sînt purtaţi de Cuvintul numai dacă se deschid cu voia şi cu credința acestei pur 
tări de către El. 

48. Învierea cu trupul întru nestricăciune e cea mai mare dovadă a dumnezeirii h 
Hristos şi a trimiterii Lui de către Tatăl, 

49. Lucrul în mod concret dat Fiului de Tatăl spre desăvirşire e trupul omenenc. Du 
prin învierea lui desăvirşeşte potenţial toate trupurile. 

vîrşit, pentru că, răscumpărați fiind oamenii din păcat, nu mai rămîn 
morți, ci îndumnezeiţi, şi au, din Noi, legătura dragostei între ei”. 

Noi le-am spus acestea, tilcuind pe cât s-a putut mai simplu cuvintele 
spusei amintite. Dar fericitul loan ne va arăta în epistola sa pe scurt, dar 
într-un mod mai desăvîrşit, înţelesul celor scrise, respingînd pe de o 
parte înțelegerea celor necredincioşi, învăţindu-ne pe de alta cum sîntem 
noi în Dumnezeu şi Dumnezeu în noi, şi iarăşi, cum sîntem una şi cît este 
de deosebit după fire Fiul de noi". Şi aşa îi va opri pe arieni să mai creadă 
că ei vor fi ca Fiul, ca să nu audă şi aceste cuvinte: «Iar tu eşti om şi nu 
Dumnezeu» (lez., 28, 2)%; şi: «Nu te întinde, sărac fiind, la măsura boga- 
tului» (Pilde, 23, 4). Deci scrie Ioan: «Întru aceasta cunoaştem că petre- 
cem în EI şi El întru noi, că ne-a dat nouă din Duhul Lui» (| Ioan, 4, 13). 
Deci pentru harul Duhului dat nouă noi sîntem în E] şi El în noi. Şi deoa- 
rece Duhul este al lui Dumnezeu, prin El, Care Se sălăşluieşte în noi, 
socotim pe drept cuvînt că avînd pe Duhul, sîntem. şi noi în Dumnezeu. 
Şi aşa este şi Dumnezeu în noi. 


50. Scăpaţi de moarte în toate privinţele (deci şi sufleteşte), nu sînt decît cei îndumne- 
zeiți. Căci numai în Dumnezeu e viața neamenințată de moarte. Dar cei îndumnezeiţi 
poartă între ei legătura dragostei. Căci au imprimat în ei în mod desăvirşit chipul Persoa- 
nelor dumnezeieşti unite prin dragostea desăvirşită. Viaţa fără de moarte e viață în dra- 
goste. De aceea este Dumnezeu cel în Treime Dumnezeu adevărat, sau viața adevărată, 
pentru că e Dumnezeul dragostei. Prin dragostea primită de la Sfinta Treime putem fi şi 
noi unul în altul («interioritate reciprocă»-Madinier), cum sînt Tatăl şi Fiul. Fiul întrupîn- 
du-Se a adus şi în relaţiile Sale cu oamenii, deci şi între noi, legătura de dragoste ce-o are 
El cu Tatăl, dar nu după firea dumnezeiască cum o are cu Tatăl, ci după cea omenească. 
Unitatea Lui cu ei în firea omenească e menită în ea însăşi să restabilească legătura lor în 
dragoste, după modelul Sfintei Treimi. Dar puterea acestei restabiliri o aduce prin înome- 
nire în calitate. de Unul în ființă cu Tatăl şi cu Duhul Sfînt. 

51. Dumnezeu care ne îndumnezeieşte luînd firea noastră, fiind Fiu! Tatălui, ne face şi 
pe noi, cu care se uneşte după firea omenească, fii ai Tatălui după har, dar nu după fiinţă. 

52. Cine socoteşte, ca arienii, pe Cuvîntul ca prima făptură, dar ÎI consideră chiar în 
această calitate dumnezeu, vede în toate piesele lumii dumnezei în sens panteist.. 

53. Aci sfîntul Atanasie introduce şi pe Duhul Sfînt în explicarea faptului că sîntem în 
Dumnezeu şi Dumnezeu e în noi. Dacă ar fi Fiul singur în noi, s-ar putea cugeta la o exis- 
tenţă a Lui în noi ca în Tatăl, la o unitate de fiinţă a Lui cu noi. Dar fiind în noi cu Duhul, 
sau prin Duhul cel de o ființă cu EI, de o ființă deosebită de a noastră, aceasta arată o 
comuniune între Fiul şi Duhul, deosebită de comuniunea ce o are cu noi după firea ome- 
nească. Dumnezeu are în Sine o comuniune proprie, care nu-L, sileşte la o comuniune cu 
noi, aceasta nefiind unica pe care ar putea-o avea. Dar din comuniunea cu Dumnezeu cel 
în Treime aflat în noi, deosebită de cea cu noi şi între noi oamenii, cîştigăm şi noi o putere 
de sus pentru întărirea comuniunii între noi şi cu El. Dacă n-ar fi o comuniune superioară 
între Fiul şi Duhul, n-ar fi ceva care să îndemne pe Fiul să intre în comuniune cu noi. Nu 
ajunge numai o comuniune între Fiul şi Tatăl, Care trimite pe Fiul, care să facă pe Fiul să 
nu Se confunde cu noi, dar totuşi să întărească comuniunea Sa cu noi, ci mai trebuie şi o 
comuniune între cele două Persoane ce vin în noi, adică între Fiul şi Duhul, pentru ca să-Şi 
fie suficiente în comuniunea Lor distinctă de comuniunea cu noi, dar şi să luăm putere din 
comuniunea Lor superioară pentru comuniunea noastră cu Dumnezeu şi între noi. 

Deci nu cum este Fiul în 'Tatăi, sîntem şi noi în Tatăl. Căci nu Se 
împărtăşeşte şi Fiul de Duhul ca să île şi El pentru aceasta în Tatăl”. Nici 
nu primeşte EI pe Duhul, ci mai virtos Îl dă tuturor. Şi nu Duhul leagă pe 
Cuvintul de Tatăl, ci mai vîrtos Duhul ia de la Fiul”. Şi Fiul este în Tatăl 
ca Cuvîntul propriu şi ca strălucirea Lui. Iar noi fără Duhul sîntem străini 
şi departe de Dumnezeu, iar prin împărtăşirea de Duhul sîntem legați de 
dumnezeire (uniţi cu ea)". Deci a fi noi în Tatăl nu e al nostru, ci al Duhu- 
lui, Care este în noi şi petrece în noi, pînă cînd î păstrăm în noi prin măr- 
turisire. Căci spune Ioan: «Cine mărturiseşte pe lisus că este Fiul lui 
Dumnezeu petrece în EI şi el în Dumnezeu»”. 

Deci ce asemănare şi ce egalitate este între noi şi Fiul? Sau cum nu vor 
fi convinşi arienii din toate părțile,şi mai ales de Ioan, că altfei este Fiul în 
Tatăl şi altfel ajungem noi în EI; şi că nici noi nu vom ajunge ca Acela, nici 
Cuvîntul nu e ca noi, afară de cazul că vor îndrăzni, ca totdeauna, să 
spună şi acum că Fiul a ajuns şi El în Tatăl prin împărtăşirea de Duhul şi 
prin îmbunătățirea făptuirii. Dar chiar a cugeta aceasta întrece orice 
necredință. Căci El e Cel ce dă, precum s-a spus: prin Duhul şi toate cite 
le are Duhul le are de la Cuvintul. 

Deci Mîntuitorul, zicînd despre noi: “Precum, Tu, Părinte, întru Mine 
şi Eu întru Tine, aşa să fie şi ei una întru Noi» (loan, 17, 23), nu vorbeşte 
de identitatea ce o vom avea noi cu El. Aceasta s-a arătat din spusa de la 
Ioan. Ci, cum a scris Ioan, Hristos face o cerere către Tatăl ca să dăruiască 
prin EI, celor ce cred, pe Duhul, prin Care să arătăm că sîntem în Dumne- 
zeu şi că prin aceasta sîntem uniţi cu E]. Căci de vreme ce Cuvîntul este în 


54. Noi numai ne împărtăşim de Duhul. De aceea nu sîntem prin ființă în Tatăl. Dar 
Fiul nu Se împărtăşeşte de Duhul ca noi, ca să fie în Tatăl din acest motiv, deci nu după 
ființă. Deci Duhul nu e nici El creatură, dar nu e nici mai dumnezeiesc decit Fiul, ca Fiul să 
aibă nevoie să Se împărtăşească de El, cum avem noi, şi să fie în Tatăl prin această împăr- 
tăşire de Duhul, cum sîntem noi. Ordinea împărtăşirii de Duhul este mai jos de ordinea 
unităţii de fiinţă între Persoanele Sfintei Treimi. Împărtăşirea înseamnă o graniţă ființială 
între noi şi El. Duhul Sfânt are un rol deosebit în această ordine a împărtăşirii. Prin Fiul 
venim la existenţă, de Duhul ne împărtăşim. Dar şi prima acţiune şi a doua le fac 
împreună, ca să existăm şi ca să sporim în existență. Sîntem şi sporim de la Tatăl, prin 
Fiul, în Duhul Sfînt. Dar prin Fiul ni se face posibilă şi accesibilă împărtăşirea de Duhul, 
datorită faptului că prin EI sîntem creaţi şi El Se întrupează. 

55. Sfintul Atanasie apără aci ideea egalității Duhului cu Fiul. Nu EI Îl alipeşte pe Fiul 
de Tatăl. Dar Duhul nu ia de la Fiul în sensul că ar fi mai mic decit Fiul. Dacă Fiul Îl 
dăruieşte pe Duhul, luindu-L de la Tatăl, înseamnă că Duhul e tot aşa de mult în interiorul 
Treimii, ca şi Fiul. 

56. De Duhul numai ne împărtăşim, nu sîntem una în ființă cu El. Deci legătura pe cure 
ne-o prilejuieşte El cu Dumnezeu nu este o legătură de fiinţă. Totuşi, Duhul făcind parte 
din Treime, prin Duhul sîntem legați de dumnezeire. 

57. În convingerea că Hristos e Fiul lui Dumnezeu care merwe pînă lu mărturinire, ne 
arată prezența Duhului în EL. 

Tatăl, iar Duhul se dă din Fiui, vrea ca noi să primim Duhul, ca atunci 
cînd Îl vom lua, avînd Duhul Cuvântului, Care este întru Tatăl, să arătăm 
şi noi, datorită Duhului, că sîntem una în Cuvântul şi prin El în Tatăl”. 
Iar spunînd «ca Noi», aceasta nu înseamnă nimic altceva decît că acest 
har al Duhului venit în ucenici e statornic şi irevocabil”?. Căci ceea ce e, 
cum am spus înainte, propriu Tatălui şi Fiului prin fire, aceea voieşte să 
ni se dea nouă în mod irevocabil prin Duhul. Aceasta ştiind-o, Apostolul 
a zis: «Cine ne va despărţi pe noi de dragostea lui Hristos?» (Rom., 8, 35). 
«Căci nu-l pare lui Dumnezeu rău de darurile Lui şi de chemarea prin 
har» (Rom., 11, 29). Deci Duhul este Cel ce ne ține în Dumnezeu, şi nu noi 
prin noi înşine. Şi precum sîntem fii şi dumnezei, pentru Cuvîntul din 
noi, aşa vom fi în Fiul şi în Tatăl şi, ajunşi în Fiul şi în Tatăl, vom fi socotiți 
una pentru Duhul care este întru noi şi întru Fiul aflător în Tatăl”. 


Deci cînd cade cineva din Duhul pentru vreo răutate, harul rămîne ne- 
retras de la cei ce voiesc dacă după ce au căzut se pocăiesc“!. Dar nu mai e 
în Dumnezeu cel ce a căzut (de tot), pentru că s-a depărtat de la El Duhul 
cel Sfint şi Mîngiietor. În acela va fi cel căruia i s-a supus păcătuind”, 


58. Se spune aci că Duhul ni Se dă prin Fiul, sau din Fiul, iar nu că purcede din Fiul. Ni 
Se dă prin Fiul, pentru că Fiul a luat trupul nostru şi S-a făcut om şi a intrat în unire cu noi 
prin comunitatea firii omeneşti. Dar Duhul dat nouă prin Fiul sau din Fiul Se află în Fiul, 
iar Fiul Se află în Tatăl. Deci nu e exterior Treimii. De aceea, primind pe Duhul, sîntem 
legaţi de Dumnezeu cel în Treime, fără să ne facem de o ființă cu EL. Iar ridicaţi în legătură 
cu comuniunea treimică, luăm puterea de a fi şi noi una între noi. Persoanele Sfintei 
'Treimi sînt una în alta, dar Tatăl Îşi păstrează calitatea Lui proprie de Tată, de obirşie a 
celorlalte două. Iar ambele vin în lume împreună, însă fiecare păstrîndu-şi calitatea: Fiul, 
ca Cel prin care ni se dau toate şi ni Se dă chiar şi Duhul. Duhul dindu-ni-Se prin Fiul, dar 
fără să Se despartă de Fiul ne adună în Fiul, iar prin Fiul, în Tatăl, întrucit Fiul este în 
Tatăl. Cînd eşti în intimitatea unei persoane, unită cu altele, eşti în unitatea dintre ea şi ele. 
Fundamentul uitim al existenţei este o unitate personală comunitară. Numai pe ea se 
poate întemeia valoarea persoanelor şi atenţia fiecăreia pentru fiecare. Altfel totul e fără 
sens. Noi avem pe Duhul care e în Fiul şi e Duhul Fiului, sau Duh de Fiu. De aceea Duhul 
ne uneşte cu Fiul şi ne face fii ai Tatălui, împreună cu Fiul. 

59. Adică, pe cei cărora li Se dă îi face uniţi în mod statornic, cum statornică este şi 
unitatea Persoanelor dumnezeieşti. 

60. Pe de o parte Duhul aflîndu-Se în noi, pe de alta, în Fiul Care este în Tatăl, precum 
cele trei Persoane dumnezeieşti sînt una, aflindu-Se Una în Alta, fără să Se confunde, aşa 
ne facem şi noi una, adică unul în altul. Duhul are o poziţie deosebită în raport cu noi. E! ia 
Jocul cel mai intim în noi; dar e totodată în Fiul, Care Se află în Tatăl. Locul cel mai intim în 
noi e în conştiinţa noastră de fii ai Tatălui ceresc. Deci Duhul Se află în noi, trezind această 
conştiinţă, întrucît are cu Sine pe Fiul şi pe Tatăl, întrucit Se află totodată în Fiul, iar Fiul 
în Tatăl, cu simțire de Fiu. Duhul Îşi are locul în Fiul, datorită Tatălui şi venind de la Tatăl. 
De aceea ia loc şi în noi trezindu-ne conştiinţa de ii. lar avîndu-Şi locul în Fiul, rămîne în 
Fiul, prin Care Tatăl ÎI trimite în intimitatea noastră, caracterizată prin filiaţie faţă de obir- 
şia noastră supremă. 

61. Numai stăruința în rău alungă harul. Dacă imediat după cădere omul se căieşte, 
harul nu se retrage. Chiar harul ce persistă îl face pe om să se căiască. Cel ce se căieşte 
imediat arată că nu a căzut de tot, că nu zace în cădere. 

62. Duhul cel rău ne face robi prin patimi; Duhul Sfînt ne face liberi, pentru că ne face 
nepătimaşi. 

cum s-a întîmplat cu Saul (1 Regi, 16, 14). Căci s-a depărtat de la El Duhul 
lui Dumnezeu şi îl ținea duhul cel rău. Auzindu-le acestea, duşmanii lui 
Dumnezeu ar trebui să se ruşineze şi să nu se mai închipuie egali cu 
Dumnezeu. Făcînd ei aşa, au căzut de la înțelegere. Pentru că «cel necre- 
dincios nu e în stare de cunoştinţă» (Pilde, 29, 7). Şi nu suportă cuvintele 
celor binecredincioşi. Căci acestea sînt grele pentru ei. 


XXVI 


Căci neobosind în gînduri necredincioase, ci învirtoşîndu-se ca 
Faraon, auzind şi văzînd iarăşi în Evanghelii despre cele omeneşti ale 
Miîntuitorului, au uitat cu totul, asemenea samosateanului, de dumnezei- 
rea părintească dată Fiului, şi cu limbă îndrăzneață cutează a spune: Cum 
poate Fiul să fie din Tatăl prin fire şi asemenea Lui după ființă, cînd zice: 
“Datu-Mi-s-a toată puterea» (Matei, 28, 18); şi: «Tatăl nu judecă pe 
nimeni, ci toată judecata a dat-o Fiului» (loan, 5, 22); şi: «Tatăl iubeşte pe 
Fiul şi toate le-a dat în mîna Lui. Cine crede în Fiul are viață veşnică» 
(loan, 3, 35); şi iarăşi: «Toate Mi s-au dat de către Tatăl; şi nimenea nu 
cunoaşte pe Tatăl decit Fiul şi cel căruia vrea Fiul să-i descopere» (Luca, 
10, 22); şi iarăşi: «Tot ce Mi-a dat Tatăl va veni la Mine» (loan, 6, 37)? 
Apoi adaugă: Dacă era, precum zice, fiu după fire, nu ar fi avut nevoie să 
primească, ci ar fi avut totul după fire ca fiu. Sau cum poate fi puterea 
prin fire şi adevărată a Tatălui, Cel care în vremea patimilor a zis: «Acum 
sufletul Meu s-a tulburat, şi ce voi zice? Părinte, izbăveşte-Mă de ceasul 
acesta. Dar pentru aceasta am venit în ceasul acesta. Părinte, preaslăveş- 
te-Ți numele Tău. Atunci a venit glas din cer: Şi L-am preaslăvit şi iarăşi 
ÎL voi preaslăvi» (loan, 12, 27-28). Şi iarăşi a spus aceleaşi: «Părinte, de 
este cu putință să treacă paharul acesta» (Matei, 26, 39); şi: «Acestea 
zicînd lisus, S-a tulburat cu duhul şi a mărturisit şi a zis: Amin, amin zic 
vouă, unul dintre voi Mă va vinde» (loan, 13, 21). Din acestea cei cu gîn- 
duri rele deduc: Dacă era Puterea nu I-ar fi fost frică, ci mai vîrtos ar fi 
dat putere şi altora. Apoi zic: Dacă era Înţelepciunea prin fire şi adevă- 
rată şi proprie a Tatălui, cum oare s-a scris: «Şi lisus înainta cu înțelep- 
ciunea şi cu vîrsta şi cu harul la Dumnezeu şi la oameni» (Luca, 2, 52)? Şi 
venind în părțile Cezareii lui Filip, a întrebat pe ucenici, cine zic oamenii 
că este (Matei, 16, 13). Iar venind în Betania a întrebat unde e aşezat 
Lazăr (Ioan, 11, 18). lar după aceea a întrebat pe ucenici: «Cfte pini 
aveți?» (Marcu, 6, 38). 

Cum deci, zic ei, era Înţelepciunea cel ce înainta în înțelepciune şi nu 
ştia cele ce le întreba ca să le afle de la alții? Ba tot ei mai zic şi aceasta: 
Cum poate fi Cuvîntul propriu al Tatălui, fără de Care nu a fost vreodată 
Tatăl şi prin Care toate le face, cum ziceţi voi, Cel ce zicea pe cruce: 


NEINYUL ATANANIE CEI MARE 


«Dumnezeul Meu, Dumnezeul Meu, pentru ce M-ai părăsit?» (Matei 27, 
46), iar înainte de acestea Se ruga: «Preaslăveşte numele Tău» (Ioan, 12, 
28), şi: «Preaslăveşte-Mă pe Mine, Tată, cu slava pe care am avut-o la 
'Tine înainte de a fi lumea» (loan, 17, 5). Ba Se ruga şi în pustie şi porun- 
cea şi ucenicilor să se roage să nu intre în ispită. Ba mai zicea: «Duhul 
este rîvnitor, iar trupul neputincios» (Matei, 26, 41); şi: «Despre ziua şi 
ceasul acela nimenea nu ştie, nici îngerii, nici Fiul» (Matei, 13, 32). Deci 
necinstiții deduc şi din acestea: Dacă, după părerea voastră, Fiul ar fi 
fost din veci la Dumnezeu, n-ar fi fost în neştiință cu privire la ziua aceea, 
ci ar fi cunoscut-o în calitate de Cuvîntul; nici n-ar fi fost părăsit Cel 
împreună existent, nici n-ar fi cerut să se dea slava, avînd-o pe aceasta 
întru Tatăl, nici nu s-ar fi rugat în general. Căci fiind Cuvîntul, n-ar fi avut 
nevoie de nimic. Ci zice acestea fiindcă era creatură şi unul dintre cele 
făcute şi de aceea avea nevoie de cele ce nu le avea. Căci e propriu crea- 
turilor să aibă trebuință şi nevoie de cele ce nu le au. 


XXVII 


Acestea le grăiesc necredincioşii, născocindu-le. Dar cugetîndu-le 
acestea, ar trebui să întrebe lucruri şi mai îndrăznețe: «Pentru ce, în 
general, S-a făcut Cuvîntul trup?» Şi iarăşi să adauge: «Cum a putut, 
Dumnezeu fiind, să Se facă om? Sau cum a putut, netrupesc fiind, să 
poarte trup?» Sau să întrebe în mod şi mai iudaic, asemenea lui Caiafa: 
«Pentru ce Hristos, om fiind, Se făcea pe Sine Dumnezeu?» (loan, 10, 
33). Căci văzînd acestea şi unele apropiate acestora, iudeii atunci mur- 
murau cele de mai sus. Iar acum arienii, citindu-le, nu le cred nici ei şi au 
căzut în blasfemie. Căci dacă ar cerceta cinevă în mod paralel spusele 
acestora şi acelora, îi va afla, fără îndoială, întilnindu-se în aceeaşi necre- 
dință şi îi va vedea arătînd aceeaşi îndrăzneală şi purtînd o luptă comună 
împotriva noastră. Căci iudeii întrebau: «Cum, om fiind, poate fi Dumne- 
zeu?»*. Iar arienii întreabă: «Dacă era Dumnezeu adevărat din Dumne- 
zeu adevărat, cum S-a putut face om?»*. Şi iudeii se sminteau şi-şi 
băteau joc, zicînd: «Dacă Acesta ar fi fost Fiul lui Dumnezeu, n-ar fi răb- 
dat crucea»*. Iar arienii într-o formă diferită ne întreabă: “Cum îndrăz- 
niţi să spuneți că e Cuvîntul propriu al ființei Tatălui unul care are trup, 
care poate suporta trupul?»** 


63. O astfel de întrebare nu intuieşte marea taină şi valoare a omului, nici nu-şi dă 
seama că Dumnezeu este iubire şi că dacă nu e iubire nu e Dumnezeu; şi că din iubire Se 
tace om. 

64. E o întrebare care arată că nu au putut înțelege de fapt puterea lui Dumnezeu, ci-L 
limitau. 

65. A răbdat-o pentru că prin aceasta a întărit şi l-a mîntuit pe om. 

88. Aceia nu înțeleg că trupul poate fi instrument sfințit al sufletului şi,deci, şi al lui 
Dumnezeu. 


TRE CUVINTE: ÎMPOTRIVA ARENA crea 

Apol iudeii căutau să omoare pe Domnul pentru că numea pe Dum- 
nezeu Tatăl Său şi Se făcea pe Sine egal cu El, declarind că lucreuză cele 
ce le lucrează Tatăl. Arienii, la rîndul lor, au învățat şi ei să spună cănue 
egal cu Dumnezeu, nici nu este Dumnezeu Tatăl propriu şi prin fire al 
Cuvintului, ba caută să şi omoare pe cei ce cugetă acestea. Mai departe. 
iudeii întreabă: «Nu este Acesta fiul lui Iosif, Cel pe al cărui tată şi mamă îi 
cunoaştem? Cum zice deci: «Înainte de a fi Avraam Eu sînt şi M-am 
coborit din cer?» (loan, 6, 42; 8, 58); iar arienii, auzindu-i, întreabă şi ei la 
fel: «Cum poate să fie Cuvîntul lui Dumnezeu sau Dumnezeu cel ce 
doarme ca un om şi plinge şi întreabă?» Deci şi unii şi alţii, pornind de la 
cele omeneşti pe care le-a răbdat Miîntuitorul pentru trupul pe care l-a 
luat, tăgăduiesc veşnicia şi dumnezeirea Cuvintului. 


XXVIII 


Deci această aiureală iudaică fiind şi pornită de la vînzătorul Iuda, ar 
trebui ca aceştia sau să mărturisească deschis că sînt ucenici ai lui Caiafa 
şi Irod, neacoperindu-şi cugetarea iudaică cu numele creştinismului, şi să 
tăgăduiască deplin, cum am spus şi înainte, venirea Mîntuitorului în trup 
-— căci acesta este înțelesul propriu al ereziei lor —, sau, dacă se feresc să se 
iudaizeze deschis şi să se taie împrejur, pentru a plăcea lui Constanțiu şi 
celor amăgiţi de ei, să nu mai spună cele ale iudeilor. Căci se cuvine ca cei 
ce se feresc de numele vreunora să se ferească şi de cugetarea lor. 

Dar noi sîntem creştini, o, arienilor! Sîntem creştini şi ne e propriu să 
înțelegem corect Evangheliile despre Mintuitorul şi să nu-L ucidem cu 
pietre împreună cu iudeii, cînd auzim despre dumnezeirea şi veşnicia 
Lui, nici să nu facem caz de cuvintele smerite pe care le spune ca om 
pentru noi. Dacă voiţi să vă faceți şi voi creştini, lepădaţi nebunia lui Arie 
şi spălaţi-vă urechile întinate de cuvintele hulitoare prin cuvintele bine- 
credincioase, cunoscînd că, încetind să fiţi arieni, vă veţi opri şi de la 
reaua cugetare a iudeilor de acum şi îndată vă va străluci adevărul din 
întuneric. Şi nu ne veţi mai osîndi ca vorbind de două dumnezeiri eterne, 
ci veți recunoaşte şi voi că Domnul este Fiul adevărat şi prin fire al Tată- 
lui şi că nu e simplu veşnic, ci se cunoaşte ca împreună existînd cu eterni- 
tatea Tatălui”. Fiindcă există aşa numitele puteri veşnice, cărora EI le 


61. Nu există decit o singură eternitate şi, aceea, comună Tatălui şi Fiului şi Duhului 
Sfînt, subzistînd în cele trei Persoane ca însuşire a unei unice ființe. Trei eternităţi ur fi ca 
trei esențe impersonale şi supuse unor legi limitative. Ele n-ar fi persoane desăvirşite, 
pentru că s-ar limita reciproc, deci n-ar exista un Dumnezeu udevărat. [De aceea va spune 
sfîntul Maxim Mărturisitorul că Dumnezeu e mai presus de viață, de nemurire, de sfințe- 
nie, chiar dacă ele n-au început în timp (Capete gnostice, |, 50). Eternitatea nu exista 
înaintea persoanei, ci în persoanu. lar Persoana suprema nu e singură, ci în comuniunie: 
treimica. Dumnezeu cel personal suu comuniune de Persoane este etern, nu o eternitate 
impersonulu, care ar ajunge prin evoluţia supusă unor legi In o nture de persoana. Învăţa 

este Creator”. Căci în Ps. 23 s-a scris: «Ridicaţi, stăpînitori, porțile voas- 
tre, şi vă ridicați porți veşnice» (Ps. 23, 7). Dar e vădit că şi acestea s-au 
făcut prin El. Iar dacă Ei este Creatorul şi al celor veşnice, cine dintre noi 
se va îndoi că este mai presus şi de cele veşnice?“ Astfel Domnul nu este 
cunoscut atît din veşnicia Lui, cât din faptul că e Fiul lui Dumnezeu”. Căci 
fiind Fiu, e nedespărțit de Tatăl şi nu a fost cîndva cînd n-a fost, ci a fost 
pururea. Şi fiind Chipul şi strălucirea "Tatălui, are şi veşnicia Tatălui. 


tura creştină este profund personalistă şi de aceea e plină de sens. Din eternitate există 
comuniunea de Persoane desăvirşite. Nu e nimic înaintea comuniunii de Persoane. Ea 
explică totul; ea dă sens existenţei. 

Eternitatea în sine nu poate exista, ci este ca eternitate a ceva. O esenţă eternă, din 
care apare după o vreme persoana (Bâhme, Hegel), este imposibil de cugetat logic. În 
eternitate nu poate fi un «după». Persoana trebuie să fie din eternitate. Pe de altă parte o 
esenţă eternă, pe lîngă faptul că nu poate fi cugetată logic fără persoană, trebuie cugetată 
avînd în ea voința de a dura etern; altfel e supusă unei legi care îi este superioară, pentru a 
exista etern şi a putea produce din ea persoana. Dar e superioară o existenţă care are în ea 
voința de a exista etern în mod conştient şi nu inconştient, ca o lege. În orice caz nu poţi 
despărţi între a fi etern şi a voi să fii etern. De aceea, a vorbi de o existență eternă 
înseamnă a vorbi şi de o voinţă din eternitate. Trebuie să fii ca să voieşti să fii. lar voința 
conştientă e superioară voinței oarbe, care se impune ca o lege superioară existenței şi 
care ea însăşi trebuie să fie supusă altei legi, şi aşa la infinit. De aceea existenţa eternă 
trebuie să aibă în ea voința conştientă eternă de a fi, nesupusă nici unei legi. Ea trebuie să 
aibă caracter personal, liber. 

Dar prin voinţă existenţa are un sens. Existenţa treimică vrea să dureze etern, pentru 
că există în ea iubirea unei persoane pentru alta. A fi etern, a voi să fii etern şi a iubi sau a 
avea ce iubi ţin împreună. Numai la noi existenţa şi voința nu sînt strîns unite, pentru că 
existența nu depinde de noi. 

68. Sfintul Maxim va zice că sfinţenia, nemurirea sînt «lucruri» (Epya) ale lui Dumne- 
zeu, chiar dacă n-au început în timp. Sînt lucruri în sensul de fapte. Căci ele constau din 
relaţii trăite, voite de persoane. Dar sfintul Maxim vorbeşte aici de însuşiri veşnice, care 
nu sînt numai ale lui Dumnezeu şi cu care El înzestrează şi făpturile. Căci le îmbracă şi pe 
acestea în bunătate, în sfințenie, în nemurire (de ex. pe îngeri). Deci privite în abstract sînt 
nişte însuşiri veşnice al căror creator e Dumnezeu. Dumnezeu ca Persoană e mai presus 
de ele. Propriu-zis sfintul Maxim face deosebire între cele din eonii anteriori timpului şi 
posteriori lui (veşnice — ai&via) şi eternitatea lui Dumnezeu. 

6y. Cum am mai spus, sfinții părinți fac deosebire între cele veşnice (aiovia) şi cele 
eterne. Căci cele veşnice (vecinice) sînt cele ce există în veacurile anterioare «veacului» 
lumii acesteia. Cele eterne par a fi însuşirile pe care le are Dumnezeu dinainte de veacuri 
şi de care face parte şi celor aduse la existenţă în veac, sau în veacuri. Căci n-ar putea 
îmbrăca Dumnezeu în sfințenie pe îngeri sau pe oameni dacă n-ar fi EI însuşi sfânt din 
eternitate. Dar şi sfințenia Lui eternă este un «lucru» al lui Dumnezeu ca Persoană, sau a! 
'Treimii, fiind o relaţie «lucrată» de E. Noi vom fi în veşnicie, după ce, fiind cugetaţi înainte 
de veacul lumii acesteia, am trăit în timp. Dumnezeu e mai presus de veacuri şi de cele 
veşnice în eternitatea Lui. 

10. Făcînd abstracţie de deosebirea între veşnicie şi eternitate, se mai poate spune: ele 
pot fi şi însuşirile unei esențe impersonale, fără sens. Eternitatea nu. poate fi de sine, ci 
într-o esenţă sau într-o persoană. Totuşi persoana nu e produsul eternității, ci e posesorul 
ei veşnic ca Tatăl din care Fiul e Născutul etern, ca Fiul Tatălui, Care deci nu e nici El pro- 
dusul eternității, ci are eternitatea în E], din ființa Tatălui. Altfel Domnul n-ar fi Domn şi al 
eternității, ci produsul ei. Fiul însă e Domnul eternității sau Subiectul ei împreună cu Tatăl 
Lui. Persoana supremă are eternitatea, căci eternitatea nu poate fi decit în Ea. Fiul etern 
este iubit de un Tată etern şi iubeşte un Tată etern, sau un Tată care poate să fie iubit 
etern, cum poate Fiul să fie iubit etern. 


"TREI CUVINTE ÎMEOTRIVA_ARIENII.OR 


Cum au fost respinşi ca cugetind greşit spusele folosite înainte, se 
poate cunoaşte din cele puţine spuse înainte. lar că şi cele ce le dau ca 
motiv acum din Evanghelie se dovedesc ca fiind dintr-o cugetare nese- 
rioasă, este uşor de văzut dacă privim şi acum la scopul credinţei noastre 
a creştinilor şi ne folosim de el ca de o regulă în citirea Scripturilor de 
Dumnezeu insuflate, cum a spus Apostolul (II Tim., 3, 16). Necunoscîn- 
du-l pe acesta, duşmanii lui Hristos s-au rătăcit de la calea cea dreaptă a 
adevărului şi s-au poticnit de piatra smintelii (Rom. 9, 33), cugetind cele 
ce nu trebuie cugetate. 


XXIX 


Iar scopul şi rostul Sfintei Scripturi este, precum am spus de multe 
ori, această vestire îndoită despre Mintuitorul: că EI a fost pururea Dum- 
nezeu şi Fiu, fiind Cuvântul şi strălucirea şi Înţelepciunea Tatălui; şi că pe 
urmă, luînd trup pentru noi din Fecioara Maria, Născătoare de Dumne- 
zeu, S-a făcut om”!. Această îndoită vestire se poate afla, urmărind-o în 
toată Scriptura de Dumnezeu insuflată, cum Însuşi Domnul a spus: 
“Cercetaţi Scripturile că ele sînt cele ce mărturisesc despre Mine» (Ioan, 
5, 39). Dar ca nu cumva, înfăţişînd toate spusele ei, să ne lungim în scris, 
ne vom îndestula cu cele ce urmează, în care sînt pomenite toate. Astfel 
Ioan zice: «La început era Cuvintul şi Cuvîntul era la Dumnezeu şi 
Dumnezeu era Cuvintul. Acesta era la început la Dumnezeu. Toate 
printr-Însul s-au făcut şi fără de El nimic nu s-a făcut» (loan, 1, 1-3). 
Apoi: «Şi Cuvîntul trup S-a făcut şi S-a sălăşluit între noi; şi am văzut 
slava Lui, slavă ca a Unuia-Născut din Tatăl» (Ioan, 1, 14). Iar Pavel scrie: 
«Care fiind în chipul lui Dumnezeu, nu ştirbire a socotit a fi întocmai cu 
Dumnezeu, ci S-a deşertat pe Sine chip de rob luînd şi întru asemănarea 
oamenilor făcîndu-Se. Şi la înfăţişare aflindu-Se ca om, S-a smerit pe 
Sine, ascultător, făcîndu-Se pînă la moarte, şi încă moarte de cruce» 
(Filip., 2, 6-8). Pornind de la acestea, dacă va străbate cineva cugetarea a 
toată Scriptura, va vedea cum la început Tatăl a zis Acestuia”: «Să fie 


71. Dacă lisus n-ar fi Dumnezeu, nu ne-ar putea ridica din lumea supusă corupției şi 
morţii. Căci numai Dumnezeu e superior şi nu supus lor. Iar dacă nu S-ar fi făcut om, ar fi 
un Dumnezeu indiferent sau neputincios faţă de încadrarea noastră într-o lume strică- 
cioasă şi fără sens. Deci n-ar fi Dumnezeu adevărat şi prin urmare n-ar fi nicăieri un sens, 
lucrul care el însuşi este mai inexplicabil decît orice. În afară de existența unui Dumnezeu 
personal, superior acestei lumi, şi de întruparea Fiului Lui nu e nici un sens în existenţă. 

12. Tovrp s-ar putea traduce şi: «prin Acesta». Această traducere ar arăta că Tatăl Se 
foloseşte de Cuvîntul Său pentru crearea lumii. Dar din folosirea pluralului: «Să facem», 
rezultă mai degrabă: «Acestuia». Aceasta arată o sfătuire între Persoanele Treimii. Lumea 
nu țişneşte dintr-un fundament impersonai fără voia Lui, ci e opera unei hotăriri care se ia 
de Persoanele Treimii în iubire. E o operă a libertăţii şi iubirii. Cel ce este din eternitate, 
avînd în existența Sa perfectă libertatea şi iubirea, dă şi lumii o existență în care se 
imprimă libertatea (faţă de legile care sînt date şi ele ca un cadru statornic, iark) şi iubirea, 
căci nu poate fi existență cu sens, fără voință şi iubiru în ea. 

lumină» (Fac., 1, 3) şi: «Să fie tărie» (ibid., 6) şi: «Să facem pe om» (ibid., 
26), iar la sfîrşitul veacurilor L-a trimis pe El în lume «nu ca să judece 
lumea, ci ca să mîntuiască lumea prin El» (loan, 3, 17)”. Căci s-a scris: 
«lată Fecioara în pîntece va avea şi va naşte Fiu şi vor chema numele Lui 
Emanuil, care tălmăcit înseamnă: Cu noi este Dumnezeu» (Matei, 1, 25). 


XXX 


Deci cel ce citeşte dumnezeiasca Scriptură să înveţe din Vechiul Tes- 
tament cuvintele, iar din Evanghelii să vadă pe Domnul făcut om”. Căci 
se zice: «Cuvîntul trup S-a făcut şi S-a sălăşluit între noi» (Ioan, 1, 14). 
S-a făcut om, n-a venit la om. Acest lucru e necesar de ştiut ca nu cumva, 
căzînd în privinţa aceasta, cei necredincioşi să amăgească pe vreunii şi 
aceia să creadă că, precum în timpurile dinainte a venit la fiecare din 
sfinţi, aşa a venit şi acum Cuvîntul la om, sfințindu-l pe acesta şi arătîn- 
du-Se în el ca şi în alții”. Căci de-ar fi fost aşa şi S-ar fi arătat numai 


13. Dacă Dumnezeu a făcut lumea din iubire, n-a făcut-o ca să o osîndească mai tîrziu 
la chinuri veşnice, la o existență redusă la minimum în separație de EI, ci ca s-o introducă 
mai deplin în intimitatea existenţei fericite a plinătății şi iubirii Lui, răspunzînd dorinței 
sădite în ea după aceasta. Creînd lumea prin Fiul Său cel iubit, ca un chip al Lui, tot prin EI 
o şi mîntuieşte cînd prin păcat cade departe de la El, ridicînd-o din puţinătatea existenţei 
în care a ajuns. Căci, unind-o deplin cu Fiul Său iubit făcut om, o uneşte cu Cel pe care-L 
iubeşte mai mult ca pe oricine, ca pe Cel căruia I-a dat din veci toată ființa şi viața Sa în 
unitate cu Sine.. i 

14. În Vechiul Testament ne-au fost trimise cuvintele Cuvintului sau despre Cuvîntul. 
în Noul Testament Îl avem pe Cuvîntul însuşi ca izvor al cuvintelor, făcut om. Sau, în 
Vechiul Testament, Cuvîntul Îşi arată atenţia faţă de oameni prin cuvintele Lui ce veneau 
la prooroci şi,prin ei; la fiecare om care voia să le primească. În Noul Testament Se întru- 
pează El însuşi ca un om central între noi. 

175. În Vechiul Testament Cuvîntul venea la cîte un om în mod deosebit şi-l sfințea. Dar 
nu S-a făcut El însuşi om. Prin acea venire'la oameni aleşi, pregătea venirea Lui ca om. 
Oamenii se pregăteau prin acel dialog mijlocit şi de la distanţă cu EI, să-L cunoască atunci 
cînd va veni la dialogul din apropiere cu ei, devenit EI însuşi Unul dintre ei şi grăind față 
către faţă cu ei prin grai şi față omenească luate de El, comunicîndu-le direct ceea ce le 
comunica înainte prin alţii. Dumnezeu a fost deci totdeauna cu lumea prin Cuvîntul Său. Iar 
oamenii au fost făcuţi capabili să stea cu EI în comunicare. Ba chiar s-a pus în ei necesitatea 
de a sta cu El în comunicare şi de a fi conduşi de El, simțind necesitatea de a răspunde la 
cuvintele Lui în parte făptuitoare, în parte poruncitoare. Trebuința acestui răspuns se va 
face simțită din plin cînd va.veni Cuvîntul în persoană ca om. Aceasta se va vedea şi din 
dezordinea ce se va produce între ei în cazul că nu-l vor răspunde la acest grad nou de a Se 
comunica. Dar deşi Cuvîntul a fost pururea cu lumea creată prin El, nu toată s-a pregătit 
pentru legătura superioară'cu EI, ci numai o mică parte, care ajungea însă pentru a ajuta şi 
pe ceilalți oameni să-L înțeleagă la venirea Lui personală. Deci, deşi Dumnezeu ştia că 
lumea va cădea din legătura cu EI, a creat-o totuşi, dînd prin aceasta dovada că nu a voit să 
creeze oameni lipsiţi de libertate, care să rămînă alipiţi de El în mod involuntar. Aceasta ar 
fi arătat un Dumnezeu temător de nişte ființe libere («cenzură transcendentă», semn al 
unui dumnezeu neatotputernic). Dumnezeu i-a creat pe oameni (şi pe îngeri) pentru o 
iubire liberă față de'EI. Aceasta arată în acelaşi timp valoarea reală ce le-o acordă. Dar 
aceasta comporta şi riscul căderii lor. Dumnezeu a făcut însă şi din aceasta un prilej ca să 
arate în şi mai mare grad iubirea Lui față de oameni, încercînd să-i reciştige prin mijlocul cel 
mai efectiv şi mai uluitor al înomenirii Fiului Său şi prin deschiderea perspectivei de a-i 
[nce fii ai Săi, chiar după ce şi-au arătat nepăsarea față de EI prin părăsirea Lui. 


"TREI CUVINTE ÎMPOTEIVA_ AMENILOR 


într-un om, n-ar îi fost nici o minune (nici un paradox) şi cei ce-l. vedeau 
nu s-ar fi mirat, întrebind: «De unde este Acesta?» (loan, 19, 9); şi: 
«Pentru ce, Tu, om fiind, Te faci pe Tine Dumnezeu?» (loan, 10, 33). Căci 
erau obişnuiţi să audă: «Şi a fost cuvintul Domnului către fiecare dintre 
prooroci». Dar acum, de vreme ce Cuvîntul lui Dumnezeu, prin Care 
toate s-au făcut, a răbdat să Se facă şi Fiul omului şi S-a smerit pe Sine, 
chip de rob luînd, crucea Domnului le este iudeilor sminteală, iar nouă 
«Hristos ne este Puterea şi Înţelepciunea lui Dumnezeu» (1 Cor., 1, 24). 
Căci «Cuvîntul, cum zice Ioan, trup S-a făcut» (Ioan, 1, 14). Dar Scriptura 
are obiceiul să numească trup pe om. Aşa se zice prin proorocul Ioel: 
«Voi vărsa din Duhul meu peste tot trupul» (Ioel, 2, 28). Şi tot aşa spune 
Daniel către Astyagi: «Nu mă închin unor idoli făcuţi de mînă, ci lui Dum- 
nezeu celui viu, Care a zidit cerul şi pămîntul şi are domnia peste tot tru- 
pul» (Dan., 14, 4). Şi acesta şi Ioel numesc tot trupul neam omenesc. 


XXII 


Deci odinioară a venit la fiecare dintre sfinți şi i-a sfinţit pe cei ce L-au 
primit pe EI cu sinceritate. Dar nu s-a spus că, aşa cum s-au născut aceia, 
S-a făcut şi El om, nici că, aşa cum au pătimit aceia, a pătimit şi EI*. Dar 
cînd la sfîrşitul veacurilor a venit o singură dată, prin Maria, spre desfiin- 
țarea păcatului (căci aşa a binevoit Tatăl să trimită pe Fiul Său născut din 
femeie, ceea ce s-a făcut sub Lege, Gal., 4, 4), atunci s-a spus că, luînd 
trup, S-a făcut om şi a pătimit în aceșt trup pentru noi, cum a zis Petru: 
«Hristos a pătimit cu trupul» (| Petru, 4, 1). Aceasta ca să se arate şi ca să 
credem toţi că, fiind pururea Dumnezeu şi sfințind înainte pe cei la care 
venea şi orînduind (5axoopâv) după voia lui Dumnezeu toate, pe urmă 
S-a făcut şi om pentru noi şi S-a sălăşluit dumnezeirea trupeşte în trup, 
cum zice Apostolul (Col., 2, 9). lar aceasta este una cu a zice că, fiind 
Dumnezeu, Şi-a luat un trup propriu şi folosindu-Se de el ca de un organ, 
S-a făcut om pentru noi. Şi de aceea cele proprii trupului se zic ale Lui”, 
fiindcă era în trup. Aşa era propriu Lui a flămînzi, a înseta, a pătimi, a 
obosi şi cele asemenea care ţin de trup”. Iar faptele proprii Cuvântului, 
cum e a scula morţii, a face pe orbi să vadă, a vindeca pe cea care suferea 
de curgerea sîngelui, le făcea prin trupul Său”. Şi Cuvîntul purta slăbi- 


76. Adică, în Vechiul Testament nu S-a născut ca un om, alături de oameni, ca să păti- 
mească şi E însuşi ca atare şi să învie, ca să le deschidă şi celorlalţi calea spre înviere. Un 
Dumnezeu prezent numai spiritual în oameni n-a eliberat pe oameni de moarte. 

77. Cuvîntul S-a făcut subiectul trupului. 

18. Trupul e al Lui, pentru că ale Lui sînt toate cele primite prin trupul asumat. 
Aceasta e marea taină a lui Dumnezeu şi a omului: că Dumnezeu poate trăi cele ale omului 
şi omul pe cele ale lui Dumnezeu. 

79, Aceasta e iarăşi marea taină a trupului omenesc: că cele dumnezeieşti ae pot mani- 
festa prin trup. 


NFINTUL ATANASIE CEL MARE 


ciunile trupului ca ale Sale”. Căci trupul era al Lui. Şi trupul slujea fapte- 
lor dumnezeirii, căci în el se săvirşeau. Fiindcă era trupul lui Dumne- 
zeu!!. De aceea a zis proorocul: «Acesta neputințele noastre le poartă» 
(Isaia, 53, 4; Matei, 8, 17). El n-a zis: neputinţele noastre le-a vindecat, ca 
unul ce ar fi fost afară de trup şi le-ar fi vindecat numai, cum a făcut tot- 
deauna, lăsînd pe oameni iarăşi supuşi morții. Ci a purtat neputințele 
noastre şi poartă păcatele noastre, ca să arate că S-a făcut El însuşi om 
pentru noi, şi trupul care le are pe acestea în sine este trupul Său. El nu 
S-a vătămat întru nimic ridicînd păcatele noastre în trupul Său pe lemn” 
cum zice Petru (I Petru, 2, 24), dar noi, oamenii, ne-am eliberat de pati- 
mile noastre şi ne-am umplut de dreptatea Cuviîntului”. 


.9.9.dii E 
Astfel trupul Lui pătimind, Cuvîntul nu era în afara lui. De aceea şi 
pătimirea se zice că este a Lui. Şi împlinind El faptele Tatălui, trupul nu 


80. Cînd sufăr de o înţepătură în trup, nu pot spune că mă doare trupul, ci că mă doare 
pe mine în întregime, deşi nu e înțepat sufletul. Tot aşa Cuvîntul întrupat simțea slăbiciu- 
nile şi durerile trupului. ca fiind ale Sale, nesimţindu-Se ca Persoană unitară nesimţitor 
faţă de ele, deşi neputinţele şi durerile flămînzirii, oboselii, pătimirii nu atingeau propriu 
zis dumnezeirea. În acest sens dumnezeirea era nepătimitoare. Dar aceasta nu însemna că 
El nu simţea în întregimea Lui ca Persoană durerile şi slăbiciunile. E o mare taină în a avea 
omul de ex. sufletul neînțepat, neflămînd şi totuşi în a suferi ca un întreg nedespărțit cele 
ce ating numai trupul. În acest sens Dumnezeu-Cuvîntul nu privea impasibil la suferințele 
trupului Său, deşi nu cu dumnezeirea flămînzea şi nu ea era străpunsă de cuie. 
Avem aci marea taină a unităţii Persoanei Lui, care era atît purtătoarea dumnezeirii cât şi a 
firii omeneşti. 

81. E o mare taină cum poate fi trupul organul faptelor dumnezeieşti. Aci se arată cum 
şi el este un extraordinar complex rațional plasticizat, chip âl sufletului, care la rîndul lui 
este chip al Cuvântului (al Logosului dumnezeiesc), între toate fiind totodată o comuni- 
care. Raţionalitatea plasticizată a trupului este o raționalitate sensibilă, fiind trăită de el 
mai ales ca atare. Dar prin aceasta el e articulat în suflet (sau sufletul e «inserat» în trup, 
cum spune Bergson); iar Dumnezeu-Cuvântul, în firea Sa omenească. El a făcut trupul 
însufleţit capabil să fie unealtă a faptelor dumnezeieşti, mai presus de puterile lui natu- 
rale, dar şi să se umple de dulceaţa unei sensibilități superioare celor naturale. De aceea 
trupul lui Hristos se resimțea de faptul că era al lui Dumnezeu, precum şi Dumnezeu Îşi 
însugşea sensibilitatea trupului î în săvîrşirea şi pătimirea celor proprii trupului. Dumnezeu 
a binevoit să Se umanizeze, precum umanitatea Lui s-a îndumnezeit. Îndumnezeirea n-a 
anulat omenescul, ci 1-a înălțat şi umanizarea n-a coborit dumnezeirea de la firea ei, ci i-a 
dat prilejul de a participa la simţirea celor omeneşti. Poaţe că aşa cum în simțirea con- 
ştientă a trupului omenesc al nostru se întîlneşte sufletul cu trupul, aşa în simțirea trupu- 
lui lui Hristos se întilneşte dumnezeirea cu umanitatea Lui constătătoare din suflet şi trup. 

82. Nu a rămas în moarte, pentru că era şi Dumnezeu şi pentru că purta păcatele nu ca 
ale Lui, ci ca ale noastre, din milă pentru noi, El însuşi fiind fără de păcat, neîndulcindu-Se 
şi neîntinîndu-Se de ele, dar simțindu-Se responsabil de ele, ca şi cind E! le-ar fi săvîrşit 
sau le-ar săvirşi, dar fără să le săvirşească El. 

83. Cuvintul fiind drept, deci suportînd în trupul Lui păcatele noastre, fără să Se facă 
autorul lor, a umplut întii trupul Său de dreptate, chiar prin faptul că a suferit pînă la capăt 
peniru ele fără să se împotrivească; iar dreptatea Luia ipecăi de la FI şi la a dacă unim 
trupul nostru cu truput Lui. "tii a ze e. 


TREI CUVINTE ÎMPOTRIVA ARIENILOR 


era în afara Lui, ci Domnul le făcea acestea în trupul Lui însuşi“. De aceea 
făcut om, zicea: «Dacă nu fac lucrurile Tatălui Meu, să nu credeți în Mine; 
iar dacă le fac şi nu credeți în Mine, credeţi în aceste fapte, ca să cunoaş- 
teţi că Tatăl este întru Mine şi Eu întru El» (loan, 10, 37-38). Cînd a fost 
nevoie să ridice pe soacra lui Petru cuprinsă de friguri (Matei, 8, 14), a 
întins mîna omeneşte, dar a oprit boala dumnezeieşte“. Şi orbul din naş- 
tere a fost atins de scuipatul omenesc ieşit din trup, dar prin tina purtă- 
toare a scuipatului a deschis ochii dumnezeieşte (Ioan, 9, 6). Către Lazăr 
a trimis glas omenesc, ca un om, dar l-a sculat din morți dumnezeieşte, ca 
Dumnezeu. 

Iar acestea se făceau şi se arătau aşa, a, pentru că avea un trup adevărat 
şi nu prin nălucire”. Domnul îmbrăcînd trupul, l-a îmbrăcat pe acesta 
întreg cu toate pătimirile (afectele) lui, încît, precum spunem că trupul 
era al Lui, aşa trebuie să se spună că şi afectele trupului erau ale Lui, deşi 
nu atingeau dumnezeirea Lui”. Căci dacă ar fi fost trupul altuia, s-ar fi 
spus că şi pătimirile erau ale aceluia“. Dar dacă trupul a fost al Cuvîntului 
(căci «Cuvîntul trup S-a făcut», loan, 1, 14), e necesar să se spună că şi 
afectele trupului erau ale Lui, al Căruia era şi trupul. Iar fiind ale Lui 
afectele (pătimirile), cum sînt mai ales: a fi judecat, a fi biciuit, a înseta, 
crucea şi moartea şi celelalte slăbiciuni ale trupului, ale Lui sînt biruințele 


şi harul. De aceea în mod consecvent şi cuvenit se numesc acestea afecte 
(pătimiri) ale Domnului şi nu ale altuia, ca şi harul să ne poată fi dat de 
EI”. Şi nu ne facem închinătorii altuia, ci cu adevărat închinători ai lui 


84. Nici Cuvîntul nu era în afara trupului ce pătimea şi de aceea a biruit moartea; nici 
trupul nu era în afara Cuviîntului care împlinea faptele lui Dumnezeu şi făcînd minuni,şi de 
aceea faptele acestea au fost şi ale trupului. 

85. Prin mîna ce o întindea se simţea puterea dumnezeiască. Mina Lui nu era ca o mînă 
fără putere. Lucrarea dumnezeiască nu era despărțită de mîna ce atingea trupul bolnav. În 
aceasta se arăta că mina era a lui Dumnezeu, asumată fiind de ipostasul Cuvîntului. 

86. Chiar prin glasul trimis spre Lazăr aflat cu trupul în mormiînt, lucra puterea dum- 
nezeiască. Glasul omenesc şi lucrarea dumnezeiască nu erau despărțite. Se simțea pute- 
rea dumnezeiască în glasul omenesc. Nu era un glas ca al oricărui om, ci era plin de pute- 
rea dumnezeiască. De aceea se spune că glasul era al Cuvântului, şi puterea era a omului 
Hristos lisus. 

87. Nu era un trup nălucă, căci în acest caz n-ar fi fost scăpat trupul nostru de patimi şi 
de moarte. Dar Cuvintul nu era numai la aparenţă Subiectul iui, căci în acest caz s-ar fi 
întîmplat de aşemenea o miîntuire la aparenţă. Ci era cu adevărat trupul real al Lui, efec- 
tuîndu-se în el, faptele mîntuitoare reale ale Cuvintului, care se transmiteau prin el şi 
asupra altora şi asupra naturii. 

88. Erau ale Cuvintului întrupat, pentru că le trăia într-un mod imprimat de puterea 
dumnezeiască, sau erau ale Lui ca Subiect unitar, dar nu atingeau dumnezeirea Lui. 

89. Dacă nu ar fi luat Fiul lui Dumnezeu însuşi trupul,ci ar fi lucrat din afară asupra 
trupului, trupul Lui nsar fi devenit izvorul de vindecare al tuturor, ci Cuvîntul ar fi lucrat 
asupra oamenilor numai prin îndemnuri ca şi în Vechiul Testament. Nepătimind în el 
Cuvîntul însuşi, nu l-er fi ridicat din moarte. 

_90. Sântul Atanaşie expune aci o concepție despre har legată de înțelegerea ontolo- 

gită a mântuiţii. Harud e puterea eliberării de afecte şi de moarte, ce ne vine din trupul 


: „Cip „mata să Acastă aibisnit în el moartea. E. pulerea priu care se prplungeale în 

Dumnezeu, pentru că nu chemăm nici Mîntuitor pe nimenea dintre cei 
făcuţi, nici vreun om comun, ci pe Fiul adevărat şi Cel prin fire din Dum- 
nezeu, Care S-a făcut şi om. 


XXXIUI 


Şi cine nu s-ar minuna de aceasta? Sau cine n-ar consimți că acesta 
este un lucru cu adevărat dumnezeiesc? Dacă lucrurile dumnezeirii 
Cuviîntului nu s-ar fi săvîrşit prin trup, omul nu s-ar fi îndumnezeit*. Şi 
iarăşi dacă cele proprii trupului nu s-ar fi socotit ale Cuvîntului, omul nu 
s-ar fi eliberat desăvîrşit de ele. Şi chiar dacă acesta s-ar fi liniştit puţin 
timp de ele, cum am spus înainte, totuşi ar fi rămas păcatul şi stricăciunea 
în el, cum s-a întimplat cu oamenii dinainte. Şi aceasta se poate dovedi. 
De fapt mulți s-au făcut sfinţi şi curaţi de tot păcatul”. Iar Ieremia a fost 
sfințit din pîntece (ler., 1, 5). Şi loan încă purtat în pîntece sălta de bucu- 
rie la glasul Născătoarei de Dumnezeu Maria. Şi totuşi moartea a împără- 
țit de la Adam pînă la Moise şi «peste cei ce nu au păcătuit după asemă- 
narea neascultării lui Adam» (Rom., 5, 14). Şi aşa oamenii au rămas nu 
mai puţin muritori şi întru stricăciune, supuşi patimilor (afectelor) 
proprii firii. 

Dar acum, Cuvîntul făcîndu-Se trup şi însuşindu-Şi cele ale trupului, 
acestea nu se mai ating de trup, pentru Cuvîntul ce Şi l-a însuşit; ci sînt 
pironite de El. De aceea oamenii nu mai rămîn din pricina patimilor lor 
păcătoşi şi morți, ci, înviind prin puterea Cuvîntului, rămîn nemuritori şi 
nestricăcioşi (nesupuşi corupţiei). De aceea, născîindu-se trupul Lui din 
Născătoarea de Dumnezeu Maria, se spune- că S-a născut El, Care 
dăruieşte altora facerea spre a fi, ca să mute la Sine facerea şi să nu mai 
mergem în pămînt ca fiind numai pămînt, ci, uniți cu Cuvîntul cel din cer, 


noi în mod activ starea umanităţii curate şi înviate a Cuvîntului; puterea biruirii păca- 
telor prin răbdarea crucii (sau a afectelor) de către Cuvîntul însuşi. E puterea prin care 
înaintăm spre înviere şi îndumnezeire, dindu-ne calitatea de fii ai Tatălui ceresc în unire 
cu Cuvîntul. 

91. Numai fiind străbătute, curățite, întărite şi țot mai desăvîrşite de lucrările dumne- 
zeieşti ale Cuvintului, trupul şi suiletul omenesc s-au îndumnezeit. Aceasta s-a făcut 
lucrînd Dumnezeu-Cuvîntul însuşi în şi prin trupul devenit propriu al Lui. Şi numai pre- 
lungindu-se aceasta în veci. În umanitatea Cuviîntului lucrează ca Subiect Cuvîntul; şi 
aceasta, în veci. Se menţine astfel în veci în mijlocul oamenilor un focar, din care iradiază 
Focul îndumnezeitor. 

92. Chiar în cei care au dobîndit o curăţie de păcatele personale, a rămas păcatul stră- 
moşesc atirnînd asupra lor şi amenințindu-i să cadă în păcate personale, ca o sabie a lui 
Damocles. 

93. Patimile proprii firii de după păcat au cînd înțeles de patimi păcătoase, cînd de 
afecte care, la început nepăcătoase, pot da naştere păcatului: foamea, setea, oboseala, 
durerea etc. Pe acestea Cuvîntul suportîndu-le cu răbdare şi în curăție pînă la moarte, le-a 
biruit, luindu-le puterea. 

să [im ridicați prin EI la ceruri”. Deci aşa u mutut şi celelalte afecte ale 
trupului nu fără rost la Sine, ca de acum, nu ca oameni (de la noi înşine), 
ci ca proprii ai Cuvintului, să ne îimpărtăşim de viața veşnică, Căci nu mai 
murim în Adam, potrivit îacerii de mai înainte, ci mutîndu-se facerea 
noastră şi toată slăbiciunea la Cuvintul, ne vom scula din pămînt, dezle- 
gîndu-se blestemul de pe urma păcatului, pentru Cel ce S-a făcut pentru 
noi blestem.*” Şi aceasta s-a făcut în modul cel mai cuvenit. Căci precum, 
fiind din pămînt, toți murim în Adam, aşa renăscînd de sus, din apă şi din 
Duh, în Hristos taţi sîntem făcuți vii, ca unii al căror trup nu mai e pămîn- 
tesc, ci cuvîntător (rațional) pentru Cuvîntul lui Dumnezeu, Cel ce pentru 
noi S-a făcut trup”. 


94. Aplică la Sine.ca om facerea noastră, adică Se face şi pe Sine născîndu-Se ca om, 
dar mută şi la noi, care ne alipim Lui, facerea sau naşterea Sa curată, realizînd un fel de 
nouă creaţie. Desigur chiar naşterea primă a oamenilor nu e numai din actul părinților, 
care nasc pe alţii, ci şi din lucrarea lui Dumnezeu care-i face, sau din actul creator al lui 
Dumnezeu. Dar oamenii au pus şi ei în lucrare puterea lor naturală în această naştere. In 
lisus însă Cel ce Se naşte ca om e Ipostasul Cuvintului şi de aceea Se naşte fără păcatul 
strămoşesc şi prin Botez ne dă şi nouă o naştere de sus, asemenea celei a Lui. În cea din 
urmă avem şi noi înşine un fel de iniţiativă proprie, ca şi El. Pe de altă parte, întrucit din 
Fecioara nu ia un trup nepărtaş la afectele de pe urma păcatului strămoşesc, Cuvîntul le 
rabdă biruindu-le prin aceasta. Astfel acest trup nu mai merge definitiv prin stricăciune în 
pămînt. Dar nici al nostru, dacă se uneşte cu al Lui nu mai rămîne definitiv în pămînt, sau 
în neființă. Căci aşa cum trupul omenesc a fost creat ia început ca să rămînă etern 
în existenţă, rămînînd etern în legătură cu Dumnezeu, aşa prin Cuvîntul lui Dumnezeu cel 
întrupat şi înviat, trupurile noastre vor fi readuse le existența veşnică din moartea în 
care au ajuns. 

95. Afectele intrate în fire pe urma păcatului, ca despărțire interioară de Dumnezeu şi 
de semeni, sînt «slăbiciuni» sau «neputințe» în mai multe sensuri: ele manifestă o necesi- 
tate de împlinire a firii noastre (foamea, setea, oboseala), apropiată de nimicul din care a 
fost scoasă şi de care s-a apropiat din nou; o durere prin vreo împuţinare şi neregulari- 
tate intrată în ea; o frică de durere şi de moarte, care duce firea în grad extrem spre nimic. 
Ele au prin aceasta un caracter ontologic, fiind o împuținare a existenței, o apropiere de 
nimicul din care am fost scoşi prin creaţie; dar au şi un caracter etic pentru că arată o des- 
părțire morală de Dumnezeu şi de semeni, ca izvoare ale existenţei. Ca patimi, sau ca stări 
suferite, pasive, nu active, ele manifestă o slăbire a voinţei noastre. Dar ele nu devin 
păcate decît atunci cînd voinţa, oarecum tîrită de ele, caută să le satisfacă peste măsură, 
fugim de apropierea nimicului prin surogate căutate care nu satisfac cu adevărat trebuința 
lor de mai multă existenţă. Căci nici o satisfacere a patimii nu duce pe om spre mai multă 
existență cum l-ar duce apropierea de Dumnezeu, izvorul vieţii. Aceasta ar fi o primă scă- 
pare a voinţei de sub puterea patimilor, o primă întărire a ei. Hristos a luat afectele, dar nu 
Şi-a predat voința satisfacerii lor prin plăcere şi prin fuga de durere. Aceasta a putut-o 
face pentru că era şi Dumnezeu cel ce comunică firii Sale o putere şi deci o viață adevă- 
rată, Invingîndu-le astfel în EI, le-a slăbit în firea noastră în general şi a întărit voința 
noastră contrară lor. Aşa am scăpat de puterea lor şi de moarte, ca urmări ale păcatului, 
sau ca blestem. Căci El a răbdat cu tărie pînă la moartea pe cruce acest blestem, biruin- 
du-l. Dumnezeu e nepătimitor nu în sensul că e indiferent, ci că nu e stăpinit fără voie de 
vreun afect. El le copleşeşte prin afectul iubirii, cum zice sfintul Maxim Mărturisitorul 
(Capete _despre dragoste, 1, 2). 

96. În Hristos am scăpat de forța afectelor şi de moartea definitivă, asemenea Lui, 
pentru că unindu-ne cu EI prin credinţă, El a devenit în sens cuprinzător Subiectul nostru, 
dîndu-ne o altă naştere decit cen din păcat, asemenea celei a [.ui, şi imprimindu-ne prin 
puterea purtării crucii, dată de FI, rezistența la afecte, Astfel trupul nostru nu 

Dar ca să poată cunoaşte cineva mai exact nepătimirea firii 
Cuvintului” şi neputinţele ce I se atribuie Lui din pricina trupului, e bine 
să audă pe fericitul Petru. Căci acesta s-a făcut martor vrednic de cre- 
zare despre Mîntuitorul. El scrie în Epistola sa, zicînd: «Deci Hristos păti- 
mind pentru noi cu trupul» (I Petru, 4, 1). Aşadar cînd se spune că a flă- 
minzit, a însetat, a obosit, că n-a ştiut, că a dormit, că a plins şi S-a rugat şi 
a fugit şi S-a născut şi a cerut să fie ferit de patimi şi simplu toate ale tru- 
pului, să se înțeleagă fiecare, potrivit cu ceea ce am spus înainte,că Hris- 
tos a flămînzit, a însetat pentru noi cu trupul; că a spus că nu ştie şi a fost 
pălmuit şi a obosit pentru noi cu trupul; S-a înălțat, S-a născut, a crescut 
cu trupul; I-a fost frică şi S-a ascuns cu trupul; a spus: «De e cu putință să 
treacă de la Mine acest pahar» (Matei, 26, 39), a fost lovit şi a primit bătăi 
pentru noi cu trupul; şi toate cele de felul acesta le-a răbdat pentru noi cu 
trupul. De aceea nici Apostolul n-a zis: «Hristos a pătimit cu dumnezei- 
rea, ci a pătimit pentru noi cu trupul», ca să se ştie că patimile nu sînt pro- 
prii Cuvântului după fire, ci proprii prin fire trupului. 

Drept aceea să nu se smintească cineva de cele omeneşti, ci să 
cunoască mai vîrtos că, după fire, Cuvîntul însuşi este nepătimitor, dar 
totuşi, din pricina trupului pe care l-a îmbrăcat, se spun acestea despre 
EI, dat fiind că acestea sînt proprii trupului, iar trupul e propriu Mîntuito- 
rului. El rămîne după fire nepătimitor, precum este, nefiind vătămat de 
acestea, ci mai degrabă desființindu-le şi pierzîndu-le*. Iar oamenii, 


mai este din pămîntul despărțit de Dumnezeu (prin căderea în păcat), ci este imprimat 

mai puternic de rațiune. El devine mai cuvîntător (mai rațional) decît este prin sufletul 

rațional cu care este unit, prin care se actualizează raționalitatea lui, sau cuvîntul lui res- 

ponsabil. Căci Rațiunea supremă îl întăreşte în raționalitatea ce se opune dereglărilor 

Pita şi îl face să fie instrumentul cuvîntului ca răspuns cu mult mai conştient la 
uvîntul lui Dumnezeu. 

97. Firea dumnezeiască a Cuvintului e «nepătimitoare» nu numai în sensul că nu e su- 
pusă durerilor, ci şi în sensul că nu-şi pierde întru nimic caracterul ei activ, primind vreo 
pasivitate a afectelor în ea. Numai aşa Hristos, ca Subiect al firii omeneşti supuse unor afec- 
te suferite pasiv, poate întări din caracterul activ şi total liber al firii Sale dumnezeieşti 
voința noastră ca să se opună afectelor ca forme ale pasivității şi să le biruiască. Aci e antici- 
pată formula «călugărilor sciți» de la 519-520: «Unul din Treime a pătimit cu trupul». 

98. Şi aici ca şi în alte locuri, definind nepătimirea lui Hristos după dumnezeire, sfîntul 
Atanasie nu spune că ea ar fi însemnat o stare de indiferenţă față de neputințele Sale ca 
om, sau ale altora, ci că firea Lui dumnezeiască nu a fost «vătămată», sau «atinsă» de aceste 
slăbiciuni; că nu ea flămînzea, obosea, înseta etc. Dar prin aceasta nu se neagă mila lui 
Dumnezeu față de cei care suferă. Iar mila, cum s-ar simți fără o oarecare simţire a durerii 
celorlalți? Aceasta deschide putinţa de a recunoaşte oarecare simţire a Lui şi pentru dure- 
rile Sale ca om pentru noi. E adevărat că sfîntul Atanasie spune că mai degrabă Hristos 
desființa aceste afecte prin dumnezeirea Lui. Dar le desfiinţa nu prin indiferenţă faţă de 
cei ce suferă de ele, ci prin puterea ce o dădea mila față de noi, de a le suporta, de a nu le da 
importanţă, de a le copleşi prin iubirea faţă de noi. Dar aceasta înseamnă o întărire a altui 
atect: a dragostei față de Dumnezeu şi de oameni. Şi nu se poate nega acest «afect» lui 
Dumnezeu. Sfintul Maxim zice: «Dragostea este născută de nepătimire» (Op. cit. 1, 2). Iar 
dragostea pentru cel ce suferă nu e o dragoste nedeterminată față de starea concretă a 

odată ce afectele lor au trecut asupra Celui nepătimitor şi au fost lepă- 
date, devin şi ei nepăltimitori şi liberi de ele în veci, precum a învăţat Ioan, 
zicînd: «Şi ştiţi că Acela S-a arătat ca să ridice păcatele noastre şi păcat în 
El nu este» (I loan, 3, 5), Aşa fiind, va întreba vreun eretic: «Pentru ce 
învie trupul, care e muritor prin fire? lar dacă învie, pentru ce nu flămîn- 
zeşte şi însetează şi pătimeşte iarăşi şi nu rămîne muritor? S-a făcut din 
pămînt, deci cum încetează în el ceea ce e după fire?» Trupul va putea 
răspunde în acest caz ereticului care caută ceartă prin aceasta: Sînt din 
pămînt şi muritor după fire, dar pe urmă am fost făcut trupul Cuvîntului 
şi El însuşi a purtat afectele mele, deşi este nepătimitor. lar prin aceasta 
m-am eliberat de ele, nefiind lăsat să mai slujesc lor, din pricina Domnu- 
lui care m-a eliberat de ele. Dacă vrei să mă întrebi de ce m-am izbăvit de 
stricăciunea cea după fire, îți spun că, pentru că Cuvîntul lui Dumnezeu a 
luat trupul meu de rob. Şi precum Domnul, îmbrăcînd trupul, S-a făcut 
om, aşa noi oamenii sîntem îndumnezeiţi, fiind preluaţi de Cuvîntul prin 
trupul Lui, şi de aceea moştenim viața veşnică”. 


XXXV 


"Acestea le-am cercetat în chip necesar, ca, de-L vom vedea pe El 
lucrînd sau spunînd ceva dumnezeieşte prin trupul propriu ca printr-un 
organ, să cunoaştem că le lucrează acestea pentru că e Dumnezeu; şi 
iarăşi, de-L vom vedea grăind sau pătimind ceva omeneşte, să ştim că, 
purtînd trup, S-a făcut om şi aşa le face şi le grăieşte acestea. Căci cunos- 
cînd cele proprii fiecăreia şi văzîndu-le şi înțelegîndu-le ca lucrate amîn- 
două acestea de către Unul, vom crede în chip drept şi nu vom rătăci. Dar 
dacă cineva, văzînd cele făcute de Cuvintul dumnezeieşte, va tăgădui 


cuiva. Că «nepătimirea» pe care teologia occidentală contemporană (protestantă şi cato- 
lică: Moltmann şi H. Mihlen) o tăgăduieşte lui Dumnezeu, înţelegînd-o ca o încremenire 
nepăsătoare a Lui, are acest înţeles la sfinţii părinţi se vede şi din fraza următoare a sfîn- 
tului Atanasie, în care spune că şi noi ne vom bucura în viaţa viitoare în Hristos de nepăti- 
mirea Lui. Dar aceasta nu € o lipsă de dragoste. În rîndurile acestea e temeiul formulei 
«călugărilor sciți» de la 519-520: «Unul din Treime a pătimit cu trupul». 

99. Arienii se vede că nu recunoşteau o înviere a trupurilor şi o viață veşnică în ele. 
Pentru că socoteau că ceea ce e pămîntesc prin fire rămîne prin fire muritor. Deci lumea 
imanentă rămîne aşa cum este. Nu e ridicată în alt plan. Sfîntul Atanasie recunoaşte că 
creația, inclusiv trupul luat din pămînt, rămîne după fire neschimbată. Dar afirmă cre- 
dința în îndumnezeirea trupului după har şi în învierea lui la viața nemuritoare, pentru că 
cunoaşte un Dumnezeu superior naturii create şi în stare să o îndumnezeiască. Pămintul, 
deşi ieşit din nimic, a primit o existență de la Dumnezeu şi a fos ridicat la starea de trup 
omenesc care, în unire cu sufletul, e capabil de o simţire omenească. De ce n-ar putea 
atunci acest trup să fie ridicat, în unire cu Cuvîntul, şi la o viaţă îndumnezeită? Chiar în 
natura pămîntului e imprimată o raționalitate. În materia devenită trup e imprimată o 
raționalitate superioară, capabilă de a sluji ca instrument Cuvîntului. De ce n-ar putea fi 
ridicat atunci la o raționalitate, la o simţire şi la un cuvint şi mai înalt, adică la o îndumne- 
zeire a lui, în unire intimă cu Dumnezeu-Cuvintul, Care a asumat trupul nostru? Dumnu- 
zeu nu lasă despărţit de El şi lipsit de El nimic din cele creute, afară de cazul cind vreunele 
din ele - unele fiinţe omeneşti - nu vor să=l faca loc în ele. 


SFINTUL ATANASIE CEI. MARE 


trupul, sau văzînd cele proprii trupului, va tăgădui îmbrăcarea în trup a 
Cuvîntului, sau pornind de la cele omeneşti va cugeta în chip coborit 
despre Cuvintul, unui ca acesta, amestecînd ca un cârciumar iudaic vinul 
cu apa, va socoti crucea sminteală, iar ca un elin va socoti propovăduirea 
ei nebunie (1 Cor., 1, 23). E ceea ce au pătimit şi arienii, duşmani ai lui 
Dumnezeu'. Căci văzînd cele omeneşti ale Mîntuitorului, au socotit că El 
este creatură. Dar gîndind aşa ar fi trebuit ca, văzînd ei şi cele dumne- 
zeieşti ale Cuvîntului, să nege facerea trupului Lui şi să se unească cu 
maniheii. Dar aceia ar trebui să afle măcar şi mai tîrziu că «Cuvîntul trup 
S-a făcut». 

Noi însă, urmărind scopul credinţei, să cunoaştem cele ce le cugetă 
aceştia în chip rău, ca unii ce avem înţelegerea cea dreaptă. Căci cuvin- 
tele: «Tatăl iubeşte pe Fiul şi toate le-a dat în mîna Lui» (loan, 3, 35) şi: 
«Toate Mi-au fost predate de către Tatăl Meu» (Matei, 11, 27) şi: «Nu pot 
să fac de la Mine nimic, ci precum aud, judec» (loan, 5, 30) şi toate de felul 
acesta cîte se mai spun, nu arată că Fiul nu le-ar fi avut totdeauna pe 
acestea. Căci cum oare cele ce le are Tatăl nu le-ar fi avut din veşnicie 
Unicul Cuvint şi Înţelepciunea după ființă a Tatălui, odată ce spune: 
«Toate cîte le are Tatăl, ale Mele sînt» (Ioan, 16, 15) şi «Toate ale Mele 
sînt ale. Tatălui» (Ioan, 17, 10)? Căci dacă cele ale Tatălui sînt ale Fiului, 
iar Tatăl le are acestea pururea, e vădit că cele ce le are Fiul, Care Se.află 


în Tatăl, sînt pururea în El. Deci nu a spus acestea pentru că nu le-a avut 
vreodată, ci pentru că Fiul, Care are veşnic cele ce le are, le are de la 
Tatăl. 


XXXVI 


Dar ca nu cumva cineva, văzînd pe Fiul avînd toate cîte le are Tatăl, 
amăgit de asemănarea şi identitatea desăvîrşită, să cadă în greşeala lui 
Sabelie, socotind că El este Tatăl, a zis: «Mi s-au dat» şi «Am luat> şi «Mi 
s-au predat», pentru a arăta că nu este EI însuşi Tatăl, ci Cuvîntul Tatălui 
şi Fiul veşnic, avînd, din pricina asemănării cu Tatăl, din eternitate cele 
ce le are de la El. Deci pentru că este Fiul, are de la Tatăl veşnic cele ce le 
are. lar că spusele: «Mi s-au dat», «Mi s-au predat» şi cele asemenea 
acestora nu micşorează dumnezeirea Fiului, ci-L arată mai vîrtos Fiu cu 
adevărat, se poate afla chiar din ele însele. Căci dacă 1 s-au predat Lui 
toate, aceasta arată mai întîi că EI este Altul decit toate pe care le-a pri- 
mit. Apoi, fiind Moştenitorul tuturor, singur El este Fiul propriu după 
ființă al Tatălui. Pentru că dacă ar fi fost unul dintre toate, n-ar fi fost El 
Moştenitorul tuturor, ci fiecare ar fi primit ceva, cum ar fi voit şi cum i-ar 


100. Iudeii au amestecat vinul cu apa, pentru că ei cred în Dumnezeu cel personal, dar 
nu admit întruparea şi crucea Fiului Său; păgînii nu au nici măcar vinul credinţei în Dum- 
nezeu cel personal. Arienii sînt la fel cu păgînii. Pentru că, dacă Fiul e natură imanentă, şi 
Cel din care provine e tot natură imanentă. 


TREI CUVINTE IMROTRIVA ARIENILON 407 


fi dat Tatăl. Dar primindu-le El toate, El este Altul decit toate şi e singur 
Fiul propriu al Tatălui. 

lar faptul că «l s-a dat» şi «] s-a predat» nu-L arată că nu le-ar fi avut 
vreodată, cum se poate vedea dintr-o spusă asemănătoare cu cea despre 
toate. Căci Însuşi Mîntuitorul zice: «Precum 'Tatăl are viață întru Sine, 
aşa a dat şi Fiului să aibă viață întru Sine» (loan, 5, 26). Spunînd «I-a dat» 
S-a arătat pe Sine că nu e Tatăl. Iar spunînd «aşa», a arătat asemănarea 
şi identitatea firii Fiului cu Tatăl. Deci dacă era odată cînd nu le avea 
Tatăl, e vădit că şi Fiul era cînd nu le avea. Căci precum le are Tatăl, aşa le 
are şi Fiul. Iar dacă e necredincios lucru a spune că Tatăl nu le avea, dar e 
binecredincios a zice că Tatăl le are pururea, cum nu e absurd ca, odată ce 
Fiul zice «precum are Tatăl, aşa are şi Fiul», aceştia să spună că nu are 
aşa, ci altfel? Mai vrednic de crezare este ceea ce zice Cuvîntul şi a crede 
că toate cîte spune că le-a luat, avîndu-le pururea, le are de la Tatăl. Căci 
'Tatăl nu le are de la cineva, dar Fiul le are de la Tatăl. Ca în pilda străluci- 
rii, dacă strălucirea ar zice: «Lumina mi-a dat tot locul ca să-l luminez şi 
nu-l luminez de la mine însămi, ci precum voieşte lumina», zicînd aceasta 
n-ar spune că ea nu a fost cîndva, ci: «sînt proprie luminii şi toate ale ei 
sînt ale mele», aşa trebuie cugetat cu mult mai vîrtos despre Fiul. Căci 
Tatăl dîndu-le toate Fiului, le are iarăşi toate în Fiul; şi avîndu-le Fiul, le 
are pe aceleaşi şi Tatăl. Căci dumnezeirea Fiului este dumnezeirea Tată- 


101 


lui. Şi aşa Îşi împlineşte Tatăl întru Fiul purtarea de grijă a tuturor'”. 

Acesta e înțelesul spuselor amintite. Cît despre cele spuse omeneşte 
despre Mintuitorul, ele au de asemenea un înțeles binecredincios. De 
aceea le-am şi explicat mai înainte pe acestea, ca, de-L vom auzi pe E] 
întrebînd unde e aşezat Lazăr (loan, 11, 34), sau întrebiînd în părțile 
Cezareii lui Filip: «Cine zic oamenii că sînt Eu?» (Matei, 16, 13) şi: «Cite 
pîini aveți?» (Marcu, 6, 38) şi: «Ce voiţi să vă fac?» (Matei, 20, 32), să 


101. «Toate cîte le are Tatăl ale Mele sînt» se referă şi la faptele purtării de grijă a 
'Tatălui de lume. Iar aceasta se precizează în sensul că toate faptele purtării de grijă ale 
Tatălui față de lume Tatăl le săvîrşeşte «prin Fiul». E şi în aceasta o lucrare în comuniune 
a Tatălui şi a Fiului; Tatălui Îi place să lucreze prin Fiul, pentru că Îl iubeşte pe Fiul. Deci şi 
în purtarea de grijă a lui Dumnezeu de lume se manifestă dragostea între Tatăl şi Fiul. 
Nimic nu-l place vreunei Persoane dumnezeieşti să facă singură. În nicio faptă nu Se des- 
parte Una de Alta. Pe de altă parte, Tatăl împlinește purtarea de grijă față de lume prin 
Fiul nu numai ca prin Fiul cel iubit, Care-l, iubeşte la rîndul Său pe Tatăl, ci şi cu prin 
Cuvintul sau Înţelepciunea Su să le conducă pe toate în mod înțelept şi să le fucă prin 
cuvintul imprimat în ele să răspundă Cuvintului şi să le țină prin acensta legale de Cuvin- 
tul Său şi, prin KI, de Sine însusi. 

cunoaştem din cele spuse înainte înțelesul corect al celor zise şi să nu ne 
smintim ca arienii, duşmanii lui Hristos. 

Mai întîi trebuie întrebaţi aceşti necredincioşi, de unde trag toncluzia 
că El nu ştia? Nu totdeauna cel ce întreabă întreabă pentru că nu ştie. Ci 
se întîmplă ca cel ce ştie să şi întrebe despre cele ce le ştie. Astfel Ioan ştia 
că lisus care întreba: «Cite piini aveţi?» nu era neştiutor cu privire la 
aceasta, ci cunoştea ceea ce întreba. Căci zice: «lar aceasta o zicea, ca să 
încerce pe Filip. Pentru că El ştia ce avea să facă» (loan, 6, 6). lar dacă ştia 
ce avea să facă, nu întreba din neştiinţă, ci întreba cunoscînd. Din aceasta 
se poate deduce acelaşi lucru şi despre cele asemănătoare. De pildă cînd 
întreabă Domnul unde e aşezat Lazăr, sau cine zic oamenii că este El, nu 
întreabă din neştiinţă, ci cunoscând cele ce întreba pe ei şi ştiind ce avea 
să facă. Astfel se înlătură repede sofisma lor. 

Iar dacă vor să se mai sfădească în privinţa întrebărilor, să audă că în 
dumnezeire nu este neştiință, dar, precum s-a spus, îi este propriu trupu- 
lui să nu ştie. Şi că acesta este adevărul, priveşte cum Domnul, întrebînd 
unde este aşezat Lazăr, a spus, nefiind de față, ci fiind fleparte, că Lazăr a 
murit şi unde a murit. lar Cel ce e socotit de ei ca neştiutor cunoaşte 
dinainte gîndurile ucenicilor şi ştie ce este în inima fiecăruja şi ce este 


în lăuntrul omului; ba, ceea ce e mai mult, El singur cunoaşte pe Tatăl şi 
zice: «Eu sînt întru Tatăl şi Tatăl întru Mine» (loan, 14, 9). 


XXXVIII 


Deci e limpede oricui că este propriu trupului să nu ştie, iar Cuvîntul, 
întrucît e Cuvîntul, cunoaşte toate încă înainte de a Se face. Dar nici 
făcîndu-Se trup n-a încetat să fie Dumnezeu; şi nici, pentru că e Dumne- 
zeu, nu ocoleşte omenescul. Să nu fie!: Ci mai vîrtos, Dumnezeu fiind, a 


102. Faptul că Dumnezeu e deosebit de lume, nu-L face să Se ţină distant de om şi 
despărţit de el. Aceasta ar putea fi o obiecție a panteiştilor. Dar ce folos de o divinitate 
identică cu lumea, dacă ea nu poate ajuta omului să iasă din monotonia relativistă a lumii şi 
din procesul ei care produce şi nimiceşte persoanele umane, asimilindu-le cu lucrurile şi 
nedîndu-le putinţa să aibă în ea o viață veşnică şi fără lipsuri? Odată ce Dumnezeu a creat 
pe om şi trupul omenesc, nu e motiv să Se ferească de el şi nici nu e lipsit de puterea de a 
realiza o unire intimă cu această creatură excepţională şi capabilă de a răspunde conştient 
iubirii Lui şi de a-L cunoaşte, fără să-i schimbe natura de creatură. De ce n-ar putea, în 
acest scop, să o şi îndumnezeiască, ridicînd-o la nivelul celui mai adecvat dialog cu EI în 
iubire? De ce n-ar putea în acest scop să Se tacă şi El însuşi ipostas al firii omeneşti, ca să 
lucreze prin ea într-un mod efectiv asupra tuturor oamenilor, din maxima apropiere a lor, 
lucrînd asupra firii Sale omeneşti în primul rînd? Nu se dovedeşte prin aceasta că firea 
noastră a fost făcută ca cel mai apt organ de manifestare a lui Dumnezeu prin ea? Dacă 
trupul nostru imprimat de raţiunea sufletului poate fi folosit ca organ al cuvintelor, prin 
care se exprimă sensuri şi se săvirşesc în cosmosul adecvat omului fapte ca semne de 
iubire faţă de semenii săi, de ce n-ar putea fi folosit de Cuvintul dumnezeiesc însuşi, izvo- 

luat trupul şi fiind în trup a îndumnezeit trupul. Şi precum fiind în el 
întreba, în el a şi înviat mortul, Şi a arătat că Cel ce face pe morţi vii şi le 
aduce sufletul în trup, cu mult mai vîrtos cunoaşte cele ascunse ale tutu- 
ror şi deci cunoştea şi unde era aşezat Lazăr. Totuşi a întrebat. Căci a 
făcut şi aceasta Preasfîntul Cuvint al lui Dumnezeu, Care a răbdat toate 
pentru noi, ca, purtînd astfel şi neştiința noastră, să ne dăruiască să 
cunoaştem pe singurul adevăratul Tată al Său şi pe Sine însuşi trimis de 
EI pentru noi spre mîntuirea tuturor, har de cât care n-ar putea fi altul 
mai mare'*. 

Cînd deci spune Mîntuitorul cuvintele, de care se poticnesc arienii: 
-Datu-Mi-s-a puterea» (Matei, 28, 18) şi «Preamăreşte pe Fiul Tău» 
(loan, 17, 1), iar Petru: «I s-a dat Lui stăpînirea», le cunoaştem pe toate 
acestea ca avînd acelaşi înțeles, anume că toate se spun omeneşte din pri- 
cina trupului. Căci deşi nu avea trebuinţă, totuşi se spune că cele ce le-a 
primit El le-a primit omeneşte, pentru ca, primind Domnul şi ceea ce pri- 
meşte aflîndu-se în Ei, harul să ne rămînă siguri“. Căci omul singur are 
putinţa să şi primească şi să şi piardă'*. Aceasta s-a arătat cu Adam care, 
primind, a pierdut ceea ce a primit. Dar ca să rămînă harul de nepierdut 
şi să fie păstrat sigur pe seama oamenilor, Îşi însuşeşte El darul şi spune 
că a luat ca om puterea pe care o are pururea ca Dumnezeu. Şi aşa spune: 


rul tuturor sensurilor şi al iubirii filiale faţă de Tatăl şi al frățietății cu oamenii, devenit 
Subiect al lui, ca mijloc al comunicării de sensuri şi de iubire în formă sensibilă potrivită 
oamenilor, fără să anuleze cele proprii omenescului? S 

103. Cunoaştem din neştiința asumată pentru noi cît de mare este iubirea de oameni a 
Tatălui, Care a voit ca Fiul să Se facă om pentru noi, dar şi a Fiului, Care a primit să Se 
facă om. Ea L-a făcut să Se apropie şi în privința aceasta la maximum de noi. Dar neştiinţa 
Lui omenească se uneşte în chip tainic cu atotştiința şi cu atotputernicia Lui, prin care a 
îndumnezeit omenescul. Un omenesc care nu şi-ar recunoaşte cu smerenie condiția sa nu 
ș-ar deschide în mod real dumnezeirii. Cel ce toate le ştie ne-a dat şi prin aceasta pildă de 
smerenia cuvenită omenescului, pentru a-l înălța cu adevărat. Cel ce ştie că prin sine nu 
ştie nimic, şi tot ce ştie ştie prin Dumnezeu, ştie cu adevărat mai mult decit cel ce pretinde 
că ştie totul prin sine. 

104. Dacă n-ar fi primit El ca om, dar de la Sine ca Dumnezeu în mod statornic darul 
eliberării de păcat şi de moarte, acest dar nu s-ar extinde din EI la toţi cei ce vor să-l pri- 
mească în dar. Deci pentru aceasta El trebuia să fie şi Dumnezeu şi om, adică umanitatea 
să fie asumată de Dumnezeu cu toate slăbiciunile ei de pe urma păcatului, ca să fie biruite 
de dumnezeirea Lui; numai păcatul trebuia să nu fie în EI ca despărţire de Dumnezeu- 
Tatăl Lui cu voia. De aceea S-a întrupat chiar Fiul lui Dumnezeu, ca iubirea maximă ce-L 
leagă de Tatăl să facă cu neputinţă despărțirea Lui de EI ca om prin păcat. Trebuia să fie 
asumată şi neştiința ei, ca să vadă ca om că nu poate cunoaşte pe Dumnezeu decit venin- 
du-l din ipostasul dumnezeiesc cu care era unită umanitatea Lui. E] trebuia să experieze şi 
neştiința Sa ca om şi faptul că cunoaşterea Îi curgea mereu de la ipostasul Său dumne- 
zeiesc, că nu li vine din omenesc. 

105. Animalul nu poate primi cunoştinţa şi curăția morală. lar Dumnezeu nu are 
nevoie să le primească. Numai omul poate şi primi şi pierde aceste daruri folosind rău 
libertatea. 


SFINTUL, ATANASIE CEL MARE 


«Preamăreşte-Mă pe Mine», Cel ce preamăreşte pe alţii, ca să arate că 
are trup ce are nevoie de acestea. De aceea primind trupul, deoarece tru- 
pul se află în E] şi pentru că luîndu-l pe el S-a făcut om, se spune că El a 
primit. 

XXXIX 

Dacă deci, cum s-a spus de multe ori, Cuvîntul nu S-ar fi făcut om, ar 
fi cum ziceţi voi, că Cuvîntul a primit şi are nevoie de slavă şi nu cunoaşte. 
Dar dacă S-a făcut om - şi de fapt S-a făcut - şi e propriu omului să pri- 
mească şi să aibă nevoie, pentru ce să cugetăm pe Cel ce dă numai ca pri- 
mind şi să socotim pe Cel ce procură altora numai ca avînd nevoie şi să 
despărțim astfel pe Cuvîntul de Tatăl ca nedesăvirşit şi ca avînd nevoie, 
iar umanitatea să o lipsim de har?'* Căci dacă Însuşi Cuvîntul, întrucât e 
Cuvântul, e Cel ce a primit şi a fost slăvit, şi dacă EI este, după dumnezei- 
rea Lui, Cel ce a fost sfinţit şi înviat, ce nădejde mai au oamenii?" Ei 
rămîn cum sînt, goi şi fără curaj şi morţi, neavînd nici o comuniune cu 
Fiul care dăruieşte. Pentru ce a mai şi venit atunci Cuvîntul şi S-a făcut 
trup?:%* Dacă pentru a primi acelea ce spune că le-a luat şi ar fi gol de ele 
înainte de aceasta, în mod necesar va mulțumi şi El mai degrabă trupului, 
căci de-abia cînd S-a făcut trup a primit de la Tatăl cele ce nu le-a avut 
înainte de coborîrea în trup. De fapt, din aceasta s-ar arăta că a ajuns mai 
vîrtos EI la o stare mai bună prin trup, şi nu trupul a ajuns la o stare mai 
bună prin Cuvântul. Dar aceasta este o cugetare iudaică. 

Dacă însă Cuvîntul a venit ca să mîntuiască neamul oamenilor şi dacă 
S-a făcut trup ca să-i sfințească şi să-i îndumnezeiască (şi de fapt pentru 
aceasta S-a făcut om), cui nu-i este limpede că cele ce zice că le-a primit 
cînd S-a făcut trup, nu le zice pentru Sine, ci pentru trup? Căci ale trupu- 
lui în care era E] au fost şi darurile date prin El de Tatăl'*. Dar să vedem 


106. Hristos Se trăia pe de o parte ca primind, pe de alta ca dăruind El însuşi. Erau 
două planuri în EI, în intimă comunicare. Se trăia ca primind pentru noi, stăruind în comu- 
niune cu noi, dar şi dăruindu-Şi Lui însuşi şi nouă, tot pentru noi. 

107. Dacă în Hristos nu e şi Cel ce dă, ci numai Cel ce primeste, cine ne mai poate da 
ceva mai presus de cele omeneşti? 

108. În acest caz fiecare om trebuie să caute, ocolind pe Hristos, o relație directă cu 
Dumnezeu, ca să primească şi el cele ce le-a primit Hristos. Dar atunci de ce S-a mai făcut 
om acel Cuvint, dacă e şi El doar o creatură? Ar trebui să se spună că pentru a ajunge prin 
trup la o stare mai înaltă. Deci oamenii s-ar afla fără E! la o stare mai înaltă. Dar ce stare 
mai înalţă este aceasta care-i duce la o moarte definitivă, în circuitul fără sens al naturii, 
care nu are o realitate atotputernică şi liberă deasupra ei? 

109. Prin Cuvîntul s-au dat trupului darurile dumnezeieşti. E un alt sens al expresiei 
«prin Cuvîntul». «Prin Cuvintul» s-a făcut şi «prin Cuvîntul» a fost înălțat la starea 
îndumnezeită. «Prin» înseamnă şi «în». «În Cuvîntul» au fost şi se menţin toate ca exis- 
tenţe naturale. «În Cuvintul» se înalță toate. Dacă nu s-ar fi făcut prin E] şi în E], nu s-ar fi 
putut înălța tot prin EI şi în EI. El e vîrful umanităţii, pentru că ipostasul dumnezeiesc al 

care erau cele ce le cerea şi cei pentru care zicea că le-a luat, ca să se ruşi- 
neze aceia şi prin aceasta. El cerea slava şi zicea: «Toate Mi s-au predat» 
(Luca, 10, 22); şi după înviere zice că a primit toată puterea (Matei, 28, 
18). Dar şi înainte de a fi spus: «Toate Mi s-au predat», El era Domnul 
tuturor. Căci toate s-au făcut prin El. Era singurul Domn, prin Care toate 
s-au făcut. Şi cerînd slava, era şi este EI Însuşi Domnul slavei, cum zice 
Pavel: «Căci dacă ar fi cunoscut-o, nu L-ar fi răstignit pe Domnul slavei» 
(1 Cor., 2, 8). Căci avea cele ce le cerea: «Cu slava pe care am avut-o la 
Tine înainte de a fi lumea» (loan, 17, 5). 


XL 


Dar şi puterea, despre care a spus după înviere că a primit-o, o avea şi 
înainte de a o primi şi înainte de înviere. Căci certa El însuşi cu de la Sine 
putere pe satana, zicînd: «Mergi înapoia Mea, satano!» (Matei, 4, 10). Ba 
le-a dat şi ucenicilor putere împotriva lui şi a zis către ei după ce s-au 
întors: «Am văzut pe satana ca un fulger din cer căzînd» (Luca, 10, 18). 
Dar iarăşi ceea ce a spus că a primit, arată că a avut şi înainte de a primi. 
Căci alunga dracii şi ceea ce.legase satana dezlega El, ca în cazul fiicei lui 
Avraam (Luca, 13, 16); şi ierta păcatele, spunînd slăbănogului şi femeii 
care I-a spălat picioarele: «Iartă-ţi-se păcatele tale» (Matei, 9, 5; Luca, 7, 
48); şi scula morți şi a redat vederea orbului din naştere, dăruindu-i pute- 
rea să vadă. Şi acestea le făcea nu făgăduindu-le în temeiul faptului că va 
primi puterea pentru ele, ci avînd chiar atunci puterea. Din acestea e 
vădit că cele ce le avea în calitate de Cuvintul, zice că le-a primit ome- 
neşte făcîndu-Se om, ca şi după înviere, venită ca de la El, oamenii de pe 
pămînt, făcîndu-se părtaşi dumnezeieştii firi (1 Petru, 1, 4), să aibă putere 
împotriva dracilor, iar în ceruri, eliberaţi de stricăciune, să împărățească 
veşnic. Şi în general trebuie cunoscut aceasta, că nimic din cele ce a spus 
că le-a primit, nu le-a primit ca neavîndu-le, căci le avea pururea Cuvîn- 
tul, odată ce era Dumnezeu; ci se zice că le-a primit acum omeneşte ca, 
primindu-le trupul în sine, să rămînă şi în noi în mod statornic'!. Căci şi 


Fiului a asumat-o pe aceasta. Fiul lui Dumnezeu Se face Fiul Omului. În sens mai larg 
toate sînt imprimate de rațiunea al cărui izvor este Cuvintul şi care are diferite trepte, în 
sens, în iubire, în comuniune. Deoarece prin Cuvîntul făcut om se dădeau umanităţii toate 
cele dumnezeieşti, EI era şi cel ce le cerea de la Tatăl şi cel prin care se dădeau. Prin El nu 
se dădeau numai, ci se şi cereau de către umanitate, căci El S-a făcut şi ipostasul ei. Ele în 
acelaşi timp virful rugător şi jertfitor al umanităţii prin care ni se comunică cele cerute şi 
dăruite Lui prin jertfă. Căci El este Cel care primeşte şi El dă toate. De la El se dau şi în El 
se primesc toate. 

110. O parte din Hristos le are şi le dă, iar o parte le primeşte. Dar fiecare parte este n 
Aceluiaşi ipostas sau subieci, încit se poate spune că EI le dă şi EI le primeşte, sau El Şi le 
dă Lui. Eu îmi dau porunci şi sfaturi şi eu le primeac. Mi le dau cu o parte din mine şi le pri- 
mesc cu alta. Iar dindu-Şi-le Cuvîntul lui Dumnezeu şi primindu-le ca om, le avem şi noi 
statornic în EL şi le primim atutornice din El. 


SFINTUL ATANASIE CEL MARE 


spusele lui Petru: «A primit cinste şi slavă de la Dumnezeu» (II Petru, 1, 
17) şi: «Se supun Lui îngerii» (1 Petru, 3, 22) au acelaşi înțeles. Precum a 
întrebat omeneşte, a sculat pe Lazăr dumnezeieşte. Astfel «a primit» s-a 
spus omeneşte; iar supunerea îngerilor arată dumnezeirea Cuvîntului. 


„XLI 


Încetați, deci, urîtorilor de Dumnezeu, şi nu mai umiliți pe Cuvîntul. 
Nici nu mai înlăturați dumnezeirea Lui, care este a Tatălui, socotindu-L, 
ca pe unul ce are vreo nevoie, sau suferă de neştiinţă. Nu aruncaţi cele ale 
voastre asupra lui Hristos, cum făceau iudeii ce aruncau odinioară cu 
pietre asupra Lui. Căci acestea nu sînt ale Cuvîntului, întrucît e Cuvîntul, 
ci sînt proprii oamenilor. Şi precum văzîndu-L  scuipînd şi întinzînd mîna 
şi strigînd pe Lazăr, nu spunem că minunile au fost omeneşti, deşi s-au 
săvîrşit prin trup, ci ale lui Dumnezeui'!', aşa, cînd se spun în Evanghelie 
cele omeneşti despre Mîntuitorul, trebuie să privim iarăşi la firea celor 
spuse şi, văzîndu-le ca fiind străine de Dumnezeu, să nu le punem pe 
socoteala dumnezeirii Cuvântului, ci pe seama umanităţii Lui. Căci deşi 
Cuvîntul însuşi S-a făcut trup, pătimirile (afectele) erau ale trupului. Dar 
dacă trupul e purtat dumnezeieşte în Cuvintul, harul şi puterea sînt ale 
Cuviîntului'"?. Căci făcea lucrurile (faptele) Tatălui prin trup. Dar arăta nu 


mai puţin afectele trupului în Sine. Aşa a întrebat şi a sculat pe Lazăr; a 
mirat pe Maica Sa, zicînd: «Încă n-a sosit ceasul Meu» (Ioan, 2, 4), însă 
îndată a prefăcut apa în vin. Căci era Dumnezeu adevărat în trup şi trup | 
adevărat în Cuvântul. De aceea din fapte Se făcea cunoscut pe Sine ca Fiu 
al lui Dumnezeu şi Îl făcea cunoscut pe Tatăl Său, iar din afectele trupului 
arăta că poartă trup adevărat şi că acesta era propriu al Lui'"*. 


111. Întinderea miinii a fost faptă omenească, dar prin mina întinsă s-a săvîrşit o 
minune dumnezeiască. Mina întinsă a putut sluji ca mijloc prin care iradia puterea dumne- 
zeiască. Lui Hristos ca Subiect comun al miinii întinse şi al puterii dumnezeieşti ce iradia 
din El trebuie să 1 se atribuie amîndouă, şi ele erau atit de unite încît atît El cât şi cel vinde- 
cat simțea scurgîndu-se prin mîna întinsă puterea dumnezeiască. EI nu simţea întinzind 
mîna numai ceea ce simte un om obişnuit. E 

112. Deşi Cuvîntul S-a făcut trup, pentru că S-a făcut trup real, afectele au fost pre- 
zente în trup, dar suportarea lor de către Însuşi Cuvîntul ca subiect le face ale lui Dumne- 
zeu. Dar El nu le anulează prin aceasta, ci le slăbeşte puterea, nelăsîndu-Se dus prin ele la 
păcat, prin satisfacerea lor peste măsură, căci le satisfăcea mai puțin decit cereau, iar 
durerea o răbda fără să caute să scape de ea. În aceasta se manifesta o tărie a spiritului din 
puterea lui Dumnezeu. Deci le-a biruit în acelaşi trup oarecum omeneşte. Dar le-a putut 
birui numai pentru că Cuvîntul însuşi S-a făcut purtătorul lor. În modul acesta, printr-o 
putere ce ne vine de la Hristos, dar care nu se dispensează de efortul nostru ci-l întăreşte, 
le putem birui şi noi, afară de moarte, pe care trebuie să o suportăm dar tot cu tăria răbdă- 
rii, pentru a trece dincolo de-ea cu această tărie. Cuvîntul, biruindu-le prin puterea Sa ce 
întărea puterea omenească, ne-a comunicat această putere biruitoare ca har şi nouă. 

113. Le făcea şi pe cele omeneşti şi pe ceie dumnezeieşti în mod unit. Suporta afectele 
omenești, dar le şi biruia. Întreba ca un om neştiutor şi afla răspunsul de la Sine, ca Dum- 
nezeu. Căci dumnezeiescul își deschidea uşa la bătaia omenescului; simţirea foamei îi 


XLII 


Aşa fiind acestea, să cercetăm şi cuvîntul: «Iar de ziua aceea şi de cea- 
sul acela nimeni nu ştie, nici îngerii, nici Fiul» (Marcu, 13, 32). Căci afltn- 
du-se aceştia în privinţa lui în mare neştiință şi întuneric, socotesc să aibă 
în el un temei puternic pentru erezia lor. Dar eu îi văd şi în întemeierea 
pe acest cuvînt a ereziei lor, ca pe giganții — luptători împotriva lui Dum- 
nezeu. Căci Domnul cerului şi al pămîntului, prin Care toate s-au făcut, e 
judecat de ei pentru ceea ce spune despre ziua aceea şi despre ceasul 
acela. Şi Cuvîntul care toate le ştie e socotit de ei ca neştiind ziua aceea, şi 
Fiul care cunoaşte pe Tatăl e declarat ca neştiind ceasul şi ziua. Cine ar 
putea spune vreun lucru mai prostesc ca acesta, sau cine ar putea să ros- 
tească o nebunie egală cu aceasta? Cînd prin Cuvîntul s-au făcut toate, şi 
anii şi vremurile şi noaptea şi ziua şi toată zidirea, cum spun că Ziditorul 
nu cunoaşte făptura Sa? Dar însuşi şirul celor citite arată că Fiul lui Dum- 
nezeu ştie ceasul şi ziua, chiar dacă arienii se prăbuşesc în neştiință. Căci 
zicînd «nici Fiul», descrie ucenicilor cele dinainte de ziua aceea, zicînd: 
«Vor fi acestea şi acestea şi apoi sfîrşitul». Cel ce ştie cele dinainte de ziua 
aceea, fără îndoială ştie şi ziua care se va arăta după cele spuse înainte. 
Căci dacă n-ar fi ştiut ceasul, n-ar fi arătat nici cele dinainte de el, neştiind 
cînd va fi ceasul acela. Dacă cineva vrînd să spună celor neştiutori unde e 
o casă sau o cetate, arată cele dinaintea casei sau cetăţii, pe urmă zice: 
«Apoi îndată e cetatea sau casa», fără îndoială cel ce le descrie pe acelea 
ştie unde e casa sau cetatea. Căci dacă n-ar şti, n-ar descrie cele dinaintea 
lor, ca nu cumva, din pricina neştiinței, să-i ţină pe ascultători departe de 
ele, sau ca nu cumva, grăind, să greşească şi să rămînă în afară de ceea ce 
vrea să arate. Aşa Domnul spunînd cele dinainte de ziua şi de ceasul acela 
ştie exact şi nu e în neştiinţă cu privire la timpul cînd va veni ceasul şi ziua 
aceea. 


XLIII 


Dar pentru ce, dacă ştia, nu a spus atunci deschis aceasta ucenicilor, 
nu-i este îngăduit nimănui să iscodească, odată ce El a tăcut. «Căci cine a 
cunoscut gîndul Domnului? Sau cine s-a făcut sfetnicul Lui?» (Rom., 8, 
24). Dar pentru ce, ştiind, a spus că nici Fiul nu ştie, socotesc că oricare 
dintre credincioşi ştie că aceasta a spus-o ca om din pricina trupului. 


dădea prilejul s-o învingă. Dacă n-ar fi simţit-o real, n-ar fi avut prilejul să-Şi arate pute- 
rea asupra ei. Dacă n-ar fi avut prilejul să rabde stările legate de trupul Său ca nişte pasi- 
vități involuntare şi dureroase, nu le-ar fi putut învinge. Răbdarea afectelor 1 s-a făcut mij- 
loc de biruire a lor prin arătarea puterii dumnezeieşti. Cel întrupat nu dă altă putere uma- 
nului Său în suportarea afectelor decit pe cea a răbdării. Şi aceasta ţine de chenoza Cuvin- 
tului. Ontologia pretacerii în bine a umanului are ca bază eticul, au spiritualitatea. Omul 
nou e omul apiritualizat. La aceasta e ajutat de Duhul Sfint. 


NFINTUL ATANASIE CEI. MARE . 


Deci nici aceasta nu înseamnă o slăbiciune a Cuvîntului, ci este propriu 
firii omeneşti să nu ştie. Şi aceasta o poate vedea cineva iarăşi bine, dacă 
cercetează cu bună conştiinţă vremea, sau cînd şi cui a spus Domnul 
aceasta. Astfel, nu a spus aceasta cînd a fost făcut cerul de către EI, nici 
cînd era la Tatăl, «tocmind toate» (Pilde, 8, 30), nici înainte de a Se face 
om, ci cînd «Cuvîntul trup S-a făcut». De aceea toate cîte le spune după 
ce Ș-a făcut om, omeneşte, cu dreptate le pune pe seama omenităţii. Căci 
e propriu Cuvîntului să ştie cele făcute de EI şi să nu ignore începutul şi 
sfîrşitul lor. Pentru că sînt lucrurile Lui şi ştie cîte sînt şi pînă cînd le-a 
făcut să existe''*. Căci ştiind începutul şi sfîrşitul fiecăruia, ştie desigur şi 
sfîrşitul general şi comun al tuturor. Dealtfel spunînd în Evanghelie 
pentru omenescul Lui: «Părinte, a sosit ceasul, preamăreşte pe Fiul Tău» 
(loan, 17, 1), e vădit că fiind Cuvînt ştie şi ceasul sfirşitului tuturor, dar ca 
om nu-l ştie. Căci e propriu omului să nu ştie şi mai ales să nu ştie aces- 
tea. Dar şi acestea sînt proprii iubirii de oameni a Mîntuitorului. Căci de 
vreme ce S-a făcut om, nu Se ruşinează, din pricina trupului neştiutor, să 
spună: «Nu ştiu», vrînd să arate că, ştiind ca Dumnezeu, nu ştie trupeşte 
(omeneşte)''5. Căci n-a zis: «Nici Fiul lui Dumnezeu nu ştie», ca să nu se 
arate dumnezeirea neştiutoare, ci: «Nici Fiul», ca neştiința să fie a Fiului 
născut din oameni. 


XLIV 


De aceea, vorbind şi de îngeri, n-a mers mai departe, pentru că nici 
Duhul Sfint n-a făcut-o, ci a tăcut, arătînd prin acestea două că dacă 
Duhul ştie, cu atit mai mult ştie Cuvîntul, în calitate de Cuvîntul, de la 
Care primeşte Duhul. Şi că tăcînd despre Duhul a arătat că s-a referit la 
slujirea Lui omenească atunci cînd a spus «nici Fiul». Şi aceasta e o 
dovadă că vorbind omeneşte nu ştie «nici Fiul», dar arată că dumne- 
zeieşte toate le ştie''f. Căci de Fiul de care zice că nu ştie ziua, spune că 
cunoaşte pe Tatăl. «Căci nimeni, zice, nu cunoaşte pe Tatăl decît Fiul» 
(Matei, 15, 27). Dar oricine, afară de arieni, va mărturisi împreună cu noi 


114. Dumnezeu ca Persoană creatoare ştie de toate cele ce le-a creat. Învățătura creş- 
tină, socotind pe Fiul! lui Dumnezeu, prin Care toate s-au făcut, Logosul sau E tatul di 
atribuie o conştiinţă a lor şi o lucrare creatoare care le orînduieşte pe toate în relaţiile lor 
reciproce. Fiecare din noi sîntem aduşi la existenţă în contextul în care putem împlini un 
rol propriu şi de fiecare din noi ştie El. Dar EI ştie şi de creaţia în totalitate, cu ce scop e 
făcută şi pînă cînd are să dureze în forma actuală. Numai o esenţă inconştientă în sens 
panteist nu ştie de cele ce ies din ea, ci toate se succed în baza unei legi inconştiente. Dar 
mintea noastră cere o împăcare între o ordine şi o cugetare care o gîndeşte şi o creează în 
mod conştient. Ă 

115. El luînd omenescul nostru nu-l goleşte de ceea ce-i este propriu, ca să nu fie om 
numai în aparenţă. EI Îşi dă ca Dumnezeu Sieşi ca om cunoştinţa ce n-o are ca om. E o 
taină modul cum se face în practică această comunicare în Hristos, dar ea e reală. 

118. E o taină în unirea acestora. 

că Cel ce cunoaşte pe Tatăl cu atît mai mult cunoaşte întreaga zidire. lar 
în întregul ei se află şi sfirgitul ei. Şi dacă s-a hotărit ziua şi ceasul ei de 
către Tatăl, e vădit că s-a hotărit prin Fiul şi că Fiul ştie ceea ce s-a hotărît 
prin E]. Căci nu e nimic care nu s-a făcut şi nu s-a hotărnicit prin El. Deci 
dacă E! esta Creatorul întregului, ştie cum şi cît şi pînă când a voit Tatăl să 
fie acesta. Iar în cîtimea şi durata lor e implicată şi schimbarea lor". 

Şi iarăşi, dacă toate ale Tatălui sînt şi ale Fiului - căci El însuşi a 
spus-o aceasta -,iar a Tatălui este şi a şti ziua, e vădit că şi Fiul ştie, 
avînd-o şi aceasta proprie prin primirea de la Tatăl. Şi iarăşi, dacă Fiul 
este întru Tatăl şi Tatăl întru Fiul, iar Tatăl ştie ziua şi ceasul, e vădit că şi 
Fiul, fiind întru Tatăl şi cunoscînd cele din Tatăl, ştie şi EI ziua şi ceasul. 
Iar dacă Fiul este şi Chipul adevărat al Tatălui, iar Tatăl ştie ziua şi ceasul, 
e vădit că Fiul are şi în cunoaşterea acestora asemănarea cu Tatăl. 

Şi nu e de mirare, dacă Cel prin care s-au făcut toate şi în care sînt 
aşezate toate (Col., 1, 17) cunoaşte cele ce s-au făcut şi cînd va fi sfirşitul 
fiecăreia din acestea şi a tuturor îndeobşte''*. Ci e de mirare îndrăzneala 
proprie nebuniei arienilor, care ne-a silit să ne întindem la atita apărare. 
Căci numărînd pe Fiul lui Dumnezeu şi Cuvîntul cel veşnic între cele 
făcute, puţin le mai trebuie să gîndească a zice că şi Tatăl e mai mic decât 
zidirea. Căci dacă Cel ce cunoaşte pe Tatăl nu ştie ziua, nici ceasul sfîrşi- 
tului, mă tem să nu fie mai înaltă, cum ar spune aceia în nebunia lor, 
cunoştinţa despre creaţie, sau mai bine-zis despre partea mai de jos a 
realității, care e creaţia, decît cunoştinţa despre Tatăl. 


XLV 


Hulind aceia astfel împotriva Duhului, să nu se aştepte să primească 
vreodată iertarea necredinței lor, cum a spus Domnul (Matei, 12, 32). Dar 
noi, iubitorii şi purtătorii de Hristos, cunoaştem că nu neştiind Cuvîntul, 
în calitate de Cuvîntul, a spus: «Nu ştiu». Căci ştia. Ci indicînd omenescul 
- căci e propriu oamenilor să nu ştie - şi pentru că a îmbrăcat trupul 
neştiutor, în care aflindu-Se, a spus trupeşte: «Nu ştiu». Căci după ce a 
spus: «Nici Fiul nu ştie» şi a dat ca exemplu neştiința oamenilor din vre- 


117. Caracterul desăvîrşit personal, conştient şi voluntar al lui Dumnezeu se arată nu 
numai în aceea că Ela creat lumea din nimic, cînd şi cum a voit, ci şi în aceea că i-a fixat un 
hotar temporal. Dar acest hotar nu înseamnă sfîrşitul ei deplin, ci transfigurarea ei. Căci 
atît a iubit lumea, că i-a rînduit o existenţă veşnică şi o bucurie desăvîrşită a ei de El şi a 
Lui de ea, în Fiul Său. Dar atit creaţia cît şi planul cu privire la ea se realizează de Tatăl în 
comuniune cu Fiul, pentru ca această comuniune să-şi extindă puterea şi să se reflecteze 
şi în creaţiune şi în raportul lui Dumnezeu cu ea. 

118. Toate există pentru că au fost aduse din nimic la existenţă şi sînt menținute în 
existență de către puterea Tatălui, manifestată prin Fiul. De aceea nu vor mai fi în forma 
actuală, cînd Tatăl, prin Fiul,le va da altă formă. Şi aceasta nu a lăsat-o Tatăl prin Fiul 
neprevăzută, sau nu va fi silit de lume să o schimbe. Ci schimbarea depinzind de ki, u şi 
fost prevăzută de El. 


SEINTUL ATANASIE CEL MARE 


mea lui Noe, a adăugat îndată: «Privegheați deci că nu ştiţi nici voi ceasul 
în care vine Domnul vostru» (Matei, 24, 42) şi iarăşi: «În ceasul în care nu 
gindiți vine Fiul omului» (ibid., 44). Căci şi Eu făcîndu-Mă pentru voi ca 
voi, am zis; «Nici Fiul». Dacă ar îi fost neştiutor dumnezeieşte, ar fi tre- 
buiţ să zică: «Privegheaţi, deci, că nu ştiu» şi: «În ceasul în care nu gîn- 
desc». Dar nu a spus aşa. Ci spunînd: «Voi nu ştiţi» şi: «În care nu gîn- 
diți», a arătat că a nu şti e propriu oamenilor. Deci pentru aceştia a zis şi 
El, avînd trupul asemenea lor şi făcîndu-Se om: «Nici Fiul nu ştie». Căci 
nu ştia cu trupul, deşi fiind Cuvîntul ştia. Iar pilda celor din vremea lui 
Noe dă iarăşi pe față neruşinarea duşmanilor lui Hristos. Căci şi vorbind 
despre aceasta nu a zis: «Nu am ştiut», ci: «Nu au cunoscut pînă ce nu a 
venit potopul» (ibid., 30). Căci oamenii nu au cunoscut. Dar Cel ce a adus 
potopul (iar Acesta era Mîntuitorul) cunoştea ziua şi ceasul în care va 
deschide cataractele cerului şi va desfunda adîncurile. De aceea a zis lui 
Noe: «Intră tu şi fiii tăi în corabie» (Fac., 7, 1). Dacă nu ar fi ştiut, nu ar fi 
spus de mai înainte lui Noe: «Peste şapte zile voi aduce potopul pe 
pămînt» (ibid., 4). Iar dacă în pilda privitoare la Noe arată ziua, sau arată 
că El a cunoscut ziua potopului, EI ştie şi ziua celei de a doua veniri a Lui. 


XLVI 


Dar şi din cele spuse prin pilda fecioarelor, a arătat şi mai limpede 
care sînt cei ce nu cunosc ziua şi ceasul. Căci zice: «Privegheaţi, deci, că 
nu ştiţi ziua sau ceasul» (Maţei, 25, 13). Cel ce cu puţin înainte zisese: 
«Nimenea nu ştie, nici Fiul» (Maţei, 24, 36), acum n-a zis: «Eu nu ştiu», ci: 
<Voi nu ştiţi». Astfel întrebînd ucenicii despre sfîrşit, bine a spus atunci: 
«Nici Fiul nu ştie». Căci atunci a spus-o trupeşte (omeneşte) din pricina 
trupului, ca să arate că în calitate de om nu ştie. Fiindcă e propriu oame- 
nilor să nu ştie. Dar întrucît e Cuvîntul şi EI este Cel ce vine şi El este 
Judecătorul şi El Mirele, ştie cînd şi în ce ceas vine şi cînd va zice: «Deş- 
teaptă-te cela ce dormi şi te scoală din morţi şi te va lumina Hristos» 
(Efes., 5, 14). - 

"Căci precuim, făcîndu-Se om, flămînzeşte şi însetează şi pătimeşte cu 
oamenii, aşa împreună cu oamenii, ca om, nu ştie. Dar dumnezeieşte, 
fiind Cuvîntul şi Înţelepciunea întru Tatăl, ştie şi nu e nimic care să 
ignore. Aşa şi despre Lazăr întreabă omeneşte Cel ce, plecînd spre el, îl 
scoală, ştiind de unde să strige sufletul lui Lazăr. Şi a fost mai mare lucru 
că ştia unde e sufletul, decât unde e aşezat trupul. Dar a întrebat ome- 
neşțe, ca să-l învie dumnezeieşte'"”. Aşa întreabă şi pe ucenici cînd se duc 


119. Întreabă ca să arate că e ca noi, om adevărat, arătînd prin întrebare dorul şi capa- 
citatea umanului de a progresa mereu în infinitatea dumnezeirii. În întrebare se arată şi 
faptul că umanul ştie că e ceva mereu nou de ştiut. Întreabă ca să întrebăm şi noi. Dar 
întreabă şi ca să arate că prin întrebare omenescul bate cu smerenie la uşa dumnezeiescu- 
lui. În aceasta îşi arată umanul dorul după o cunoştinţă mereu sporită sădit în el de Dum- 
nezeu şi o deschidere pentru ea. E şi în întrebare a legătură a omului cu Dumnezeu cel 


TREI CUVINTE ÎMPOTRIVA ARIENILOR 


în părțile Cezareii, deşi ştia şi înainte de a răspunde Petru. Căci dacă 
'Tatăl a descoperit lui Petru cele despre care a întrebat Domnul, e vădit că 
descoperirea s-a făcut prin Fiul!:'. «Căci nimeni, zice, nu cunoaşte pe Fiul 
decît Tatăl, şi pe Tatăl, decit Fiul şi cel căruia voieşte Fiul să i-L, desco- 
pere». (Luca, 10, 22). Iar dacă cunoştinţa Tatălui şi a Fiului se descoperă 
prin Fiul, e neîndoielnic că Însuşi Domnul care a întrebat a descoperit 
mai întîi lui Petru de la Tatăl, apoi a întrebat omeneşte pe Petru, ca să 
arate şi prin aceasta că întrebînd trupeşte (omeneşte), ştia dumnezeieşte 
ceea ce avea să spună Petru". Deci ştia Fiul, cunoscînd Tatăl şi cunos- 
cînd pe Tatăl Său dincolo de a Cărui cunoştinţă nu există vreuna mai 
mare şi mai desăvîrşită. 
XLVII 


Dar sînt destule acestea pentru respingerea lor. Aş voi totuşi să-i 
întreb dacă rămîn şi după acestea duşmani ai adevărului şi luptători 
împotriva lui Hristos? Apostolul, scriind în Epistola II către Corinteni, 
zice: «Cunosc un om în Hristos, care înainte cu patrusprezece ani, fie în 
trup, fie afară de trup, nu ştiu, Dumnezeu ştie» (II Cor., 12, 2). Ce spu- 
neţi despre aceasta? A ştiut Apostolul ceea ce a pătimit în vedere, chiar 
dacă zice «nu ştiu», sau n-a ştiut? Dacă ziceţi că n-a ştiut, luaţi seama ca 
nu cumva, obişnuiţi cu căderea, să cădeţi şi în aiureala frigienilor, care 
spun că atît proorocii cât şi alții care L-au slujit pe Cuvîntul nu ştiau nici 
cele ce făceau, nici cele ce propovăduiau. lar dacă ziceţi că, deşi spunea 


infinit. În momentul în care întreabă cu cea mai adîncă şi mai curată smerenie, lui lisus 1 se 
şi deschide uşa dumnezeirii de unde vine lumina. Aşa intră omenescul la cele dumne- 
zeieşti şi cu contribuția lui, cu setea lui, nu e ridicat ca un obiect pasiv acolo. Cel ce 
întreabă se îmbogățeşte în cunoştinţă, pentru că nu se închide cu mindrie în sine. Apoi 
chiar dacă ştie, cel ce întreabă pătrunde în inima celorlalți şi se întăreşte şi lărgeşte în ceea 
ce ştie; sau arată că ştiinţa sporeşte în deschidere, nu în închidere. Pe lingă aceea, cel ce 
întreabă îl face şi pe cel întrebat să se silească să afle, sau să se întrebe şi să dea un răs- 
puns. Fiul lui Dumnezeu a luat şi modul întrebării firii umane, ca să nu ne ferim de a 
îolosi acest mod, ca să ținem seama şi de ceea ce gîndesc, ştiu şi ne spun alţii într-o ches- 
tiune sau alta. Ce armonie nu s-ar realiza între oameni dacă s-ar întreba în toate şi ar ține 
seama unul de altul în ceea ce gîndesc! 

120. Tatăl, ultimul izvor al cunoştinței, pentru că le are toate în Sine, descoperă lui 
Petru răspunsul la întrebarea Fiului prin întrebarea Fiului, sau mai ales prin întrebarea 
omenească pe care Fiul, întrupîndu-Se, Şi-a însuşit-o. Dar i-a descoperit şi Fiul. Căci 
însăşi întrebarea e maieutică, e sfredel care găureşte prin mintea omului şi prin inima lui, 
atras de magnetul adevărului dumnezeiesc care îl face să se străduiască să afle răspunsul, 
să se apropie prin aceasta de Tatăl şi să se deschidă Tatălui. Toţi sintem organe făcute să 
pătrundem în adevăr, în realitate, dar organe ce se pun în funcţiune unul prin altul. Dar 
dacă numai Fiul cunoaşte pe Tatăl, în întrebarea Fiului, coborită la modul smerit al între- 
bării omeneşti, trebuie să fi licărit totuşi şi o lumină care nu licăreşte în întrebările noastre 
de simpli oameni, deşi o anumită licărire este şi în ele. Căci cine întreabă şi-a pus o pro- 
blemă şi într-un fel s-a apropiat de un răspuns. «Prin Fiul» ca Raţiune ni se dă totul: chiar 
şi întrebarea în care licăreşte deja o anumită cunoaştere. 

121. Faptul că Hristos ştia ca D)umnezeu ceea ce întreba ca om pe Petru trebuia să deu 
întrebării Lui o lumină care a trebuit să fie simțită de Petru. 

«nu ştiu», ştia, căci avea în sine pe Hristos, descoperindu-i lui toate, cum 
nu e stricată cu adevărat şi nu se osîndeşte prin sine însăşi inima acestor 
duşmani ai lui Dumnezeu, care zic că Apostolul care spune «nu ştiu» ştie, 
iar Domnul care zice «nu ştiu» nu ştie? Căci dacă, fiindcă avea pe Hristos 
în el Pavel ştia cele ce spunea că nu le ştie, cum nu ştie mai vîrtos Hristos 
însuşi, chiar dacă zice: «nu ştiu»? Apostolul ştia ce i se întîmpla, pentru 
că-i descoperea Domnul. De aceea şi zice: «Cunosc un om în Hristos». 
Căci cunoscînd pe om, ştia şi cum a fost acest om răpit. La fel Elizei, 
văzînd pe Ilie, a cunoscut cum a fost înălțat. Dar deşi ştia aceasta, fiii 
proorocilor socotind că Ilie a fost aruncat de către Duhul într-un munte, 
el cunoscînd începutul pe care l-a văzut, i-a oprit pe bărbaţi. Însă silin- 
du-l aceia, a tăcut şi le-a îngăduit să meargă (să-l caute) (IV Regi, 2, 12, 
15-18). Deci pentru că a tăcut, oare n-a cunoscut? A cunoscut, dar a îngă- 
duit ca şi cînd n-ar fi ştiut, pentru ca aceia, încredințindu-se, să nu se mai 
îndoiască despre înălțarea lui Ilie. Cu atît mai vîrtos Pavel, fiind el însuşi 
răpit, a ştiut ca şi cum a fost răpit. Deci şi Ilie a cunoscut. Şi dacă l-ar fi 
întrebat cineva, ar fi spus cum a fost înălțat. Totuşi Pavel spune: «Nu 
ştiu», pentru două motive, precum socotesc eu: unul, cum zice el însuşi, 
ca nu cumva pentru mărimea descoperirilor să-l socotească cineva «mai 
presus decît îl vede» (II Cor., 12, 6); al doilea, pentru că spunînd Mîntui- 
torul: «Nu ştiu», trebuia să spună şi el: «Nu ştiu», ca nu cumva , rob 
fiind, să pară mai presus de Domnul Său şi ucenic, mai presus de Dascăl. 


XLVIII 


Deci Cel ce a dat lui Pavel să ştie a ştiut cu mult mai vîrtos El însuşi. 
Căci spunînd cele dinainte de ziua aceea, a ştiut, cum am spus înainte, şi 
cînd va fi ziua aceea şi ceasul acela. Şi totuşi ştiind, zice-că nici Fiul nu ştie. 
Pentru ce a spus atunci: «Nu ştiu» cele ce le ştia ca Stăpin? A făcut 
aceasta, precum socotesc, pentru ca dîndu-ne-o spre cercetare, aceasta 
să ne fie spre folos. Şi EI însuşi dă minţii îndemnuri spre căutarea adevă- 
rului. Prin amîndouă Mîntuitorul a urmărit folosul nostru. De aceea ne-a 
arătat şi cele ce ne vor întimpina înainte de sfîrşit, ca nu cumva, cum 
Însuşi a spus, să ne uimim, sau să ne înspăimîntăm cînd se vor petrece; 
dar şi ca, văzîndu-le, să aşteptăm pe temeiul lor sfîrşitul. Dar deșpre ziua 
şi ceasul nu a voit să ne spună dumnezeieşte «ştiu», ci trupeşte, pentru 
trupul neştiutor, precum am spus înainte: «Nu ştiu». Aceasta pentru ca 
nu cumva să-L întrebe şi El sau, nespunîndu-le, să întristeze pe ucenici, 
sau spunîndu-le, să facă ceva contrar folosului lor şi al nostru, al tuturor. 
Pentru că orice face El face spre folosul nostru, de vreme ce pentru noi 
S-a făcut Cuvîntul trup. Deci pentru noi a spus şi că «nici Fiul nu ştie». Şi 
n-a minţit spunînd aceasta (căci a spus omeneşte, ca om: «nu ştiu»),şi n-a 
lăsat nici pe ucenici să-L silească să spună. Căci spunînd: «nu ştiu» le-a 

oprit stăruința întrebării'::. Dar în Faptele Apostolilor e scris că atunci 
cînd, avind îngerii aproape, S-a înălțat ca om şi a ridicat la cer trupul 
nostru şi cînd ucenicii, văzînd aceasta, Îl întrebau iarăşi cînd va fi sfîrşitul 
şi cînd va veni din nou, le-a spus: «Nu este al vostru să ştiţi anii şi vremu- 
rile pe care le-a pus Tatăl în stăpînirea Sa» (Fapte, 1, 7). Deci n-a spus 
atunci: «Nici Fiul», cum a spus înainte de aceasta omeneşte, ci: «Nu este 
al vostru să ştiţi». Căci acum trupul era înviat şi lepădase starea muri- 
toare şi era îndumnezeit. De aceea nu se mai potrivea să răspundă tru- 
peşte, acum cînd Se înălța la ceruri, ci să-i înveţe dumnezeieşte că: «Nu 
este al vostru să cunoaşteţi anii şi vremurile, pe care Tatăl le-a pus sub 
stăpînirea Sa»; şi că «veţi lua putere»"”. Dar care e puterea Tatălui, alta 
decit Fiul? Căci «Hristos e Puterea şi Înţelepciunea lui Dumnezeu» 
(1 Cor., 1, 24). 


XLIX 


Deci ştia Fiul, fiind Cuvîntul. Aceasta a indicat-o, zicînd: «Ştiu, dar nu 
e al vostru să cunoaşteţi». Dar pentru voi, şezînd în munte, am spus spre 
folosul vostru şi al tuturor: «Nici Fiul nu ştie». Căci e de folos vouă să 
auziţi aceasta şi despre îngeri şi despre Fiul pentru viitorii amăgitori, ca, 
chiar dacă demonii se vor preface în îngeri şi vor încerca să vă vorbească 
despre sfîrşitul lumii, să nu-i credeţi, deoarece ei nu cunosc aceasta. La 
fel, dacă Antihrist, prefăcîndu-se în Hristos va zice: «Eu sînt Hristos» şi 
va încerca şi el să vorbească despre ziua aceea şi despre sfîrşit, ca să 


rătăcească pe cei ce-l aud, amintindu-vă de cuvîntul Meu că nici Fiul nu 


ştie, să nu-i credeţi'”!. 


122. A spus ca om: «Nu ştiu», pentru că S-a aşezat şi prin aceasta în locul nostru, care 
nu avem nici un folos din a şti ziua sfirşitului. A voit să Se trăiască în privința aceasta, ca 
om. A spus: «Nu ştiu» pentru a opri curiozitatea fără folos a oamenilor, Dacă altă dată a 
spus că ştie, între ele nu-i o contrazicere. Căci lucrurile sfirşitului, împrejurările lui sînt 
aşa de deosebite, de duhovniceşti, de complicate, că deşi Hristos le-a înfățişat în general, 
ele nu puteau fi descrise pe măsura priceperii oamenilor. Căci nu e vorba de o zi cu o anu- 
mită dată în calendar, ci de o zi în care întimplările vor fi de natură indescriptibilă. Deci a 
putut spune că nu ştie pentru că nu le poate descrie pe înțelegerea oamenilor, iar altă dată 
a spus că ştia, spunînd aceasta în mod general, neintrînd în amănunte care să fie ca o pre- 
cizare a zilei. 

123. Nu le mai spune acum simplu: «Nu ştiu». Căci acum apostolii, văzindu-L înviat, 
pricepeau ceva din felul sfirşitului. Dar nici acum nu intră în detalii, căci nu pricepeau nici 
acum acest lucru în mod deplin. De aceea le spune numai că va fi o zi proprie unor alte 
trăiri, proprie unor timpuri luate în stăpinire de Tatăl şi pentru a căror înțelegere vor lua 

utere de la Duhul Sfint. Căci nu este al vostru, ca oameni, să înțelegeți aceste lucruri. Veţi 
ua pe Hristos prin Duhul Lui şi veţi pricepe întrucâtva ceea ce doriţi să ştiţi. Dar aceasta se 
referă la toți creştinii care vor avea pe Duhul Sfint lucrînd în ei. 

124. Nu e dat făpturii să ştie cînd va fi sfîrşitul, căci aceasta înseamnă să ştie de mai 
înainte toată dezvoltarea lumii, care nu se face fără o legătură cu Dumnezeu. De aceea a 
spus şi Fiul făcut om, în aceaată calitate, că nu ştie sfîrşitul, pentru ca să nu credem nici 
unei ființe purtătoare de trup care pretinde că ştie afirgitul. Credinţa în această prezicere 
produce o mulțime de tulburări, mult haos în istorie. Ele vin din pretenția omului că ne 
poate face deopotrivă cu Dumnezeu în cunoagiere. 

Dealtfel nici nu e de folos oamenilor să cunoască cînd va fi sârşitul, 
sau cînd va fi ziua sfirşitului. Căci cunoscând aceasta vor disprețui timpul 
de pînă atunci, aşteptînd zilele apropiate sfirşitului şi vor avea motiv să 
se îngrijească de ei numai atunci. De aceea a tăcut şi în privinţa sfirşitului 
fiecăruia prin moarte, ca nu cumva mîndrindu-se oamenii cu pretenţia 
cunoştinței să înceapă să fie fără grijă în cea mai mare parte a timpului 
lor!'2. Deci Cuvîntul ne-a ascuns amîndouă acestea: atît sfîrşitul de obşte 
cît şi sfîrşitul fiecăruia (de fapt în sfîrşitul de obşte se cuprinde sfîrşitul 
fiecăruia şi în sfîrşitul fiecăruia se cuprinde sfîrşitul de obşte)'*, ca fiin- 
du-ne acesta necunoscut şi mereu aşteptat, să înaintăm în fiecare zi ca 
nişte chemaţi, întinzîndu-ne spre cele dinainte, şi de cele dinapoi uitînd 
(Filip., 3, 13)”. Căci cine, cunoscînd ziua sfirşitului, nu sare peste timpul 
de la mijloc, ca peste ceva de prisos, iar necunoscîndu-l nu se pregăteşte 
în fiecare zi? De aceea a adăugat Mintuitorul la cele spuse: «Privegheați, 
deci, că nu ştiţi nici voi în ce ceas vine Domnul vostru» (Matei, 24, 42) şi: 
“În ceasul în care nu gîndiți va veni Fiul omului» (Luca, 12, 40). Deci 
pentru folosul ce-l avem din neştiință'”, a spus aceasta. De fapt şi cînd 
spune aceasta, voieşte ca noi să fim totdeauna pregătiţi. Căci voi nu ştiţi, 
zice, dar Eu, Domnul, ştiu cînd voi veni, chiar dacă arienii nu M-aşteaptă 


pe Mine, Care sînt Cuvîntul Tatălui. 


125. Dacă ar şti cineva cînd îi va veni sfîrşitul, ar amîna îndreptarea şi căința pînă 
aproape de ziua aceea şi deci nu ar mai folosi tot timpul vieții pentru aspori duhovniceşte. 
Acela ar devaloriza timpul dat nouă de Dumnezeu spre creştere spirituală. 

126. Murind fiecare din noi, ştim că vom muri toți. 

127. Tema «întinderii» necontenite înainte o va relua sfîntul Grigorie de Nyssa. Dar 
sfîntul Atanasie precizează că înaintarea noastră e provocată de o chemare continuă, care 
atrage ființa noastră ca un magnet spiritual. Sfîntul Maxim a evidenţiat în legătură cu 
aceasta importanța «mişcării». Ființa noastră ajunge la mai mult, la bine, şi la statornicirea 
în bine, la ținta desăvîrşirii, prin mişcare. Dar aceasta pune în relief importanța timpului. 
Nu poți ajunge la o treaptă mai înaltă a înţelegerii, a tăriei în bine, fără să fi trecut prin alta 
mai de jos. În acest sens inspiraţiile sînt legate de momentele succesive ale timpului. Hris- 
tos nu a voit să devalorizeze eforturile omului, creşterea lui, inspiraţiile legate de specifi- 
cul fiecărui moment al timpului. Sfîntul Atanasie vorbeşte mai încolo de o sporire a uma- 
nităţii lui Hristos. Aci se arată sensul istoriei, în care a intrat şi Fiu! lui Dumnezeu prin 
întrupare. Se arată că istoria e voită de Dumnezeu pentru oameni, ca drum de înaintare a 
umanităţii spre El. E un fapt care e ajutat şi de pronia dumnezeiască şi care arată că Dum- 
nezeu nu vrea o viață a oamenilor în repetiție monotonă, ci o vrea ca un motus stabilis 
spre El, cu riscul de a se manifesta în ea şi un «motus instabilis». Dumnezeu. ne revelează 
bogăţiile Sale spirituale pe rînd, pe măsură ce ne maturizăm prin eforturi în legătură cu 
toată umanitatea şi cu experiența din timpul parcurs. 

128. Neştiinţa sfârşitului ne ajută să creştem prin eforturi, ca să ajungem la o tot mai 
adevărată cunoaştere. În eforturile ce le facem spre o treaptă nouă este într-un fel o necu- 
noaştere a ei, în altul o oarecare ghicire, o bănuială a ei. O «futurologie» perfectă ne-ar 
diminua eforturile libere de a ajunge la cunoaştere, la «descoperiri». Pretenția unei 
cunoaşteri anticipate perfecte a viitorului este expresia concepției că în istorie totul 
decurge după legi fixe: ea nu ține seama de libertatea fiecărui om aducătoare de surprize. 

Deci Domnul, cunoscind folosul vostru, mai mult decit voi, a asigurat 
astfel pe ucenici, şi ei învăţaţi astfel, au îndreptat pe tesalonicienii ce 
aveau să fie amăgiţi în privința aceasta (II 'Tes., 3, 2). Dar de vreme ce 
duşmanii lui Hristos nu se înduplecă nici aşa, voiesc să-i întreb şi despre 
acestea, deşi ştiu că au o inimă mai împietrită ca a lui Faraon. În rai Dum- 
nezeu întreabă, zicînd: «Adame, unde eşti?» (Fac., 3, 9). Şi întreabă şi pe 
Cain: «Unde este fratele tău?» (Fac., 4, 9). Dacă socotiți că EI a întrebat 
pentru că nu ştia, vă alăturaţi maniheilor. Căci ei au o asemenea îndrăz- 
neală. Iar dacă, temîndu-vă să vă numiţi pe faţă manihei, vă siliţi să spu- 
neţi că întreabă ştiind, de ce socotiți absurd sau de mirat, dacă Fiul, întru 
Care întreba atunci Dumnezeu, îmbrăcat în trup, întreba pe ucenici ca 
om? Aceasta nu o puteți face decît dacă asemenea maniheilor vedeți şi în 
întrebarea pusă atunci lui Adam neştiința, ca să stăruiţi în relele voastre 
cugetări. De fapt învinşi în toate, vă agitaţi iarăşi pentru ceea ce s-a spus 
la Luca şi care bine s-a spus, dar voi o înţelegeți rău. Iar ce este 
aceasta trebuie să o arătăm, ca să se vădească şi prin aceasta cugetarea 
voastră sucită. 

i LI 

Deci spune Luca: «Şi lisus sporea cu înţelepciunea şi cu vîrsta şi cu 
harul la Dumnezeu şi la oameni» (Luca, 2, 52). Spusa este aceasta. Deci 
fiindcă se poticnesc şi întru aceasta, e de trebuinţă să-i întrebăm iarăşi, ca 
pe farisei şi saduchei, despre ceea ce zice Luca. Să începem deci aşa: lisus 
Hristos este om ca toţi ceilalți oameni, sau Dumnezeu purtător de trup? 
Dacă e şi el om comun ca ceilalţi oameni, va spori ca un om. Aşa gindeşte 
Samosateanul. Şi aşa gîndiţi în fond şi voi, deşi cu numele o negați de 
frica oamenilor. Dar dacă e Dumnezeu purtător de trup — şi acesta e ade- 
vărul, pentru că «Cuvîntul trup S-a făcut» şi fiind Dumnezeu S-a coborit 
pe pămînt - ce sporire avea Cel ce este egal cu Dumnezeu? Sau unde 
avea să înainteze Fiul, fiind pururea în Dumnezeu? Căci dacă Cel ce e 
pururea în Tatăl înaintează, ce'este dincolo de'Tatăl, ca să înainteze de la 
Acesta mai departe? Deci e bine să spunem aceleaşi pe care le-am spus 
despre faptul că a primit şi a fost preamărit. Dacă făcîndu-Se om, a spo- 
rit, e vădit că înainte de a Se face om era nedesăvirşit şi mai degrabă I-a 
fost trupul Lui pricină de desăvîrşire decît EI trupului. Şi iarăşi,dacă Cel 
ce era Cuvîntul sporea, ce putea deveni mai mare decît Cuvîntul şi Înţe- 
lepciunea şi Fiul şi Puterea lui Dumnezeu? Căci acestea sînt Cuvântul, de 
Care dacă se poate împărtăşi cineva ca printr-o rază, acela devine desă- 
vîrşit între oameni şi deopotrivă cu îngerii. De fapt şi îngerii şi arhanghe- 
lii şi domniile şi toate puterile şi scaunele, împărtăşindu-se de Cuvintul, 
văd pururea fața Tatălui Lui'2. Cum deci Cel ce dăruieşte altora desăvir- 


129. În sensul că Fiul e fața arătată u Tatilui, dar şi că cel unit cu Fiul e în relație ilială 
cu Tată! şi e văzut de Tatăl ca flu. 

şirea sporeşte El însuşi, după ei? Căci îngerii au slujit şi la naşterea Lui 
omenească şi ceea ce se spune' despre aceasta la Luca se spune pe 
temeiul slujirii îngerilor. Cum deci poate veni cineva în general, fie şi 
numai la gindul că a fost simplu om? Sau cum sporea Înţelepciunea în 
înțelepciune? Sau cum Cel ce dă har altora (precum spune Pavel în fie- 
care epistolă că prin El se dă harul: «Harul Domnului nostru Iisus Hristos 
cu voi cu toţi» — [1 Tes., 3, 14 şi în alte locuri), sporea El însuşi în har? Sau 
să spună că Apostolul minte, sau să cuteze a spune că Fiul nu este Înţe- 
lepciunea. Jar dacă e Înţelepciunea, cum a spus Solomon şi cum a scris 
Pavel, că «Hristos este Puterea, şi Înţelepciunea lui Dumnezeu» (1 Cor., 
1, 24), ce sporire primea Înţelepciunea? 


LII 


Oamenii fiind creaturi, pot să se întindă şi să sporească în virtute. Aşa 
a fost mutat Enoh; şi Moise crescînd s-a desăvîrşit; iar Isaac s-a făcut 
mare sporind. Şi Apostolul zice că se întindea în fiecare zi spre cele 
dinainte. Căci avea fiecare unde să înainteze privind la treapta dinaintea 
lui. Dar Fiul lui Dumnezeu, fiind unicul'%, unde avea să Se întindă? Toate 
înaintează privind la El. Dar E], fiind unic, este întru Tatăl de la Care nu 
Se întinde mai departe, şi rămîne întru El pururea:*!. E propriu oameni- 
lor să sporească. Dar Fiul lui Dumnezeu, fiindcă nu are unde să spo- 
rească, fiind desăvârşit întru Tatăl, S-a smerit pe Sine pentru noi, ca întru 
smerenia Lui să putem creşte mai vîrtos noi. Iar creşterea noastră nu stă 
în altceva decit în a ne depărta de la cele ce cad sub simţuri şi a ajunge la 
EI, la Cuvîntul:'*. Pentru că nici smerenia Lui nu stă în altceva decit în a fi 
luat trupul nostru. Deci nu Cuvântul, în calitate d€ Cuvîntul, e Cel ce spo- 
reşte, odată ce e desăvirşit, din Tatăl cel desăvirşit, şi nu are nevoie de 
nimic, ci întrucât îi conduce şi pe alții în sporire, s-a vorbit şi aci de spo- 
rire, omeneşte. Căci şi sporirea este a oamenilor. De aceea şi Evanghelis- 
tul uneşte sporirea cu vîrsta. Dar Cuvîntul lui Dumnezeu nu se măsoară 

130. Nu sînt mai mulți fii după ființă ai lui Dumnezeu, care, deosebindu-se, după ei, să 
poată învăţa ceva unul de la altul. 

131. Avînd singur pe Tatăl, are totul. 

132. Cuvintul lui Dumnezeu nu înaintează mai sus de Tatăl, sau de dumnezeirea pri- 
mită de la EI, ci coboară la noi din iubire. Dar coborîrea nu micşorează dumnezeirea, căci 
coboară prin asumarea firii noastre, fără a o părăsi pe cea dumnezeiască. Prin această 
coborire ni Se face accesibil nouă, ca să putem creşte în EI. Căci înălțind firea asumată, ne 
înalță şi pe noi, care ne unim cu EI prin credință. Dar înălțarea'Lui ca om, şi a noastră, nu 
înseamnă o separare a Lui de trupul asumat, şi a noastră, de trupurile noastre. De aceea 
înălțarea Lui nu anulează faptul de a Se fi coborit. Şi deci şi noi avem de învățat de la El 
smerenia. Numai acceptind smerenia, ne înălțăm. 'Totuşi prin aceasta ne înălțăm de la a 
vedea în lume numai ceea ce cade sub simțuri. Ea ni se face străvezie în rațiunile ei unite 
cu Rațiunea supremă din care ele se proiectează şi astfel noi creştem în simțirea Cuvîntu- 


lui, ca Cel ce ne cheamă la cuvîntul nostru responsabil față de apelul Lui, deci în conştiinţa 
utirnării noastre de EI. Şi prin aceasta ÎI simţim tot mai intens pe Cuvântul dumnezeiesc şi 

cu virsta, ci virstele sînt ale oamenilor. Deci şi sporirea e a trupului'”. lar 
crescînd trupul, sporea în el şi arătarea dumnezeirii pentru cei ce vedeau. 
Şi cu cît se descoperea (se revela) mai mult dumnezeirea, cu atit creştea 
harul Lui ca om la toți oamenii!**. Căci ca prunc era purtat pe braţe, iar 
ajuns băiat a rămas în templu şi îi examina pe preoţi despre cele din Lege. 
Şi crescînd trupul pe încetul, şi Cuvântul arătîndu-Se în el!'*, e mărturisit 
întîi de Petru, apoi de toți, că EI este cu adevărat Fiul lui Dumnezeu. 
Aceasta chiar dacă iudeii cei vechi şi aceştia de acum. îşi închid ochii cu 
voia, ca să nu vadă că «a spori întru înțelepciune» nu înseamnă a spori 
Înţelepciunea însăşi, ci a spori mai degrabă El omeneşte în Ea. «Şi lisus 
sporea întru Înţelepciune şi har» (Luca, 2, 52). Iar de trebuie să spunem 
mai adevărat, El însuşi sporea în Sine însuşi'*. 


LIII 


Dar care e sporirea de care se vorbeşte, dacă nu, precum am spus 
înainte, îndumnezeirea şi harul transmise oamenilor de Înţelepciune'”, 


când se desființează în ei păcatul şi stricăciunea prin asemănare şi înru- 


unirea noastră cu El. Dar la această simţire a Lui ne înalţă întrucît S-a coborit la noi şi ne-a 
arătat cum EI însuşi a răspuns Tatălui, ca om, pentru noi. Jertfa Lui pentru noi ne dă pute- 
rea să ne jertfim şi noi, depăşind închiderea noastră egoistă în noi înşine. 

133. Dar, cum a spus siintul Alunasie mai înainte, prin «trup» trebuie să înțelegem 
întreaga fire omenească. Deci cu aceasta sporea Hristos. 

134. Cu creşterea în vîrstă, creşteau mijloacele prin care Se descoperea Cuvîntul. Spo- 
rea în cuvintele prin care vorbea Cuvîntul. Sfintul Atanasie pare a spune că descoperi- 
rea dumnezeirii sporea pe măsura creşterii trupului ca mijloc de comunicare a ei către cei- 
lalţi oameni. Căci trupul însufleţit e deschis spre Dumnezeu şi spre oameni. S-ar putea 
cugeta aceasta şi din afirmarea sfîntului Atanasie că , pe măsura creşterii Lui cu trupul, 
sporea şi arătarea harului prin El către oameni. Dar prin expresia «sporea în El arătarea 
dumnezeirii» pare totuşi să afirme şi o sporire a arătării dumnezeirii în firea Lui ome- 
nească. Aceasta se poate înțelege astfel: crescînd El în organele Lui trupeşti şi în facuită- 
țile sufleteşti, sesiza mai accentuat dumnezeirea în firea Lui omenească. El Se descoperea, 
ca Dumnezeu, Lui însuşi, ca om, deşi avea unită cu Sine ca om sau cu firea Sa omenească, 
deci adînc imprimată în ea, dumnezeirea Sa, în unirea lor într-o Persoană. Căci harul în 
care sporea «a oameni» nu era detaşat de umanitatea Sa, fiind o umanitate imprimată de 
dumnezeire, o umanitate nouă, transtigurată, îndumnezeită. 

135. În ediția din P.G. e dată, dintr-un codice, şi versiunea: «arătindu-Se pe Sine 
Sieşi» (zaurâ), care nu contrazice versiunea: «Se arăta pe Sine în el» (în trup = tv aur), 
căci şi trupul sau firea Sa omenească era a Lui. 

136. Această expresie exprimă explicarea dată la nota 134. E] Îşi descoperea Sieşi, ca 
om, dumnezeirea ce o avea unitu udinc şi ipostatic cu firea Sa omeneascu. kl cu Dumnezeu 
Se descoperea Sieşi ca om. În acest sens era o sporire în descoperirea dumnezeirii în 
umanitatea Sa, sau descoperirea dumnezeirii Sale în El se realiza pe măsura creşterii Sale 
trupeşti şi sufleteşti ca om; dar şi invers: la El sporirea umanității era puternic ajutată de 
dumnezeirea imprimată în umanitatea Lui. 

137. Îndumnezeirea şi harul veneau într-un fel de la Cuvîntul tot mai mult pe măsura 
creşterii Lui în trup. Dar sporirea firii omeneşti în ele nu lăsa îndumnezcirea şi harul deta- 
sate de firea omenească, ci aceasta se arătu ca o fire îndumnezeiţă şi harul, ca o putere ce 
iradia mai departe din aceantă fire. Şi irudierea ci ma! puternică în oameni îi îindumnc- 
zeieşie pe uceştiu sau are loc cînd fac gi ei eforturi de a cregle, 

dire cu trupul Cuvîntului? Astfel crescînd El în virsta trupului, sporea în 
trup şi arătarea dumnezeirii şi S-a arătat tuturor că este templul lui Dum- 
nezeu şi că era Dumnezeu în trup. lar dacă susţin că lisus S-a numiț 
Cuvîntul făcut trup şi referă la El spusa «sporea», să audă că nici aceasta 
nu micşorează lumina părintească, care este Fiul. Aceasta arată iarăşi că 
trup S-a făcut Cuvîntul şi a purtat trup adevărat. Şi, precum am spus, că 
Cuvintul a pătimit cu trupul şi a flămînzit cu trupul şi a obosit cu trupul, 
aşa se spune cu dreptate şi că sporea cu trupul. Căci nu s-a săvirşit spori- 
rea de care se vorbeşte, aflindu-Se Cuvîntul în afară. Căci în EI era trupul 
care sporea şi de aceea trupul se numeşte al Lui. Şi aceasta iarăşi, ca şi 
sporirea oamenilor să fie sigură pentru Cuvîntul împreună existent:*. 
Deci nu era nici sporire a Cuvîntului, nici trupul nu era Înţelepciunea 
însăşi, dar trupul S-a făcut corpul Cuvîntului. De aceea, precum am spus 
înainte, nu Înţelepciunea în calitate de Înţelepciune sporea în Sine, ci 
omenescul sporea întru Înţelepciune'*, ridicîndu-se (5nepavaBaivov) câte 
puţin peste firea omenească şi făcîndu-se şi arătîndu-se tuturor ca organ 
al Ei spre lucrarea dumnezeirii şi spre strălucirea Ei'“. De aceea nici nu a 
spus «Cuvîntul sporea», ci «lisus», nume cu care S-a numit Domnul cînd 
S-a făcut om. Aceasta arată că sporirea este a firii omeneşti, precum am 
spus înainte. 


LIV 


Astfel, precum sporind trupul, se spune că sporea El însuşi pentru fap- 
tul că era trupul Lui, la fel, cele spuse privitoare la cele ce le-a pătimit în 
vremea morţii: s-a tulburat, a plins, trebuie luate în acelaşi înțeles. Aceştia 
însă, umblind de colo pînă colo şi susținîndu-şi erezia şi prin ele, zic: «lată 
că plingea şi zicea: «Acum sufletul Meu s-a tulburat» (Ioan, 12, 27). 


138. «Sporirea», deşi e a umanității asumate de Cuvîntul, se poate atribui şi Cuvîntu- 
lui, întrucît Cuvîntul S-a făcut şi ipostasul sau subiectul ei. El Se făcea pe Sine, ca Dumne- 
zeu, cauza sporirii Sale ca om. Chiar în omul obişnuit sînt diferite nivele şi nivelul mai 
înalt ajută nivelului mai coborit să se înalțe. Chiar o voinţă bună ajută trupul să sporească 
în cele bune. Dar voinţa bună e cea care ascultă de Dumnezeu, deci stă în legătură cu un 
nivel şi mai înalt. 

139. Omenescul din Iisus sporea «în înțelepciune» nu numai în sensul că devenea mai 
înțelept, ci şi în sensul că înainta în Înţelepciunea dumnezeiască aflătoare în el, sau 
pătrundea tot mai mult în Ea, mai bine zis sporea în conştiinţa că e unit cu Ea; sau Inţelep- 
ciunea unită ipostatic cu firea omenească Se arăta tot mai mult acesteia şi sporea înțelep- 
ciunea ei şi prin aceasta Se arăta tot mai mult şi oamenilor. 

140. Omenescul din Iisus, înaintînd tot mai mult întru Înţelepciunea cu care era unit 
ipostatic, se ridica nu peste firea lui, ci peste puterile ei, întrucît firea lui omenească cu 
puterile ei devenea un organ tot mai adecvat manifestării dumnezeirii prin ea sau prin 
puterile ei. Aceasta o făcea şi transparentă pentru dumnezeirea ce se descoperea prin ea. 
'Transparentă nu numai privirii cunoscătoare, ci întregii simțţiri a iradierii puterii ei de 
către ființa celor ce veneau aproape. Dar şi Hristos Îşi simţea organele trupeşti şi sufleteşti 
ridicate peste nivelui lor natural şi umplute de o putere dumnezeiască. Lucrarea dumne- 
zeiuscă a Înţelepciunii străluceşte pe fața trupului. 

Şi Se ruga să treacă paharul (Luca, 26, 39). Cum deci, spunînd El acestea, 
este Dumnezeu şi Cuvintul Tatălui?» 

Da, s-a scris, o, duşmanilor ai lui Dumnezeu, că a plins şi a zis «M-am 
tulburat»; şi pe cruce a strigat: «Eli, Eli lama sabahtani?», care înseamnă: 
«Dumnezeul Meu, Dumnezeul Meu, pentru ce M-ai părăsit?» (Marcu, 15, 
34). Şi S-a rugat să treacă paharul. Căci s-au scris acestea. Dar aş voi ca şi 
voi să răspundeți. Căci e necesar să se răspundă şi la tot ce se opune celor 
înfăţişate de voi. Desigur, dacă cel ce vorbeşte e om simplu, e firesc să 
plingă şi să se teamă de moarte ca un om. Dar dacă e Cuvîntul în trup (şi 
nu trebuie să obosim a spune pururea aceasta), de cine avea să Se teamă, 
odată ce e Dumnezeu? Sau pentru ce Se temea de moarte, odată ce era El 
însuşi viața şi a ridicat pe alții din moarte? Sau cum, zicînd: «Nu vă temeţi 
de cei ce ucid trupul» (Matei, 10, 28; Luca, 12, 4), Se temea El însuşi? Şi 
cum Cel ce a spus lui Avraam: «Nu te teme, că Eu cu tine sînt» (Fac., 26, 
24), şi-l încuraja pe Moise împotriva lui Faraon şi i-a spus fiului lui Navi: 
«Întăreşte-te şi te îmbărbătează» (los. 1, 6), Se temea El însuşi de Irod şi 
de Pilat? Cum făcîndu-Se altora ajutor, ca să nu se teamă «Căci Domnul, 
zice, este ajutorul meu; nu mă voi teme, ce-mi va face mie omul?» (Ps. 
117, 6), S-a temut El însuşi de stăpinitori, care erau oameni muritori? 
Cum oare, Cel ce a venit împotriva morţii, S-a temut de moarte? Cum nu 


e absurd şi contrar credinței a spune că S-a temut de moarte sau de iad, 
Cel de Care s-au cutremurat, văzîndu-L, porţile iadului? Dacă, după voi, 
S-a temut Cuvîntul de moarte, pentru ce, vorbind înainte cu mult despre 
uneltirile iudeilor, n-a fugit, ci, căutat fiind, a zis: «Eu sînt» (loan, 18, 5)? 
Căci putea să nu moară, precum a zis: «Putere am să pun sufletul Meu şi 
putere am iarăşi să-l iau pe el» (Ioan, 20, 18) şi: «Nimeni nu-l ia pe el de la 
Mine» (ibid.,)'*!. 


LV 


Deci acestea nu erau proprii firii Cuvîntului în calitate de Cuvînt. Dar 
în trupul ce pătimea acestea era Cuvîntul, o, duşmani ai lui Hristos şi 
iudei nemulțumitori! De aceea nu s-au spus acestea înainte de asumarea 
trupului, ci numai cînd «Cuvîntul trup S-a făcut» şi s-a scris că s-au spus 
acestea omeneşte. De fapt, Cel despre care s-au scris acestea a înviat El 
însuşi pe Lazăr din morţi şi a prefăcut apa în vin şi a dăruit orbului din 
naştere vederea şi a zis: «Eu şi Tatăl una sîntem» (Ioan, 10, 30). Dacă deci 
din cele omeneşti iau prilej să cugete cele smerite despre Fiul lui Dumne- 
zeu, ba mai vîrtos Îl socotesc pe El întreg om din pămînt şi nu din cer, 
pentru ce nu-L recunosc şi din cele dumnezeieşti pe Cuvintul cel aflător 


141. Sfîntul Atanasie expune aci un şir de dovezi că Hriatua nu S-a temut de moarte cu 
Dumnezeu. 

în Tatăl şi nu leapădă necredința lor? Căci pot vedea cum Cel ce săvir- 
şeşte acele fapte este Acelaşi care-Şi arată şi trupul pătimitor lăsîndu-l să 
plingă şi să flămînzească, arătind în el cele ale trupului. Căci din cele de 
felul acesta făcea cunoscut că, fiind nepătimitor, a luat trup pătimitor, iar 
din faptele Sale (dumnezeieşti) Se arăta pe Sine ca fiind Cuvîntul lui 
Dumnezeu, Care S-a făcut om. De aceea a zis: «Iar dacă nu credeți Mie», 
văzîndu-Mă îmbrăcat în trup omenesc, «credeţi măcar faptelor Mele, ca 
să cunoaşteţi că Eu sînt întru Tatăl şi Tatăl întru Mine» (loan, 10, 38). 
Foarte mare neruşinare şi hulă arată duşmanii lui Hristos cînd auzind: 
«Eu şi Tatăl una sîntem» (loan, 10, 30), se străduiesc să răstălmăcească 
înțelesul acestei spuse şi să împartă unitatea Tatălui şi a Fiului, iar cînd 
aud că a plins, a asudat, a pătimit, nu-L văd pe El în trup, ci din acestea îi 
coboară în creaţiune pe Cel prin care s-a făcut creaţiunea. În ce se mai 
deosebesc atunci aceştia de iudei? Precum aceia, hulind, socotesc faptele 
lui Dumnezeu că ar fi ale lui Beelzebul, aşa şi aceştia, socotind pe 
Domnul care le lucrează acestea între creaturi, vor fi supuşi aceleiaşi 
osînde ca aceia. 


LVI 


Auzind ei: «Eu şi Tatăl una sîntem», ar trebui să înțeleagă că una este 
duninezeirea Lui şi a Tatălui şi că E e propriu ființei Tatălui; iar auzind 
că a plins şi cele asemenea, să le socotească proprii trupului. Din amîn- 
două au prilejul binecuvîntat să vadă că unele s-au scris despre El ca 
Dumnezeu, iar celelalte se spun pentru trupul Lui omenesc. Căci nici ale 
trupului nu s-ar fi săvârşit în afara trupului, dacă n-ar fi luat trup strică- 
cios şi muritor. Căci muritoare a fost Sfînta Maria, din care a fost şi trupul 
Lui. De aceea a fost necesar ca aflîndu-Se El-în trup supus patimilor şi 
plînsului şi oboselii, să se socotească ale Lui împreună cu trupul şi aces- 
tea, care sînt proprii ale trupului. Deci dacă a plins şi S-a tulburat, nu 

„Cuvintul în calitate de Cuvint era Cel ce plîngea şi Se tulbura, ci acestea 
erau proprii trupului. Şi dacă Se ruga să treacă paharul, nu dumnezeirea 
era cea înfricoşată, ci era proprie omenităţii Lui această pătimire, ca şi 
spusa: «Pentru ce M-ai părăsit?» (Marcu, 15, 34). Dar evangheliştii le-au 
declarat iarăşi, potrivit celor spuse înainte, ale Lui, deşi El nu pătimea 
nimic, întrucît Cuvîntul era nepătimitor. Erau ale Lui, fiindcă Domnul 
însuşi S-a făcut şi om şi acestea se spun că sînt făcute de EI ca om, pentru 
ca, despovărînd El trupul de patimi, să-l facă liber de ele'“. De aceea nici 


142. Suportindu-le cu tăria răbdării, le-a biruit şi deci a uşurat trupul de ele, sau l-a eli- 
berat. Astfel, faptele dumnezeieşti şi pătimirile omeneşti alcătuiesc un paradox, în care 
părţile părute contrare nu se luptă totuşi între ele, ci conlucrează la realizarea scopului co- 
mun al eliberării firii de pătimiri şi de moarte. Căci tăria dumnezeiască măreşte răbdarea 
omenească spre biruirea afectelor şi a morții. Punerea pătimirilor pe seama Cuvintului pe 
motiv că şi le-a făcut «proprii» e reluată de Maxenţiu «scitub» şi de Leonţiu de Bizanţ. 

nu poate fi părăsit de către Tatăl Domnul care este în El pururea, nici 
înainte de a spune aceasta, nici cînd o spune. Nici nu e îngăduit să se 
spună că era înfricat Domnul, de Care s-au înspăimîntat portarii iadului, 
lăsînd să iasă pe cei ținuți în el. Şi tot de aceea mormintele ș-au deschis şi 
multe trupuri ale sfinților au înviat şi s-au arătat la ai lor (Matei, 27, 53). 

Să tacă deci tot ereticul şi să se teamă să spună că S-a înfricat Domnul, 
Cel de care fuge moartea ca un balaur şi dracii se cutremură şi marea se 
înspăimîntă. Căci pentru El se deschid cerurile şi toate puterile saltă; şi 
spunînd EI: «Pentru ce M-ai părăsit?», Tatăl arată că a fost pururea şi era 
şi atunci întru El. Căci pămîntul, cunoscând pe Stăpinul ce grăia, îndată 
s-a cutremurat şi catapeteasma s-a rupt şi pietrele s-au despicat şi mor- 
mintele, precum am spus înainte, s-au deschis, iar morţii din ele s-au 
sculat. Şi ceea ce e minunat, e că cei ce erau atunci de față şi mai înainte Îl 
tăgăduiseră, văzînd pe urmă acestea, mărturisesc: «Cu adevărat Fiul lui 
Dumnezeu este Hristos!» 


LVII 


În ce priveşte cuvintele: «De este cu putinţă să treacă paharul» (Matei, 
26, 30), aflaţi cum le-a spus acestea, certînd pe Petru: «Nu cugeţi cele ale 
lui Dumnezeu, ci ale oamenilor» (Marcu, 8, 33). Căci voia ceea ce se ruga 
să nu-i vină şi pentru care venise. Şi era propriu Lui să vrea, căci pentru 
aceasta a venit. Însă era propriu trupului să-i fie frică'*, De aceea ca om a 


143. Un exemplu de paradox în care contrariile conlucrează. Dacă nu i-ar fi fost trupu- 
lui frică, nu s-ar fi putut manifesta tăria voinţei care a învins frica şi prin care de fapt a 
biruit-o. Dacă Cuvintul a biruit frica nelăsînd-o să învingă, e pentru că a avut-o de fapt. 
Dar în tăria cu care a învins frica reală, era totuşi prezent ajutorul dumnezeiesc. În acest 
sens se poate înțelege şi cuvîntul despre părăsirea Lui în vremea chinurilor de pe cruce. 
Dacă n-ar fi avut sentimentul părăsirii, n-ar fi simţit toată spaima morții şi deci nu s-ar fi 
arătat nici toată tăria în biruirea spaimei. Dar în tăria cu care o învinge e prezent totuşi 
ajutorul dumnezeiesc. Pe de altă parte la învingerea ei prin răbdare ar€ o contribuţie şi 
mila Lui față de oameni, ştiind'că aduce o jertfă pentru ei, precum în faptul că Tatăl Îl lasă 
să sufere aceste chinuri se arată mila Tatălui față de oameni, care izvorăşte din iubire. Dar 
nu simplu această milă îi face pe oameni ca, înduioşaţi de ea, să se întoarcă de la păcat şi 
deci să scape de moarte, ci mila e doar un impuls generos care-L face pe Fiul lui Dum- 
nezeu să Se facă om şi să accepte moartea pentru ei. (iar pe Tatăl, să fie de acord), ca 
biruind-o să scape umanul de ea. Victoria asupra morţii se obțipe prin încordarea răbdării 
omeneşti, întărită de apela dumnezeiască, de a suporta şi învinge frica de ea, putere 
manifestată din milă. În expresia «cu moartea pe moarte a călcat» nu se înțelege moartea 
pe care Hristos a răbdat-o doar ca un prilej exterior de a învinge moartea, ci ca o încordare 
uriaşă de a o suporta, care reprezintă o nespusă tărie prin care va birui. În Occident nu s-a 
înţeles acest lucru; se crede că Hristos e învins total prin moarte şi e înviat de către Tatăl, 
pentru că a primit-o din ascultare faţă de El. Nu se vede legătura interioară între puterea 
din milă arătată în suportarea morții, şi deci între tăria câştigată prin aceasta de firea 
noastră, şi victoria asupra ei. În ideea că moartea n-ar fi fost prea tare simțită, ci ar îi fost 
ceva mai mult exterior, cum apare uneori într-un isus care Se odihneşte liniştit pe cruce, 
retras în dumnezeirea Lui, iarăşi nu se exprimă tot sensul expresiei «cu moartea pe 
moarte a călcat». De fapt pe cruce se întîlnesc două porniri puternice care, deşi par că se 
opun una alteia, de fapt conlucrează la realizarea aceluiaşi scop: frica omenească de 

spus acest cuvînt. Şi amîndouă acestea s-au spus de către El, ca să arate 
că Dumnezeu însuşi o voia, dar făcîndu-Se om avea un trup temător şi 
pentru aceasta amesteca voia Lui cu slăbiciunea omenească, pentru ca, 
desființind-o pe aceasta, să facă pe om îndrăzneţ față de moarte“. lată 
deci un lucru cu adevărat minunat (paradoxal): Cel pe care duşmanii lui 
Hristos Îl socotesc vorbind cu frică, îi face pe oameni îndrăzneți şi fără 
teamă față de ceea ce se socoteşte că El avea frică. De aceea fericiţii apos- 
toli, întăriți de aceste cuvinte, au disprețuit după El moartea, în aşa fel că 
nici nu mai aveau grijă de cei ce-i judecau, ci spuneau: «Se cade să ascul- 
tăm mai mult de Dumnezeu decît de oameni» (Fapte, 5, 20). Iar ceilalți 
sfinți mucenici îndrăzneau aşa de mult încît socoteau mai vîrtos că se 
mută la viață decît că suferă moartea. 

Deci cum nu e absurd să se admire bărbăţia slujitorilor Cuvîntului, iar 
de Cuvintul însuşi să se spună că I-a fost frică, dacă prin El aceia dispre- 
țuiau moartea? Din hotărîrea şi bărbăţia atit de neclintită a martirilor se 
arată că nu dumnezeirea era cea care se temea, ci că Mîntuitorul a înlătu- 
rat frica noastră. Căci precum a desființat moartea prin moarte şi toate 
cele omeneşti prin fapte omeneşti, aşa, prin ceea ce se socoteşte că era la 
EI frică, a înlăturat frica noastră şi a făcut pe oameni să nu se mai teamă 
de moarte'**. Deci a spus'acestea şi în acelaşi timp le-a trăit. Căci era al 
omului să zică: «Treacă paharul» şi: «Pentru ce M-ai părăsit?» Dar dum- 
nezeieşte făcea să se acopere soarele şi să se scoale morții. Şi iarăşi zicînd 
omeneşte: «Acum sufletul Meu s-a tulburat» (loan, 12, 27), spunea şi 
dumnezeieşte: «Putere am să pun sufletul Meu şi putere am să-l iau 
iarăşi» (Ioan, 10, 18). A se tulbura este propriu trupului. Dar a avea 
putere să pună şi să ia sufletul cînd voieşte nu'mai e propriu omului, ci 
puterii Cuvântului. Căci omul nu moare prin puterea sa, ci prin necesita- 
tea firii şi fără să vrea. Dar Domnul fiind EI însuşi nemuritor, însă avînd 
trup muritor, avea putere, ca- Dumnezeu, să Se despartă de trup şi să-l 
reia pe acesta iarăşi cînd voieşte. Despre acestea zice şi David în psalmi: 


amenințarea nimicului şi tăria ei de a înfrunta, ajutată de Dumnezeu, această frică în toată 
tăria ei. Trebuia ca frica să ge manifeste deplin, pentru ca să fie învinsă cu adevărat atit ea, 
cît şi moartea. Era în E] şi frica şi voinţa de înfruntare a fricii. 

144. Unind voia omenească întărită de cea dumnezeiască, de a răbda moartea ca om, a 
copleşit frica şi slăbiciunea omenească în fața morţii, sau tăria morţii, pregătind învierea. 

145. Sfintul Atanasie pare să susțină în acest capitol că frica lui Hristos era numai 
socotită (vopZopvn) frică şi de fapt El n-a avut o frică reală; dacă mucenicii n-au avut o 
frică de moarte, nici Hristos nu a avut. Dar cuvîntul grecesc poate însemna şi că frica nu 
e considerată atît de tare, ca să nu poată fi învinsă, ca să aibă ultimul cuvînt. Din alte 
cuvinte ale sfîntului Atanasie se vede că el admite o frică reală a lui Hristos. Altfel de ce ar 
mai fi arătat lisus că se ruga cu sudori de sînge? El a avut o frică reală, ca să învingă de fapt 
trica. Dar martirii întemeiaţi pe exemplul Lui biruitor al morții şi pe puterea ce le vine din 
Hristos cel înviat au putut să nu mai aibă frica, întrucît moartea a fost învinsă în însăşi 
rădăcina ei. 

“Să nu laşi sufletul meu în iad, nici să dai pe cel cuvios al Tău să vadă stri- 
căciune» (Ps. 15, 10). Căci se cuvenea ca trupul care era stricăcios să nu 
mai rămînă muritor din pricina firii lui, ci să se facă, din pricina Cuvintu- 
lui care l-a îmbrăcat, nesupus stricăciunii. Fiindcă precum EI, luînd tru- 
pul nostru, a imitat ale noastre, aşa noi, primindu-L pe EI, ne împărtăşim 


de nemurirea Lui!. 


LVIII 


Deci în deşert se prefac arienii că se smintesc şi cugetă lucruri mici 
despre Cuvîntul, pentru că s-a scris că S-a tulburat şi a plins. Ei se arată 
ca neavînd nici sirnţire omenească odată ce nu cunosc firea oamenilor şi 
cele proprii acestora. Ar fi trebuit ca din acestea mai vîrtos să se minu- 
neze că Cuvîntul Se afla într-un astfel de trup pătimitor şi nici nu împie- 
dica pe uneltitori, nici nu se răzbuna împotriva celor ce-L ucideau, deşi 
putea, Cel ce a împiedicat pe alții să moară, sau murind i-a înviat din 
morți'“. Dar a îngăduit trupului Său să pătimească. Căci pentru aceasta a 
şi venit, cum am spus înainte, ca să pătimească cu trupul şi drept urmare 
să se facă trupul nepătimitor şi nemuritor'*; şi pentru ca, precum am 
spus de multe ori, întrucît batjocurile şi toate cele ce ni se întîmplă, ajun- 
gînd la EI, să nu se mai atingă acestea de oameni, ci să fie desființate cu 


totul de către E] şi ca urmare ei să rămînă în veac nestricăcioşi, ca temple 
ale Cuvîntului'*. 


146. EI a luat trupul nostru pătimitor şi muritor ca, răbdindu-le acestea întărit de 
puterea dumnezeiască, să putem lua noi acest trup întărit prin prezența lui Dumnezeu şi 
aşa să scape şi trupul nostru de patimi şi de moarte. 

147. Deci Cuvîntul a îngăduit trupului Său să pătimească real, reținînd puterea Sa 
dumnezeiască de a opri pătimirea din trup, sau de a o ace mai puţin simțită. Dar în răbda- 
rea cu care trupul Lui suporta pătimirea, se manifesta totuşi în alt mod puterea dumne- 
zeiască. Puterea dumnezeiască întărea umanul ca să învingă real neputinţele sale şi 
moartea, nu ca să le ocolească. Făcea din puterea Sa dumnezeiască un mijloc de a întări 
omenescul rămînînd omenesc, nu de a scăpa de omenesc. Hristos înălțîndu-l în Dumne- 
zeu, confirmă valoarea omenescului, nu o anulează. Orenescul rămîne astfel etern, dar 
ridicat în sînul dumnezeirii. Arienii nu ţineau seama de experienţa celor proprii oameni- 
lor, pe care le-a luat în mod real Fiul lui Dumnezeu şi pe care numai suportîndu-le în mod 
real le-a putut ridica din starea lor de slăbiciune, întărind omenescul, din izvorul nesfirşit 
al vieții dumnezeieşti. 

148. Pătimind se face trupul nepătimitor şi nemuritor, nu ocolind pătimirea şi moar- 
tea. Căci prin pătimirea răbdătoare creşte puterea omenească şi la această tărie îşi aduce 
contribuţia şi tăria dumnezeiască. Hristos spunînd pe cruce: «Dumnezeul Meu, Dumne- 
zeul Meu, pentru ce M-ai părăsit?», a înțeles prin părăsire şi această îngăduire dată ome- 
nescului de a-şi trăi suferinţa, pentru ca, suportind-o prin răbdare ca pe una trăită real, să 
o învingă. Căci o suferință, odată răbdată, face şi ea omenescul trecut prin ea mai ome- 
nesc. Bloy a spus: «Soufirir passe, avoir souiiert ne passe jamais». Şi acest omenesc sen- 
sibilizat îl vrea Dumnezeu, ca transparent pentru El. 

149. Toate cele ce ating pe oameni, întrucit țin de trup, au ajuns prin trupul Lui pînă la 
EI ca ipostas dumnezeiesc al trupului şi de aceea le-a stins puterea (ca slăbiciuni), ca să nu 
mai aibă putere nici asupra lor, întrucît umanitatea lor atinsă de ele a fost întărită de Cel 
ce, Dumnezeu fiind, S-a făcut ipostasul firii omeneşti îndeobgte. Se afirmă aci o tainică 


MFINTUL ATANANIE, CEL MARE, 


Dacă duşmanii lui Hristos ar fi înțeles acestea astfel, ar fi recunoscut seo- 
pul urmărit de Biserică, oa o ancoră a credinţei şi n-ar fi naufragiat de la 
credință, nici n-ar fi căzut în atîta neruşinare, încît să se împotrivească şi 
celor ce, căzînd ei, voiesc să-i ridice, ba să-i socotească mai vîrtos duş- 
mani pe cei ce-i îndeamnă la dreapta credinţă. 

Dar precum se vede, ereticul este cu adevărat viclean şi are inima stri- 
cată şi aplecată spre necredinţă în toate privinţele. Căci iată, fiind res- 
pinşi în toate şi arătați goliți de orice înţelegere, nu se ruşinează, ci ca 
fiara numită de miturile eline «hidră», după ce sînt ucişi şerpii dinainte, 
naşte alţi şerpi, întrecîndu-se cu ucigătorul lor prin naşterea altora, aşa şi 
duşmanii şi urîtorii lui Dumnezeu, plingînd sufleteşte pe ruinele argu- 
mentelor ce le-au folosit, născocesc alte şi alte argumente prosteşti. Şi 
socotind că adevărul e duşman al lor, născocesc noi obiecţii impotriva lui, 
ca să se arate prin toate şi mai duşmani ai lui Hristos. 


LIX 

Căci după atîtea dovezi împotriva lor, de care ruşinîndu-se ar fugi şi 
diavolul însuşi, tatăl lor, născocesc alte argumente, pe care le mormăie, 
unora şoptindu-le, altora biziindu-le ca nişte muşte, zicînd: «Fie, acestea 
le tîlcuiţi aşa şi biruiţi prin raționamente şi dovezi. Dar trebuie să recu- 
noaşteți că Fiul a fost născut de Tatăl prin intenţie şi voință». lar prin 
aceasta amăgesc pe mulţi, punînd în faţă intenția şi voinţa lui Dumnezeu. 
Dacă ar spune careva dintre cei credincioşi aceasta mai simplu, spusa 
aceasta n-ar îrezi nici o bănuială, înțelegerea drept-credincioasă învin- 
gînd rostirea mai simplă a cuvintelor. Dar cuvintele sînt ale ereticilor, iar 
spusele ereticilor trezesc bănuială. Căci, precum s-a scris: «Cei necredin- 
cioşi răspîndesc vicleşuguri» şi «Cuvintele lor sînt viclene» (Pilde, 12, 5); 
şi chiar.dacă aprobă ceva o fac dintr-o inimă coruptă. De aceea să cerce- 
tăm şi spusa aceasta, ca nu cumva, după ce au fost respinşi în toate, să fi 
născocit, ca hidrele, vreun cuvințel nou, ca printr-o astfel de vorbire 
meşteşugită şi printr-o aparenţă de probabilitate să-şi semene iarăşi, în 
alt mod, necredința lor. 

De fapt cel ce zice: «Fiul a fost născut prin voință» spune acelaşi lucru 
cu: «A fost cîndva cînd n-a fost» şi cu: «Fiul a fost făcut din cele ce nu sînt 
(din nimic) şi este deci creatură». Dar fiindcă spunînd acestea au fost 
făcuți de ruşine, încearcă acum viclenii să afirme acelaşi lucru altfel, sco- 
țind în față «voința», ca sepiile, negreața, ca prin aceasta să întunece pe 
cei simpli, iar ei să nu-şi părăsească erezia. Dar să spună de unde sau din 


legătură între firea omenească asumată de Cuvîntul, şi Purtătorul ei, şi deci, şi între firea 
omenească îndeobşte, şi a tuturor purtătorilor ei şi între Hristos, Purtătorul ei dumne- 
zeiesc. Cînd o batjocură sau o greutate atinge firea noastră, ea merge pînă la Hristos şi în 
EI ele îşi pierd puterea. Sau El ne dă, din răbdarea Lui, şi nouă puterea să le răbdăm şi 
prin aceasta să le biruim. 


"TREI CUVINTE ÎMPOTRIVA ARLENILOR 


ce loc din Scriptură scot cuvintele «prin voință» sau «prin hotărire», 
aceşti născocitori de cuvinte suspecte şi proprii necredinţei? Căci Tatăl, 
descoperind din cer pe Cuvîntul Său, a arătat că: «Acesta este Fiul Meu 
cel iubit» (Matei, 3, 17) şi a zis prin David: «Scos-a inima mea Cuvint 
bun» (Ps. 44, 2); iar prin loan a poruncit să se spună: «La început era 
Cuvîntul» (loan, 1, 1). Şi iarăşi David zice în psalmi: «Că la Tine este 
izvorul vieţii şi întru lumina Ta vom vedea lumină» (Ps. 35, 10). lar Apos- 
tolul zice: «Care fiind strălucirea slavei» (Evr., 1, 3) şi iarăşi: «Care fiind 
în Chipul lui Dumnezeu» (Filip., 2, 6) şi: «Care este Chipul lui Dumnezeu 
celui nevăzut» (Filip., 2, 6). 


LX 


Toţi vorbind pretutindeni de existența Cuvîntului, nicăieri nu spun că 
a fost făcut. Deci de unde au aflat ei vreo intenţie şi voinţă anterioară 
Cuvîntului lui Dumnezeu? E vădit că, lăsînd la o parte Scripturile, ei imită 
reaua cugetare a lui Valentin. Căci Ptolomeu, discipolul lui Valentin, sus- 
ține că Cel nefăcut are două părți unite ca o pereche: cugetarea şi voința. 
intii este ca cugetare, apoi a voit. Şi ceea ce cugeta nu putea produce decât 
cînd se adăuga şi puterea voinţei. Învăţind arienii din aceasta, socotesc că 
voința şi intenția premerg Cuvîntului. 

Deci ei rîvnesc cele ale lui Valentin. Dar noi, citind dumnezeieştile 
Scripturi, am aflat despre Cuvîntul că «era» şi numai despre El am auzit 
că este întru Tatăl şi Chip al Tatălui. Dimpotrivă, numai deşpre cele 
făcute, de vreme ce acestea prin fire nu erau cîndva!“, ci le-a venit face- 
rea mai pe urmă, am citit că le-a premers intenţia şi voința". Astfel 
David zice în Ps. 113: «Dumnezeul nostru a făcut toate cîte le-a voit în cer 
şi pe pămînt» (Ps. 113, 11). lar în Ps, 110 zice: «Mari sînt lucrurile Dom- 
nului şi potrivite tuturor voilor Lui» (Ps. 110, 2). Şi iarăşi în Ps. 134: 


150. Nu au o fire care este prin sine. Prin ele sînt nimic. Numai Dumnezeu este prin fire, 
sau prin Sine, Şi numai prin E! care-Şi are existenţa în Sine, sau prin fire (căci firea Lui e în- 
săşi existenţa), pot căpăta şi ele o existenţă, dar o existenţă care nu se întemeiază pe ea în- 
săşi, ci pe puterea lui Dumnezeu, care există prin fire. De aceea nu primesc ceva din firea 
Lui ca temelie a existenţei lor. 

151. Arienii nu făceau o deosebire de esenţă între Cuvîntul şi creaturi. Sub aparenţa că 
şi Cuvîntului I-a premers o intenţie şi o voință, ca şi creaturilor, ei negau în realitate deose- 
birea între ceea ce face Dumnezeu pe planul Lui intim şi pe planul lumii; adică negau pro- 
priu-zis o intenţie şi o voinţă a lui Dumnezeu cu privire la lume, odată ce şi ea se produce ca 
ceea ce se petrece propriu-zis din veci în aşa zisul dumnezeu. Sau, un dumnezeu care nu 
are o viaţă internă, deosebită de lume, ci numai cea manifestată în lume, nu e un dumnezeu 
deosebit în esenţă de lume. El are doar o pornire involuntară de a se manifesta. Şi primul 
produs al ei este Cuvintul. Deşi arienii se prefăceau că afirmă o voință în Dumnezeu, de fapt 
nerecunoscînd un plan de viaţă propriu al Lui, superior celui ce se desfăşoară în timp (pla- 
nul ființei Sale necreate existente din eternitate), anulau această voință. Dar sfintul Atana- 
sie recunoscînd lui Dumnezeu o voinţă conştientă de a face ceva deosebit de ceea ce este El 
etern (ființa Lui), face o distincţie clară între Fiul năncut din Tatăl dinainte de veci şi lăptu- 
rile aduse la existenţă, cîndva, prin Cuvîntul. 


SFINTUL ATANASIE, CEL. MARE. 


«Toate cîte le-a voit Domnul le-a făcut în cer şi pe pămînt şi în mări şi în 
toate adincurile» (Ps. 134, 6). De este deci Cuvintul lucru şi făptură şi 
unul dintre toate, să se spună că şi El s-a făcut prin voință. Căci aşa a ară- 
tat Scriptura că s-au făcut făpturile. De fapt Asterie, avocatul ereziei, 
însoțindu-se cu acela, scrie aşa: «Dacă e nedemn de Creator să facă prin 
voinţă, să se înlăture voința în toate ca să se păstreze demnitatea Lui 
neştirbită. Dar dacă ține de Dumnezeu să voiască, trebuie să se arate 
ceea ce e demn de El şi faţă de primul născut. Căci nu e cu putinţă ca 
unuia şi aceluiaşi Dumnezeu să 1 se potrivească a voi în cazul celor făcute 
şi a nu voi». Mare necredință pune sofistul în cuvintele lui cînd spune că 
născutul şi făcutul sînt una şi aceeaşi. De aceea, din faptul că cele făcute 
trebuie socotite ca făcute prin intenţie si voință, a conchis că şi Fiul este 
dintre ele'”. 


LXI 


Dar dacă Cuvîntul este Altul decât toate, precum s-a arătat din cele 
dinainte, şi mai ales dacă lucrurile s-au făcut prin EI, să nu se spună că El 
e prin voinţă, ca să nu fie făcut şi El la fel cum s-au întemeiat lucrurile 
prin El. De fapt Pavel, nefiind mai înainte, a fost făcut mai tîrziu apostol 
prin voința lui Dumnezeu (I Cor., 1, 1). Iar chemarea noastră ca una ce nu 
exista cîndva, ci s-a făcut acum, a avut ca premergătoare voința, care, 


cum zice iarăşi Pavel, s-a făcut prin bunăvoința voii Lui (Efes., 1, 5). Şi 
ceea ce s-a spus prin Moise: «Să se facă lumină» (Fac., 1, 3) şi: «Să scoată 
pămîntul» (ibid., 11) şi: «Să facem pe om» (ibid., 26), socotesc, precum 
am spus şi în cele dinainte, că arată voința Celui ce le-a tăcut pe acestea. 
Căci Creatorul voieşte să facă cele ce nu erau, ci se fac după aceea din 
afară. Dar pe Cuvîntul Său propriu, născut prin fire, nu-L voieşte 
înainte. Căci în (prin) El face Tatăl toate celelalte cîte le voieşte, Şi în 


152. Ceea ce e tăcut prin voinţă e inferior celui ce o face. Deci dacă Fiul e făcut prin 
voinţă, e inferior Tatălui. Mai ales când voința cuiva nu are nevoie de nimic pentru a face 
ceva, acel ceva e cu totul inferior lui. Dar arienii spunînd totuşi că Fiul e născut prin voința 
'Tatălui, sau primul născut, se aflau într-o totală contradicţie. În acest caz Fiul nu mai 
depinde numai de voința Tatălui, ci şi de ființa Lui. lar dacă toate sînt născute la fel cu Fiul, 
între ființa Tatălui şi toate cele ce există nu mai e nici o deosebire de esenţă. Prin aceasta 
rolul voinţei Tatălui slăbeşte. Toate ar emana din El ca dintr-o esenţă. Prin voinţă ei înţe- 
legeau mai mult un impuls orb şi involuntar. Dar atunci, de unde raționalitatea ce există 
în lume? În acest caz nici Fiul nu Se mai bucură ca Unul Născut de o atenție conştientă 
deosebită din partea Persoanei care-L naşte ca Tată, nici persoanele create nu 'se mai 
bucură de o atenţie conştientă din partea Creatorului. În acest caz, nu mai e Cineva care să 
poată mîntui persoana de dispariţia din nou a ei în esența fundamentală. E mai mare lucru 
să fie oameni creaţi de o Persoană iubitoare prin voință, decît să fie emanaţi dintr-o esență 
impersonală, care nu le oferă nici o atenţie şi nici o perspectivă de desăvirşire în comuniu- 
nea iubirii. Arienii, în fond, confundau cele făcute, cu Fiul cel Unul Născut, în sens pan- 
teist. Deci nu cunoşteau un Dumnezeu în comuniunea interpersonală din eternitate şi 
superior prin ființa eternă celor create de El din nimic. Contrar părerii lui Spassky nici 
Avariate nu făcea propriu-zis o deosebire între necreat şi creat. Se afla tot pe linia gnos- 
ticismului. 

(prin) El lucrează, cum zice Iacov, apostolul, învăţind: «Voind ne-a năs- 
cut pe noi prin Cuvîntul adevărului» (Iacov, 1, 18)'*:. Deci voinţa lui Dum- 
nezeu cu privire la toate cele făcute şi renăscute este în Cuvîntul, întru 
Care şi face şi renaşte pe cele ce socoteşte de bine. Aceasta o spune iarăşi 
Apostolul, scriind celor din Tesalonic: «Căci aceasta este voia lui Dumne- 
zeu în Hristos lisus pentru noi» (1 Tes., 5, 18):*. Iar dacă Cel în (prin) care 
le face e şi voia Tatălui, cum poate să Se facă şi EI prin intenţie şi voinţă? 
Căci dacă şi El S-a făcut prin voinţă ca noi, e necesar ca şi voinţa privi- 
toare la El să fie în alt Cuvînt oarecare, prin care Se face şi El. Pentru 
că s-a arătat că voința lui Dumnezeu nu e în cele ce se fac, ci în Cel prin 
care se fac toate făpturile!*. Apoi fiindcă este acelaşi lucru să se spună că 
e «prin voință» şi că «era cîndva cînd nu era», ajunge să se spună al doilea 
lucru. Dar ruşinaţi pentru că prin aceasta indică timpuri, să înţeleagă că şi 
spunînd «prin voinţă» indică timpuri înainte de Fiul'*. Căci cele ce nu au 
existat cîndva au fost mai întîi voite, ca în cazul tuturor creaturilor. lar 
dacă Cuvîntul este Ziditorul creaturilor, iar El există împreună cu Tatăl, 
cum poate premerge Celui ce e etern existent faptul de a fi fost voit, ca 
unuia ce nu exista? Căci dacă Îi premerge voința, cum sînt în E] toate? '* 


153. Se referă la naşterea de sus prin Fiul cel întrupat, la aducerea în general la exis- 
tenţă. Principalul e că prin Acelaşi Cuvînt ne creează Dumnezeu şi ne naşte la o viață 
nouă în El. 

154. Voia lui Dumnezeu, care în greceşte se exprimă prin acelaşi cuvînt prin care se 
exprimă «sfatul», e comunitară, nu arbitrară. E ca şi hotărîrea noastră cea bună, care se ia 
printr-un sfat cu altul, sau ținînd seama şi de altul. O voie în izolarea.spirituală totală, ca o 
manifestare arbitrară absolută, nu poate fi cugetată. Ea e un capriciu. În ea nu e nici un pic 
de iubire. Iar în acest caz trebuie presupusă vreo lege internă care determină păruta hotă- 
rîre proprie. E un fel de definire de sine a ceva ce se simte silit să iasă din indefinitul pro- 
priu, ca dintr-un fel de nimic (Jakob Bâhme). Dar întrucît această necesitate este sădită în 
acel ceva, definirea trebuie să se facă din veci. Pe de altă parte, dacă definirea nu se arată 
decit într-o realitate imperfectă, acel ceva trebuie să fie şi ei imperfect. Fără o voie luată în 
comuniune, deci fără un Fiu pe care Îl are Tatăl deosebit de lume, nu există decît pan- 
teismul relativist şi fără sens. A fi creaţi şi renăscuţi de Tată! unui Fiu, pentru a fi aşezaţi în 
Fiul, înseamnă pentru oameni a fi primiţi şi ei în iubirea Lui față de Fiul şi a-L iubi şi ei îm- 
preună cu Fiul. 

155. În cel ce e făcut exclusiv prin voia altuia, nu se află nici o fărîmă de voie prin care ar 
veni la existenţă sau ar da şi altora existență. Voința cu privire la ele şi la altele care se fac 
este exclusiv în Cel prin care ele sînt făcute. Dacă Fiul ar fi făcut şi El de Tatăl, n-ar fi în El 
nici o voie, Deci n-ar putea contribui în mod voluntar la aducerea celorlalte la existență, ci 
ar fi doar un instrument pasiv al altcuiva sau al vreunei legi. 

156. A fi prin voința cuiva înseamnă a fi un timp înainte de a fi; a fi prin voința aceluia 
înseamnă a pune un timp între cel prin care este cineva şi cel ce era prin acela. Numai la 
oameni este aceasta, pentru că omul nu are puterea de a naşte decît după o maturizare fizi- 
că. În esenţa eternă nu se poate cugeta însă o maturizare. Timpul în panteism îşi pierde 
orice semnificaţie reală şi orice valoare, deşi totul decurge într-un timp etern. Dacă esența 
există din eternitate, din eternitate au trebuit să emane din ea toate. Numai Persoana sau 
comuniunea personală poate da, prin voinţă, o realitate şi o valoare şi timpului, pentru că 
îl distinge de eternitate. 

157. În cazul neexistenței Fiului ca Unul născut, nu mai e o deosebire între naştere şi 
îacere, ci acestea se confundă în procesul emanării sau al producerii involuntare a tuturor 
de către esența eternă. 

În acest caz Însuşi Fiul este, prin voință, născut ca unul din toate, precum 
şi noi ne-am făcut fii prin Cuvîntul adevărului. Deci e necesar să căutăm, 
precum s-a zis, alt Cuvînt, prin Care şi acesta s-a făcut şi s-a născut 


împreună cu toate pe care le-a voit Dumnezeu'*. 


LXII 


Dar dacă există un alt Cuvînt al lui Dumnezeu, va fi şi acesta făcut 
prin Cuvînt. Iar dacă nu este altul (şi nu este), ci toate s-au făcut prin EI, 
cîte a voit Tatăl, oare nu se dovedeşte aceasta o răutăcioasă născocire cu 
multe capete? Căci fiind făcuți de ruşine pentru că numesc Cuvântul făp- 
tură şi creatură şi spun că Cuvîntul lui Dumnezeu nu era înainte de a Se 
naşte, Îl arată în alt mod iarăşi creatură, vorbind de voință şi zicînd: 
«Dacă n-a fost făcut prin voință, urmează că Dumnezeu L-a avut pe Fiul 
din necesitate şi fără să voiască». Dar cine L-a supus necesităţii, o, prea- 
viclenilor, care atrageţi toate spre erezia voastră? Ei văd ceea ce e opus 
voinţei. Dar nu văd ceea ce e mai mare şi superior ei. Căci precum se 
opune voinței ceea ce e contrar voinţei, aşa se suprapune şi premerge 
voinţei ceea ce e după fire'*. Casa şi-o face cineva voind; dar pe Fiu Îl 
naşte după fire. Şi ceea ce e făcut prin voinţă a început a se face şi e în 


afară de cel ce face. Dar Fiul este Născutul propriu al ființei Tatălui şi nu e 
în afară de El. De aceea nu voieşte în privința Fiului, ca să nu pară că 


voieşte şi în privința Sa'“. Deci pe cât e de superior Fiul creaturii, pe atîta 


e de superior ceea ce e după fire voinţei". Auzind ei aceasta, ar trebui să 
nu socotească ceea ce e după fire ca făcut prin voinţă. Dar uitînd ei că aud 
vorbindu-se despre Fiul lui Dumnezeu, îndrăznesc să cugete opoziții 
omeneşti în Dumnezeu, adică văd în El o necesitate contrară voinţei, ca 
să nege că există un Fiu adevărat al lui Dumnezeu'”. Dar să ne răspundă: 


158. Dacă-i premerge cuiva o voinţă, îi premerge şi subiectul voinţei. Căci nu există 
voință nepurtată de cineva care este. 

159. A fi mai presus de voinţă nu înseamnă a fi contrar voinței, ci a fi prin firea pro- 
rie, în care e implicată şi voinţa ei de a fi şi de a lucra aşa cum este conform ei. De 
ința adevărată, desăvirşită a lui Dumnezeu ţine voinţa proprie. Dar şi de ființa oamenilor 

ca ființe conştiente. Însă voința lor e din voinţa lui Dumnezeu odată cu ființa lor. Această 
idee a dezvoltat-o sîintul Maxim Mărturisitorul. Nu există fiinţă conştientă încremenită 
sau mişcată fără voie. 

160. Dacă Tatăl ar produce pe Fiul prin voinţă, S-ar produce şi pe Sine prin voință, 
căci Fiul are aceeaşi ființă, deci şi aceeaşi voinţă cu Tatăl. 

161. Deci naşterea Fiului nu e un act al voinţei, dar nici contrar ei. Dar în EI relația 
între ființă şi voință e un mister, 

162. Arienii admit în Dumnezeu o opoziție între voinţă şi fiinţă, ca, socotind pe Fiul 
produs prin voință, să nu-L vadă născut prin necesitate. În Dumnezeu nu există însă o 
opoziţie între voinţă şi ființă. În ființă e implicată voința, dar voinţa poate lucra şi fără a da 
ceva din ființă, deşi la Dumnezeu nu lucrează contrar ființei, cum se întimplă uneori la 
oameni, care nu au ființa prin ei. La oameni, ceea ce e prin fiinţă nu e întru totul şi prin 

A îi Dumnezeu bun şi milostiv e propriu voinţei sau nu e propriu voinţei? 
Dacă e prin voinţă trebuie admis că a început să fie bun şi e cu putință să 
nu fie bun. Căci e propriu voinţei şi alegerii să se aplece în amîndouă păr- 
țile şi aceasta e o pătimire a firii raționale. Dar dacă văzindu-se absurdi- 
tatea acestora, se va zice că El nu e bun şi milostiv din voinţă, să se vadă 
cele ce urmează din aceasta: Că e bun în mod necesar şi fără voie; dar 
cine Îi va impune Lui această necesitate? Iar dacă e absurd a atribui lui 
Dumnezeu necesitatea şi de aceea EI este bun prin fire!“, cu atît mai vîr- 
tos şi mai adevărat este El Tatăl Fiului prin fire, şi nu din voinţă. 


LXIII 


Dar să ne spună şi aceasta (căci vreau, spre ruşinarea lor, să mai 
adaug şi această întrebare mai îndrăzneață, dar doritoare să ajute dreptei 
credințe; iartă-mă, Doamne!): Tatăl însuşi există intenționînd mai întii, 
apoi voind, sau înainte de a voi? Căci dacă îndrăznesc să spună acestea 
despre Cuvintul, trebuie să auzim şi răspunsul lor la întrebarea aceasta, 
ca să ştie că această îndrăzneală ÎI atinge şi pe Tatăl. Deci de vor spune, 
odată ce au spus despre Fiul că e din voinţă, că şi Tatăl e Tată din voinţă, 
îi vom întreba: ce era înainte de a voi, sau ce a avut mai mult, cum ziceţi 
voi, după ce a voit? Iar dăcă această întrebare e absurdă şi fără temei, şi 
nu e îngăduit peste tot a grăi astfel de lucruri (căci ne ajunge să auzim 
numai despre Dumnezeu, ca să ştim şi să înţelegem că EI este Cel ce 
este), cum n-ar fi neraţional să se cugete asemenea lucruri despre Cuvin- 
tul (Logosul) lui Dumnezeu şi să se vorbească despre intenţie şi voință? 
Căci ajunge doar să auzim despre Cuvîntul, ca să ştim şi să înțelegem că 
Dumnezeu, Care nu există din voinţă, are pe Cuvîntul propriu nu prin 
voinţă, ci prin fire. Şi cum nu întrece orice nebunie chiar numai a cugeta 
că Însuşi Dumnezeu intenționază şi gîndeşte şi alege şi voieşte şi Se 
îndeamnă pe Sine ca să nu fie fără Cuvînt şi Inţelepciune (neraţional şi 
neînţelept), ci să aibă Cuvânt şi Inţelepciune?'** Căci trebuie să Se gîn- 
voinţă, nici totdeauna conform cu ea. Arienii vor să vadă pe Fiul ca produs al voinței, 
socotind că ceea ce e prin ființă în Dumnezeu este prin necesitate. La Dumnezeu însă nu e 
o voință opusă necesităţii şi invers. Totul în EI € libertate, dar nu o libertate opusă ființei. 
Dumnezeu e desăvirşit «Cel ce este» şi, prin aceasta, desăviîrşit liber. Jakob Bâhme şi, ală- 
turi de el, Berdiaev afirmă că în voinţă este un paradox: pe de o parte că iese prin ea însăşi 
din nimic, pe de alta că este în ea însăşi, ca să poată ieşi din nimic. De fapt voinţa nu poate 
fi din nimic, odată ce există ca voinţă. La baza existenţei ei nu se poate distinge între a fi şi 
a voi. Aceasta e propriu în general persoanei, deşi persoana umană mai întîi este (prin 
alții, sau prin Altul), ca să poată voi. Dar în temelia existenţei, a fi nu poate îi anterior lui a 
voi. Ea e Persoana prin excelență. La Ea a fi coincide cu a voi. Nici una nu precede, 

163. Dumnezeu fiind bun, nu e nici din necesitate, nici dintr-o voinţă, care ar putea fi 
şi contrară firii. El e bun prin fire, căreia nu-i este contrară voința. Căci voinţa n-ar putea 
îi contrară firii Lui. Aceasta nu ar fi o voinţă. 


164. E absurd a zice că Dumnezeu intenţionează şi voieşte să Se facă gînditur. E 
absurd a zice că Cel ce nu e Tată din veci intenţionează la un moment dat să Se facă Tată. E 

dească să cugete despre Sine însuşi Cel ce voieşte să cugete despre Cel 
propriu ființei Sale. 

Deci, fiind atît de absurdă o astfel de cugetare, e bine-credincios a 
spune că cele făcute s-au făcut prin bunăvoire şi voinţă, iar Fiul nu este 
creatură a voinţei, adusă pe urmă la existenţă, ca creaţiunea, ci e prin 
fire Născutul propriu al ființei. De fapt, fiind Cuvîntul propriu al Tatălui, 
nu lasă să se cugete înainte de EI vreo voință, EI însuşi fiind Sfatul viu 
(voia vie) al Tatălui!“ şi Puterea şi Creatorul celor ce le voieşte Tatăl. 
Aceasta o spune El însuşi despre Sine în Pilde: «Al Meu e sfatul şi a Mea 
este întărirea; a Mea e înțelepciunea, a Mea puterea» (Pilde, 8, 14). 
Pentru că precum El este Înţelepciunea întru care a gătit cerurile (Pilde, 
3, 19), El este şi tăria şi puterea. Căci «Hristos este Puterea lui Dumnezeu 
şi Înţelepciunea lui Dumnezeu» (1 Cor., 1, 24). Acum a spus-o puţin 
schimbat: «A Mea este înțelepciunea şi tăria». Şi adaugă: «Al Meu este 
sfatul». Căci El este Sfatul viu, cum am învăţat şi de la proorocul, că El 
este Îngerul marelui sfat (Isaia, 9, 6); şi S-a numit voia Tatălui. 

Aşa trebuie respinşi aceştia, care cugetă cele omeneşti despre 
Dumnezeu. 

LXIV 


Lă 

Deci dacă făpturile s-au întemeiat prin hotărîre şi bunăvoire şi toată 
zidirea s-a făcut prin voinţă, precum Pavel a fost chemat Apostol prin 
voia lui Dumnezeu (| Tim., 1, 1) şi chemarea noastră s-a făcut prin bună- 
voire şi voință, iar «toate prin Cuvîntul s-au făcut», Acesta este în afara 
celor făcute prin voinţă şi mai degrabă El este sfatul viu (voia vie) al Tată- 
lui, prin Care toate s-au făcut; întru E! şi sfintul David mulțumind a zis: 
“Ținutu-m-ai de mîna dreaptă a mea şi întru sfatul Tău m-ai povățuit» 
(Ps. 72, 24). Deci nu poate Cel ce e Sfatul şi Voia Tatălui să Se facă şi El 
prin Voia şi Sfatul Lui, ca fiecare, decît dacă, precum am spus înainte, 
înnebunind, vom spune iarăşi că El S-a făcut prin Sine însuşi sau prin 
altul oarecare. Dar cine este prin care s-a făcut? Trebuie să plăsmuiască 
un alt cuvînt şi, întrecîndu-se cu Valentin, să numească un alt Hristos. 
Căci nu s-a scris în Scripturi despre altul. Dar chiar dacă vor plăsmui 
vreun altul, fără îndoială şi acela se va face prin vreunul. Şi aşa cugetînd 
noi şi mergând pe această linie, vom ajunge la erezia cu multe capete a 
păgînilor, care cad în politeism şi într-o nebunie fără măsură, de care 


absurd a zice că Dumnezeu existînd singuratic din eternitate intenţionează apoi să fie 
într-o comuniune. 

165. În greceşte termenul sfat e rădăcina termenului care înseamnă voință. Înainte de 
a voi cineva ceva se sfătuieşte cu altul, sau cu voinţa sa. Voinţa'e ca un «alter ego» cu care 
se sfătuieşte. Tatăl Îl are pe Fiul ca împreună sfătuitor. Se sfătuieşte cu Sine însuşi ca şi cu 
un altul. Nu e întîi Tatăl şi apoi Cuvîntul, sau Sfatul, sau Voința. Tatăl nu voieşte întîi pe 
Fiul şi apoi Îl naşte, ci voința Lui eternă e una cu Cuvintul. 

împinşi vom voi ca Fiul aă fie din nimic. Căci la aceasta ajung, soco- 
tindu-L produs de o intenție şi de o voinţă care nu se pot aplica cu adevă- 
rat decât celor făcute şi create. Dar cum nu e lucru necredincios să apli- 
căm cele ale celor făcute, Creatorului? Sau cum nu e hulitor a spune că 
există în Tatăl o voinţă înainte de Cuvîntul? Căci dacă premerge o voință 
în Tatăl, cum e adevărat ceea ce spune Fiul: «Eu sînt întru Tatăl» (loan, 
14, 10)? Sau dacă este şi El în Tatăl, El Se va socoti al doilea, şi n-ar trebui 
ca El să zică: «Eu sînt întru Tatăl», odată ce este înaintea Lui voinţa, prin 
care toate s-au făcut şi prin care şi El s-a făcut, cum ziceţi voi. Căci chiar 
dacă s-ar deosebi prin slavă, nu ar fi mai puţin unul dintre cei ce s-au 
făcut prin voință. Şi precum am spus înainte, dacă este aşa, cum este El 
Domnul, iar acelea roabe? Acesta e Domnul tuturor, pentru că domnia 
Lui e unită cu domnia Tatălui; şi fără îndoială creaţia e roabă, pentru că e 
în afară de unitatea Tatălui şi a Fiului, şi, nefiind cândva, s-a făcut!'“. 


LXV 


Dar ar trebui ca , spunînd ei că Fiul a fost făcut prin voinţă, să spună 
că a fost făcut şi prin înțelepciune. Căci socotesc că înțelepciunea şi voința 
(sfatul) sînt acelaşi lucru. Pentru că ceea ce voieşte cineva cînd se sfă- 
tuieşte, aceea şi cugetă cu înţelepciune. Însuşi Mîntuitorul le-a unit pe 
acestea ca pe nişte surori, zicînd: «Al meu e sfatul (voința), a mea întări- 
rea, a mea înţelepciunea, a mea puterea» (Pilde, 8, 14). Căci precum tăria 
şi întărirea sînt una şi aceeaşi, căci amîndouă sînt putere, aşa este acelaşi 
lucru a spune înţelepciunea şi voinţa (sfatul), care amîndouă sînt Dom- 
nul. Dar necredincioşii nu voiesc ca Cuvîntul şi Sfatul cel viu (voința cea 
vie) să fie Fiul. lar despre înţelegere şi sfat (voinţă şi înțelepciune) băs- 
nesc că sînt o deprindere care se dobîndeşte şi se pierde în mod omenesc. 
Ei mişcă toate şi propun înţelegerea şi voința lui Valentin numai ca să 
separe pe Fiul de Tatăl şi să nu spună că e Cuvîntul propriu al Tatălui, ci 
creatură. Să audă, de aceea, ceea ce a auzit Simon Magul (Fapte, 8, 20): 
Necredința lui Valentin să nu vă fie spre pieire! Să audă fiecare mai 
degrabă pe Solomon care zice că Cuvîntul este Ințelepciunea şi Cugeta- 


166, Cele ce s-au făcut din nimic exclusiv prin voința Creatorului sînt roabe, pentru că 
existenţa lor atîrnă exclusiv de voinţa Lui. Nimic nu au de la ele. El e Domnul pentru că El 
nu atirnă de nici o lege, de nici o voinţă străină, nu e încadrat în nici un sistem de refe- 
rințe, nu e stăpînit de nici o patimă, dar e capabil de nesfirşită iubire în libertate, avind în 
Sine pe Cine iubi din veci şi putînd să facă şi creaturi pe care să le iubească. Cînd zicem că 
creaţia e adusă le existenţă şi ținută în existență numai prin voinţa lui Dumnezeu, nu înțe- 
legem că ea nu e creată şi susținută prin puterea lui Dumnezeu, Dar puterea Lui se mani- 
festă în funcţie de voința Lui. Cînd nu mai vrea, Îşi retrage puterea Lui. Aici apare realita- 
tea energiilor necreate, deosebite de ființa lui Dumnezeu. Fiul avind în Sine ființa Tatălui, 
ca un alt mod de existenţă a ființei Lui, nu poate înceta să existe, pentru că modurile de 
existență ale ființei nu pot fi anulate prin voinţă. Tatăl nu poate înceta să fie Tată şi nu 
poate deci anula pe Fiul. 

rea lui Dumnezeu. Căci zice: «Dumnezeu întru Înțelepciune a întemeiat 
pămîntul şi a gătit cerurile cu înțelegere» (Pilde, 3, 19). Iar cum se zice aci 
“cu înţelegere», în psalmi se zice: «Prin Cuvîntul Domnului cerurile s-au 
întărit» (Ps. 32, 6). Şi precum cerurile le-a făcut prin Cuvântul, aşa toate 
le-a făcut cîte le-a voit (Ps. 134, 6). Sau cum scrie tesalonicenilor Apos- 
tolul: «Voința lui Dumnezeu este în Hristos lisus» (1 Tes., 5, 18). Deci 
Însuşi Fiul lui Dumnezeu este Cuvintul şi Înţelepciunea. El este Înţelege- 
rea şi Sfatul viu. Şi întru EI este voia Tatălui. El este adevărul şi lumina şi 
puterea Tatălui. Iar dacă voia lui Dumnezeu este Înţelepciunea şi Înţele- 
gerea, iar Înţelepciunea este Fiul, a zice că Fiul e «prin voință» este egal 
cu a zice că Înţelepciunea s-a făcut prin Înţelepciune şi Fiul s-a făcut prin 
Fiul şi Cuvîntul a fost creat prin Cuvîntul'”. 

Dar aceasta e contrar şi lui Dumnezeu şi se opune şi Scripturilor. De 
fapt şi Apostolul vesteşte pe Fiul nu ca fiind din voinţă (propriu voinţei), 
ci ca însăşi strălucirea şi chipul propriu al însăşi ființei părinteşti. Căci 
zice: «Care fiind strălucirea slavei şi chipul ipostasului Lui» (Evr., 1, 3). 
Iar dacă, precum am spus înainte, ființa şi ipostasul părintesc nu este din 
voință'“, e vădit că nici Cel propriu ipostasului părintesc nu e din voință. 
Căci oricare şi oricum ar fi acel fericit Ipostas, la fel şi aşa trebuie să fie şi 


Născutul propriu din EI'*. De aceea Însuşi Tatăl nu a zis: «Acesta este Cel 
ce a fost făcut Fiu prin voința Mea», nici: «Pe Care L-am avut Fiu prin 
bunăvoire», ci simplu: «Fiul Meu» şi mai mult: «Întru Care am binevoit» 
(Matei, 3, 17). Prin acestea a arătat că: «Acesta este Fiul prin fire, întru 
Care se ailă aşezată voinţa privitoare la cele ce Îmi plac Mie». 


167. Nu e voința înaintea Fiului şi a Cuvîntului, căci Fiul şi Cuvîntul însuşi e voință. Şi 
cum nu a putut fi niciodată Dumnezeu fără voinţă, nu a putut fi fără Fiul şi Cuvîntul. La 
Dumnezeu Voința, Cuvîntul, implică comuniunea intimă. Voia lui Dumnezeu e voia 
comună a Tatălui şi a Fiului. Spunîna Cuvîntul, Tatăl Şi-L spune Sieşi, arătîna că Cel ce Îl 
spune şi Cel Căruia I-L spune sînt doi, dar uniţi în una. Voind Dumnezeu cu Fiul, nu Se 
dublează şi nu Se împarte în două. Pe de altă parte a zice că Dumnezeu nu are din veci pe 
Fiul şi Cuvîntul şi Voia, înseamnă a zice că nu e din veci Persoana conştientă, dublă sau 
triplă, ci devine aceasta după o vreme, fiind din eternitate o esenţă inconştientă şi lipsită 
de voinţă, supusă unei legi a evoluţiei, care o duce la starea de persoană în comuniune. 
Dar o evoluţie într-o realitate eternă e un nonsens. Căci oricînd esenţa eternă ar fi putut 
începe să fie şi a putut ajunge la starea de persoană. 

168. Nu poate fi voinţa înaintea ființei dumnezeieşti a Tatălui, cum e înaintea creației. 
Căci aceasta ar însemna să existe o altă ființă superioară, a cărei voință să fie aceea care 
aduce la existenţă ființa Tatălui. Căci o voinţă de sine nu poate exista. Ea e totdeauna a 
unei ființe. Şi cum voinţa e unită cu cugetarea conştientă, din veci trebuie să existe o Per- 
soană care să aibă voinţă. Iar acea voinţă nu are propriu-zis un obiect inferior spre care 
să se ațintească, ci implică în Sine o comuniune. Căci în voinţa ei Persoana eternă Se are 
pe Ea însăşi, fiind din veci o dualitate în unitate. 

168. Sfintul Atanasie încă nu clarificase ideea de ipostas ca deosebit de ființă, dar de 
aici şi din alte locuri se vede că, iegat de ființă, înțelegea şi ipostasul. Căci numai aşa putea 
vorbi de ființa părintească şi, pe lîngă aceea, şi de Ipostasul părintesc căruia Îi este 
propriu Fiul. 

LXVI 


Dar dacă Fiul este prin fire şi nu din voinţă, este oare EI fără voia 
Tatălui şi nevrut de Tatăl? Nicidecum. Şi Fiul este voit de Tatăl şi, cum El 
însuşi zice: «Tatăl iubeşte pe Fiul şi toate le arată Lui» (Ioan, 3, 35). Căci 
precum Tatăl nu a început a fi bun prin voință, iar aceasta nu înseamnă că 
e bun fără intenție şi fără voie - căci ceea ce este, aceea e şi voit de EI - la 
fel şi Fiul: deşi nu a început să fie prin voinţă, nu e nevrut de Tatăl şi 
nici contrar voii Lui. Căci precum Îşi voieşte ipostasul Său, aşa şi Fiul, 
fiind propriu fiinţei Tatălui, nu este nevrut de EI". Deci Fiul e voit şi e 
iubit de Tatăl şi de aceea poate socoti cineva cu dreaptă credinţă că Dum- 
nezeu Se voieşte şi nu lipseşte voinţa în El. Iar Fiul, cu aceeaşi voință cu 
care e voit de Tatăl, iubeşte şi voieşte şi cinsteşte şi EI pe Tatăl. Şi voința 
care este din Tatăl în Fiul este una, încît şi prin aceasta este văzut Fiul în 
Tatăl şi Tatăl în Fiul. Deci să nu introducă cineva vreo voință premergă- 
toare, ca Valentin; nici să nu se introducă pe sine la mijloc între unicul 
Tată şi unicul Fiu, cu pretextul voinţei'”!. Căci s-ar dovedi lipsit de minte, 
puniînd între Tatăl şi Fiul voința şi cugetarea'”. 

De fapt una este a zice că a fost făcut prin voinţă şi altceva, că Fiul, 
fiind prin fire propriu Tatălui, e iubit şi voit de El. Căci a zice că a fost 
făcut prin voinţă înseamnă întîi că El n-a fost cîndva, apoi că Cel ce L-a 
făcut are putinţa de înclinare în ambele părți. Deci poate cineva cugeta 
că Tatăl a putut şi să nu fi voit pe Fiul'”. Iar a zice de Fiul că ar fi putut şi 


170. Tatăl Îşi vrea ființa, deşi ea nu e din voința Lui. Dar Tatăl Se vrea ca ipostas deo- 
sebit al ființei Sale, ca mod propriu de existenţă a ei, deci ca Tată, deşi nu Se constituie ca 
atare prin voință. Dar chiar prin aceasta Îl vrea pe Fiul, căci dacă n-ar avea pe Fiul, n-ar fi 
nici El Tatăl. Adică ÎI vrea pe Fiul ca propriu ființei Lui părinteşti, deşi Fiul nu Se consti- 
tuie prin voinţă, cum nici El ca Tată nu Se constituie prin voință. Aceasta ar însemna că 
înainte de Persoane, în Dumnezeu este o esență impersonală. Dar cum ar avea ea pro- 
priu-zis o voinţă conştientă de a ajunge la starea de persoană? Aceasta n-ar fi o voință 
conştientă, personală, ci un impuls impersonal, supus unei legi superioare inconştiente. 
Iar nefiind din veci comuniune personală, această stare nici nu durează în veci. Pe de altă 
parte, dacă esenţa are din veci impulsul de a deveni comuniune personală, ea din veci a 
trebuit să se realizeze ca atare. Căci nu poți stabili în eternitate un punct ulterior de la care 
ceva începe. Ființa dumnezeiască există din veci, dar există în cele trei Persoane. Şi ființei 
Lor îi aparține voinţa. Căci existind, Ele Se şi iubesc, deci Se voiesc, Nici ființa nu produce 
voinţa şi nici voința nu produce fiinţa. Ființa există din veci ca ființă ce voieşte şi gîndeşte. 

171. Nu trebuie pusă nici voinţa între Tată! şi Fiul. Aceasta I-ar putea despărți. Cine 
introduce între Tatăl şi Fiul voinţa se introduce pe sine însuşi cu voinţa sa între Ei sau îi 
desparte cu voința şi cugetarea sa. 

172. Nu e o cugetare care e deosebită de Fiul ca ipostas. Nu face Tatăl pe Fiul obiect al 
cugetării Sale. Relaţia între Ei e mult mai intimă. 

113. Cel ce face ceva prin voinţă e suveran peste ceea ce face. Se poate cugeta şi că ar 
fi putut sau ar putea să nu vreu să fi făcut sau să facă acel ceva, Nimic din sine sau din 
afară de sine nu-l împinge la a face acel ceva. Nimic nu-i înuustează libertatea şi suveruni- 
tatea. Trebuie să existe la baza existenţelor un astfel de [or liber şi suveran. Nu pot fi tout 

să nu fie este o îndrăzneală a necredinţei, care atinge însăşi ființa Tatălui, 
odată ce ceea ce este propriu ei putea să nu fie'"'. E ceva asemănător cu a 
zice: Ar putea şi să nu fie bun Tatăl. Dar precum e bun pururea şi prin 
fire, aşa e şi Tată pururea născător prin fire. Însă a zice că Tatăl voieşte 
pe Fiul şi că Cuvintul voieşte pe Tatăl" nu indică o voință premergă- 
toare, ci face cunoscută autenticitatea firii dumnezeieşti şi apartenenţa 
Unuia la Altul şi asemănarea Lor desăvîrşită. E ca şi în cazul strălucirii şi 
luminii. Precum strălucirea nu are o voință premergătoare în lumină, căci 
e născută prin firea luminii şi voită de cel care a născut-o, nu prin cugeta- 
rea voinţei, ci prin fire şi întru adevăr, aşa şi despre Tatăl şi Fiul ar vorbi 
drept numai cel ce ar zice că Tatăl iubeşte şi voieşte pe Fiul şi Fiul iubeşte 
şi voieşte pe Tatăl. 
LXVII 


Deci să nu se spună de Fiul că e creatura voinței, nici să nu se intro- 
ducă în Biserică cele ale lui Valentin, ci să se spună că e Voința vie (Sfatul 
viu) şi născut cu adevărat prin fire, precum e strălucirea din lumină. Căci 
aşa a zis şi Tatăl: «Aflat-a inima Mea Cuvînt bun» (Ps. 44, 2). Iar Fiul 
zice: «Eu sînt întru Tatăl şi Tatăl întru Mine» (Ioan, 14, 10). Iar dacă 
Cuvîntul e în inimă, unde este voinţa în altă parte? Şi dacă Fiul e în Tatăl, 
unde e voinţa în altă parte? Şi dacă EI e voinţa, cum e Sfatul prin 
voinţă?" Ar fi absurd ca să Se facă Cuvîntul prin Cuvînt şi Fiul prin Fiu 
şi Înţelepciunea prin Înțelepciune. Căci Fiul este toate ale Tatălui. Şi 
nimeni nu e în Tatăl înainte de Cuvîntul. Ci în Cuvîntul e şi voința. Şi prin 
El se îndeplinesc în lucruri cele ale voinţei, precum au arătat Scripturile. 

Aş voi ca necredincioşii, căzuţi în nebunie şi eugetînd despre voinţă, 
să nu mai întrebe pe femeile lor care au născut, cum întrebau înainte 
zicînd: «Oare ai avut un fiu înainte de a naşte?» Ci să întrebe pe părinţi şi 


reciproc con iuiena e Cine ar fi produs această intercondiționare? Apoi un Tată fără un 


Fiu ar arăta o ființă neroditoare în Dumnezeu, încremenită sau revărsîndu-se într-o ema- 
nație sau într-o evoluţie în mod involuntar. Dar aceasta ar micşora ființa dumnezeiască. 

174. Sfîntul Atanasie deduce din faptul că Fiul este propriu ființei Tatălui că, dacă Fiul 
ar fi putut să nu fie, ar fi putut să lipsească ființei Tatălui ceea ce-i este propriu ei. E impli- 
cată aici ideea că e propriu ființei dumnezeieşti să subziste în Tatăl şi în Fiul. şi o nesubzis- 
tenţă a ei în Tatăl şi în Fiul ar face ca ființa însăşi să nu fie adevărata ființă dumnezeiască, 
sau supremă, Teologia nu a dezvoltat deplin relaţia ipostasurilor cu ființa. Le-a tratat mai 
mult ca două realități independente una de alta. 

175. Fiul voieşte pe Tatăl nu ca să-L facă Tată, ci avîndu-L ÎI voieşte. Dar şi Tatăl 
voieşte pe Fiul nu ca să-L nască, ci avîndu-L, etern, ca Fiu. Iar fiecare din Ei, avîndu-L pe 
Celălalt, înseamnă că-L iubeşte. Iar lipsa de iubire din veci ar însemna o gravă scădere, o 
mare imperfecţiune a lui Dumnezeu. EI n-ar mai fi în acest caz Dumnezeu. În calitatea de 
'Treime din veci se arată realitatea lui Dumnezeu. 

1786. Din eternitate e ființa în trei ipostase. Dar tocmai de aceea din eternitate ele se 
voiesc una pe alta. A exista pentru Dumnezeu înseamnă a se voi. Nu se poate separa între 
a exista (ființa în ipostasuri) şi a se voi. Nu e una mai tirziu decit alta. 

să le spună: «Oare prin voinţă aţi devenit părinţi sau prin firea voinţei 
voastre?!" Sau copiii sint asemenea firii şi ființei voastre?» Să-i întrebe 
chiar dacă s-ar ruşina de părinți, întrebîndu-i despre cauza facerii, de la 
care au sperat să primească cunoştinţe. Şi ei vor răspunde: «Cei pe care îi 
naştem nu sînt ai voinţei, ci sînt asemenea nouă; nici n-am devenit 
părinți voind mai înainte aceasta, ci e propriu firii a naşte, căci şi noi sîn- 
tem chipurile celor ce ne-au născut». Deci sau să se osîndească pe ei înşişi 
şi să înceteze să mai întrebe pe femei despre Fiul lui Dumnezeu,sau să 
înveţe de la ele (sau ei) că nu Se naşte Fiul prin voinţă, ci prin fire şi 
întru adevăr. E cuvenit şi potrivit să-i respingem pe aceştia şi cu dovezi 
de la oameni, pentru că ei îşi întemeiază reaua cugetare şi prin gînduri 
omeneşti despre dumnezeire. 

Deci şi acest argument al lor s-a dovedit ca şi celelalte a fi numai un 
basm şi o născocire a fanteziei. Şi pentru aceasta sînt datori măcar şi mai 
tîrziu ca, văzînd în ce prăpastie a nebuniei au căzut, să se ridice din ea şi 
să fugă ca de o cursă a diavolului, sfătuiţi de noi. Căci Adevărul cel de 
oameni iubitor strigă pururea: «De. nu credeți Mie, din pricina îmbrăcă- 
mintei trupului, credeţi măcar faptelor Mele, ca să cunoaşteţi că Eu sînt 
întru Tată! şi Tatăl întru Mine» (loan, 10, 38) şi: «Eu şi Tatăl una sîntem» 
(ibid. 30) şi: «Cel ce Mă vede pe Mine vede pe Tatăl» (loan, 14, 9). Căci 
Domnul de obicei Îşi arată iubirea de oameni şi «voieşte ca toţi cei căzuți 
să se îndrepteze», cum zice David (Ps. 145, 8). Dar cei necredincioşi, 
nevoind să audă glasul Domnului şi nesuportind să vadă pe Dumnezeu 
mărturisit de toţi, sînt purtaţi de colo, colo, ca nişte muşte, împreună cu 
tatăl lor, diavolul, căutînd pretexte pentru necredinţă. Dar ce argumente 
ale necredinței şi de unde le vor putea afla, dacă nu vor împrumuta de la 
iudei şi de la Caiafa birfirile lor şi de nu vor lua de la elini argumente ale 
acestei necredințe? Căci dumnezeieştile Scripturi s-au închis lor şi ele îi 
dovedesc de pretutindeni ca lipsiți de minte şi duşmani ai lui Hristos. 


177. La baza voinţei oamenilor de-a naşte fii stă natura lor în care e implicată voia. 

CUPRINS 


Tratat despre întruparea Cuvîntului şi despre arătarea Lui nouă prin trup. . 

Introducere: Unitatea lucrării lui Dumnezeu 

Capitolul I. Cele ce au premers întrupării Cuvântului în iconomia miîntuirii .... 
Necesitatea răscumpărării omului 

Capitolul II. Întruparea Cuviîntului — condiție a biruinţei asupra morții şi a dăruirii 


Capitolul III. Întruparea Cuvîntului — refacere a omului zidit «după chipul» lui 
Dumnezeu şi dar al cunoştinţei mai presus de fire 
Capitolul IV. Valoarea mîntuitoare a întrupării Cuvîntului . 
Jertfa de pe Cruce 
Învierea li Hristos :. 
Capitolul V. Dovedire faţă de iudei, din Vechiul Testament... 
a. Alte mărturii şi cugetări despre minunile lui Hristos 
b. Răspuns la afirmarea obişnuită a iudeilor, că Mesia încă nu a venit.... 
Capitolul VI. Dovedire față de filosofii elini şi faţă de închinătorii la idoli. Dovezi 
raţionale despre conformitatea cu creaţia a întrupării 
a. Conformitatea cu omul a întrupării 
b. Întruparea se potriveşte cu trupul omenesc 
c. Efectele întrupării în univers 
d. Dovezi scoase din fapte despre sfîrşitul închinării la idoli al vrăjitoriilor şi 
oracolelor şi al domniei filosofilor 
e. Răspîndirea minunată a puterii dumnezeieşti a învățăturii lui Hristos... 
Concluzie: Efectul universal al întrupării 
Concluzie generală 
'Trei cuvinte împotriva arienilor 
Cuvintul întîi împotriva arienilor 
Cuvintul al doilea:împotriva arienilor 
Cuvîntul al treilea împotriva arienilor 
Indice scripturistic 
Indice real şi onomastic. 

